Erasmus+

Vodnik za prijavitelje

V primeru pomenskih razhajanj v posameznih prevodih  
se upošteva angleška različica

Različica 3 (2020): 25/08/2020

Kazalo

[Kratice 3](#_Toc527401070)

[Uvod 4](#_Toc527401071)

[Kako uporabljati vodnik za prijavitelje? 4](#_Toc527401072)

[Del A: Splošne informacije o programu Erasmus+ 5](#_Toc527401073)

[Kakšni so cilji in pomembne značilnosti programa Erasmus+? 7](#_Toc527401075)

[Splošni cilj 7](#_Toc527401076)

[Pomembne značilnosti programa Erasmus+ 7](#_Toc527401077)

[Kakšna je struktura programa Erasmus+? 12](#_Toc527401086)

[Ključni ukrep 1 – Mobilnost posameznikov 12](#_Toc527401087)

[Ključni ukrep 2 – Sodelovanje za inovacije in izmenjavo dobrih praks 12](#_Toc527401088)

[Ključni ukrep 3 – Podpora za reformo politik 12](#_Toc527401089)

[Aktivnosti programa Jean Monnet 13](#_Toc527401090)

[Šport 13](#_Toc527401091)

[Kolikšen je proračun? 14](#_Toc527401092)

[Kdo izvaja program Erasmus+? 15](#_Toc527401093)

[Evropska komisija 15](#_Toc527401094)

[Nacionalne agencije 15](#_Toc527401095)

[Kateri drugi organi so vključeni v izvajanje programa? 16](#_Toc527401096)

[Kdo lahko sodeluje v programu Erasmus+? 22](#_Toc527401122)

[Udeleženci 22](#_Toc527401123)

[Sodelujoče organizacije 22](#_Toc527401124)

[Upravičene države 23](#_Toc527401125)

[Del B – Informacije o ukrepih, zajetih v ta vodnik 26](#_Toc527401130)

[Izobraževanje in usposabljanje 27](#_Toc527401131)

[Kateri ukrepi so podprti? 27](#_Toc527401132)

[Kakšni so cilji teh ukrepov? 27](#_Toc527401133)

[Mladina 28](#_Toc527401134)

[Kateri ukrepi so podprti? 28](#_Toc527401135)

[Kakšni so cilji teh ukrepov? 28](#_Toc527401136)

[Trije ključni ukrepi 29](#_Toc527401137)

[Ključni ukrep 1: Učna mobilnost posameznikov 30](#_Toc527401138)

[Projekt mobilnosti za študente in osebje v visokošolskem izobraževanju 33](#_Toc527401139)

[Projekt mobilnosti za dijake in osebje v PIU 50](#_Toc527401140)

[Projekt mobilnosti za šolsko osebje 63](#_Toc527401141)

[Projekt mobilnosti za osebje v izobraževanju odraslih 70](#_Toc527401142)

[Projekt mobilnosti za mlade in mladinske delavce 77](#_Toc527401143)

[Skupni magistrski programi Erasmus Mundus 87](#_Toc527401144)

[Posojila Erasmus+ za magistrski študij 97](#_Toc527401145)

[Ključni ukrep 2: Strateška partnerstva na področju izobraževanja, usposabljanja in mladine 98](#_Toc527401146)

[Evropske univerze 128](#_Toc527401152)

[Koalicije znanja 135](#_Toc527401153)

[Koalicije sektorskih spretnosti 144](#_Toc527401154)

[Krepitev zmogljivosti na področju visokošolskega izobraževanja 163](#_Toc527401155)

[Krepitev zmogljivosti na področju mladine 178](#_Toc527401156)

[Ključni ukrep 3: 194](#_Toc527401162)

[Projekti Dialog mladih 196](#_Toc527401164)

[Aktivnosti programa Jean Monnet 202](#_Toc527401165)

[Kakšni so cilji aktivnosti Jean Monnet? 202](#_Toc527401166)

[Kateri ukrepi so podprti? 202](#_Toc527401167)

[Moduli Jean Monnet 204](#_Toc527401168)

[Katedre Jean Monnet 209](#_Toc527401175)

[Centri odličnosti Jean Monnet 214](#_Toc527401182)

[Podpora Jean Monnet za združenja 218](#_Toc527401188)

[Omrežja Jean Monnet (strateške razprave z akademskim okoljem) 222](#_Toc527401193)

[Projekti Jean Monnet (strateške razprave z akademskim okoljem) 226](#_Toc527401199)

[Šport 234](#_Toc527401209)

[Kateri ukrepi so podprti? 234](#_Toc527401210)

[Partnerska sodelovanja 235](#_Toc527401211)

[Majhna partnerska sodelovanja 243](#_Toc527401216)

[Neprofitne evropske športne prireditve 247](#_Toc527401221)

[Del C – Informacije za prijavitelje 251](#_Toc527401228)

[Kaj je treba storiti za oddajo prijave za Erasmus+? 251](#_Toc527401229)

[Korak 1: registracija organizacije 251](#_Toc527401230)

[Korak 2: preverjanje skladnosti z merili Programa 252](#_Toc527401232)

[Korak 3: Preverjanje ﬁnančnih pogojev 257](#_Toc527401237)

[Korak 4: izpolnitev in oddaja prijavnega obrazca 261](#_Toc527401241)

[Kaj sledi po oddaji vloge? 262](#_Toc527401243)

[Postopek ocenjevanja 263](#_Toc527401244)

Končna odločitev [263](#_Toc527401244)

[Obvestilo o sklepih o dodelitvi nepovratnih sredstev 263](#_Toc527401244)

[Kaj sledi po odobritvi vloge? 263](#_Toc527401245)

[Sporazum/sklep o nepovratnih sredstvih 263](#_Toc527401246)

[Znesek nepovratnih sredstev 263](#_Toc527401247)

[Plačilni postopki 264](#_Toc527401248)

[Roki življenjskega cikla projekta in načini plačila 266](#_Toc527401254)

[Druge pomembne pogodbene določbe 268](#_Toc527401255)

[Finančno jamstvo 268](#_Toc527401256)

[Oddaja naročil podizvajalcem in dodelitev pogodb o izvedbi javnih naročil 268](#_Toc527401257)

[Informacije o dodeljenih nepovratnih sredstvih 268](#_Toc527401258)

[Obveščanje javnosti 269](#_Toc527401259)

[Preverjanja in revizije 269](#_Toc527401260)

[Varstvo podatkov 269](#_Toc527401261)

[Zahteva glede prostega dostopa 270](#_Toc527401262)

[Odprta licenca in pravice intelektualne lastnine 270](#_Toc527401263)

[Pravila, ki se uporabljajo 271](#_Toc527401264)

[Priloga I 272](#_Toc527401265)

[Projekt mobilnosti za študente in osebje v visokošolskem izobraževanju 273](#_Toc527401266)

[Projekt mobilnosti za dijake in osebje v poklicnem izobraževanju in usposabljanju 280](#_Toc527401279)

[Projekt mobilnosti za šolsko osebje 286](#_Toc527401296)

[Projekt mobilnosti za osebje v izobraževanju odraslih 289](#_Toc527401305)

[Projekti mobilnosti za mlade in mladinske delavce 291](#_Toc527401314)

[Skupni magistrski študij Erasmus Mundus 296](#_Toc527401327)

[Strateška partnerstva 299](#_Toc527401332)

[Krepitev zmogljivosti na področju visokošolskega izobraževanja 313](#_Toc527401364)

[Priloga II– Razširjanje in uporaba rezultatov 320](#_Toc527401383)

[Uvod 320](#_Toc527401384)

[Priloga III – Glosar pojmov 326](#_Toc527401400)

[Priloga IV – Koristne reference in kontaktni podatki 336](#_Toc527401401)

Kratice

**EACEA**: Izvajalska agencija za izobraževanje, avdiovizualno področje in kulturo

**ECHE**: Listina Erasmus za terciarno izobraževanje

**ECTS**: evropski sistem zbiranja in prenašanja kreditnih točk

**ECVET**: evropski sistem kreditnih točk v poklicnem izobraževanju in usposabljanju

**EHEA**: evropski visokošolski prostor

**EIB**: Evropska investicijska banka

**ELL**: evropsko jezikovno priznanje

**EMJMD**: skupni magistrski program Erasmus Mundus

**EOK**: evropsko ogrodje kvalifikacij

**EP**: Evropski parlament

**EPALE**: Elektronska platforma za izobraževanje odraslih v Evropi

**EQAR**: evropski register za zagotavljanje kakovosti v visokem šolstvu

**EQAVET**: evropski referenčni okvir za zagotavljanje kakovosti poklicnega izobraževanja in usposabljanja

**ESCO**: evropska klasifikacija spretnosti, kompetenc, kvalifikacij in poklicev

**EU**: Evropska unija

**FU**: finančna uredba

**GD EAC**: Generalni direktorat za izobraževanje, mladino, šport in kulturo

**HEI**: visokošolska institucija

**HERE**: strokovnjaki za reformo visokošolskega izobraževanja

**IKT**: Informacijske in komunikacijske tehnologije

**ISP**: intenzivni študijski program

**NA**: nacionalna agencija

**NARIC**: nacionalni informacijski centri za priznavanje visokošolskih diplom

**NEO**: nacionalni uradi Erasmus+

**NQF**: nacionalno ogrodje kvalifikacij

**OECD**: Organizacija za gospodarsko sodelovanje in razvoj

**OER**: prosto dostopni učni viri

**OMK**: odprta metoda koordinacije

**PIC**: identifikacijska koda udeleženca

**PIU**: poklicno izobraževanje in usposabljanje

**URF**: enotni sistem za registracijo

Uvod

Ta vodnik za prijavitelje je za vse, ki želijo temeljito spoznati program Erasmus+. Ta dokument je namenjen predvsem tistim, ki želijo postati:

sodelujoče organizacije: to so organizacije, institucije in organi, ki organizirajo aktivnosti, podprte s Programom;

udeleženci: to so posamezniki (študenti, praktikanti, vajenci, dijaki, učeči se odrasli, mladi, prostovoljci ali profesorji, učitelji, vodje usposabljanj, mladinski delavci, strokovnjaki na področju izobraževanja, usposabljanja, mladine in športa itd.), ki so vključeni v aktivnosti sodelujočih organizacij.

Vsako leto organizacije po vsej Evropi oddajo več tisoč predlogov projektov, da bi prejele finančno podporo v okviru programa Erasmus+. Zato je Komisija vzpostavila pregleden postopek ocenjevanja, da bi zagotovila dotacije za najboljše projekte:

za večino ukrepov so vsa pravila in pogoji za prejetje dotacije Programa opredeljeni v tem vodniku za prijavitelje;

za nekatere druge ukrepe, ki so v tem vodniku za prijavitelje zgolj omenjeni, so pravila in pogoji za prejetje dotacije opisani v posebnih razpisih za zbiranje predlogov, ki jih objavi Evropska komisija ali ki so objavljeni v njenem imenu.

Morebitne sodelujoče organizacije lahko pri načrtovanju vloge poiščejo predloge in informacije tudi v drugih referenčnih dokumentih; nekateri od teh so navedeni v Prilogi IV k temu vodniku.

Kako uporabljati vodnik za prijavitelje?

Vodnik za prijavitelje je sestavljen iz treh glavnih delov:

* V del A je zajet splošen pregled Programa. V njem so navedene informacije o ciljih, prednostne naloge in glavne značilnosti Programa, države Programa, izvedbene strukture in skupni proračun, ki je na voljo. To poglavje je namenjeno tistim, ki jih zanima splošen pregled področja uporabe in strukture Programa.
* V delu B so navedene posebne informacije o ukrepih Programa, ki so zajeti v tem vodniku To poglavje je namenjeno predvsem tistim, ki želijo izvedeti podrobnosti o vrstah projektov, ki jih podpira Program. Informacije iz tega poglavja so podrobneje pojasnjene v Prilogi I k temu vodniku.
* V delu C so navedene podrobne informacije o postopkih za oddajo vloge za nepovratna sredstva in izbor projektov ter finančne in administrativne določbe, povezane z dodelitvijo nepovratnih sredstev Erasmus+. To poglavje je namenjeno vsem tistim, ki nameravajo oddati predlog projekta v okviru programa Erasmus+.

V ta vodnik so vključene tudi naslednje priloge:

* [Priloga I: dodatna pravila in informacije o ukrepih, zajetih v ta vodnik za prijavitelje](https://ec.europa.eu/programmes/erasmus-plus/programme-guide/annexes/annex-i_sl)
* [Priloga II: smernice o razširjanju za upravičence](https://ec.europa.eu/programmes/erasmus-plus/programme-guide/annexes/annex-ii_sl)
* [Priloga III: glosar ključnih pojmov, uporabljenih v tem vodniku](https://ec.europa.eu/programmes/erasmus-plus/programme-guide/annexes/annex-iii_sl)
* [Priloga IV: koristne reference in kontaktni podatki](https://ec.europa.eu/programmes/erasmus-plus/programme-guide/annexes/annex-iv_sl).

Del A: Splošne informacije   
o programu Erasmus+

Erasmus+ je program EU na področju izobraževanja, usposabljanja, mladine in športa za obdobje 2014–2020[[1]](#footnote-2). Področje izobraževanja, usposabljanja, mladine in športa lahko pomembno prispeva k reševanju ključnih socialno-ekonomskih izzivov, s katerimi se bo Evropa srečevala do konca desetletja, ter podpira izvajanje Programa politike EU za rast, delovna mesta, enakost in socialno vključevanje.

Spopadanje z visoko brezposelnostjo – zlasti med mladimi – je ena izmed najnujnejših nalog evropskih vlad. Preveč mladih predčasno zapusti šolo ter se izpostavlja visokemu tveganju brezposelnosti in socialne izključenosti. Enako tveganje velja za veliko nizkokvalificiranih odraslih. Tehnologije spreminjajo način delovanja družbe, zato je treba zagotoviti, da se jih izkoristi na najboljši možni način. Evropsko gospodarstvo mora postati bolj konkurenčno s pomočjo talentov in inovacij.

Evropa potrebuje bolj kohezivne in bolj vključujoče družbe, ki omogočajo aktivnejšo vlogo državljanov v demokratičnem življenju. Izobraževanje, usposabljanje, mladinsko delo in šport so ključnega pomena za spodbujanje skupnih evropskih vrednot, krepitev socialnega vključevanja, izboljšanje medkulturnega razumevanja in občutka pripadnosti skupnosti ter za preprečevanje nasilne radikalizacije. Erasmus+ je učinkovit instrument za spodbujanje vključevanja posameznikov iz okolij z manj možnostmi, vključno z novo prispelimi migranti.

Še en izziv je povezan z razvojem socialnega kapitala med mladimi, opolnomočenjem mladih in njihovim aktivnim sodelovanjem v družbi v skladu z določbami Lizbonske pogodbe za „spodbujanje sodelovanja mladih v demokratičnem življenju v Evropi“. To vprašanje se lahko rešuje tudi z neformalnim učenjem, katerega cilj je okrepiti spretnosti in kompetence mladih ter njihovo aktivno državljanstvo. Tudi mladinskim organizacijam in mladinskim delavcem je treba zagotoviti priložnosti za usposabljanje in sodelovanje, da se razvijeta njihova strokovna usposobljenost in evropska razsežnost mladinskega dela.

Dobro delujoči sistemi izobraževanja in usposabljanja ter politike na področju mladih ljudem zagotovijo spretnosti, ki jih zahtevata trg dela in gospodarstvo, ter jim hkrati omogočijo aktivno vlogo v družbi in osebno izpolnitev. Reforme na področju izobraževanja, usposabljanja in mladine lahko pospešijo napredek pri doseganju teh ciljev na podlagi skupne vizije med oblikovalci politik in deležniki, trdnih dokazov ter sodelovanja med različnimi področji in ravnmi.

Program Erasmus+ je oblikovan tako, da podpira prizadevanja držav Programa za učinkovito uporabo potenciala evropske nadarjenosti in družbenega bogastva z vidika vseživljenjskega učenja, s povezovanjem podpore formalnemu, neformalnemu in priložnostnemu učenju na področju izobraževanja, usposabljanja in mladine. Program tudi ustvarja več priložnosti za sodelovanje in mobilnost s partnerskimi državami, zlasti na področju visokošolskega izobraževanja in mladine.

V skladu z enim od novih elementov, uvedenih z Lizbonsko pogodbo, program Erasmus+ podpira tudi aktivnosti, namenjene razvoju evropske razsežnosti v športu s spodbujanjem sodelovanja med organi, pristojnimi za šport. Program spodbuja ustvarjanje in razvoj evropskih omrežij ter s tem zagotavlja priložnosti za sodelovanje med deležniki ter izmenjavo in prenos znanja in strokovnega znanja na različnih področjih, povezanih s športom in telesno dejavnostjo. To okrepljeno sodelovanje bozlasti pozitivno vplivalo na razvoj potenciala evropskega človeškega kapitala, tako da bo pomagalo znižati družbene in gospodarske stroške zaradi telesne nedejavnosti.

Program podpira ukrepe, sodelovanje in orodja, ki so v skladu s cilji strategije Evropa 2020 in njenimi vodilnimi pobudami, na primer Mladi in mobilnost ter Program za nova znanja in spretnosti ter delovna mesta. Program prispeva tudi k doseganju ciljev strateškega okvira za evropsko sodelovanje v izobraževanju in usposabljanju ter evropske strategije za mlade s pomočjo odprtih metod koordinacije.

Ta naložba v znanje, spretnosti in kompetence bo koristila posameznikom, institucijam, organizacijam in družbi kot celoti tako, da bo prispevala k rasti ter zagotovila enakost, blaginjo in socialno vključenost v Evropi in drugod po svetu.

|  |
| --- |
| Vodnik za prijavitelje Erasmus+ je pripravljen v skladu z letnim delovnim programom Erasmus+, ki ga sprejme Evropska komisija, zato se bo morebiti spreminjal glede na prednostne naloge in ukrepe, opredeljene v delovnih programih, ki bodo sprejeti v naslednjih letih. Izvajanje tega vodnika je odvisno tudi od razpoložljivosti odobrenih proračunskih sredstev, predvidenih v predlogu proračuna, potem ko proračunski organ sprejme letni proračun, ali zagotovljenih v sistemu začasnih dvanajstin. |

Izhajanje iz preteklih izkušenj in v prihodnost usmerjen pogled

Program Erasmus+ temelji na dosežkih več kot 25-letnega izvajanja evropskih programov na področju izobraževanja, usposabljanja in mladine ter zajema evropsko in mednarodno razsežnost sodelovanja. Erasmus+ je nastal z združitvijo naslednjih evropskih programov, ki jih je izvajala Komisija v obdobju 2007–2013:

* Program vseživljenjsko učenje,
* Program Mladi v akciji,
* Program Erasmus Mundus,
* Tempus,
* Alfa,
* Edulink,
* Programi sodelovanja z industrializiranimi državami na področju visokošolskega izobraževanja.

Ti programi so podpirali ukrepe na področju visokošolskega izobraževanja (vključno z mednarodno razsežnostjo), poklicnega izobraževanja in usposabljanja, šolskega izobraževanja, izobraževanja odraslih in mladine (vključno z mednarodno razsežnostjo).

Erasmus+ želi preseči te programe s spodbujanjem sinergij in medsebojnega bogatenja na različnih področjih izobraževanja, usposabljanja in mladine, brisanjem umetnih meja med različnimi ukrepi in oblikami projektov, podpiranjem novih idej, privabljanjem novih akterjev iz sveta dela in civilne družbe ter pospeševanjem novih oblik sodelovanja.

Ključno je torej, da je Program povezan z močnim in splošno prepoznavnim tržnim imenom. Zato se pri obveščanju o vseh ukrepih in aktivnostih, ki jih podpira Program, uporablja predvsem tržno ime „Erasmus+“. Da bi se udeleženci in upravičenci nekdanjih programov lažje znašli v programu Erasmus+, pa se lahko za namene obveščanja in razširjanja poleg skupnega tržnega imena „Erasmus+“ uporabljajo naslednja imena za tiste ukrepe, ki so ciljno usmerjeni v določeni sektor:

* „Erasmus+: Comenius“ v zvezi z aktivnostmi Programa, povezanimi izključno s področjem šolskega izobraževanja;
* „Erasmus+: Erasmus“ v zvezi z aktivnostmi Programa, povezanimi izključno s področjem visokošolskega izobraževanja in ciljno usmerjenimi v države Programa;
* „Erasmus+: Erasmus Mundus“ v zvezi s skupnimi magistrskimi študiji Erasmus Mundus;
* „Erasmus+: Leonardo da Vinci“ v zvezi z aktivnostmi Programa, povezanimi izključno s področjem poklicnega izobraževanja in usposabljanja;
* „Erasmus+: Grundtvig“ v zvezi z aktivnostmi Programa, povezanimi izključno s področjem izobraževanja odraslih;
* „Erasmus+: Mladi v akciji“ v zvezi z aktivnostmi Programa, povezanimi izključno s področjem neformalnega in priložnostnega učenja za mladino;
* „Erasmus+: Jean Monnet“ v zvezi z aktivnostmi Programa, povezanimi izključno s področjem študij Evropske unije;
* „Erasmus+: Šport“ v zvezi z aktivnostmi Programa, povezanimi izključno s področjem športa.

Kakšni so cilji in pomembne značilnosti programa Erasmus+?

Splošni cilj

* Program Erasmus+ prispeva k uresničevanju:
* ciljev strategije Evropa 2020, vključno s krovnim ciljem izobraževanja[[2]](#footnote-3);
* ciljev strateškega okvira za evropsko sodelovanje v izobraževanju in usposabljanju (v nadaljnjem besedilu: ET 2020), vključno z ustreznimi merili uspešnosti;
* trajnostnega razvoja partnerskih držav na področju visokošolskega izobraževanja;
* splošnih ciljev Strategije EU za mlade (okvira za evropsko sodelovanje na področju mladine);
* cilja razvoja evropske razsežnosti v športu, zlasti množičnem, v skladu z delovnim načrtom EU na področju športa;
* spodbujanja evropskih vrednot v skladu s členom 2 Pogodbe o Evropski uniji [[3]](#footnote-4)

Pomembne značilnosti programa Erasmus+

Posebej je treba opozoriti na naslednje značilnosti Programa. Nekatere od teh so podrobneje predstavljene na spletišču Komisije.

Priznavanje in potrjevanje spretnosti in kvalifikacij

Erasmus+ v zvezi s spretnostmi in kvalifikacijami podpira orodja EU za preglednost in priznavanje – zlasti Europass, Youthpass, evropsko ogrodje kvalifikacij (EOK), evropski sistem prenašanja in zbiranja kreditnih točk (ECTS), evropski sistem kreditnih točk v poklicnem izobraževanju in usposabljanju (ECVET), evropski referenčni okvir za zagotavljanje kakovosti poklicnega izobraževanja in usposabljanja (EQAVET), evropski register za zagotavljanje kakovosti (EQAR), Evropsko združenje za zagotavljanje kakovosti v visokem šolstvu (ENQA) ter mreže na področju izobraževanja in usposabljanja na ravni EU, ki podpirajo ta orodja, zlasti nacionalne informacijske centre za priznavanje visokošolskih diplom (NARIC), mreže Euroguidance, nacionalne centre Europass in nacionalne koordinacijske točke EOK.

Skupni namen teh orodij je zagotoviti lažje priznavanje in boljše razumevanje spretnosti in kvalifikacij znotraj in zunaj nacionalnih meja, v vseh podsistemih izobraževanja in usposabljanja ter na trgu dela, ne glede na to, ali so bile pridobljene s formalnim izobraževanjem in usposabljanjem ali drugimi učnimi izkušnjami (npr. delovne izkušnje, prostovoljstvo, spletno učenje). Orodja so namenjena tudi zagotavljanju, da politike na področju izobraževanja, usposabljanja in mladine dodatno prispevajo k doseganju ciljev strategije Evropa 2020 – pametni, trajnostni in vključujoči rasti ter glavnim ciljem na področju izobraževanja in zaposlovanja z izboljšanjem vključevanja na trg dela in mobilnosti.

Za izpolnitev teh ciljev morajo biti razpoložljiva orodja zmožna obravnavati tudi nove pojave, na primer internacionalizacijo izobraževanja in vse večjo razširjenost digitalnega učenja, ter podpirati ustvarjanje fleksibilnih učnih poti v skladu s potrebami in cilji učečih se. Orodja se bodo morala v prihodnosti še naprej razvijati s ciljem okrepljene skladnosti in poenostavitve, ki omogoča učečim se in delavcem, da se prosto gibljejo za namene učenja ali zaposlovanja.

Več informacij je na voljo na spletišču: [http://ec.europa.eu/education/policy/strategic-framework/skills-qualifications\_sl.](http://ec.europa.eu/education/policy/strategic-framework/skills-qualifications_sl)

Razširjanje in uporaba rezultatov projekta

Razširjanje in uporaba rezultatov sta ključni področji v življenjskem ciklu projekta Erasmus+. Sodelujočim organizacijam nudita priložnost, da sporočajo in delijo rezultate, dosežene med svojim projektom, s tem pa razširijo učinek svojih projektov, izboljšajo njihovo trajnost in upravičijo evropsko dodano vrednost programa Erasmus+. Za uspešno razširjanje in uporabo rezultatov projekta se organizacije, ki so vključene v projekte Erasmus+, prosi, da pri oblikovanju in izvajanju svojega projekta posvetijo ustrezno pozornost aktivnostim razširjanja in uporabe. Raven in intenzivnost takih aktivnosti bi morali biti sorazmerni s področjem uporabe in cilji različnih ukrepov programa Erasmus+. Rezultati, doseženi s posameznim projektom, so morda izjemno pomembni in zanimivi tudi za področja, ki niso zajeta v projekt, in naloga teh posameznih projektov je razviti strategije in metode, ki bodo zagotovile enostaven dostop do razvoja in rezultatov. Posebne smernice v zvezi s tem so navedene v Prilogi II k temu vodniku za prijavitelje.

Zahteva glede prostega dostopa do učnih gradiv v okviru programa Erasmus+

Erasmus+ spodbuja prost dostop do rezultatov projektov, s čimer podpira učenje, poučevanje, usposabljanje in mladinsko delo. Upravičenci programa Erasmus+ so zlasti zavezani, da vse učne vire in orodja, ki nastanejo v okviru podprtih projektov (dokumenti, nosilci podatkov, programska oprema ali druga gradiva), dajo na voljo javnosti z odprtimi licencami. Gradiva bi morala biti zlahka dostopna in bi jih moralo biti mogoče pridobiti brez stroškov ali omejitev, odprta licenca pa mora javnosti omogočati uporabo, ponovno uporabo, prilagajanje in deljenje virov. Takšna gradiva se imenujejo prosto dostopni učni viri (PDUV). V ta namen bi bilo treba vire naložiti na primerno in prosto dostopno platformo v uredljivi digitalni obliki. Erasmus+ upravičence spodbuja k uporabi čim bolj odprtih licenc[[4]](#footnote-5), vendar upravičenci lahko izberejo licence, ki določajo nekatere omejitve, npr. omejujejo komercialno rabo s strani tretjih oseb ali tretje osebe zavezujejo k uporabi iste licence pri izvedenih delih, če je to primerno za naravo projekta in vrsto gradiva in če so javnosti še vedno omogočeni uporaba, ponovna uporaba, prilagajanje in deljenje vira. Zahteva po prostem dostopu je obvezna in ne posega v pravice intelektualne lastnine upravičencev do nepovratnih sredstev.

Prost dostop do raziskav in podatkov v okviru programa Erasmus+

Erasmus+ upravičence spodbuja k objavi rezultatov raziskav, ki so prosto dostopni, tj. brez stroškov in drugih omejitev dostopa. Upravičence se prav tako spodbuja, da pri rezultatih raziskav uporabljajo odprte licence. Kadar je mogoče, bi morali biti podatki, zbrani v okviru projektov, objavljeni kot „odprti podatki“, tj. z odprto licenco, v primerni obliki in na primerni odprti podatkovni platformi.

Mednarodna razsežnost

Erasmus+ vključuje močno mednarodno razsežnost (tj. sodelovanje s partnerskimi državami), zlasti na področju visokošolskega izobraževanja in mladine.

Na področju visokošolskega izobraževanja Erasmus+ podpira naslednje glavne ukrepe, ciljno usmerjene v sodelovanje s partnerskimi državami:

* **mednarodno kreditno mobilnost posameznikov in skupni magistrski študij Erasmus Mundus** (v okviru ključnega ukrepa 1), ki spodbujata mobilnost študentov in osebja v partnerske države in iz njih;
* **projekte krepitve zmogljivosti v visokošolskem izobraževanju** (v okviru ključnega ukrepa 2), ki spodbujajo sodelovanje in partnerstva, ki vplivajo na posodobitev in internacionalizacijo visokošolskih institucij in sistemov v partnerskih državah, zlasti sosedskih partnerskih državah EU;
* **podporo dialogu o politikah** (v okviru ključnega ukrepa 3) prek mreže strokovnjakov za reformo visokošolskega izobraževanja v sosedskih partnerskih državah EU, mednarodnih združenj diplomantov, dialoga o politikah s partnerskimi državami ter mednarodnih dogodkov za promocijo in krepitev zanimanja;
* aktivnosti **Jean Monnet** s ciljem spodbuditi poučevanje, raziskovanje in premislek na področju študija Evropske unije po vsem svetu.

Na področju mladine Erasmus+ podpira naslednje glavne ukrepe:

* **mobilnost za mlade in mladinske delavce** (v okviru ključnega ukrepa 1), ki spodbuja mladinske izmenjave in mobilnost mladinskih delavcev v sodelovanju s sosedskimi partnerskimi državami EU;
* **projekte krepitve zmogljivosti na področju mladine** (v okviru ključnega ukrepa 2), ki spodbujajo aktivnosti sodelovanja in mobilnosti s pozitivnim učinkom na kvalitativni razvoj mladinskega dela, mladinskih politik in sistemov na področju mladine ter na priznavanje neformalnega izobraževanja v partnerskih državah, zlasti v afriških, karibskih in pacifiških, azijskih ter latinskoameriških državah;
* vključenost mladih in mladinskih organizacij iz sosedskih partnerskih držav EU v **projekte Dialog mladih** (v okviru ključnega ukrepa 3) z njihovo udeležbo na mednarodnih srečanjih, konferencah in dogodkih, ki spodbujajo dialog med mladimi in oblikovalci politik.

Organizacije iz partnerskih držav lahko sodelujejo tudi v drugih ukrepih Programa (strateška partnerstva, koalicije znanja, koalicije sektorskih spretnosti, partnerska sodelovanja), če njihova udeležba pomeni dodano vrednost za projekt (za več informacij glej del B tega vodnika).

Večjezičnost

Večjezičnost je eden od temeljev evropskega projekta in močan simbol prizadevanja EU za združenost v raznolikosti. Znanje tujih jezikov je ena od pomembnih spretnosti, ki bodo pripomogle k temu, da bodo ljudje bolje pripravljeni na trg dela in čim bolj izkoristili razpoložljive priložnosti. EU je opredelila cilj, da bi moral vsak državljan imeti priložnost usvojiti vsaj dva tuja jezika že od mladih let.

Spodbujanje učenja jezikov in jezikovne raznolikosti je eden od posebnih ciljev Programa. Pomanjkanje znanja jezikov je ena od glavnih ovir za udeležbo v evropskih programih na področju izobraževanja, usposabljanja in mladine. Cilj uvedenih priložnosti, ki ponujajo jezikovno podporo, je narediti mobilnost bolj učinkovito in uspešno, izboljšati učni uspeh in s tem prispevati k posebnemu cilju Programa.

Jezikovna podpora je na voljo v jeziku, ki ga udeleženci uporabljajo pri študiju ali opravljanju prakse v tujini v okviru aktivnosti dolgotrajne mobilnosti, podprte s ključnim ukrepom 1.

Jezikovna podpora bo na voljo predvsem prek [spletne jezikovne podpore Erasmus+](http://erasmusplusols.eu/sl/), saj ima e-učenje jezikov prednosti v smislu dostopa in prilagodljivosti.

Spletna jezikovna podpora Erasmus+ (<http://erasmusplusols.eu/sl/>) vključuje obvezno oceno znanja jezikov in prostovoljne jezikovne tečaje. Ocena znanja jezikov je ključni vidik pobude, da se lahko za vsakega udeleženca zagotovi ustrezna priprava in zberejo podatki o jezikovnem znanju udeležencev v mobilnosti EU. Udeleženci bodo torej opravili oceno znanja jezikov pred in ob koncu obdobja mobilnosti za namene spremljanja napredka v znanju jezikov. Rezultat preizkusa znanja jezika, ki ga bodo udeleženci opravili pred odhodom na mobilnost, ne bo izločitveni kriterij za udeležbo.

S spletnim jezikovnim preverjanjem se torej ne bodo izbirali udeleženci mobilnosti programa Erasmus+, temveč se jim bo zagotovila priložnost za dvig ravni, kjer je to potrebno. Zagotavljanje jezikovne podpore bo temeljilo na vzajemnem zaupanju med institucijo pošiljateljico in gostiteljico: institucija pošiljateljica mora udeležencem zagotoviti najprimernejšo jezikovno podporo in tako zagotoviti, da dosežejo priporočljivo raven, ob začetku mobilnosti dogovorjeno z institucijo gostiteljico.

Dokler ne bo prek spletnih orodij na voljo podpora za vse jezike, bodo za upravičence projektov mobilnosti zagotovljena sredstva za jezikovno podporo tistih jezikov, ki še ne bodo na voljo.

V okviru ključnega ukrepa 2 se bodo spodbujala strateška partnerstva na področju poučevanja in učenja jezikov. Inovativnost in dobre prakse, ki naj bi spodbujale znanje jezikov, lahko na primer vključujejo metode poučevanja in ocenjevanja, razvoj pedagoškega gradiva, raziskave, računalniško podprto učenje jezikov in podjetniške podvige z uporabo tujih jezikov. Sredstva za jezikovno podporo se lahko po potrebi zagotovijo tudi za upravičence strateških partnerstev, ki organizirajo dolgotrajne aktivnosti usposabljanja in poučevanja za osebje, mladinske delavce in učeče se.

V zvezi z nagradami evropskega jezikovnega priznanja (EJP) se nacionalne agencije spodbuja, da – prostovoljno – organizirajo redne (letne ali dvoletne) državne natečaje v državah Programa. Nagrada EJP bi morala spodbuditi uporabo in razširjanje rezultatov odličnosti v večjezičnosti ter javni interes za učenje jezikov.

V okviru ključnega ukrepa 3 in v podporo prizadevanjem držav članic, da v evropske sisteme izobraževanja in usposabljanja vključijo begunce, je spletna jezikovna podpora Erasmus+, zagotovljena udeležencem programa Erasmus+, razširjena, tako da jo bo lahko v okviru razpisov v letih 2016, 2017, 2018 in 2019 brezplačno uporabljalo približno 100 000 beguncev, dokler razpoložljivi proračun ne bo porabljen.

Udeležba nacionalnih agencij Erasmus+ in upravičenih institucij/organizacij je popolnoma prostovoljna. V okviru tega razpisa upravičenci programa Erasmus+, ki želijo sodelovati, prejmejo več dodatnih licenc za spletno jezikovno podporo. Dodelijo jih lahko izključno beguncem, ki se nameravajo učiti enega od jezikov, ki so na voljo v spletni jezikovni podpori. Upravičene institucije/organizacije bodo odgovorne za dodeljevanje licenc beguncem in poročanje o njihovi uporabi.

Enakost in vključevanje

Namen programa Erasmus+ je spodbujanje enakosti in vključenosti z omogočanjem dostopa udeležencem iz okolij z manj možnostmi v primerjavi z njihovimi vrstniki, kadar koli pomanjkanje možnosti omejuje ali preprečuje udeležbo v mednarodnih aktivnostih iz naslednjih razlogov:

* invalidnost (tj. udeleženci s posebnimi potrebami): osebe z motnjami v duševnem (intelektualne in kognitivne motnje, motnje pri učenju), telesnem, čutilnem ali drugem razvoju;
* težave pri izobraževanju: mladi s težavami pri učenju; tisti, ki predčasno zapustijo izobraževanje; odrasli z nizkimi kvalifikacijami; mladi s slabim šolskim uspehom;
* ekonomske ovire: osebe, ki imajo nizek življenjski standard, nizke prihodke in so odvisne od sistema socialne pomoči, ali brezdomci; mladi, ki so dlje časa brezposelni ali revni; osebe, ki so zadolžene ali imajo finančne težave;
* kulturne razlike: priseljenci, begunci ali potomci priseljenih ali begunskih družin; osebe, ki pripadajo narodnostni ali etnični manjšini; osebe s težavami pri jezikovnem prilagajanju ali kulturnem vključevanju;
* zdravstvene težave: osebe z dolgotrajnimi zdravstvenimi težavami, hudimi ali duševnimi boleznimi;
* družbene ovire: osebe, diskriminirane na podlagi spola, starosti, etnične pripadnosti, vere, spolne usmerjenosti, invalidnosti itd.; osebe z omejenimi družbenimi spretnostmi, asocialnim ali tveganim vedenjem; osebe v negotovem položaju; (nekdanji) storilci kaznivih dejanj, (nekdanji) uživalci drog ali alkohola; mladi starši in/ali samohranilci; sirote;
* geografske ovire: osebe iz oddaljenih ali podeželskih območij; osebe, ki živijo na majhnih otokih ali v obrobnih regijah; osebe iz problematičnih mestnih območij; osebe z območij z manj storitvami (omejen javni prevoz, majhno število objektov).

Na področju mladine je bila oblikovana strategija vključevanja in raznolikosti kot skupni okvir za podpiranje udeležbe in vključevanja mladih z manj priložnostmi v programu Erasmus+. Strategija je objavljena na spletišču[[5]](#footnote-6) Evropske komisije.

Zaščita in varnost udeležencev

Zaščita in varnost udeležencev, ki so vključeni v projekte Erasmus+, sta pomembni načeli Programa. Vse osebe, ki sodelujejo v programu Erasmus+, bi morale imeti priložnost, da v celoti izkoristijo možnosti za osebni in poklicni razvoj ter učenje. To je treba zagotoviti v varnem okolju, ki spoštuje in varuje pravice vseh ljudi.

Zato mora imeti vsaka organizacija, ki sodeluje v programu Erasmus+, vzpostavljene učinkovite postopke in ureditve za spodbujanje ter zagotavljanje varnosti in zaščite udeležencev v njihovi aktivnosti. V zvezi s tem morajo biti vsi študenti, praktikanti, vajenci, dijaki, učeči se odrasli, mladi, osebje in prostovoljci, ki so vključeni v mobilnost v okviru vseh ključnih ukrepov programa Erasmus+, zavarovani za tveganja, povezana z njihovo udeležbo v teh aktivnostih. Razen prostovoljskih aktivnosti, ki predvidevajo posebno zavarovalno polico, program Erasmus+ ne opredeljuje edinstvene oblike zavarovanja in ne priporoča posebnih zavarovalnic. Program prepušča iskanje najustreznejše zavarovalne police organizatorjem projekta glede na vrsto projekta, ki se izvaja, in oblike zavarovanj, ki so na voljo na nacionalni ravni. Poleg tega ni treba pridobiti zavarovanja za določen projekt, če so udeleženci že zavarovani z obstoječo zavarovalno polico organizatorjev projekta.

V vsakem primeru morajo biti zajeta naslednja področja:

* po potrebi potovalno zavarovanje (vključno s poškodbo in izgubo prtljage);
* odgovornost do tretjih oseb (po potrebi vključno s poklicno odgovornostjo ali zavarovanjem za odgovornost);
* nesreče in hude bolezni (vključno s trajno ali začasno nezmožnostjo za delo);
* smrt (vključno z repatriacijo v primeru projektov, ki se izvajajo v tujini).

Po potrebi se priporoča, da imajo udeleženci v mednarodnih aktivnostih [evropsko kartico](http://ec.europa.eu/social/main.jsp?catId=559&amp;langId=sl) [zdravstvenega zavarovanja](http://ec.europa.eu/social/main.jsp?catId=559&amp;langId=sl). To je brezplačna kartica, ki omogoča dostop do nujno potrebnega, državnega zdravstvenega varstva med začasnim bivanjem v kateri koli od 28 držav EU, Islandiji, Lihtenštajnu in na Norveškem, pod enakimi pogoji in z enakimi stroški (v nekaterih državah brezplačno), kot veljajo za ljudi, zavarovane v tej državi. Več informacij o kartici in postopku pridobitve je na voljo na spletišču: [http://ec.europa.eu/social/main.jsp?catId=559&langId=sl](http://ec.europa.eu/social/main.jsp?catId=559&amp;langId=sl).

Če so v projekt vključeni mladi, mlajši od 18 let, se od sodelujočih organizacij zahteva, da pridobijo predhodno dovoljenje za udeležbo od njihovih staršev ali skrbnikov.

Kakšna je struktura programa Erasmus+?

Program Erasmus+ za doseganje svojih ciljev izvaja naslednje ukrepe:

Ključni ukrep 1 – Mobilnost posameznikov

Ta ključni ukrep podpira:

* **mobilnost učečih se in osebja:** priložnosti za študente, praktikante,in mlade ter za profesorje, učitelje, vodje usposabljanj, mladinske delavce, osebje izobraževalnih institucij in organizacije civilne družbe za učenje in/ali pridobitev strokovnih izkušenj v drugi državi;
* **skupni magistrski študij Erasmus Mundus:** celostni mednarodni študijski programi na visoki ravni, ki jih izvaja konzorcij visokošolskih institucij, ki dodeljuje štipendije za celotni študij najboljšim študentom magistrskih programov po vsem svetu;
* **posojila Erasmus+ za magistrski študij:** študenti v visokošolskem izobraževanju iz držav Programa lahko zaprosijo za posojilo, podprto s Programom, za opravljanje celotnega magistrskega študija v tujini. Študenti naj se obrnejo na nacionalne banke ali agencije, ki sodelujejo v shemi.

Ključni ukrep 2 – Sodelovanje za inovacije in izmenjavo dobrih praks

Ta ključni ukrep podpira:

* mednarodna **strateška partnerstva**, namenjena razvoju pobud, ki obravnavajo enega ali več področij izobraževanja, usposabljanja in mladine, ter spodbujanju inovacij, izmenjav izkušenj in strokovnega znanja med različnimi vrstami organizacij, ki delujejo na področju izobraževanja, usposabljanja in mladine ali na drugih ustreznih področjih. Določene aktivnosti mobilnosti so podprte, če prispevajo k uresničevanju ciljev projekta;
* **koalicije znanja** med visokošolskimi institucijami in podjetji, katerih cilj je spodbujati inovacije, podjetništvo, ustvarjalnost, zaposljivost, izmenjavo znanja in/ali večdisciplinarno poučevanje in učenje;
* **koalicije sektorskih spretnosti**, ki podpirajo oblikovanje in izvajanje učnih načrtov skupnega poklicnega usposabljanja, programov ter metodologij poučevanja in učenja ter pri tem izhajajo iz dejanskih trendov v določenem gospodarskem sektorju ter spretnosti, ki so potrebne za uspešno delovanje na enem ali več poklicnih področjih;
* projekte **krepitve zmogljivosti**, ki podpirajo sodelovanje s partnerskimi državami na področju visokošolskega izobraževanja in mladine. Namen projektov krepitve zmogljivosti je podpirati organizacije/institucije in sisteme pri njihovem procesu posodobitve in internacionalizacije. Določene vrste projektov krepitve zmogljivosti podpirajo aktivnosti mobilnosti, če prispevajo k uresničevanju ciljev projekta;
* podporne IT platforme, na primer **eTwinning, School Education Gateway, elektronsko platformo za izobraževanje odraslih v Evropi (EPALE**) in **Evropski mladinski portal**, ki nudijo virtualne možnosti sodelovanja, nabor gradiv in primerov dobre prakse, omogočajo izmenjavo dobrih praks med sodelujočimi in druge spletne storitve za učitelje, vodje usposabljanj, drugo osebje na področju šolskega izobraževanja in izobraževanja odraslih ter za mlade, prostovoljce in mladinske delavce po Evropi in drugod po svetu. Poleg tega vse od leta 2018 pobuda **Erasmus+ virtualna izmenjava** omogoča medkulturne učne izkušnje med mladimi v Evropi in državah južnega Sredozemlja.

Ključni ukrep 3 – Podpora za reformo politik

Ta ključni ukrep podpira:

**znanje na področju izobraževanja, usposabljanja in mladine** za oblikovanje in spremljanje politik na podlagi dejstev, zlasti:

* analize za posamezne države in tematske analize, tudi v sodelovanju z akademskimi omrežji;
* vzajemno učenje in medsebojni strokovni pregledi z odprto metodo koordinacije na področju izobraževanja, usposabljanja in mladine;

**pobude za inovacije na področju politik**, ki spodbujajo razvoj inovativnih politik med deležniki in omogočajo javnim organom, da preskusijo učinkovitost inovativnih politik s terenskimi poskusi, ki temeljijo na zanesljivih ocenjevalnih metodologijah;

**podporo za evropska orodja politik** za lajšanje preglednosti in priznavanja spretnosti in kvalifikacij ter prenosa kreditnih točk, za spodbujanje zagotavljanja kakovosti, podporo potrjevanju neformalnega ter priložnostnega učenja, upravljanju spretnosti in usmerjanju. Ta ukrep vključuje tudi podporo omrežjem, ki lajšajo izmenjave po Evropi, učno in zaposlitveno mobilnost državljanov ter razvoj fleksibilnih učnih poti med različnimi področji izobraževanja, usposabljanja in mladine;

**sodelovanje z mednarodnimi organizacijami** z visoko priznanim strokovnim znanjem in analitičnimi zmogljivostmi (na primer OECD in Svet Evrope) za krepitev učinka in dodane vrednosti politik na področju izobraževanja, usposabljanja in mladine;

**dialog z deležniki, promocija politik in Programa** vključuje javne organe, ponudnike in deležnike na področju izobraževanja, usposabljanja in mladine, ki so potrebni za osveščanje o evropskih programih politik (zlasti: strategiji Evropa 2020, strategiji izobraževanje in usposabljanje 2020, strategiji EU za mlade in drugih evropskih programih politike iz tega sektorja) ter o zunanji razsežnosti evropskih politik na področju izobraževanja, usposabljanja in mladine. Te aktivnosti so bistvene za razvoj zmogljivosti deležnikov za aktivno podporo izvajanju politik, s spodbujanjem izrabe rezultatov Programa in ustvarjanjem oprijemljivega učinka.

Aktivnosti programa Jean Monnet

Aktivnosti programa Jean Monnet bodo podpirale:

**akademske module, katedre, centre odličnosti**, da se poglobi poučevanje študijev evropskega povezovanja, vključenih v učni načrt visokošolske institucije, ter izvaja, spremlja in nadzira raziskovanje o vsebinah EU, tudi za druge ravni izobraževanja, na primer usposabljanje učiteljev in obvezno izobraževanje. Ti ukrepi naj bi zagotovili tudi poglobljeno poučevanje o evropskem povezovanju za prihodnje strokovnjake na področjih, po katerih je na trgu dela vedno več povpraševanja, hkrati pa je njihov cilj spodbujanje, svetovanje in mentorstvo mladi generaciji učiteljev in raziskovalcev na področju evropskega povezovanja;

**strateške razprave z akademskim okoljem**, podprte z: a) **omrežji** za krepitev sodelovanja med različnimi univerzami po Evropi in svetu, spodbujanje sodelovanja in ustvarjanje platforme za izmenjavo znanja na visoki ravni z javnimi akterji in službami Komisije o izjemno pomembnih temah EU; b) **projekti** za inovacije, medsebojno bogatenje in širjenje vsebin EU, katerih namen je spodbujati razprave, premislek o vprašanjih EU ter širjenje znanja o EU in njenih postopkih;

**podporo združenjem** za organizacijo in izvedbo zakonsko določenih aktivnosti združenj, ki obravnavajo evropske študije in vprašanja EU, ter za obveščanje širše javnosti o dejstvih o EU, s čimer se krepi aktivno evropsko državljanstvo.

Aktivnosti programa Jean Monnet tudi zagotavljajo nepovratna sredstva za poslovanje **določenim institucijam**, ki si prizadevajo za cilje v evropskem interesu ter vključujejo organizacijo **študij in konferenc** z namenom zagotavljanja novih vpogledov in konkretnih predlogov za oblikovalce politik.

Šport

Ukrepi na področju športa bodo podpirali:

**partnerska sodelovanja (Collaborative Partnerships)**, katerih cilj je spodbujanje integritete športa (preprečevanje uživanja prepovedanih poživil, boj proti vnaprejšnjim dogovorom o rezultatih tekmovanj, zaščita mladoletnikov), podpiranje inovativnih pristopov k izvajanju načel EU o dobrem upravljanju v športu, strategij EU na področju socialnega vključevanja in enakih priložnosti, spodbujanje udeležbe v športu in telesni dejavnosti (podpiranje izvajanja smernic EU o telesni dejavnosti, prostovoljstva, zaposlovanja v športu ter izobraževanja in usposabljanja na področju športa) in podpiranje izvajanja smernic EU o dvojni poklicni poti športnikov. Ta partnerstva vključujejo tudi majhna partnerska sodelovanja, ki so namenjena spodbujanju socialnega vključevanja in enakih priložnosti v športu, spodbujanju tradicionalnih evropskih športov in iger, podpori mobilnosti prostovoljcev, trenerjev, menedžerjev in osebja neprofitnih športnih organizacij ter varovanju športnikov, zlasti najmlajših, pred nevarnostmi za zdravje in varnost z izboljšanjem pogojev za trening in tekmovanja;

**neprofitne evropske športne prireditve** z dodeljevanjem nepovratnih sredstev posameznim organizacijam, ki so odgovorne za pripravo, organizacijo in nadaljnje spremljanje določene prireditve. V te aktivnosti bosta zajeta organizacija usposabljanj za športnike in prostovoljce pred dogodkom, otvoritvenimi in zaključnimi slovesnostmi, tekmovanji in spremljevalnimi aktivnostmi športne prireditve (konference, seminarji) ter izvajanje aktivnosti po dogodku, na primer ocenjevanje ali nadaljnje aktivnosti;

**krepitev podlag za oblikovanje politik** s študijami; zbiranjem podatkov, anketami, omrežji, konferencami in seminarji, ki širijo dobre prakse držav Programa in športnih organizacij ter krepijo omrežja na ravni EU, da lahko nacionalni člani teh omrežij izkoristijo sinergije in izmenjave s svojimi partnerji;

**dialog z ustreznimi evropskimi deležniki**, kar pomeni zlasti letni športni forum EU in podporo športnim prireditvam v okviru predsedovanja, ki jih organizirajo države članice EU med svojim predsedovanjem EU. Po potrebi se lahko organizirajo tudi druga ustrezna ad hoc srečanja in seminarji za zagotavljanje optimalnega dialoga z deležniki na področju športa.

Kolikšen je proračun?

Programu so za sedem let (2014–2020) dodeljena skupna finančna sredstva v višini 14,774 milijarde EUR iz razdelka 1 in 1,680 milijarde EUR iz razdelka 4 proračuna EU. Letni proračun sprejme proračunski organ. Različnim korakom za sprejetje proračuna EU je mogoče slediti na naslovu:

<http://ec.europa.eu/budget/explained/management/deciding/deciding_detail/decide_detail_en.cfm>.

Za informacije o proračunu glej letni [delovni program Erasmus+](http://ec.europa.eu/dgs/education_culture/more_info/awp/index_en.htm) za leto 2020[[6]](#footnote-7)

(<https://ec.europa.eu/programmes/erasmus-plus/resources/documents/annual-work-programmes_en>)

Kdo izvaja program Erasmus+?

[Evropska komisija](https://ec.europa.eu/programmes/erasmus-plus/programme-guide/part-a/who-implements-the-programme/the-european-commission_sl)

Evropska komisija je dokončno odgovorna za delovanje programa Erasmus+. Neprekinjeno upravlja proračun in določa prednostne naloge, cilje in merila za Program. Poleg tega vodi in spremlja splošno izvajanje, nadaljnje spremljanje in vrednotenje Programa na evropski ravni. Evropska komisija je prav tako v celoti odgovorna za nadziranje in koordinacijo struktur, ki so odgovorne za izvajanje Programa na nacionalni ravni.

Na evropski ravni je za izvajanje centraliziranih ukrepov programa Erasmus+ odgovorna Izvajalska agencija Evropske komisije za izobraževanje, avdiovizualno področje in kulturo (v nadaljevanju: Izvajalska agencija). Izvajalska agencija je odgovorna za celotni življenjski cikel upravljanja teh projektov, od promocije Programa, analize vlog za nepovratna sredstva, spremljanja projektov na kraju samem do razširjanja rezultatov projekta in Programa. Odgovorna je tudi za objavo posebnih razpisov za zbiranje predlogov, povezanih z nekaterimi ukrepi Programa, ki niso zajeti v ta vodnik.

Evropska komisija je zlasti prek Izvajalske agencije odgovorna tudi za:

* izvajanje študij na področjih, ki jih podpira Program;
* izvajanje raziskav in aktivnosti, ki temeljijo na dejstvih, prek omrežja Eurydice;
* krepitev prepoznavnosti in sistemskega učinka Programa z razširjanjem in uporabo rezultatov Programa;
* zagotavljanje pogodbenega upravljanja in financiranja organov ter omrežij, ki jih podpira program Erasmus+;
* upravljanje povabil k oddaji ponudb za zagotavljanje storitev v okviru Programa.

Nacionalne agencije

Program Erasmus+ se izvaja predvsem s posrednim upravljanjem, kar pomeni, da Evropska komisija zaupa naloge izvrševanja proračuna nacionalnim agencijam; razlog za ta pristop je, da se Erasmus+ čim bolj približa upravičencem in prilagodi raznolikosti nacionalnih sistemov na področju izobraževanja, usposabljanja in mladine. V ta namen je vsaka država Programa imenovala eno ali več nacionalnih agencij (za kontaktne podatke glej Prilogo IV k temu vodniku). Te nacionalne agencije spodbujajo in izvajajo Program na nacionalni ravni ter delujejo kot vezni člen med Evropsko komisijo in sodelujočimi organizacijami na lokalni, regionalni in nacionalni ravni. Njihova naloga je:

* zagotavljati ustrezne informacije o programu Erasmus+;
* voditi pravičen in pregleden postopek izbora za vloge projektov, ki bodo prejele sredstva v njihovi državi;
* spremljati in oceniti izvajanje Programa v svoji državi;
* zagotavljati podporo prijaviteljem projektov in sodelujočim organizacijam med celotnim življenjskim ciklom projekta;
* učinkovito sodelovati z omrežjem vseh nacionalnih agencij in Evropsko komisijo;
* zagotoviti prepoznavnost Programa;
* spodbujati razširjanje in uporabo rezultatov Programa na lokalni in nacionalni ravni.

Nacionalne agencije imajo tudi pomembno vlogo posredniške strukture za kakovostni razvoj programa Erasmus+ tako, da:

* izvajajo aktivnosti – zunaj okvira nalog upravljanja življenjskega cikla projekta –, ki podpirajo kakovostno izvajanje Programa in/ali spodbujajo razvoj politik na področjih, podprtih s Programom;
* zagotavljajo podporni pristop za nove udeležence in ciljne skupine z manj priložnostmi, da odstranijo ovire za polno udeležbo v Programu;
* si prizadevajo za sodelovanje z zunanjimi organi, da bi okrepile učinek Programa v svoji državi.

Cilj pristopa na podlagi podpore nacionalnih agencij je voditi uporabnike Programa v vseh fazah, od prvega stika s Programom, med postopkom oddaje vloge in do uresničenja projekta ter končnega ocenjevanja. To načelo ni v nasprotju s pravičnostjo in preglednostjo postopkov izbora. Temelji namreč na ideji, da je treba za zagotovitev enakih priložnosti za vse ponuditi več pomoči nekaterim ciljnim skupinam Programa z nasveti, svetovanjem, spremljanjem in sistemi mentorstva, ki so prilagojeni njihovim potrebam.

Kateri drugi organi so vključeni v izvajanje programa?

Dodatno strokovno znanje za izvajanje programa Erasmus+ zagotavljajo poleg navedenih organov naslednje strukture:

Omrežje Eurydice

Omrežje Eurydice se usmerja predvsem v to, kako je izobraževanje v Evropi strukturirano in organizirano na vseh ravneh, njegov cilj pa je prispevati k boljšemu vzajemnemu razumevanju sistemov v Evropi. Za osebe, ki so odgovorne za sisteme izobraževanja in politike v Evropi, zagotavlja primerjalne analize na evropski ravni in informacije o posameznih državah na področju izobraževanja in mladine, ki pomagajo pri odločanju.

Omrežje Eurydice ustvarja obsežen vir informacij, na primer:

podrobne opise in preglede nacionalnih sistemov izobraževanja (nacionalni sistemi izobraževanja in politike);

primerjalna tematska poročila, posvečena specifičnim temam v interesu skupnosti (tematska poročila);

kazalnike in statistike (nabor ključnih podatkov);

ter vrsto dejstev in številk v zvezi z izobraževanjem, kot so nacionalne strukture izobraževanja, šolski koledarji, primerjave učiteljskih plač ter zahtevanega časa učenja v posameznih državah in ravni izobrazbe (dejstva in številke).

Sestavljajo ga osrednja koordinatorska enota v Izvajalski agenciji in nacionalne enote s sedežem v vseh državah programa Erasmus+ ter v Albaniji, Bosni in Hercegovini in Črni gori.

Več informacij je na voljo na spletišču Izvajalske agencije: <https://eacea.ec.europa.eu/homepage>

Mreža nacionalnih korespondentov za mladinsko spletno platformo wiki

V skladu s strategijo EU za mlade in ciljem izboljšanja znanja o vprašanjih v zvezi z mladimi v Evropi je na voljo finančna podpora za nacionalne strukture, ki prispevajo k mladinski spletni platformi wiki, interaktivnega orodja, ki razumljivo in ažurno zagotavlja koristne informacije o položaju mladih v Evropi ter o nacionalnih mladinskih politikah.

Organom, ki jih imenujejo nacionalni organi in imajo sedež v državi Programa, je zagotovljena finančna podpora za ukrepe, ki jih izvedejo za pripravo informacij za posamezno državo, primerljivih opisov držav in kazalnikov, ki prispevajo k boljšemu vzajemnemu razumevanju sistemov na področju mladih in mladinskih politik v Evropi.

Svetovalne službe eTwinning

[eTwinning](https://www.etwinning.net/sl/pub/index.htm) je skupnost učiteljev, dejavnih v predšolski vzgoji ter osnovnošolskem in srednješolskem izobraževanju, ki gostuje na varni platformi, do katere lahko dostopajo le učitelji, ki so jih odobrili nacionalni organi. Udeleženci lahko sodelujejo v številnih aktivnostih: lahko izvajajo projekte z drugimi šolami in učilnicami; lahko razpravljajo s kolegi in razvijajo poklicno mreženje; lahko se vključijo v različne priložnosti za poklicni razvoj (na spletu ali osebno) itd. eTwinning se financira v okviru ključnega ukrepa 2 programa Erasmus+. Od leta 2005, ko je začel delovati, se je registriralo več kot 570 000 učiteljev z več kot 190 000 šol, v državah Programa pa je bilo izvedenih skoraj 75 000 projektov.

Učiteljem in šolam, ki sodelujejo v projektih eTwinning, nudijo podporo nacionalne svetovalne službe (NSS). To so organizacije, ki jih imenujejo pristojni nacionalni organi. Šolam pomagajo med postopkom registracije, iskanjem partnerjev in izvajanjem projekta, spodbujajo ukrepe, podeljujejo nagrade in znake kakovosti ter organizirajo aktivnosti za poklicni razvoj učiteljev.

Nacionalne svetovalne službe koordinira centralna svetovalna služba (CSS), ki je odgovorna tudi za razvoj internetne platforme eTwinning in organizacijo aktivnosti za poklicni razvoj učiteljev na evropski ravni.

Seznam vseh služb in več informacij je na voljo na spletišču: [https://www.etwinning.net/sl/pub/contact.htm.](https://www.etwinning.net/sl/pub/contact.htm)

School Education Gateway (SEG)

[School Education Gateway](https://www.schooleducationgateway.eu/sl/pub/index.htm) je evropska spletna platforma za šolsko izobraževanje, ki je trenutno na voljo v 23 jezikih EU in je namenjena zagotavljanju vsega, kar učitelji potrebujejo na področju informacij, razvoja učenja in poklicnega razvoja, vzajemne pomoči in mreženja, priložnosti za sodelovalne projekte in mobilnost, vpogledov v politiko itd. Poleg skupnosti učiteljev so ciljni uporabniki te platforme tudi vse strani, ki sodelujejo v aktivnostih programa Erasmus+, na primer: šole ter drugi akterji in organizacije na področju izobraževanja; oblikovalci politike in nacionalni organi; nevladne organizacije; podjetja itd.

Ker je to javno spletno mesto, je dostopno vsem uporabnikom interneta (tj. tudi tistim iz držav zunaj EU). Zaradi te široke dosegljivosti se pričakuje, da se bodo izboljšale povezave med politiko in prakso v evropskem šolskem izobraževanju, pripomogla pa naj bi tudi k spodbujanju politike na podlagi dejanskega dogajanja v šolah in potreb trga delovne sile.

School Education Gateway ponuja širok nabor vsebin, na primer dobre prakse iz evropskih projektov; mesečne spletne dnevnike in videoposnetke intervjujev s strokovnjaki na področju evropskega šolskega izobraževanja; spletne tečaje za učitelje za pomoč pri reševanju aktualnih izzivov v učilnici; vire, kot so učno gradivo, praktične vaje in Evropski komplet orodij za šole; informacije o politikah v šolskem izobraževanju; aktualne novice in dogodke itd. Ponuja posebna orodja, ki učiteljem in šolskemu osebju pomagajo pri iskanju priložnosti za usposabljanje in mobilnost za poklicni razvoj (tečaji na kraju samem, izobraževalni obisk na delovnem mestu, programi poučevanja itd.), ki se lahko financirajo v okviru ključnega ukrepa 1 programa Erasmus+:

* orodje programa Erasmus+ „Katalog tečajev“ (za priložnosti za usposabljanje v živo);
* orodje programa Erasmus+ „Priložnosti za izmenjavo“ (za mobilnost učiteljev v okviru ključnega ukrepa 1).

Več informacij: [http://www.schooleducationgateway.eu/sl/pub/index.htm.](http://www.schooleducationgateway.eu/sl/pub/index.htm)

EPALE

[Elektronska platforma za izobraževanje odraslih v Evropi](https://ec.europa.eu/epale/sl/home-page) (EPALE) je pobuda Evropske komisije, financirana v okviru programa Erasmus+. Namenjena je učiteljem, vodjem usposabljanj in prostovoljcem, pa tudi oblikovalcem politik, raziskovalcem, medijem in akademikom, vključenim v izobraževanje odraslih.

Platforma uporabnikom omogoča, da se povežejo z drugimi uporabniki po vsej Evropi, sodelujejo v razpravah in izmenjujejo dobre prakse. Poleg množice orodij in vsebin platforma EPALE ponuja instrumente, posebej namenjene (morebitnim) upravičencem programa Erasmus+. Nekaj primerov vključuje:

* koledar tečajev in dogodkov, s katerim je mogoče
  + poiskati priložnosti za mobilnost za upravičence projektov v okviru ključnega ukrepa 1,
  + oglaševati tečaje in dogodke, ki se organizirajo s projekti v okviru ključnega ukrepa 2;
* orodje za iskanje partnerjev, ki je koristno pri iskanju partnerjev za pripravo projekta, ki ga financira EU, ali pri iskanju ali ponujanju priložnosti za izobraževalni obisk na delovnem mestu;
* izkustvene skupnosti ponujajo dodaten prostor za povezovanje z ljudmi in organizacijami s podobnimi interesi;
* prostore za sodelovanje, v katerih lahko partnerji projekta v varnem okolju razvijajo svoj projekt;
* center za vire, kamor lahko upravičenci projekta pošljejo članke, poročila, priročnike in drugo gradivo, pripravljeno v okviru projekta ali njihovi organizaciji, kar zagotavlja dodatno priložnost za razširjanje informacij;
* spletni dnevnik, v katerem lahko udeleženci projektov izmenjujejo izkušnje ali vanj prenesejo video posnetke, s katerimi na neformalen in dinamičen način predstavijo svoje rezultate.

Projekti, ki prejmejo sredstva EU, so spodbujeni, naj na platformi z objavami v spletnem dnevniku, novicami, dogodki in drugimi dejavnostmi delijo informacije o svojih aktivnostih in rezultatih.

Izvajanje EPALE podpirata centralna podporna služba in omrežje nacionalnih podpornih služb v državah programa Erasmus+, ki sta zadolžena za iskanje informacij ter spodbujanje deležnikov k uporabi platforme in prispevanju k njej. Platforma EPALE je na voljo na spletišču: [http://ec.europa.eu/epale/sl/home-page](https://ec.europa.eu/epale/sl/home-page).

**Erasmus+ virtualna izmenjava**

Erasmus+ virtualna izmenjava omogoča mladim z obeh strani Sredozemlja, da sodelujejo v medkulturnem dialogu in izboljšajo svoje znanje in veščine prek spletnih orodij za učenje. To pomeni razširitev dosega in dometa programa Erasmus+ in dopolnitev tradicionalne fizične mobilnosti. Erasmus+ virtualna izmenjava tesno sodeluje z univerzami in mladinskimi organizacijami, tako da doseže mlade posameznike, mlade delavce, študente in znanstvenike iz 34 držav, sodelujočih v programu, in 10 partnerskih držav iz južnomediteranske regije (Alžirija, Egipt, Izrael, Jordanija, Libanon, Libija, Maroko, Palestina[[7]](#footnote-8), Sirija in Tunizija).

Virtualne izmenjave so spletni dialogi, ki so običajno del formalnih ali neformalnih izobraževalnih programov in so priznani povsod. Vse debate usmerjajo usposobljeni moderatorji, ki sledijo dogovorjenemu kodeksu ravnanja. S prijavo na varno videokonferenčno platformo se mladi povezujejo v majhne skupine in pogovarjajo o družbenih, globalnih ali osebnih temah. Cilj je samorefleksija, aktivno poslušanje, spoštovanje in kritično mišljenje. Dialogi izboljšujejo zaposlitvene zmožnosti, saj zahtevajo učinkovito komunikacijo, govorjenje drugih jezikov in sodelovanje prek različnosti.

Erasmus+ virtualna izmenjava prav tako omogoča usposabljanje mladinskih delavcev in univerzitetnih profesorjev za razvoj projektov virtualne izmenjave s partnerji iz drugih držav, s čimer se omogočijo stiki med mladimi iz različnih držav. Poleg tega ta projekt pomaga vodjem množičnih odprtih spletnih tečajev (Massive open online courses, MOOC) razviti komponento virtualne izmenjave in jo vključiti v svoje programe.

Vse informacije lahko najdete na: <https://europa.eu/youth/erasmusvirtual>

**Nacionalni uradi**

V zadevnih partnerskih državah (Zahodni Balkan, države vzhodnega in južnega Sredozemlja, Rusija in Osrednja Azija) nacionalni uradi Erasmus+ (NEO) pomagajo Komisiji, Izvajalski agenciji in lokalnim organom pri izvajanju programa Erasmus+. V teh državah so to informacijske točke za deležnike, ki so vključeni v program Erasmus+ na področju visokošolskega izobraževanja. Prispevajo h krepitvi osveščenosti, prepoznavnosti, pomembnosti, učinkovitosti in učinka mednarodne razsežnosti programa Erasmus+. Nacionalni uradi Erasmus+ so odgovorni za:

* zagotavljanje informacij o aktivnostih Erasmus+, ki se jih lahko udeležijo posamezne države na področju visokošolskega izobraževanja;
* svetovanje in pomoč morebitnim prijaviteljem;
* spremljanje projektov Erasmus+;
* koordinacijo lokalne skupine strokovnjakov za reformo visokošolskega izobraževanja (HEREs);
* spremljanje aktivnosti programa Tempus IV (2007–2013);
* prispevanje k študijam in dogodkom;
* zagotavljanje podpore dialogu o politikah;
* ohranjanje stikov z lokalnimi organi in delegacijami EU;
* sledenje razvoju politik na področju visokošolskega izobraževanja v lastni državi.

Sekretariat afriških, karibskih in pacifiških držav (AKP)

V zadevnih partnerskih državah (države AKP) bo izvajanje določenih ukrepov potekalo v tesnem sodelovanju z odborom veleposlanikov Skupine afriških, karibskih in pacifiških držav, ki jih zastopa sekretariat AKP, ki sodeluje pri pripravi programa in izvajanju teh ukrepov.

Mreža strokovnjakov za reformo visokošolskega izobraževanja (HEREs)

V zadevnih partnerskih državah (Zahodni Balkan, države vzhodnega in južnega Sredozemlja, Rusija in Osrednja Azija) nacionalne skupine strokovnjakov za reformo visokošolskega izobraževanja zagotavljajo vir strokovnega znanja za lokalne organe in deležnike, da spodbujajo reforme in krepijo napredek v visokošolskem izobraževanju. Sodelujejo pri razvoju politik na področju visokošolskega izobraževanja v svoji državi. Aktivnosti HEREs temeljijo na vzajemnem sodelovanju strokovnjakov. Vsaka nacionalna skupina je sestavljena iz pet do petnajst članov. HEREs so strokovnjaki na področju visokošolskega izobraževanja (rektorji, prorektorji, dekani, vodilni akademiki, uradniki za mednarodne odnose, študenti itd.).

Poslanstvo HEREs zajema podporo:

* razvoju politik v posameznih državah tako, da podpira posodobitve, postopke reform in strategije na področju visokošolskega izobraževanja in pri tem tesno sodeluje z zadevnimi lokalnimi organi;
* dialogu o politikah z EU na področju visokošolskega izobraževanja;
* aktivnostim usposabljanja in svetovanja, ki so ciljno usmerjene v deležnike, zlasti visokošolske institucije in njihovo osebje;

projektom Erasmus+ (predvsem tistim, ki se izvajajo v okviru ukrepa krepitve zmogljivosti), tako da razširja rezultate teh projektov, zlasti dobre prakse in inovativne pobude, ter jih uporablja v namene usposabljanja.

Mreža Euroguidance

[Euroguidance](http://euroguidance.eu/) je evropska mreža nacionalnih centrov za informiranje. Vsi centri Euroguidance imajo dva skupna cilja:

* spodbujati evropsko razsežnost usmerjanja izobraževanja in poklicnega usposabljanja;
* zagotavljati kakovostne informacije o vseživljenjskem usmerjanju in mobilnosti za namene učenja.

Glavna ciljna skupina omrežja Euroguidance so svetovalci in oblikovalci politik iz sektorjev izobraževanja in zaposlovanja v vseh evropskih državah.

Več informacij je na voljo na spletišču: <http://euroguidance.eu/>.

Nacionalni centri Europass

Cilj pobude Europass je pomagati posameznikom, da jasno in pregledno predstavijo in dokumentirajo svoje spretnosti in kvalifikacije v vseh evropskih državah. Ta pobuda olajšuje komunikacijo med iskalci zaposlitve in delodajalci ter mobilnost za namene dela ali učenja.

V vsaki državi (Evropska unija in Evropski gospodarski prostor ter Republika Severna Makedonija, Srbija in Turčija) nacionalni center Europass koordinira vse aktivnosti, povezane z dokumenti Europass. Je prva kontaktna točka za vse posameznike in organizacije, ki bi radi Europass uporabili ali o njem izvedeli več.

Več informacij je na voljo na spletišču: [http://europass.cedefop.europa.eu/sl/about/national-europass-centres.](http://europass.cedefop.europa.eu/sl/about/national-europass-centres)

Nacionalne koordinacijske točke (NKT) evropskega ogrodja kvalifikacij (EOK)

Nacionalne koordinacijske točke EOK podpirajo nacionalne organe pri vzpostavljanju nacionalnih okvirov kvalifikacij. Aktivnosti NKT EOK so usmerjene v:

* koordinacijo nacionalnih kvalifikacijskih sistemov z evropskimi referenčnimi stopnjami;
* navedbo ustreznih stopenj EOK na potrdilih o kvalifikacijah, diplomah in dokumentih Europass, ki jih izdajajo pristojni organi.

Več informacij je na voljo na spletišču: [http://ec.europa.eu/ploteus.](http://ec.europa.eu/ploteus)

Mreža nacionalnih točk EQAVET (evropski referenčni okvir za zagotavljanje kakovosti v PIU)

Nacionalne referenčne točke (NRP) so vzpostavili nacionalni organi, združujejo pa obstoječe zadevne organe, ki zajemajo socialne partnerje in vse zadevne deležnike na nacionalni in regionalni ravni, da prispevajo k izvajanju evropskega referenčnega okvira za zagotavljanje kakovosti v PIU. Namen NRP EQAVET je: 1) zagotavljanje aktivne podpore za izvajanje delovnega programa EQAVET; 2) dajanje konkretnih pobud za spodbujanje nadaljnjega razvoja okvira EQAVET v nacionalnem okviru; 3) podpiranje samoocenjevanja kot komplementarnega in učinkovitega sredstva za zagotavljanje kakovosti, ki omogoča merjenje uspeha in določitev področij za izboljšave; 4) zagotavljanje učinkovitega razširjanja informacij do deležnikov.

Več informacij je na voljo na spletišču: [http://www.eqavet.eu/.](http://www.eqavet.eu/)

Nacionalni informacijski centri za priznavanje visokošolskih diplom (NARIC)

Omrežje NARIC zagotavlja informacije o priznavanju diplom in obdobjih študija, opravljenih v drugih evropskih državah, ter nasvete o tujih akademskih diplomah v državi, kjer je vzpostavljen NARIC. Omrežje NARIC zagotavlja zanesljive nasvete za vsakogar, ki potuje v tujino zaradi dela ali nadaljnjega izobraževanja, ter za institucije, študente, svetovalce, starše, učitelje in morebitne delodajalce.

Evropska komisija podpira aktivnosti omrežja NARIC z izmenjavo informacij in izkušenj med državami, opredeljevanjem dobrih praks, primerjalno analizo sistemov in politik na tem področju ter razpravo in analizo o zadevah, ki so v skupnem interesu izobraževalne politike.

Več informacij je na voljo na spletišču: [www.enic-naric.net.](http://www.enic-naric.net/)

Omrežje nacionalnih skupin strokovnjakov ECVET

Nacionalne skupine strokovnjakov ECVET zagotavljajo vir strokovnega znanja za podporo izvajanju evropskega sistema kreditnih točk v poklicnem izobraževanju in usposabljanju (ECVET). Spodbujajo sprejem in uporabo sistema ECVET v državah Programa ter zagotavljajo svetovanje pristojnim organom in institucijam na področju poklicnega izobraževanja in usposabljanja.

Več informacij je na voljo na spletišču:  
[http://www.ecvet-secretariat.eu,](http://www.ecvet-secretariat.eu/)  
[http://ec.europa.eu/education/policy/vocational-policy/ecvet\_sl.htm.](http://ec.europa.eu/education/policy/vocational-policy/ecvet_sl.htm)

Podporni centri SALTO

Cilj podpornih centrov SALTO (Support, Advanced Learning and Training Opportunities [Podpora, priložnosti za napredno učenje in usposabljanje]) je pomagati izboljšati kakovost in vpliv projektov, ki jih financira program Erasmus+.

MLADINA

Na področju mladine centri SALTO zagotavljajo znanje in izkušnje, vire, informacije in usposabljanje na specifičnih področjih za nacionalne agencije in druge akterje na področju mladinskega dela in spodbujajo priznavanje neformalnega in priložnostnega učenja. Lahko so usmerjeni tematsko (udeležba in informacije, vključitev in raznolikost, usposabljanje in sodelovanje) ali geografsko (države vzhodnega partnerstva in Rusija, južno Sredozemlje, Zahodni Balkan).

Delo centrov za mlade SALTO vključuje:

* organiziranje izobraževalnih tečajev, študijske obiske, forume, sodelovanje in oblikovanje partnerstev;
* razvoj in dokumentiranje usposabljanja ter načinov in orodij mladinskega dela;
* zagotavljanje pregleda evropskih usposabljanj, ki so na voljo mladinskim delavcem, z evropskim koledarjem usposabljanj;
* izdajanje praktičnih publikacij in navodil;
* zagotavljanje najnovejših informacij o evropskem mladinskem delu;
* zagotavljanje zbirke podatkov o vodjih usposabljanj in strokovnjakih na področju mladinskega dela in usposabljanja;
* spremljanje akreditacij prostovoljskih organizacij Erasmus+ v sosedskih partnerskih državah EU;
* koordiniranje izvajanja instrumenta Youthpass, ki podpira preverjanje izidov neformalnih in priložnostnih izobraževanj iz mobilnosti mladih in dejavnosti mladinskega dela.

IZOBRAŽEVANJE IN USPOSABLJANJE

Na področju izobraževanja in usposabljanja center SALTO omogoča platformo za evropske dejavnosti evropskega izobraževanja, s ciljem izboljšati kakovost in vpliv programa Erasmus+ na sistemskem nivoju. Te dejavnosti, kot so delavnice, izobraževalni tečaji, seminarji in dejavnosti oblikovanja partnerstev pri prednostnih temah Erasmus+ med drugim omogočajo deležnikom razviti svoje organizacijske sposobnosti za polno izkoriščanje priložnosti Erasmus+, delitev najboljših praks med evropskimi državami, iskanje partnerjev in povečevanje vpliva projektov na evropskem nivoju. Center za izobraževanje in usposabljanje SALTO zagotavlja znanje in izkušnje, vire in informacije o priložnostih za izobraževanje za deležnike in nacionalne agencije na področju izobraževanja in usposabljanja.

Več informacij je na voljo na: [www.salto-youth.net](http://www.salto-youth.net) in [www.salto-et.net](http://www.salto-et.net)

Otlas – orodje za iskanje partnerjev

Eno od orodij, ki jih razvijajo in gostijo podporni centri za mladino SALTO, je Otlas, osrednje spletno orodje za iskanje partnerjev, namenjeno organizacijam na področju mladine. Organizacije lahko v orodju Otlas registrirajo svoje kontaktne podatke in področja zanimanja ter ustvarijo zahtevke za partnerje pri projektnih idejah.

Več informacij je na voljo na spletišču: [www.salto-youth.net/otlas](http://www.salto-youth.net/otlas) ali [www.otlas.eu](http://www.otlas.eu).

Mreža Eurodesk

Mreža Eurodesk ponuja informacijske storitve mladim in osebam, ki delajo z mladimi, glede evropskih priložnosti na področju izobraževanja, usposabljanja in mladine ter vključevanja mladih v evropske aktivnosti.

Mreža Eurodesk, ki je prisotna v vseh državah Programa in jo na evropski ravni koordinira urad Eurodesk v Bruslju, ponuja storitve odgovarjanja na poizvedbe, informacije o sredstvih, dogodke in publikacije. Prispeva tudi k delovanju Evropskega mladinskega portala.

[Evropski mladinski portal](http://europa.eu/youth/eu_sl) ponuja evropske in nacionalne informacije ter priložnosti, ki zanimajo mlade, ki živijo, se učijo ali delajo v Evropi. Zajema informacije o osmih glavnih temah, vključuje 33 držav in je na voljo v 27 jezikih.

Evropski mladinski portal je dostopen na naslovu <https://europa.eu/youth/EU_sl>. Več informacij o mreži Eurodesk je na voljo na spletišču: <http://www.eurodesk.eu>.

Kdo lahko sodeluje v programu Erasmus+?

Posamezniki – študenti, praktikanti, vajenci, dijaki, učeči se odrasli, mladi, prostovoljci, profesorji, učitelji, vodje usposabljanj, mladinski delavci, strokovnjaki organizacij, ki so aktivne na področju izobraževanja, usposabljanja in mladine, so glavna ciljna populacija Programa. Program doseže te posameznike prek organizacij, institucij, organov ali skupin, ki organizirajo take aktivnosti. Pogoji dostopa do Programa so torej povezani z naslednjima dvema akterjema: „udeleženci“ (posamezniki, ki sodelujejo v Programu) in „sodelujočimi organizacijami“ (vključno s skupinami vsaj štirih mladih, ki so aktivne na področju mladinskega dela, vendar ne nujno v okviru mladinskih organizacij; imenujemo jih tudi neformalne skupine mladih). Za udeležence in sodelujoče organizacije so pogoji za udeležbo odvisni od države, kjer prebivajo ali imajo sedež.

Udeleženci

Praviloma morajo udeleženci projektov Erasmus+ prebivati v državi Programa. Udeleženci iz partnerskih držav lahko tudi sodelujejo v nekaterih ukrepih, zlasti na področju visokošolskega izobraževanja in mladine.

Posebni pogoji za sodelovanje v projektu Erasmus+ so odvisni od posamezne vrste ukrepa. Na splošno velja:

* za projekte na področju visokošolskega izobraževanja so glavne ciljne skupine: študenti v visokošolskem izobraževanju (kratkega cikla, prve, druge ali tretje stopnje), učitelji, profesorji in osebje v visokošolskem izobraževanju ali visokošolske institucije, vodje usposabljanj in strokovnjaki v podjetjih;
* za projekte na področju poklicnega izobraževanja in usposabljanja so glavne ciljne skupine: vajenci in dijaki poklicnega izobraževanja, strokovnjaki in vodje usposabljanj v poklicnem izobraževanju, osebje organizacij za začetno poklicno izobraževanje, vodje usposabljanj in strokovnjaki v podjetjih;
* za projekte na področju šolskega izobraževanja so glavne ciljne skupine: ravnatelji, šolski učitelji in osebje, otroci/učenci/dijaki v predšolskem, osnovnošolskem in srednješolskem izobraževanju;
* za projekte na področju izobraževanja odraslih so glavne ciljne skupine: člani nepoklicnih organizacij za izobraževanje odraslih, vodje usposabljanj, osebje in učeči se v nepoklicnem izobraževanju odraslih;
* za projekte na področju mladine so glavne ciljne skupine: mladi, stari od 13 do 30 let[[8]](#footnote-9), mladinski delavci, osebje in člani organizacij, aktivni na področju mladine;
* Za projekte na področju športa so glavne ciljne skupine: strokovnjaki in prostovoljci na področju športa, športniki in trenerji.

Za več informacij o pogojih za udeležbo v posameznih ukrepih glej del B in Prilogo I k temu vodniku.

Sodelujoče organizacije

Predloge projektov Erasmus+ oddajo in upravljajo sodelujoče organizacije, ki zastopajo udeležence. Če je projekt izbran, postane organizacija prijaviteljica upravičena do nepovratnih sredstev Erasmus+. Upravičenci podpišejo sporazum o nepovratnih sredstvih ali pa so obveščeni o sklepu o nepovratnih sredstvih, na podlagi katerega prejmejo finančno podporo za uresničitev svojega projekta (posamezni udeleženci ne podpišejo sporazumov o nepovratnih sredstvih). Tudi neformalne skupine mladih lahko sodelujejo v nekaterih ukrepih Programa.

Praviloma morajo organizacije, ki sodelujejo v projektih Erasmus+, imeti sedež v državi Programa. Sodelujoče organizacije iz partnerskih držav lahko tudi sodelujejo v nekaterih ukrepih, zlasti na področju visokošolskega izobraževanja in mladine.

Posebni pogoji za sodelovanje v projektu Erasmus+ so odvisni od posamezne vrste ukrepa, podprtega s Programom. Na splošno lahko v Programu sodelujejo vse organizacije, ki so aktivne na področju izobraževanja, usposabljanja, mladine in športa. Nekaterih drugih ukrepov se lahko udeležijo tudi drugi akterji na trgu dela.

Za več informacij glej del B in Prilogo I k temu vodniku.

Upravičene države

V programu Erasmus+ lahko sodelujejo naslednje države:

Države Programa

Naslednje države lahko v celoti sodelujejo v vseh ukrepih programa Erasmus+:

|  |  |  |  |
| --- | --- | --- | --- |
| **Države članice Evropske unije (EU)[[9]](#footnote-10)** | | | |
| Belgija  Bolgarija  Češka  Danska  Nemčija  Estonija  Irska | Grčija  Španija  Francija  Hrvaška  Italija  Ciper  Latvija | Litva  Luksemburg  Madžarska  Malta  Nizozemska  Avstrija  Poljska | Portugalska  Romunija  Slovenija  Slovaška  Finska  Švedska  Združeno kraljestvo[[10]](#footnote-11) |

|  |  |  |
| --- | --- | --- |
| **Države Programa, ki niso članice EU** | | |
| Republika Severna Makedonija | Islandija  Lihtenštajn | Norveška  Turčija  Srbija |

Partnerske države

Naslednje države lahko sodelujejo v nekaterih ukrepih Programa v skladu s posebnimi merili ali pogoji (za več informacij glej del B tega vodnika). Sredstva se bodo dodelila organizacijam na ozemljih držav, kot so priznana z mednarodnim pravom. Prijavitelji in udeleženci morajo spoštovati vsako omejitev, ki jo v zvezi z zunanjo pomočjo EU uvede Evropski svet. Prijave morajo biti v skladu s splošnimi vrednotami EU: spoštovanje človekovega dostojanstva, svobode, demokracije, enakosti, pravne države in spoštovanje človekovih pravic, vključno s pravicami pripadnikov manjšin, kot določa člen 2 Pogodbe o Evropski uniji.

|  |  |  |  |
| --- | --- | --- | --- |
| **Sosedske partnerske države EU[[11]](#footnote-12)** | | | |
| **Zahodni Balkan  (regija 1):** | **Države vzhodnega partnerstva (regija 2)** | **Države južnega Sredozemlja (regija 3)** | **Ruska federacija  (regija 4)** |
| Albanija  Bosna in Hercegovina  Kosovo[[12]](#footnote-13)  Črna gora | Armenija  Azerbajdžan  Belorusija  Gruzija  Moldavija  Ozemlje Ukrajine,  kot je priznano  z mednarodnim  pravom | Alžirija  Egipt  Izrael  Jordanija  Libanon  Libija  Maroko  Palestina[[13]](#footnote-14)  Sirija  Tunizija | Ozemlje Rusije,  kot je priznano  z mednarodnim  pravom |

Druge partnerske države

V nekaterih ukrepih Programa lahko sodelujejo vse ostale partnerske države sveta, navedene v spodnjem seznamu. Za nekatere druge ukrepe je geografski obseg manjši.

Spodaj navedene partnerske države so razvrščene glede na finančne instrumente zunanjega delovanja EU.

|  |  |
| --- | --- |
| **Regija 5** | Andora, San Marino, Vatikanska mestna država |
| **Regija 6[[14]](#footnote-15) Azija** | Afganistan, Bangladeš, Butan, Kambodža, Kitajska, Demokratična ljudska republika Koreja, Indija, Indonezija, Laos, Malezija, Maldivi, Mongolija, Mjanmar, Nepal, Pakistan, Filipini, Šrilanka, Tajska in Vietnam |
| **Regija 7[[15]](#footnote-16) Srednja Azija** | Kazahstan, Kirgizistan, Tadžikistan, Turkmenistan, Uzbekistan |
| **Regija 8[[16]](#footnote-17) Latinska Amerika** | Argentina, Bolivija, Brazilija, Kolumbija, Kostarika, Kuba, Ekvador, Salvador, Gvatemala, Honduras, Mehika, Nikaragva, Panama, Paragvaj, Peru, Venezuela |
| **Regija 9[[17]](#footnote-18)** | Iran, Irak, Jemen |
| **Regija 10[[18]](#footnote-19)** | Južna Afrika |
| **Regija 11  AKP** | Angola, Antigva in Barbuda, Bahami, Barbados, Belize, Benin, Bocvana, Burkina Faso, Burundi, Kamerun, Zelenortski otoki, Srednjeafrišk a republika, Čad, Komori, Kongo, Demokratična republika Kongo, Cookovi otoki, Džibuti, Dominika, Dominikanska republika, Ekvatorialna Gvineja, Eritreja, Esvatini, Etiopija, Fidži, Gabon, Gambija, Gana, Grenada, Gvineja, Gvineja Bissau, Gvajana, Haiti, Republika Slonokoščena obala, Jamajka, Kenija, Kiribati, Lesoto, Liberija, Madagaskar, Malavi, Mali, Marshallovi otoki, Mavretanija, Mauritius, Federativne države Mikronezije, Mozambik, Namibija, Nauru, Niger, Nigerija, Niue, Palau, Papua Nova Gvineja, Ruanda, Saint Kitts in Nevis, Saint Lucia, Sveti VIncent in Grenadine, Samoa, Sao Tome in Principe, Senegal, Sejšeli, Sierra Leone, Salomonovi otoki, Somalija, Južni Sudan, Sudan, Surinam, Demokratična republika Vzhodni Timor, Tanzanija, Togo, Tonga, Trinidad in Tobago, Tuvalu, Uganda, Vanuatu, Zambija, Zimbabve. |
| **Regija 12[[19]](#footnote-20) Industrializirane države: države Sveta za sodelovanje v Zalivu** | Bahrajn, Kuvajt, Oman, Katar, Savdska Arabija, Združeni arabski emirati. |
| **Regija 13[[20]](#footnote-21) Druge industrializirane države** | Avstralija, Brunej, Čile, Kanada, Hongkong, Japonska, (Republika) Koreja, Macao, Nova Zelandija, Singapur, Tajvan, Urugvaj, Združene države Amerike |
| **Regija 14** | Ferski otoki, Švica |

Za več informacij glej podroben opis ukrepov Programa v delu B tega vodnika.

**Zahteve glede vizuma in dovoljenja za prebivanje**

Udeleženci projektov Erasmus+ bodo morda morali pridobiti vizum za bivanje v tujini, v državi Programa ali partnerski državi, ki gosti aktivnost. Vse sodelujoče organizacije morajo zagotoviti, da so zahtevana dovoljenja (vizum za kratkotrajno ali dolgotrajno bivanje ali dovoljenje za prebivanje) urejena pred začetkom načrtovane aktivnosti. Priporoča se, da se dovoljenja zahtevajo od pristojnih organov vnaprej, saj lahko postopek traja več tednov. Nacionalne agencije in Izvajalska agencija lahko zagotovijo več nasvetov in podpore glede vizumov, dovoljenj za prebivanje, socialne varnosti itd. Portal EU o priseljevanju vsebuje splošne informacije o vizumih in dovoljenjih za prebivanje za kratkotrajna in dolgotrajna bivanja: [http://ec.europa.eu/immigration/](http://ec.europa.eu/immigration/tab2.do?subSec=11&amp;language=7%24en)

Del B – Informacije o ukrepih, zajetih v ta vodnik

V tem delu so za vse ukrepe in aktivnosti, zajete v Vodnik za prijavitelje Erasmus+, navedene naslednje informacije:

* opis ciljev ukrepov in pričakovani učinek;
* opis podprtih aktivnosti;
* preglednice z merili, ki se uporabljajo za ocenjevanje predlogov projektov;
* dodatne informacije, ki so koristne za dobro razumevanje podprtih vrst projektov;
* opis pravil za dodelitev sredstev.

Prijaviteljem se priporoča, da pred oddajo vloge skrbno preberejo celotno poglavje o ukrepu, v okviru katerega se želijo prijaviti. Priporoča se tudi, da si skrbno preberejo dodatne informacije v Prilogi I k temu vodniku.

Izobraževanje in usposabljanje

Priložnosti v visokošolskem izobraževanju, poklicnem izobraževanju in usposabljanju, šolskem izobraževanju in izobraževanju odraslih

Kateri ukrepi so podprti?

V naslednjih poglavjih „Ključni ukrep 1“, „Ključni ukrep 2“ in „Ključni ukrep 3“ so predstavljeni konkretni ukrepi, katerih namen je izpolniti cilje Programa na področju izobraževanja in usposabljanja. Med temi so naslednji ukrepi, povezani predvsem – vendar ne izključno – s področjem izobraževanja in usposabljanja:

* Projekti mobilnosti za mlade (razmjene mladih i volontiranje) i osobe koje rade s mladima projekti mobilnosti za učeče se in osebje v visokošolskem izobraževanju ter poklicnem izobraževanju in usposabljanju (PIU);
* projekti mobilnosti za šolsko osebje in osebje v izobraževanju odraslih;
* skupni magistrski študij Erasmus Mundus;
* posojila Erasmus+ za magistrski študij;
* strateška partnerstva;
* koalicije znanja – Evropske univerze;
* koalicije sektorskih spretnosti;
* krepitev zmogljivosti na področju visokošolskega izobraževanja.

V poglavju Ključni ukrep 3 so navedene tudi informacije o aktivnostih Erasmus+ za podporo politikam izobraževanja in usposabljanja, ki vključujejo analizo politik in vzajemno učenje, prihodnje pobude za inovacije v politiki, orodja in omrežja, sodelovanje z mednarodnimi organizacijami ter dialog z oblikovalci politik, deležniki in deležniškimi organizacijami. Te aktivnosti se izvajajo s posebnimi razpisi za zbiranje predlogov, ki jih bo neposredno upravljala Evropska komisija ali njena izvajalska agencija. Več informacij je na voljo na spletiščih Komisije in Izvajalske agencije.

Kakšni so cilji teh ukrepov?

Posebni cilji

Program Erasmus+ sledi naslednjim posebnim ciljem na področju izobraževanja in usposabljanja:

* izboljšati raven ključnih kompetenc in spretnosti, zlasti glede njihove ustreznosti na trgu dela in njihovega prispevka h kohezivni družbi, zlasti z več priložnostmi za učno mobilnost in okrepljenim sodelovanjem med svetom izobraževanja in usposabljanja ter svetom dela;
* spodbujati krepitev kakovosti, odličnost inovacij in internacionalizacijo na ravni izobraževalnih institucij in institucij za usposabljanje, zlasti z boljšim mednarodnim sodelovanjem med ponudniki izobraževanja in usposabljanja ter drugimi deležniki;
* spodbujati nastanek evropskega prostora vseživljenjskega učenja, katerega namen je dopolnjevati reforme politik na nacionalni ravni ter podpirati posodobitev sistemov izobraževanja in usposabljanja, zlasti z okrepljenim sodelovanjem glede politik, boljšo uporabo orodij EU za preglednost in priznavanje ter z razširjanjem dobrih praks, in osveščati o tem evropskem prostoru;
* izboljšati mednarodno razsežnost izobraževanja in usposabljanja, zlasti s sodelovanjem med institucijami Programa in partnerskih držav na področju PIU ter visokošolskega izobraževanja, s povečanjem privlačnosti evropskih visokošolskih institucij in podpiranjem zunanjega delovanja EU, vključno z njenimi razvojnimi cilji, in sicer s spodbujanjem mobilnosti in sodelovanja med visokošolskimi institucijami Programa in partnerskih držav ter s ciljno usmerjeno krepitvijo zmogljivosti v partnerskih državah;
* izboljšati poučevanje in učenje jezikov ter spodbujati široko jezikovno raznolikost in medkulturno zavest EU.

Mladina

Priložnosti za neformalno in priložnostno učenje na področju mladine.

Kateri ukrepi so podprti?

V naslednjih poglavjih „Ključni ukrep 1“, „Ključni ukrep 2“ in „Ključni ukrep 3“ so predstavljeni konkretni ukrepi, katerih namen je izpolniti cilje Programa na področju mladine. Med temi so naslednji ukrepi, povezani predvsem – vendar ne izključno – s področjem mladine (neformalnim in priložnostnim učenjem):

* projekti mobilnosti za mlade (mladinske izmenjave) in mladinske delavce,
* strateška partnerstva;
* krepitev zmogljivosti na področju mladine;
* projekti Dialog mladih.

V poglavju Ključni ukrep 3 so navedene tudi informacije o ukrepih Erasmus+ za podporo mladinskim politikam, ki zajemajo analizo politik in vzajemnega učenja, prihodnje pobude, orodja in omrežja, sodelovanje z mednarodnimi organizacijami ter dialog z deležniki in deležniškimi organizacijami, ki se spodbujajo v okviru programa Erasmus+ za podpiranje sistemov na področju mladine. Ti ukrepi se izvajajo s posebnimi razpisi za zbiranje predlogov, ki jih upravlja Izvajalska agencija Evropske komisije ali neposredno Evropska komisija. Več informacij je na voljo na spletiščih Komisije in Izvajalske agencije.

Kakšni so cilji teh ukrepov?

Posebni cilji

Program Erasmus+ sledi naslednjim posebnim ciljem na področju mladine:

* izboljšati raven ključnih kompetenc in spretnosti mladih, tudi tistih z manj priložnostmi, ter spodbujati njihovo udeležbo v demokratičnem življenju v Evropi in na trgu dela, aktivno državljanstvo, medkulturni dialog, socialno vključenost in solidarnost, zlasti z zagotavljanjem več priložnosti za učno mobilnost mladih in tistih, ki so aktivni v mladinskem delu ali mladinskih organizacijah, ter mladinskih voditeljev, kakor tudi z okrepljenimi povezavami med področjem mladine in trgom dela;
* spodbujati večjo kakovost mladinskega dela, zlasti z okrepljenim sodelovanjem med organizacijami na področju mladine in/ali drugimi deležniki;
* dopolnjevati reforme politik na lokalni, regionalni in nacionalni ravni ter podpirati razvoj znanja in mladinske politike, ki temelji na dejstvih, ter priznavanje neformalnega in priložnostnega učenja, zlasti z okrepljenim sodelovanjem na področju politik, boljšo uporabo orodij EU za preglednost in priznavanje ter z razširjanjem dobrih praks;
* okrepiti mednarodno razsežnost mladinskih aktivnosti in krepiti zmožnosti mladinskih delavcev in organizacij pri njihovem podpiranju mladih z dopolnjevanjem zunanjega delovanja Evropske unije, zlasti s spodbujanjem mobilnosti in sodelovanja med deležniki iz držav Programa in partnerskih držav ter mednarodnimi organizacijami.

V obdobju 2014–2020 bo 8,6 % proračunskih sredstev dodeljenih za podporo priložnostim za neformalno in priložnostno učenje na področju mladine.

Trije ključni ukrepi

Ukrepi na področju izobraževanja, usposabljanja in mladine bodo skupaj predstavljeni v naslednjih poglavjih, pri čemer se upošteva naslednje:

* vsi ti ukrepi so organizirani v okviru, ki temelji na treh ključnih ukrepih;
* nekateri ukrepi so instrumenti, ki podpirajo cilje na področju izobraževanja in usposabljanja ter na področju mladine;
* cilj programa Erasmus+ je spodbujati sinergije, sodelovanje in medsebojno bogatenje med različnimi področji.

Ta pristop bo tudi omogočil, da v tem vodniku ne bo nepotrebnega ponavljanja vsebine.

Ključni ukrep 1: Učna mobilnost posameznikov

Kateri ukrepi so podprti?

Ta ključni ukrep podpira:

* projekte mobilnosti na področju izobraževanja, usposabljanja in mladine;
* skupni magistrski študij Erasmus Mundus;
* posojila Erasmus+ za magistrski študij.

Ukrepi, ki jih podpira ta ključni ukrep, bodo predvidoma imeli pozitiven in dolgotrajen učinek na vključene udeležence in sodelujoče organizacije ter na sisteme politik, ki obravnavajo take aktivnosti.

V zvezi s študenti, praktikanti, vajenci in mladimi se na podlagi aktivnosti mobilnosti, ki jih podpira ta ključni ukrep, pričakujejo naslednji rezultati:

* izboljšan učni uspeh;
* boljša zaposljivost in poklicne možnosti;
* okrepljena samoiniciativnost in podjetništvo;
* večja samostojnost in samozavest;
* izboljšano znanje tujih jezikov;
* okrepljena medkulturna zavest;
* aktivnejša udeležba v družbi;
* boljša osveščenost o evropskem projektu in vrednotah EU;
* večja motivacija za sodelovanje v prihodnjem (formalnem/neformalnem) izobraževanju ali usposabljanju po obdobju mobilnosti v tujini.

V zvezi z osebjem, mladinskimi delavci in strokovnjaki na področju izobraževanja, usposabljanja in mladine se na podlagi aktivnosti mobilnosti pričakujejo naslednji rezultati:

* boljše kompetence, povezane z njihovimi strokovnimi profili (poučevanje, usposabljanje, mladinsko delo itd.);
* širše razumevanje praks, politik in sistemov na področju izobraževanja, usposabljanja in mladinskega dela po vseh državah;
* okrepljene zmogljivosti za uvedbo sprememb glede posodobitev in mednarodnega sodelovanja v izobraževalnih organizacijah;
* boljše razumevanje medsebojne povezanosti med formalnim in neformalnim izobraževanjem oziroma poklicnim usposabljanjem in trgom dela;
* večja kakovost njihovega dela in aktivnosti v korist študentov, praktikantov, vajencev, dijakov, učečih se odraslih, mladih in prostovoljcev;
* boljše razumevanje družbene, jezikovne in kulturne raznolikosti ter odzivanje nanjo;
* več možnosti za izpolnjevanje potreb ljudi z manj priložnostmi;
* okrepljeno podpiranje in spodbujanje mobilnosti za učence;
* več priložnosti za strokovni in poklicni razvoj;
* izboljšano znanje tujih jezikov;
* okrepljena motivacija in zadovoljstvo v njihovem vsakodnevnem delu.

Na podlagi aktivnosti, ki jih podpira ta ukrep, se v zvezi s sodelujočimi organizacijami pričakujejo tudi naslednji rezultati:

* okrepljena zmogljivost delovanja na ravni EU/mednarodni ravni: boljše vodstvene sposobnosti in strategije internacionalizacije; okrepljeno sodelovanje s partnerji iz drugih držav; dodeljevanje višjih finančnih sredstev (ne samo sredstev EU) za organizacijo projektov EU/mednarodnih projektov; večja kakovost pri pripravi, izvajanju, sprotnem in nadaljnjem spremljanju projektov EU/mednarodnih projektov;
* inovativna in boljša usmerjenost v njihove ciljne skupine, na primer z zagotavljanjem naslednjega: več privlačnih programov za študente, praktikante, vajence, mlade in prostovoljce v skladu z njihovimi potrebami in pričakovanji; boljše kvalifikacije osebja v poučevanju in usposabljanju; boljši postopki priznavanja in potrjevanja kompetenc, pridobljenih med učenjem v tujini; učinkovitejše aktivnosti v korist lokalnih skupnosti, boljše metode in prakse mladinskega dela za aktivno udeleževanje mladih in/ali vključevanje skupin z manj priložnostmi itd.;
* bolj sodobno, dinamično, predano in strokovno okolje v organizaciji: pripravljenost za vključevanje dobrih praks in novih metod v vsakodnevne aktivnosti; odprtost do sinergij z organizacijami, ki so aktivne na drugih področjih družbe, izobraževanja in zaposlovanja; strateško načrtovanje poklicnega razvoja njihovega osebja glede na potrebe posameznikov in cilje organizacije; po potrebi sposobnost privabiti odlične študente in akademsko osebje iz držav po vsem svetu.

Skupni dolgoročni vpliv več tisoč projektov, ki jih podpira ta ključni ukrep, bo predvidoma učinek na sisteme izobraževanja, usposabljanja in mladine v sodelujočih državah, kar bo spodbudilo reforme politik in privabilo nova sredstva za priložnosti mobilnosti v Evropi in drugod po svetu.

Kakšni so cilji projekta mobilnosti?

Aktivnosti na področju izobraževanja, usposabljanja in mladine imajo pomembno vlogo pri zagotavljanju potrebnih spretnosti za ljudi vseh starosti, da lahko aktivno sodelujejo na trgu dela in v družbi na splošno. Projekti v okviru tega ukrepa spodbujajo mednarodno mobilnost, ciljno usmerjeno v učence (študente, praktikante, vajence, mlade) in osebje (profesorje, učitelje, vodje usposabljanj, mladinske delavce in ljudi, ki delajo v organizacijah, aktivnih na področju izobraževanja, usposabljanja in mladine) ter katere cilj je:

* podpirati učeče se pri usvajanju učnih izidov (znanja, spretnosti in kompetenc) za izboljšanje njihovega osebnega razvoja, njihovih priložnosti, da se kot obzirni in aktivni državljani vključujejo v družbo, in njihove zaposljivosti na evropskem trgu dela in drugod po svetu;
* podpirati poklicni razvoj tistih, ki delajo na področju izobraževanja, usposabljanja in mladine, za inovacije in izboljšave v kakovosti poučevanja, usposabljanja in mladinskega dela v Evropi;
* znatno izboljšati znanje tujih jezikov udeležencev;
* okrepiti osveščenost udeležencev in razumevanje drugih kultur in držav z zagotavljanjem priložnosti za vzpostavljanje omrežij mednarodnih stikov, aktivno udeležbo v družbi ter razvoj občutka evropskega državljanstva in identitete;
* okrepiti zmogljivosti, privlačnost in mednarodno razsežnost organizacij, ki so aktivne na področju izobraževanja, usposabljanja in mladine, da lahko ponudijo aktivnosti in programe, ki se bolje odzivajo na potrebe posameznikov v Evropi in drugod po svetu;
* okrepiti sinergije in prehode med formalnim in neformalnim izobraževanjem, poklicnim usposabljanjem, zaposlovanjem in podjetništvom;
* zagotoviti boljše priznavanje kompetenc, pridobljenih med učenjem v tujini.

Ta ukrep podpira tudi mednarodno mobilnost v partnerskih državah na področju visokošolskega izobraževanja in mladine. Poleg tega prispeva k sodelovanju med EU in upravičenimi partnerskimi državami ter izraža cilje zunanjega delovanja, prednostne naloge in načela EU:

* okrepiti privlačnost visokošolskega izobraževanja v Evropi in podpirati evropske visokošolske institucije pri konkuriranju na trgu visokošolskega izobraževanja po vsem svetu;
* podpirati prioritete, ki so prepoznane v dokumentih "Novi evropski konsenz o razvoju"[[21]](#footnote-22) in "Evropsko visokošolsko izobraževanje v svetu"[[22]](#footnote-23);[[23]](#footnote-24)23
* podpirati internacionalizacijo, privlačnost, kakovost, enakost dostopa in posodobitev visokošolskih institucij zunaj Evrope za spodbujanje razvoja partnerskih držav; spodbujati razvoj ter cilje in načela zunanje politike, vključno z nacionalnim lastništvom,
* socialno kohezijo, enakostjo, ustrezno geografsko uravnoteženostjo in raznolikostjo. Posebna pozornost bo namenjena najmanj razvitim državam ter študentom z manj priložnostmi iz revnih socialno-ekonomskih okolij in študentom s posebnimi potrebami;
* spodbujati neformalno učenje in sodelovanje na področju mladine s partnerskimi državami.

Kaj je projekt mobilnosti?

Organizacije, aktivne na področju izobraževanja, usposabljanja in mladine, bodo prejele podporo s programom Erasmus+ za izvajanje projektov, ki spodbujajo različne vrste mobilnosti. V projekt mobilnosti bodo zajete naslednje faze:

* priprava (vključno s praktičnimi ureditvami, izborom udeležencev, sklepanjem sporazumov s partnerji in udeleženci, jezikovno/medkulturno/učno/z nalogami povezano pripravo udeležencev pred odhodom);
* izvajanje aktivnosti mobilnosti;
* nadaljnje spremljanje (vključno z ocenjevanjem aktivnosti, potrjevanjem in formalnim priznavanjem – po potrebi – učnih rezultatov udeležencev med aktivnostjo ter razširjanjem in uporabo rezultatov projekta).

Pomembna inovacija, uvedena s programom Erasmus+, v primerjavi z mnogimi aktivnostmi mobilnosti, ki so bile podprte s preteklimi evropskimi programi, je okrepljena podpora za udeležence mobilnosti pri izboljšanju njihovega znanja tujih jezikov pred in v času njihovega bivanja v tujini.

Evropska komisija je začela leta 2014 postopno uvajati evropsko storitev spletne jezikovne podpore. Ta storitev udeležencem dolgotrajne mobilnosti zagotavlja priložnost, da ocenijo svoje znanje jezika, ki ga bodo uporabljali pri študiju ali delu v tujini, in spletni jezikovni tečaj za izboljšanje znanja. Udeleženci, katerih raven znanja glavnega jezika poučevanja ali dela je najmanj B2, se lahko odločijo, da bodo opravljali spletni jezikovni tečaj v jeziku države gostiteljice, če je na voljo (za več podrobnosti o podpori pri učenju jezikov glej Prilogo I).

V primerjavi s preteklimi programi je Erasmus+ tudi bolj odprt za razvoj mobilnosti s sodelovanjem partnerskih organizacij, ki izhajajo iz različnih ozadij in so aktivne na različnih področjih ali socialno- ekonomskih sektorjih (npr. prakse univerzitetnih študentov ali dijakov v PIU v podjetjih, nevladnih organizacijah, javnih organih; učitelji v šolah, ki se udeležujejo programov poklicnega razvoja v podjetjih in centrih za usposabljanje; strokovnjaki v gospodarstvu, ki predavajo ali usposabljajo v visokošolskih institucijah itd.).

Tretji pomembni element inovativnosti in kakovosti mobilnosti je, da imajo sodelujoče organizacije programa Erasmus+ možnost organizirati aktivnosti mobilnosti v širšem strateškem okviru in srednjeročnem obdobju. Z enkratno oddajo vloge za nepovratna sredstva za največ dve leti bo koordinator projekta mobilnosti lahko organiziral več aktivnosti mobilnosti in s tem mnogim posameznikom omogočil bivanje v različnih tujih državah. Zato bodo lahko organizacije prijaviteljice v okviru programa Erasmus+ oblikovale svoj projekt v skladu s potrebami udeležencev in ga hkrati uskladile s svojimi notranjimi načrti za internacionalizacijo, krepitev zmogljivosti in posodobitev.

Glede na profil udeležencev so v okviru ključnega ukrepa 1 s programom Erasmus+ podprte naslednje vrste projektov mobilnosti:

na področju izobraževanja in usposabljanja:

* projekt mobilnosti za študente in osebje v visokošolskem izobraževanju,
* projekt mobilnosti za dijake in osebje v poklicnem izobraževanju in usposabljanju, projekt mobilnosti za šolsko osebje,
* projekt mobilnosti za osebje v izobraževanju odraslih;

na področju mladine:

* projekt mobilnosti za mlade in mladinske delavce.

Dolgotrajna mobilnost osebja, kratkotrajna in dolgotrajna mobilnost dijakov ter kombinirana mobilnost učečih se odraslih je lahko podprta v okviru ključnega ukrepa 2 „Strateška partnerstva“.

V poglavjih v nadaljevanju so navedene podrobne informacije o merilih in pogojih, ki veljajo za posamezne vrste projekta mobilnosti.

Projekt mobilnosti za študente in osebje v visokošolskem izobraževanju

Ta projekt mobilnosti lahko zajema eno ali več naslednjih aktivnosti:

|  |
| --- |
| Mobilnost študentov:  Mobilnost študentov je mogoča na katerem koli področju / v kateri koli akademski disciplini. Za zagotovitev visokokakovostnih aktivnosti mobilnosti s čimvečjim učinkom na študente mora biti aktivnost mobilnosti združljiva s potrebami študenta v zvezi z učenjem za diplomo in osebnim razvojem.  Študenti lahko izvedejo katero koli od spodaj opisanih aktivnosti ali kombinacijo teh aktivnosti:   * **obdobje študija** v tujini na partnerski visokošolski instituciji;   obdobje študija v tujini mora biti del študentovega študijskega programa, ki vodi do diplome v kratkem obdobju, prvem obdobju (univerzitetna diploma ali ekvivalent), drugem obdobju (magisterij ali ekvivalent) in tretjem ali doktorskem obdodju;  obdobje študija v tujini lahko vključuje tudi prakso. Takšna kombinacija ustvarja sinergije med akademskimi in strokovnimi izkušnjami v tujini ter je lahko različno organizirana, odvisno od okoliščin: ali aktivnosti potekata druga za drugo ali hkrati. Za kombinacijo veljajo pravila za dodelitev sredstev in minimalno trajanje študijske mobilnosti;   * **praksa (usposabljanje)** v tujini v podjetju ali na katerem koli drugem ustreznem delovnem mestu[[24]](#footnote-25). V to so zajete prakse za študente in nedavne diplomante, s katerimi nadalje razvijajo ali pridobivajo digitalne spretnosti[[25]](#footnote-26). Podprte so tudi prakse na delovnem mestu v tujini med višješolskim študijem ter študijem prve, druge in tretje stopnje ter, v primeru mobilnosti v državah Programa, najpozneje v enem letu po tem, ko študent diplomira. V to so zajeta tudi „asistentstva“ za prihodnje učitelje.   Prakse bi morale biti sestavni del študijskega programa študenta, kadar koli je to mogoče. |

|  |
| --- |
| Mobilnost osebja:   * **obdobja poučevanja**: ta aktivnost omogoča pedagoškemu osebju visokošolske institucije ali osebju v podjetjih, da poučujejo na partnerski visokošolski instituciji v tujini. Mobilnost osebja za poučevanje je mogoča na katerem koli področju/v kateri koli akademski disciplini; * **obdobja usposabljanja**: ta aktivnost podpira profesionalni razvoj osebja v poučevanju in drugega osebja na visokošolskih institucijah, kot tudi razvoj vpletenih institucij. Lahko poteka v obliki izobraževalnih dogodkov v tujini (ki niso konference) in izobraževalnih obiskov na delovnem mestu/obdobij opazovanja/usposabljanja na partnerski visokošolski instituciji ali v drugi ustrezni organizaciji v tujini.   Obdobje v tujini lahko združuje aktivnosti poučevanja in usposabljanja.  Pri dodelitvi nepovratnih sredstev za mobilnost osebja med državami Programa bo poudarek na obdobjih usposabljanja za pedagoško osebje visokošolske institucije, katerih namen je razvijati pedagoške spretnosti in spretnosti na področju oblikovanja učnih načrtov. |

Večina proračunskih sredstev za ta ukrep bo namenjena podpiranju aktivnosti, ki vključujejo mobilnost med državami Programa. Vendar se lahko z omejenim zneskom proračuna, ki je na voljo za ta ukrep, financirajo mednarodne aktivnosti med državami Programa in partnerskimi državami sveta, razen regij 5 in 12 (glej poglavje „Upravičeni stroški“ v delu A tega vodnika).

Sredstva za mobilnost med državami Programa in partnerskimi državami se črpajo iz več različnih finančnih instrumentov Evropske unije za zunanje sodelovanje. Za zagotovitev, da ukrep upošteva zunanje prednostne naloge EU, je Komisija določila cilje in pravila za sodelovanje s partnerskimi državami.

Prijavitelji projektov mobilnosti med državami Programa in partnerskimi državami morajo upoštevati razpoložljiv proračun za mobilnost z različnimi svetovnimi regijami in prednostnimi področji, ki so obrazložena v nadaljevanju v poglavju „Dodatne informacije za mobilnost med državami Programa in partnerskimi državami“.

Kakšna je vloga organizacij, ki sodelujejo v tem projektu?

Sodelujoče organizacije, ki so vključene v projekt mobilnosti, prevzamejo naslednje vloge in naloge:

* organizacija prijaviteljica iz države Programa: odgovorna je za to, da se prijavi na projekt mobilnosti, podpiše in upravlja sporazum o nepovratnih sredstvih ter poroča o projektu. Prijavitelj je lahko koordinator konzorcija: vodi konzorcij za mobilnost, ki je sestavljen iz partnerskih organizacij iz iste države in katerega cilj je organizirati katero koli vrsto mobilnosti študentov ali osebja;
* organizacija pošiljateljica: odgovorna je za to, da izbere študente/osebje in jih napoti v tujino. V to so zajeta plačila nepovratnih sredstev (za tiste v državah Programa), priprava, spremljanje in priznavanje v zvezi z obdobjem mobilnosti;
* organizacija gostiteljica: odgovorna je za to, da sprejme študente/osebje iz tujine in jim zagotovi program študija/prakse, program usposabljanja ali pridobitev znanja na podlagi poučevanja;
* organizacija posrednica: to je organizacija, ki je dejavna na trgu dela ali na področju izobraževanja, usposabljanja in mladinskega dela v državi Programa. Lahko je partnerica nacionalnega konzorcija za mobilnost, ni pa organizacija pošiljateljica. Njena naloga je lahko izmenjava in olajšanje administrativnih postopkov visokošolskih institucij pošiljateljic, iskanje ustreznih mest glede na profil študentov v primeru praks in skupna priprava udeležencev.

Za mobilnost med državami Programa in partnerskimi državami se lahko prijavijo le organizacije iz držav Programa, ki tudi edine lahko upravljajo plačila za vhodno in izhodno mobilnost.

Organizaciji pošiljateljica in gostiteljica ter študenti/osebje se morajo dogovoriti o aktivnostih, ki jih bodo opravili študenti – v „učnem sporazumu“ – ali osebje – v „sporazumu o mobilnosti“ – pred začetkom obdobja mobilnosti. Ti sporazumi opredeljujejo ciljne učne izide za obdobje učenja v tujini, vsebujejo formalne določbe o priznavanju ter navajajo pravice in obveznosti obeh strani. V primeru aktivnosti med dvema visokošolskima institucijama (mobilnost študentov za študij in mobilnost osebja za poučevanje) mora biti pred začetkom mobilnosti sklenjen „medinstitucionalni sporazum“ med institucijama pošiljateljico in gostiteljico.

S podpisom Listine Erasmus za terciarno izobraževanje (ECHE) se visokošolske institucije zavežejo, da bodo zagotovile vso potrebno podporo udeležencem mobilnosti, vključno z jezikovno pripravo. Za podporo udeležencem se v okviru Programa postopoma izvaja spletna jezikovna podpora za vse aktivnosti dolgoročne mobilnosti med državami Programa, ki trajajo dva meseca ali dlje. Evropska komisija omogoča dostop do te storitve upravičenim udeležencem, da bi ocenila njihovo znanje tujih jezikov in po potrebi ponudila najustreznejše učenje jezikov pred mobilnostjo in/ali med njo (za več podrobnosti glej Prilogo I k temu vodniku). Visokošolske institucije iz partnerskih držav niso upravičene do podpisa ECHE, zato bi morale biti podrobnosti o jezikovni podpori, ki je na voljo udeležencem mobilnosti, izrecno navedene v njihovem medinstitucionalnem sporazumu.

Kakšna so merila za oceno tega projekta?

V nadaljevanju so navedena merila, ki jih mora upoštevati projekt mobilnosti na področju visokošolskega izobraževanja, da je upravičen do nepovratnih sredstev Erasmus+:

Splošna merila za upravičenost

|  |  |
| --- | --- |
| **Kdo se lahko prijavi?** | * Za prijavo kot posamezna visokošolska institucija: visokošolske institucije s sedežem v državi Programa, ki jim je bila podeljena Listina Erasmus za terciarno izobraževanje (ECHE). Za več informacij o listini glej poglavje „Listina Erasmus za terciarno izobraževanje“ v nadaljevanju in Prilogo I k temu vodniku. * Za prijavo kot nacionalni konzorcij za mobilnost: koordinatorske organizacije, ki imajo sedež v državi Programa in koordinirajo konzorcij, ki mu je bila dodeljena akreditacija za konzorcij na področju visokošolskega izobraževanja. Organizacije, ki nimajo veljavne akreditacije za konzorcij, lahko hkrati zaprosijo za to akreditacijo v imenu konzorcija za mobilnost in za nepovratna sredstva za projekt mobilnosti. Vse vključene visokošolske institucije iz upravičenih držav Programa morajo biti nosilke Listine Erasmus za terciarno izobraževanje (ECHE). Te organizacije bodo upravičene do projekta mobilnosti, če bo njihova prijava za akreditacijo za konzorcij uspešna.   Študenti in osebje v visokošolskem izobraževanju ne morejo neposredno oddati vloge za nepovratna sredstva; merila za izbor za udeležbo v aktivnostih mobilnosti opredeli visokošolska institucija, na kateri študirajo ali so zaposleni v skladu z določbami, opisanimi v Prilogi I k temu vodniku. |
| **Upravičene aktivnosti** | Projekt mobilnosti na področju visokošolskega izobraževanja mora zajeti eno ali več naslednjih aktivnosti:   * mobilnost študentov za študij, * mobilnost študentov za prakso, * mobilnost osebja za poučevanje, * mobilnost osebja za usposabljanje. |
| **Upravičene države** | Mobilnost med državami Programa:   * katera koli država Programa.   Mobilnost med državami Programa in partnerskimi državami:   * katera koli država Programa; * katera koli partnerska država sveta, razen regij 5 in 12 (glej poglavje „Upravičene države“ v delu A tega vodnika). |
| **Število sodelujočih organizacij** | Število organizacij v prijavnem obrazcu je ena (prijavitelj). To je bodisi ena visokošolska institucija bodisi koordinator nacionalnega konzorcija za mobilnost s sedežem v državi Programa. Med izvajanjem projekta mobilnosti morata sodelovati vsaj dve organizaciji (vsaj ena pošiljateljica in vsaj ena gostiteljica) iz različnih držav Programa. Pri projektih mobilnosti, ki vključujejo partnerske države, morata sodelovati vsaj ena organizacija iz države Programa in ena organizacija iz upravičene partnerske države. |
| **Trajanje projekta** | Prijavitelj mora trajanje projekta izbrati ob prijavi na podlagi obsega projekta in vrste aktivnosti, ki so načrtovane v tem času.  Mobilnost med državami Programa: 16 ali 24 mesecev.  Mobilnost med državami Programa in partnerskimi državami: 24 ali 36 mesecev. |
| **Kje se prijaviti?** | Pri nacionalni agenciji v državi, kjer ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za nepovratna sredstva oddati do **5. februarja do 12. ure (opoldne po bruseljskem času)** za projekte, ki se začnejo:   * 1. junija istega leta za projekte mobilnosti med državami programa * 1. avgusta istega leta za projekte mobilnosti med državami programa in partnerskimi državami |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Visokošolska institucija ima na voljo dve možnosti, da se pri svoji nacionalni agenciji prijavi za nepovratna sredstva:   * neposredno kot posamezna visokošolska institucija; * prek konzorcija, katerega članica je.   Visokošolska institucija se kot posamezna visokošolska institucija in/ali kot članica danega konzorcija za projekt mobilnosti med državami Programa lahko prijavi samo enkrat v posameznem krogu izbirnega postopka. Vendar je lahko visokošolska institucija članica oziroma koordinira več različnih nacionalnih konzorcijev za mobilnost, ki se prijavljajo hkrati. Enako velja za projekte mobilnosti med državami Programa in partnerskimi državami.  Obe možnosti (posamezna prijava in prijava konzorcija) se lahko izvedeta vzporedno. Vendar visokošolska institucija/oddelek ostane odgovoren za preprečevanje dvojnega financiranja udeleženca, kadar se obe možnosti uporabita v istem študijskem letu. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Dodatna merila za upravičenost med izvajanjem mobilnosti študentov

|  |  |
| --- | --- |
| **Upravičene sodelujoče organizacije** | Mobilnost študentov za študij:  Vse sodelujoče organizacije iz držav Programa (pošiljateljice in gostiteljice) morajo biti visokošolske institucije, ki so nosilke ECHE. Vse organizacije iz partnerskih držav morajo biti visokošolske institucije, priznane s strani pristojnih organov, in morajo pred začetkom izvajanja mobilnosti podpisati medinstitucionalne sporazume s svojimi partnericami iz držav Programa.  Mobilnost študentov za prakso:  V primeru mobilnosti med državami Programa mora biti organizacija pošiljateljica visokošolska institucija, ki je nosilka ECHE.  V primeru mobilnosti med državami Programa in partnerskimi državami mora biti organizacija pošiljateljica visokošolska institucija iz države Programa, ki je nosilka ECHE, ali visokošolska institucija iz partnerske države, ki so jo priznali pristojni organi in je pred začetkom izvajanja mobilnosti podpisala medinstitucionalne sporazume s svojimi partnericami iz držav Programa.  Organizacija gostiteljica je lahko[[26]](#footnote-27):   * katera koli javna ali zasebna organizacija, ki je dejavna na trgu dela ali na področju izobraževanja, usposabljanja in mladine. Taka organizacija je lahko na primer:   + javno ali zasebno malo, srednje ali veliko podjetje (vključno s socialnimi podjetji);   + javni organ na lokalni, regionalni ali nacionalni ravni;   + socialni partner ali drug predstavnik sveta dela, tudi gospodarske zbornice, obrtniška/poklicna združenja in sindikati;   + raziskovalni inštitut;   + fundacija;   + šola/zavod/center za izobraževanje (na kateri koli ravni, od predšolskega do srednješolskega izobraževanja, vključno s poklicnim izobraževanjem in izobraževanjem odraslih); * nepridobitna organizacija, združenje, nevladna organizacija; * organ, ki zagotavlja poklicno usmerjanje, poklicno svetovanje in informacijske storitve; * visokošolska institucija države Programa, ki je nosilka ECHE. |
| **Trajanje aktivnosti** | **Obdobja študija**: od 3[[[27]](#footnote-28)](https://ec.europa.eu/programmes/erasmus-plus/) do 12 mesecev (vključno z dodatnim obdobjem prakse, če je to načrtovano).  **Prakse**: od 2 do 12 mesecev.  En študent lahko sodeluje v obdobjih mobilnosti, ki skupaj trajajo največ 12 mesecev[[[28]](#footnote-29)](https://ec.europa.eu/programmes/erasmus-plus/) na posamezen cikel študija[[29]](#footnote-30), in to neodvisno od števila in vrste aktivnosti mobilnosti. Udeležba z ničelnimi nepovratnimi sredstvi iz sredstev EU se prav tako všteje v najdaljše obdobje:   * med študijem prve stopnje (dodiplomski študij ali enakovredno), vključno s kratkim ciklom (ravni 5 in 6 EOK); * med študijem druge stopnje (magistrski študij ali enakovredno – raven 7 EOK) in * med študijem tretje stopnje kot doktorand (raven doktorata ali raven 8 EOK).   Trajanje prakse novih diplomantov se upošteva v največ 12-mesečnem obdobju tiste stopnje, med katero se prijavijo na prakso. |
| **Kraji izvajanja aktivnosti** | Študenti morajo izvajati svojo aktivnost mobilnosti v državi Programa ali partnerski državi, ki ni niti država organizacije pošiljateljice niti država, v kateri študent med študijem prebiva[[30]](#footnote-31). |
| **Upravičeni udeleženci** | Študenti, vpisani na visokošolsko institucijo in v študij, ki se zaključi s priznano stopnjo izobrazbe ali drugo priznano kvalifikacijo terciarne ravni (do ravni doktorata in vključno z njo). V primeru mobilnosti za študij morajo biti študenti vpisani vsaj v drugo leto visokošolskega študija. Ta pogoj ne velja za prakse.  V praksah med državami Programa lahko sodelujejo novi visokošolski diplomanti. Nove diplomante mora izbrati njihova visokošolska institucija v zadnjem letu študija, prakso v tujini pa morajo opraviti in zaključiti v enem letu po tem, ko diplomirajo. |

Dodatna merila za upravičenost med izvajanjem mobilnosti osebja

|  |  |
| --- | --- |
| **Upravičene sodelujoče organizacije** | Mobilnost osebja za poučevanje:  Organizacija gostiteljica mora biti visokošolska institucija iz države Programa, ki je nosilka ECHE, ali visokošolska institucija iz partnerske države, priznana s strani pristojnih organov, in ki je pred začetkom izvajanja mobilnosti podpisala medinstitucionalni sporazum s partnerico pošiljateljico iz države Programa.  Organizacija pošiljateljica mora biti:   * visokošolska institucija iz države Programa, ki je nosilka ECHE, ali visokošolska institucija iz partnerske države, priznana s strani pristojnih organov, ki je podpisala medinstitucionalni sporazum s partnerico gostiteljico iz države Programa, ali * v primeru osebja, ki je bilo povabljeno, da poučuje na visokošolski instituciji, katera koli javna ali zasebna organizacija (ki ni nosilka ECHE), ki je dejavna na trgu dela ali na področju izobraževanja, usposabljanja in mladine. Taka organizacija je lahko na primer: * javno ali zasebno malo, srednje ali veliko podjetje (vključno s socialnimi podjetji); * javni organ na lokalni, regionalni ali nacionalni ravni; * socialni partner ali drug predstavnik sveta dela, tudi gospodarske zbornice, obrtniška/poklicna združenja in sindikati; * raziskovalni inštitut; * fundacija; * šola/zavod/center za izobraževanje (na kateri koli ravni, od predšolskega do srednješolskega izobraževanja, vključno s poklicnim izobraževanjem in izobraževanjem odraslih); * nepridobitna organizacija, združenje, nevladna organizacija; * organ, ki zagotavlja poklicno usmerjanje, poklicno svetovanje in informacijske storitve.   Mobilnost osebja za usposabljanje:  Organizacija pošiljateljica mora biti visokošolska institucija iz države Programa, ki je nosilka ECHE, ali visokošolska institucija iz partnerske države, ki so jo priznali pristojni organi in je pred začetkom izvajanja mobilnosti podpisala medinstitucionalni sporazum s partnerico gostiteljico iz države Programa.  Organizacija gostiteljica mora biti:   * visokošolska institucija iz države Programa, ki je nosilka ECHE, ali visokošolska institucija iz partnerske države, priznana s strani pristojnih organov, ki je podpisala medinstitucionalni sporazum s partnerico gostiteljico iz države Programa, ali * katera koli javna ali zasebna organizacija iz države Programa, ki je dejavna na trgu dela ali področju izobraževanja, usposabljanja in mladine. Glej primere na prejšnji strani. |
| **Trajanje aktivnosti** | Od 2 dni (5 dni iz partnerskih držav in v njih) do 2 mesecev, v kar ni zajet čas poti. V primeru minimalnega trajanja (2 dneva) se mora mobilnost med državama programa izvajati dva zaporedna dneva. V primeru vabljenega osebja iz podjetij je minimalno trajanje za mobilnost med državami programa 1 dan.  Poučevanje mora zajemati vsaj 8 ur poučevanja na teden (ali katero koli krajše obdobje bivanja). Če mobilnost traja dlje kot en teden, mora biti najmanjše število ur poučevanja za nepopoln teden sorazmerno s trajanjem tega tedna. Veljajo naslednje izjeme:   * Ni omejitve minimalnega števila ur poučevanja za vabljeno osebje iz podjetij. * Če je v posameznem obdobju v tujini aktivnost poučevanja združena z aktivnostjo usposabljanja, se najmanjše število ur poučevanja na teden (ali katero koli krajše obdobje bivanja) zmanjša na 4 ure. |
| **Kraji izvajanja aktivnosti** | Osebje mora aktivnost mobilnosti izvajati v kateri koli državi Programa ali partnerski državi, ki ni država organizacije pošiljateljice in država prebivališča osebja. |
| **Upravičeni udeleženci** | Mobilnost osebja za poučevanje:   * osebje, zaposleno na visokošolski instituciji iz države Programa ali partnerske države; * osebje iz katerega koli podjetja, ki dela v državi Programa ali partnerski državi ali javni ali zasebni organizaciji (ki ni nosilka ECHE), ki je dejavna na trgu dela ali področju izobraževanja, usposabljanja in mladine (vključno z zaposlenimi doktorandi), ki je povabljeno, da poučuje na visokošolski instituciji v državi Programa ali partnerski državi.   Mobilnost osebja za usposabljanje:  osebje, zaposleno na visokošolski instituciji iz države Programa ali partnerske države. |

Dodatne informacije za mobilnost med državami Programa in partnerskimi državami

Proračun, ki je na voljo za mobilnost med državami Programa in partnerskimi državami, je porazdeljen med različne regije sveta v 12 proračunskih ovojnicah, pri čemer se višina sredstev v posamezni ovojnici razlikuje. Dodatne informacije o zneskih so na voljo v okviru posamezne proračunske ovojnice in bodo objavljene na spletiščih nacionalnih agencij.

Na splošno se bodo sredstva porabila na geografsko uravnotežen način. EU je določila številne cilje v zvezi z geografsko uravnoteženostjo in prednostnimi področji, ki jih je treba doseči na evropski ravni med celotnim trajanjem programa (2014–2020). Ni treba, da cilje dosežejo posamezne visokošolske institucije, vendar morajo nacionalne agencije te cilje upoštevati pri dodeljevanju razpoložljivega proračuna.Poleg tega so visokošolske institucije spodbujene k sodelovanju s partnerji v najrevnejših in najmanj razvitih partnerskih državah.

To so **geografski cilji**, določeni za mobilnost med državami Programa in partnerskimi državami na ravni EU do leta 2020:

* z državami Azije in Latinske Amerike v razvoju: 25 % sredstev mora biti uporabljenih za organizacijo mobilnosti z najmanj razvitimi državami v regiji. Te države so:
  + v Aziji: Afganistan, Bangladeš, Kambodža, Laos, Nepal, Butan, Mjanmar;
  + v Latinski Ameriki: Bolivija, Salvador, Gvatemala, Honduras, in Nikaragva;
* največ 30 % proračuna, ki je na voljo za Azijo, se lahko porabi za mobilnost s Kitajsko in Indijo, in
* največ 35 % proračuna, ki je na voljo za Latinsko Ameriko, se lahko porabi za mobilnost z Brazilijo in Mehiko.

Zaradi zahteve, da se mobilnost z državami v regijah 6, 7, 8, 9, 10 in 11[[[31]](#footnote-32)](https://ec.europa.eu/programmes/erasmus-plus/) izvaja tako, da prispeva k razvojni pomoči, je mobilnost za študente višješolskih, dodiplomskih in magistrskih študentov omejena na vhodno mobilnost iz partnerskih držav v države Programa[[32]](#footnote-33). Izhodna mobilnost v te regije je na voljo samo na doktorski stopnji in za osebje.

Vendar za nekatere države Programa veljajo določene izjeme. Več informacij je na spletišču vaše nacionalne agencije.

Nazadnje, visokošolske institucije se lahko prosto prijavijo za 100-odstotno mobilnost osebja ali 100- odstotno mobilnost študentov oziroma kakršno koli njuno kombinacijo, če so izpolnjena sekundarna merila, ki jih določi nacionalna agencija (glej poglavje v nadaljevanju).

Sekundarna merila za mobilnost med državami Programa in partnerskimi državami, ki jih določijo nacionalne agencije

Kadar je proračunska ovojnica za določeno partnersko regijo ali državo omejena, lahko nacionalna agencija po lastni izbiri doda eno ali več sekundarnih meril s spodnjega seznama. Če se nacionalna agencija odloči, da uporabi sekundarna merila, to odločitev sporoči pred iztekom roka, zlasti na spletišču nacionalne agencije.

* Stopnja izobrazbe (npr. omejitev vlog na samo eno ali dve stopnji – dodiplomski, magistrski ali doktorski študij);
* dajanje prednosti samo mobilnosti osebja ali samo mobilnosti študentov;
* omejitev trajanja obdobja mobilnosti (npr. omejitev mobilnosti študentov na 6 mesecev ali omejitev mobilnosti osebja na 10 dni).

Merila za dodelitev za projekt mobilnosti med državami Programa[[33]](#footnote-34)

Ocena kakovosti se ne izvaja (kakovost je bila ocenjena v fazi oddaje vloge za ECHE ali pri izbiri nacionalnega konzorcija za mobilnost), zato ni meril za dodelitev.

Kakršna koli vloga za nepovratna sredstva (po preverjanju upravičenosti) bo prejela sredstva. Najvišji znesek dodeljenih nepovratnih sredstev bo odvisen od številnih elementov:

* števila obdobij mobilnosti in mesecev/dni, za katere se vlaga prijava;
* pretekla uspešnost prijavitelja v smislu števila obdobij mobilnosti, dobre kakovosti izvajanih aktivnosti za gospodarno finančno upravljanje, če je prijavitelj prejel podobna nepovratna sredstva v preteklih letih;
* skupni nacionalni proračun, dodeljen za ukrep mobilnosti.

Merila za dodelitev za projekt mobilnosti med državami Programa in partnerskimi državami

Upravičene vloge za nepovratna sredstva (po uspešno zaključenem preverjanju upravičenosti) bodo ocenjene na podlagi naslednjih meril:

|  |  |
| --- | --- |
| **Ustreznost strategije (največ 30 točk)** | V kakšnem obsegu je načrtovani projekt mobilnosti ustrezen za strategijo internacionalizacije vključenih visokošolskih institucij (v državi programa in partnerski državi) ter utemeljitev izbire mobilnosti osebja in/ali študentov. |
| **Kakovost dogovorov  o sodelovanju  (največ 30 točk)** | Kakšne pretekle izkušnje ima organizacija prijaviteljica s podobnimi projekti z visokošolskimi institucijami/organizacijami v partnerski državi ter jasen opis obveznosti, vlog in nalog med partnerkama. |
| **Kakovost zasnove in izvedbe aktivnosti  (največ 20 točk)** | Popolnost in kakovost ureditev za izbor udeležencev, podpora, ki jim je zagotovljena, in priznavanje njihovega obdobja mobilnosti (zlasti v partnerski državi). |
| **Učinek in razširjanje (največ 20 točk)** | Morebitni učinek projekta na udeležence, upravičence in partnerske organizacije na lokalni, regionalni in nacionalni ravni ter kakovost ukrepov, namenjenih razširjanju rezultatov projekta mobilnosti na ravni fakultete in institucionalni ravni ter po potrebi tudi na drugih ravneh v državah Programa in partnerskih državah. |

Prijavitelj bo pojasnil, kako projekt izpolnjuje ta štiri merila z vidika njegove institucije (ali institucij, če vloge oddajo konzorciji) in institucij v partnerski državi.

Da bi se predlogi upoštevali za dodelitev finančnih sredstev, morajo doseči skupaj vsaj 60 točk in vsaj 15 točk v kategoriji „Ustreznost strategije“.

Za dodelitev razpoložljivega proračuna za posamezno regijo bodo načrtovane mobilnosti z vsako partnersko državo navedene glede na pomembnost v regionalni razvrstitvi.

Dejanski znesek dodeljenih nepovratnih sredstev za visokošolsko institucijo bo odvisen od številnih elementov:

* števila obdobij mobilnosti in mesecev/dni, za katere se vlaga prijava;
* proračuna, dodeljenega za državo ali regijo;
* geografske uravnoteženosti v določeni regiji ali podregiji.

Nacionalna agencija lahko financira mobilnosti s partnersko državo, ki je uvrščena nižje v regionalni razvrstitvi, kadar je treba zagotoviti geografsko uravnoteženost znotraj te regije, kot je določeno v zgoraj navedenih geografskih ciljih.

Nacionalna agencija ni zavezana financirati vseh mobilnosti, zahtevanih za določeno partnersko državo, če se zdi zahteva pretirana glede na razpoložljivi proračun.

Kjer je mogoče, si bo ob upoštevanju krovnih meril uspešnosti in geografske uravnoteženosti prizadevala širše porazdeliti razpoložljivi proračun ter se tako izogniti prevladi manjšega števila visokošolskih institucij. Nacionalna agencija si bo prizadevala za čimvečje vključevanje in bo povečevala sodelovanje deležnikov, ne da bi zaradi zagotavljanja izvedljivosti zmanjševala kakovost, geografsko uravnoteženost ali najmanjši kritični obseg projekta mobilnosti.

Katero akreditacijo potrebujejo prijavitelji za ta projekt mobilnosti?

Listina Erasmus za terciarno izobraževanje

Dodelitev Listine Erasmus za terciarno izobraževanje (ECHE) je predpogoj za vse visokošolske institucije s sedežem v državi Programa, ki želijo sodelovati v projektu mobilnosti na področju visokošolskega izobraževanja kot posamezne visokošolske institucije ali kot članice nacionalnega konzorcija za mobilnost. Evropska komisija vsako leto prek Izvajalske agencije za izobraževanje, avdiovizualno področje in kulturo objavi poseben razpis za zbiranje predlogov s podrobno opredeljenimi pogoji in merili kakovosti, ki jih je treba izpolniti za dodelitev ECHE. Več informacij je na voljo na spletišču Izvajalske agencije.

Visokošolske institucije s sedežem v partnerski državi mora akreditirati ustrezna nacionalna akreditacijska organizacija. Ker niso upravičene do prejema ECHE, morajo imeti poleg tega sklenjen medinstitucionalni sporazum s partnerji iz držav Programa, ki vključuje načela ECHE.

Akreditacija za konzorcij na področju visokošolskega izobraževanja

Organizacija iz države Programa, ki se prijavlja v imenu nacionalnega konzorcija za mobilnost, mora biti nosilka veljavne akreditacije za konzorcij. To akreditacijo dodeli ista nacionalna agencija, ki prejme vlogo za pridobitev sredstev za projekt mobilnosti na področju visokošolskega izobraževanja. Zahtevka za akreditacijo in nepovratna sredstva za projekt mobilnosti je mogoče oddati hkrati. Vendar bodo nepovratna sredstva za projekte mobilnosti dodeljena samo tistim visokošolskim institucijam in organizacijam, ki bodo uspešno pridobile akreditacijo. Za pridobitev akreditacije za konzorcij je treba izpolnjevati naslednje pogoje:

Merila za upravičenost

|  |  |
| --- | --- |
| **Upravičene sodelujoče organizacije** | Nacionalni konzorcij za mobilnost na področju visokošolskega izobraževanja je lahko sestavljen iz naslednjih sodelujočih organizacij:   * visokošolskih institucij, ki so nosilke veljavne Listine Erasmus za terciarno izobraževanje (za več informacij o listini glej navedeno poglavje „Listina Erasmus za terciarno izobraževanje“ in Prilogo I k temu vodniku), in * katere koli javne ali zasebne organizacije, ki je dejavna na trgu dela ali področju izobraževanja, usposabljanja in mladine (glej primere upravičenih sodelujočih organizacij na prejšnji strani).   Vse sodelujoče organizacije morajo imeti sedež v isti državi Programa. |
| **Kdo se lahko prijavi?** | Katera koli upravičena sodelujoča organizacija je lahko koordinator in se prijavi v imenu vseh organizacij, ki so vključene v konzorcij. |
| **Število sodelujočih organizacij** | Nacionalni konzorcij za mobilnost mora biti sestavljen iz vsaj treh upravičenih sodelujočih organizacij, vključno z dvema visokošolskima institucijama pošiljateljicama.  Ob prijavi za akreditacijo za konzorcij morajo biti opredeljene vse organizacije, ki so članice nacionalnega konzorcija za mobilnost. |
| **Trajanje akreditacije** | Vsi zaporedni letni razpisi in največ do razpisa leta 2020. |
| **Kje se prijaviti?** | Pri nacionalni agenciji v državi, kjer ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za akreditacijo oddati do **5. februarja do 12. ure (opoldne po bruseljskem času)** za projekte, ki se začnejo istega leta. |
| **Kako se prijaviti?** | Za podrobnosti o postopku prijave glej del C tega vodnika. |

Merila za dodelitev

Vloga za akreditacijo bo ocenjena z naslednjimi merili:

|  |  |
| --- | --- |
| **Ustreznost konzorcija  (največ 30 točk**) | * Ustreznost predloga v zvezi s:   + - cilji ukrepa (glej poglavje „Kakšni so cilji projekta mobilnosti?“);     - potrebami in cilji organizacij, ki sodelujejo v konzorciju, in posameznih udeležencev; * v kakšnem obsegu je predlog primeren za:   + - doseganje visokokakovostnih učnih izidov za udeležence;     - krepitev zmogljivosti in mednarodne razsežnosti organizacij, ki so članice konzorcija;     - ustvarjanje dodane vrednosti na ravni EU z rezultati, ki jih ne bi bilo mogoče doseči tako, da bi aktivnosti izvajale posamezne visokošolske institucije. |
| **Kakovost sestave konzorcija in dogovorov o sodelovanju (največ 20 točk)** | * V kakšnem obsegu:   + - je konzorcij sestavljen iz ustreznih visokošolskih institucij pošiljateljic in, kadar je to ustrezno, dodatnih sodelujočih organizacij iz drugih socialno-ekonomskih sektorjev z zahtevanim profilom, izkušnjami in strokovnim znanjem za     - ima koordinator konzorcija pretekle izkušnje z upravljanjem konzorcija ali podobne vrste projekta;     - je porazdelitev vlog, odgovornosti in nalog/virov dobro opredeljena ter sta iz nje razvidna zavezanost in dejavno prispevanje vseh sodelujočih organizacij;     - se združujejo in izmenjujejo naloge/viri;     - so jasno opredeljene odgovornosti glede vprašanj o pogodbenem in finančnem upravljanju;     - konzorcij v ukrep vključuje nove udeležence. |
| **Kakovost zasnove in izvedbe aktivnosti konzorcija  (največ 20 točk)** | * Jasnost, celovitost in kakovost vseh faz projekta mobilnosti (priprava, izvajanje aktivnosti mobilnosti in nadaljnje spremljanje); * kakovost praktičnih ureditev, načinov upravljanja in podpore (npr. iskanje organizacij gostiteljic, navezovanje stikov, informacije, jezikovna in medkulturna podpora, spremljanje); * kakovost sodelovanja, koordinacije in obveščanja med sodelujočimi organizacijami in drugimi pomembnimi deležniki; * kadar je ustrezno, kakovost ureditev za priznavanje in potrjevanje učnih izidov udeležencev ter dosledna uporaba evropskih orodij za preglednost in priznavanje; * po potrebi ustreznost ukrepov za izbor udeležencev v aktivnostih mobilnosti in za spodbujanje udeležbe oseb z manj priložnostmi v aktivnostih mobilnosti. |
| **Učinek in razširjanje  (največ 30 točk)** | * Kakovost ukrepov za ocenjevanje rezultatov aktivnosti, ki jih vodi konzorcij; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, ne samo na organizacije in posameznike, ki neposredno sodelujejo v projektu, na institucionalni, lokalni, regionalni, nacionalni in/ali mednarodni ravni; * ustreznost in kakovost ukrepov, katerih cilj je razširjanje rezultatov aktivnosti, ki jih vodi konzorcij, med sodelujočimi organizacijami in partnerji ter drugod. |

Da je predlog izbran za akreditacijo, mora dobiti skupaj vsaj 60 točk. Poleg tega mora dobiti vsaj polovico vseh možnih točk pri posameznem merilu za dodelitev.

Kaj je še treba vedeti o tem ukrepu?

Za podrobnejša pravila in merila ter dodatne koristne informacije v zvezi s tem ukrepom glej Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

V prijavnem obrazcu morajo prijavitelji projektov mobilnosti za študente in osebje v visokošolskem izobraževanju zagotoviti naslednje informacije:

* število študentov in osebja, ki naj bi se udeležili aktivnosti mobilnosti;
* skupno trajanje načrtovanih aktivnosti mobilnosti.

Nacionalne agencije iz držav Programa bodo na podlagi teh informacij prijaviteljem dodelile nepovratna sredstva za podporo določenemu številu aktivnosti mobilnosti, največ toliko aktivnostim, kot jih je navedel prijavitelj.

Če prijavitelj predloži projekt mobilnosti s partnerskimi državami, izpolni ločeno vlogo za mobilnost v partnerske države in iz njih.

Ločena nepovratna sredstva bodo dodeljena mobilnosti s partnerskimi državami.

Za finančno podporo tem aktivnostim veljajo naslednja pravila:

a) Pravila za dodelitev sredstev, ki veljajo za vse aktivnosti mobilnosti

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Organizacijska podpora** | Stroški, neposredno povezani z izvajanjem aktivnosti mobilnosti (razen stroškov bivanja in potnih stroškov za udeležence). | Prispevek za stroške na enoto | V primeru mobilnosti med državami Programa: do 100. udeleženca: 350 EUR na udeleženca, po 100. udeležencu: 200 EUR na dodatnega udeleženca  V primeru mobilnosti med državami Programa in partnerskimi državami:  350 EUR na udeleženca | Glede na število udeležencev v mobilnosti |
| **Podpora  za posebne potrebe** | Dodatni stroški, neposredno povezani z udeleženci, ki imajo posebne potrebe | Dejanski stroški | Do 100 % upravičenih stroškov, kot jih odobri nacionalna agencija | Pogoj: zahtevek za finančno podporo mora biti dobro utemeljen v posebnem prijavnem obrazcu, potem ko so udeleženci izbrani |
| **Izredni stroški** | Stroški zagotavljanja finančnega jamstva,  če ga zahteva nacionalna agencija.  V primeru mobilnosti med državami Programa: dragi potni stroški udeležencev, vključno z uporabo čistejših prevoznih sredstev, z manj emisijami ogljika. | Dejanski stroški | Stroški finančnega jamstva:  75 % upravičenih stroškov Dragi potni stroški: do največ 80 % upravičenih potnih stroškov | Pogoj: zahtevek za finančno podporo mora biti dobro utemeljen, potem ko so udeleženci izbrani |

Nepovratna sredstva za organizacijsko podporo za upravičenca (visokošolske institucije ali konzorciji):

Nepovratna sredstva za organizacijsko podporo so prispevek za kakršne koli stroške, ki jih imajo institucije v zvezi z aktivnostmi za podporo vhodne in izhodne mobilnosti študentov in osebja v skladu z Listino Erasmus za terciarno izobraževanje v državah Programa in načeli ECHE, kot so navedena v medinstitucionalnih sporazumih, sklenjenih v primeru institucij iz partnerskih držav. Na primer za:

* organizacijske ureditve s partnerskimi institucijami, vključno z obiski morebitnih partnerjev za soglasje o medinstitucionalnih sporazumih za izbor, pripravo, sprejem in vključevanje udeležencev mobilnosti ter posodabljanje teh medinstitucionalnih sporazumov;
* zagotavljanje posodobljenih katalogov predmetov za mednarodne študente; za
* gotavljanje informacij in pomoči za študente in osebje;
* izbor študentov in osebja;
* pripravo učnih sporazumov, da se zagotovi popolno priznavanje vseh elementov izobraževanja študentov; pripravo in priznavanje sporazumov o mobilnosti za osebje;
* zagotavljanje jezikovne in medkulturne priprave za prihajajoče in odhajajoče študente in osebje, ki dopolnjuje spletno jezikovno podporo Erasmus+;
* olajšanje vključevanja prihajajočih udeležencev mobilnosti na visokošolski instituciji;
* zagotavljanje učinkovitih ureditev za mentorstvo in nadzor udeležencev mobilnosti;
* posebne ureditve za zagotavljanje kakovosti praks študentov v podjetjih;
* zagotavljanje priznavanja elementov izobraževanja in z njimi povezanih kreditnih točk, izdajo prepisa ocen in prilog k diplomi;
* podporo ponovnemu vključevanju udeležencev mobilnosti in nadgradnjo njihovih pridobljenih novih spretnosti v korist visokošolske institucije in vrstnikov.

Visokošolske institucije v državah Programa in partnerskih državah se za zagotavljanje visokokakovostne mobilnosti zavezujejo k izpolnjevanju vseh načel listine, med drugim, da bodo zagotovile, „da so odhajajoči udeleženci mobilnosti dobro pripravljeni na mobilnost, tudi tako, da dosežejo zahtevano raven znanja jezika“, in zagotavljale „ustrezno jezikovno podporo za prihajajoče udeležence mobilnosti“. Za jezikovno usposabljanje se lahko izkoristijo obstoječe zmogljivosti v institucijah. Tiste visokošolske institucije, ki lahko zagotovijo visokokakovostno mobilnost študentov in osebja, vključno z jezikovno podporo, z nižjimi stroški (ali imajo na voljo sredstva iz drugih virov, ki niso sredstva EU), lahko del nepovratnih sredstev za organizacijsko podporo namenijo financiranju večjega števila aktivnosti mobilnosti. V sporazumu o dodelitvi nepovratnih sredstev je določena stopnja prožnosti v zvezi s tem.

V vseh primerih pa morajo upravičenci v skladu s pogodbo zagotoviti take visokokakovostne storitve, pri čemer bodo nacionalne agencije spremljale in preverjale njihovo uspešnost, tudi ob upoštevanju povratnih informacij, ki jih študenti in osebje zagotovijo v orodju za mobilnost (Mobility Tool+) ter do katerih imajo nacionalne agencije in Komisija neposreden dostop.

V primeru mobilnosti med državami Programa se nepovratna sredstva za organizacijsko podporo izračunajo glede na število vseh podprtih, odhajajočih udeležencev mobilnosti (tudi tistih z ničelnimi nepovratnimi sredstvi iz sredstev EU za celotno obdobje mobilnosti – glej v nadaljevanju) in prihajajočega osebja iz podjetij, ki poučujejo na visokošolski instituciji, ki je upravičenka ali članica nacionalnega konzorcija za mobilnost. Udeleženci mobilnosti z ničelnimi nepovratnimi sredstvi iz sredstev EU za celotno obdobje mobilnosti se štejejo za podprte udeležence mobilnosti, saj lahko izkoristijo prednosti okvira mobilnosti in organizacijskih aktivnosti. Organizacijska podpora se torej plača tudi za te udeležence.

V primeru mobilnosti med državami Programa in partnerskimi državami se nepovratna sredstva za organizacijsko podporo izračunajo na podlagi števila odobrenih mobilnosti, vključno z vsemi podprtimi udeleženci izhodne mobilnosti iz držav Programa in vsemi udeleženci vhodnih mobilnosti iz partnerskih držav. Udeleženci mobilnosti z ničelnimi nepovratnimi sredstvi iz sredstev EU za celotno obdobje mobilnosti se lahko štejejo za podprte udeležence mobilnosti, ker imajo korist od okvira za mobilnost in organizacijskih aktivnosti. To ne vključuje oseb, ki spremljajo udeležence med njihovo aktivnostjo v tujini, in dodatnih mobilnosti, ki se lahko organizirajo s prenosom sredstev med proračunskimi kategorijami.

V primeru nacionalnih konzorcijev za mobilnost si vsi nacionalni člani razdelijo ta nepovratna sredstva v skladu s pravili, o katerih so se medsebojno dogovorili. Za mobilnost med partnerskimi državami in državami Programa si bodo zadevni partnerji nepovratna sredstva za organizacijsko podporo razdelili na vzajemno sprejemljivi osnovi, dogovorjeni z udeleženimi institucijami.

Udeleženci mobilnosti z ničelnimi nepovratnimi sredstvi iz sredstev EU

Študenti in osebje z ničelnimi nepovratnimi sredstvi iz sredstev EU so udeleženci mobilnosti, ki ne prejmejo nepovratnih sredstev EU za pot ali bivanje, vendar izpolnjujejo vsa merila za mobilnost študentov in osebja ter lahko izkoristijo vse prednosti, ki jih študentom in osebju zagotavlja Erasmus+. Prejmejo lahko regionalna, nacionalna ali druga nepovratna sredstva, namenjena kritju stroškov mobilnosti. Število udeležencev mobilnosti z ničelnimi nepovratnimi sredstvi iz sredstev EU za celotno obdobje mobilnosti je upoštevano v statistiki za kazalnik uspešnosti, ki se uporablja za porazdelitev proračuna EU med državami, tako za mobilnost med državami Programa kot mobilnost med državami Programa in partnerskimi državami.

Podpora za posebne potrebe

Oseba s posebnimi potrebami je morebitni udeleženec, katerega okoliščine, povezane s telesnim, duševnim ali zdravstvenim stanjem, so takšne, da njegova udeležba v projektu/ukrepu mobilnosti ne bi bila mogoča brez dodatne finančne podpore. Visokošolske institucije, ki so izbrale študente in/ali osebje s posebnimi potrebami, lahko pri nacionalni agenciji oddajo vlogo za dodatna nepovratna sredstva, da pokrijejo dodatne stroške za njihovo udeležbo v aktivnostih mobilnosti. Za osebe s posebnimi potrebami se torej lahko zagotovi podpora v znesku, ki je višji od najvišjih posameznih zneskov nepovratnih sredstev, navedenih v nadaljevanju. Visokošolske institucije bodo na svojem spletišču opisale, kako lahko študenti in osebje s posebnimi potrebami zahtevajo taka dodatna nepovratna sredstva.

Za študente in osebje s posebnimi potrebami se lahko zagotovijo dodatna sredstva tudi iz drugih virov na lokalni, regionalni in/ali nacionalni ravni.

Spremljevalci študentov in osebja s posebnimi potrebami so upravičeni do prispevka, ki temelji na dejanskih stroških.

Vsaka visokošolska institucija se s podpisom Listine Erasmus za terciarno izobraževanje zaveže, da bo zagotavljala enak dostop in enake priložnosti udeležencem iz vseh okolij. Zato lahko študenti in osebje s posebnimi potrebami izkoristijo storitve podpore, ki jih institucija gostiteljica ponuja svojim lokalnim študentom in osebju.

Izredni stroški za drago potovanje

Do izrednih stroškov za drage potne stroške so upravičeni samo udeleženci, upravičeni do običajnih nepovratnih sredstev za potne stroške za mobilnost med državami Programa.

Upravičenci do projektov mobilnosti lahko zahtevajo finančno podporo za višje potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glejte „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko upravičenci utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Drugi viri financiranja

Študenti in osebje lahko poleg nepovratnih sredstev EU ali namesto njih (udeleženci mobilnosti z ničelnimi nepovratnimi sredstvi iz sredstev EU) prejmejo regionalna, nacionalna ali druga nepovratna sredstva, ki jih ne upravlja nacionalna agencija, temveč druga organizacija (npr. ministrstvo ali regionalni organi). Za te vrste nepovratnih sredstev, ki niso zagotovljena iz proračuna EU, temveč iz drugih virov financiranja, ne veljajo zneski in najnižje/najvišje vrednosti iz tega dokumenta.

B) Nepovratna sredstva za mobilnost študentov

Študenti lahko prejmejo nepovratna sredstva EU, namenjena kritju njihovih potnih stroškov in stroškov bivanja med študijem ali prakso v tujini. Te zneske bodo opredelile nacionalne agencije v dogovoru z nacionalnimi organi in/ali visokošolskimi institucijami na podlagi nepristranskih in preglednih meril, ki so navedena v nadaljevanju. Točni zneski bodo objavljeni na spletiščih nacionalnih agencij in visokošolskih institucij.

Države Programa so razdeljene v naslednje tri skupine:

|  |  |
| --- | --- |
| **Skupina 1**  **Države Programa z višjimi življenjskimi stroški** | Danska, Finska, Islandija, Irska, Luksemburg, Švedska, Združeno kraljestvo, Lihtenštajn, Norveška |
| **Skupina 2**  **Države Programa s srednje visokimi življenjskimi stroški** | Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska |
| **Skupina 3**  **Države Programa z nižjimi življenjskimi stroški** | Bolgarija, Hrvaška, Češka, Estonija, Latvija,  Litva, Madžarska, Poljska, Romunija, Slovaška, Slovenija, Srbija, Republika Severna Makedonija, Turčija |

Mobilnost med državami Programa – Merilo 1 – Študentova država pošiljateljica in gostiteljica

Nepovratna sredstva EU, ki se bodo zagotovila študentom, bodo odvisna od smeri njihove mobilnosti, ki je lahko:

* mobilnost v državo s podobnimi življenjskimi stroški: študenti bodo prejeli nepovratna sredstva EU v srednji vrednosti;
* mobilnost v državo z višjimi življenjskimi stroški: študenti bodo prejeli nepovratna sredstva EU v višji vrednosti;
* mobilnost v državo z nižjimi življenjskimi stroški: študenti bodo prejeli nepovratna sredstva EU v nižji vrednosti.

Nacionalne agencije bodo opredelile zneske v okviru naslednjih najnižjih in najvišjih vrednosti:

* nepovratna sredstva EU v srednji vrednosti: srednji zneski, ki znašajo od **220 do 470 EUR** na mesec, veljajo za aktivnosti mobilnosti v državo s podobnimi življenjskimi stroški: (a) iz skupine 1 v skupino 1, (b) iz skupine 2 v skupino 2 in (c) iz skupine 3 v skupino 3;
* nepovratna sredstva EU v višji vrednosti: ustreza srednjim zneskom, ki jih opredeli nacionalna agencija in katerim se prišteje vsaj 50 EUR ter znašajo od **270 do 520 EUR** na mesec. Velja za aktivnosti mobilnosti v državo z višjimi življenjskimi stroški: (a) iz skupine 2 v skupino 1 in (b) iz skupine 3 v skupini 1 in 2;
* nepovratna sredstva EU v nižji vrednosti: ustreza srednjim zneskom, ki jih opredeli nacionalna agencija in od katerih se odšteje vsaj 50 EUR ter znašajo od **170 do 420 EUR** na mesec. Velja za aktivnosti mobilnosti v državo z nižjimi življenjskimi stroški: (a) iz skupine 1 v skupini 2 in 3 ter (b) iz skupine 2 v skupino 3.

Nacionalne agencije bodo pri opredeljevanju zneskov, ki bodo veljali za upravičence v njihovi državi, upoštevale dve posebni merili:

* razpoložljivost in višino sredstev iz drugih virov sofinanciranja od zasebnih ali javnih organov na lokalni, regionalni ali nacionalni ravni za dopolnitev nepovratnih sredstev EU;
* splošno raven povpraševanja študentov, ki nameravajo študirati ali se usposabljati v tujini.

Nacionalne agencije lahko zagotovijo določeno mero prilagodljivosti za visokošolske institucije, tako da na nacionalni ravni namesto točnih zneskov opredelijo najnižje in najvišje vrednosti. Ta odločitev bi morala biti utemeljena, na primer v državah, kjer je na voljo sofinanciranje na regionalni ali institucionalni ravni.

Mobilnost med državami Programa – Merilo 2 – Dodatna podpora za posebne ciljne skupine, aktivnosti in države/regije pošiljateljice

**Študenti iz okolij z manj možnostmi (ki niso študenti s posebnimi potrebami)**

Nacionalni organi se lahko skupaj z nacionalnimi agencijami, ki so odgovorne za izvajanje programa Erasmus+ v zadevni državi Programa, odločijo (na podlagi možnosti privolitve/odklonitve glede na podporo, ki je že zagotovljena na nacionalni ravni), da bi morale vse visokošolske institucije v njihovi državi zvišati individualno podporo v okviru njihovih nepovratnih sredstev EU za študente iz okolij z manj možnostmi (vključno z begunci, migranti, prosilci za azil) za enoten znesek **od 100 do 200 EUR na mesec**. Nacionalni organi bi na nacionalni ravni opredelili natančen enoten mesečni znesek in merila, ki naj bi se uporabila.

**Študenti, ki opravljajo prakso**

Študenti, ki opravljajo prakso, bodo prejeli dodatni enkratni znesek iz nepovratnih sredstev EU v višini **od 100 do 200 EUR na mesec**. Nacionalne agencije in/ali visokošolske institucije bodo določile natančni znesek glede na povpraševanje in sofinanciranje za to vrsto mobilnosti. V vseh primerih bi morali vsi študenti iste visokošolske institucije prejeti enak znesek, ne glede na kakršna koli dodatna sredstva ali prispevke v naravi, ki jih študent morda prejme od podjetja, ki ga bo gostilo. Študenti iz okolij z manj možnostmi na praksi so upravičeni do dodatnega zneska iz prejšnjega odstavka namesto tega zneska, če je dodatni znesek za prakso nižji od dodatnega zneska iz prejšnjega odstavka.

**Študenti iz najbolj oddaljenih držav in regij Programa ter čezmorskih držav in ozemelj**

Ob upoštevanju omejitev zaradi oddaljenosti drugih držav Programa bodo študenti iz najbolj oddaljenih regij, Cipra, Islandije, Malte ter čezmorskih držav in ozemelj (OCT) prejeli naslednje višje zneske za individualno podporo:

|  |  |  |
| --- | --- | --- |
| **Iz/s/z** | **V** | **Znesek** |
| najbolj oddaljene regije, Ciper, Islandija  in Malta, čezmorske države in ozemlja | države iz skupine 1 | 770 EUR na mesec |
| države iz skupine 2 | 720 EUR na mesec |
| države iz skupine 2 | 670 EUR na mesec |

Študenti iz teh držav bodo poleg zgoraj navedenih zneskov za individualno podporo prejeli naslednje dodatne zneske za kritje potnih stroškov:

|  |  |
| --- | --- |
| **Razdalje** [[34]](#footnote-35) | **Znesek** |
| od 10 do 99 km: | 20 EUR na udeleženca |
| od 100 do 499 km: | 180 EUR na udeleženca |
| od 500 do 1 999 km: | 275 EUR na udeleženca |
| od 2 000 do 2 999 km: | 360 EUR na udeleženca |
| od 3 000 do 3 999 km: | 530 EUR na udeleženca |
| od 4 000 do 7 999 km: | 820 EUR na udeleženca |
| 8 000 km ali več: | 1500 EUR na udeleženca |

V tem primeru to ne velja za dodatna sredstva za prakse ali udeležence iz okolij z manj možnostmi.

**Višina finančne podpore, ki jo opredelijo visokošolske institucije**

V vseh primerih se od visokošolskih institucij zahteva, da pri opredeljevanju in/ali uporabi zneskov EU v svoji instituciji upoštevajo naslednja načela in merila:

* ko institucije določijo višine mesečnih zneskov, ti ostanejo enaki za celotno obdobje trajanja projekta mobilnosti; stopnje nepovratnih sredstev znotraj istega projekta ni mogoče zvišati ali znižati;
* zneske je treba opredeliti in/ali uporabiti nepristransko in pregledno ob upoštevanju vseh načel in zgoraj navedene metodologije (tj. ob upoštevanju smeri mobilnosti in posebnih dodatnih sredstev);
* vsi študenti, ki odhajajo v isto skupino držav na enako vrsto mobilnosti – študij ali prakso (razen študentov iz okolij z manj možnostmi ali s posebnimi potrebami), morajo prejeti enak znesek nepovratnih sredstev.

Mobilnost med državami Programa in partnerskimi državami

Zneski za individualno podporo se določijo, kot sledi:

|  |  |  |
| --- | --- | --- |
| **Iz/s/z** | **V** | **Znesek** |
| upravičene partnerske  države | države Programa iz skupine 1 | 900 EUR na mesec |
| države Programa iz skupine 2 | 850 EUR na mesec |
| države Programa iz skupine 3 | 800 EUR na mesec |
| države Programa | partnerske države | 700 EUR na mesec |

Študenti, ki odhajajo v partnerske države ali prihajajo iz njih, bodo poleg tega prejeli naslednje dodatne zneske za kritje potnih stroškov:

|  |  |
| --- | --- |
| **Razdalje**[[35]](#footnote-36) | **Znesek** |
| od 10 do 99 km: | 20 EUR na udeleženca |
| od 100 do 499 km: | 180 EUR na udeleženca |
| od 500 do 1 999 km: | 275 EUR na udeleženca |
| od 2 000 do 2 999 km: | 360 EUR na udeleženca |
| od 3 000 do 3 999 km: | 530 EUR na udeleženca |
| od 4 000 do 7 999 km: | 820 EUR na udeleženca |
| 8 000 km ali več: | 1 500 EUR na udeleženca |

Dodatna podpora za posebne ciljne skupine, aktivnosti in države/regije pošiljateljice

**Študenti iz okolij z manj možnostmi (ki niso študenti s posebnimi potrebami)**

Nacionalni organi se lahko skupaj z nacionalnimi agencijami, ki so odgovorne za izvajanje programa Erasmus+ v zadevni državi Programa, odločijo (na podlagi možnosti privolitve/odklonitve glede na podporo, ki je že zagotovljena na nacionalni ravni), da bi morale vse visokošolske institucije v njihovi državi zvišati individualno podporo v okviru njihovih nepovratnih sredstev EU za študente iz okolij z manj možnostmi (vključno z begunci, migranti, prosilci za azil) za enoten znesek **od 100 do 200 EUR na mesec**. Nacionalni organi bi na nacionalni ravni opredelili natančen enoten mesečni znesek in merila, ki naj bi se uporabila.

C) Nepovratna sredstva za mobilnost osebja

Osebje bo prejelo nepovratna sredstva EU, ki so namenjena kritju njihovih potnih stroškov in stroškov bivanja v tujini ter znašajo:

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev od njihovega kraja izvora do kraja izvajanja aktivnosti in nazaj | Prispevek za stroške na enoto | Za razdalje od 10 do 99 km:  20 EUR na udeleženca | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[36]](#footnote-37). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[37]](#footnote-38). |
| Za razdalje od 100 do 499 km:  180 EUR na udeleženca |
| Za razdalje od 500 do 1 999 km:  275 EUR na udeleženca |
| Za razdalje od 2 000 do 2 999 km: 360 EUR na udeleženca |
| Za razdalje od 3 000 do 3 999 km: 530 EUR na udeleženca |
| Za razdalje od 4 000 do 7 999 km: 820 EUR na udeleženca |
| Za razdalje 8 000 km ali več:  1 500 EUR na udeleženca |
| **Individualna**  **podpora** | Stroški, neposredno povezani z bivanjem udeležencev med aktivnostjo | Prispevek za stroške na enoto | Do 14. dneva aktivnosti: A1.1, če gre za mobilnost med državami Programa, ali A1.2, če gre za mobilnost med državami Programa in partnerskimi državami, na dan na udeleženca  +  od 15. do 60. dneva aktivnosti:  70 % A1.1, če gre za mobilnost med državami Programa, ali A1.2, če gre za mobilnost med državami Programa in partnerskimi državami, na dan na udeleženca | Glede na trajanje bivanja udeleženca (po potrebi vključno z enim dnem poti pred aktivnostjo in enim dnem poti po aktivnosti). |

Preglednica A – Individualna podpora (zneski v EUR na dan)

Zneski so odvisni od države gostiteljice. Ti zneski bodo opredeljeni v okviru najnižjih in najvišjih vrednosti, ki so navedene v spodnji preglednici. Nacionalne agencije bodo pri opredeljevanju zneskov, ki bodo veljali za upravičence v njihovi državi, upoštevale dve posebni merili:

* razpoložljivost in višino sredstev iz drugih virov sofinanciranja od zasebnih ali javnih organov na lokalni, regionalni ali nacionalni ravni za dopolnitev nepovratnih sredstev EU;
* splošno raven povpraševanja osebja, ki namerava poučevati ali se usposabljati v tujini.

Za vse države gostiteljice je treba uporabiti enake odstotke v razponu. Za vse države gostiteljice ni mogoče uporabiti enakega zneska.

|  |  |  |
| --- | --- | --- |
| **Država gostiteljica** | **Osebje iz držav Programa** | **Osebje iz partnerskih držav** |
| **Najnižji–najvišji znesek  (na dan)** | **Znesek (na dan)** |
| **A1.1** | **A1.2** |
| **Norveška, Danska, Luksemburg, Združeno kraljestvo, Islandija, Švedska, Irska, Finska, Lihtenštajn** | 80-180 | 180 |
| **Nizozemska, Avstrija, Belgija, Francija, Nemčija, Italija, Španija, Ciper, Grčija, Malta, Portugalska** | 70-160 | 160 |
| **Slovenija, Estonija, Latvija, Hrvaška, Slovaška, Češka, Litva, Turčija, Madžarska, Poljska, Romunija, Bolgarija, Republika Severna Makedonija, Srbija** | 60-140 | 140 |
| **Partnerske države** | 180 | Ni upravičeno |

Nacionalne agencije lahko za aktivnosti mobilnosti med državami Programa zagotovijo določeno mero prilagodljivosti za visokošolske institucije, tako da na nacionalni ravni namesto točnih zneskov opredelijo najnižje in najvišje vrednosti. Ta odločitev bi morala biti utemeljena, na primer v državah, kjer je na voljo sofinanciranje na regionalni ali institucionalni ravni. Točni zneski bodo objavljeni na spletiščih posameznih nacionalnih agencij in visokošolskih institucij.

Projekt mobilnosti za dijake in osebje v PIU

Organizacije se za projekte mobilnosti dijakov in osebja v PIU lahko prijavijo na dva načina:

* vsaka upravičena organizacija se lahko prijavi za financiranje projektov mobilnosti za dijake in osebje v PIU **brez** listine Erasmus+ za mobilnost v PIU;
* organizacija z dokazanimi uspešnimi aktivnostmi z veljavno **listino Erasmus+ za mobilnost v PIU** lahko uporabi hitri postopek prijave za financiranje projektov mobilnosti za dijake in osebje v PIU z listino Erasmus+ za mobilnost v PIU.

Merila za upravičenost in dodelitev za ti dve možnosti prijave so opisana v zadevnih poglavjih tega ukrepa.

ErasmusPro: podpora za dolgotrajno mobilnost dijakov PIU ali dijakov PIU, ki so pred kratkim zaključili šolanje

Decembra 2016 se je s sporočilom Vlaganje v mlade v Evropi začela pobuda politike ErasmusPro, katere cilj je povečati dolgotrajno mobilnost v tujini za dijake v poklicnem izobraževanju in usposabljanju, vključno z vajenci ali dijaki, ki so pred kratkim zaključili šolanje. ErasmusPro se odziva na pozive Evropskega parlamenta, podjetij in drugih deležnikov PIU k izboljšanju kakovosti in privlačnosti PIU ter zaposljivosti dijakov PIU s pomočjo dolgotrajnih delovnih praks v tujini.

Mobilnost v PIU mladim nedvomno pomaga pri širitvi obzorij, krepitvi socialnih, poklicnih in prečnih znanj in spretnosti ter razvijanju želje po inovacijah, samoiniciativnosti in zavesti o evropskem državljanstvu. Mobilnost izboljšuje splošno uspešnost organizacij (tako ponudnikov PIU kot družb), ki sodelujejo pri njej, saj razvija strategije za trajno internacionalizacijo, obenem pa podjetjem pomaga najti znanja in spretnosti, ki jih potrebujejo za okrepitev svoje konkurenčnosti. Dolgotrajne prakse v tujini imajo višjo dodano vrednost za dijake, saj jim omogočajo, da razvijejo znanja in spretnosti, ki ustrezajo posameznemu poklicu, ter bolje spoznajo tuj jezik, kulturo in delovno okolje, s čimer se poveča njihova zaposljivost.

Projekt mobilnosti v PIU lahko zajema eno ali več naslednjih aktivnosti:

|  |
| --- |
| Mobilnost dijakov:   * Mobilnost pri ponudnikih PIU in/ali družbah v tujini, od 2 tednov do največ 3 mesecev; * dolgotrajna mobilnost pri ponudnikih PIU in/ali družbah v tujini (ErasmusPro), od 3 do 12 mesecev.   Te aktivnosti so na voljo dijakom v PIU (vključno z vajenci) v organizacijah za poklicno usposabljanje (ponudniki PIU). Za krepitev zaposljivosti dijakov v PIU in olajšanje njihovega prehoda na trg dela lahko v tej aktivnosti sodelujejo tudi dijaki, ki so pred kratkim zaključili šolanje (največ 12 mesecev po zaključku). Aktivnosti imajo lahko obliko polnih delovnih praks, pri katerih dijake gostijo v družbi ali drugi ustrezni organizaciji ali pri ponudniku PIU (šoli, inštitutu ali drugi organizaciji, ki izvaja poklicno izobraževanje in usposabljanje) in ki ponujajo šolsko izobraževanje z močnim poudarkom na učenju na delovnem mestu (delovne prakse). V primeru dolgotrajnih mobilnosti (ErasmusPro) je gostitelj lahko ponudnik PIU, vendar mora pomemben del aktivnosti predstavljati učenje na delovnem mestu, običajno v obliki delovne prakse v družbi.  Vsaka aktivnost mobilnosti se izvaja v okviru kakovosti, o katerem sta se vnaprej dogovorili organizaciji pošiljateljica in gostiteljica, da bi zagotovili visoko raven kakovosti za aktivnost, vključno z „učnim sporazumom“.  Učni izidi so uradno priznani in potrjeni na institucionalni ravni, vsebine programov se po potrebi prilagodijo, da se zagotovi dobra usklajenost obdobja mobilnosti v tujini s programom, ki ga opravlja vajenec/dijak v poklicnem izobraževanju in usposabljanju.  V okviru aktivnosti ErasmusPro se lahko financirajo kratki pripravljalni obiski osebja iz organizacije pošiljateljice v organizacijo gostiteljico (ponudniki PIU in/ali družbe), da se olajša medinstitucionalno sodelovanje, bolje pripravijo mobilnosti in zagotovi njihova visoka kakovost. |

|  |
| --- |
| Mobilnost osebja:   * poučevanje/usposabljanje: ta aktivnost osebju ponudnikov PIU omogoča poučevanje pri partnerskem ponudniku PIU v tujini. Omogoča tudi, da osebje družb izvaja usposabljanja pri ponudniku PIU v tujini; * usposabljanje osebja: ta aktivnost podpira poklicni razvoj osebja PIU v obliki delovne prakse ali izobraževalnega obiska na delovnem mestu/obdobij opazovanja v tujini v družbi ali pri katerem koli drugem ponudniku PIU.   Erasmus+ podpira učno mobilnost osebja, ki:   * je oblikovana po strateškem pristopu sodelujočih organizacij (s ciljem posodobiti in internacionalizirati njihovo poslanstvo); * se odziva na jasno opredeljene potrebe po usposabljanju osebja in je podprta z ustreznimi ukrepi za izbor, pripravo in nadaljnje spremljanje; * zagotavlja, da so učni izidi sodelujočega osebja ustrezno priznani ter se razširjajo in obsežno uporabljajo v organizaciji.   Te aktivnosti so priložnost, da osebje v PIU pridobi kompetence za delo z učečimi se iz okolij z manj možnostmi. Glede na trenutne okoliščine mladih migrantov, beguncev in prosilcev za azil bo posebna pozornost namenjena podpori projektom, ki osebje PIU usposabljajo za področja, kot so usposabljanje otrok beguncev, medkulturne učilnice, poučevanje mladih v njihovem drugem jeziku, strpnost in različnost v razredu. |

Kakšna je vloga organizacij, ki sodelujejo v tem projektu?

Sodelujoče organizacije, ki so vključene v projekt mobilnosti, prevzamejo naslednje vloge in naloge:

* organizacija prijaviteljica: odgovorna je za to, da se prijavi na projekt mobilnosti, podpiše in upravlja sporazum o nepovratnih sredstvih ter poroča o projektu. Prijavitelj je lahko koordinator konzorcija: vodi nacionalni konzorcij za mobilnost, ki je sestavljen iz partnerskih organizacij iz iste države in katerega cilj je napotiti dijake in osebje v PIU na aktivnosti v tujini. Koordinator nacionalnega konzorcija za mobilnost lahko tudi – vendar neobvezno – deluje kot organizacija pošiljateljica;
* organizacija pošiljateljica: odgovorna je za to, da izbere dijake/osebje ter jih napoti v tujino;
* organizacija gostiteljica: odgovorna je za to, da sprejme tuje dijake/osebje v PIU in zanje zagotovi program aktivnosti ali pridobitev znanja na podlagi aktivnosti usposabljanja, ki ga izvaja osebje PIU;
* organizacija posrednica: to je organizacija, ki je dejavna na trgu dela ali na področju izobraževanja, usposabljanja in mladih; ni organizacija pošiljateljica, vendar ji njeno strokovno znanje omogoča, da opravlja naloge, kot so lajšanje administrativnih postopkov ponudnikov PIU pošiljateljev, praktične ureditve, usklajevanje profilov vajencev/dijakov s potrebami podjetij v primeru praks in priprava udeležencev. Če je organizacija posrednica partnerica nacionalnega konzorcija za mobilnost, mora biti njen prispevek jasno opisan v prijavi projekta. Če organizacija posrednica ni del nacionalnega konzorcija za mobilnost, se organizacijam prijaviteljicam priporoča, da formalno določijo sklop pravic in obveznosti za sodelovanje s takimi organizacijami posrednicami.

Organizaciji pošiljateljica in gostiteljica ter dijaki/osebje se morajo dogovoriti o aktivnostih, ki jih bodo opravili dijaki – v „učnem sporazumu“ – ali osebje – v „sporazumu o mobilnosti“ – pred začetkom obdobja mobilnosti. Ti sporazumi opredeljujejo ciljne učne rezultate za obdobje učenja v tujini, vsebujejo formalne določbe o priznavanju ter navajajo pravice in obveznosti obeh strani.

Dijaki v PIU, ki se bodo udeležili mobilnosti za 19 dni ali dlje, so upravičeni do jezikovne podpore. V okviru Programa se postopoma izvaja spletna jezikovna podpora. Evropska komisija omogoča dostop do te storitve upravičenim udeležencem, da bi ocenila njihovo znanje tujih jezikov in po potrebi ponudila najustreznejše učenje jezikov pred mobilnostjo in/ali med njo (za več podrobnosti glej Prilogo I k temu vodniku).

Projekt mobilnosti za dijake in osebje v PIU brez listine Erasmus+ za mobilnost v PIU

Kakšna so merila za oceno tega projekta?

V nadaljevanju so navedena formalna merila, ki jih mora izpolniti projekt mobilnosti PIU za upravičenost do nepovratnih sredstev Erasmus+:

Splošna merila za upravičenost

|  |  |
| --- | --- |
| **Upravičene aktivnosti** | Projekt mobilnosti v PIU mora zajemati eno ali več naslednjih aktivnosti:   * Mobilnost pri ponudnikih PIU in/ali družbah v tujini, od 2 tednov do največ 3 mesecev; * dolgotrajna mobilnost pri ponudnikih PIU in/ali družbah v tujini (ErasmusPro), od 3 do 12 mesecev. * mobilnost z namenom poučevanja/usposabljanja v tujini, * usposabljanje osebja v tujini. |
| **Upravičene sodelujoče organizacije** | Sodelujoča organizacija je lahko:   * katera koli javna ali zasebna organizacija (ali njena podružnica/enota), ki je aktivna na področju poklicnega izobraževanja in usposabljanja (opredeljena kot ponudnik PIU), ali * katera koli javna ali zasebna organizacija, aktivna na trgu dela (opredeljena kot družba).   Take organizacije so lahko na primer:   * šola/zavod/center za poklicno izobraževanje; * javno ali zasebno malo, srednje ali veliko podjetje (vključno s socialnimi podjetji); * socialni partner ali drug predstavnik sveta dela, tudi gospodarske zbornice, obrtniška/poklicna združenja in sindikati; * javni organ na lokalni, regionalni ali nacionalni ravni; * raziskovalni inštitut; * fundacija; * šola/zavod/center za izobraževanje (na kateri koli ravni, od predšolskega do srednješolskega izobraževanja, vključno z izobraževanjem odraslih); * neprofitna organizacija, združenje, nevladna organizacija, * organ, ki zagotavlja poklicno informiranje in svetovanje; * organ, ki je odgovoren za politike na področju poklicnega izobraževanja in usposabljanja.   Vse organizacije morajo imeti sedež v državi Programa. |
| **Kdo se lahko prijavi?** | * Ponudnik PIU (ali njegova podružnica/enota), ki pošilja dijake in osebje v tujino; * koordinator nacionalnega konzorcija za mobilnost.   Posamezniki ne morejo neposredno oddati vloge za nepovratna sredstva. |
| **Število sodelujočih organizacij** | Aktivnost mobilnosti je mednarodna in v njej sodelujeta vsaj dve sodelujoči organizaciji (vsaj ena pošiljateljica in vsaj ena gostiteljica) iz različnih držav Programa.  V primeru projektov, ki jih predstavi nacionalni konzorcij za mobilnost, morajo biti vsi člani konzorcija iz iste države Programa in opredeljeni ob oddaji vloge za nepovratna sredstva. Konzorcij mora biti sestavljen iz vsaj treh ponudnikov PIU. |
| **Trajanje projekta** | 1 do 2 leti. Prijavitelj mora izbrati trajanje projekta ob prijavi na podlagi cilja projekta in vrste načrtovanih aktivnosti. |
| **Kje se prijaviti?** | Pri nacionalni agenciji v državi, v kateri ima organizacija prijaviteljica sedež. |
| **Kdaj se prijaviti??** | Prijavitelji morajo vlogo za nepovratna sredstva oddati do **5. februarja do 12. ure (opoldne po bruseljskem času)** za projekte, ki se začnejo med 1. junijem in 31. decembrom istega leta.  **Možen dodatni rok:**  Nacionalne agencije lahko organizirajo drugi krog prijav, če ostanejo neporabljena sredstva, za katerega tudi veljajo pravila iz tega vodnika. Nacionalne agencije bodo možnosti za to objavile na svojih spletnih straneh.  Če je organiziran drugi krog, morajo prijavitelji oddati svojo vlogo za nepovratna sredstva do **1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Ponudnik PIU (ali njegova podružnica/enota) ali nacionalni konzorcij za mobilnost se lahko prijavi samo enkrat v posameznem krogu izbirnega postopka. Vendar je lahko ponudnik PIU član oziroma koordinira več različnih nacionalnih konzorcijev za mobilnost, ki se prijavljajo hkrati. |

Dodatna merila za upravičenost za mobilnost dijakov

|  |  |
| --- | --- |
| **Trajanje aktivnosti** | * Mobilnost pri ponudnikih PIU in/ali družbah v tujini, od 2 tednov (tj. 10 delovnih dni) do največ 3 mesecev, v kar ni zajet čas poti; * Dolgotrajna mobilnost pri ponudnikih PIU in/ali družbah v tujini (ErasmusPro), od 3 do 12 mesecev, v kar ni zajet čas poti. |
| **Kraji izvajanja aktivnosti** | Udeleženci morajo opraviti aktivnost mobilnosti v tujini, v drugi državi Programa. |
| **Upravičeni udeleženci** | Dijaki v PIU (vključno z vajenci), katerih šolanje običajno vključuje učenje na delovnem mestu, iz države organizacije pošiljateljice. Spremljevalci dijakov v PIU v tujini.  V aktivnosti lahko sodelujejo tudi dijaki, ki so nedavno zaključili šolanje pri ponudniku PIU (vključno z nekdanjimi vajenci). Taki dijaki, ki so pred kratkim zaključili šolanje, se morajo udeležiti prakse za usposabljanje v tujini v roku 12 mesecev po zaključku šolanja. Za tiste države, kjer se morajo dijaki, ki so pred kratkim zaključili šolanje, po zaključku vpisati v obvezno civilno ali vojaško služenje vojaškega roka, se obdobje upravičenosti podaljša za obdobje tega služenja. |
| **Druga merila** | **Pripravljalni obiski**  Za projekte, ki vključujejo aktivnosti ErasmusPro, lahko prijavitelj zaprosi za pripravljalne obiske osebja, ki se ukvarja z organizacijo aktivnosti ErasmusPro in ki sodeluje z organizacijo pošiljateljico ali članom konzorcija (na primer učiteljev, vodij usposabljanja, pristojnih za mednarodno mobilnost itd.).  V okviru pripravljalnih obiskov je treba upoštevati naslednja merila za upravičenost:   * trajanje: največ 3 delovne dni, v kar ni zajet čas poti; * vsak pripravljalni obisk je omejen na enega udeleženca; * organizacija gostiteljica lahko izvede samo en pripravljalni obisk. |

Dodatna merila za upravičenost za mobilnost osebja

|  |  |
| --- | --- |
| **Trajanje aktivnosti** | Od 2 dni do 2 mesecev, v kar ni zajet čas poti.  Od tega morata biti najmanj 2 zaporedna dneva. |
| **Kraji izvajanja aktivnosti** | Udeleženci morajo opraviti aktivnost mobilnosti v tujini, v drugi državi Programa. |
| **Upravičeni udeleženci** | Osebje, ki je pristojno za PIU (na primer učitelji, vodje usposabljanj, pristojni za mednarodno mobilnost, osebje, ki opravlja administrativne naloge ali naloge usmerjanja, itd.) in dela za organizacije pošiljateljice, ter drugo osebje, ki sodeluje v strateškem razvoju organizacije.  V primeru mobilnosti z namenom poučevanja/usposabljanja je ukrep odprt osebam iz družb, javnega sektorja in/ali organizacij civilne družbe.  Dodatno je ukrep v primeru mobilnosti z namenom poučevanja/usposabljanja odprt za vodje usposabljanja (trenerje) iz družb v drugih državah Programa, ki so bili povabljeni poučevati pri ponudnikih PIU prijaviteljih in/ali organizacijah konzorcija, kjer je ustrezno. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * Ustreznost predloga v zvezi s:   + - cilji ukrepa (glej poglavje „Kakšni so cilji projekta mobilnosti?“);     - potrebami in cilji sodelujočih organizacij in posameznih udeležencev, zlasti ob upoštevanju tistega, kar je določeno v evropskem razvojnem načrtu; * V kolikšni meri predlog vključuje dolgotrajno mobilnost (ErasmusPro). * V kolikšni meri je predlog primeren za:   + - doseganje visokokakovostnih učnih rezultatov za udeležence;     - krepitev zmogljivosti in mednarodne razsežnosti sodelujočih organizacij. * V kolikšni meri se predlog:   + - nanaša na ciljne skupine z manj priložnosti[[38]](#footnote-39);     - vključuje organizacije, ki na novo sodelujejo pri ukrepu; |
| **Kakovost  zasnove in izvedbe projekta (največ 40 točk)** | * jasnost, celovitost in kakovost vseh faz predloga projekta (priprava, izvajanje mobilnosti in nadaljnje spremljanje); * jasnost načrtovanja in izvedljivost dolgotrajne mobilnosti (ErasmusPro), če je primerno; * usklajenost ciljev projekta in predlaganih aktivnosti; * kakovost evropskega razvojnega načrta organizacije prijaviteljice; * kakovost praktičnih ureditev, načinov upravljanja in podpore; * kakovost priprav, ki so zagotovljene za udeležence; * kakovost ureditev za priznavanje in potrjevanje učnih rezultatov udeležencev ter dosledna uporaba evropskih orodij za preglednost in priznavanje; * ustreznost ukrepov za izbor in/ali vključevanje udeležencev v aktivnosti mobilnosti; * po potrebi kakovost sodelovanja in obveščanja med sodelujočimi organizacijami in drugimi pomembnimi deležniki. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * ustreznost in kakovost ukrepov, katerih cilj je razširjanje rezultatov projekta v sodelujočih organizacijah in drugod. * V kolikšni meri projekt spodbuja dolgotrajno mobilnost (ErasmusPro) z razvojem trajnostnih praks čezmejnega sodelovanja in struktur priznavanja, če je primerno. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Dodelitev nepovratnih sredstev

Najvišji znesek dodeljenih nepovratnih sredstev za izbrane projekte bo odvisen od številnih elementov:

* števila in trajanja prijavljenih obdobij mobilnosti;
* v kolikšni meri predlog vključuje dolgotrajno mobilnost od 3 do 12 mesecev (ErasmusPro);
* pretekle uspešnosti prijavitelja v smislu števila obdobij mobilnosti, dobre kakovosti izvajanih aktivnosti in dobrega finančnega poslovodenja, če je prijavitelj prejel podobna nepovratna sredstva v preteklih letih;
* skupnega nacionalnega proračuna, dodeljenega za ukrep mobilnosti.

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za višje potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glejte „Kakšna so pravila za dodelitev sredstev?“), vključno s primeri, ko se udeleženci odločijo za prevozna sredstva, ki so čistejša in povzročajo manj emisij ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Druge informacije

Za obvezna merila ter dodatne koristne informacije v zvezi s tem ukrepom glej Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Projekt mobilnosti za dijake in osebje v PIU z listino Erasmus+ za mobilnost v PIU

Kakšna so merila za oceno tega projekta?

V nadaljevanju so navedena formalna merila, ki jih mora izpolniti projekt mobilnosti PIU z listino Erasmus+ za mobilnost v PIU za upravičenost do nepovratnih sredstev Erasmus+:

Splošna merila za upravičenost

|  |  |
| --- | --- |
| **Kdo se lahko prijavi?** | Posamezne organizacije ali konzorciji, ustanovljeni v državi Programa, imetnice listine Erasmus+ za mobilnost v PIU. [[39]](#footnote-40) |
| **Upravičene aktivnosti** | Projekt mobilnosti v PIU mora zajemati eno ali več naslednjih aktivnosti:   * Mobilnost pri ponudnikih PIU in družbah v tujini, od 2 tednov do največ 3 mesecev; * dolgotrajna mobilnost pri ponudnikih PIU in/ali družbah v tujini (ErasmusPro), od 3 do 12 mesecev. * mobilnost z namenom poučevanja/usposabljanja v tujini, * usposabljanje osebja v tujini. |
| **Število sodelujočih organizacij** | Aktivnost mobilnosti je mednarodna in v njej sodelujeta vsaj dve sodelujoči organizaciji (vsaj ena pošiljateljica in vsaj ena gostiteljica) iz različnih držav Programa.  V primeru projektov, ki jih predstavi nacionalni konzorcij za mobilnost, ki ima listino Erasmus+ za mobilnost v PIU, morata biti organizacija pošiljateljica in organizacija gostiteljica v različnih državah Programa. |
| **Trajanje projekta** | 1 do 2 leti. Prijavitelj mora izbrati čas trajanja projekta ob prijavi. |
| **Kje se prijaviti??** | Pri nacionalni agenciji v državi, v kateri ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za nepovratna sredstva oddati do **5. februarja do 12. ure (opoldne po bruseljskem času)** za projekte, ki se začnejo med 1. junijem in 31. decembrom istega leta.  **Možen dodatni rok:**  Nacionalne agencije lahko organizirajo drugi krog prijav, če ostanejo neporabljena sredstva, za katerega tudi veljajo pravila iz tega vodnika. Nacionalne agencije bodo možnosti za to objavile na svojih spletnih straneh. Če je organiziran drugi krog, morajo prijavitelji oddati svojo vlogo za nepovratna sredstva do **1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Ponudnik PIU ali nacionalni konzorcij za mobilnost se lahko prijavi samo enkrat v posameznem krogu izbirnega postopka. Vendar je lahko ponudnik PIU član oziroma koordinira več različnih nacionalnih konzorcijev za mobilnost, ki se prijavljajo hkrati. |

Dodatna merila za upravičenost za mobilnost dijakov

|  |  |
| --- | --- |
| **Trajanje aktivnosti** | * Mobilnost pri ponudnikih PIU in/ali družbah v tujini, od 2 tednov (tj. 10 delovnih dni) do največ 3 mesecev, v kar ni zajet čas poti; * Dolgotrajna mobilnost pri ponudnikih PIU in/ali družbah v tujini (ErasmusPro), od 3 do 12 mesecev, v kar ni zajet čas poti. |
| **Kraji izvajanja aktivnosti** | Udeleženci morajo opraviti aktivnost mobilnosti v tujini, v drugi državi Programa. |
| **Upravičeni udeleženci** | Dijaki v PIU (vključno z vajenci), katerih šolanje običajno vključuje učenje na delovnem mestu, iz države organizacije pošiljateljice. Spremljevalci dijakov v PIU v tujini.  V aktivnosti lahko sodelujejo tudi dijaki, ki so nedavno zaključili šolanje pri ponudniku PIU (vključno z nekdanjimi vajenci). Taki dijaki, ki so pred kratkim zaključili šolanje, se morajo udeležiti prakse za usposabljanje v tujini v roku 12 mesecev po zaključku šolanja. Za tiste države, kjer se morajo dijaki, ki so pred kratkim zaključili šolanje, po zaključku vpisati v obvezno civilno ali vojaško služenje vojaškega roka, se obdobje upravičenosti podaljša za obdobje tega služenja. |
| **Druga merila** | **Pripravljalni obiski**  Za projekte, ki vključujejo aktivnosti ErasmusPro, lahko prijavitelj zaprosi za pripravljalne obiske osebja, ki se ukvarja z organizacijo aktivnosti ErasmusPro in ki sodeluje z organizacijo pošiljateljico ali članom konzorcija (na primer učiteljev, vodij usposabljanja, pristojnih za mednarodno mobilnost itd.).  V okviru pripravljalnih obiskov je treba upoštevati naslednja merila za upravičenost:   * trajanje: največ 3 delovne dni, v kar ni zajet čas poti; * vsak pripravljalni obisk je omejen na enega udeleženca; * organizacija gostiteljica lahko izvede samo en pripravljalni obisk. |

Dodatna merila za upravičenost za mobilnost osebja

|  |  |
| --- | --- |
| **Trajanje aktivnosti** | Od 2 dni do 2 mesecev, v kar ni zajet čas poti.  Od tega morata biti najmanj 2 zaporedna dneva. |
| **Kraji izvajanja aktivnosti** | Udeleženci morajo opraviti aktivnost mobilnosti v tujini, v drugi državi Programa. |
| **Upravičeni udeleženci** | Osebje, ki je pristojno za PIU (na primer učitelji, vodje usposabljanj, pristojni za mednarodno mobilnost, osebje, ki opravlja administrativne naloge ali naloge usmerjanja, itd.) in dela za organizacije pošiljateljice, ter drugo osebje, ki sodeluje v strateškem razvoju organizacije.  V primeru mobilnosti z namenom poučevanja/usposabljanja je ukrep odprt osebam iz družb, javnega sektorja in/ali organizacij civilne družbe.  Dodatno je ukrep v primeru mobilnosti z namenom poučevanja/usposabljanja odprt za vodje usposabljanja (trenerje) iz družb v drugih državah Programa, ki so bili povabljeni poučevati pri ponudnikih PIU prijaviteljih in/ali organizacijah konzorcija, kjer je ustrezno. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glejte **del C tega vodnika.**

Merila za dodelitev za vloge nosilcev listine za mobilnost v PIU

Ni kvalitativnega ocenjevanja (kakovost je bila ocenjena v sami fazi prijave za listino za mobilnost v PIU), zato posledično ni meril za dodelitev.

Kakršna koli vloga za nepovratna sredstva (po preverjanju upravičenosti) bo prejela sredstva. Najvišji znesek dodeljenih nepovratnih sredstev bo odvisen od številnih elementov:

števila prijavljenih obdobij mobilnosti in mesecev/dni;

* v kolikšni meri predlog vključuje dolgotrajno mobilnost od 3 do 12 mesecev (ErasmusPro);
* pretekle uspešnosti prijavitelja v smislu števila obdobij mobilnosti, dobre kakovosti izvajanih aktivnosti in dobrega finančnega poslovodenja, če je prijavitelj prejel podobna nepovratna sredstva v preteklih letih;
* skupnega nacionalnega proračuna, dodeljenega za ukrep mobilnosti.

Katero akreditacijo potrebujejo prijavitelji za tak projekt mobilnosti?

Listina Erasmus+ za mobilnost v PIU

Namen listine Erasmus+ za mobilnost v PIU je izboljšanje evropskih strategij za internacionalizacijo na področju PIU in izboljšanje njihove trajnosti ter posledično kakovosti in količine mednarodnih mobilnosti v PIU. Razpisi za podelitev listine za mobilnost v PIU so objavljeni letno na spletnih straneh nacionalnih agencij.

Pridobitev listine za mobilnost v PIU daje nosilcem listine za mobilnost v PIU možnost, da se na bolj preprost način prijavijo za ključni ukrep 1 Erasmus+: mobilnost dijakov in osebja v PIU.

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za višje potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glejte „Kakšna so pravila za dodelitev sredstev?“), vključno s primeri, ko se udeleženci odločijo za prevozna sredstva, ki so čistejša in povzročajo manj emisij ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Druge informacije

Za obvezna merila ter dodatne koristne informacije v zvezi s tem ukrepom glej Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

Proračun projekta mobilnosti je treba pripraviti v skladu z naslednjimi pravili za dodelitev sredstev (v EUR):

a) Pravila za dodelitev sredstev, ki veljajo za vse aktivnosti mobilnosti

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj.  V okviru aktivnosti ErasmusPro, potni stroški za pripravljalni obisk, če je primerno. | Prispevek za stroške na enoto | Za razdalje od 10  do 99 km: 20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[40]](#footnote-41). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[41]](#footnote-42). |
| Za razdalje od 100  do 499 km: 180 EUR  na udeleženca. |
| Za razdalje od 500  do 1 999 km: 275 EUR na udeleženca. |
| Za razdalje od 2 000  do 2 999 km: 360 EUR na udeleženca. |
| Za razdalje od 3 000  do 3 999 km: 530 EUR na udeleženca. |
| Za razdalje od 4 000  do 7 999 km: 820 EUR na udeleženca. |
| Za razdalje 8 000 km  ali več: 1 500 EUR na udeleženca. |
| **Organizacijska podpora** | Stroški, neposredno povezani z izvajanjem mobilnosti (razen stroški bivanja za udeležence), vključno s pripravo (pedagoško, medkulturno, jezikovno), spremljanjem udeležencev in podporo zanje v času mobilnosti, potrjevanjem učnih rezultatov in aktivnostmi razširjanja. | Prispevek  za stroške  na enoto | Do 100. udeleženca: 350 EUR na udeleženca.  +  po 100. udeležencu: 200 EUR na dodatnega udeleženca. | Glede na število udeležencev. |
| **Podpora za posebne potrebe** | Dodatni stroški, neposredno povezani z invalidnimi udeleženci in spremljevalci (vključno s stroški poti in bivanja, če so utemeljeni in če nepovratna sredstva za te udeležence niso zahtevana prek proračunskih kategorij „Pot“ in „Individualna podpora“). | Dejanski stroški | Do 100 % upravičenih stroškov | Pogoj: zahtevek za finančno podporo za kritje podpore udeležencem s posebnimi potrebami mora biti utemeljen v prijavnem obrazcu. |
| **Izredni stroški** | Dodatni stroški za podporo za udeležbo dijakov z manj priložnostmi (razen potnih stroškov in stroškov za individualno podporo za udeležence in spremljevalce).  Stroški zagotavljanja finančnega jamstva, če ga zahteva nacionalna agencija.  Dragi potni stroški, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Stroški finančnega jamstva: 75 % upravičenih stroškov.  Drugi stroški: 100 % upravičenih stroškov.  Dragi potni stroški: Do največ 80 % upravičenih stroškov | Pogoj: zahtevek za finančno podporo za kritje izrednih stroškov mora biti utemeljen v prijavnem obrazcu. |

b) Dodatna sredstva v zvezi z mobilnostjo dijakov v poklicnem izobraževanju in usposabljanju

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Individualna podpora** | Stroški, neposredno povezani  z bivanjem udeležencev, vključno s spremljevalci[[42]](#footnote-43),  med aktivnostjo. | Prispevek za stroške na enoto | Do 14. dneva aktivnosti: A2.1 na dan na udeleženca  +  od 15. dneva aktivnosti do  12 mesecev: 70 % A2.1 na dan na udeleženca. | Glede na trajanje bivanja na udeleženca (po potrebi vključno z enim dnem poti pred aktivnostjo in enim dnem poti po aktivnosti). |
| V okviru aktivnosti ErasmusPro, stroški, povezani z bivanjem osebja, ki sodeluje pri pripravljalnih obiskih, če je primerno. | A2.2 na dan na udeleženca | Glede na trajanje bivanja na udeleženca (po potrebi vključno z enim dnem poti pred aktivnostjo in enim dnem poti po aktivnosti). |
| **Jezikovna podpora** | Stroški, povezani s podporo udeležencem – pred odhodom in med aktivnostjo – za izboljšanje znanja jezika, ki  ga bodo uporabljali pri študiju ali usposabljanju med aktivnostjo. | Prispevek za stroške na enoto | Samo za aktivnosti, ki trajajo od 19 dni katerem bo potekala do 12 mesecev:  150 EUR na udeleženca, ki potrebuje jezikovno podporo. | Pogoj: prijavitelji morajo zahtevati podporo v jeziku, v aktivnost, na podlagi potreb udeležencev po znanju jezikov, ki jih ne zagotavlja spletna jezikovna podpora Erasmus+. |

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Individualna podpora** | Stroški, neposredno povezani z bivanjem udeležencev, vključno s spremljevalci | Prispevek  za stroške  na enoto | Do 14. dneva aktivnosti:  A2.2 na dan na udeleženca  +  od 15. do 60. dneva aktivnosti: 70 % A2.2 na dan na udeleženca. | Glede na trajanje bivanja na udeleženca (po potrebi vključno z enim dnem poti pred aktivnostjo in enim dnem poti po aktivnosti |

c) Dodatna sredstva v zvezi z mobilnostjo osebja v poklicnem izobraževanju in usposabljanju

Preglednica 1 – Individualna podpora (zneski v EUR na dan)

Zneski so odvisni od države, kjer se izvaja aktivnost. Vsaka nacionalna agencija bo opredelila – na podlagi nepristranskih in preglednih meril – zneske, ki se dodelijo projektom, prijavljenim v njihovi državi. Ti zneski bodo opredeljeni v okviru najmanjših in največjih vrednosti, ki so navedene v spodnji preglednici. Točni zneski bodo objavljeni na spletiščih posameznih nacionalnih agencij.

|  |  |  |
| --- | --- | --- |
| **Država gostiteljica** | **Mobilnost učencev** | **Mobilnost osebja** |
| **Najnižji–najvišji znesek (na dan)** | **Najnižji–najvišji znesek (na dan)** |
| **A2.1** | **A2.2** |
| **Skupina 1**  **Norveška, Danska, Luksemburg, Združeno kraljestvo, Islandija, Švedska, Irska, Finska, Lihtenštajn** | 30-120 | 80-180 |
| **Skupina 2**  **Nizozemska, Avstrija, Belgija, Francija, Nemčija, Italija, Španija, Ciper, Grčija, Malta, Portugalska** | 26-104 | 70-160 |
| **Skupina 3**  **Slovenija, Estonija, Latvija, Hrvaška, Slovaška, Češka, Litva, Turčija, Madžarska, Poljska, Romunija, Bolgarija, Republika Severna Makedonija, Srbija** | 22-88 | 60-140 |

Projekt mobilnosti za šolsko osebje

Ta projekt mobilnosti lahko zajema eno ali več naslednjih aktivnosti:

|  |
| --- |
| Mobilnost osebja:   * **poučevanje:** ta aktivnost šolskemu osebju omogoča poučevanje na partnerski šoli v tujini; * **strukturirani tečaji ali usposabljanje v tujini:** ta aktivnost podpira strokovni/poklicni razvoj učiteljev, vodstvenih delavcev šol ali drugega izobraževalnega osebja; * **izobraževalni obisk na delovnem mestu:** ta aktivnost učiteljem, vodstvenim delavcem ali drugemu šolskemu osebju omogoča, da preživijo neko obdobje v tujini na partnerski šoli ali v drugi ustrezni organizaciji, ki je aktivna na področju šolskega izobraževanja.   Te aktivnosti so hkrati priložnost za učitelje, da pridobijo kompetence za delo z učenci iz okolij z manj možnostmi. Glede na trenutne okoliščine v zvezi z mladimi migranti, begunci in prosilci za azil, bo posebna pozornost namenjena podpori projektom, ki učitelje usposabljajo za področja, kot so učenje otrok beguncev, medkulturni razredi, poučevanje mladih v njihovem drugem jeziku, strpnost in različnost v razredu. |

Kakšna je vloga organizacij, ki sodelujejo v tem projektu?

Sodelujoče organizacije, ki so vključene v projekt mobilnosti, prevzamejo naslednje vloge in naloge:

* **organizacija prijaviteljica:** odgovorna je za to, da se prijavi na projekt mobilnosti, podpiše in upravlja sporazum o nepovratnih sredstvih ter poroča o projektu. Če je organizacija prijaviteljica šola, deluje tudi kot organizacija pošiljateljica. Prijavitelj je lahko koordinator konzorcija: vodi nacionalni konzorcij za mobilnost, ki je sestavljen iz partnerskih organizacij iz iste države in namenjen pošiljanju šolskega osebja na aktivnosti v tujini;
* **organizacija pošiljateljica:** odgovorna je za to, da izbere šolsko osebje in ga napoti v tujino;
* **organizacija gostiteljica:** odgovorna je za to, da sprejme šolsko osebje ter zanj zagotovi program aktivnosti ali pridobitev znanja na podlagi aktivnosti poučevanja, ki ga osebje izvaja.

Natančna vloga organizacije gostiteljice je odvisna od vrste aktivnosti in odnosa z organizacijo pošiljateljico. Organizacija gostiteljica je lahko:

* izvajalka tečaja (v primeru udeležbe v strukturiranem tečaju ali usposabljanju);
* partnerska šola ali druga ustrezna organizacija (npr. v primeru izobraževalnega obiska na delovnem mestu ali poučevanja na partnerski šoli). V tem primeru bi morali organizaciji pošiljateljica in gostiteljica skupaj z udeleženci skleniti sporazum pred začetkom aktivnosti. V tem sporazumu bi morali biti opredeljeni cilji in aktivnosti za obdobje v tujini ter navedene pravice in obveznosti obeh strani.

Erasmus+ podpira učno mobilnost osebja, ki:

* je oblikovana v okviru evropskega razvojnega načrta za organizacijo pošiljateljico (s ciljem posodobiti in internacionalizirati njeno poslanstvo);
* se odziva na jasno opredeljene potrebe po usposabljanju osebja;
* je podprta z ustreznimi ukrepi za izbor, pripravo in nadaljnje spremljanje;
* zagotavlja, da so učni izidi sodelujočega osebja ustrezno priznani;
* zagotavlja, da se učni izidi razširjajo in na splošno uporabljajo v organizaciji.

Kakšna so merila za oceno tega projekta?

V nadaljevanju so navedena formalna merila, ki jih mora upoštevati projekt mobilnosti na področju šolskega izobraževanja za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene aktivnosti** | Šolski projekt mobilnosti mora zajeti eno ali več naslednjih aktivnosti:   * poučevanje, * strukturirane tečaje ali usposabljanja v tujini, * izobraževalne obiske na delovnem mestu. |
| **Upravičene sodelujoče organizacije** | * Poučevanje:   Organizaciji pošiljateljica in gostiteljica morata biti šoli (tj. instituciji, ki zagotavljata splošno, poklicno ali strokovno izobraževanje na kateri koli ravni, od predšolskega do srednješolskega izobraževanja)[[43]](#footnote-44).   * **Strukturirani tečaji, izobraževalni dogodki in izobraževalni obiski na delovnem mestu:**   Organizacija pošiljateljica mora biti šola ali koordinator nacionalnega konzorcija za mobilnost; organizacija gostiteljica je lahko:   * šola ali * javna ali zasebna organizacija, ki je aktivna na trgu dela ali v izobraževanju, usposabljanju in na področju mladine. Taka organizacija je lahko na primer:   + šola/zavod/center za izobraževanje v poklicnem izobraževanju in usposabljanju ali izobraževanju odraslih;   + visokošolska institucija;   + javno ali zasebno, malo, srednje ali veliko podjetje (vključno s socialnimi podjetji);   + socialni partner ali drug predstavnik sveta dela, tudi gospodarske zbornice, obrtna/poklicna združenja in sindikati;   + javni organ na lokalni, regionalni ali nacionalni ravni;   + neprofitna organizacija, združenje, nevladna organizacija,   + raziskovalni inštitut;   + fundacija;   + organ, ki zagotavlja karierno orientacijo, poklicno svetovanje in informiranje;   + organizacija, ki zagotavlja tečaje ali usposabljanja.   Za prijave prek nacionalnega konzorcija za mobilnost upravičene koordinatorske organizacije določi nacionalni organ[[44]](#footnote-45) in so lahko med drugim:   * lokalni ali regionalni šolski organi; * šolski koordinatorski organi; * šole   Vse druge organizacije, vključene v nacionalni konzorcij za mobilnost, morajo biti šole.  Če je koordinator nacionalnega konzorcija za mobilnost šolski organ ali koordinatorski organ, morajo biti šole v konzorciju organizacijsko povezane s koordinatorjem konzorcija. Če je koordinator šola, se upravičenost za oblikovanje konzorcija vključi v prijavo projekta, pri čemer se razložijo razlogi za oblikovanje konzorcija in kapacitete koordinatorja za vodenje projekta.  Vse sodelujoče organizacije morajo imeti sedež v državi programa. |
| **Kdo se lahko prijavi?** | * Šola, ki pošilja svoje osebje v tujino (individualna prijava); * koordinator nacionalnega konzorcija za mobilnost (prijava konzorcija).   Posamezniki ne morejo neposredno oddati vloge za nepovratna sredstva. |
| **Število sodelujočih organizacij** | Aktivnost mobilnosti je mednarodna in v njej sodelujeta vsaj dve sodelujoči organizaciji (vsaj ena pošiljateljica in vsaj ena gostiteljica) iz različnih držav. Ob oddaji vloge za nepovratna sredstva ni treba opredeliti organizacij gostiteljic.  V primeru projektov, ki jih predstavi nacionalni konzorcij za mobilnost, morajo biti vsi člani konzorcija iz iste države Programa in opredeljeni ob oddaji vloge za nepovratna sredstva. Konzorcij mora biti sestavljen iz vsaj 3 organizacij (koordinatorja in vsaj dveh drugih šol). |
| **Trajanje projekta** | 1 do 2 leti. Prijavitelj mora izbrati trajanje projekta ob prijavi na podlagi cilja projekta in vrste aktivnosti, ki so načrtovane v tem času. |
| **Trajanje aktivnosti** | Od 2 dni do 2 mesecev, v kar ni zajet čas poti.  Od tega morata biti najmanj 2 zaporedna dneva. |
| **Kraji izvajanja aktivnosti** | Aktivnosti mobilnosti se morajo izvajati v tujini, v drugi državi Programa. |
| **Upravičeni udeleženci** | Osebje, ki je pristojno za šolsko izobraževanje (ki poučuje ali ne, vključno z vodstvom šole, ravnatelji itd.), ki je v delovnem oz. pogodbenem razmerju s šolami pošiljateljicami, ter drugo izobraževalno osebje (šolski inšpektorji, šolski svetovalci, pedagoški svetovalci, psihologi itd.), vključeno v strateški razvoj šol pošiljateljic.  Osebje lokalnih ali regionalnih šolskih organov ali šolskih koordinacijskih organov, ki vodi nacionalni konzorcij mobilnosti, ki sodeluje pri šolski politiki, razvoju šole in drugih dejavnostih, ki so strateškega pomena za šolski izobraževalni sektor.  Vsi udeleženci morajo biti v delovnem razmerju z organizacijo pošiljateljico. |
| **Kje se prijaviti?** | Pri nacionalni agenciji v državi, v kateri ima organizacija prijaviteljica sedež.[[45]](#footnote-46) |
| **Kdaj se prijaviti?** | Prijavitelji morajo vlogo za nepovratna sredstva oddati do **5. februarja do 12. ure (opoldne po bruseljskem času)** za projekte, ki se začnejo med 1. junijem in 31. decembrom istega leta.  **Možen dodatni rok:**  Nacionalne agencije lahko organizirajo drugi krog prijav, če ostanejo neporabljena sredstva, za katerega tudi veljajo pravila iz tega vodnika. Nacionalne agencije bodo možnosti za to objavile na svojih spletnih straneh. Če je organiziran drugi krog, morajo prijavitelji oddati svojo vlogo za nepovratna sredstva do **1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Organizacija ali nacionalni konzorcij za mobilnost se lahko prijavi samo enkrat v posameznem krogu izbirnega postopka. Vendar je lahko organizacija članica oziroma koordinira več različnih nacionalnih konzorcijev za mobilnost, ki se prijavljajo hkrati. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk):** | * ustreznost predloga v zvezi s: * cilji ukrepa (glej poglavje „Kakšni so cilji projekta mobilnosti?“); * potrebami in cilji sodelujočih organizacij in posameznih udeležencev, kot so opredeljeni v evropskem razvojnem načrtu; * v kolikšni meri je predlog primeren za: * doseganje visokokakovostnih učnih izidov za udeležence; * krepitev zmogljivosti in mednarodne razsežnosti sodelujočih organizacij. |
| **Kakovost zasnove in izvedbe projekta (največ 40 točk):** | * jasnost, celovitost in kakovost vseh faz predloga projekta (priprava, izvajanje mobilnosti in nadaljnje spremljanje); * usklajenost ciljev projekta in predlaganih aktivnosti; * kakovost evropskega razvojnega načrta organizacije prijaviteljice; * ustreznost ukrepov za izbor in/ali vključevanje udeležencev v aktivnosti mobilnosti; * kakovost praktičnih ureditev, načinov upravljanja in podpore; * v primeru nacionalnega konzorcija za mobilnost: ustreznost sestave konzorcija, potencialne sinergije znotraj konzorcija in kapacitete koordinatorja za vodenje projekta; * kakovost priprav, ki so zagotovljene za udeležence; * kakovost ureditev za priznavanje in potrjevanje učnih izidov udeležencev ter dosledna uporaba evropskih orodij za preglednost in priznavanje. |
| **Učinek in razširjanje (največ 30 točk):** | * kakovost ukrepov za ocenjevanje rezultatov projekta; * morebitni učinek projekta:   + na posamezne udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * ustreznost in kakovost ukrepov, katerih cilj je razširjanje rezultatov projekta v sodelujočih organizacijah in drugod. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za višje potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glejte „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva,z manj emisij ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Druge informacije

Za obvezna merila ter dodatne koristne informacije v zvezi s tem ukrepom glej Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

Proračun projekta mobilnosti je treba pripraviti v skladu z naslednjimi pravili za dodelitev sredstev (v EUR):

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km: 20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[46]](#footnote-47). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[47]](#footnote-48). |
| Za razdalje od 100  do 499 km: 180 EUR  na udeleženca. |
| Za razdalje od 500  do 1 999 km: 275 EUR  na udeleženca. |
| Za razdalje od 2 000  do 2 999 km: 360 EUR  na udeleženca. |
| Za razdalje od 3 000  do 3 999 km: 530 EUR  na udeleženca. |
| Za razdalje od 4 000  do 7 999 km: 820 EUR  na udeleženca. |
| Za razdalje 8 000 km ali več: 1500 EUR na udeleženca. |
| **Organizacijska podpora** | Stroški, neposredno povezani  z izvajanjem mobilnosti (razen stroški bivanja za udeležence), vključno s pripravo (pedagoško, medkulturno, jezikovno), spremljanjem udeležencev in podporo zanje v času mobilnosti, potrjevanjem učnih izidov in aktivnostmi razširjanja. | Prispevek za stroške na enoto | Do 100. udeleženca:  350 EUR na udeleženca.  +  po 100. udeležencu:  200 EUR na dodatnega udeleženca. | Glede na število udeležencev. |
| **Individualna podpora** | Stroški, neposredno povezani  z bivanjem udeležencev, vključno s spremljevalci, med aktivnostjo. | Prispevek za stroške na enoto | do 14. dneva aktivnosti: A3.1 na dan na udeleženca  +  od 15. do 60. dneva aktivnosti: 70 % A3.1  na dan na udeleženca. | Glede na trajanje bivanja na udeleženca (po potrebi vključno  z enim dnem poti pred aktivnostjo in enim dnem poti po aktivnosti). |
| **Kotizacije** | Stroški, neposredno povezani  s plačilom kotizacije za vpis  v tečaje. | Prispevek za stroške na enoto | 70 EUR na udeleženca na dan;  največ 700 EUR na udeleženca v projektu mobilnosti. | Pogoj: zahtevek za finančno podporo za kritje kotizacij, podpore udeležencem s posebnimi potrebami in izrednih stroškov mora biti utemeljen v prijavnem obrazcu. |
| **Podpora za posebne potrebe** | Dodatni stroški, neposredno povezani z invalidnimi udeleženci in spremljevalci (vključno s stroški poti in bivanja, če so utemeljeni in če nepovratna sredstva za te udeležence niso zahtevana prek proračunskih kategorij „Pot“ in „Individualna podpora“). | Dejanski stroški | 100 % upravičenih stroškov. |
| **Izredni stroški** | Stroški zagotavljanja finančnega jamstva, če ga zahteva nacionalna agencija.  Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | 75 % upravičenih stroškov.  Dragi potni stroški: do največ 80 % upravičenih stroškov |

**Preglednica 1 – Individualna podpora (zneski v EUR na dan)**

Zneski so odvisni od države, kjer se izvaja aktivnost. Vsaka nacionalna agencija bo opredelila – na podlagi nepristranskih in preglednih meril – zneske, ki se dodelijo projektom, prijavljenim v njihovi državi. Ti zneski bodo opredeljeni v okviru najmanjših in največjih vrednosti, ki so navedene v spodnji preglednici. Točni zneski bodo objavljeni na spletiščih posameznih nacionalnih agencij.

|  |  |
| --- | --- |
|  | **Mobilnost osebja** |
| **Država gostiteljica** | **Najnižji–najvišji znesek  (na dan)** |
|  | **A3.1** |
| **Skupina 1**  **Norveška, Danska, Luksemburg, Združeno kraljestvo, Islandija, Švedska, Irska, Finska, Lihtenštajn** | 80-180 |
| **Skupina 2**  **Nizozemska, Avstrija, Belgija, Francija, Nemčija, Italija, Španija, Ciper, Grčija, Malta, Portugalska** | 70-160 |
| **Skupina 3**  **Slovenija, Estonija, Latvija, Hrvaška, Slovaška, Češka, Litva, Turčija, Madžarska, Poljska, Romunija, Bolgarija, Republika Severna Makedonija, Srbija** | 60-140 |

Projekt mobilnosti za osebje v izobraževanju odraslih

Ta projekt mobilnosti lahko zajema eno ali več naslednjih aktivnosti:

|  |
| --- |
| Mobilnost osebja:   * **poučevanje/usposabljanje:** ta aktivnost osebju organizacij za izobraževanje odraslih omogoča poučevanje ali izvajanje usposabljanj na partnerski organizaciji v tujini; * **strukturirani tečaji ali usposabljanje v tujini:** ta aktivnost podpira poklicni razvoj osebja v izobraževanju odraslih; * **izobraževalni obisk na delovnem mestu:** ta aktivnost osebju v izobraževanju odraslih omogoča, da preživijo neko obdobje v tujini v organizaciji, ki je aktivna na področju izobraževanja odraslih.   Te aktivnosti so tudi priložnost, da osebje organizacij za izobraževanje odraslih pridobi kompetence za obravnavo potreb učečih se odraslih iz okolij z manj možnostmi. Glede na trenutne okoliščine v zvezi z mladimi migranti, begunci in prosilci za azil bo posebna pozornost namenjena tudi podpori projektom, ki osebje organizacij za izobraževanje odraslih usposabljajo za področja, kot so usposabljanje učečih se odraslih beguncev, medkulturni razredi, poučevanje učečih se odraslih v njihovem drugem jeziku ter strpnost in različnost v razredu. |

Kakšna je vloga organizacij, ki sodelujejo v tem projektu?

Sodelujoče organizacije, ki so vključene v projekt mobilnosti, prevzamejo naslednje vloge in naloge:

* organizacija prijaviteljica: odgovorna je za to, da se prijavi na projekt mobilnosti, podpiše in upravlja sporazum o nepovratnih sredstvih ter poroča o projektu. Prijavitelj je lahko koordinator konzorcija: vodi nacionalni konzorcij za mobilnost, ki je sestavljen iz partnerskih organizacij iz iste države in katerega cilj je napotiti osebje v izobraževanju odraslih na aktivnosti v tujini. Koordinator konzorcija lahko tudi – vendar ne nujno – deluje kot organizacija pošiljateljica;
* organizacija pošiljateljica: odgovorna je za to, da izbere osebje in strokovnjake, ki so aktivni na področju izobraževanja odraslih, ter jih napoti v tujino. Organizacija pošiljateljica je bodisi organizacija prijaviteljica bodisi partnerka v nacionalnem konzorciju za mobilnost;
* organizacija gostiteljica: odgovorna je za to, da sprejme tuje osebje v izobraževanju odraslih in mu ponudi program aktivnosti ali pa koristi usposabljanje, ki ga izvaja to osebje.

Natančna vloga organizacije gostiteljice je odvisna od vrste aktivnosti in odnosa z organizacijo pošiljateljico. Organizacija gostiteljica je lahko:

* izvajalka tečaja (v primeru udeležbe v strukturiranem tečaju ali usposabljanju);
* partnerska ali katera koli druga ustrezna organizacija, ki je aktivna na področju izobraževanja odraslih (npr. v primeru izobraževalnega obiska na delovnem mestu ali programov poučevanja). V tem primeru se mora organizacija pošiljateljica skupaj z udeleženci dogovoriti o ciljih in aktivnostih za obdobje v tujini ter opredeliti pravice in obveznosti obeh strani pred začetkom aktivnosti.

Erasmus+ podpira učno mobilnost osebja, ki:

* je oblikovana v okviru evropskega razvojnega načrta organizacij pošiljateljic (s ciljem posodobiti in internacionalizirati njihovo poslanstvo);
* se odziva na jasno opredeljene potrebe po usposabljanju osebja;
* je podprta z ustreznimi ukrepi za izbor, pripravo in nadaljnje spremljanje;
* zagotavlja, da so učni izidi sodelujočega osebja ustrezno priznani, ter
* zagotavlja, da se učni izidi razširjajo in na splošno uporabljajo v organizaciji.

Kakšna so merila za oceno tega projekta?

V nadaljevanju so navedena uradna merila, ki jih mora upoštevati projekt mobilnosti na področju izobraževanja odraslih za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene aktivnosti** | Projekt mobilnosti na področju izobraževanja odraslih mora zajeti eno ali več naslednjih aktivnosti:   * poučevanje, * strukturirane tečaje ali usposabljanja v tujini, * izobraževalne obiske na delovnem mestu. |
| **Upravičene sodelujoče organizacije** | Sodelujoča organizacija je lahko:   * katera koli javna ali zasebna organizacija, ki je aktivna na področju nepoklicnega izobraževanja odraslih (opredeljena kot organizacija za izobraževanje odraslih),   ali   * javna ali zasebna organizacija, ki je aktivna na trgu dela ali v izobraževanju, usposabljanju in na področju mladine.   Take organizacije so lahko na primer:   * šola/zavod/center za izobraževanje odraslih; * ustanova za učeče se odrasle s posebnimi potrebami; * visokošolska institucija (tudi tiste, ki zagotavljajo priložnosti za izobraževanje odraslih); * javno ali zasebno malo, srednje ali veliko podjetje (vključno s socialnimi podjetji); * socialni partner ali drug predstavnik sveta dela, tudi gospodarske zbornice, obrtna/poklicna združenja in sindikati; * javni organ na lokalni, regionalni ali nacionalni ravni; * raziskovalni inštitut; * fundacija; * šola/zavod/center za izobraževanje; * neprofitna organizacija, združenje, nevladna organizacija; * kulturna organizacija, knjižnica, muzej; * organ, ki zagotavlja karierno orientacijo, poklicno svetovanje in informiranje.   Vse organizacije morajo imeti sedež v državi Programa. |
| **Kdo se lahko prijavi?** | * Organizacija za nepoklicno izobraževanje odraslih, ki pošilja svoje osebje v tujino; * Organizacija za nepoklicno izobraževanje odraslih, ki deluje kot koordinator nacionalnega konzorcija za mobilnost, sestavljenega iz organizacij za nepoklicno izobraževanje odraslih.   Posamezniki ne morejo neposredno oddati vloge za nepovratna sredstva. |
| **Število sodelujočih organizacij** | Ob oddaji vloge za nepovratna sredstva mora biti opredeljena samo organizacija pošiljateljica.  V primeru projektov, ki jih prijavi nacionalni konzorcij za mobilnost, morajo biti vsi člani konzorcija iz iste države Programa in opredeljeni ob oddaji vloge za nepovratna sredstva. Konzorcij mora biti sestavljen iz vsaj treh organizacij za izobraževanje odraslih.  Med izvajanjem projekta mobilnosti morata sodelovati vsaj dve organizaciji (vsaj ena pošiljateljica in vsaj ena gostiteljica) iz različnih držav Programa. |
| **Trajanje projekta** | 1 do 2 leti. Prijavitelj mora izbrati trajanje projekta ob prijavi na podlagi cilja projekta in vrste aktivnosti, ki so načrtovane v tem času. |
| **Trajanje aktivnosti** | Od 2 dni do 2 mesecev, v kar ni zajet čas poti.  Od tega morata biti najmanj 2 zaporedna dneva. |
| **Kraji izvajanja aktivnosti** | Udeleženci morajo opraviti aktivnost mobilnosti v tujini, v drugi državi Programa. |
| **Upravičeni udeleženci** | Osebje, ki izvaja izobraževanje odraslih in v delovnem oz. pogodbenem razmerju z organizacijo pošiljateljico, ki deluje na področju izobraževanja odraslih, kot tudi osebje, ki je vključeno v strateški razvoj organizacije. |
| **Kje se prijaviti?** | Pri nacionalni agenciji v državi, v kateri ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za nepovratna sredstva oddati do **5. februarja do 12. ure (opoldne po bruseljskem času)** za projekte, ki se začnejo med 1. junijem in 31. decembrom istega leta.  **Možen dodatni rok:**  Nacionalne agencije lahko organizirajo drugi krog prijav, če ostanejo neporabljena sredstva, za katerega tudi veljajo pravila iz tega vodnika. Nacionalne agencije bodo možnosti za to objavile na svojih spletnih straneh.  Če je organiziran drugi krog, morajo prijavitelji oddati svojo vlogo za nepovratna sredstva do **1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika.. |
| **Druga merila** | Organizacija za izobraževanje odraslih ali nacionalni konzorcij za mobilnost, sestavljen iz organizacij za izobraževanje odraslih, se lahko prijavi samo enkrat v posameznem krogu izbirnega postopka. Vendar je lahko organizacija za izobraževanje odraslih članica več različnih konzorcijev, ki se hkrati prijavljajo, ali jih koordinira. |

Organizacije prijaviteljice bodo ocenjene z ustreznimi merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * Ustreznost predloga v zvezi s: * cilji ukrepa (glej poglavje „Kakšni so cilji projekta mobilnosti?“); * potrebami in cilji sodelujočih organizacij in posameznih udeležencev. * V kolikšni meri je predlog primeren za: * doseganje visokokakovostnih učnih izidov za udeležence; * krepitev zmogljivosti in mednarodne razsežnosti sodelujočih organizacij. |
| **Kakovost  zasnove in izvedbe projekta (največ 40 točk)** | * jasnost, celovitost in kakovost vseh faz predloga projekta (priprava, izvajanje mobilnosti in nadaljnje spremljanje); * usklajenost ciljev projekta in predlaganih aktivnosti; * kakovost evropskega razvojnega načrta organizacije prijaviteljice; * kakovost praktičnih ureditev, načinov upravljanja in podpore; * kakovost priprav, ki so zagotovljene za udeležence; * kakovost ureditev za priznavanje in potrjevanje učnih izidov udeležencev ter dosledna uporaba evropskih orodij za preglednost in priznavanje; * ustreznost ukrepov za izbor in/ali vključevanje udeležencev v aktivnosti mobilnosti; * po potrebi kakovost sodelovanja in obveščanja med sodelujočimi organizacijami in drugimi pomembnimi deležniki. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta: * na udeležence in sodelujoče organizacije med življenjskim ciklom projekta in po njem; * na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * ustreznost in kakovost ukrepov, katerih cilj je razširjanje rezultatov projekta v sodelujočih organizacijah in drugod (vključno z uporabo EPALE, če je ustrezno). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za višje potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glejte „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Druge informacije

Za obvezna merila ter dodatne koristne informacije v zvezi s tem ukrepom glej Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

Proračun projekta mobilnosti je treba pripraviti v skladu z naslednjimi pravili za dodelitev sredstev (v EUR):

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km: 20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[1](https://ec.europa.eu/programmes/erasmus-plus/)[[48]](#footnote-49). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[2](https://ec.europa.eu/programmes/erasmus-plus/)[[49]](#footnote-50). |
| Za razdalje od 100 do 499 km: 180 EUR na udeleženca. |
| Za razdalje od 500 do 1 999 km: 275 EUR na udeleženca. |
| Za razdalje od 2 000 do 2 999 km: 360 EUR na udeleženca. |
| Za razdalje od 3 000 do 3 999 km: 530 EUR na udeleženca. |
| Za razdalje od 4 000 do 7 999 km: 820 EUR na udeleženca. |
| Za razdalje 8 000 km ali več: 1 500 EUR na udeleženca. |
| **Organizacijska podpora** | Stroški, neposredno povezani  z izvajanjem mobilnosti (razen stroški bivanja za udeležence), vključno s pripravo (pedagoško, medkulturno, jezikovno), spremljanjem udeležencev  in podporo zanje v času mobilnosti, potrjevanjem  učnih izidov in aktivnostmi razširjanja. | Prispevek  za stroške  na enoto | Do 100. udeleženca: 350 EUR na udeleženca + po 100. udeležencu: 200 EUR na dodatnega udeleženca | Glede na število udeležencev. |
| **Individualna podpora** | Stroški, neposredno povezani z bivanjem udeležencev, vključno s spremljevalci, med aktivnostjo. | Prispevek  za stroške  na enoto | do 14. dneva aktivnosti: A4.1 na dan na udeleženca  +  od 15. do 60. dneva aktivnosti: 70 % A4.1 na dan na udeleženca. | Glede na trajanje bivanja na udeleženca  (po potrebi vključno z enim dnem poti pred aktivnostjo in enim dnem poti po aktivnosti). |
| **Kotizacije** | Stroški, neposredno povezani s plačilom kotizacije za vpis v tečaje. | Prispevek  za stroške  na enoto | 70 EUR na udeleženca na dan; največ 700 EUR na udeleženca v projektu mobilnosti. | Pogoj: zahtevek za finančno podporo za kritje kotizacij, podpore udeležencem s posebnimi potrebami in izrednih stroškov mora biti utemeljen v prijavnem obrazcu. |
| **Podpora za posebne potrebe** | Dodatni stroški, neposredno povezani z invalidnimi udeleženci in spremljevalci (vključno s stroški poti in bivanja, če so utemeljeni in če nepovratna sredstva za te udeležence niso zahtevana prek proračunskih kategorij „Pot“ in „Individualna podpora“). | Dejanski stroški | 100 % upravičenih stroškov |
| **Izredni stroški** | Stroški zagotavljanja finančnega jamstva, če ga zahteva nacionalna agencija.  Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | 75 % upravičenih stroškov  Dragi potni stroški:  Do največ 80 % upravičenih stroškov |

**Preglednica 1 – Individualna podpora (zneski v EUR na dan)**

Zneski so odvisni od države, kjer se izvaja aktivnost. Vsaka nacionalna agencija bo opredelila – na podlagi nepristranskih in preglednih meril – zneske, ki se dodelijo projektom, prijavljenim v njihovi državi. Ti zneski bodo opredeljeni v okviru najmanjših in največjih vrednosti, ki so navedene v spodnji preglednici. Točni zneski bodo objavljeni na spletiščih posameznih nacionalnih agencij.

|  |  |
| --- | --- |
|  | **Mobilnost osebja** |
| **Država gostiteljica** | **Najnižji–najvišji znesek  (na dan)** |
|  | **A4.1** |
| **Skupina 1**  **Norveška, Danska, Luksemburg, Združeno kraljestvo, Islandija, Švedska, Irska, Finska, Lihtenštajn** | 80-180 |
| **Skupina 2**  **Nizozemska, Avstrija, Belgija, Francija, Nemčija, Italija, Španija, Ciper, Grčija, Malta, Portugalska** | 70-160 |
| **Skupina 3**  **Slovenija, Estonija, Latvija, Hrvaška, Slovaška, Češka, Litva, Turčija, Madžarska, Poljska, Romunija, Bolgarija, Republika Severna Makedonija, Srbija** | 60-140 |

Projekt mobilnosti za mlade in mladinske delavce[[50]](#footnote-51)

Leta 2019 bo pri izboru projektov poudarek na:

* doseganju marginaliziranih mladih, spodbujanju raznolikosti, medkulturnega in medverskega dialoga, skupnih vrednotah svobode, strpnosti in spoštovanju človekovih pravic ter na projektih za izboljšanje medijske pismenosti, kritičnega razmišljanja in smisla za pobudo pri mladih, pa tudi na
* opremljanju mladinskih delavcev s kompetencami in metodami, ki so potrebne za poklicni razvoj, vključno z digitalnim mladinskim delom, in prenos skupnih temeljnih vrednot naše družbe zlasti na tiste mlade, ki jih je težko doseči, in preprečevanju nasilne radikalizacije mladih.

V zvezi s tem in ob upoštevanju kritičnih okoliščin v Evropi – ter ob upoštevanju dejstva, da lahko mladinsko delo, aktivnosti neformalnega učenja pomembno prispevajo k obravnavanju potreb beguncev, prosilcev za azil in migrantov in/ali izboljšajo ozaveščenost o tej temi znotraj lokalnih skupnosti – bo poseben poudarek tudi na podpori projektov mobilnosti mladih, ki vključujejo ali se osredotočajo na begunce, prosilce za azil in migrante.

Projekt mobilnosti lahko združuje eno ali več naslednjih aktivnosti:

|  |
| --- |
| * Mobilnost mladih: mladinske izmenjave   Mladinske izmenjave omogočajo skupinam mladih iz najmanj dveh različnih držav, da se spoznajo in skupaj živijo največ 21 dni. Med mladinsko izmenjavo udeleženci, ki jih podpirajo vodje skupin, skupaj izvajajo delovni program (nabor delavnic, vaj, razprav, igranja vlog, simulacij, aktivnosti na prostem itd.), ki jih načrtujejo in pripravijo sami pred izmenjavo. Mladinske izmenjave mladim omogočijo, da: razvijejo spretnosti; se seznanijo z družbeno pomembnimi temami/tematskimi področji; odkrijejo nove kulture, navade in življenjske sloge, predvsem z vzajemnim učenjem; okrepijo vrednote, kot so solidarnost, demokracija, prijateljstvo itd. Učni proces v mladinskih izmenjavah se spodbuja z metodami neformalnega izobraževanja. Zaradi razmeroma kratkega trajanja je sodelovanje mladih z manj priložnostmi primerno; kot take, mladinske izmenjave nudijo izkušnjo mednarodne mobilnosti v varnem okolju skupine, z možnostjo zadostnega števila vodij skupine, da skrbijo za udeležence. Mladinske izmenjave lahko predstavljajo tudi dobro okolje za razpravljanje in učenje o vprašanjih vključevanja in raznolikosti. Mladinske izmenjave temeljijo na mednarodnem sodelovanju med dvema ali več sodelujočimi organizacijami iz različnih držav v Evropski uniji in po svetu.  Do nepovratnih sredstev v okviru mladinskih izmenjav niso upravičene naslednje aktivnosti: akademski študijski obiski; izmenjave, katerih cilj je finančni dobiček; izmenjave, ki sodijo v aktivnost turizma; festivali; počitniška potovanja; turneje.   * Mobilnost mladinskih delavcev:   Ta aktivnost podpira profesionalni razvoj mladinskih delavcev z izvajanjem aktivnosti, kot so mednarodni seminarji, usposabljanja, dogodki za vzpostavljanje stikov, obiski za usposabljanje itd. ali izobraževalni obiski na delovnem mestu/obdobja opazovanja v tujini v organizaciji, ki je dejavna na področju mladine. Vse te aktivnosti se lahko prilagajajo in povezujejo, da so prilagojene potrebam in želenemu cilju, kot ga definira sodelujoča organizacija, ko pripravlja projekt. Profesionalni razvoj sodelujočih mladinskih delavcev mora prispevati h krepitvi zmogljivosti za kakovostno mladinsko delo njihove organizacije in mora jasno pokazati vpliv na redno delo z mladimi, ki ga opravljajo sodelujoči mladinski delavci. Učni izidi, vključno z gradivi in inovativnimi načini in orodji, je treba nadalje razširjati na področju mladine, da se prispeva k povečevanju kakovosti mladinskega dela in/ali goji razvoj mladinske politike in sodelovanje. |

Kakšna je vloga organizacij, ki sodelujejo v tem projektu?

Sodelujoče organizacije, ki so vključene v projekt mobilnosti, prevzamejo naslednje vloge in naloge:

* koordinator projekta mobilnosti mladih: prijavi celotni projekt v imenu vseh partnerskih organizacij;
* organizacija pošiljateljica: odgovorna je za pošiljanje mladih in mladinskih delavcev v tujino (to vključuje: organiziranje praktičnih ureditev; pripravo udeležencev pred odhodom; zagotavljanje podpore udeležencem v vseh fazah projekta);
* organizacija gostiteljica: odgovorna je za to, da gosti aktivnost, oblikuje program aktivnosti za udeležence v sodelovanju z udeleženci in partnerskimi organizacijami ter zagotavlja podporo udeležencem v vseh fazah projekta.

Kakšna so merila za oceno tega projekta?

V nadaljevanju so navedena formalna merila, ki jih mora projekt mobilnosti izpolnjevati za upravičenost do nepovratnih sredstev Erasmus+:

Splošna merila za upravičenost

|  |  |
| --- | --- |
| **Upravičene aktivnosti** | Projekt mobilnosti mladih mora zajemati eno ali več naslednjih aktivnosti:   * mladinske izmenjave; * mobilnost mladinskih delavcev. |
| **Upravičene sodelujoče organizacije** | Sodelujoča organizacija je lahko:   * neprofitna organizacija, združenje, nevladna organizacija; * evropska mladinska nevladna organizacija; * socialno podjetje; * javni organ na lokalni ravni; * skupina mladih, ki je dejavna na področju mladinskega dela, vendar ne nujno v okviru mladinske organizacije (tj. neformalna skupina mladih);   pa tudi:   * javni organ na regionalni ali nacionalni ravni[[51]](#footnote-52); * združenje regij; * evropsko združenje za teritorialno sodelovanje; * profitna organizacija, ki je dejavna na področju družbene odgovornosti gospodarskih družb;   s sedežem v državi Programa ali sosedski partnerski državi EU (regije od 1 do 4; glej poglavje „Upravičene države“ v delu A tega vodnika). |
| **Kdo se lahko prijavi?** | Prijavitelj je lahko katera koli sodelujoča organizacija ali skupina[[[52]](#footnote-53)](https://ec.europa.eu/programmes/erasmus-plus/) s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt.  Projektu mobilnosti mladih se sredstva dodelijo na poseben način (glej poglavje „Pravila za dodelitev sredstev“), če je prijavitelj:   * javni organ na regionalni ali nacionalni ravni[[53]](#footnote-54); * združenje regij; * evropsko združenje za teritorialno sodelovanje; * profitna organizacija, ki je dejavna na področju družbene odgovornosti gospodarskih družb. |
| **Število in profil sodelujočih organizacij** | Aktivnost mobilnosti je mednarodna in v njej sodelujeta vsaj dve sodelujoči organizaciji (pošiljateljica in gostiteljica) iz različnih držav. Če je v projektu mobilnosti mladih predvidena samo ena aktivnost, mora koordinator delovati tudi kot organizacija pošiljateljica ali organizacija gostiteljica. Če je v projektu mobilnosti mladih predvidena več kot ena aktivnost, koordinator projekta lahko – vendar ne nujno – deluje kot organizacija pošiljateljica ali organizacija gostiteljica. Koordinator nikakor ne sme biti organizacija iz sosedske partnerske države EU.  **Aktivnosti v državah Programa:** vse sodelujoče organizacije morajo imeti sedež v državi Programa.  **Aktivnosti s sosedskimi partnerskimi državami EU:** aktivnost morata izvajati vsaj ena sodelujoča organizacija iz države Programa in ena sodelujoča organizacija iz sosedske partnerske države EU. |
| **Trajanje projekta** | Od 3 do 24 mesecev. |
| **Kje se prijaviti?** | Pri nacionalni agenciji v državi, kjer ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za nepovratna sredstva oddati do naslednjih datumov:   * do **5. februarja do 12. ure (opoldne po bruseljskem času)** za projekte, ki se začnejo med  1. majem in 30. septembrom istega leta; * do **30. aprila do 12. ure (opoldne po bruseljskem času)** za projekte, ki se začnejo med 1. avgustom in 31. decembrom istega leta; * do **1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Prijavnemu obrazcu mora biti priložen časovni razpored za vsako aktivnost za izmenjavo mladih in mobilnost mladinskih delavcev, načrtovano v projektu.  Prijavnemu obrazcu mora biti priložena častna izjava zakonitega zastopnika. |

Dodatna merila za upravičenost za mladinske izmenjave

|  |  |
| --- | --- |
| **Trajanje aktivnosti** | Od 5 do 21 dni, v kar ni zajet čas poti. |
| **Kraji izvajanja aktivnosti** | Aktivnost se mora izvajati v državi ene od organizacij, ki sodelujejo v aktivnosti. |
| **Upravičeni udeleženci** | Mladi, stari od 13 do 30 let[[54]](#footnote-55), ki živijo v državah organizacije pošiljateljice ali gostiteljice. Vodje skupin[[55]](#footnote-56), vključeni v mladinsko izmenjavo, morajo biti stari vsaj 18 let. |
| **Število udeležencev in sestava nacionalnih skupin** | Vsaj 16 in največ 60 udeležencev (vodje skupin niso zajeti) na aktivnost.  Vsaj 4 udeleženci na skupino (vodje skupin niso zajeti) na aktivnost.  Vsaka nacionalna skupina mora imeti vsaj enega vodjo skupine.  Skupina udeležencev iz države organizacije gostiteljice mora biti udeležena v vsaki aktivnosti. |
| **Druga merila** | Za ohranjanje jasne povezave z državo, v kateri ima nacionalna agencija sedež, mora imeti vsaj ena od organizacij pošiljateljic ali organizacija gostiteljica za posamezno aktivnost sedež v državi nacionalne agencije, ki prejme prijavo. Pripravljalni obisk:  Če je za projekt predviden pripravljalni obisk, je treba upoštevati naslednja merila za upravičenost:  trajanje pripravljalnega obiska: največ dva dneva (dnevi poti niso zajeti);  število udeležencev: en udeleženec na skupino[[56]](#footnote-57). Udeleženca sta lahko tudi dva, če je drugi udeleženec mlada oseba, ki sodeluje v aktivnosti, vendar ne kot vodja skupine ali vodja usposabljanja. |

Dodatna merila za upravičenost za mobilnost mladinskih delavcev

|  |  |
| --- | --- |
| **Trajanje aktivnosti** | Od 2 dni do 2 mesecev, v kar ni zajet čas poti.  Od tega morata biti vsaj dva zaporedna dneva. |
| **Kraji izvajanja aktivnosti** | Aktivnost se mora izvajati v državi ene od organizacij, ki sodelujejo v aktivnosti. |
| **Upravičeni udeleženci** | Ni starostnih omejitev. Udeleženci, razen vodij usposabljanja in pomočnikov, morajo biti iz države njihove organizacije pošiljateljice ali gostiteljice. |
| **Število  udeležencev** | Največ 50 udeležencev (kamor so po potrebi zajeti vodje usposabljanja in pomočniki) v posamezni aktivnosti, ki je načrtovana za projekt.  Udeleženci iz države organizacije gostiteljice morajo biti udeleženi v vsaki aktivnosti. |
| **Druga merila** | Za ohranjanje jasne povezave z državo, v kateri ima nacionalna agencija sedež, mora imeti vsaj ena od organizacij pošiljateljic ali organizacija gostiteljica za posamezno aktivnost sedež v državi nacionalne agencije, ki prejme prijavo. |

Organizacije prijaviteljice bodo ocenjene z ustreznimi merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * Ustreznost predloga v zvezi s: * cilji ukrepa (glej poglavje „Kakšni so cilji projekta mobilnosti?“); * potrebami in cilji sodelujočih organizacij in posameznih udeležencev; * v kolikšni meri je predlog primeren za: * doseganje mladih z manj priložnostmi, vključno z begunci, prosilci za azil in migranti; * spodbujanje raznolikosti, medkulturnega in medverskega dialoga, skupnih vrednot svobode, strpnosti in spoštovanja človekovih pravic kot tudi za projekte za izboljšanje medijske pismenosti, kritičnega razmišljanja in smisla za pobudo med mladimi; * opremljanje mladinskih delavcev s kompetencami in metodami za njihov profesionalni razvoj, vključno za digitalno mladinsko delo, ki so potrebne za prenos skupnih temeljnih vrednot naše družbe zlasti na tiste mlade, ki jih je težko doseči, in za preprečevanje nasilne radikalizacije mladih; * v kolikšni meri je predlog primeren za: * doseganje visokokakovostnih učnih izidov za udeležence; * krepitev zmogljivosti in mednarodne razsežnosti sodelujočih organizacij; * vodi v izboljšanje kakovosti mladinskega dela sodelujoče organizacije; * v kolikšni meri projekt v ukrep vključuje nove udeležence. |
| **Kakovost zasnove in izvedbe projekta (največ 40 točk)** | * Jasnost, celovitost in kakovost vseh faz predloga projekta (priprava, izvajanje aktivnosti mobilnosti in nadaljnje spremljanje); * usklajenost prepoznanih potreb, ciljev projekta, profilov sodelujočih in izobraževalnih vsebin predlaganih aktivnosti; * kakovost praktičnih ureditev, načinov upravljanja in podpore; * kakovost priprav, ki so zagotovljene udeležencem; * kakovost predlaganih participativnih metod neformalnega učenja; * v kolikšni meri so mladi ali mladinski delavci dejavno udeleženi v vseh fazah projekta; * kakovost ureditev za priznavanje in potrjevanje učnih izidov udeležencev ter dosledna uporaba evropskih orodij za preglednost in priznavanje; * ustreznost ukrepov za izbor in/ali vključevanje udeležencev v aktivnosti mobilnosti; * v primeru aktivnosti s sosedskimi partnerskimi državami EU uravnotežena zastopanost organizacij iz držav Programa in partnerskih držav; * kakovost sodelovanja in obveščanja med sodelujočimi organizacijami in drugimi zadevnimi deležniki. |
| **Učinek in razširjanje (največ 30 točk)** | * Kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * ustreznost in kakovost ukrepov, katerih cilj je razširjanje rezultatov projekta v sodelujočih organizacijah in drugod. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za potne stroške udeležencev pod proračunsko postavko „Izredni stroški“ (do največ 80 % vseh upravičenih stroškov: glej „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno, če lahko prijavitelji utemeljijo, da običajna pravila financiranja (na podlagi prispevka za stroške na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Druge informacije

Za obvezna merila in dodatne koristne informacije v zvezi s tem ukrepom glejte Prilogo I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

Proračun projekta mobilnosti je treba pripraviti v skladu z naslednjimi pravili za dodelitev sredstev (v EUR):

a) Mladinske izmenjave

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno z vodji skupin in spremljevalci, od njihovega  kraja izvora do kraja izvajanja aktivnosti in nazaj.  Poleg tega, kadar je to ustrezno, potni stroški morebitnega pripravljalnega obiska. | Prispevek  za stroške  na enoto | Za razdalje od 10 do 99 km: 20 EUR na udeleženca | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[57]](#footnote-58). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[58]](#footnote-59). |
| Za razdalje od 100 do  499 km: 180 EUR na udeleženca |
| Za razdalje od 500  do 1 999 km: 275 EUR  na udeleženca |
| Za razdalje od 2 000  do 2 999 km: 360 EUR  na udeleženca |
| Za razdalje od 3 000  do 3 999 km: 530 EUR  na udeleženca |
| Za razdalje od 4 000  do 7 999 km: 820 EUR  na udeleženca |
| Za razdalje 8 000 km ali več: 1 500 EUR na udeleženca |
| **Organizacijska podpora** | Stroški, neposredno povezani z izvajanjem mobilnosti (vključno s pripravo, spremljanjem in podporo udeležencem v času mobilnosti, podporo potrjevanju učnih izidov in aktivnostmi razširjanja). | Prispevek  za stroške  na enoto | A5.1 na dan aktivnosti  na udeleženca[[59]](#footnote-60) | Glede na trajanje aktivnosti na udeleženca  (po potrebi vključno z enim dnem poti pred aktivnostjo in enim dnem poti po njej). |
| **Podpora  za posebne potrebe** | Dodatni stroški, neposredno povezani z udeleženci, ki imajo posebne potrebe, in spremljevalci (vključno s stroški za pot in bivanje, če so utemeljeni in se nepovratna sredstva za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov | Pogoj: zahtevek  za finančno podporo za kritje podpore udeležencem  s posebnimi potrebami in izrednih stroškov mora biti utemeljen  v prijavnem obrazcu. |
| **Izredni stroški** | Vizumi in z njimi povezani stroški, dovoljenja za prebivanje, cepljenja, zdravniška spričevala. Stroški za podporo  za udeležbo mladih z manj priložnostmi pod enakimi pogoji, kot veljajo za druge (razen potnih stroškov in stroškov za organizacijsko podporo za udeležence). Stroški, povezani s hrano in nastanitvijo udeležencev med pripravljalnim obiskom. Stroški zagotavljanja finančnega jamstva, če ga zahteva nacionalna agencija. Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Stroški finančnega jamstva: 75 % upravičenih stroškov Dragi potni stroški: do največ 80 % upravičenih stroškov  Drugi stroški:  100 % upravičenih stroškov |

b) Mobilnost mladinskih delavcev

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno z vodji usposabljanja, pomočniki in spremljevalci, od njihovega kraja izvora do kraja izvajanja aktivnosti in nazaj. Poleg tega, kadar je to ustrezno, potni stroški morebitnega pripravljalnega obiska. | Prispevek  za stroške  na enoto | Za razdalje od 10  do 99 km: 20 EUR  na udeleženca | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[60]](#footnote-61). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[61]](#footnote-62). |
| Za razdalje od 100  do 499 km: 180 EUR  na udeleženca |
| Za razdalje od 500  do 1 999 km: 275 EUR  na udeleženca |
| Za razdalje od 2 000  do 2 999 km: 360 EUR  na udeleženca |
| Za razdalje od 3 000  do 3 999 km: 530 EUR  na udeleženca |
| Za razdalje od 4 000  do 7 999 km: 820 EUR  na udeleženca |
| Za razdalje 8 000 km ali več: 1 500 EUR na udeleženca |
| **Organizacijska podpora** | Stroški, neposredno povezani  z izvajanjem aktivnosti mobilnosti (vključno s pripravo, spremljanjem in podporo udeležencem v času mobilnosti, podporo potrjevanju učnih izidov in aktivnostmi razširjanja). | Prispevek  za stroške  na enoto | A5.2 na dan na prostovoljca[[62]](#footnote-63)  Največ 1 100 EUR  na udeleženca[[63]](#footnote-64) | Glede na trajanje bivanja udeleženca (po potrebi vključno z enim dnem poti pred aktivnostjo in enim dnem poti po njej). |
| **Podpora za posebne potrebe** | Dodatni stroški, neposredno povezani z udeleženci, ki imajo posebne potrebe, in spremljevalci (vključno s stroški za pot in bivanje, če so utemeljeni in se nepovratna sredstva za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov | Pogoj: zahtevek za finančno podporo za kritje podpore udeležencem s posebnimi potrebami in izrednih stroškov mora biti utemeljen v prijavnem obrazcu. |
| **Izredni stroški** | Vizumi in z njimi povezani stroški, dovoljenja za prebivanje, cepljenja. Stroški zagotavljanja finančnega jamstva, če ga zahteva nacionalna agencija.  Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“).  Stroški za podporo za udeležbo mladinskih delavcev z manj priložnostmi pod enakimi pogoji, kot veljajo za druge (razen potnih stroškov in stroškov za organizacijsko podporo za udeležence). | Dejanski stroški | Stroški finančnega jamstva: 75 % upravičenih stroškov  Dragi potni stroški: do največ 80 % upravičenih stroškov  Drugi stroški: 100 % upravičenih stroškov |  |

c) Organizacijska podpora

Zneski so odvisni od države, v kateri poteka aktivnost mobilnosti. Za projekte, ki jih oddajo: javni organ na regionalni ali nacionalni ravni; združenje regij; evropsko združenje za teritorialno sodelovanje; profitna organizacija, ki je dejavna na področju družbene odgovornosti gospodarskih družb, so spodnji zneski znižani za 50 %.

|  |  |  |
| --- | --- | --- |
|  | **Mladinske izmenjave  (zneski v EUR na dan)** | **Mobilnost mladinskih delavcev (zneski v EUR na dan)** |
| **A5.1** | **A5.2** |
| **Belgija** | 42 | 65 |
| **Bolgarija** | 32 | 53 |
| **Češka** | 32 | 54 |
| **Danska** | 45 | 72 |
| **Nemčija** | 41 | 58 |
| **Estonija** | 33 | 56 |
| **Irska** | 49 | 74 |
| **Grčija** | 38 | 71 |
| **Španija** | 34 | 61 |
| **Francija** | 38 | 66 |
| **Hrvaška** | 35 | 62 |
| **Italija** | 39 | 66 |
| **Ciper** | 32 | 58 |
| **Latvija** | 34 | 59 |
| **Litva** | 34 | 58 |
| **Luksemburg** | 45 | 66 |
| **Madžarska** | 33 | 55 |
| **Malta** | 39 | 65 |
| **Nizozemska** | 45 | 69 |
| **Avstrija** | 45 | 61 |
| **Poljska** | 34 | 59 |
| **Portugalska** | 37 | 65 |
| **Romunija** | 32 | 54 |
| **Slovenija** | 34 | 60 |
| **Slovaška** | 35 | 60 |
| **Finska** | 45 | 71 |
| **Švedska** | 45 | 70 |
| **Združeno kraljestvo** | 45 | 76 |
| **Republika Severna Makedonija** | 28 | 45 |
| **Islandija** | 45 | 71 |
| **Lihtenštajn** | 45 | 74 |
| **Norveška** | 50 | 74 |
| **Turčija** | 32 | 54 |
| **Srbija** | 29 | 48 |
| **partnerska država** | 29 | 48 |

Skupni magistrski programi Erasmus Mundus

Kakšni so cilji skupnega magistrskega študija Erasmus Mundus?

Cilji skupnih magistrskih študijev Erasmus Mundus (EMJMD) so:

* spodbujati izboljšave kakovosti, inovacije, odličnost in internacionalizacijo visokošolskih institucij;
* okrepiti kakovost in privlačnost evropskega visokošolskega prostora (EHEA) ter podpirati zunanje delovanje EU na področju visokošolskega izobraževanja, tako da se najboljšim študentom magistrskih programov po vsem svetu ponudijo štipendije za celotni študij;
* izboljšati raven kompetenc in spretnosti diplomantov magistrskega študija, zlasti tako, da bodo skupni magistrski študiji ustrezali trgu dela, s povečanim vključevanjem delodajalcev.

V zvezi s tem bodo EMJMD predvidoma prispevali k ciljem strategije Evropa 2020 in strateškega okvira za izobraževanje in usposabljanje 2020 (ET 2020), vključno z ustreznimi merili uspešnosti, opredeljenimi v navedenih politikah.

Vse države programa Erasmus+, ki so v okviru bolonjskega procesa zavezane splošnim standardom in smernicam zagotavljanja kakovosti, kot tudi splošnemu sistemu pridobivanja diplome in kreditnemu sistemu. Te imajo cilj zagotoviti medsebojno zaupanje v sisteme visokošolskega izobraževanja, omogočiti mednarodno mobilnost študentov in diplomantov ter čezmejno sodelovanje med univerzami kot tudi priznavanje kvalifikacij in časa študija v tujini. V sporočilu "Krepitev evropske identitete z izobraževanjem in kulturo" je Evropska komisija orisala svojo vizijo za evropski izobraževalni prostor do leta 2025 "za Evropo, v kateri učenje, izobraževanje in raziskovanje ne bodo ovirale meje. Čezmejno zagotavljanje kakovosti je ključni element pri oblikovanju evropskega izobraževalnega prostora. Na Bolonjski ministrski konferenci leta 2015 v Erevanu je bil sprejet "Evropski pristop k zagotavljanju kakovosti skupnih programov[[64]](#footnote-65)", da se zagotovi zunanje zagotavljanje kakovosti programov: ta določa standarde, ki temeljijo na dogovorjenih orodjih EHEA (European Higher Education Area [evropskega visokošolskega prostora]), brez uporabe dodatnih nacionalnih meril. Pričakuje se, da bo to omogočilo celostne pristope za zagotavljanje kakovosti skupnih programov, ki bodo dejansko odražali skupni karakter.

EMJMD (Erasmus Mundus Joint Master Degrees [Skupni magistrski programi Erasmus Mundus]) temeljijo na Evropskem pristopu k zagotavljanju kakovosti skupnih programov kot temelju za zunanje zagotavljanje kakovosti študijskega programa, če to dopušča nacionalna zakonodaja.

EMJMD prispevajo k izboljšanju privlačnosti evropskega visokošolskega prostora po vsem svetu ter predstavljajo odličnost in visoko raven integracije skupnih študijskih programov, ki jih izvajajo evropske visokošolske institucije.

Ta ukrep v različnih vidikih podpira tudi zunanje delovanje EU ter cilje in prednostne naloge na področju visokošolskega izobraževanja.

Kaj je skupni magistrski študij Erasmus Mundus?

Skupni magistrski študij Erasmus Mundus (EMJMD) je celosten mednarodni študijski program na visoki ravni, ovrednoten s 60, 90 ali 120 kreditnimi točkami ECTS, ki ga izvaja mednarodni konzorcij visokošolskih institucij in, kadar je to ustrezno, drugi partnerji s področja izobraževanja in/ali drugih področij s posebnim strokovnim znanjem in zanimanjem za študijska/strokovna področja, ki so zajeta v skupni program. Njihove posebnosti so visoka stopnja integracije/skupnega izvajanja[[[65]](#footnote-66)](https://ec.europa.eu/programmes/erasmus-plus/) ter odlične akademske vsebine in metodologija, ki jih nudijo. Glede področij ni nobenih omejitev. Seznam skupnih programov, ki se financirajo v okviru programa Erasmus+, je na voljo na spletišču Izvajalske agencije.[[66]](#footnote-67).

Vse sodelujoče visokošolske institucije s sedežem v državi Programa morajo biti institucije, ki podeljujejo magistrske diplome. Ob uspešnem zaključku skupnega magistrskega programa EMJMD mora biti podeljena skupna diploma (tj. enotno potrdilo o diplomi, ki je izdano v imenu vsaj dveh visokošolskih institucij iz različnih držav Programa) ali večkratne diplome (tj. vsaj dve potrdili o diplomi, ki ju izdata dve visokošolski instituciji iz različnih držav Programa). Če nacionalna zakonodaja to dovoljuje, se skupne diplome spodbujajo, saj predstavljajo popolno integracijo procesa učenja in poučevanja. Poleg visokošolskih institucij iz držav Programa, ki dodeljujejo diplome, lahko pri podeljevanju skupnih ali večkratnih diplom sodelujejo tudi druge partnerske visokošolske institucije iz partnerskih držav.

Predlogi programov EMJMD morajo ob prijavi predstavljati dokončno razvite skupne študijske programe, ki so pripravljeni na izvajanje in objavo po vsem svetu, takoj ko so izbrani. V tem okviru bo postopek izbora programov EMJMD zelo selektiven, zato da se podpre samo najboljše predloge.

Izbrani programi EMJMD bodo v zameno prejeli visoko raven financiranja za štiri vpise študentov, da bodo lahko okrepili svojo prepoznavnost po vsem svetu in zagotovili svojo trajnost.

Poglavja v nadaljevanju opisujejo značilnosti, pogoje za izbor in financiranje na novo izbranih programov EMJMD.

Katere aktivnosti so podprte v okviru tega ukrepa?

Ta ukrep bo podpiral naslednje aktivnosti:

* izvajanje programa EMJMD, ovrednotenega s 60, 90 ali 120 kreditnimi točkami ECTS, ki ga organizira mednarodni konzorcij visokošolskih institucij s sodelovanjem vabljenih znanstvenikov (gostujoči predavatelji) za namene poučevanja, usposabljanja in/ali raziskovanja;
* dodeljevanje štipendij odličnim študentom po vsem svetu za njihovo udeležbo v enem od teh programov EMJMD.

Kakšna je vloga organizacij, ki sodelujejo v skupnem magistrskem študiju Erasmus Mundus?

Programe EMJMD izvaja mednarodni konzorcij visokošolskih institucij in, kadar je to ustrezno, druge vrste organizacij (podjetja, javni organi, raziskovalne organizacije itd.), ki prispevajo k izvajanju EMJMD.

Konzorcij EMJMD je sestavljen iz:

* prijavitelja/koordinatorja: visokošolska institucija s sedežem v državi Programa, ki odda predlog projekta v imenu vseh partnerjev. Ko je EMJMD odobren, prijavitelj/koordinator postane glavni upravičenec nepovratnih sredstev EU in podpiše sporazum o nepovratnih sredstvih za več upravičencev v imenu konzorcija EMJMD. Njegovo koordiniranje zajema naslednje dolžnosti:
  + predstavlja skupino sodelujočih organizacij in deluje v njenem imenu v razmerju do Evropske komisije;
  + nosi finančno in pravno odgovornost za primerno operativno, administrativno in finančno izvajanje celotnega projekta;
  + koordinira EMJMD v sodelovanju z vsemi drugimi partnerji projekta;
* partnerjev: visokošolske institucije, ki podeljujejo diplome, in jih kot take priznavajo ustrezni organi države Programa ali partnerske države, v kateri imajo te institucije sedež, in kakršne koli zasebne ali javne organizacije, ki aktivno prispevajo k pripravi, izvajanju in ocenjevanju programa EMJMD. Vsak partner mora podpisati mandat (pooblastilo), s katerim podpisnik pooblasti koordinatorja, da med izvajanjem projekta deluje v njegovem imenu;
* pridruženih partnerjev (izbirno): poleg tega lahko študijski program EMJMD izkoristi tudi sodelovanje s pridruženimi partnerji. Te organizacije posredno prispevajo k izvajanju posebnih nalog/aktivnosti in/ali podpirajo razširjanje in trajnost programa EMJMD. Njihov prispevek je lahko v obliki prenosa spretnosti in znanj, zagotavljanja dopolnilnih programov ali podpiranja možnosti za napotitev ali prakso. Za vprašanja glede upravljanja sporazuma se „pridruženi partnerji“ ne štejejo za del konzorcija EMJMD, ker imajo bolj omejeno vlogo pri izvajanju programa EMJMD, saj se njihovo strokovno znanje uporablja priložnostno;
* povezanih subjektov (izbirno): organizacije, ki prispevajo k doseganju ciljev in izvajanju aktivnosti projekta. Povezani subjekti morajo biti opredeljeni v vlogi za nepovratna sredstva in morajo izpolnjevati zahteve iz Priloge III (Glosar pojmov) tega vodnika za prijavitelje.

Visokošolske institucije iz držav Programa morajo biti sposobne fizično gostiti študente programa EMJMD in zagotoviti vsaj najmanjše število kreditnih točk ECTS (European Credit Transfer and Accumulation System [evropski sistem prenašanja kreditnih točk]) za obdobje študija, ki ga študenti preživijo v njihovi instituciji.

Vse partnerske organizacije Programa ali partnerskih držav morajo biti identificirane ob prijavi za nepovratna sredstva.

Zahtevana institucionalna zavezanost vseh organizacij, ki sodelujejo v konzorciju EMJMD, mora biti zagotovljena pred vpisom prvih študentov v program EMJMD, da se zagotovita trdna institucionalna vključenost in podpora. Ključni instrument pri tem bo konzorcijski sporazum EMJMD (glej navodila in vzorce, ki so na voljo na spletišču Izvajalske agencije), ki ga morajo podpisati vse partnerske institucije pred začetkom oddaje prvih vlog za štipendijo in postopkom izbora. Ta konzorcijski sporazum EMJMD bo moral čim natančneje zajeti vse akademske, operativne, administrativne in finančne vidike, povezane z izvajanjem in upravljanjem štipendij programa EMJMD.

Kakšna so merila za oceno skupnega magistrskega študija Erasmus Mundus?

V nadaljevanju so navedena formalna merila, ki jih mora izpolniti EMJMD za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko katera koli javna ali zasebna organizacija s povezanimi subjekti (če obstajajo), ki ima sedež v državi Programa ali partnerski državi, ki neposredno in aktivno prispeva k izvajanju programa EMJMD.  Taka organizacija je lahko na primer:   * visokošolska institucija (HEI, higher education institution); * javno ali zasebno malo, srednje ali veliko podjetje (vključno s socialnimi podjetji); * javni organ na lokalni, regionalni ali nacionalni ravni; * neprofitna organizacija, združenje, nevladna organizacija; * raziskovalni inštitut.   Visokošolske institucije s sedežem v državi Programa morajo biti nosilke veljavne Listine Erasmus za terciarno izobraževanje (ECHE, Erasmus Charter for Higher Education). Listina ECHE ni zahtevana za sodelujoče visokošolske institucije iz partnerskih držav.  Visokošolska institucija s sedežem v državi Programa mora ob prijavi dokazati, da za skupni program izpolnjuje zahteve zunanjega preverjanja kakovosti v svoji jurisdikciji (npr. akreditacija ali evalvacija). To temelji na uspešni uveljavitvi evropskega pristopa k zagotavljanju kakovosti skupnih programov (če to dopušča nacionalna zakonodaja) ali pa na posameznih odločitvah o akreditaciji za vsako nacionalno komponento v skupnem magistrskem študiju Erasmus Mundus (EMJMD). |
| **Kdo se lahko prijavi?** | Visokošolska institucija s sedežem v državi Programa. Visokošolska organizacija se prijavi v imenu konzorcija EMJMD. Podružnice visokošolskih institucij partnerskih držav s sedežem v državi Programa ali podružnice visokošolskih institucij držav Programa s sedežem v partnerski državi niso upravičene do prijave. |
| **Število in profil sodelujočih organizacij** | EMJMD je mednarodni program in vključuje partnerske visokošolske institucije iz vsaj treh različnih držav Programa. |
| **Število udeležencev** | Iz nepovratnih sredstev EMJMD se bo zagotovil največ 60 študentskih štipendij za štiri vpise. Poleg tega lahko konzorciji EMJMD zaprosijo za največ 28 dodatnih študentskih štipendij za štiri vpise za ciljne regije/države sveta. |
| **Kraj izvajanja** | Obdobje študija EMJMD se mora izvajati v vsaj dveh državah Programa, ki sta zastopani v konzorciju (tj. vsaj dve obdobji mobilnosti za vse študente, ki se razlikuje od države prebivališča študenta). |
| **Trajanje projekta** | Glede na trajanje EMJMD (od 1 do 2 študijski leti) in odvisno od tega, ali se konzorcij odloči za pripravljalno leto, bo konzorcij prejel sporazum o nepovratnih sredstvih za najmanj 4 in največ 6 študijskih let za financiranje 4 zaporednih vpisov študentov.  V izjemnih primerih se lahko trajanje EMJMD na prošnjo upravičenca in s soglasjem Izvajalske agencije podaljša za največ 12 mesecev. V tem primeru se znesek skupnih nepovratnih sredstev ne spremeni. |
| **Trajanje aktivnosti** | Pripravljalno leto (neobvezno): 1 študijsko leto.  Izvajanje programa EMJMD: 4 zaporedni vpisi v 1 do 2 študijskih letih (60/90/120 kreditnih točk ECTS). |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **13. februarja do 17. ure (po bruseljskem času)** za projekte, ki se začnejo med 1. avgustom in 31. oktobrom istega leta. |
| **Kako se prijaviti?** | Za podrobnosti o postopku prijave glejte del C tega vodnika. |

Organizacije prijaviteljice bodo ocenjene tudi z **merili za izključitev in izbor**. Za več informacij glej del C tega vodnika.

Dodatna merila za upravičenost za študente

|  |  |
| --- | --- |
| **Upravičeni udeleženci** | Študenti na magistrski ravni, ki so pridobili prvo visokošolsko diplomo ali lahko dokažejo priznano enakovredno stopnjo izobrazbe v skladu z nacionalno zakonodajo in prakso v državah, ki podeljujejo diplome, so upravičeni.  Študenti, ki so predhodno prejeli štipendijo za program EMJMD ali štipendijo za magistrski/skupni doktorski program Erasmus Mundus, niso upravičeni do prijave za dodatno štipendijo v okviru ukrepa EMJMD.  Prejemniki štipendije EMJMD za udeležbo v istem programu EMJMD ne morejo koristiti drugega programa štipendiranja, ki ga financira EU, kar velja za celotno obdobje programa.  Vsaj 75 % štipendij EMJMD[[67]](#footnote-68) bo namenjenih kandidatom iz partnerskih držav.  Študenti oddajo vlogo za štipendijo neposredno pri konzorciju EMJMD po svoji izbiri in se udeležijo konkurenčnega postopka izbora, ki ga organizira konzorcij visokošolskih institucij.  Za izbor, zaposlovanje in spremljanje posameznih študentov je odgovoren konzorcij EMJMD. |
| **Trajanje aktivnosti** | Štipendije za študente se dodelijo izključno za redni vpis na enega od magistrskih programov in krijejo celotno trajanje študijskega programa EMJMD. |
| **Kraj izvajanja** | Obdobja študija (npr. poučevanje, raziskave, praksa, priprava magistrske naloge), kot razširitev najkrajšega zahtevanega obdobja, se lahko izvajajo v drugih sodelujočih organizacijah v državah Programa ali partnerskih držav, če se zadevne aktivnosti izvajajo pod neposrednim nadzorom ene od partnerskih visokošolskih institucij konzorcija. |
| **Učni izidi** | Študenti bodo morali pridobiti vse možne kreditne točke ECTS, ki so zajete v EMJMD (60, 90 ali 120). Poleg tega bodo za vsako obvezno študijsko obdobje v vsaj dveh državah Programa morali pridobiti vsaj 20 kreditnih točk ECTS (za študijske programe s 60 kreditnimi točkami ECTS) ali 30 kreditnih točk ECTS (za študijske programe z 90 ali s 120 kreditnimi točkami ECTS).  Obdobja mobilnosti ni mogoče nadomestiti z virtualno mobilnostjo (učenje na daljavo), saj je potrebna fizična prisotnost študentov za ves čas magistrskega študija. Poleg tega se ne morejo izvajati v institucijah zunaj konzorcija EMJMD (tj. partnerjev in/ali pridruženih partnerjev). |

Dodatna merila za upravičenost za osebje/znanstvenike/gostujoče predavatelje

|  |  |
| --- | --- |
| **Upravičeni udeleženci** | 1) Osebje sodelujočih organizacij;  2) Povabljeni znanstveniki (/gostujoči predavatelji) iz držav programa in partnerskih držav Najmanj štirje povabljeni znanstveniki/gostujoči predavatelji na vpis morajo skupno vsaj 8 tednov sodelovati v aktivnostih EMJMD.  Povabljeni znanstveniki/gostujoči predavatelji morajo biti izbrani v skladu s posebnimi merili konzorcija za izbor znanstvenikov in prispevati dejansko dodano vrednost za izvajanje EMJMD. |

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 40 točk):** | * elementi predloga o skupnem izvajanju/integriranju, zasnovi in strukturi (vključno s sestavo konzorcija) so oblikovani tako, da učinkovito dosegajo cilje programa EMJMD; * predlog opisuje, kako je EMJMD vključen v katalog študijskih programov pri partnerju, in določa pričakovano izobrazbo, zlasti podelitev skupne izobrazbe EMJMD, če to dovoljuje nacionalna zakonodaja; * predlagan EMJMD je odgovor na jasno določene potrebe na študijskem področju; * predlog določa, kako namerava EMJMD povečati privlačnost evropskega visokošolskega prostora ter spodbujati odličnost evropskih univerz, inovacije in konkurenčnost z vidika ciljnih študijskih področij/predmetov; * predlagan konzorcij EMJMD je zelo pomemben zaradi internacionalizacije visokošolskega izobraževanja in je bil oblikovan, da prinese največ koristi za mobilnost študentov in osebja. |
| **Kakovost zasnove in izvedbe projekta (največ 20 točk):** | * predlog določa študijski program in učne izide ter podrobno opisuje, kako bo zagotovljena odličnost študijske vsebine; * predlog podrobno opisuje nabor metod za notranje in zunanje ocenjevanje EMJMD ter pojasnjuje, kako bodo te metode izpeljane v praksi in uporabljene za spremljanje, nadgradnjo in izboljšanje kakovosti programa; * predlog določa, kako je organizirana mobilnost študentov in kako prispeva k ciljem programa, ter predstavlja osnutek strategije/načrtovanja za učinkovito vključevanje povabljenih znanstvenikov/gostujočih predavateljev; * predlog podrobno pojasni vse pomembne informacije, ki jih študenti/akademsko osebje prejmejo pred vpisom v program, in storitve, ki so na voljo v zvezi s podporo za nastanitev, jezikovno usposabljanje, administrativne formalnosti (npr. podpora za vizume) in zavarovanje; * predlog jasno začrta pravila programa ter pravice in obveznosti študentov v zvezi z akademskimi, administrativnimi in finančnimi vidiki izvajanja EMJMD; * predlog opisuje predvidene aktivnosti/zmogljivosti za zagotavljanje učinkovitega integriranja/mreženja študentov programa EMJMD v njihovem družbeno-kulturnem in strokovnem okolju; * predlog jasno opisuje interakcijo med dejavniki EMJMD in dejavniki izven izobraževanja, ki vplivajo na izvajanje programa. |
| **Kakovost projektne skupine in dogovorov o sodelovanju (največ 20 točk):** | * predlog jasno prikazuje, kako področja strokovnega znanja sodelujočih partneric/osebja tvorijo dopolnilno ali dodano vrednost teh področij pri izvajanju programa EMJMD. Predlog po potrebi navede, kako so bili obstoječi sporazumi o sodelovanju izboljšani, da bi izpolnili cilje EMJMD; * predlog opisuje institucionalno zavezanost vseh partnerjev, določa njihove vloge in naloge pri izvajanju programa EMJMD in orisuje delovne mehanizme vodstvenih organov ter vzpostavljena orodja za upravljanje; * predlog med drugim opisuje skupna merila, načela in pogoje za prijavo, izbor in vpis študentov, preverjanje njihovega znanja in oceno njihove uspešnosti; * predlog pojasni, kako so bili izračunani stroški udeležbe študentov, ter vsebuje opis, kako se bodo v partnerstvu zbirala, dodeljevala in upravljala finančna sredstva, vključno z dodatnimi sredstvi. |
| **Učinek in razširjanje (največ 20 točk):** | * predlog ponudi prepričljivo srednjeročno/dolgoročno strategijo za razvoj/trajnost in vsebuje realistične napovedi za prihodnost po izteku obdobja evropskega financiranja in načine za mobilizacijo drugih virov financiranja za štipendije in študente samoplačnike; * predlog pojasni, kako bo EMJMD ustvarjal učinek na institucionalni ravni (fakultetni/univerzitetni) in kako bo izboljševal/izboljšal strategijo internacionalizacije partnerjev konzorcija in spodbujal njihovo sodelovanje z ustreznimi deležniki na nacionalni/evropski/mednarodni ravni; * predlog opisuje, kako predlagan EMJMD spodbuja podjetništvo in smisel za pobudo ter kako bodo v izvajanje programa vključeni delodajalci, da se izboljša kompetence in spretnosti študentov, da se s tem izboljša zaposljivost diplomantov; * predlog pojasni vrste in metode mehanizmov obveščanja/razširjanja, svoje ciljne skupine in konkretne naloge partnerjev v zvezi s strategijo osveščanja programa EMJMD. Pojasni, kako namerava privabiti odlične študente iz celega sveta; * predlog po potrebi opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo, in ne vsebuje nesorazmernih omejitev. |

Za upoštevanje pri dodeljevanju sredstev morajo predlogi doseči vsaj 70 od skupno 100 točk. Poleg tega morajo doseči vsaj 75 % vseh možnih dodeljenih točk v okviru merila za dodelitev „Ustreznost projekta“ (tj. najmanj 30 točk od 40). V primeru ex aequo bodo prednost imeli projekti z največ točkami v skladu z merilom „Ustreznost projekta“.

Dodatne štipendije za študente iz ciljnih regij sveta

Prijavitelji lahko zaprosijo za dodatne štipendije za regije partnerskih držav sveta, ki se financirajo z naslednjimi instrumenti EU za zunanje financiranje:

* instrumentu za predpristopno pomoč[[68]](#footnote-69),
* instrumenti za razvojno sodelovanje[[69]](#footnote-70),
* Evropski instrument sosedstva[[70]](#footnote-71),
* instrument partnerstva[[71]](#footnote-72),
* Evropski razvojni sklad (ERS).

EMJMD, predlagani za financiranje, lahko v celotnem trajanju magistrskega programa (štirje vpisi) prejmejo največ 28 dodatnih študentskih štipendij. Te dodatne štipendije se ponudijo kot odziv na prednostne naloge zunanje politike EU v zvezi z visokošolskim izobraževanjem ter upoštevajo različne stopnje gospodarskega in družbenega razvoja v zadevnih partnerskih državah. Financirajo se na podlagi devetih regionalnih okvirov spodaj:

* Zahodni Balkan (regija 1)[[72]](#footnote-73);
* države vzhodnega partnerstva (regija 2);
* države južnega Sredozemlja (regija 3);
* Azija (regija 6) s posebno dodelitvijo štipendij najmanj razvitim državam[[73]](#footnote-74);
* osrednja Azija (regija 7) s posebno dodelitvijo štipendij državam z nizkim ali nizkim srednjim dohodkom[[74]](#footnote-75);
* Latinska Amerika (regija 8) s posebno dodelitvijo štipendij državam z nizkim srednjim dohodkom[[[75]](#footnote-76)](https://ec.europa.eu/programmes/erasmus-plus/) in maksimalno dodelitvijo Braziliji/Mehiki;
* Južna Afrika (regija 10);
* afriške, karibske in pacifiške države (regija 11) ter
* države Sveta za sodelovanje v Zalivu (regija 12).

Štipendije bodo dodeljene izbranim EMJMD glede na njihovo razvrstitev v padajočem vrstnem redu, na podlagi razpoložljivega proračuna. Od predloga, ki je uvrščen na prvo mesto, se skupno zahtevano število dodatnih štipendij dodeli sorazmerno po regionalnih proračunskih ovojnicah in v okviru razpoložljivih sredstev.

Dodatna merila za dodelitev

Predlogi, ki bodo izpolnili minimalni prag merila „Ustreznost projekta“ in prejeli skupaj najmanj 70 točk (splošni prag za financiranje), bodo ocenjeni za dodatne štipendije za ciljne regije na podlagi spodnjega merila.

|  |  |
| --- | --- |
| **Ustreznost projekta  v ciljnih regijah  (da/ne)** | * V predlogu so opisane metode, ki se uporabljajo za privabljanje zelo nadarjenih študentov iz ciljnih regij. * Predlog spodbuja sodelovanje z visokošolskimi institucijami in/ali drugimi upravičenimi sodelujočimi organizacijami iz partnerskih držav v ciljnih regijah. Jasno je pojasnjena dodana vrednost takšnega sodelovanja za program EMJMD. |

Kaj je še treba vedeti o tem ukrepu?

Za obvezna merila ter dodatne koristne informacije v zvezi s tem ukrepom glej Prilogo I k temu vodniku. Priloga vključuje:

* pogoje v zvezi z zasnovo skupnega magistrskega študija Erasmus Mundus,
* pogoje v zvezi s študenti magistrskega študija,
* pogoje v zvezi s spremljanjem in zagotavljanjem kakovosti,
* postopek izbora konzorcijev EMJMD.

Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Katalog skupnega magistrskega študija Erasmus Mundus

Za spodbujanje promocije, prepoznavnosti in dostopnosti študentskih štipendij Erasmus+, ki se bodo z že potekajočimi programi EMJMD zagotovile za najboljše študente magistrskih študijev po vsem svetu, bodo EMJMD vključeni v spletni katalog na spletišču Izvajalske agencije.

Katalog EMJMD bo oglaševal vse skupne magistrske programe, ki ponujajo štipendije Erasmus+ za naslednje akademsko leto.

Katalog bo omogočil potencialnim študentom, da izberejo želene programe EMJMD in oddajo vlogo za štipendijo Erasmus+ neposredno pri zadevnih konzorcijih.

Kakšna so pravila za dodelitev sredstev?

Izbrani programi EMJMD bodo podprti s sporazumom o nepovratnih sredstvih, ki bo zajel eno pripravljalno leto (če se prijavitelj odloči, da se prijavi za pripravljalno leto) in štiri zaporedne vpise študentov.

Nepovratna sredstva EMJMD se izračunajo v skladu z naslednjimi načeli financiranja:

* nepovratna sredstva za stroške upravljanja konzorcija in mobilnost akademskega osebja;
* različno število študentskih štipendij, v višini največ 25 000 EUR na leto, ter
* različno število dodatnih študentskih štipendij, v višini največ 25 000 EUR na leto za ciljne regije sveta.

Proračun programa EMJMD se podrobno pripravi v skladu z naslednjimi pravili za dodelitev sredstev (v EUR):

A) skupni magistrski program Erasmus Mundus

|  |  |
| --- | --- |
| **Prispevek za stroške upravljanja konzorcija in stroške[[76]](#footnote-77) povabljenih znanstvenikov in gostujočih predavateljev** | 20 000 EUR za neobvezno pripravljalno leto.  50 000 EUR na vpis programa EMJMD. |

B) Študentske štipendije skupnega magistrskega študija Erasmus Mundus:

V študentske štipendije EMJMD bodo zajeti stroški udeležbe študentov (vključno s šolnino, kritjem polnega zavarovanja in kakršnih koli drugih obveznih stroškov, povezanih z udeležbo študentov v programu), prispevek za potne stroške ter stroške nastanitve in bivanja študenta za celotno trajanje študijskega programa EMJMD. Podrobnosti o zneskih za študentske štipendije EMJMD so navedene v spodnji preglednici:

|  |  |
| --- | --- |
| **Prispevek za stroške udeležbe** | Do 9 000 EUR na leto na prejemnika štipendije iz partnerske države[[77]](#footnote-78).  Do 4 500 EUR na leto na prejemnika štipendije iz države Programa.  Kakršen koli znesek, ki presega te najvišje zneske prispevkov, morajo kriti sodelujoče organizacije in ga ne smejo zaračunati prejemniku štipendije. |
| **Prispevek za potne stroške  in stroške nastanitve** | 1 000 EUR na leto na prejemnika štipendije, ki prebiva v državi Programa, za potne stroške.  2000 EUR na leto za potne stroške + 1 000 EUR za stroške nastanitve za prejemnika štipendije, ki prebiva v partnerski državi, ki od koordinatorske visokošolske institucije EMJMD ni oddaljena več kot 4 000 km.  3000 EUR na leto za potne stroške + 1 000 EUR za stroške nastanitve na prejemnika štipendije, ki prebiva v partnerski državi, ki je od koordinatorske visokošolske institucije EMJMD oddaljena več kot 4 000 km. |
| **Prispevek za stroške bivanja** | 1 000 EUR na mesec za celotno trajanje študijskega programa EMJMD (največ 24 mesecev). Prejemniki štipendije ne bodo prejeli prispevka za stroške bivanja za obdobja programa EMJMD (študij/raziskave/praksa/priprava magistrske naloge), ki jih preživijo v svoji državi stalnega prebivališča. Prav tako tega prispevka ne bodo prejeli prejemniki štipendije iz partnerske države za obdobja programa EMJMD, ki jih preživijo v kateri koli partnerski državi in ki presegajo obdobje enega trimestra (tj. 3 mesece ali vrednost 15 kreditnih točk ECTS), preživetega v kateri koli partnerski državi. |

Dodelitev nepovratnih sredstev

Dejanski znesek posameznih štipendij oziroma najvišji znesek dodeljenih nepovratnih sredstev za izbrane projekte bo odvisen od številnih elementov:

1. trajanja programa EMJMD (60, 90 ali 120 kreditnih točk ECTS);
2. stroškov udeležbe v programu EMJMD, ki jih določijo konzorciji;
3. izvedbe neobveznega pripravljalnega leta;
4. števila štipendij države Programa/partnerske države.

Glede na te parametre bodo nepovratna sredstva za program EMJMD za pripravljalno leto in štiri vpise študentov znašala največ **4,532 milijona EUR**[[78]](#footnote-79).

Posojila Erasmus+ za magistrski študij

Študenti, ki želijo opraviti cel študijski program na magistrski stopnji v drugi državi Programa, lahko zaprosijo za posojilo z jamstvom EU, ki bo krilo del njihovih stroškov.

Posojila Erasmus+ za magistrski študij Erasmus+ bodo morebitnim študentom magistrskih programov omogočila dostop do posojil ali do ugodnosti odloženega plačila šolnine ali stroškov bivanja (ki jih zagotavljajo sodelujoče banke ali univerze, za njih pa jamči EU, prek svojega partnerskega Evropskega investicijskega sklada) za podporo njihovega študija v tujini v življenjskem ciklu programa Erasmus+. Za posojila (ali enakovredne storitve) mobilnim študentom magistrskega študija se bo pri dodelitvi proračunskih sredstev EU mobilnim študentom magistrskega študija z vzvodom financiral večkratni znesek iz bančnega sektorja ali iz visokošolske institucije.

Shema je začela delovati leta 2015, v prihodnjih letih pa bodo posojila Erasmus+ za magistrski študij na voljo v vedno več državah in vedno več študentom.

Več informacij o shemi in sodelujočih finančnih ustanovah je na voljo na spletišču Evropske komisije: <https://ec.europa.eu/programmes/erasmus-plus/node/11_sl>

|  |  |
| --- | --- |
| **Zneski in cilj posojil** | Posojila znašajo največ 12 000 EUR za enoletni magistrski program in največ 18 000 EUR za do dveletni magistrski program ter lahko krijejo življenjske stroške, stroške šolnine in druge s študijem povezane stroške v kateri koli izmed 34 držav Programa Erasmus+.  Ključna socialna varovala vključujejo oprostitev študentov ali staršev za plačilo varščin, ugodno obrestno mero in ugodne pogoje vračila. |
| **Merila za upravičenost** | Pogoji za upravičenost študentov do posojila so:   * biti morajo rezidenti ene od držav programa Erasmus+; * imeti morajo uspešno zaključeno prvo stopnjo visokošolskega študija (dodiplomski študij ali enakovredno); * biti morajo sprejeti na drugo stopnjo študija (magistrski študij ali enakovredno) na priznani visokošolski instituciji, ki je nosilka Listine Erasmus za terciarno izobraževanje (ECHE).   Magistrski študij (ali enakovredno), ki ga nameravajo obiskovati:   * se mora izvajati v državi, ki ni država njihovega stalnega prebivališča in država, v kateri so pridobili diplomo dodiplomskega študija (ali enakovredno diplomo, ki jim omogoča dostop do magistrskega programa); * biti mora polni program, ki vodi do (magisterija ali enakovredne) diplome. |
| **Kje se prijaviti?** | Neposredno pri sodelujočih bankah, visokošolskih institucijah ali družbah za študentska posojila |

Ključni ukrep 2:

Sodelovanje za inovacije in izmenjava dobrih praks

Kateri ukrepi so podprti?

Ta ključni ukrep podpira:

* strateška partnerstva na področju izobraževanja, usposabljanja in mladine,
* koalicije znanja – evropske univerze;
* koalicije sektorskih spretnosti (izvedene s posebnim razpisom za zbiranje predlogov),
* krepitev zmogljivosti na področju visokošolskega izobraževanja,
* krepitev zmogljivosti na področju mladine.

Aktivnosti, ki jih podpira ta ključni ukrep, bodo predvidoma imele pozitiven in dolgotrajen učinek na sodelujoče organizacije, na sisteme politik, v katere so ti ukrepi umeščeni, in na osebe, ki so posredno ali neposredno vključene v organizirane aktivnosti.

Pričakovani rezultati tega ključnega ukrepa so razvoj, prenos in/ali izvajanje inovativnih praks na organizacijski, lokalni, regionalni, nacionalni ali evropski ravni.

V zvezi s sodelujočimi organizacijami se na podlagi projektov, ki jih podpira ta ključni ukrep, pričakujejo naslednji rezultati:

* inovativni pristopi za obravnavanje njihovih ciljnih skupin, na primer z zagotavljanjem: privlačnejših programov izobraževanja in usposabljanja, ki so v skladu s posameznimi potrebami in pričakovanji posameznikov; soudeležbe in metodologij, ki temeljijo na IKT; novih ali izboljšanih procesov priznavanja in potrjevanja kompetenc; učinkovitejših aktivnosti v korist lokalnih skupnosti; novih ali izboljšanih praks, ki obravnavajo potrebe skupin z manj priložnostmi, ter obravnavanja razlik v učnih rezultatih, povezanih z geografskimi in socialno- ekonomskimi razlikami; novih pristopov za obravnavanje družbene, jezikovne in kulturne raznolikosti; novih pristopov za boljšo podporo konkurenčnosti in zaposlovanju, zlasti na regionalni in lokalni ravni; priznanje odličnosti pri učenju in poučevanju jezikov z Evropskim jezikovnim priznanjem;
* bolj sodobno, dinamično, predano in strokovno okolje v organizaciji: pripravljenost za vključevanje dobrih praks in novih metod v vsakodnevne aktivnosti; odprtost do sinergij z organizacijami, ki so aktivne na drugih področjih ali v drugih socialno-ekonomskih sektorjih; strateško načrtovanje poklicnega razvoja osebja v skladu s potrebami posameznikov in cilji organizacije;
* okrepljena zmogljivost in strokovnost za delovanje na ravni EU/mednarodni ravni: boljše kompetence upravljanja in strategije internacionalizacije; okrepljeno sodelovanje s partnerji iz drugih držav, drugih področij izobraževanja, usposabljanja in mladine in/ali drugih socialno- ekonomskih sektorjev; dodeljevanje višjih finančnih sredstev (ne samo sredstev EU) za organizacijo projektov EU/mednarodnih projektov na področju izobraževanja, usposabljanja in mladine; večja kakovost pri pripravi, izvajanju, spremljanju in nadaljnjem spremljanju projektov EU/mednarodnih projektov.

Projekti, ki bodo financirani s tem ključnim ukrepom, bodo najverjetneje tudi pozitivno vplivali na osebe, ki bodo posredno ali neposredno vključene v aktivnosti, npr.:

* okrepljena samoiniciativnost in podjetništvo;
* boljše znanje tujih jezikov;
* višja raven digitalnih kompetenc;
* boljše razumevanje družbene, etnične, jezikovne in kulturne raznolikosti ter odzivanje nanjo;
* višje ravni spretnosti za zaposljivost in ustanavljanje novih podjetij (vključno s socialnim podjetništvom);
* aktivnejša udeležba v družbi;
* pozitivnejši odnos do evropskega projekta in vrednot EU;
* boljše razumevanje in priznavanje spretnosti in kvalifikacij v Evropi in drugod po svetu;
* boljše kompetence, povezane s strokovnimi profili (poučevanje, usposabljanje, mladinsko delo itd.);
* boljše razumevanje praks, politik in sistemov na področju izobraževanja, usposabljanja in mladine po vseh državah;
* boljše razumevanje medsebojne povezanosti med formalnim in neformalnim izobraževanjem, poklicnim usposabljanjem, drugimi oblikami učenja oziroma trgom dela;
* več priložnosti za poklicni razvoj;
* okrepljena motivacija in zadovoljstvo v njihovem vsakodnevnem delu.

Na sistemski ravni bodo ti projekti spodbudili posodabljanje in okrepili odzivanje sistemov izobraževanja in usposabljanja ter mladinske politike na glavne izzive današnjega sveta: zaposlovanje, gospodarska stabilnost in rast. Obenem morajo spodbujati tudi družbene, državljanske in medkulturne kompetence, medkulturni dialog, demokratične vrednote in temeljne pravice, socialno vključenost, nediskriminacijo in aktivno državljanstvo, kritično razmišljanje in medijsko pismenost.

Pričakovani učinki tega ključnega ukrepa so torej:

* višja kakovost izobraževanja, usposabljanja in mladinskega dela v Evropi in po svetu: združevanje višjih ravni odličnosti in privlačnosti z več priložnostmi za vse, tudi osebe z manj priložnostmi;
* večja usklajenost sistemov na področju izobraževanja, usposabljanja in mladine s potrebami trga dela in priložnostmi, ki ji ta ponuja, ter tesnejše povezave z gospodarstvom in skupnostjo;
* izboljšano zagotavljanje in ocenjevanje osnovnih in prečnih spretnosti, zlasti podjetništva, socialnih, državljanskih, medkulturnih in jezikovnih kompetenc, kritičnega razmišljanja, digitalne spretnosti in medijske pismenosti;
* okrepljene sinergije in povezave ter izboljšan prehod med različnimi področji; izobraževanjem, usposabljanjem in mladino na nacionalni ravni, z izboljšano uporabo evropskih referenčnih orodij za priznavanje, potrjevanje in preglednost kompetenc in kvalifikacij;
* večja uporaba učnih rezultatov pri opisovanju in opredeljevanju kvalifikacij, delov kvalifikacij in učnih načrtov za podporo poučevanju, učenju in ocenjevanju;
* novo in okrepljeno medregionalno in čezmejno sodelovanje javnih organov na področju izobraževanja, usposabljanja in mladine;
* bolj strateška in celostna uporaba IKT ter prosto dostopnih učnih virov (PDUV) v sistemih na področju izobraževanja, usposabljanja in mladine;
* večja motivacija za učenje jezikov z inovativnimi metodami poučevanja ali izboljšanimi povezavami s praktično uporabo znanja jezikov, ki jih zahteva trg dela;
* okrepljeno sodelovanje med prakso, raziskovanjem in politikami.

Strateška partnerstva na področju izobraževanja, usposabljanja in mladine

Kakšni so cilji in prednostne naloge strateškega partnerstva?

Namen strateških partnerstev je podpirati razvoj, prenos in/ali izvajanje inovativnih praks ter izvajanje skupnih pobud za spodbujanje sodelovanja, vzajemnega učenja in izmenjav izkušenj na evropski ravni.

Glede na cilje in sestavo strateškega partnerstva obstajata dve vrsti projektov:

|  |
| --- |
| Strateška partnerstva za inovacije:  Projekti bodo razvijali inovativne rezultate in/ali si intenzivno prizadevali razširjati in uporabljati obstoječe in na novo proizvedene rezultate ali inovativne ideje. Prijavitelji lahko zaprosijo za namenski proračun za intelektualne rezultate in multiplikativne dogodke, zato da se neposredno odgovori na inovacijski vidik ukrepa. Ta vrsta projektov je odprta za vsa področja izobraževanja, usposabljanja in mladine.  Strateška partnerstva za izmenjavo dobrih praks:  Glavni cilj je organizacijam omogočiti, da razvijejo in krepijo mreže, povečajo zmogljivosti za delovanje na mednarodni ravni ter primerjajo in delijo ideje, prakse in metode. Izbrani projekti lahko tudi privedejo do otipljivih rezultatov in pričakuje se, da bodo razširjali rezultate svojih aktivnosti, čeprav na način, ki je sorazmeren z namenom in obsegom projekta. Ti rezultati in aktivnosti se sofinancirajo iz standardnega proračuna za vodenje in izvajanje projektov. Strateška partnerstva s področja visokošolskega izobraževanja ne podpirajo te vrste projektov.Poleg tega je mogoče v okviru te vrste partnerstev uresničiti nekatere posebne oblike strateškega partnerstva:   * **Partnerstva za izmenjavo med šolami:** v tej vrsti strateškega partnerstva lahko sodelujejo le šole. Projekti lahko s pomočjo priložnosti za mobilnost za učence/dijake in osebje sodelujočim šolam pomagajo, da se razvijejo kot organizacije in izboljšajo svojo zmožnost delovanja v mednarodnih projektih. Poleg tega se zelo spodbuja združevanje mobilnosti in izmenjav z virtualnim sodelovanjem prek programa eTwinning. * **Transnacionalne mladinske pobude:** namen teh strateških partnerstev na področju mladine je spodbujanje družbene predanosti in podjetniškega duha med mladimi. Posebna značilnost te oblike strateškega partnerstva je, da mladinske pobude sprožijo, vzpostavijo in izvajajo mladi sami.   Več informacij o značilnostih teh posebnih oblik projektov najdete v poglavju „Posebne oblike **strateških partnerstev**“. |

Ne glede na področje, na katero projekt vpliva, lahko v strateških partnerstvih sodeluje katera koli organizacija, ki je dejavna na katerem koli področju izobraževanja, usposabljanja in mladine ali v drugih socialno-ekonomskih sektorjih, in organizacije, ki izvajajo interdisciplinarne aktivnosti na različnih področjih (npr. lokalni in regionalni organi, centri za priznavanje in potrjevanje, gospodarske zbornice, trgovinske organizacije, centri za usmerjanje, kulturne organizacije). Glede na prednostno nalogo in cilje projekta bi v strateška partnerstva moral biti vključen najustreznejši in najbolj raznolik nabor partnerjev, da lahko ustvarijo vzajemne koristi na podlagi različnih izkušenj, profilov in specifičnega strokovnega znanja ter pomembne in visokokakovostne rezultate projekta.

Za pridobitev sredstev morajo strateška partnerstva obravnavati (a) vsaj eno prečno prednostno nalogo ali (b) vsaj eno posebno prednostno nalogo, ki je pomembna za področje izobraževanja, usposabljanja in mladine, na katerem je učinek največji, kot je opisano v nadaljevanju. Med temi prednostnimi nalogami lahko nacionalne agencije večjo veljavo pripišejo tistim, ki so še posebno pomembne v njihovem nacionalnem okviru („Evropske prednostne naloge v nacionalnem okviru“). Nacionalne agencije morajo morebitne prijavitelje ustrezno obveščati prek svojih uradnih spletišč.

Prečne prednostne naloge:

* **Podpora priložnostim za vse pri pridobivanju in razvoju ključnih kompetenc, vključno z osnovnimi znanji**: da se spodbuja zaposljivost, socio-izobraževalni in osebni razvoj, kot tudi sodelovanje v državljanskem in družbenem življenju. Prednost bodo dobili projekti, ki spodbujajo in krepijo razvoj ključnih kompetenc za vse posameznike, od zgodnjega otroštva pa skozi vse življenje. V hitro spreminjajočem se svetu to med drugim vključuje večjezične kompetence, podjetniško miselnost, kritično mišljenje in kreativnost, sodelovanje na področju znanosti, tehnologije, inženiringa, umetnosti in matematike (STE(A)M, science, technology, engineering, arts and maths), pa tudi spretnosti na področjih, kot so podnebni ukrepi, umetna inteligenca, vendar tudi družabne kompetence in učenje, kako se učiti. To naj bi vključevalo dejanja sodelovanja z akterji na področju raziskav in inovacij, civilne družbe ter zasebnega in javnega sektorja.
* **Socialno vključevanje:** socialno vključevanje je krovna prednost v vseh sektorjih programa. Spodbujanje – zlasti z inovativnimi in celostnimi pristopi – posvajanja skupnih vrednot, enakosti, socialnega vključevanja, raznolikosti in nediskriminacije. Prednost bodo dobili projekti, ki podpirajo in ocenjujejo nove pristope k zmanjševanju razlik pri dostopu in uporabi formalnega in neformalnega izobraževanja, pa tudi projekti, ki se ukvarjajo z diskriminacijo, segregacijo in rasizmom. Program bo podpiral integracijo ljudi z migrantsko preteklostjo, kar vključuje zbiranje in razširanje dobrih praks v zvezi s to temo. Prednost bodo dobili tudi projekti, ki spodbujajo vzpostavljanje trajnostnih povezav med organizacijami, ki delujejo na področju izobraževanja, usposabljanja, mladine in športa ter družbe nasploh, tudi na lokalnih in regijskih ravneh.
* **Skupne vrednote, angažiranost in sodelovanje državljanov:** program bo podpiral aktivno državljanstvo in etiko pri vseživljenjskem učenju; gojil bo razvijanje socialnih ter medkulturnih kompetenc, kritičnega razmišljanja in medijske pismenosti. Prednost bodo dobili tudi projekti, ki nudijo priložnosti za sodelovanje ljudi v demokratičnem življenju, socialno in državljansko udeleževanje tako v formalnih kot neformalnih učnih aktivnostih. Pozornost bo predvsem usmerjena v ozaveščanje in razumevanje konteksta Evropske unije, zlasti v zvezi s skupnimi vrednotami EU, načeli enotnosti in raznolikosti, kot tudi z njeno družbeno, kulturno in zgodovinsko dediščino.
* **Okoljski in podnebni cilji:** program ima namen v vseh sektorjih podpirati ozaveščanje o okoljskih izzivih inizzivih, povezanih s podnebnimi spremembami. Prednost bodo dobili projekti, ki so usmerjeni v razvijanje kompetenc v različnih sektorjih, relevantnih za trajnostnost, razvijanje zelenih sektorskih spretnosti, strategij in metodologij, pa tudi v prihodnost usmerjeni učni načrti, ki bolje izpolnjujejo potrebe posameznikov. Program bo podpiral tudi testiranje inovativnih praks, da pripravi učence, osebje in mladinske delavce na to, da postanejo resnični dejavniki sprememb (npr. varčevanje z viri, zmanjševanje porabe energije in potrate, nadomeščanje emisij ogljičnega odtisa, izbiranje trajnostne hrane in možnosti mobilnosti itd.). Prednost bodo dobili tudi projekti, ki s pomočjo izobraževanja, usposabljanja, mladinskih in športnih aktivnosti omogočajo spremembe vedenja pri prednostnih izbirah posameznikov, navadah potrošnikov in načinu življenja.
* **Inovativne prakse v digitalnem obdobju:** program bo podpiral uvajanje digitalnih tennologij ter inovativne in odprte pedagogike na področju izobraževanja, usposabljanja, mladine in športa. Posebna pozornost bo namenjena promociji enakosti med spoloma ter razlikam v zvezi z dostopom in uporabo le-teh s strani nezadostno zastopanih skupin. Program bo podpiral tudi uporabo Evropskega okvira za digitalno kompetenco izobraževalnega osebja, državljanov in organizacij, vključno z razvojem in uporabo prosto dostopnih izobraževalnih virov, prosto dostopnih učbenikov ter brezplačnega in odprtokodnega izobraževalnega programja. Prednost bodo dobile aktivnosti, ki spodbujajo inovativne metode in orodja za poučevanje, usposabljanje, učenje in ocenjevanje kot gonilnih sil izboljšav pri vseživljenjskem učenju.
* **Podpora izobraževalnemu osebju, mladinskim delavcem, vodjem izobraževanja in podpornemu osebju:** prednost bodo imeli ukrepi, ki utrjujejo angažiranje in profesionalni razvoj pedagogov (npr. učiteljev, vodij usposabljanj, profesorjev, tutorjev, mentorjev, trenerjev, osebja pri izobraževanju in skrbi v zgodnjem otroštvu), mladinskih delavcev, izobraževalnih vodij (npr. ravnateljev, rektorjev, vodij oddelkov) in podpornega osebja (npr. asistentov, kariernih svetovalcev, kadrovskih specialistov v podjetjih). Posebna pozornost bo namenjena ukrepom, ki omogočajo boljšo obravnavo pri vključevanju in raznolikosti, tudi kulturni in jezikovni raznolikosti, z uporabo bolj raznolikega in prilagojenega poučevanja, usposabljanja in načina dela z mladino.
* **Preglednost in priznavanje spretnosti in kvalifikacij:** prednost bodo imeli ukrepi, ki spodbujajo učno mobilnost in mobilnost delovne sile, ter ukrepi, ki olajšujejo prehode med različnimi ravnmi in vrstami učenja, prehode v svet dela ter med različnimi zaposlitvami. Program bo zlasti podpiral boljše storitve in informacije ali usmerjanje za učence, raziskovanje potenciala digitalnih tehnologij za omogočanje samodejnega medsebojnega priznavanja in potrjevanja – na lokalni, regionalni, nacionalni, evropski ali mednarodni ravni – kompetenc, pridobljenih s priložnostnim in neformalnim učenjem. Program bo podpiral tudi učinkovito lansiranje in uvedbo novega okvira Europass ter dostopa do orodij in storitev za spretnosti in kvalifikacije.
* **Trajnostno vlaganje, kakovost in učinkovitost izobraževanja, usposabljanja in mladinskih sistemov:** prednost bodo imeli ukrepi, ki podpirajo trajnostne modele financiranja, vključno z raziskovanjem inovativnih pristopov za zagotavljanje zadostnega in trajnostnega vlaganja v izobraževanje, usposabljanje in mladino, vključno s financiranjem in delitvijo stroškov na podlagi dosežkov, kot je to primerno.
* **Družbena in izobraževalna vrednost evropske kulturne dediščine ter njen prispevek k ustvarjanju delovnih mest, gospodarski rasti in socialni koheziji**: prednost bodo imeli ukrepi, ki prispevajo k ozaveščanju o pomembnosti evropske kulturne dediščine prek izobraževanja, vseživljenjskega učenja, priložnostnega in neformalnega učenja, mladine in športa, vključno z ukrepi, ki podpirajo razvoj spretnosti, socialno vključevanje, kritično razmišljanje in udeležbo mladih. Spodbujali se bodo novi participativni in medkulturni pristopi k dediščini ter izobraževalne pobude za omogočanje medkulturnih dialogov med učitelji in učenci že od zgodnjih let.

Prednostne naloge na posameznih področjih

Na področju **visokošolskega izobraževanja** bodo imeli prednost ukrepi, ki so ključni za doseganje ciljev Evropskega izobraževalnega prostora, in sicer zlasti nove pobude Evropskih univerz in Evropske študentske izkaznice. To med drugim pomeni utrjevanje internacionalizacije in mobilnosti, krepitev povezave med izobraževanjem, raziskavami in inovacijami, kjer je to smiselno, ter izvajanje priporočila Sveta o spodbujanju samodejnega medsebojnega priznavanja kvalifikacij. V skladu z izzivi, opredeljenimi v prenovljeni agendi EU za posodobitev visokega šolstva, bodo podprte pobude za izboljšanje učinkovitosti sistemov evropskega visokega šolstva, vključno z izvajanjem priporočila Sveta o spremljanju diplomantov in Akcijskim načrtom za digitalno izobraževanje. Program bo podpiral tudi izvajanje ministrskega sporočila bolonjskega procesa.

* **Spodbujanje internacionalizacije:** program ima namen okrepiti strateško in strukturirano sodelovanje med visokošolskimi institucijami, in sicer: a) s podporo za različne vrste modelov sodelovanja, vključno z najbolj ambicioznimi, kot so Evropske univerze; b) s prispevanjem k odstranjevanju ovir za mobilnost z uvajanjem samodejnega medsebojnega priznavanja kvalifikacij in učnih izidov ter vključeanjem mobilnost že v učni načrt; c) podporo visokošolskim institucijam pri uveljavljanju bolonjskih načel in orodij za spodbujanje mobilnosti za vse in prirazvoju uspešnega večjezičnega evropskega izobraževalnega prostora do leta 2025.
  + **Obravnava vrzeli in neusklajenosti v spretnostih** s: a) podporo razvoju učnih načrtov, usmerjenih v učne izide, ki bolje izpolnjujejo izobraževalne potrebe študentov, hkrati pa so tudi relevantni za trg dela in širšo družbo; b) uvajanjem naddisciplinarnih pristopov in inovativne pedagogike, na primer na študente osredotočenega učenja, obrnjenega učenja in učenja, ki temelji na raziskovanju, kar podpira pridobivanje prenosljivih, v prihodnost usmerjenih spretnosti; c) razvijanjem, testiranjem in uvajanjem prilagodljivih in modularnih tečajev (polovični čas, spletni ali kombinirani) ter primernih oblik ocenjevanja; d) povečanjem privlačnosti in reformiranjem učnih načrtov za STEM s pristopom STEAM, ki vključuje uporabo v resničnem svetu, učenje na osnovi poizvedovanja in obogateno z IKT, prakse sodelovanja, vključno s poslovnim sodelovanjem univerz;
  + **Nagrajevanje odličnosti pri učenju, poučevanju in razvoju spretnosti**, in sicer z: a) razvijanjem in uvajanjem strategij in kulture kakovosti, ki nagrajuje in daje pobudo za odličnost pri poučevanju; b) usposabljanjem akademikov na področju novih in inovativnih pedagoških pristopov, vključno s naddisciplinarnimi pristopi, novimi učnimi načrti ter načini podajanja in ovrednotenja, c) povezovanjem izobraževanja z raziskovanjem in inovacijami, kjer je to relevantno; d) spodbujanjem podjetniškega, odprtega in inovativnega visokošolskega sektorja in podpiranjem partnerstva na področju izobraževanja in poučevanja s komercialnimi in nekomercialnimi organizacijami v zasebnem sektorju; e) razvijanjem novih praks na osnovi izobraževalnih raziskav in kreativnosti;
* **Oblikovanje vključujočih sistemov visokošolskega izobraževanja:** program bo gojil vključujoče pristope aktivnosti za mobilnost in sodelovanje, na primer: a) izboljšan dostop, sodelovanje in izpolnjevanje kvot za manj zastopane in depriviligirane skupine; b) razvoj in uveljavljanje fleksibilnih formatov mobilnosti (kratko, virtualno in kombinirano učenje); c) aktivna podpora prihajajočim mobilnim udeležencem skozi ves proces iskanja namestitve, kar vkjučuje sodelovanje z relevantnimi deležniki za nudenje ustreznih in ugodnih prenočišč. Posebna pozornost se posveča doseganju ustrezne uravnoteženosti spolov;
* **Spodbujanje državljanske odgovornosti**: podpiranje državljanske in družbene odgovornosti študentov, raziskovalcev in univerz, kar vključuje dejavnosti zunaj šolskega programa in priznavanje prostovoljskega dela in dela v korist skupnosti pri študijskih rezultatih, kjer je to smiselno;
* **Podpora pobudi za uvedbo študentske izkaznice EU** z varnim prenosom podatkov o študentih med visokošolskimi insitucijami, s polnim upoštevanjem varovanja osebnih podatkov in, kjer je mogoče, s povezavo z novim Europassom. Cilj je omogočiti študentom, da prek spleta upravljajo celoten administrativni postopek glede svoje mobilnosti v tujini (od izbora pa vse do priznavanja kreditnih točk ECTS), pri čemer se hkrati poenostavi dostop do cele vrste storitev za študente, vključno s knjižnicami, prehrano in namestitvijo – ko živijo na kampusu v tujini. Glavne komponente pobude za študentsko izkaznico EU se razvijajo v okviru projektov Erasmus+, ki se financirajo v skladu s ključnim ukrepom 2: strateška partnerstva, in ključnim ukrepom 3: v prihodnost usmerjeni projekti;
* Konsolidacija in nadaljnji razvoj **podatkovnih orodij in virov[[79]](#footnote-80) za visoko šolstvo** za spremljanje napredka glede doseganja ciljev evropskega izobraževalnega območja in prenovljene agende EU za visoko šolstvo;
* **Spodbujanje učinkovitih, uspešnih in trajnostnih modelov financiranja na ravni sistema in modelov upravljanja** ter nagrajevanje odličnega poučevanja, inovacij in pomembnosti za skupnost.

Na področju **šolskega izobraževanja** bodo imeli prednost naslednji ukrepi:

* **Krepitev razvoja ključnih kompetenc (skladno s priporočilom Sveta o ključnih kompetencah za vseživljenjsko učenje)**, na primer s spodbujanjem medsebojnega sodelovanja med različnimi učnimi načrti, spodbujanjem kreativnosti in inovativnih pristopov k učenju, inovativnih učnih okolij, sodelovanja z deležniki v lokalnih skupnostih in v tujini, podpiranjem učiteljev pri poučevanju na osnovi kompetenc in razvijanju ocenjevanja in preverjanja ključnih kompetenc.
* **Krepitev profilov učiteljskih poklicev,** vključno z učitelji, vodstvenimi delavci in izobraževalci učiteljev, na primer z ukrepi: narediti poklic privlačnejši in bolj raznolik; okrepiti izbor, zaposlovanje in ocenjevanje (modeli ovrednotenja zaposlenih, ocenjevanja in povratnih informacij); okrepiti začetno izobraževanje ter nadaljnji poklicni razvoj učiteljev in njegove različne faze neprekinjeno povezati; omogočanje in znatno povečanje mobilnosti učiteljev, vključno s premagovanjem preostalih ovir; podpora učiteljem pri razvijanju inovativnih praks poučevanja ter novih metod ocenjevanja, zlasti za podpiranje učenja in poučevanja, ki je usmerjeno v kompetence; krepitev vodenja v izobraževanju, vključno s porazdeljenim vodenjem na šoli in vodenjem učiteljev.
* **Spodbujanje celostnega pristopa pri poučevanju in učenju** **jezikov (skladno s priporočilom Sveta o učenju in poučevanju jezikov)**, oblikovanje večje jezikovne raznolikosti v šolah, na primer prek: spodbujanja zgodnjega učenja jezika in zavedanja jezika; možnosti dvojezičnega poučevanja, še posebej na mejnih območjih in/ali na območjih, kjer prebivalci uporabljajo več kot en jezik; prevladujoče usmeritve v uporabo novih tehnologij kot podpore učenja jezikov; podpiranje integracije učenja jezikov v učne načrte s poudarkom na doseganju zadostne ravni kompetence do konca obveznega izobraževanja; podpiranje ustvarjanja šol z zavedanjem jezika[[80]](#footnote-81).
* **Doseganje višje ravni dosežkov in zanimanja za znanost, tehnologijo, inženirstvo in matematiko** (STEM). Ta prednostna naloga bo med drugim vključevala: spodbujanje razvoja nacionalnih strategij za STEM; razvijanje partnerstev med šolami, podjetji, visokošolskimi institucijami, raziskovalnimi institucijami in širšo družbo; spodbujanje učinkovitega in inovativnega pedagoškega pristopa in ocenjevanja; spodbujanje pristopa STE(A)M k izobraževanju s pomočjo interdisciplinarnega poučevanja predmetov STEM v kulturnem, okoljskem, ekonomskem, oblikovalnem kontekstu in drugih kontekstih, z udeležbo vseh akademskih disciplin.
* **Obravnavanje zgodnjega opuščanja šolanja in prikrajšanosti** ter omogočanje uspeha vsem učencem, vključno z otroki z migrantskim ozadjem, na primer prek: krepitve sodelovanja med vsemi akterji v šolah ter z družinami in drugimi zunanjimi deležniki; izboljšanja prehodov med različnimi ravnmi izobraževanja; gojenja preventivnih pristopov in zgodnjega posredovanja; podpiranja mreženja šol, ki spodbujajo sodelovalne in celovite pristope k poučevanju in učenju; izboljšanja evalvacije in zagotavljanja kakovosti.
* **Razvijanje visoko kakovostnega zgodnjega izobraževanja in sistemov nege** **(skladno s priporočilom sveta ECEC),** na primer: podpiranje začetnega in nadaljnjega poklicnega razvoja vsega osebja, ki sodeluje pri organiziranju, vodenju in nudenju zgodnjega izobraževanja in nege; ustvarjanje, testiranje ali uvajanje strategij in praks za spodbujanje sodelovanja vseh otrok v zgodnjem izobraževanju in negi, vključno z otroki, ki potrebujejo posebno podporo (npr. invalidni otroci ali otroci iz socialno in ekonomsko depriviligiranih okolij, otroci migrantov); podpiranje uvajanja okvira EU za kakovost zgodnjega izobraževanja in nege.
* **Oblikovanje kapacitet za spodbujanje in omogočanje priznavanja obdobij učenja v tujini (vključno z vključevanjem priporočil Sveta v zvezi s samodejnim medsebojnim priznavanjem)**, vključno s spodbujanjem priznavanja formalne izobrazbe in prečnih kompetenc, ki se razvijajo prek neformalnega in priložnostnega učenja, na primer prek: oblikovanja administrativnih kapacitet šol v podporo sodelovanju učencev v mednarodnih projektih in vrstniških izmenjavah, vključno z raziskovanjem potenciala posredniških organov, ki združujejo kapaciteto več šol; vzpostavljanje trajnih partnerstev med organizacijami, ki postavljajo čezmejne izobraževalne izmenjave v splošnem izobraževanju; spodbujanje vdelanih razrednih izmenjav ali programov mobilnosti učencev kot del šolskih programov; razvijanje in razširanje orodij in mehanizmov za pripravo, spremljanje in priznavanje obdobij v tujini; ter deljenje in podpora dobrim praksam.
* **Razvijanje močnih sistemov za zagotavljanje kakovosti** za doseganje visokokakovostnega vključujočega izobraževanja ter povečanje zaupanja med državami glede kakovosti njihovih posameznih šolskih izobraževalnih sistemov, na primer s podpiranjem držav pri razvijanju sinergij med notranjimi in zunanjimi ocenjevanji, pri angažiranju deležnikov v procesih zagotavljanja kakovosti ali pri oblikovanju njihovih strategij zagotavljanja kakovosti tako, da podpirajo širši razvoj kompetenc.

Na področju **poklicnega izobraževanja in usposabljanja (tako začetnega kot nadaljevalnega)** bodo imeli prednost naslednji ukrepi:

* Razvoj partnerstev v podporo vzpostavitvi in uveljavitvi **strategij za internacionalizacijo izvajalcev PIU**[[81]](#footnote-82), s ciljem oblikovanja potrebnih podpornih mehanizmov ter pogodbenih okvirov za spodbujanje kakovostne mobilnosti osebja in dijakov v PIU[[82]](#footnote-83), vključno s spodbujanjem samodejnega medsebojnega priznavanja njihovih kvalifikacij in učnih izidov; razvoj študentskih podpornih storitev za spodbujanje internacionalizacije in mobilnosti dijakov PIU prek ukrepov, ki so namenjeni informiranju, motiviranju, pripravi in omogočanju socialnega vključevanja dijakov PIU v državi gostiteljici, pri čemer se krepi medkulturna zavest in aktivno državljanstvo;
* Razvoj partnerstev, ki so namenjena **spodbujanju izobraževanja na delovnem mestu v vseh oblikah** tako za mladino kot za odrasle, in še posebej uveljavitev priporočila Sveta o evropskem okviru za kakovostno in učinkovito vajeništvo[[83]](#footnote-84). Ta partnerstva so lahko tudi namenjena razvoju novih izobraževalnih vsebin in skupnih kvalifikacij PIU, ki združujejo obdobja izobraževanja na delovnem mestu, vključno s priložnostmi za uporabo znanja v dejanskih situacijah na delovnem mestu, pri čemer se, kadar je mogoče, vključuje izkušnje mednarodne mobilnosti;
* Izboljšanje **kakovosti v PIU** z vzpostavitvijo povratnih informacij za prilagoditev ponudbe PIU, vključno z vzpostavitvijo ali preskušanjem ureditev za spremljanje dijakov, ki so zaključili šolanje, kot del sistema za zagotavljanje kakovosti, v skladu s priporočilom Sveta o spremljanju dijakov, ki so zaključili šolanje, in priporočilom Evropskega referenčnega okvira za zagotavljanje kakovosti poklicnega izobraževanja in usposabljanja (EQAVET)[[84]](#footnote-85);
* Spodbujanje **dostopa do izobraževanja in usposabljanja za vse** prek nadaljevalnega PIU, s posebnim poudarkom na nizkokvalificiranih posameznikih, še posebej s povečanjem kakovosti, ponudbe in dostopnosti nadaljevalne PIU, potrjevanjem neformalnega izobraževanja in priložnostnega učenja, spodbujanjem izobraževanja na delovnem mestu, zagotavljanjem učinkovitih in celovitih svetovalnih storitev in fleksibilnih in prepustnih izobraževalnih poti; vključuje razvoj partnerstev med mikro, majhnimi in srednje velikimi podjetji in ponudniki PIU, z namenom spodbujanja centrov skupnih kompetenc, izobraževalnih omrežij, zbiranjem virov in zagotavljanjem začetnega in/ali nadaljevalnega usposabljanja njihovega osebja;
* Nadaljnje utrjevanje **ključnih kompetenc** v začetnem in nadaljevalnem PIU, še posebej bralna, matematična, digitalna in podjetniška pismenost ter tuji jeziki), vključno s skupnimi metodologijami za uvajanje teh kompetenc v učne načrte, kot tudi za pridobivanje, podajanje in ocenjevanje učnih izidov teh učnih načrtov;
* Podpiranje uvedbe inovativnih pristopov in digitalnih tehnologij za poučevanje in izobraževanje, kot je navedeno v Akcijskem načrtu za digitalno izobraževanje, vključno z učinkovito rabo orodja za samorefleksijo SELFIE v podporo celovitemu pristopu k inovacijam in uporabi digitalnih tehnologij za pedagoške, administrativne, tehnične in organizacijske spremembe;
* Uvedba sistematičnih pristopov k začetnemu in stalnemu strokovnemu razvoju učiteljev, **vodij usposabljanja in mentorjev PIU** v šolah in delovnem okolju (vključno z vajeništvom), ter z razvojem učinkovitega digitalnega, odprtega in inovativnega izobraževanja in pedagogike, kot tudi praktičnih orodij; povečanje privlačnosti poklicev za učitelje, vodje usposabljanja in mentorje in vodje PIU;
* Razvoj trajnega partnerstva za vzpostavitev in/ali nadaljnji razvoj **organiziranja državnih, regionalnih in področnih tekmovanj v znanju**, kot obliki povečevanja privlačnosti in odličnosti v PIU. Ta partnerstva lahko razvijajo in podpirajo praktično ureditev za pripravo, usposabljanje in udeležbo dijakov in osebja PIU na mednarodnih, državnih, regionalnih in področnih tekmovanj iz znanja, v tesnem sodelovanju s podjetji, ponudniki PIU, zbornicami in drugimi relevantnimi deležniki.

Na področju **izobraževanja odraslih** bodo prednost imeli naslednji ukrepi:

* Izboljšanje in razširitev **nabora priložnosti za visokokakovostno učenje odraslih**, in sicer z omogočanjem fleksibilnih ponudb učenja, ki so prilagojene njihovim učnim potrebam (npr. kombinirano učenje, digitalno učenje in aplikacije), ter s potrjevanjem spretnosti, pridobljenih s priložnostnim in neformalnim učenjem.
* Podpora vzpostavitvi in **dostopu do poti nadgrajevanja znanja** za nizko usposobljene in nizko kvalificirane odrasle, kar jim omogoča izboljšati bralne, matematične in digitalne kompetence, kot tudi druge ključne kompetence, in napredovati v višje kvalifikacije, vključno s prepoznanimi spretnostmi in možnostjo presejanja ali prilagojenega učenja.
* Povečanje **povpraševanja po izobraževanju in pristopa k izobraževanju** z učinkovitimi strategijami doseganja, usmerjanja in motiviranja, ki podpirajo poti nadgrajevanja znanja s tem, da nizko usposobljene in/ali nizkokvalificirane odrasle spodbujajo in podpirajo, ali s tem, da razvijajo vodenje kot storitev, ki zagotavlja, da imajo odrasli dostop do relevantnega učenja skozi vse življenje.
* Širjenje in razvoj **kompetenc izobraževalnega** in drugega osebja, ki podpira odrasle udeležence v izobraževanju, še zlasti pri ocenjevanju njihovega predhodnega znanja in spretnosti ter pri motiviranju odraslih, da se učijo; izboljševanje metod in orodij poučevanja z učinkovito uporabo inovativnih rešitev in digitalnih tehnologij.
* **Razvoj mehanizmov za spremljanje učinkovitosti** in izboljšanje zagotavljanja kakovosti politik in zagotavljanja izobraževanja odraslih, ter za sledenje in spremljanje napredka učečih se odraslih.
* Promoviranje programa Erasmus + med državljani vseh generacij, tudi s ponudbo dejavnosti izobraževanja in izmenjave izkušenj za starejše osebe, z namenom izgradnje in krepitve evropske identitete.

Na področju **mladine** bodo v skladu s strategijo EU za mlade prednost imeli:

* Projekti, ki angažirajo, povezujejo in opolnomočajo mlade: krepitev medsektorskega sodelovanja, omogočanje večje sinergije prek različnih področij delovanja, ki so mladim pomembna. Poseben poudarek bo na sodelovanju, vključno z alternativnimi in inovativnimi oblikami sodelovanja, in aktivnem državljanstvu mladih, zlasti kjer gre za mladino s tveganjem socialne izključenosti.

Prednost bodo imeli projekti, ki:

* + spodbujajo večjo udeležbo vseh mladih pri demokratičnem in državljanskem življenju v Evropi;
  + omogočajo mladim, da se povežejo z izvoljenimi oblikovalci politik, javnimi upravami, interesnimi skupinami, organizacijami civilne družbe ali posameznimi državljani v okviru katerega koli političnega ali družbenega procesa, ki vpliva na njihova življenja, jim izrazijo svoje mnenje in vplivajo nanje;
  + spodbujajo kritično razmišljanje in medijsko pismenost med mladimi, da se krepi demokracija in nasprotuje manipulaciji, propagandi in dezinformacijam;
  + razširjajo in poglabljajo politično, civilno in družbeno sodelovanje mladih na lokalni, regijski, nacionalni, evropski ali globalni ravni;
  + gojijo aktivno državljanstvo in zlasti prostovoljstvo in solidarnost med mladimi;
  + spodbujajo socialno vključenost vseh mladih, pri čemer gradijo na evropskih vrednotah;
  + podpirajo medkulturni dialog in spodbujajo poznavanje in sprejemanje raznolikosti ter tolerantnosti v družbi;
  + krepijo občutek mladih za iniciativo, zlasti na družbenem področju in v podporo njihovim skupnostim;
  + ojačajo povezave med politiko, raziskovanjem in prakso ter spodbujajo boljše poznavanje situacije mladih in politike za mlade.
* Projekti, ki prispevajo h kakovosti in k inovacijam mladinskega dela ter njegovemu priznavanju.   
    
  Prednost bodo imeli projekti, ki:
* podpirajo krepitev zmogljivosti mladinskih delavcev in prakso mladinskega dela;
* podpirajo mladinske delavce pri razvoju in izmenjavi učinkovitih metod pri doseganju marginaliziranih skupin mladih, preprečevanju rasizma in nestrpnosti med mladimi ter obravnavi tveganj, priložnosti in posledic digitalizacije;
* spodbujajo vključevanje in zaposljivost mladih z manj priložnostmi (vključno z mladimi, ki niso zaposleni, se ne izobražujejo ali usposabljajo), s posebnim poudarkom na mladih, ki jim grozi marginalizacija, in mladih z migrantskim ozadjem, vključno z novoprispelimi priseljenci in mladimi begunci;
* odpirajo mladinsko delo za medsektorsko sodelovanje in omogočajo večje sinergije na vseh področjih ukrepov, ki se posvečajo skrbem mladih;
* olajšujejo prehod mladih iz obdobja mladosti v odraslost, med drugim s podpiranjem vključitve na trg dela z obravnavanjem ključnih kompetenc, ter druga organizacijska podpora, ki jo lahko prinese mladinsko delo;
* spodbujajo priznavanje in potrjevanje mladinskega dela ter priložnostnega in neformalnega učenja na evropski, nacionalni, regionalni in lokalni ravni;
* spodbujanje podjetništva, kreativnega učenja in socialnega podjetništva med mladimi.

Prednost bodo imeli projekti v obliki transnacionalnih mladinskih pobud, ki skupinam mladih omogočajo, da zamisli vpeljejo v prakso, tudi prek socialnih podjetij, za spopadanje z izzivi in težavami, ugotovljenimi v njihovem vsakdanu.

Katere aktivnosti so podprte v strateškem partnerstvu?

V življenjskem ciklu projektov in glede na vrsto strateškega partnerstva se lahko v okviru projektov običajno izvede širok nabor aktivnosti, na primer:

|  |
| --- |
| * aktivnosti, ki krepijo sodelovanje in mreženje organizacij; * preskušanje in/ali izvajanje **inovativnih praks** na področju izobraževanja, usposabljanja in mladine; * aktivnosti, ki olajšajo **priznavanje in potrjevanje znanja, spretnosti in kompetenc**, pridobljenih s formalnim, neformalnim in priložnostnim učenjem; * aktivnosti **sodelovanja med regionalnimi organi** za spodbujanje razvoja sistemov na področju izobraževanja, usposabljanja in mladine ter njihovega vključevanja v ukrepe za lokalni in regionalni razvoj; * aktivnosti za podporo učečim se, ki imajo **posebne potrebe**, da zaključijo izobraževanje in da se jim olajša prehod na trg dela, vključno s preprečevanjem segregacije in diskriminacije v izobraževanju za marginalizirane skupnosti; * aktivnosti za boljšo pripravljenost ter uporabo strokovnjakov na področju izobraževanja in usposabljanja za izzive, povezane z **enakostjo, raznolikostjo in vključevanjem**, v učnem okolju; * aktivnosti spodbujanja integracije beguncev, prosilcev za azil in novoprispelih migrantov ter ozaveščanja glede begunske krize v Evropi; * mednarodne pobude, ki podpirajo podjetniško naravnanost in spretnosti za spodbujanje **aktivnega državljanstva in podjetništva (vključno s socialnim podjetništvom)**, ki jih skupaj izvajata dve ali več skupin mladih iz različnih držav. |

Strateška partnerstva lahko organizirajo tudi mednarodne **aktivnosti učenja, poučevanja in usposabljanja** za posameznike, če te prispevajo dodano vrednost pri doseganju ciljev projekta. Nekatere od teh aktivnosti so še posebno relevantne na enem ali več področjih izobraževanja, usposabljanja in mladine, kot je navedeno v spodnji preglednici. Za podrobnejši opis podprtih aktivnosti glej Prilogo I.

|  |  |
| --- | --- |
| **Vrsta aktivnosti** | **Posebno relevantna za** |
| kombinirana mobilnost učečih se | vsa področja izobraževanja, usposabljanja in mladine |
| kratkotrajne izmenjave skupin učencev/dijakov | šolsko izobraževanje, PIU |
| intenzivni študijski programi | visokošolsko izobraževanje |
| dolgotrajna učna mobilnost učencev/dijakov | šolsko izobraževanje |
| dolgotrajna mobilnost za poučevanje ali usposabljanje | visokošolsko izobraževanje, PIU, šolsko izobraževanje in izobraževanje odraslih |
| dolgotrajna mobilnost mladinskih delavcev | mladina |
| kratkotrajna skupna usposabljanja osebja | vsa področja izobraževanja, usposabljanja in mladine |

Kdo lahko sodeluje v strateškem partnerstvu?

Praviloma so strateška partnerstva namenjena sodelovanju med organizacijami s sedežem v državah Programa. Vendar lahko organizacije iz partnerskih držav sodelujejo v strateškem partnerstvu kot partnerice (ne kot prijaviteljice), če njihova udeležba k projektu prispeva bistveno dodano vrednost.

Poleg organizacij, ki formalno sodelujejo v projektu in prejemajo sredstva EU, lahko strateška partnerstva vključujejo tudi pridružene partnerje iz javnega ali zasebnega sektorja, ki prispevajo k izvajanju določenih projektnih nalog/aktivnosti ali podpirajo razširjanje in trajnost projekta. Za vprašanja glede upravljanja sporazuma se pridruženi partnerji ne štejejo za partnerje pri projektu in ne prejemajo sredstev. Vendar morata biti njihova vključenost in vloga v projektu ter različnih aktivnostih jasno opisani.

Kakšna so merila za oceno strateškega partnerstva?

V nadaljevanju so navedena formalna merila, ki jih mora izpolniti strateško partnerstvo za upravičenost do nepovratnih sredstev Erasmus+:

Splošna merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko katera koli javna ali zasebna organizacija s sedežem v državi Programa ali kateri koli partnerski državi sveta (glej poglavje „Upravičene države“ v delu A tega vodnika).  Taka organizacija je lahko na primer:   * visokošolska institucija; * šola/institucija/center za izobraževanje (na kateri koli ravni, od predšolskega do srednješolskega izobraževanja, vključno s poklicnim izobraževanjem in izobraževanjem odraslih); * neprofitna organizacija, združenje, nevladna organizacija; * javno ali zasebno malo, srednje ali veliko podjetje (vključno s socialnimi podjetji); * javni organ na lokalni, regionalni ali nacionalni ravni; * socialni partner ali drug predstavnik sveta dela, tudi gospodarske zbornice, industrijske zbornice, obrtniška/poklicna združenja in sindikati; * raziskovalni inštitut; * fundacija; * medpodjetniški center za usposabljanje; * podjetja, ki zagotavljajo skupna usposabljanja (usposabljanja v sodelovanju z drugimi); * kulturna organizacija, knjižnica, muzej; * organ, ki zagotavlja karierno orientacijo, poklicno svetovanje in storitve informiranja; * organ, ki potrjuje znanje, spretnosti in kompetence, pridobljene z neformalnim in priložnostnim učenjem; * evropska mladinska nevladna organizacija; * skupina mladih, ki je dejavna na področju mladinskega dela, vendar ne nujno v okviru mladinske organizacije (tj. neformalna skupina mladih)[[85]](#footnote-86).   Visokošolske institucije s sedežem v državi Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav, vendar bodo te morale sprejeti njena načela. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Strateško partnerstvo je mednarodno in vključuje vsaj tri organizacije iz treh različnih držav Programa. Ni omejenega števila sodelujočih organizacij.  Vendar so proračunska sredstva za vodenje in izvajanje projektov omejena navzgor (znesek enakovreden desetim sodelujočim organizacijam). Ob oddaji vloge za nepovratna sredstva morajo biti opredeljene vse sodelujoče organizacije.  Izjemoma veljajo drugačna pravila za naslednja strateška partnerstva:   * **strateška partnerstva na področju mladine** morajo vključevati vsaj dve organizaciji iz dveh različnih držav Programa; * **partnerstva za izmenjavo med šolami** morajo vključevati vsaj dve in največ šest šol iz vsaj dveh različnih držav Programa[[86]](#footnote-87). |
| **Kraji izvajanja aktivnosti** | Vse aktivnosti strateškega partnerstva se morajo izvajati v državah organizacij, ki sodelujejo v projektu. Aktivnosti učenja, poučevanja in usposabljanja za učeče se in dolgotrajne aktivnosti za osebje je mogoče organizirati le v državah Programa.  Poleg tega lahko, če je to upravičeno glede na cilje ali izvajanje projekta:   * aktivnosti potekajo tudi na sedežu institucije Evropske unije, čeprav v projektu ni sodelujočih organizacij iz države, ki gosti institucijo[[87]](#footnote-88); * v državi katerega koli pridruženega partnerja, ki sodeluje v strateškem partnerstvu, potekajo multiplikativni dogodki. |
| **Trajanje projekta** | * **Partnerstva na področju visokošolskega izobraževanja:** od 24 do 36 mesecev; * **partnerstva na področju PIU, šolskega izobraževanja in izobraževanja odraslih:** od 12 do 36 mesecev[[88]](#footnote-89); * **partnerstva na področju mladine:** od 6 do 36 mesecev.   Trajanje mora biti izbrano ob prijavi na podlagi cilja projekta in vrste aktivnosti, ki so načrtovane v tem času.  V izjemnih primerih se lahko trajanje strateškega partnerstva na prošnjo upravičenca in s soglasjem nacionalne agencije podaljša za največ šest mesecev, če skupno trajanje ni daljše od treh let. V tem primeru se znesek skupnih nepovratnih sredstev ne spremeni. V vseh primerih pa se morajo projekti zaključiti najpozneje do 31. avgusta 2023. |
| **Kje se prijaviti?** | Pri nacionalni agenciji v državi, kjer ima organizacija prijaviteljica sedež[[89]](#footnote-90). Na en rok lahko en konzorcij partneric odda samo eno vlogo in pri samo eni nacionalni agenciji. |
| **Kdaj se prijaviti?** | * **Partnerstva na področju visokošolskega izobraževanja, PIU, šolskega izobraževanja in izobraževanja odraslih:**   + prijavitelji morajo vlogo za nepovratna sredstva oddati **do 24. marca do 12. ure (opoldne po bruseljskem času)** za projekte, ki se začnejo med 1. septembrom in 31. decembrom istega leta. * **Partnerstva na področju mladine:** prijavitelji morajo vlogo za nepovratna sredstva oddati do:   + **5. februarja do 12. ure (opoldne po bruseljskem času)** za projekte, ki se začnejo med 1. junijem in 30. septembrom istega leta;   + **30. aprila do 12. ure (opoldne po bruseljskem času)** za projekte, ki se začnejo med 1. septembrom istega leta in 31. januarjem naslednjega leta;   + **1. oktobra do 12. ure (opoldne po bruseljskem času)** za projekte, ki se začnejo med 1. februarjem in 31. majem naslednjega leta.   Za strateška partnerstva na področju mladine: za vsakega od treh rokov se lahko nacionalne agencije odločijo, ali bodo organizirale rok za obe vrsti strateških partnerstev (tj. podpora inovacijam in podpora izmenjavam dobrih praks) ali rok samo za eno vrsto projektov. Prijavitelje pozivamo, naj za natančnejše informacije obiščejo spletišče svoje nacionalne agencije. |
| **Kako se prijaviti?** | Za podrobnosti o postopku prijave glej del C tega vodnika. |

Dodatna merila za upravičenost

Če strateško partnerstvo predvideva katero od naslednjih mednarodnih aktivnosti učenja, poučevanja in usposabljanja, je treba upoštevati še ustrezna dodatna merila za upravičenost:

**Kratkotrajna skupna usposabljanja osebja**

|  |  |
| --- | --- |
| **Upravičeni udeleženci** | Profesorji, učitelji, vodje usposabljanja ter izobraževalno in administrativno osebje[[90]](#footnote-91), ki dela v sodelujočih organizacijah v državah Programa in partnerskih državah. Mladinski delavci iz držav Programa in partnerskih držav. |
| **Trajanje aktivnosti** | Od 3 dni do 2 mesecev; dnevi poti niso zajeti |

**Intenzivni študijski programi**

|  |  |
| --- | --- |
| **Upravičeni udeleženci** | Učeči se: študenti visokošolskih institucij, vpisani v sodelujočo visokošolsko institucijo v državi Programa.  Osebje za poučevanje: osebje za poučevanje iz sodelujočih visokošolskih institucij v državah Programa ali partnerskih državah.  Povabljeni učitelji: osebje za poučevanje iz nesodelujočih visokošolskih institucij ter strokovnjaki/izvedenci iz podjetij ali drugih organizacij v državah Programa ali partnerskih državah. |
| **Trajanje aktivnosti** | Učeči se: od 5 dni do 2 mesecev; dnevi poti niso zajeti  Osebje za poučevanje (vključno s povabljenimi učitelji): od 1 dneva do 2 mesecev; dnevi poti niso zajeti |

**Kombinirana mobilnost učencev/dijakov, učečih se in mladih   
(ki združuje kratkotrajno fizično mobilnost in virtualno mobilnost)**

|  |  |
| --- | --- |
| **Upravičeni udeleženci** | Vajenci, dijaki v PIU, študenti, vpisani na visokošolsko institucijo[[91]](#footnote-92), učeči se odrasli in učenci/dijaki iz sodelujočih organizacij v državah Programa. Mladi iz držav Programa. |
| **Trajanje aktivnosti** | Od 5 dni do 2 mesecev; dnevi poti niso zajeti |

**Kratkotrajne izmenjave skupin učencev (vključno s PIU)**

|  |  |
| --- | --- |
| **Upravičeni udeleženci** | Učenci in dijaki PIU katere koli starosti, vpisani na sodelujočo šolo (vključno z organizacijami PIU) v državi Programa, ki jih spremlja šolsko osebje. |
| **Trajanje aktivnosti** | Od 3 dni do 2 mesecev; dnevi poti niso zajeti |

**Dolgotrajna mobilnost za poučevanje ali usposabljanje**

|  |  |
| --- | --- |
| **Upravičeni udeleženci** | Profesorji, učitelji, vodje usposabljanja ter izobraževalno in administrativno osebje, ki dela v sodelujočih organizacijah v državah Programa. |
| **Trajanje aktivnosti** | Od 2 do 12 mesecev |

**Dolgotrajna učna mobilnost učencev/dijakov**

|  |  |
| --- | --- |
| **Upravičeni udeleženci** | Učenci/dijaki, stari 14 let ali več in vpisani na sodelujočo šolo v državi Programa. |
| **Trajanje aktivnosti** | Od 2 do 12 mesecev |

**Dolgotrajna mobilnost mladinskih delavcev**

|  |  |
| --- | --- |
| **Upravičeni udeleženci** | Mladinski delavci iz držav Programa. |
| **Trajanje aktivnosti** | Od 2 do 12 mesecev |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

V skladu s cilji projekta, sodelujočimi organizacijami, pričakovanim učinkom in drugimi elementi so lahko strateška partnerstva različnih velikosti in temu primerno prilagajajo svoje aktivnosti. Če poenostavimo, ta ukrep sodelujočim organizacijam omogoča, da pridobijo izkušnje v mednarodnem sodelovanju, okrepijo svoje zmogljivosti ter hkrati dosežejo visokokakovostne in inovativne rezultate. Ocena kakovosti projekta bo sorazmerna s cilji sodelovanja in naravo vključenih organizacij.

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | Ustreznost predloga v zvezi s:   * cilji in prednostnimi nalogami ukrepa (glej poglavje „Kakšni so cilji in prednostne naloge strateškega partnerstva?“). * Če predlog obravnava prečno prednostno nalogo „socialna vključenost“, bo obravnavan kot zelo ustrezen. * Če predlog obravnava eno ali več „evropskih prednostnih nalog v nacionalnem okviru“, kot jih razglasi nacionalna agencija, bo obravnavan kot zelo ustrezen.   V kolikšni meri:   * predlog temelji na pravi in ustrezni analizi potreb; * so cilji jasno opredeljeni in realistični ter obravnavajo vprašanja, ki so pomembna za sodelujoče organizacije in ciljne skupine; * je predlog ustrezen za uresničevanje sinergij med različnimi področji izobraževanja, usposabljanja in mladine; * je predlog inovativen in/ali dopolnjuje druge pobude, ki jih že izvajajo sodelujoče organizacije; * predlog prispeva dodano vrednost na ravni EU z rezultati, ki jih ne bi bilo mogoče doseči z izvajanjem aktivnosti v samo eni državi. |
| **Kakovost zasnove in izvedbe projekta (največ 20 točk)** | Jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje;  usklajenost ciljev projekta in predlaganih aktivnosti;  kakovost in izvedljivost predlagane metodologije;  obstoj in ustreznost ukrepov za nadzor kakovosti, da se zagotovijo visokokakovostna izvedba projekta, pravočasni zaključek in poraba sredstev v okviru proračuna;  v kolikšni meri je projekt stroškovno učinkovit in dodeljuje ustrezna sredstva posameznim aktivnostim;  po potrebi uporaba spletnih platform Erasmus+ (tj. eTwinning; EPALE; School Education Gateway) kot orodij za pripravo, izvajanje in nadaljnje spremljanje aktivnosti projekta.  Partnerstva za izmenjavo med šolami:   * + v kolikšni meri projekti gradijo na prejšnjih ali obstoječih projektih eTwining;   + v kolikšni meri projekt koristi eTwining v kombinaciji s fizično mobilnostjo za oblikovanje daljših, pogostejših in bogatejših izmenjav med učenci in dijaki ter učitelji iz različnih držav (kombinirana mobilnost).   Če so v projektu predvidene aktivnosti usposabljanja, poučevanja ali učenja:  kakovost praktičnih ureditev ter načinov upravljanja in podpore v aktivnostih učenja, poučevanja in usposabljanja;  v kolikšni meri so te aktivnosti usklajene s cilji projekta in vključujejo ustrezno število udeležencev;  kakovost ureditev za priznavanje in potrjevanje učnih izidov udeležencev v skladu z evropskimi orodji in načeli za preglednost in priznavanje. |
| **Kakovost projektne skupine in dogovorov o sodelovanju (največ 20 točk)** | * V kolikšni meri:   + projekt vključuje ustrezen nabor sodelujočih organizacij, ki se dopolnjujejo in imajo zahtevan profil, izkušnje in strokovno znanje za uspešno izvedbo vseh vidikov projekta;   + sta iz porazdelitve odgovornosti in nalog razvidna zavezanost in dejavno prispevanje vseh sodelujočih organizacij;   + projekt vključuje udeležbo organizacij z različnih področij izobraževanja, usposabljanja, mladine in iz drugih socialno- ekonomskih sektorjev, če to velja za vrsto projekta.[[92]](#footnote-93) * V kolikšni meri projekt v ukrep vključuje nove udeležence; * Za partnerstva za izmenjavo med šolami: v kolikšni meri projekt vključuje šole eTwinning ter zanje ustvarja priložnosti za spodbujanje najboljših praks v eTwinningu in zagotavlja mentorstvo drugim šolam, ki imajo manj izkušenj z eTwinningom. * obstoj učinkovitih mehanizmov za koordinacijo in obveščanje med sodelujočimi organizacijami ter drugimi zadevnimi deležniki; * kadar je to ustrezno, v kolikšni meri vključenost sodelujoče organizacije iz partnerske države prispeva bistveno dodano vrednost k projektu (če ta pogoj ni izpolnjen, se projekt ne upošteva pri izboru). |
| **Učinek in razširjanje (največ 30 točk)** | * Kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * kakovost načrta razširjanja: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * če je ustrezno, v kolikšni meri je v predlogu opisano, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo; in predlog ne vsebuje nesorazmernih omejitev; * kakovost načrtov za zagotavljanje trajnosti projekta: ali lahko projekt po porabi nepovratnih sredstev EU še naprej dosega učinek in rezultate. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 10 točk za kategoriji „Kakovost zasnove in izvedbe projekta“ in „Kakovost projektne skupine in dogovorov o sodelovanju“). Predlogi, ki ne obravnavajo vsaj ene prednostne naloge ukrepa, ne bodo financirani.

Posebne oblike strateškega partnerstva

Strateška partnerstva podpirajo širok in prilagodljiv nabor aktivnosti za izvajanje visokokakovostnih projektov, spodbujanje razvoja in posodabljanja organizacij ter podporo razvoju politik na evropski, nacionalni in regionalni ravni.

V skladu s cilji projekta, sodelujočimi organizacijami, pričakovanim učinkom in drugimi elementi so lahko strateška partnerstva različnih velikosti in temu primerno prilagajajo svoje aktivnosti.

Med velikim številom aktivnosti in oblik projektov imajo naslednja strateška partnerstva posebne značilnosti.

Partnerstva za izmenjavo med šolami

Glavni cilj partnerstev za izmenjavo med šolami je okrepiti evropsko razsežnost v sodelujočih šolah, njihovo zmogljivost za čezmejno sodelovanje in njihovo sposobnost spopadanja z novimi izzivi. Ta partnerstva bodo z organiziranjem aktivnosti mobilnosti za učence/dijake spodbujala tudi skupne vrednote svobode, vključevanja, strpnosti in nediskriminacije, ki jih poudarja pariška deklaracija iz marca 2015.

Partnerstva za izmenjavo med šolami lahko izvajajo različne aktivnosti za izmenjavo osebja in učencev/dijakov:

* **kratkotrajne izmenjave skupin učencev/dijakov (od 3 dni do 2 mesecev):** učenci/dijaki iz različnih držav lahko sodelujejo v aktivnostih, povezanih s cilji partnerstva. Aktivnosti kratkotrajnih izmenjav so zasnovane tako, da učencem/dijakom ponujajo mednarodne učne izkušnje, jim pomagajo razviti razumevanje raznolikosti evropskih kultur in jezikov ter pridobiti družbene, državljanske in medkulturne kompetence, potrebne za njihov osebni razvoj;
* **dolgotrajna učna mobilnost učencev/dijakov (od 2 do 12 mesecev)**: učenci/dijaki, stari vsaj 14 let, lahko določeno obdobje preživijo v šoli gostiteljici in pri gostiteljski družini v tujini. Pričakuje se, da bodo šole pošiljateljice in šole gostiteljice zagotovile visokokakovostne učne izide in ustrezno priznavanje za udeležene učence/dijake ter jih v obdobju mobilnosti stalno podpirale. Prijavitelji za partnerstva za izmenjavo med šolami se lahko popolnoma osredotočijo na organizacijo dolgotrajne mobilnosti učencev/dijakov kot orodja za razvoj potenciala mednarodnega sodelovanja udeleženih šol;
* **kratkotrajna skupna usposabljanja osebja (od 3 dni do 2 mesecev):** pedagoško in nepedagoško osebje lahko sodelujeta ter si izmenjujeta izkušnje in strokovno znanje ali prejemata skupno usposabljanje;
* **dolgotrajna mobilnost za poučevanje ali usposabljanje (od 2 do 12 mesecev):** ta aktivnost zaradi daljše napotitve v partnersko šolo osebju omogoča, da poglobi svoje znanje in razumevanje sistemov izobraževanja in usposabljanja v drugih državah, ter mu pomaga pri izmenjavi in pridobivanju strokovnih kompetenc, metod in praks.

eTwinning v partnerstvu za izmenjavo med šolami

Povezovanje mobilnosti in fizične izmenjave z virtualnim sodelovanjem je lahko pomembni element v partnerstvu za izmenjavo med šolami. Še posebej se za projekte močno spodbuja uporabo platforme **eTwinning**, da lahko sodelujejo pri projektu pred aktivnostmi mobilnosti, med njimi in po njih.

Da se pokažejo prednosti njihovega predloga v smislu uporabe eTwinninga, mora prijavitelj razložiti relevantne elemente v prijavi projekta. Posebej pomembni elementi so med drugim:

* Za šole z oznako eTwinning[[93]](#footnote-94) v projektu in ustvarjanje priložnosti zanje za spodbujanje najboljših praks v eTwinningu in zagotavljanje mentorstva drugim šolam, ki imajo manj izkušenj z eTwinningom;
* Predstavitev konkretnih načrtov, ki temeljijo na prejšnjih ali obstoječih projektih eTwinning;
* Uporaba eTwininga v kombinaciji s fizično mobilnostjo za oblikovanje daljših, pogostejših in bogatejših izmenjav med učenci in dijaki ter učitelji iz različnih držav (kombinirana mobilnost).

Posebna merila za upravičenost za partnerstva za izmenjavo med šolami

V primerjavi z drugimi strateškimi partnerstvi bodo za to obliko veljala naslednja posebna pravila:

* partnerstva morajo vključevati vsaj dve in največ šest šol[[94]](#footnote-95);
* sodelujejo lahko le šole iz držav Programa;
* projekti bodo praviloma trajali od 12 do 24 mesecev. Samo projekti, v okviru katerih se organizira dolgotrajna mobilnost učencev/dijakov, lahko trajajo do 36 mesecev;
* finančna sredstva so zagotovljena za aktivnosti mobilnosti osebja in učencev/dijakov (vključno s spremljajočimi učitelji ali drugimi usposobljenimi osebami) ter za splošne stroške vodenja in izvajanja projektov. Namenska sredstva niso zagotovljena za intelektualne rezultate, multiplikativne dogodke in mednarodna projektna srečanja. Če je upravičeno, je mogoče zaprositi za dodatna sredstva za podporo udeležencem s posebnimi potrebami in za izredne stroške. Za podrobnosti glej poglavje „Kakšna so pravila za dodelitev sredstev?“;
* financiranje bo omejeno na največ 16 500 EUR na leto na sodelujočo šolo. Ta omejitev se uporabi na nivoju projekta[[95]](#footnote-96). V to omejitev niso vključena sredstva za podporo udeležencem s posebnimi potrebami in za izredne stroške za drage potne stroške.

Uspešna partnerstva za izmenjavo med šolami bodo za razliko od drugih strateških partnerstev uporabljala poseben pogodbeni model. Šola prijaviteljica ob prijavi prevzame vodilno vlogo v projektu in se prijavi v imenu vseh sodelujočih šol. Vendar bo po izbiri partnerstva vsaka sodelujoča šola podpisala ločen sporazum o nepovratnih sredstvih z nacionalno agencijo, ki je ustanovljena v njeni državi. Šola prijaviteljica ostane koordinatorka ves čas trajanja projekta in bo odgovorna za poročanje o splošnih rezultatih projekta, partnerske šole pa poročajo le o svojih posameznih stroških.

Transnacionalne mladinske pobude[[96]](#footnote-97)

Namen teh strateških partnerstev na področju mladine je spodbujati družbeno predanost in podjetniški duh med mladimi. Te pobude so lahko na primer povezane z:

* ustanavljanjem (mrež) socialnih podjetij, združenj, klubov, NVO;
* razvojem in izvajanjem tečajev in usposabljanj v zvezi s podjetniškim izobraževanjem (zlasti socialnim podjetništvom in uporabo IKT);
* informacijami, medijsko pismenostjo, ukrepi senzibilizacije ali ukrepi, ki spodbujajo družbeno udeležbo med mladimi (npr. razprave, konference, dogodki, posvetovanja, pobude v zvezi z evropskimi temami itd.);
* ukrepi v korist lokalnih skupnosti (npr. podpora ranljivim skupinam, kot so starejši ljudje, pripadniki manjšin, priseljenci, osebe, ki imajo posebne potrebe itd.);
* pobudami v umetnosti in kulturi (gledališke igre, razstave, glasbene predstave, razpravni forumi itd.).

Posebna značilnost te oblike strateških partnerstev je, da mladinske pobude sprožijo, vzpostavijo in izvajajo mladi sami.

Kaj je še treba vedeti o tem ukrepu?

Podpora regionalnemu sodelovanju v šolskem izobraževanju

Strateška partnerstva na področju šolskega izobraževanja se lahko prijavijo za projekte, ki temeljijo na čezmejnem sodelovanju med regijami ali občinami iz različnih držav. Poseben vidik teh partnerstev je strateško vključevanje lokalnih in/ali regionalnih šolskih organov. Za pripravo uspešne prijave morajo lokalni ali regionalni organi prevzeti vodilno vlogo pri načrtovanju aktivnosti, ki obravnavajo skupno vprašanje, z vključitvijo organizacij iz civilnih in zasebnih sektorjev, skupaj s šolami v skupnosti.

Izredni stroški za drago potovanje

Prijavitelji strateških partnerstev, ki organizirajo aktivnosti učenja, poučevanja in usposabljanja, bodo lahko zaprosili za finančno podporo pod postavko proračuna „izredni stroški“ (do največ 80 % vseh upravičenih stroškov: glej „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev.. Če so dodeljena, se namesto standardnih potnih stroškov upoštevajo izredni stroški za drago potovanje.

Strateška partnerstva, ustanovljena zaradi razmer v zvezi s COVID-19

Kakšni so cilji in prednostne naloge strateškega partnerstva, ustanovljenega zaradi razmer v zvezi s COVID-19?

Pandemija COVID-19 ne omejuje samo možnosti za povezovanje med ljudmi in opravljanje njihovih najosnovnejših vsakodnevnih opravil, temveč močno vpliva tudi na redno izvajanje izobraževanja, usposabljanja in mladinskih politik. V času, ko se naše družbe spopadajo s številnimi izzivi, se bolj kot kdaj prej kaže, da je dostop do izobraževanja bistvenega pomena za zagotavljanje hitrega okrevanja ob hkratnem spodbujanju enakih možnosti za ljudi iz vseh okolij.

V teh izjemnih okoliščinah program Erasmus+ sprejema izziv, s katerim potrjuje svojo vlogo glavnega instrumenta EU, ki podpira inovacije na področju izobraževanja, usposabljanja, mladine in športa ter zagotavlja možnosti za osebni, socio-izobraževalni in poklicni razvoj prebivalcev Evrope in drugih držav s ciljem, da pri tem ni nihče zapostavljen.

Zaradi okoliščin v zvezi s pandemijo COVID-19 bo program Erasmus+ v letu 2020 izjemoma podprl:

* **partnerstva za digitalno pripravljenost v izobraževanju (na področju šolskega izobraževanja, poklicnega izobraževanja in usposabljanja ter visokega šolstva):** namen teh projektov jepripraviti sisteme izobraževanja in usposabljanja na spopadanje z izzivi nedavnega nenadnega prehoda na spletno učenje in učenje na daljavo, vključno z zagotavljanjem podpore učiteljem pri razvoju digitalnih kompetenc in zagotavljanju vključujočega značaja priložnosti za učenje.

V teh časih krize zaradi COVID-19 se je močno povečala potreba po posodobitvi in digitalizaciji sistemov izobraževanja in usposabljanja po vsej Evropi. Cilj je okrepiti sposobnost institucij za izobraževanje in usposabljanje, da zagotovijo visokokakovostno vključujoče digitalno izobraževanje. Poudarek bo na gradnji zmogljivosti za izvajanje spletnega in kombiniranega poučevanja in učenja ter poučevanja in učenja na daljavo; za razvoj digitalnih pedagoških kompetenc izobraževalnega osebja, kar mu bo omogočilo, da bo lahko izvajalo visokokakovostno vključujoče digitalno izobraževanje, ter za razvoj in/ali uporabo visokokakovostnih digitalnih vsebin, kot so inovativni spletni viri in orodja. Partnerstva bodo spodbujala mreženje institucij iz vse EU, deljenje virov in izmenjavo strokovnega znanja ter sodelovanje s ponudniki digitalne tehnologije in strokovnjaki na področju izobraževalnih tehnologij in ustrezne pedagoške prakse, da bi se oblikovale ustrezne rešitve, prilagojene lokalnim izzivom in danostim;

* **partnerstva za ustvarjalnost (na področju mladine, šolskega izobraževanja in izobraževanja odraslih):** kriza zaradi COVID-19 je še zlasti močno prizadela kulturni in ustvarjalni sektor. Cilj partnerstev za ustvarjalnost je, da se organizacije s področja formalnega, neformalnega in priložnostnega učenja, skupaj z organizacijami iz ustvarjalnega in kulturnega sektorja, vključijo v krepitev evropske ozaveščenosti in povečanje vloge pripadnikov sedanje in prihodnjih generacij, ne glede na njihovo družbeno in kulturno okolje, da bi postale uspešni inovatorji v svojem lokalnem okolju. Eden od ciljev je tudi zagotoviti mladim in odraslim ustrezna orodja in kompetence, ki jih potrebujejo pri iskanju ustvarjalnih in inovativnih rešitev za spopadanje z novimi tveganji in družbenimi izzivi, ter pri odkrivanju priložnosti, ki jih je mogoče iskati v kontekstu, zaznamovanem s krizo. Namen tega ukrepa je povečati razvoj spretnosti in kompetenc, ki krepijo ustvarjalnost, ter izboljšati kakovost, inovacije in priznavanje mladinskega dela, ki podpirajo ustvarjalni potencial mladih, s tem pa prispevati k odpornemu okrevanju kulturnega in ustvarjalnega sektorja.

Ti projekti krepijo medsektorsko sodelovanje s poudarkom na ustvarjalnosti, evropskem državljanstvu in kulturni ozaveščenosti vseh državljanov. S tem ukrepom lahko program poveča tudi socialno vključevanje prek umetnosti, in sicer s spodbujanjem inovativnih participativnih in medkulturnih pristopov z dialogom, ki povezujejo deležnike na področju izobraževanja, usposabljanja in mladine s temeljnimi organizacijami iz kulturnega in ustvarjalnega sektorja.

Partnerstva s sektorjem formalnega, neformalnega in priložnostnega izobraževanja, osredotočena na mlade in strokovnjake, lahko kulturnemu in ustvarjalnemu sektorju pomagajo pri soočanju z velikimi družbenimi izzivi, ki so posledica te svetovne krize, in hkrati s priložnostmi, ki jih zaradi te krize lahko izkoristita. To medsektorsko sodelovanje bi moralo tudi dopolniti prizadevanja za pomoč pri okrevanju kulturnega in ustvarjalnega sektorja po krizi, in sicer v obliki zelenega, bolj digitalnega in odpornega okrevanja, kar bi prispevalo tudi k strateškim prednostnim nalogam EU.

**Katere so ciljne skupine in prednostne naloge, ki jih obravnava strateško partnerstvo, ustanovljeno zaradi razmer v zvezi s COVID-19?**

Ne glede na področje, na katerega projekt vpliva, lahko v strateških partnerstvih sodeluje katera koli organizacija, ki je dejavna na katerem koli področju izobraževanja, usposabljanja in mladine ali v drugih socialno-ekonomskih sektorjih, in organizacije, ki izvajajo interdisciplinarne aktivnosti na različnih področjih (npr. lokalni in regionalni organi, centri za priznavanje in potrjevanje, gospodarske zbornice, trgovinske organizacije, centri za usmerjanje, kulturne organizacije). Glede na prednostno nalogo in cilje projekta bi v strateška partnerstva moral biti vključen najbolj ustrezen in raznolik nabor partnerjev, da lahko ustvarijo vzajemne koristi na podlagi različnih izkušenj, profilov in posebnega strokovnega znanja ter pomembne in visokokakovostne rezultate projekta.

Da bi se projekti lahko financirali, morajo obravnavati eno od naslednjih prednostnih nalog:

* **inovativne prakse v digitalnem obdobju:** program bo podpiral uvajanje digitalnih tehnologij ter inovativne in odprte pedagogike na področju izobraževanja, usposabljanja, mladine in športa. Posebna pozornost bo namenjena promociji enakosti med spoloma ter razlikam v zvezi z dostopom in njihovo uporabo s strani nezadostno zastopanih skupin. Program bo podpiral tudi uporabo evropskega okvira za digitalne kompetence izobraževalnega osebja, državljanov in organizacij, vključno z razvojem in uporabo prosto dostopnih izobraževalnih virov, prosto dostopnih učbenikov ter brezplačnega in odprtokodnega izobraževalnega programja. Prednost bodo dobile aktivnosti, ki spodbujajo inovativne metode in orodja za poučevanje, usposabljanje, učenje in ocenjevanje kot gonilne sile izboljšav pri vseživljenjskem učenju. Program Erasmus+ je treba uporabljati še naprej, da bi se podprl proces okrevanja zaradi pandemije COVID-19 ter zagotovile odzivnost, prilagodljivost in prožnost. Zato bodo imeli prednost ukrepi, ki prispevajo k zagotavljanju digitalne pripravljenosti v izobraževanju in k ublažitvi posledic krize v nekaterih najhuje prizadetih sektorjih;
* **razvoj spretnosti in vključevanje skozi ustvarjalnost in umetnost.** Prednost bodo imeli izobraževalne dejavnosti in vseživljenjsko učenje, neformalno in priložnostno učenje ter mladinsko delo (vključno z digitalnim mladinskim delom) s kulturnim in ustvarjalnim elementom, da bi se mladim generacijam in strokovnjakom zagotovila pomoč pri pridobivanju spretnosti in kompetenc, vključno z digitalnimi kompetencami, ki krepijo ustvarjalnost v izobraževanju in izboljšujejo kakovost, inovacije in priznavanje mladinskega dela, ki podpirajo potencial mladih, s tem pa prispevajo k odpornosti kulturnega in ustvarjalnega sektorja. Prednost bodo imeli ukrepi, ki lahko prispevajo k ustvarjanju delovnih mest, trajnostnemu razvoju in socialnemu vključevanju skozi umetnost, s spodbujanjem inovativnih participativnih in medkulturnih pristopov z dialogom, ki povezujejo deležnike na področju izobraževanja, usposabljanja ter mladine z organizacijami v kulturnem in ustvarjalnem sektorju.

Poleg tega se projekti lahko osredotočijo na druge prečne ali sektorske prednostne naloge, opredeljene v prejšnjem oddelku „Strateška partnerstva na področju izobraževanja, usposabljanja in mladine – Kakšni so cilji in prednostne naloge strateškega partnerstva?“ .

Kakšne so aktivnosti, ki jih podpira strateško partnerstvo, ustanovljeno zaradi razmer v zvezi s COVID-19?

V življenjskem ciklu projektov in glede na vrsto strateškega partnerstva lahko projekti običajno izvedejo široko paleto aktivnosti, na primer:

|  |
| --- |
| * aktivnosti, ki krepijo **sodelovanje in mreženje organizacij**; * preskušanje in/ali izvajanje **inovativnih praks** na področju izobraževanja, usposabljanja in mladine; * aktivnosti, ki olajšajo **priznavanje in potrjevanje znanja, spretnosti in kompetenc,** pridobljenih s formalnim, neformalnim in priložnostnim učenjem; * aktivnosti **sodelovanja med regionalnimi organi** za spodbujanje razvoja sistemov na področju izobraževanja, usposabljanja in mladine ter njihovega vključevanja v ukrepe za lokalni in regionalni razvoj; * aktivnosti za boljšo pripravljenost ter uporabo strokovnjakov na področju izobraževanja in usposabljanja za izzive, povezane z **enakostjo, raznolikostjo in vključevanjem**, v učnem okolju. |

**Zaradi razmer v zvezi s COVID-19** je zlasti pomembno, da strateška partnerstva izvajajo naslednje aktivnosti (neizčrpen seznam):

|  |
| --- |
| **Partnerstva za digitalno pripravljenost v izobraževanju:**   * aktivnosti, s katerimi se uvajajo digitalna orodja in metode za izvajanje kakovostnega in vključujočega izobraževanja s pomočjo spletnih/virtualnih sredstev, vključno s kombiniranim poučevanjem, usposabljanjem in učenjem; * aktivnosti, ki so v pomoč učencem, učiteljem in izvajalcem usposabljanj pri prilagajanju na spletno učenje/učenje na daljavo; * aktivnosti za poučevanje in spodbujanje varnejše in odgovornejše uporabe digitalne tehnologije; * aktivnosti, ki pomagajo razumeti, kako najbolje vključiti digitalno spletno tehnologijo v poučevanje, usposabljanje in učenje, povezano z določenim predmetom, vključno z učenjem, ki temelji na delu. |

|  |
| --- |
| **„Partnerstva za ustvarjalnost“:**   * povezane aktivnosti za okrepitev vseh vidikov ustvarjalnosti na področju priložnostnega in formalnega učenja s povečanjem razvoja spretnosti in kompetenc; * ukrepi za pospešitev digitalizacije in uporabe digitalnih sredstev za prilagoditev načinu oblikovanja, upravljanja, razširjanja, zagotavljanja dostopa do in uporabe ustvarjalnih del, kulturnih dobrin in dogodkov; * aktivnosti za spodbujanje aktivnega državljanstva in socialnega vključevanja skozi umetnost, zlasti med mladimi; * aktivnosti za razvijanje nadarjenosti in spodbujanje podjetništva (vključno s socialnim podjetništvom) na kulturnem in ustvarjalnem področju; * orodja za učenje in učni viri, gradiva, tečaji in moduli usposabljanja za spodbujanje ustvarjalnosti, kulture in večkulturnosti; * pobude v umetnosti in kulturi, ki imajo izobraževalno razsežnost ali katerih namen je ozaveščanje o družbenih vprašanjih in evropskih zadevah (gledališke igre, razstave, glasbene predstave, razpravni forumi itd.); * aktivnosti za vzpostavitev ali krepitev omrežij in novih modelov sodelovanja (zlasti prek virtualnih sredstev), ki spodbujajo medkulturno vključevanje in razvoj ustvarjalne miselnosti med državljani, še zlasti med mladimi; * aktivnosti na področju mednarodne mobilnosti, ki spodbujajo priložnosti za učenje v ustvarjalnem prostoru in na krajih kulturne dediščine, vključno z ustvarjalnimi rezidencami za umetnike in ustvarjalce na področjih priložnostnega/formalnega učenja in mladinskega dela. |

Priložnosti za **virtualno sodelovanje** so ključ za uspešna partnerstva v kontekstu COVID-19. Še zlasti se projekte na področju šolskega izobraževanja in izobraževanja odraslih močno spodbuja k uporabi **platform eTwinning, School Education Gateway in EPALE**, da bi se zagotovilo sodelovanje pred projektnimi aktivnostmi, med njimi in po njih.

Partnerstva lahko organizirajo tudi mednarodne **aktivnosti** **učenja, poučevanja in usposabljanja** za posameznike (vključno s kombinirano mobilnostjo), če prispevajo dodano vrednost pri doseganju ciljev projekta. Nekatere od teh aktivnosti so še posebej pomembne za eno ali več področij izobraževanja, usposabljanja in mladine. Za podrobnejši opis podprtih aktivnosti glej Prilogo I.

Kdo se lahko vključi v strateško partnerstvo, ustanovljeno zaradi razmer v zvezi s COVID-19?

Praviloma so strateška partnerstva namenjena sodelovanju med organizacijami s sedežem v državah Programa. Vendar lahko organizacije iz partnerskih držav sodelujejo v strateškem partnerstvu kot partnerice (ne kot prijaviteljice), če njihova udeležba k projektu prispeva bistveno dodano vrednost.

Poleg organizacij, ki formalno sodelujejo v projektu in prejemajo sredstva EU, lahko strateška partnerstva vključujejo tudi pridružene partnerje iz javnega ali zasebnega sektorja, ki prispevajo k izvajanju določenih projektnih nalog/aktivnosti ali podpirajo razširjanje in trajnost projekta. Za vprašanja glede upravljanja sporazuma se pridruženi partnerji ne štejejo za partnerje pri projektu in ne prejemajo sredstev. Vendar morata biti njihova vključenost in vloga v projektu ter različnih aktivnostih jasno opisana.

Kakšna so merila za oceno strateškega partnerstva, ustanovljenega zaradi razmer v zvezi s COVID-19?

V nadaljevanju so navedena uradna merila, ki jih mora izpolniti strateško partnerstvo v kontekstu COVID-19 za upravičenost do nepovratnih sredstev Erasmus+:

Splošna merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko katera koli javna ali zasebna organizacija, ki ima sedež v državi Programa ali kateri koli partnerski državi sveta (glej poglavje „Upravičene države“ v delu A tega vodnika).  Taka organizacija je lahko na primer:   * visokošolska institucija; * šola/zavod/center za izobraževanje (na kateri koli ravni od predšolskega do srednješolskega izobraževanja, vključno s poklicnim izobraževanjem in izobraževanjem odraslih); * neprofitna organizacija, združenje, nevladna organizacija; * javno ali zasebno malo, srednje ali veliko podjetje (vključno s socialnimi podjetji); * javni organ na lokalni, regionalni ali nacionalni ravni; * socialni partner ali drug predstavnik sveta dela, tudi gospodarske zbornice, industrija, obrtniška/poklicna združenja in sindikati; * raziskovalni inštitut; * fundacija; * medpodjetniški center za usposabljanje; * podjetja, ki zagotavljajo skupna usposabljanja (usposabljanja v sodelovanju z drugimi); * kulturna organizacija, knjižnica, muzej; * organ, ki zagotavlja karierno orientacijo, poklicno svetovanje in informiranje; * organ, ki potrjuje znanje, spretnosti in kompetence, pridobljene z neformalnim in priložnostnim učenjem; * evropska mladinska nevladna organizacija; * skupina mladih, ki je aktivna na področju mladinskega dela, vendar ne nujno v okviru mladinske organizacije (tj. neformalna skupina mladih[[97]](#footnote-98)).   Visokošolske institucije s sedežem v državi Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav, vendar bodo te morale sprejeti njena načela.  V zvezi s partnerstvi za ustvarjalnost je poziv odprt še posebej za organizacije, aktivne v kulturnih in ustvarjalnih sektorjih, ki vključujejo vse sektorje, katerih aktivnosti temeljijo na kulturnih vrednotah in/ali umetniškem ali drugem ustvarjalnem izražanju, tj. aktivnosti, ki so ali niso tržno usmerjene, ne glede na vrsto strukture, ki jih izvaja, in ne glede na to, kako se navedena struktura financira. Te aktivnosti vključujejo razvoj, ustvarjanje, produkcijo, razširjanje ter ohranjanje dobrin in storitev, ki vsebujejo kulturna, umetniška ali druga ustvarjalna izražanja, ter povezane aktivnosti, kot sta izobraževanje ali upravljanje. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Strateško partnerstvo je mednarodno in vključuje vsaj tri organizacije iz treh različnih držav Programa. Ni omejenega števila sodelujočih organizacij. Vendar so proračunska sredstva za vodenje in izvajanje projekta omejena navzgor (znesek enakovreden desetim sodelujočim organizacijam). Ob oddaji vloge za nepovratna sredstva morajo biti opredeljene vse sodelujoče organizacije. |
| **Kraji izvajanja aktivnosti** | Fizične aktivnosti se morajo izvajati v državah organizacij, ki sodelujejo v projektu. Aktivnosti učenja, poučevanja in usposabljanja za učeče se in dolgotrajne aktivnosti za osebje je mogoče organizirati le v državah Programa.  Poleg tega lahko, če je to upravičeno glede na cilje ali izvajanje projekta:   * aktivnosti potekajo tudi na sedežu institucije Evropske unije, čeprav v projekt niso vključene sodelujoče organizacije iz države, ki gosti institucijo[[98]](#footnote-99), * v državi katerega koli pridruženega partnerja, ki sodeluje v strateškem partnerstvu, potekajo multiplikativni dogodki. |
| **Trajanje projekta** | **Partnerstva na področju izobraževanja in usposabljanja:** od 12 do 24 mesecev.  **Partnerstva na področju mladine:** od šest do 24 mesecev.  Trajanje mora biti izbrano ob prijavi na podlagi cilja projekta in vrste aktivnosti, ki so načrtovane v tem času.  V izjemnih primerih se lahko trajanje strateškega partnerstva na prošnjo upravičenca in s soglasjem nacionalne agencije podaljša za največ šest mesecev. V tem primeru se znesek skupnih nepovratnih sredstev ne spremeni. V vseh primerih pa se morajo projekti zaključiti najpozneje do 31. decembra 2023. |
| **Kje se prijaviti?** | Pri nacionalni agenciji v državi, v kateri ima organizacija prijaviteljica sedež[[99]](#footnote-100).  Na en rok lahko en konzorcij partneric odda samo eno vlogo in pri samo eni nacionalni agenciji. |
| **Kdaj se prijaviti?** | Prijavitelji morajo vlogo za nepovratna sredstva oddati do **29. oktobra do 12. ure (opoldne po bruseljskem času)** za projekte, ki se začnejo med 1. marcem in 30. junijem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |

Dodatna merila za upravičenost

Če strateško partnerstvo predvideva katero koli od naslednjih mednarodnih aktivnosti učenja, poučevanja in usposabljanja, je treba upoštevati še ustrezna dodatna merila za upravičenost, navedena v oddelku „Kakšna so merila za oceno strateškega partnerstva – Dodatna merila za upravičenost“ v tem vodniku.

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

V skladu s cilji projekta, sodelujočimi organizacijami, pričakovanim učinkom in drugimi elementi so lahko strateška partnerstva različnih velikosti in temu primerno prilagajajo svoje aktivnosti. Če poenostavimo, ta ukrep omogoča sodelujočim organizacijam, da pridobijo izkušnje v mednarodnem sodelovanju, okrepijo svoje zmogljivosti ter hkrati dosežejo visokokakovostne in inovativne rezultate. Ocena kakovosti projekta bo sorazmerna s cilji sodelovanja in naravo vključenih organizacij.

Projekti bodo ocenjeni po naslednjih merilih:

|  |  |
| --- | --- |
| **Ustreznost projekta**  **(največ 30 točk)** | * Ustreznost predloga v zvezi s: * cilji in prednostnimi nalogami ukrepa (glej poglavje „Kakšni so cilji in prednostne naloge strateškega partnerstva, ustanovljenega zaradi razmer v zvezi s COVID-19?“). * Če predlog obravnava eno ali več „evropskih prednostnih nalog v nacionalnem okviru“, kot jih razglasi nacionalna agencija, bo obravnavan kot zelo ustrezen. * V kolikšni meri: * predlog temelji na pravi in ustrezni analizi potreb; * so cilji jasno opredeljeni, realistični in obravnavajo vprašanja, ki so povezana s sodelujočimi organizacijami in ciljnimi skupinami; * je predlog ustrezen za uresničevanje sinergij med različnimi področji izobraževanja, usposabljanja in mladine; * je predlog inovativen in/ali dopolnjuje druge pobude, ki jih že izvajajo sodelujoče organizacije; * predlog prispeva dodano vrednost na ravni EU z rezultati, ki jih ne bi bilo mogoče doseči z izvajanjem aktivnosti v samo eni državi. |
| **Kakovost zasnove in izvedbe projekta**  **(največ 20 točk)** | * Jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje; * usklajenost ciljev projekta in predlaganih aktivnosti; * kakovost in izvedljivost predlagane metodologije; * obstoj in ustreznost ukrepov za nadzor kakovosti, da se zagotovijo visokokakovostna izvedba projekta, pravočasni zaključek in poraba sredstev v okviru proračuna; * v kolikšni meri je projekt stroškovno učinkovit in dodeljuje ustrezna sredstva posameznih aktivnostim; * po potrebi uporaba spletnih platform Erasmus+ (tj. eTwinning, EPALE, School Education Gateway) kot orodij za pripravo, izvajanje in nadaljnje spremljanje aktivnosti projekta.   Če so v projektu predvidene aktivnosti usposabljanja, poučevanja ali učenja:   * kakovost praktičnih ureditev ter načinov upravljanja in podpore v aktivnostih učenja, poučevanja in usposabljanja; * v kolikšni meri so te aktivnosti usklajene s cilji projekta in vključujejo ustrezno število udeležencev; * kakovost ureditev za priznavanje in potrjevanje učnih rezultatov udeležencev v skladu z evropskimi orodji in načeli za preglednost in priznavanje. |
| **Kakovost projektne skupine in dogovorov o sodelovanju**  **(največ 20 točk)** | * V kolikšni meri: * projekt vključuje ustrezen nabor sodelujočih organizacij, ki se dopolnjujejo in imajo zahtevan profil, izkušnje in strokovno znanje za uspešno izvedbo vseh vidikov projekta, * sta iz porazdelitve odgovornosti in nalog razvidna zavezanost in aktivno prispevanje vseh sodelujočih organizacij, * projekt vključuje udeležbo organizacij z različnih področij izobraževanja, usposabljanja, mladine in iz drugih socialno-ekonomskih sektorjev, če to velja za vrsto projekta; * v kolikšni meri projekt v ukrep vključuje nove udeležence; * obstoj učinkovitih mehanizmov za koordinacijo in obveščanje med sodelujočimi organizacijami ter drugimi pomembnimi deležniki; * kadar je to ustrezno, v kolikšni meri vključenost sodelujoče organizacije iz partnerske države prispeva bistveno dodano vrednost k projektu (če ta pogoj ni izpolnjen, se projekt ne upošteva pri izboru). |
| **Učinek in razširjanje (največ 30 točk)** | * Kakovost ukrepov za ocenjevanje rezultatov projekta; * morebitni učinek projekta: * na udeležence in sodelujoče organizacije med življenjskim ciklom projekta in po njem, * na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * kakovost načrta razširjanja: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * če je ustrezno, v kolikšni meri je v predlogu opisano, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo; in predlog ne vsebuje nesorazmernih omejitev; * kakovost načrtov za zagotavljanje trajnosti projekta: ali lahko projekt po porabi nepovratnih sredstev EU še naprej dosega učinek in rezultate. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 10 točk za kategoriji „Kakovost zasnove in izvedbe projekta“ in „Kakovost projektne skupine in dogovorov o sodelovanju“). Predlogi, ki ne obravnavajo vsaj ene prednostne naloge ukrepa, ne bodo financirani.

Kakšna so pravila za dodelitev sredstev?

Sredstva za strateška partnerstva, ustanovljena zaradi razmer v zvezi s COVID-19, se bodo dodeljevala v skladu z istimi pravili, ki veljajo za standardna strateška partnerstva (glej oddelek „Strateška partnerstva na področju izobraževanja, usposabljanja in mladine – Kakšna so pravila za dodelitev sredstev?“). Nepovratna sredstva za projekte, povezane s strateškimi partnerstvi, ustanovljenimi zaradi razmer v zvezi s COVID-19, so omejena na 300 000 EUR za projekte, ki trajajo 24 mesecev.

Druge informacije

Poleg informacij, ki so navedene v tem delu, lahko več obveznih meril, dodatne koristne informacije in primere projektov v zvezi s tem ukrepom najdete v Prilogi I k temu vodniku. Zainteresirane organizacije naj pred oddajo vloge za finančno podporo skrbno preberejo ustrezna poglavja te priloge.

Kakšna so pravila za dodelitev sredstev?

Strateška partnerstva bodo zajela vse od preprostih projektov sodelovanja med malimi organizacijami (npr. šolami in neformalnimi skupinami mladih) do naprednih in obsežnih projektov, ki se osredotočajo na razvoj in izmenjavo inovativnih rezultatov na vseh področjih izobraževanja, usposabljanja in mladine. V skladu s tem bodo stroški različnih vrst projektov seveda različni.

Zato predlagani model financiranja zajema seznam stroškovnih postavk, s katerega lahko prijavitelji izbirajo glede na aktivnosti, ki jih želijo izvajati, in rezultate, ki jih želijo doseči. Prva postavka „Vodenje in izvajanje projekta“ je stroškovna postavka, za katero se lahko prijavijo strateška partnerstva vseh vrst, saj naj bi prispevala k stroškom, ki nastanejo pri vsakem projektu. Strateška partnerstva razen partnerstev za izmenjavo med šolami se lahko prijavijo tudi za posebna finančna sredstva za organizacijo „mednarodnih projektnih srečanj“. Druge stroškovne postavke lahko izberejo samo projekti, ki bodo sledili konkretnejšim ciljem v zvezi s pripravo intelektualnih rezultatov/proizvodov, razširjanjem ali vključenimi aktivnostmi poučevanja, usposabljanja in učenja. Krijejo se lahko tudi izredni stroški in stroški za udeležbo oseb s posebnimi potrebami, če so utemeljeni z aktivnostmi/rezultati projekta.

Skupna nepovratna sredstva za projekt so spremenljiv znesek, ki se določi tako, da se 12 500 EUR pomnoži s trajanjem projekta (v mesecih), in je omejen na 450 000 EUR za projekte, ki trajajo 36 mesecev. Za partnerstva za izmenjavo med šolami izjemoma na ravni projekta velja omejitev v znesku 16 500 EUR na leto na sodelujočo šolo. Sredstva za podporo udeležencem s posebnimi potrebami in izredne stroške za visoke potne stroške niso vključena v omejitev financiranja za partnerstva za izmenjavo med šolami.

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja dodeljena nepovratna sredstva:**  spremenljiv znesek, določen tako, da se **12 500 EUR** pomnoži s trajanjem projekta (v mesecih),  in je omejen na **450 000 EUR** za projekte, ki trajajo 36 mesecev.  (Izjema: za partnerstva za izmenjavo med šolami: na ravni projekta največ **16 500 EUR** na leto na sodelujočo šolo brez  podpore za posebne potrebe in izrednih stroškov za drage potne stroške) |

Nekateri maksimalni zneski iz preglednic so omejeni na mesec ter se izračunajo z uporabo sorazmernega pristopa, tako da je rezultat deljenja dodeljenih nepovratnih sredstev s številom mesecev znesek v višini največ 12 500 EUR. Vendar lahko upravičenci vsa nepovratna sredstva EU, ki jih prejmejo za projekt, porabijo čim bolj fleksibilno, kadar koli med trajanjem projekta in v skladu s kronološkim zaporedjem izvajanja aktivnosti, kot je opredeljeno v delovnem načrtu.

|  |  |  |  |  |  |
| --- | --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | | **Pravilo dodelitve** |
| **Vodenje in izvajanje projekta** | Vodenje projekta (npr. načrtovanje, finance, koordinacija in obveščanje med partnerji itd.); gradiva, orodja, pristopi itd. za učenje/poučevanje/usposabljanje v malem obsegu. Virtualno sodelovanje in aktivnosti lokalnih projektov (npr. projektno delo v učilnici z učečimi se, aktivnosti mladinskega dela, organizacija in spremljanje vključenih aktivnosti učenja/usposabljanja itd.); obveščanje, promocija in razširjanje (npr. brošure, zloženke, spletne informacije itd.).  Stroški, povezani z izvajanjem transnacionalnih mladinskih pobud in partnerstev za izmenjavo med šolami. | Prispevek  za stroške  na enoto | Prispevek za aktivnosti koordinatorske organizacije: **500 EUR** na mesec | Največ  **2 750 EUR** na mesec | Glede na trajanje strateškega partnerstva in število vključenih sodelujočih organizacij. |
| Prispevek  za stroške  na enoto | Prispevek za aktivnosti drugih sodelujočih organizacij:  **250 EUR** na organizacijo  na mesec |
| **Mednarodna projektna srečanja** | Udeležba na srečanjih med partnerji projekta, ki jih gosti ena od sodelujočih organizacij, zaradi izvajanja in koordinacije. Prispevek za potne stroške in stroške bivanja. Ta proračunska postavka ni na voljo za partnerstva za izmenjavo med šolami. | Prispevek  za stroške  na enoto | Za razdalje  od 100 do  1 999 km:  **575 EUR** na udeleženca  na srečanje  Za razdalje  2 000 km ali več: **760 EUR** na udeleženca na srečanje |  | Pogoj: prijavitelji morajo utemeljiti potrebo po srečanjih glede na število srečanj in vključene udeležence. Razdaljo je treba izračunati s kalkulatorjem razdalje, ki ga podpira Evropska komisija. |
| **Izredni stroški** | Prispevek za dejanske stroške, povezane z oddajo naročil podizvajalcem ali nakupom blaga in storitev.  Stroški zagotavljanja finančnega jamstva, če ga zahteva nacionalna agencija. | Dejanski stroški | 75 % upravičenih stroškov Največ **50 000 EUR**  na projekt  (brez stroškov za zagotavljanje finančnega jamstva) |  | Pogoj: oddaja naročil podizvajalcem mora biti povezana s storitvami, ki jih sodelujoče organizacije iz utemeljenih razlogov ne morejo neposredno zagotoviti. V zvezi z opremo se ne more upoštevati standardna pisarniška oprema ali oprema, ki jo običajno uporabljajo sodelujoče organizacije. |
| **Podpora za posebne potrebe** | Dodatni stroški, neposredno povezani z udeleženci s posebnimi potrebami[[100]](#footnote-101). | Dejanski stroški | 100 % upravičenih stroškov. |  | Pogoj: zahtevek za te stroške mora biti utemeljen v prijavnem obrazcu. |

|  |  |  |  |  |  |
| --- | --- | --- | --- | --- | --- |
| **Dodatna sredstva za strateška partnerstva za inovacije na področju izobraževanja, usposabljanja in mladine** | | | | | |
| **Intelektualni rezultati** | Intelektualni rezultati/konkretni izdelki projekta (npr. učni načrti, pedagoško gradivo in gradivo za mladinsko delo, prosto dostopni učni viri (PDUV), orodja IT, analize, študije, metode vzajemnega učenja itd.). | Prispevek za stroške na enoto | B1.1 na vključenega menedžerja na dan dela na projektu | | Pogoj: stroški osebja za menedžerje in administrativno osebje naj bi bili kriti že v okviru postavke „Vodenje in izvajanje projekta“. Za preprečevanje morebitnega prekrivanja s tako postavko bodo morali prijavitelji utemeljiti vrsto in znesek stroškov osebja, za katere bodo oddali vlogo v zvezi z vsakim posameznim predlaganim rezultatom.  Za upravičenost do te vrste podpore z nepovratnimi sredstvi bi morali biti kakovost in količina rezultato v precejšnji. Rezultati bi morali dokazovati svoj potencial za širšo uporabo in izkoriščanje ter učinek. |
| B1.2 na vključenega raziskovalca/učitelja/vodjo usposabljanja/mladinskega delavca na dan dela na projektu | |
| B1.3 na vključeno tehnično osebje na dan dela na projektu | |
| B1.4 na vključeno administrativno osebje na dan dela na projektu | |
| **Multiplikativni dogodki** | Prispevek za stroške, povezane z nacionalnimi in mednarodnimi konferencami, seminarji, dogodki, izmenjavo in razširjanjem intelektualnih rezultatov projekta (razen potnih stroškov in stroškov bivanja predstavnikov sodelujočih organizacij, vključenih v projekt). | Prispevek za stroške na enoto | 100 EUR na lokalnega udeleženca  (tj. udeležence iz države, v kateri se izvaja dogodek). Največ | Največ 30 000 EUR na projekt | Pogoj: podpora za multiplikativne dogodke  je zagotovljena le, če so neposredno povezani s pripravo intelektualnih rezultatov projekta.  Projekt, ki mu ni bila dodeljena podpora z nepovratnimi sredstvi za pripravo intelektualnih rezultatov,  ne more prejeti podpore za organizacijo multiplikativnih dogodkov. |
| 200 EUR na mednarodnega udeleženca (tj. udeležence iz drugih držav) |

Pravila za dodelitev sredstev za mednarodne aktivnosti učenja, poučevanja in usposabljanja, ki se izvajajo v okviru strateškega partnerstva (izbirna dodelitev sredstev)

|  |  |  |  |  |  |
| --- | --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km: 20 EUR na udeleženca. | | Pogoj: prijavitelji bodo morali utemeljiti, zakaj je mobilnost potrebna za doseganje ciljev in rezultatov projekta. Razdaljo je treba izračunati s kalkulatorjem razdalje, ki ga podpira Evropska komisija[[101]](#footnote-102). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[102]](#footnote-103). |
| Za razdalje od 100 do 499 km: 180 EUR na udeleženca. | |
| Za razdalje od 500 do 1 999 km: 275 EUR na udeleženca. | |
| Za razdalje od 2 000 do 2 999 km: 360 EUR na udeleženca. | |
| Za razdalje od 3 000 do 3 999 km: 530 EUR na udeleženca. | |
| Za razdalje od 4 000 do 7 999 km: 820 EUR na udeleženca. | |
| Za razdalje 8 000 km ali več: 1 500 EUR na udeleženca. | |
| **Individualna podpora** | Stroški na enoto na dan za kritje bivanja udeležencev, vključno s spremljevalci, med aktivnostjo. | Prispevek  za stroške  na enoto | Dolgotrajna mobilnost za poučevanje ali usposabljanje  Dolgotrajna mobilnost mladinskih delavcev | Do 14. dneva aktivnosti: **B1.5** na dan na udeleženca  +  od 15. do 60. dneva aktivnosti: **B1.6** na  dan na udeleženca  +  od 61. dneva aktivnosti do 12 mesecev: **B1.7** na  dan na udeleženca |
| Dogodki za kratkotrajna skupna usposabljanja osebja  Poučevanje ali zagotavljanje strokovnega znanja v intenzivnih študijskih programih  Spremljevalci v vseh aktivnostih[[103]](#footnote-104) | Do 14. dneva aktivnosti:  106 EUR na dan na udeleženca  +  od 15. do 60. dneva aktivnosti: 74 EUR na  dan na udeleženca |
| Dolgotrajna mobilnost učencev/dijakov | **B1.8** na mesec na udeleženca |
| Kratkotrajne aktivnosti  za učeče se (kombinirana mobilnost, kratkotrajna mobilnost učencev/dijakov, intenzivni študijski programi): | Do 14. dneva aktivnosti:  58 EUR na dan na udeleženca  +  od 15. do 60. dneva aktivnosti: 42 EUR  na dan na udeleženca |
| **Jezikovna**  **podpora** | Stroški, povezani s podporo udeležencem za izboljšanje znanja jezika poučevanja ali dela. | Prispevek  za stroške  na enoto | Samo za aktivnosti, ki trajajo  od 2 do 12 mesecev: 150 EUR na udeleženca,  ki potrebuje jezikovno podporo | | Pogoj: zahtevek za finančno podporo mora biti utemeljen v prijavnem obrazcu. |
| **Izredni stroški** | Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Dragi potni stroški: do največ 80 %  upravičenih stroškov | | Pogoj: zahtevek za finančno podporo za kritje izrednih stroškov mora biti utemeljen v prijavnem obrazcu. |

Preglednica A – Priprava intelektualnih rezultatov (zneski v EUR na dan)

Ta sredstva se lahko uporabljajo samo za stroške osebja organizacij, ki sodelujejo v projektu za pripravo intelektualnih rezultatov[[104]](#footnote-105). Zneski so odvisni od: (a) profila osebja, ki je vključeno v projekt, in (b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/ raziskovalec/ mladinski delavec** | **Tehnično osebje** | **Administrativno osebje** |
| B1.1 | B1.2 | B1.3 | B1.4 |
| **Danska, Irska, Luksemburg, Nizozemska, Avstrija, Švedska, Lihtenštajn, Norveška** | 294 | 241 | 190 | 157 |
| **Belgija, Nemčija, Francija, Italija, Finska, Združeno kraljestvo, Islandija** | 280 | 214 | 162 | 131 |
| **Češka, Grčija, Španija, Ciper, Malta, Portugalska, Slovenija** | 164 | 137 | 102 | 78 |
| **Bolgarija, Estonija, Hrvaška, Latvija, Litva, Madžarska, Poljska, Romunija, Slovaška, Srbija, Republika Severna Makedonija, Turčija** | 88 | 74 | 55 | 39 |

Preglednica B – Priprava intelektualnih rezultatov (zneski v EUR na dan)

Ta sredstva se lahko uporabljajo samo za stroške osebja organizacij, ki sodelujejo v projektu za pripravo intelektualnih rezultatov[[105]](#footnote-106). Zneski so odvisni od: (a) profila osebja, ki je vključeno v projekt, in (b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/raziskovalec/ mladinski delavec** | **Tehnično osebje** | **Administrativno osebje** |
| **B1.1** | **B1.2** | **B1.3** | **B1.4** |
| **Avstralija, Kanada, Kuvajt, Macao, Monako, Katar, San Marino, Švica, Združene države Amerike** | 294 | 241 | 190 | 157 |
| **Andora, Brunej, Japonska, Nova Zelandija, Singapur, Združeni arabski emirati, Vatikanska mestna država** | 280 | 214 | 162 | 131 |
| **Bahami, Bahrajn, Hongkong, Izrael, (Republika) Koreja, Oman, Saudova Arabija, Tajvan** | 164 | 137 | 102 | 78 |
| **Afganistan, Albanija, Alžirija, Angola, Antigva in Barbuda, Argentina, Armenija, Azerbajdžan, Bangladeš, Barbados, Belorusija, Belize, Benin, Butan, Bolivija, Bosna in Hercegovina, Bocvana, Brazilija, Burkina Faso, Burundi, Kambodža, Kamerun, Zelenortski otoki, Srednjeafriška republika, Čad, Čile, Kitajska, Kolumbija, Komori, Kongo, Demokratična republika Kongo, Cookovi otoki, Kostarika, Kuba, Džibuti, Dominika, Dominikanska republika, Ekvador, Egipt, Salvador, Ekvatorialna Gvineja, Eritreja, Esvatini, Etiopija, Fidži, Gabon, Gambija, Gruzija, Gana, Grenada, Gvatemala, Gvineja, Gvineja Bissau, Gvajana, Haiti, Honduras, Indija, Indonezija, Iran, Irak, Slonokoščena obala, Jamajka, Jordanija, Kazahstan, Kenija, Kiribati, Demokratična ljudska republika Koreja, Kosovo, Kirgizistan, Laos, Libanon, Lesoto, Liberija, Libija, Madagaskar, Malavi, Malezija, Maldivi, Mali, Marshallovi otoki, Mavretanija, Mauritius, Mehika, Federativne države Mikronezije, Moldavija, Mongolija, Črna gora, Maroko, Mozambik, Mjanmar, Namibija, Nauru, Nepal, Nikaragva, Niger, Nigerija, Niue, Pakistan, Palau, Palestina, Panama, Papua Nova Gvineja, Paragvaj, Peru, Filipini, Ruanda, Saint Kitts in Nevis, Sveta Lucija, Saint Vincent in Grenadine, Samoa, Sao Tome in Principe, Senegal, Sejšeli, Sierra Leone, Salomonovi otoki, Somalija, Južna Afrika, Južni Sudan, Šrilanka, Sudan, Surinam, Sirija, Tadžikistan, Tanzanija, ozemlje Rusije, kot je priznano z mednarodnim pravom, ozemlje Ukrajine, kot je priznano z mednarodnim pravom, Tajska, Demokratična republika Vzhodni Timor, Togo, Tonga, Trinidad in Tobago, Tunizija, Turkmenistan, Tuvalu, Uganda, Urugvaj, Uzbekistan, Vanuatu, Venezuela, Vietnam, Jemen, Zambija, Zimbabve** | 88 | 74 | 55 | 39 |

Preglednica C – Stroški bivanja udeležencev v mednarodnih aktivnostih učenja, poučevanja in usposabljanja (zneski v EUR na dan/mesec)

Lestvice prispevkov za stroške na enoto so različne glede na: (a) vrsto mobilnosti in (b) državo, v kateri se izvaja aktivnost:

|  |  |  |  |  |
| --- | --- | --- | --- | --- |
|  | **Dolgotrajna mobilnost za poučevanje  ali usposabljanje – mobilnost mladinskih delavcev (zneski v EUR na dan)** | | | **Dolgotrajne aktivnosti dijakov (zneski  v EUR na mesec)** |
| **B1.5** | **B1.6** | **B1.7** | **B1.8** |
| **Skupina 1**  **Norveška, Danska, Luksemburg, Združeno kraljestvo, Islandija, Švedska, Irska, Finska, Lihtenštajn** | 125 | 88 | 63 | 168 |
| **Skupina 2**  **Nizozemska, Avstrija, Belgija, Francija, Nemčija, Italija, Španija, Ciper, Grčija, Malta, Portugalska** | 110 | 77 | 55 | 147 |
| **Skupina 3**  **Slovenija, Estonija, Latvija, Hrvaška, Slovaška, Srbija, Češka, Litva, Turčija, Madžarska, Poljska, Romunija, Bolgarija, Republika Severna Makedonija** | 90 | 63 | 45 | 105 |

**Koalicije znanja**

V okviru tega ukrepa sta lahko podprti dve vrsti projektov sodelovanja:

* **Evropske univerze**
* **Koalicije znanja**

Evropske univerze

Vodje držav in vlad so v sklepih Evropskega Sveta z dne 14. decembra 2017[[106]](#footnote-107) pozvale države članice, Svet in Evropsko komisijo, naj do leta 2024 nadaljujejo s "spodbujanjem oblikovanja dvajsetih "Evropskih univerz", ki jih bodo sestavljale mreže univerz iz vse EU, kar bo omogočilo študentom pridobiti diplomo s kombiniranim študijem v več državah EU in bo prispevalo k mednarodni konkurenčnosti evropskih univerz".

Sklepi Sveta za izobraževanje z dne 22. maja 2018[[107]](#footnote-108) so še nadalje poudarili potencial »Evropskih univerz«, da »pomembno okrepijo mobilnost in spodbudijo visoko kakovost ter odličnost in povezavo med poučevanjem, raziskavami in inovacijami ter prenosom znanja, s čimer se izkažejo prednosti večjezičnega učenja, priznavanje kvalifikacij in razvoj skupnih izobraževalnih in raziskovalnih programov in projektov.« Izpostavili so tudi dejstvo, da imajo Evropske univerze lahko »vodilno vlogo pri oblikovanju celotnega evropskega izobraževalnega prostora«.

Za dosego tega cilja Evropska komisija predlaga edinstveno pobudo, ki predstavlja pomemben napredek in pravi kvantni preskok v sodelovanju med vsemi vrstami visokošolskih institucij iz vseh regij v Evropi in na vseh ravneh organizacije, prek vseh področij aktivnosti, od poučevanja in učenja do raziskav in inovacij.

Kakšni so cilji in prioritete EVROPSKIH UNIVERZ?

"Evropske univerze" imajo velikopotezno nalogo, da sprožijo še nikoli dosežene ravni institucionalnega sodelovanja, tako da postane sistemsko, strukturno in trajnostjo. Na ta način Evropske univerze nameravajo doseči naslednja dva cilja:

* Spodbujanje **skupnih evropskih vrednot,** kot so navedene v 2. členu Pogodbe o Evropski uniji, in **okrepljene evropske identitete**, s čimer se poveže nova generacija Evropejcev, ki so sposobni sodelovati in delovati znotraj različnih evropskih in globalnih kultur, v različnih jezikih in preko meja, področij in akademskih disciplin.
* Doseči precejšnji preskok v **kakovosti, uspešnosti, privlačnosti in mednarodni konkurenčnosti evropskih visokošolskih institucij** in prispevati k evropski ekonomiji znanja, zaposlovanju, kulturi, državljanskemu udejstvovanju in blaginji, pri čemer se kar najbolje izkoristijo inovativna pedagogika in prizadevanja, da se dejansko udejanji trikotnik znanja[[108]](#footnote-109). "Evropske univerze" bodo ključna gibala spodbujanja kakovosti visokega šolstva in, kjer je mogoče, utrditve povezovanja med raziskavami in inovacijami v Evropi in hkrati povezav z družbo in gospodarstvom.

Kaj so EVROPSKE UNIVERZE?

Termin "univerze" je treba razumeti v širšem smislu in vključujejo vse vrste visokošolskih institucij. Evropske univerze so rezultat **dolgoročne vizije**, ki ima potencial, da preobrazi institucionalno sodelovanje med visokošolskimi institucijami in ga privede na naslednji nivo.

V tem kontekstu bodo "Evropske univerze" dosegle zgoraj navedene cilje tako, da bodo do leta 2025 postopoma uvajale naslednje ključne elemente:.

* Deljena, celostna, **dolgoročna skupna strategija** za izobraževanje, kjer je to mogoče, s povezavami doraziskav in inovacij ter družbe v širšem smislu, ki sega preko morebitnega obstoječega bilateralnega in multilateralnega sodelovanja:
  + Na podlagi skupne vizije in skupnih vrednot za doseganje okrepljenega, trajnega sodelovanja med različnimi nivoji organizacije in prek različnih področij aktivnosti, pri čemer se gradi na dopolnjevanju prednosti in so študentje in osebje na vseh nivojih sodelujočih organizacij opolnomočeni, da uveljavljajo to vizijo.
  + Izvajano s pomočjo skupnih struktur, ki združujejo strokovno znanje, platforme, podatke in vire.
* **Vzpostavljanje Evropskega meduniverzitetnega "kampusa"**, na katerem običajno:
  + Študentje, absolventje doktorskega študija in osebje se lahko prosto premikajo (dejansko ali virtualno) za potrebe študija, usposabljanja, poučevanja, raziskovanja, dela ali deljenje storitev v eni od partnerskih institucij. Študentje **prilagajajo svojo izbiro kje in kaj študirati** v okviru pedagoško zdržnih in logično oblikovanih študijskih programov med različnimi visokošolskimi izobraževalnimi institucijami in drugimi člani koalicije.
  + **Vključena mobilnost** na vseh stopnjah, vključno z dodiplomskim izobraževanjem ter magistrskim in doktorskim študijem. Najmanj 50 % študentov znotraj koalicije mora izkoristiti to mobilnost, tako v fizični, virtualni ali kombinirani obliki.
  + **Novi skupni in fleksibilni učni načrti** potekajo, kjer je relevantno, v treh stopnjah (diplomski, magistrski in doktorski študij), na podlagi **interdisciplinarnih/multidisciplinarnih in medsektorskih pristopov** ter vključevanja inovativne pedagogike, vključno z uporabo najnovejših digitalnih tehnologij. Vsebina je osebno prilagojena, sodelovanje pa je globalno.
  + **Praktične izkušnje in/ali izkušnje, pridobljene na delovnem mestu**, se pridobijo prek zunanjih mentorjev, da se spodbuja **podjetniško miselnost** in razvija **državljansko udeležbo**;
  + **Sestava študentov odraža raznolikost** populacije (z družbenega, ekonomskega in kulturnega vidika) ter vključuje udeležence vseživljenjskega učenja, izredne študente in netradicionalne študente. Zagotovljen je dostop, sodelovanje in izpolnjevanje kvot za manj zastopane in depriviligirane skupine;
  + Izvajajo se še druge kreativne in inovativne aktivnosti, ki so ključne za doseganje skupne dolgoročne strategije.
* **Gradnja Evropske ekipe za ustvarjanje znanja ("pristop, ki temelji** na izzivu"), v katerih so študenti in akademiki, po možnosti skupaj z raziskovalci, poslovneži, regionalnimi akterji in akterji civilne družbe – odvisno od skupne strategije in vizije koalicije – skupaj nagovarjajo družbene in druge izzive po svoji izbiri z multidisciplinarnim pristopom prek:
  + inovativnega učenja in usposabljanja, ki opremi študente in raziskovalce s podjetniškimi, odprtimi in prenosljivimi znanji in veščinami na visokem nivoju, kot jih potrebujejo hitro spreminjajoči se trg dela in ekonomija in družba znanja, vključno prek prenosa raziskovalnih rezultatov nazaj v izobraževanje.
  + ustvarjanje inovativnih rešitev, ki se prilagajajo različnim evropskim regijam

Poleg tega morajo »Evropske univerze« progresivno graditi sposobnost, da delujejo kot **modeli dobre prakse**, da nadalje izboljšajo kakovost, mednarodno konkurenčnost in privlačnost evropskega izobraževalnega prostora visokošolskega izobraževanja in morajo postati ključni elementi evropskega izobraževalnega prostora s spodbujanjem odličnosti. Kot je določeno v dokumentu Oblikovanje močnejše Evrope s komunikacijo: vloga politike o mladih, izobraževanju in kulturi[[109]](#footnote-110), »Oblikovanje evropskega izobraževalnega prostora bo državam članicam EU omogočilo narediti več, hitreje, zvišati kakovost, konkurenčnost in vključenost njihovih sistemov izobraževanja in usposabljanja, s tem pa bodo tudi navdihnili posnemanje držav, ki niso članice EU«. V tem smislu se morajo »Evropske univerze« v sodelovanju z nacionalnimi organi zavezati, da bodo delovale v smeri ciljev politike evropskega izobraževalnega prostora, kot na primer: večjezičnost; samodejno priznavanje[[110]](#footnote-111) akademskih kvalifikacij in izobraževalnih obdobij v tujini, ki so pridobljena na sodelujočih visokošolskih ustanovah v okviru koalicije; uporaba Evropske študentske izkaznice[[111]](#footnote-112), ko bo ta uvedena; kot tudi ključne bolonjske zaveze (zagotavljanje kakovosti, priznavanje in, kjer koli je to ustrezno, tristopenjski sistem študija[[112]](#footnote-113)).

Kaj bo podpiral ta ukrep?

Ta ukrep bo podpiral visokošolske institucije pri **nadgradnji obstoječih modelov sodelovanja v visokošolskem izobraževanju** in postopnem doseganju dolgoročne drzne vizije o "Evropskih univerzah".

* Ta ukrep bo **preizkusil različne inovativne in strukturne modele** za uporabo in doseganje dolgoročne vizije, omenjene v poglavju "Kaj so Evropske univerze". Podpiral bo oblikovanje koalicij, ki jih v idealnem primeru sestavlja 5 do 8 partnerjev in oblikovanje novih partnerstev za sodelovanje ali pa utrditev obstoječih partnerstev prek preseganja obstoječega bilateralnega in multilateralnega sodelovanja, s **pristopom korak za korakom**. Te bodo imele možnost povezovanja akademskih in neakademskih partnerjev iz področja dela ter možnost kasneje rasti.
* Prek tega ukrepa bodo visokošolske institucije postopoma uvajale aktivnosti, ki so potrebne za dosego svoje dolgoročne vizije, za začetek s povečevanjem stopnje povezovanja. Za dosego tega cilja se bodo dogovorili o **poslanstvu** na institucionalnem nivoju vsake članice koalicije. To poslanstvo bo vključevalo celotno **skupno strategijo** za okrepljeno in trajnostno sodelovanje med različnimi nivoji organizacije (npr. uprava, učiteljsko osebje, strokovno/podporno osebje in študentje) in na različnih področjih aktivnosti (trdni izobraževalni fokus s povezavami z raziskovanjem in inovacijami in storitvami za družbo), pri čemer se bo gradilo na dopolnjevanju prednosti.
* Ta ukrep upošteva pristop "od spodaj navzgor", zato bo vsaka koalicija imela možnost fleksibilnosti, da skozi pristop korak za korakom oblikuje svoj **skupni delovni načrt** **za aktivnosti**, ki so najbolj relevantne za dosego strateških ciljev in ki ji bodo v končni fazi pomagali doseči dolgoročno vizijo Evropskih univerz, kot opisano zgoraj. Ta skupni delovni načrt za aktivnosti mora biti podprt z oblikovanjem relevantnih in učinkovitih **skupnih strategij upravljanja**. Primeri vzpostavitve tesnega sodelovanja med strukturami institucionalnega upravljanja so: oblikovanje skupnih mej, razvoj skupnih rezerv dejanskih in virtualnih intelektualnih in administrativnih virov, delitev skupnih virov, skupno zagotavljanje infrastrukture, podatkov in storitev, kot so podpora študentom, raziskovalcem in osebju, administracija in mednarodni odnosi, s skupnimi digitaliziranimi postopki, kjer koli je to mogoče.
* Skupni delovni načrt mora vsebovati tudi aktivnosti za dosego visoke ravni prizadevanj, kar zadeva mobilnost, socialno vključevanje in pristop, ki temelji na izzivu. Koalicije morajo angažirati tudi ključne deležnike v izobraževanju in, kjerkoli je to mogoče, tudi raziskavah in inovacijah, da se spodbudi družbeno angažiranje študentov in osebja, kot tudi njihovih ključnih podjetniških kompetenc. **Ta ukrep bo podpiral visokošolske izobraževalne institucije pri uvajanju prvih korakov tega skupnega delovnega načrta aktivnosti**.

Kdo lahko sodeluje v Evropski univerzi?

**Prijavitelj/koordinator:** sodelujoča organizacija, ki odda predlog v imenu vseh partnerjev. Koordinator je v celoti odgovoren, da zagotovi izvajanje predloga v skladu s sporazumom. Aktivnosti koordiniranja zajemajo naslednje dolžnosti:

▪ predstavljanje koalicije in delovanje v imenu koalicije Evropske univerze v odnosu do Evropske komisije;

▪ nositev finančne in pravne odgovornosti za primerno operativno, administrativno in finančno izvajanje koalicije Evropske univerze;

▪ koordiniranje koalicije Evropske univerze pri sodelovanju s partnerji.

**Polnopravni partnerji** so tiste sodelujoče organizacije, ki aktivno prispevajo k doseganju ciljev Evropske univerze. Vsak polnopravni partner mora podpisati mandatno pismo, s katerim dodeli koordinatorski organizaciji odgovornost, da deluje kot glavna upravičenka in da med izvajanjem predloga deluje v njegovem imenu;

**Povezani partnerji** (izbirno): Evropske univerze lahko povezujejo partnerje, ki prispevajo k izvajanju specifičnih nalog/aktivnosti ali podpirajo razširjanje in trajnost koalicije. Za vprašanja glede upravljanja sporazuma se „pridruženi partnerji“ ne štejejo za partnerje Evropske univerze in ne prejemajo sredstev. Vendar morata biti njihova vključenost in vloga v različnih aktivnostih jasno opisana.

**Povezani subjekti (izbirno)**: Organizacije, ki prispevajo k doseganju ciljev in aktivnosti Evropske univerze. Povezani subjekti morajo biti opredeljeni v vlogi za nepovratna sredstva in morajo izpolnjevati zahteve iz Priloge III (Glosar pojmov) tega vodnika za prijavitelje.

Katera merila se uporabljajo za oceno predlagane Evropske univerze?

Merila za upravičenost

|  |  |
| --- | --- |
| **Upravičene sodelujoče organizacije** | Vsaka visokošolska institucija, ki je nosilka veljavne Listine Erasmus za terciarno izobraževanje (ECHE), s svojimi povezanimi subjekti (če obstajajo) kot polnopravni ali pridruženi partnerji. Vsaka javna/zasebna organizacija, ki deluje na področju izobraževanja in usposabljanja, raziskav in inovacij ali svetu dela s sedežem v državi članici EU ali drugi državi Programa Erasmus+, kot pridruženi partner. |
| **Kdo se lahko prijavi?** | Vsaka upravičena sodelujoča visokošolska institucija s sedežem v državi članici EU ali drugi državi programa Erasmus+ je lahko prijaviteljica. Ta organizacija se prijavi v imenu vseh sodelujočih organizacij, ki so vključene v Evropsko univerzo. |
| **Število in profil sodelujočih organizacij** | Evropsko univerzo morajo sestavljati najmanj tri visokošolske institucije z veljavno Listino Erasmus za terciarno izobraževanje (ECHE) iz najmanj treh držav članic EU ali drugih državah programa Erasmus+ (polni partner). Poleg tega je lahko katera koli javna/zasebna organizacija, ustanovljena v državi članici EU ali v drugi državi programa Erasmus+, in ki je dejavna na področju izobraževanja in usposabljanja, raziskav in inovacij ali na področju dela lahko del koalicije kot pridruženi partner. |
| **Trajanje** | 3 leta |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **26. februarja do 17. ure (po bruseljskem času)** za koalicije, ki se začnejo med 1. septembrom in 1. decembrom istega leta. |
| **Kako se prijaviti?** | Za podrobnosti o postopku prijave glejte del C tega vodnika. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Predlog bo ocenjen z naslednjimi merili:

|  |  |
| --- | --- |
| **Relevantnost predloga**  **(največ 25 točk)** | * Raven ambicije: v kolikšni meri ima predlog namen nasloviti in delovati v smeri dolgoročne vizije ukrepa in njenega potenciala, da preobrazi in izboljša sodelovanje med institucijami (oglejte si poglavje »Kaj so Evropske univerze« zgoraj in zadevni sklepi Evropskega sveta z dne 14. decembra 2017[[113]](#footnote-114)) * Relevantnost skupnega dolgoročnega poslanstva koalicije. Poslanstvo mora biti izrecno potrjeno s strani ustreznih organov odločanja. * Stopnja prizadevanj in inovativnega pristopa predloga, vključno s tem, v kolikšni meri bo koalicija utrdila in razširila sodelovanje: * pri zagotavljanju izobraževanja, povezovanje, kjer je to mogoče, z raziskavami in inovacijami, v primerjavi s tem, kar so člani koalicije že dosegli. * prek inovativnih in novih strukturnih modelov * Evropska dodana vrednost. V kolikšni meri: * predlog prispeva k razvoju evropskega izobraževalnega prostora, * predlog izkazuje dodano vrednost, ki je pridobljena prek mednarodnega (nadnacionalnega) pristopa, še posebej za študente; * predlog izkazuje prispevek k regionalnemu razvoju, na primer prek vključitve članov koalicije v razvoj in uvajanje strategij pametne specializacije * zveza bo koristila drugim visokošolskim izobraževalnim ustanovam, v glavnem v Evropski uniji, pa tudi širše, s spodbujanjem odličnosti. |
| **Geografska uravnoteženost (največ 15 točk)** | * V kolikšni meri koalicija vključuje večje število visokošolskih institucij iz različnih geografskih območij[[114]](#footnote-115) kot polnopravne partnerje in zagotavlja široko geografsko pokritost v skladu s sklepi Evropskega sveta[[115]](#footnote-116). * V kolikšni meri si je prijavitelj prizadeval za geografsko sestavo koalicije in kako se nanaša na doseganje ciljev Evropskih univerz in evropskega izobraževalnega prostora. |
| **Kakovost zasnove in izvedbe predloga  (največ 20 točk)** | * Skladnost med skupno dolgoročno strategijo in načrtovanimi skupnimi strukturami ter skupnimi aktivnostmi za dosego teh ciljev * Zavezanost k delovanju naproti ciljem politike v evropskem izobraževalnem prostoru * V kolikšni meri predlog izkazuje, kako je razvoj skupne strategije skladen s stopnjo prizadevanj Evropskih univerz in kako bodo skupne aktivnosti učinkovito prispevale k utrjevanju in krepitvi: * Visokokakovostnega izobraževanja, vključno z inovativnimi pedagoškimi modeli za razvoj naprednih veščin in kompetenc, pri čemer se kar najbolje izkoristijo digitalne tehnologije, kombinirano učenje in izobraževanje na delovnem mestu * Stopnja mobilnosti študentov, osebja in raziskovalcev * Kjer je to mogoče, povezovanje med izobraževanjem in raziskavami in inovacijami, vključno z uporabo raziskovalnih rezultatov in inovacij za izobraževanje * Stopnja vključitve ključnih deležnikov pri krepitvi družbenega angažiranja študentov in osebja ter njihovih ključnih podjetniških kompetenc. * Vključevanje lokalne skupnosti * Družbena raznolikost sestave študentov in podporni ukrepi za spodbujanje dostopa, sodelovanja in izpolnjevanja kvot za manj zastopane in depriviligirane skupine * Delovni program in zemljevid je jasen, definiran in izvedljiv. Opisuje pričakovani napredek, rezultate in izide za vsako fazo, povezano s konkretnimi aktivnostmi in dejanji, ki prispevajo k realiziranju skupne dolgoročne strategije. * Ocena kakovosti in finančna ureditev: koalicija je pripravila oceno in revizijo kakovosti, ki vključuje specifične ukrepe za oceno napredka, postopkov in izsledkov (na primer prek razvoja trajnih kvantitativnih in kvalitativnih kazalnikov, vključno s povratnimi informacijami s strani študentov in osebja). Spremljanje kakovosti bi moralo zagotoviti, da je izvajanje koalicije stroškovno učinkovito. |
| **Kakovost dogovorov o sodelovanju v okviru koalicije**  **(največ 20 točk)** | * Struktura dogovora: porazdelitev odgovornosti in nalog je jasna in primerna ter izkazuje finančno, strukturno in organizacijsko predanost na najvišjem institucionalnem nivoju, pri čemer dobi celotno osebje priložnost, da sooblikuje koalicijo, tako prek izvajanja izobraževanja kot, kjer je to mogoče, raziskav in razvoja, ter na strukturnem organizacijskem nivoju prek skupnih upravnih struktur, skupnega zagotavljanja storitev, baz podatkov, človeških virov in znanstvene infrastrukture. * Vloge in odgovornosti: jasno je izkazana kapaciteta in aktivna vloga vsakega člana koalicije pri zagotavljanju skupne vizije, strategije in skupnih aktivnosti. * Dopolnilno: v kolikšni meri se partnerji dopolnjujejo, vključno kar zadeva raznolikost vrst visokošolskih institucij, ali pokažejo medsebojno sodelovanje za doseganje dodane vrednosti in stroškovne učinkovitosti. * Dogovori o sodelovanju so dobro oblikovani in kar najbolje izkoriščajo prednosti povezanega sodelovanja z zmanjševanjem administrativnih ovir in spodbujanjem vseh vrst mobilnosti v okviru koalicije, vključno z mobilnostjo med organizacijami, ki niso le visokošolske institucije. * Sodelovanje/skupinski duh: predlog vključuje jasne dogovore in odgovornosti za pregledno in učinkovito odločanje, reševanje sporov, upravljanje s tveganji, poročanje in obveščanje med sodelujočimi organizacijami. |
| **Trajnost in razširjanje**  **(največ 20 točk)** | * Dolgoročna strategija za trajnost koalicije: predlog vključuje vizijo o trajnosti, ki razdela, kako vsaka članica koalicije to finančno ali kako drugače podpira, s ciljem, da je trajna tudi po poteku obdobja financiranja EU. * Zmožnost koalicije, da deluje kot zgled: v kolikšni meri se rezultati in dobre prakse, ki jih ustvarja koalicija, delijo in imajo potencial, da so vključeni v druge visokošolske institucije, s katerimi organizacije sodelujejo zunaj koalicije, v glavnem v Evropski uniji in tudi širše. * Razširjanje: predlog zagotavlja jasen načrt razširjanja rezultatov in dobrih praks ter vključuje primerne človeške in finančne vire, aktivnosti, orodja in komunikacijske kanale, vključno z uporabo družbenih omrežij, da zagotovi, da se rezultati in prednosti prenesejo ter odprto in učinkovito delijo z deležniki širše, med obdobjem financiranja koalicije Evropske univerze in po njem; * Prosto dostopni učni viri in viri odprte znanosti in državljanske znanosti: Če je relevantno in v okvirih obstoječih nacionalnih in evropskih pravnih okvirov, predlog opisuje, kako bodo podatki, gradiva, dokumenti in avdio-vizualna gradiva ter dejavnosti družbenih omrežij dostopni, tako da bodo podatki na voljo za iskanje, vidni, dostopni, interoperabilni in ponovno uporabljani (FAIR, Findable, Accessible, Interoperable and Reusable) pri drugih visokošolskih institucijah in Evropskih univerzah v Evropi. |

Za upoštevanje pri dodeljevanju sredstev morajo predlogi doseči vsaj 70 točk. Poleg tega morajo doseči vsaj 13 točk za kategorijo "Ustreznost predloga", 11 točk za kategorije "Kakovost predloga in uvajanje", "Kakovost dogovora o sodelovanju v koaliciji" in "Trajnost in razširjanje" in 8 točk za kategorijo "Geografska uravnoteženost".

Kaj je še treba vedeti o tem ukrepu?

Dodatne informacije o Evropskih univerzah so objavljene na spletnem mestu Komisije.[[116]](#footnote-117)

Zagotavljanje kakovosti mora biti sestavni del, da se zagotovi, da Evropske univerze uspešno podajajo pričakovane rezultate in dosegajo učinek izven posameznih partnerskih organizacij. Evropske univerze morajo obvezno izvesti ciljno usmerjene aktivnosti razširjanja, ki dosežejo deležnike, oblikovalce politik, strokovnjake in podjetja. Praviloma je rezultate treba zagotoviti kot prosto dostopne učne vire (PDUV) in jih objaviti na ustreznih platformah stroke, sektorja ali pristojnih organov.

**KAKŠNA SO PRAVILA ZA DODELITEV SREDSTEV?**

**Najvišji prispevek EU za 3-letno Evropsko univerzo: 5 000 000 EUR**

Proračun koalicij Evropskih univerz bo temeljil na dejanskih stroških za aktivnosti koalicije. Nepovratna sredstva EU so namenjena sofinanciranju teh aktivnosti do največ 80 % vseh upravičenih stroškov.

Zahtevani proračun je treba upravičiti glede na načrtovane aktivnosti, kot opisano v prijavnem obrazcu. Vsi stroški morajo biti v celoti opisani in upravičeni.

Stroški morajo ustrezati stroškom, ki jih imajo sodelujoče institucije glede na njihovo siceršnjo politiko. Še posebej morajo biti stroški za izplačila v skladu z običajno politiko plač ter vsemi socialnimi prispevki in drugimi prispevki v skladu z zakonom, ki so del izplačila; potni stroški in individualna podpora morajo biti v skladu z običajno prakso sodelujočih institucij/organizacij, kar zadeva potne stroške in stroške namestitve; stroški za opremo se odpišejo v skladu z običajno računovodsko prakso upravičenca.

Stroški (vključno z opremo in angažiranjem podizvajalcev) morajo biti razumni, upravičeni in neposredno povezani z doseganjem ciljev koalicije Evropske univerze. Poleg tega mora biti angažiranje podizvajalcev v skladu s pravili javnega naročanja v EU.

Različne postavke proračuna morajo biti organizirane kot sledi:

|  |  |  |  |  |
| --- | --- | --- | --- | --- |
|  | **Upravičeni stroški** | **Mehanizem financiranja** | **Znesek** | **Pravilo dodelitve** |
| **1. NEPOSREDNI STROŠKI** |  | Upravičeni dejanski stroški |  |  |
| **1.1 Stroški osebja** | Stroški osebja, ki je dodeljeno ukrepu (tako rednega kot začasnega) iz sodelujočih institucij/organizacij, ki vključujejo dejanske plače ter socialne prispevke ter druge stroške v skladu z zakonom in so del izplačila. |  |  | Nepovratna sredstva morajo biti porabljena za kritje stroškov osebja za vse upravičence, če ti izvajajo naloge, ki so neposredno povezane z doseganjem ciljev Evropske univerze. |
| **1.2 Potni stroški** | Prispevek za potne stroške udeležencev do kraja izvajanja aktivnosti in nazaj. |  |  | To velja za osebje (tako stalno kot začasno), študente in absolvente doktorskega študija iz sodelujočih institucij/organizacij, ki sodelujejo pri ukrepu (npr. aktivnosti usposabljanja in študija, sestanki, delavnice in seminarji). |
| **1.3 Individualna podpora** | Stroški, neposredno povezani z življenjskimi stroški (prehrana in namestitev) udeležencev, ki sodelujejo pri ukrepu, med aktivnostjo. |  |  | To velja za osebje (tako stalno kot začasno), študente in absolvente doktorskega študija iz sodelujočih institucij/organizacij (npr. aktivnosti usposabljanja in študija, sestanki, delavnice in seminarji). Ti stroški naj bi pokrivali aktivnosti mobilnosti za omejen čas trajanja.  (največ 3 mesece)[[117]](#footnote-118). |
| **1.4 Oprema** | Stroški amortizacije za opremo in druga sredstva (nova in rabljena), če jih sodelujoče visokošolske institucije dejansko imajo. |  | **Največ 8 % skupnih neposrednih upravičenih stroškov.** | Upošteva se le tisti del amortizacije, najema in lizinga, ki ustreza trajanju obdobja financiranja in deležu dejanske uporabe, za namene ukrepa. Upravičeni so le tisti stroški amortizacije za opremo ali druga sredstva, ki so neposredno povezani z razvojem inovativnih pedagogik ter mešanih in/ali učnih aktivnosti z delovnega mesta. |
| **1.5 Drugi stroški** | Stroški, povezani z:   * Prenosom najboljših praks na visokošolske institucije zunaj koalicije * Razširjanje znanja in informacij (npr. oglaševanje v medijih, promocijska gradiva in aktivnosti); * Najem prostorov za večje dogodke * Revizije; * Bančni stroški, vključno z bančnimi garancijami, če to zahteva izvajalska agencija; * Najem podizvajalcev za specifične naloge; * Potni stroški in/ali stroški za bivanje tretjih oseb (strokovnjakov, profesorjev, govorcev itd.), ki prispevajo k aktivnostim Evropske univerze |  | **Največ 5 % skupnih neposrednih upravičenih stroškov.** | Najem podizvajalca je možen le v upravičenih primerih za specifične, časovno omejene, projektne naloge, če te ne morejo izvesti člani konzorcija sami ali kjer narava aktivnosti dejansko zahteva zunanje izvajalce. Najemanje podizvajalcev za ključne aktivnosti, kot so poučevanje in/ali upravljanje projekta (splošno upravljanje in koordiniranje, spremljanje, finančno upravljanje, poročanje EACEA (Education Audiovisual and Culture Executive Agency [Izvajalska agencija za izobraževanje, avdiovizualno področje in kulturo])) ni mogoče.  S člani osebja soupravičencev se ne smejo sklepati pogodbe o podizvajanju.  Potni stroški in stroški bivanja oseb, ki ne pripadajo eni od partnerskih organizacij, se lahko sofinancirajo, če konzorcij te osebe povabi k sodelovanju pri glavnih aktivnostih Evropske univerze. |
| **2. POSREDNI STROŠKI** |  | do 7 % skupnih neposrednih upravičenih stroškov za ukrep[[118]](#footnote-119). |  | Pavšalni znesek |

Koalicije znanja

Kakšni so cilji in prednostne naloge koalicije znanja?

Cilj koalicij znanja je krepitev inovacijske zmogljivosti Evrope in spodbujanje inovacij v visokošolskem izobraževanju, podjetjih in širšem socialno-ekonomskem okolju. Nameravajo doseči enega ali več naslednjih ciljev:

* razviti nove, inovativne in večdisciplinarne pristope do poučevanja in učenja;
* spodbujati podjetništvo in podjetniške veščine osebja v visokošolskem izobraževanju in podjetjih;
* lajšati izmenjavo, pretok in soustvarjanje znanja.

Središče pozornosti je na projektih, ki prispevajo k posodobitvi evropskih visokošolskih sistemov, kot je navedeno v sporočilu EU iz leta 2017 o programu za posodobitev evropskih visokošolskih sistemov[[119]](#footnote-120), in sicer:

* k zvišanju ravni izobrazbe; krepitvi kakovosti in ustreznosti visokošolskega izobraževanja;
* krepitvi kakovosti z mobilnostjo in čezmejnim sodelovanjem;
* zagotavljanju učinkovitosti trikotnika znanja;
* zboljšanju upravljanja in financiranja.

Dodaten poudarek je na uporabi obstoječih pobud in pametni uporabi digitalnih orodij v skladu s priporočili iz evropskega sporočila o odpiranju izobraževanja[[120]](#footnote-121).

Kaj je koalicija znanja?

Koalicije znanja so mednarodni, strukturirani in ciljno usmerjeni projekti, zlasti med visokošolskim izobraževanjem in gospodarstvom. Koalicije znanja so namenjene vsem disciplinam, sektorjem in medsektorskemu sodelovanju. Partnerji imajo skupne cilje in si prizadevajo za vzajemno koristne rezultate in cilje. Pričakovani rezultati so jasno opredeljeni, realistični in obravnavajo vprašanja, ki so ugotovljena v analizi potreb.

Koalicije znanja bodo predvidoma imele kratkoročni in dolgoročni učinek na širok nabor vključenih deležnikov na individualni, organizacijski in sistemski ravni.

Praviloma so koalicije znanja ciljno usmerjene v sodelovanje med organizacijami s sedežem v državah Programa. Vendar lahko organizacije iz partnerskih držav sodelujejo v koalicijah znanja kot partnerice (ne kot prijaviteljice), če njihova udeležba k projektu prispeva bistveno dodano vrednost.

Katere aktivnosti so podprte v okviru tega ukrepa?

Koalicije znanja izvajajo skladen in celovit nabor medsebojno povezanih aktivnosti, ki so prožne in se lahko prilagodijo različnim trenutnim in prihodnjim okvirom ter razvoju dogodkov v Evropi.

Naslednji seznam navaja primere aktivnosti:

|  |
| --- |
| Spodbujanje inovacij v visokošolskem izobraževanju, podjetjih in širšem socialno- ekonomskem okolju:   * skupno razvijanje in izvajanje novih metod učenja in poučevanja (na primer novi večdisciplinarni učni načrti, v učenca usmerjeno poučevanje in učenje, ki temelji na reševanju dejanskih problemov); * organiziranje nadaljevalnih izobraževalnih programov in aktivnosti s podjetji in v njih; * skupno razvijanje rešitev za pereča vprašanja, proizvode in inovativne postopke (s sodelovanjem študentov, profesorjev in delavcev).   Razvijanje podjetniške naravnanosti in veščin:   * ustvarjanje sistemov učenja in uporabe prečnih spretnosti v različnih programih visokošolskega izobraževanja, razvitih v sodelovanju s podjetji in katerih cilj je krepitev zaposljivosti, ustvarjalnosti in novih poklicnih poti; * uvajanje podjetniškega izobraževanja v vseh disciplinah, da se za študente, raziskovalce in osebje v izobraževanju zagotovijo znanje, spretnosti in motivacija za udeležbo v podjetniških aktivnostih v raznolikih okoljih; * ustvarjanje novih priložnosti za učenje z uporabo podjetniških veščin v praksi, kar lahko vključuje in/ali vodi do komercializacije novih storitev, proizvodov in prototipov ter do nastajanja zagonskih in odcepljenih podjetij.   Spodbujanje pretoka in izmenjave znanja med visokošolskim izobraževanjem in podjetji:   * s študijskim področjem povezane aktivnosti v podjetjih, ki so v celoti vključene v učni načrt, priznane in ovrednotene s kreditnimi točkami; * strukture za preskušanje inovativnih ukrepov; * izmenjave študentov, raziskovalcev, osebja v poučevanju in podjetjih za časovno omejeno obdobje; * vključevanje osebja iz družb v poučevanje in raziskovanje. |

Koalicije znanja lahko organizirajo aktivnosti učne mobilnosti za študente, raziskovalce in osebje, če te podpirajo/dopolnjujejo glavne aktivnosti koalicije in prispevajo dodano vrednost k uresničevanju ciljev projekta. Začetni sestanki in projektni sestanki ne veljajo za aktivnosti mobilnosti učenja. Dnevov mobilnosti, za katere se stroški potovanja in življenjski stroški zaračunajo projektu, ni mogoče zaračunati kot delovnih dni za podporo uvajanju glavnim aktivnostim. Mobilnost ni glavna aktivnost koalicije znanja; razširitev in večji obseg teh aktivnosti morata biti podprta v okviru ključnega ukrepa 1 tega programa ali z drugimi instrumenti financiranja.

Kakšne so bistvene značilnosti koalicije znanja?

Ključne značilnosti koalicij znanja so:

* inovacije v visokošolskem izobraževanju in inovacije z visokošolskim izobraževanjem v podjetjih in njihovem socialno-ekonomskem okolju: za inovacijo se šteje najsodobnejša inovacija, povezana z določenim projektom, okvirom partnerstva in analiziranimi potrebami;
* trajnost sodelovanja med univerzami in gospodarstvom. Močno in predano partnerstvo z uravnoteženo udeležbo iz podjetij in visokošolskih institucij je ključno za uspeh koalicij znanja. Vloga in prispevek vsake sodelujoče organizacije in pridruženega partnerja morata biti natančno določena in dopolnjujoča;
* učinek, ki presega življenjski cikel projekta in organizacije, ki sodelujejo v koaliciji. Pričakuje se trajnost partnerstev in aktivnosti. V ta namen rezultati morda niso samostojni, ampak so lahko povezani z obstoječimi podjetji, shemami, projekti, platformami, programi itd. ali vključeni vanje. Spremembe v visokošolskih institucijah in podjetjih morajo biti merljive. Rezultati in rešitve morajo biti prenosljivi in dostopni širši javnosti.

Koalicije znanja so izjemno konkurenčen del programa Erasmus+. Skupne značilnosti uspešnih predlogov so:

* zanesljivi odnosi med visokošolskimi institucijami in podjetji: koalicije znanja morajo pokazati zavezanost in dodano vrednost vseh partnerjev, pri čemer je bistvena izrazita in uravnotežena vključenost sektorja gospodarstva in visokošolskega izobraževanja. Dobro zasnovan predlog je rezultat tesnega sodelovanja med morebitnimi partnerji in temelji na trdni analizi potreb;
* inovativne in mednarodne značilnosti predlogov, vidne v vseh merilih.

Ustrezna analiza potreb pojasni razloge, vpliva na izbor partnerjev, natančno opredeli predlog, pomaga okrepiti potencialni učinek in zagotovi, da so končni uporabnik in ciljne skupine izrazito vključeni v aktivnosti projekta.

Kakšna je vloga organizacij, ki sodelujejo v koaliciji znanja?

**Prijavitelj/koordinator:** sodelujoča organizacija, ki odda predlog projekta v imenu vseh partnerjev. Koordinator je v celoti odgovoren, da zagotovi izvajanje projekta v skladu s sporazumom. Koordiniranje zajema naslednje dolžnosti:

* predstavlja koalicijo in deluje v njenem imenu v odnosu do Evropske komisije;
* nosi finančno in pravno odgovornost za primerno operativno, administrativno in finančno izvajanje celotnega projekta;
* koordinira koalicijo v sodelovanju s partnerji projekta.

**Polnopravni partnerji** so tiste sodelujoče organizacije, ki aktivno prispevajo k doseganju ciljev koalicije znanja. Vsak polnopravni partner mora podpisati mandatno pismo, s katerim dodeli koordinatorski organizaciji odgovornost, da deluje kot glavna upravičenka in da med izvajanjem projekta deluje v njegovem imenu. Kadar je to ustrezno, velja enako za partnerje iz partnerskih držav.

**Pridruženi partnerji** (izbirno): v koalicije znanja so lahko vključeni pridruženi partnerji, ki prispevajo k izvajanju posebnih nalog/aktivnosti projekta ali podpirajo razširjanje in trajnost koalicije. Za vprašanja glede upravljanja sporazuma se „pridruženi partnerji“ ne štejejo za partnerje pri projektu in ne prejmejo sredstev. Vendar morata biti njihova vključenost in vloga v projektu ter različnih aktivnostih jasno opisana.

**Povezani subjekti** (izbirno): organizacije, ki prispevajo k doseganju ciljev in izvajanju aktivnosti projekta. Povezani subjekti morajo biti opredeljeni v vlogi za nepovratna sredstva in morajo izpolnjevati zahteve iz Priloge III (Glosar pojmov) tega vodnika za prijavitelje.

Kakšna so merila za oceno predloga koalicije znanja?

V nadaljevanju so navedena uradna merila, ki jih mora izpolniti predlog koalicije znanja za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko katera koli javna ali zasebna organizacija s povezanimi subjekti, ki ima sedež v državi Programa ali kateri koli partnerski državi sveta (glej poglavje „Upravičene države“ v delu A tega vodnika). Taka organizacija je lahko na primer:   * visokošolska institucija; * javno ali zasebno, malo, srednje ali veliko podjetje (vključno s socialnimi podjetji); * raziskovalni inštitut; * javni organ na lokalni, regionalni ali nacionalni ravni; * organizacija, aktivna na področju izobraževanja, usposabljanja in mladine; * posrednik ali združenje, ki deluje v imenu organizacij na področju izobraževanja, usposabljanja ali mladine; * posrednik ali združenje, ki deluje v imenu podjetij; * organ za akreditacije, certifikate ali kvalifikacije.   Visokošolske institucije s sedežem v državi Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število sodelujočih organizacij** | Koalicije znanja so mednarodne in vključujejo najmanj šest neodvisnih organizacij iz vsaj treh držav Programa in od teh vsaj dve visokošolski instituciji ter vsaj dve podjetji. |
| **Trajanje projekta** | 2 ali 3 leta. Trajanje mora biti izbrano ob prijavi na podlagi cilja projekta in vrste aktivnosti, ki so načrtovane v tem času.  V izjemnih primerih se lahko trajanje koalicije znanja na prošnjo upravičenca in s soglasjem Izvajalske agencije podaljša za največ 6 mesecev. V tem primeru se znesek skupnih nepovratnih sredstev ne spremeni. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **26. februarja do 17. ure (po bruseljskem času)** za projekte, ki se začnejo 1. novembra istega leta ali 1. januarja naslednje leto. |
| **Kako se prijaviti?** | Za podrobnosti o postopku prijave glej del C tega vodnika. |

Organizacije prijaviteljice bodo ocenjene z ustreznimi merili za **izključitev in izbor**. Za več informacij glej del C tega vodnika.

Merila za dodelitev

Projekt bo ocenjen z naslednjimi merili:

|  |  |
| --- | --- |
| **Ustreznost predloga  (največ 25 točk):** | * namen: predlog je usklajen s cilji ukrepa (glej poglavje „Kakšni so cilji in prednostne naloge koalicije znanja?“); * doslednost: predlog temelji na dobri in trdni analizi potreb; cilji in rezultati so jasno opredeljeni, realistični in obravnavajo vprašanja, ki so pomembna za sodelujoče organizacije in ukrepe; * inovacije: predlog obravnava najsodobnejše metode in tehnike ter vodi do inovativnih rezultatov in rešitev, povezanih s projektom; * evropska dodana vrednost: predlog jasno prikaže dodano vrednost, ki bo ustvarjena na podlagi mednarodnosti in morebitne prenosljivosti projekta. |
| **Kakovost zasnove in izvedbe projekta (največ 25 točk):** | * skladnost: predlog predstavi usklajen in celovit nabor ustreznih aktivnosti za izpolnjevanje opredeljenih potreb in doseganje pričakovanih rezultatov; * struktura: delovni program je jasen in razumljiv ter zajema vse faze; * upravljanje: časovni razpored, organizacija, naloge in odgovornosti so dobro opredeljeni in realistični. Predlog dodeljuje ustrezna sredstva posameznim aktivnostim; * nadzor kakovosti in sredstev: posebni ukrepi za ocenjevanje postopkov in rezultatov zagotavljajo, da je izvedba projekta visokokakovostna in stroškovno učinkovita. |
| **Kakovost projektne skupine in dogovorov o sodelovanju (največ 30 točk):** | * sestava: predlagana koalicija znanja vključuje ustrezen nabor partnerjev iz visokošolskega izobraževanja in gospodarstva z zahtevanimi profili, spretnostmi, izkušnjami, strokovnim znanjem in podporo upravljanju, ki so potrebni za uspešno izvedbo; * zavezanost: vsaka sodelujoča organizacija pokaže popolno vključenost, ki ustreza njenim zmogljivostim in določenemu področju strokovnega znanja; * partnerstvo: prispevek partnerjev iz visokošolskega izobraževanja in gospodarstva je pomemben, povezan s projektom in dopolnjujoč; * Sodelovanje/skupinski duh: predlog vključuje jasne ureditve in odgovornosti za pregledno in učinkovito odločanje, reševanje sporov, poročanje in obveščanje med sodelujočimi organizacijami; * nagrada: projekt zagotavlja jasno dodano vrednost in koristi vsem partnerskim organizacijam; * vključenost partnerskih držav: kadar je to ustrezno, vključenost sodelujoče organizacije iz partnerske države prispeva bistveno dodano vrednost k projektu (če ta pogoj ni izpolnjen, se projekt ne upošteva pri izboru). |
| **Učinek in razširjanje (največ 20 točk):** | * uporaba: predlog prikaže, kako bodo partnerji in drugi deležniki uporabili rezultate in prišli do pričakovanih učinkov. Vzpostavljeni so ustrezni ukrepi za ocenjevanje učinka projekta. Predlog podaja način za merjenje uporabe rezultatov v življenjskem ciklu projekta in po njem; * razširjanje: predlog opiše jasen načrt za razširjanje rezultatov in vključuje ustrezne aktivnosti, orodja in kanale, ki bodo zagotovili učinkovito razširjanje rezultatov in koristi deležnikom in drugim med projektom in po njem; * učinek: predlog prikaže družbeno in gospodarsko ustreznost ter doseg. Zagotovi s projektom povezane ukrepe za spremljanje napredka in ocenjevanje pričakovanega učinka (kratkoročnega in dolgoročnega); * prost dostop: predlog po potrebi opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo, in ne vsebuje nesorazmernih omejitev; * trajnost: predlog vključuje ustrezne ukrepe in vire, da zagotovi trajnost partnerstva, rezultatov projekta in koristi po življenjskem ciklu projekta. |

Za upoštevanje pri dodeljevanju sredstev morajo predlogi doseči vsaj 70 točk. Poleg tega morajo doseči vsaj 13 točk za kategoriji „Ustreznost projekta“ ter „Kakovost zasnove in izvedbe projekta“; 16 točk za kategorijo „Kakovost projektne skupine in dogovorov o sodelovanju“ ter 11 točk za kategorijo „Učinek in razširjanje“.

Kaj je še treba vedeti o tem ukrepu?

Zagotavljanje kakovosti mora biti sestavni del projekta, da se zagotovi, da koalicije znanja uspešno dosežejo pričakovane rezultate in učinek izven samih partnerskih organizacij. Koalicije znanja morajo obvezno izvesti ciljno usmerjene aktivnosti razširjanja, ki dosežejo deležnike, oblikovalce politik, strokovnjake in podjetja. Med izvajanjem projekta bi morale koalicije znanja izdati publikacije, na primer poročila, priročnike, smernice itd. Praviloma je rezultate treba zagotoviti kot prosto dostopne učne vire (PDUV) in jih objaviti na ustreznih platformah stroke, sektorja ali pristojnih organov. Koalicije znanja bi morale ustvarjati nove načine in instrumente za lajšanje njihovega sodelovanja in zagotavljanje trajnosti partnerstva med visokošolskim izobraževanjem in gospodarstvom.

Koalicije znanja so nov in ambiciozen ukrep; zato zanje velja posebno spremljanje, ki zahteva aktivno udeležbo vseh udeležencev in deležnikov. Koalicije znanja bi morale predvideti svojo udeležbo v tematskih sklopih, da podprejo medsebojno bogatenje, izmenjavo dobrih praks in vzajemno učenje. Poleg tega bi koalicije znanja morale predvideti sredstva za predstavitev svojega projekta in rezultatov na forumu za dialog med univerzami in podjetji in/ali drugih pomembnih dogodkih (največ pet med trajanjem projekta).

Kakšna so pravila za dodelitev sredstev?

Osnutek proračuna projekta mora temeljiti na sistemu stroškov na enoto. Sistem „stroškov na enoto“ je poenostavljena oblika določanja zneska nepovratnih sredstev. Po naravi so takšne poenostavljene oblike nepovratnih sredstev prispevki h glavnim stroškom projekta in niso povračilo dejanskih izdatkov, povezanih s specifičnimi aktivnostmi projekta. V primeru projektov v okviru koalicij znanja se določeni stroški na enoto uporabijo za postavko za osebje v okviru projekta. So predhodno določeni prispevki na delovni dan na kategorijo delavca.

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišji prispevek EU, dodeljen za 2-letno koalicijo znanja: 700 000 EUR  Najvišji prispevek EU, dodeljen za 3-letno koalicijo znanja: 1 000 000 EUR** |

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Podpora izva-janju** | Prispevek za kakršno koli aktivnost, neposredno povezano z izvajanjem projekta (razen za morebitno vključeno mobilnost), vključno z: upravljanjem projekta, srečanji v zvezi s projektom, pripravo intelektualnih rezultatov (na primer učni načrti, pedagoška gradiva, prosto dostopni učni viri (PDUV), orodja informacijske tehnologije, analize, študije itd.), razširjanjem, udeležbo  na dogodkih, konferencami, potovanji itd. Število dni in profil vključenega osebja  glede na državo je osnova  za izračun prispevka EU. | Prispevek  za stroške  na enoto | B2.1 na vključenega menedžerja na dan dela na projektu. | Pogoj: prijavitelji bodo morali utemeljiti vrsto in znesek sredstev,  ki jih potrebujejo  v zvezi z izvajanjem predlaganih aktivnosti in priprav. Za upravičenost do te vrste podpore z nepovratnimi sredstvi bi kakovost in količina priprav morali biti precejšnji. |
| B2.2 na vključenega raziskovalca/učitelja/vodjo usposabljanja na dan dela  na projektu. |
| B2.3 na vključeno tehnično osebje na dan dela na projektu. |
| B2.4 na vključeno administrativno osebje  na dan dela na projektu |

\* Glej mednarodno standardno klasifikacijo poklicev – ISCO

[(http://www.ilo.org/public/french/bureau/stat/isco/isco08/index.htm)](file:///C:\Users\Kathy\AppData\Roaming\Microsoft\Word\(http:\www.ilo.org\public\french\bureau\stat\isco\isco08\index.htm))

Dodatna pravila za dodelitev sredstev za mobilnost, ki se izvede v okviru koalicije znanja (izbirna dodelitev sredstev)

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 100 do 1 999 km:  275 EUR na udeleženca. | Pogoj: prijavitelji bodo morali utemeljiti, zakaj je mobilnost potrebna za doseganje ciljev in rezultatov projekta. Razdaljo je treba izračunati s kalkulatorjem razdalje, ki ga podpira Evropska komisija[[121]](#footnote-122). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[122]](#footnote-123). |
| Za razdalje 2 000 km ali več:  360 EUR na udeleženca. |
| **Stroški bivanja** | Prispevek za stroške bivanja udeležencev med aktivnostjo. | Prispevek  za stroške  na enoto | Aktivnosti, ciljno usmerjene v osebje: do 14. dneva aktivnosti: 100 EUR na dan na udeleženca  +  od 15. do 60. dneva aktivnosti:  70 EUR na dan na udeleženca. |
| Aktivnosti, ciljno usmerjene v študente: do 14. dneva aktivnosti:  55 EUR na dan na udeleženca  +  od 15. do 60. dneva aktivnosti:  40 EUR na dan na udeleženca. |

Preglednica A – Izvajanje projekta (zneski v EUR na dan) v državah Programa

Zneski so odvisni od: a) profila osebja, ki je vključeno v projekt, in b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/raziskovalec/ Mladinski delavec** | **Tehnično osebje** | **Administrativno osebje** |
| **B2.1** | **B2.2** | **B2.3** | **B2.4** |
| **Danska, Irska, Luksemburg, Nizozemska, Avstrija, Švedska, Lihtenštajn, Norveška** | 353 | 289 | 228 | 189 |
| **Belgija, Nemčija, Francija, Italija, Finska, Združeno kraljestvo, Islandija** | 336 | 257 | 194 | 157 |
| **Češka, Grčija, Španija, Ciper, Malta, Portugalska, Slovenija** | 197 | 164 | 122 | 93 |
| **Bolgarija, Estonija, Hrvaška, Latvija, Litva, Madžarska, Poljska, Romunija, Slovaška, Srbija, Republika Severna Makedonija, Turčija** | 106 | 88 | 66 | 47 |

Preglednica B – Izvajanje projekta (zneski v EUR na dan) v partnerskih državah

Zneski so odvisni od: a) profila osebja, ki je vključeno v projekt, in b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Mene-džer** | **Učitelj/ vodja usposabljanja/raziskovalec** | **Tehnično osebje** | **Administrativno osebje** |
| **B2.1** | **B2.2** | **B2.3** | **B2.4** |
| **Avstralija, Kanada, Kuvajt, Macao, Monako, Katar, San Marino, Švica, Združene države Amerike** | 353 | 289 | 228 | 189 |
| **Andora, Brunej, Japonska, Nova Zelandija, Singapur, Združeni arabski emirati, Vatikanska mestna država** | 336 | 257 | 194 | 157 |
| **Bahami, Bahrajn, Hongkong, Izrael, (Republika) Koreja, Oman, Saudova Arabija, Tajvan** | 197 | 164 | 122 | 93 |
| **Afganistan, Albanija, Alžirija, Angola, Antigva in Barbuda, Argentina, Armenija, Azerbajdžan, Bangladeš, Barbados, Belorusija, Belize, Benin, Butan, Bolivija, Bosna in Hercegovina, Bocvana, Brazilija, Burkina Faso, Burundi, Kambodža, Kamerun, Zelenortski otoki, Srednjeafriška republika, Čad, Čile, Kitajska, Kolumbija, Komori, Kongo, Demokratična republika Kongo, Cookovi otoki, Kostarika, Kuba, Džibuti, Dominika, Dominikanska republika, Ekvador, Egipt, Salvador, Ekvatorialna Gvineja Eritreja, Esvatini, Etiopija, Fidži, Gabon, Gambija, Gruzija, Gana, Grenada, Gvatemala, Gvineja, Gvineja Bissau, Gvajana, Haiti, Honduras, Indija, Indonezija, Iran, Irak, Slonokoščena obala, Jamajka, Jordanija, Kazahstan, Kenija, Kiribati, Demokratična ljudska republika Koreja, Kosovo, Kirgizistan, Laos, Libanon, Lesoto, Liberija, Libija, Madagaskar, Malavi, Malezija, Maldivi, Mali, Marshallovi otoki, Mavretanija, Mauritius, Mehika, Federativne države Mikronezije, Moldavija, Mongolija, Črna gora, Maroko, Mozambik, Mjanmar, Namibija, Nauru, Nepal, Nikaragva, Niger, Nigerija, Niue, Pakistan, Palau, Palestina, Panama, Papua Nova Gvineja, Paragvaj, Peru, Filipini, Ruanda, Sint Kitts in Nevis, Sveta Lucija, Saint Vincent in Grenadine, Samoa, Sao Tome in Principe, Senegal, Sejšeli, Sierra Leone, Salomonovi otoki, Somalija, Južna Afrika, Južni Sudan, Šrilanka, Sudan, Surinam, Sirija, Tadžikistan, Tanzanija, ozemlje Rusije, kot je priznano z mednarodnim pravom, ozemlje Ukrajine, kot je priznano z mednarodnim pravom, Tajska, Demokratična republika Vzhodni Timor, Togo, Tonga, Trinidad in Tobago, Tunizija, Turkmenistan, Tuvalu, Uganda, Urugvaj, Uzbekistan, Vanuatu, Venezuela, Vietnam, Jemen, Zambija, Zimbabve** | 106 | 88 | 66 | 47 |

Koalicije sektorskih spretnosti

Kakšni so cilji in prednostne naloge koalicije sektorskih spretnosti?

Cilj koalicije sektorskih spretnosti je odpravljanje vrzeli v spretnostih, in sicer tako, da identificirajo za sektor specifične potrebe trga dela in potrebo po novih spretnostih v zvezi z enim ali več poklicnimi profili (stran povpraševanja) ali z izboljšanjem odzivnosti sistemov začetnega in nadaljevalnega poklicnega izobraževanja in usposabljanja (PIU) na kateri koli ravni (stran ponudbe), za potrebe trga dela, ki so speficične za sektor.

Koalicije sektorskih spretnosti na podlagi dokazov o potrebah po spretnostih podpirajo oblikovanje in izvajanje mednarodnih vsebin poklicnega usposabljanja ter metodologij poučevanja in usposabljanja.

Koalicije sektorskih spretnosti za strateško sektorsko sodelovanje na področju spretnosti opredeljujejo in razvijajo konkretne ukrepe za usklajevanje povpraševanja po spretnostih z njihovo ponudbo, s čimer podpirajo splošno strategijo za rast v posameznem sektorju.

Projekti bodo prispevali k izboljšanju kakovosti in relevantnosti evropskih sistemov poklicnega izobraževanja in usposabljanja, kot je zapisano v skupnem poročilu Izobraževanje in usposabljanje 2020 (ET 2020) iz leta 2015 in sklepih srečanja ministrov, pristojnih za PIU, leta 2015 v Rigi, ki prinašajo soglasje za nov sklop srednjeročnih izidov za obdobje 2015–2020.

To bi bilo treba doseči z ukrepi, ki sledijo naslednjim ciljem:

* razvijanje strateških pristopov za razvoj sektorskih spretnosti prek partnerstev za trajnostno sodelovanje med ključnimi deležniki v sektorju in javnih organih;
* prepoznavanje obstoječih in novih potreb po znanjih in spretnostih v specifičnih sektorjih in prenos teh spoznanj v Evropsko panoramo spretnosti;
* krepitev izmenjave znanja in praks med institucijami za izobraževanje in usposabljanje ter trgom dela, ob doslednem upoštevanju sektorskih akterjev;
* spodbujanje relevantnih sektorskih kvalifikacij in podpiranje dogovora za njihovo priznavanje;
* vzpostavitev vzajemnega zaupanja, olajšanje čezmejnega potrjevanja in posledično poenostavitev poklicne mobilnosti v sektorju ter povečanje priznavanja kvalifikacij na evropski ravni znotraj sektorja;
* prilagoditev PIU potrebam po znanjih in spretnostih, z osredotočanjem na spretnosti, ki so potrebne za določeno delovno mesto kot tudi na ključne kompetence;
* vključitev učenja na delovnem mestu v ponudbo PIU, kjer je to mogoče v povezavi z mednarodnimi izkušnjami, ter izkoriščanje njegovega potenciala za spodbujanje gospodarskega razvoja in inovacij ter s tem krepitev konkurenčnosti zadevnih sektorjev;
* načrtovanje progresivnega postopnega uvajanja izsledkov projektov, kar vodi v sistemski učinek v obliki stalnega prilagajanja PIU potrebam po znanjih in spretnostih in temelji na stalnem partnerstvu med ponudniki in ključnimi deležniki na trgu dela na ustrezni stopnji (t.i. "povratne zanke" – povratne informacije za prilagoditev ponudbe). To načrtovanje mora prepoznati in vključiti ključne nacionalne in/ali regionalne deležnike, hkrati pa zagotoviti široko razširjanje rezultatov.

Kaj je koalicija sektorskih spretnosti?

Koalicije sektorskih spretnosti so mednarodni projekti, ki opredeljujejo obstoječe in nastajajoče potrebe po spretnostih v posameznem gospodarskem sektorju ali izhajajo iz njih in/ali te potrebe prenesejo v poklicne učne načrte kot odgovor nanje.

Koalicije sektorskih spretnosti so namenjene projektom poklicnega izobraževanja in usposabljanja (PIU). Vendar obseg PIU presega višjo sekundarno stopnjo in vključuje postsekundarno neterciarno stopnjo, pa tudi terciarno stopnjo (npr. univerze za uporabne znanosti, politehnični inštituti itd.). Predlogi, ki vključujejo **tudi** ponudnike PIU na terciarni ravni, je mogoče predložiti pod pogojem, da učni načrti in/ali kvalifikacije, ki naj bi jih razvili, zajemajo tako terciarno (stopnja EQF 6 do 8) kot višjo sekundarno stopnjo PIU (EQF 3 do 5), t.j. ne izključno terciarna stopnja.

Koalicije sektorskih spretnosti so potrebne za uvajanje vseevropskih instrumentov in orodij, kot so EQF, ECVET (European Credit system for Vocational Education and Training [evropski sistem kreditnih točk v poklicnem izobraževanju in usposabljanju]), EQAVET (European Quality Assurance in Vocational Education and Training [evropsko zagotavljanje kakovosti v poklicnem izobraževanju in usposabljanju]) ter Priporočil Sveta o evropskem okviru za kakovostno in učinkovito vajeništvo[[123]](#footnote-124), kjer je to relevantno.

Poseben poudarek bo na **digitalnih spretnostih**, saj postajajo vse pomembnejše za vse poklicne profile na celotnem trgu dela.

Poleg tega mora biti prehod na krožno in bolj zeleno gospodarstvo podprt s spremembami kvalifikacij in nacionalnih učnih načrtov za izobraževanje in usposabljanje, da se zadosti nastajajočim poklicnim potrebam po **zelenih spretnostih in trajnostnem razvoju**.

Projekti lahko te cilje dosežejo s prijavo za enega ali več naslednjih sklopov (organizacija se lahko prijavi za več predlogov in sklopov, če se predlogi nanašajo na različne sektorje):

**Sklop 1: Koalicije sektorskih spretnosti za oblikovanje in posredovanje vsebin PIU.** Ta sklop je namenjen odzivanju na prepoznane spretnosti in potrebe, in sicer tako, da razvija skupne nadnacionalne vsebine za usposabljanje za glavne evropske poklicne profile, kot tudi za metodologije poučevanja in usposabljanja. Poseben poudarek bo na učenju na delovnem mestu.

Projekti lahko vključujejo predvidevanje spretnosti, katerega namen je prepoznavati potrebe po spretnostih, vrzeli in pogoje za usposabljanje v danem specifičnem ekonomskem sektorju ali predložiti dokaze, da predlagana načrt in izvedba PIU temeljita na obstoječem prepoznavanju potreb po spretnostih.

**Sklop 2: Koalicije sektorskih spretnosti za izvajanje novega strateškega pristopa (načrta) k sektorskemu sodelovanju na področju spretnosti:** Načrt za sektorsko sodelovanje na področju spretnosti[[[124]](#footnote-125)](https://ec.europa.eu/programmes/erasmus-plus/) je eden od desetih ukrepov iz novega programa znanj in spretnosti za Evropo[[125]](#footnote-126). V okviru sedanjega razpisa se bo načrt izvedel v šestih sektorjih, v katerih so pomanjkanja spretnosti zelo velika (glej merila za upravičenost). Koalicije iz sklopa 2 bodo izvajanje načrta podpirale z oblikovanjem *strategije sektorskih spretnosti*. Ta strategija mora sistemsko in strukturno vplivati na zmanjšanje pomanjkanj spretnosti, vrzeli in neusklajenosti v spretnostih ter na zagotavljanje ustrezne kakovosti in ravni spretnosti za podpiranje rasti, inovativnosti in konkurenčnosti v sektorju. Vključevati mora jasen sklop aktivnosti, mejnikov in natančno opredeljenih rezultatov za usklajevanje povpraševanja po spretnostih z njihovo ponudbo, da bi se podprla splošna strategija za rast posameznega sektorja. V strategijo sektorskih spretnosti je treba vključiti cilje sklopa 1 (napovedovanje povpraševanja po spretnostih) in sklopa 1 (odzivanje na opredeljene potrebe po spretnostih z oblikovanjem in izvajanjem PIU). Koalicija iz sklopa 2 mora vpeljati tudi dejavnosti iz sklopa 1. Za sklop 2 je mogoče financirati le 1 predlog na sektor.

Če dva ali več predlogov prejmejo enako število točk in razpoložljiva proračunska sredstva ne zadostujejo za financiranje vseh predlogov, bodo imeli prednost predlogi članov evropskih svetov za sektorske spretnosti.

Katere aktivnosti so podprte v okviru tega ukrepa?

Vsaka koalicija sektorskih spretnosti izvaja skladen, celovit in raznolik nabor medsebojno povezanih aktivnosti, ki so prožne in se lahko prilagodijo različnim trenutnim in prihodnjim potrebam trga dela, na primer:

Sklop 1: Koalicija sektorskih spretnosti za oblikovanje in izvajanje PIU

Oblikovanje mednarodnih poklicnih učnih načrtov na ravni celotnega sektorja:

* kadar je potrebno, zbiranje in interpretiranje dokazov glede potreb po znanju in spretnostih na trgu dela v določenem gospodarskem sektorju temelji na Evropski panorami spretnosti in, kjer je relevantno, delu obstoječih koalicij sektorskih spretnosti;
* opredelitev potreb v zvezi z zagotavljanjem usposabljanja, in sicer na podlagi poklicnih profilov iz Evropske klasifikacije spretnosti/kompetenc, kvalifikacij in poklicev (ESCO, European Skills, Competencies, Qualifications and Occupations), kjer so na voljo;
* na podlagi opredeljenih potreb po spretnostih za posebne poklicne profile v določenem gospodarskem sektorju opredelitev in oblikovanje učnih načrtov ali, kjer je to smiselno, standardov kvalifikacij v zvezi s PIU (v skladu z EOK in na podlagi ESCO) kot odziv na te potrebe;
* vključevanje potreb po spretnostih v inovativne modularne, v učne izide usmerjene programe in/ali kvalifikacije PIU (z uporabo sistema ECVET za zasnovo kvalifikacij, sestavljenih iz enot učnih izidov), da se omogočita preglednost in primerljivost, pri čemer je treba upoštevati tudi potrebe po ovrednotenju predhodnega učenja (npr. neformalnega ali priložnostnega);
* izvajanje kakovosti pri novih vsebinah usposabljanja z uporabo načel zagotavljanja kakovosti iz okvira EQAVET ali uporabo obstoječih sistemov zagotavljanja kakovosti, ki pa bi morali biti skladni z okvirom EQAVET;
* vključevanje obdobij učenja na delovnem mestu v nove vsebine usposabljanja, vključno z možnostmi za uporabo znanja v praktičnih in „resničnih“ situacijah na delovnem mestu, ter vključevanje mednarodnih učnih izkušenj, kadar koli je mogoče;
* oblikovanje izvajanja PIU s poudarkom na spretnostih za določena delovna mesta ter na ključnih kompetencah[[126]](#footnote-127), mehkih veščinah in področjih naravoslovja, tehnologije, inženirstva in matematike, hkrati pa zagotavljanje učinkovitih možnosti za pridobivanje ali razvoj teh kompetenc, zlasti v okvirih z delom povezanega usposabljanja;
* spodbujanje ustreznih področnih kvalifikacij, pridobljenih v okviru PIU (vključno z mednarodnimi skupnimi programi, ki jih izvaja več ponudnikov PIU), in dogovora o podpori za njihovo priznavanje z izvajanjem načel ECVET ter umeščanje kvalifikacij v nacionalna ogrodja kvalifikacij in evropsko ogrodje kvalifikacij (EOK) ter druga ustrezna evropska orodja in instrumente v zadevnem sektorju;
* izboljšanje priznavanja kvalifikacij v določenem sektorju na evropski in nacionalni ravni s spodbujanjem in doseganjem dogovorov o področnih kvalifikacijah, spodbujanje čezmejnega potrjevanja kvalifikacij in vzpostavljanje vzajemnega zaupanja ter s tem prispevanje k večji mobilnosti dijakov in poklicni mobilnosti v sektorju;
* opredelitev, dokumentiranje in spodbujanje uspešnih projektov in dobrih praks v zvezi s spretnostmi ali kvalifikacijami ter tistih projektov in dobrih praks, ki spodbujajo partnerstva več deležnikov, vključno s tistimi iz drugih sektorjev ali zunaj Evrope, ter priprava podrobnih predlogov za njihovo posnemanje ali nadgrajevanje, če je ustrezno;
* po potrebi zagotavljanje, da so rezultati projekta na voljo v formatu odprtih podatkov, da jih je mogoče uvoziti v panoramo spretnosti in klasifikacijo ESCO.

**Izvajanje poklicnih učnih načrtov:**

* opredelitev najprimernejših metodologij izvajanja za učne načrte z uporabo inovativnih pristopov k poučevanju in učenju ter strateške in celostne uporabe IKT (npr. kombiniranega učenja, simulatorjev, razširjene resničnosti itd.), virtualnih/kombiniranih rešitev mobilnosti za učence in osebje in prosto dostopnih učnih virov (npr. MOOC[[127]](#footnote-128));
* opredelitev načinov za izvajanje inovativnih metod poučevanja in učenja v okviru PIU v odziv na potrebe specifičnih ciljnih skupin dijakov ter prek zagotavljanja učenja na delovnem mestu;
* razvoj ukrepov za spodbujanje medgeneracijskega prenosa znanja v okviru PIU;
* opis načinov, kako lahko metodologije in postopki ocenjevanja vključujejo vse oblike učenja, vključno z učenjem na delovnem mestu, ter omogočajo vrednotenje spretnosti in kompetenc, pridobljenih pred usposabljanjem;
* opredelitev ustreznih ukrepov za spremljanje dijakov po končanem usposabljanju za zagotavljanje „povratnih zank“[[128]](#footnote-129). Ti sistemi spremljanja in povratnih informacij lahko temeljijo na informacijah, pridobljenih od podjetij, dijakov/zaposlenih, iz javnih informacijskih virov in od deležnikov na trgu dela;
* predlaganje ustreznih ukrepov za formalno priznavanje novih ali prilagojenih poklicnih učnih načrtov in kvalifikacij v sodelujočih državah in zajetih sektorjih;
* načrtovanje postopnega uvajanja rezultatov projekta s sistemskim učinkom.

Sklop 2: Koalicije sektorskih spretnosti za izvajanje novega strateškega pristopa (načrta) k sektorskemu sodelovanju na področju spretnosti

Koalicije sektorskih spretnosti v okviru tega sklopa bodo vzpostavile trajnostno sodelovanje na področju razvoja spretnosti med ključnimi deležniki iz industrije v določenem sektorju, ponudniki izobraževanja in usposabljanja ter javnimi organi. Koalicije v tem sklopu zajemajo aktivnosti sklopa 1. Poleg tega morajo zajemati naslednje aktivnosti:

* razvoj strategije sektorskih spretnosti za podpiranje ciljev oblikovane strategije za rast za sektor. Ta strategija bi morala biti prvi ključni cilj projekta, v njej pa je treba opredeliti konkretne ukrepe ter navesti jasen sklop aktivnosti, mejnikov in natančno opredeljenih rezultatov, da se predlagajo načini uskladitve povpraševanja po spretnostih z njihovo ponudbo. V njej bi bilo treba podobno opredeliti, kako bodo pomembna gibanja, kot je svetovni, družbeni in tehnološki razvoj v sektorju, verjetno vplivala na delovna mesta ter potrebe po spretnostih. Opisati bi bilo treba pričakovani časovni okvir ter posebno pozornost nameniti vplivu digitalnih in ključnih omogočitvenih tehnologij;
* za podporo in ponazoritev strategije opredelitev, dokumentiranje in spodbujanje konkretnih primerov politik in pobud na nacionalni in regionalni ravni, katerih namen je obravnava pomanjkanj spretnosti in neusklajenosti v spretnostih ter spodbujanje partnerstev več deležnikov (npr. med industrijo, socialnimi partnerji, izobraževanjem in usposabljanjem, javnimi organi). Take primere bi bilo treba predstaviti v obliki informativnih pregledov, ki vsebujejo jasen opis politike/projekta, vloge in odgovornosti različnih deležnikov, trajanja, financiranja (kjer je na voljo) in rezultatov;
* razvoj skupne metodologije za oceno sedanjega položaja in predvidevanje prihodnjih potreb ter (letno) spremljanje napredka in razvoja povpraševanja po spretnostih ter njihove ponudbe, in sicer na podlagi verodostojnih scenarijev predvidevanja;
* opredelitev poklicnih profilov, ki jih je treba dopolniti ali ustvariti, in pripadajočih potreb po spretnostih ter zahtevane stopnje znanja, pri čemer se je treba opirati na poklicne profile iz klasifikacije ESCO, kadar so na voljo, in obstoječe okvire kompetenc[[129]](#footnote-130); po potrebi se lahko razmisli o razvoju okvirov področnih kompetenc;
* opredelitev, opis in navedba prednostnih nalog za pregled ali oblikovanje novih kvalifikacij na podlagi ustreznih poklicnih profilov;
* spodbujanje razvoja konkretnih rešitev pri zagotavljanju PIU (vključno z višjim strokovnim izobraževanjem) ter partnerstev med podjetji, izobraževanjem in raziskavami;
* priprava konkretnih rešitev za spodbujanje mobilnosti dijakov PIU, iskalcev zaposlitve in vajencev iz vse Evrope v sektorju, in sicer z uporabo obstoječih orodij EU (npr. Erasmus+, EURES, Drop'pin, evropska koalicija za vajeništva);
* priprava ukrepov za spodbujanje privlačnosti zadevnega sektorja pri sprejemanju odločitev o poklicni poti, zlasti med mladimi, ter spodbujanje uravnotežene zastopanosti spolov v tem sektorju;
* oblikovanje dolgoročnega akcijskega načrta za postopno uvajanje rezultatov projekta po njegovem dokončanju. Ta načrt temelji na trajnostnih partnerstvih med ponudniki izobraževanja in usposabljanja ter ključnimi deležniki iz industrije na ustrezni ravni. Vključevati bi moral opredelitev ustreznih upravljavskih struktur ter načrte za nadgradljivost in finančno vzdržnost. Prav tako bi moral zagotavljati ustrezno prepoznavnost in obsežno razširjanje dela koalicije, med drugim tudi na politični ravni EU in nacionalni politični ravni, ter vključevati podroben opis, kako bo uvajanje izvedeno na nacionalni in/ali regionalni ravni v sodelovanju z ustreznimi vladnimi in sektorskimi organi;Akcijski načrt navaja tudi, kako lahko možnosti financiranja EU (npr. evropski strukturni skladi, Evropski sklad za strateške naložbe, Erasmus+, COSME, sektorski programi) ter nacionalno in regionalno financiranje podpirajo strategije na področju spretnosti. Pri tem bi bilo treba upoštevati nacionalne in regionalne strategije pametne specializacije;
* zagotavljanje vseh ustreznih kvalitativnih dokazov in kvantitativnih podatkov na ravni EU in/ali državni ravni v skladu s formatom povezanih odprtih podatkov[[130]](#footnote-131).

Kakšne so bistvene značilnosti koalicije sektorskih spretnosti?

Ključne značilnosti koalicij sektorskih spretnosti so:

* inovacije v **poklicnem izobraževanju in usposabljanju** za določene poklice v gospodarskih sektorjih (ESCO, kadar je na voljo[[131]](#footnote-132)) ter
* učinek, ki presega življenjski cikel projekta in organizacije, ki sodelujejo v koaliciji. Pričakuje se trajnost partnerstev in aktivnosti. Spremembe v zagotavljanju PIU za poklicne profile morajo biti merljive. Rezultati in rešitve morajo biti prenosljivi in dostopni širši javnosti. Rezultati koalicij sektorskih spretnosti bi morali biti na voljo za uporabo in objavo v evropski panorami spretnosti.

Koalicije sektorskih spretnosti morajo pokazati zavezanost in dodano vrednost vseh partnerjev. Partnerji bi morali združiti sistemske in sektorske informacije z dobrim poznavanjem potreb po spretnostih in praks usposabljanja v svojem gospodarskem sektorju. Porazdelitev nalog in izvajanja bi morala biti dobro usklajena s strokovnim znanjem partnerjev in aktivnostmi, za katere so odgovorni. Partnerji bi morali biti reprezentativni za sektor vsaj na nacionalni ravni, imeti evropsko razsežnost in strokovno znanje ali kompetence v napovedovanju potreb po poklicnih spretnostih ali ponudbi poklicnih spretnosti, usposabljanju ali oblikovanju kvalifikacij.

Za **sklop 1 – Koalicije sektorskih spretnosti za oblikovanje in izvajanje PIU** bodo morali partnerji pri izvajanju poklicnega izobraževanja in usposabljanja ali oblikovanju standardov kvalifikacij obstoječe dokaze iz raziskav o potrebah po poklicnih spretnostih razlagati na podlagi skupnega temeljnega evropskega poklicnega profila, pri čemer se bodo morali opirati na klasifikacijo ESCO, kadar je mogoče.

Kadar je ustrezno, bi se morali opirati na obstoječe študije o sektorskih spretnostih, ki jih je naročila Evropska komisija. Evropska panorama spretnosti zagotavlja številne podatke o spretnostih, analize in študije o poklicih in sektorjih.

Koalicija bi nato morala te dokaze prenesti v inovativne poklicne učne načrte, ki so usmerjeni v učne izide (ki uporabljajo ECVET), zajemajo obdobja učenja na delovnem mestu in bi morali temeljiti na mehanizmih zagotavljanja kakovosti (v skladu z okvirom EQAVET). Partnerji koalicije bi morali v predlogu utemeljiti, katere ukrepe bodo sprejeli v državah in zadevnem sektorju za formalno priznavanje (začetno poklicno izobraževanje in usposabljanje) ali potrjevanje (nadaljevalno poklicno usposabljanje) novih ali prilagojenih poklicnih učnih načrtov ter kako bodo postopki potekali po koncu financiranja s strani EU. Službe za karierno orientacijo bi morale skupaj z regionalnimi ali lokalnimi organi imeti vlogo „posrednika“ pri podpiranju postopka za usklajevanje spretnosti z načrtovanjem poklicnih učnih načrtov, da pritegnejo šole začetnega PIU, mlade ali njihove starše k določenim poklicem, za katere obstaja veliko povpraševanje na trgu dela. Koalicije sektorskih spretnosti naj bi predlagane aktivnosti izvedle tako, da bo učinek na enega ali več povezanih poklicev v danem sektorju čim večji.

V **sklopu 2 – Koalicije sektorskih spretnosti za izvajanje novega strateškega pristopa (načrta) k sektorskemu sodelovanju na področju spretnosti** bodo morali partnerji poleg navedenega v sklopu1 oblikovati celovit in strateški pristop, ki bo zajemal vse aktivnosti. Ta strateški pristop bi moral biti jasno povezan s splošno strategijo za rast sektorja za zagotavljanje podpore sektorju pri obravnavanju najtežjih izzivov in doseganju srednje- in dolgoročnih ciljev, vključno z vidika rasti, inovacij, konkurenčnosti in zaposlovanja, kadar je ustrezno. Koalicije bodo morale upoštevati najpomembnejši razvoj politike in publikacije na ravni EU, ki se nanašajo na njihov sektor, ter jih tudi vključiti v svoje delo.

Kakšna je vloga organizacij, ki sodelujejo v koaliciji sektorskih spretnosti?

**Prijavitelj/koordinator:** sodelujoča organizacija, ki odda predlog projekta v imenu vseh partnerjev. Koordinator je v celoti odgovoren za zagotavljanje, da se projekt izvaja v skladu z dogovorom. Koordiniranje odgovornosti zajema naslednje dolžnosti:

* predstavlja koalicijo in deluje v njenem imenu v odnosu do Evropske komisije;
* prevzame finančno in pravno odgovornost za ustrezno operativno, administrativno in finančno izvajanje celotnega projekta;
* usklajuje koalicijo v sodelovanju s partnerji projekta.

**Polnopravni partnerji:** sodelujoče organizacije, ki dejavno prispevajo k dosežkom koalicije sektorskih spretnosti. Vsak polnopravni partner mora podpisati mandatno pismo, v katerem podpisnik soglaša, da koordinator med izvajanjem projekta v imenu partnerstva prevzame zgoraj navedene dolžnosti.

**Povezani subjekti (izbirno):** organizacije, ki prispevajo k doseganju ciljev in izvajanju aktivnosti projekta. Povezane subjekte, ki morajo izpolnjevati zahteve iz Priloge III (Glosar pojmov) k temu Vodniku za prijavitelje, je treba opredeliti v vlogi za nepovratna sredstva.

**Pridruženi partnerji (izbirno):** v koalicije sektorskih spretnosti so lahko vključeni pridruženi partnerji, ki prispevajo k aktivnostim koalicije sektorskih spretnosti. Pogodbene zahteve zanje ne veljajo, saj ne prejmejo sredstev. Vendar morajo biti jasno navedeni njihova vključenost in vloga v projektu ter različni delovni sklopi.

Kakšna so merila za oceno koalicije sektorskih spretnosti?

V nadaljevanju so navedena formalna merila, ki jih mora predlog koalicije sektorskih spretnosti izpolnjevati za upravičenost do nepovratnih sredstev Erasmus+:

Sklop 1: Koalicije sektorskih spretnosti za oblikovanje in izvajanje PIU

Merila za upravičenost za sklop 1

|  |  |
| --- | --- |
| **Upravičene sodelujoče organizacije** | V koaliciji iz sklopa 1 lahko sodelujejo naslednje organizacije, skupaj s povezanimi subjekti in pridruženimi partnerji (če ti obstajajo). Lahko so javne ali zasebne organizacije s sedežem v državi Programa (glej poglavje „Upravičene države“ v delu A tega vodnika).   * javni ali zasebni ponudniki PIU, vključno s socialnimi podjetji, zlasti tisti, ki imajo lastne oddelke za usposabljanje, tisti, ki ponujajo vajeništva, in tisti, ki zagotavljajo skupna usposabljanja (usposabljanja v sodelovanju z drugimi); * evropske ali nacionalne organizacije, ki zastopajo industrijo, majhna in srednje velika podjetja, relevantne sektorske organizacije; * mreže ponudnikov PIU ter evropske ali nacionalne organizacije, ki jih zastopajo; * organi za izobraževanje in usposabljanje na regijski ali nacionalni ravni ter ministrstva; * organizacije ali mreže – na ravni EU ali nacionalni ravni – ki predstavljajo socialne partnerje, panogo, sektorske organizacije, poklice in deležnike v izobraževanju in usposabljanju, vključno z mladinskimi organizacijami; * gospodarske, industrijske, strokovne ali delavske zbornice, in drugi posredniški organi; * sveti za sektorske spretnosti; * agencije za gospodarski razvoj, statistični organi in raziskovalni inštituti; * organi, ki zagotavljajo karierno orientacijo, poklicno svetovanje, storitve obveščanja in zaposlovanja; * organi za akreditacijo, potrjevanje, priznavanje ali kvalifikacije (organi z „regulativno funkcijo“). |
| **Kdo se lahko prijavi?** | Katera koli sodelujoča organizacija s sedežem [v državi Programa](F:/../AppData/Roaming/Microsoft/AppData/Local/Microsoft/Windows/Temporary%20Internet%20Files/Content.Outlook/AppData/Local/Microsoft/Windows/Temporary%20Internet%20Files/guazzgi/AppData/Local/Microsoft/Windows/Temporary%20Internet%20Files/Content.Outlook/AppDa), je lahko prijavitelj. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Koalicija sektorskih spretnosti mora zajemati **vsaj 4 države Programa** in vključevati **vsaj 8 polnopravnih partnerjev**, med katerimi so vsaj 3 **podjetja, predstavniki industrije ali sektorja** (npr. zbornice ali panožna združenja), vsaj 3 pa so **ponudniki izobraževanja in usposabljanja**. |
| **Upravičeni sektorji** | Vsi sektorji[[132]](#footnote-133) razen šestih, ki so upravičeni v okviru sklopa 2 |
| **Trajanje  projekta** | 2 ali 3 leta. Trajanje mora biti izbrano ob prijavi na podlagi cilja projekta in vrste aktivnosti, ki so načrtovane v tem času.  V izjemnih primerih se lahko trajanje koalicije sektorskih spretnosti na prošnjo upravičenca in s soglasjem Izvajalske agencije podaljša za največ šest mesecev. V tem primeru se znesek skupnih nepovratnih sredstev ne spremeni. | |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. | |
| **Kdaj se prijaviti?** | Prijavitelji morajo vlogo za nepovratna sredstva oddati do 26. februarja do 17. ure (po bruseljskem času) za projekte, ki se začnejo 1. novembra ali decembra istega leta ali 1. januarja naslednje leto. | |
| **Kako se prijaviti?** | Za podrobnosti o postopku prijave glej del C tega vodnika. | |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glejte del C tega vodnika.

Merila za dodelitev za sklop 1

Predlogi bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * Povezava s politikami in pobudami EU: predlog upošteva evropske cilje na področju PIU in prispeva k njihovemu doseganju; upošteva obstoječa orodja in pobude EU za razvoj spretnosti ter prispeva k njihovi večji prepoznavnosti; temelji na delu evropskega sveta za sektorske spretnosti, kadar je to ustrezno; * zastopanost PIU: koalicija sektorskih spretnosti vključuje partnerje, ki ustrezno zastopajo oblikovanje in izvajanje PIU; * sektorska zastopanost: koalicija sektorskih spretnosti vključuje partnerje, ki ustrezno zastopajo zadevni sektor; * digitalne spretnosti: v kolikšni meri predlog digitalne spretnosti vključuje v vsebine usposabljanja za enega ali več povezanih poklicnih profilov. Predlogi, ki vključujejo ta vidik, bodo obravnavani kot zelo ustrezni; * zelene spretnosti: v kolikšni meri predlog spretnosti, povezane s prehodom na krožno in bolj zeleno gospodarstvo, vključuje v vsebine usposabljanja za enega ali več povezanih poklicnih profilov. Predlogi, ki vključujejo ta vidik, bodo obravnavani kot zelo ustrezni; * namen: predlog je usklajen s cilji ukrepa (glej poglavje „Kakšni so cilji koalicije sektorskih spretnosti?“); * usklajenost: cilji temeljijo na tehtni analizi potreb; so jasno opredeljeni in realistični ter obravnavajo vprašanja, ki so pomembna za sodelujoče organizacije in ukrep; * inovacije: predlog obravnava najsodobnejše metode in tehnike ter vodi do inovativnih rezultatov in rešitev; * evropska dodana vrednost: predlog jasno kaže dodano vrednost, ki bo ustvarjena na podlagi mednarodnosti projekta. |
| **Kakovost zasnove in izvedbe projekta  (največ 30 točk)** | * Skladnost: splošna zasnova projekta zagotavlja usklajenost ciljev, metodologije, aktivnosti in predlaganega proračuna projekta. Predlog vsebuje usklajen in celovit nabor ustreznih aktivnosti za izpolnjevanje opredeljenih potreb in doseganje pričakovanih rezultatov; * struktura: delovni program je jasen in razumljiv ter zajema vse faze (priprava, izvajanje, uporaba, spremljanje, ocenjevanje in razširjanje); * metodologija: predlog je skladen ter uporablja instrumente in orodja EU, povezana s spretnostmi in poklici, kot so EOK[[133]](#footnote-134), ECVET[[134]](#footnote-135), EQAVET[[135]](#footnote-136), Europass[[136]](#footnote-137), EURES[[137]](#footnote-138), Drop'pin[[138]](#footnote-139), ESCO[[[139]](#footnote-140)](https://ec.europa.eu/programmes/erasmus-plus/) itd. Kadar je mogoče, predlog upošteva in izkorišča prejšnje ustrezne aktivnosti (npr. pobude držav Programa, skupnosti znanja in inovacij Evropskega inštituta za inovacije in tehnologijo (EIT)[[140]](#footnote-141)), prejšnje in sedanje koalicije sektorskih spretnosti[[141]](#footnote-142). Predlog uporablja pristop na podlagi učnih izidov, ECVET (enote učnih izidov) in načela zagotavljanja kakovosti, ki so skladna z EQUAVET; * upravljanje: predvidene so trdne ureditve upravljanja. Časovni razpored, organizacija, naloge in odgovornosti so dobro opredeljeni in realistični. Predlog dodeljuje ustrezna sredstva posameznim aktivnostim; * proračun: proračun zagotavlja ustrezna sredstva, ki so potrebna za uspeh, in ni precenjen niti podcenjen; * kakovost ureditev za priznavanje in potrjevanje učnih izidov udeležencev v skladu z evropskimi orodji in načeli za preglednost in priznavanje; * nadzor sredstev in kakovosti: ukrepi za nadzor (stalno ocenjevanje kakovosti, medsebojni strokovni pregledi, aktivnosti primerjalne analize itd.) in kazalniki kakovosti zagotavljajo, da je izvajanje projekta visokokakovostno in stroškovno učinkovito. Izzivi/tveganja v zvezi s projektom so jasno opredeljeni in blažilni ukrepi so ustrezno obravnavani. Postopki strokovnega pregleda so načrtovani kot sestavni del projekta. Delovni program koalicije vključuje neodvisno zunanjo oceno kakovosti, vmesno in ob koncu projekta. |
| **Kakovost projektne skupine in dogovorov o sodelovanju (največ 25 točk)** | * Sestava: sestava partnerstva je skladna s cilji projekta ter ustrezno združuje strokovno znanje in kompetence, potrebne v zvezi z oblikovanjem učnih načrtov in standardov kakovosti, metodologijo izvajanja usposabljanja in politikami usposabljanja. Zastopanost in strokovnost parterjev v zadevnem sektorju in na evropski ravni je prepričljivo prikazana. Partnerji združujejo sistemske in sektorske informacije z dobrim poznavanjem potreb po spretnostih in praks usposabljanja v svojem gospodarskem sektorju. Udeležba evropskih socialnih partnerjev in/ali nacionalnih socialnih partnerjev v državah, vključenih v koalicijo, z jasno dodeljeno vlogo za razvoj učnih načrtov in zagotavljanje učenja na delovnem mestu, je zelo relevantna. Porazdelitev in zastopanost ustreznih partnerjev v državah Programa, vključenih v koalicijo, bi morali biti takšni, da ima koalicija veliko zmogljivost izvajanja v državah, vključenih v koalicijo (npr. z udeležbo evropske sektorske organizacije ali evropskih socialnih partnerjev). Če predlog vključuje tudi organe z regulativno funkcijo v PIU, bo upoštevan kot zelo ustrezen; * zavezanost: porazdelitev odgovornosti in nalog je jasna in ustrezna, iz nje pa sta razvidna zavezanost in dejavno prispevanje vseh sodelujočih organizacij glede na njihovo specifično strokovno znanje in zmogljivosti; * naloge: koordinator pokaže visokokakovostno upravljanje in koordinacijo mednarodnih mrež ter vodstvo v zahtevnem okolju. Posamezne naloge so dodeljene na podlagi specifičnega strokovnega znanja posameznih partnerjev; * sodelovanje/skupinski duh: predlagan je učinkovit mehanizem za zagotavljanje dobre koordinacije, odločanja in obveščanja med sodelujočimi organizacijami, udeleženci in vsemi drugimi zadevnimi deležniki. |
| **Učinek in razširjanje (največ 20 točk)** | * Uporaba: v predlogu je prikazano, kako bodo partnerji in drugi deležniki uporabili rezultate koalicije. Predlog zagotavlja načine za merjenje uporabe v življenjskem ciklu projekta in po njem; * razširjanje: v predlogu je opisan jasen načrt za razširjanje rezultatov, vanj pa so vključene ustrezne aktivnosti, njihova časovna razporeditev, orodja in kanali, ki bodo zagotovili učinkovito razširjanje rezultatov in koristi deležnikom, oblikovalcem politik, poklicnim svetovalcem, podjetjem in učencem v obveznem izobraževanju v zvezi s poklici, za katere je na trgu dela veliko povpraševanje ali ki imajo potencial za ustanavljanje novih podjetij; med projektom in po njem; v predlogu je navedeno, kateri partnerji bodo odgovorni za razširjanje, in prikazane ustrezne izkušnje, ki jih ti imajo z aktivnostmi razširjanja. * učinek: iz predloga sta razvidna družbena in gospodarska ustreznost ter doseg. Vključuje partnerje s pomembno vlogo v zadevnem sektorju, vključno z izobraževanjem in usposabljanjem. Vključuje ukrepe, cilje in kazalnike za spremljanje napredka in oceno pričakovanega učinka (kratko- in dolgoročnega); Predlog je zelo relevanten, če prepričljivo vključuje organe z regulativno funkcijo (zlasti v zvezi s kvalifikacijami) za zagotavljanje priznavanja ali potrjevanja vsebine usposabljanja. Predlog je zelo relevanten, če je evropska sektorska krovna organizacija, ki zastopa socialne partnerje ali zadevni sektor, polnopravni partner; * Prost dostop[[142]](#footnote-143): Predlog po potrebi vključuje opis, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo[[143]](#footnote-144), in ne vsebuje nesorazmernih omejitev; * trajnost: v predlogu je pojasnjeno, kako bo pripravljen akcijski načrt za izvedbo na nacionalni in regionalni ravni. Predlog vključuje ustrezne ukrepe in opredelitev finančnih virov (evropskih, nacionalnih in zasebnih), da se zagotovi dolgoročna trajnost rezultatov in koristi koalicije. |

Za upoštevanje pri dodeljevanju sredstev morajo predlogi doseči vsaj 70 točk. Poleg tega morajo doseči vsaj 13 točk za kategoriji „Ustreznost projekta“ in „Kakovost projektne skupine in dogovorov o sodelovanju“; 16 točk za kategorijo „Kakovost zasnove in izvedbe projekta“ in 11 točk za kategorijo „Učinek in razširjanje“.

Sklop 2: Koalicije sektorskih spretnosti za izvajanje novega strateškega pristopa (načrta) k sektorskemu sodelovanju na področju spretnosti

Merila za upravičenost za sklop 2

|  |  |
| --- | --- |
| **Upravičene sodelujoče organizacije** | V koaliciji iz sklopa 2 lahko sodelujejo naslednje organizacije, skupaj s povezanimi subjekti in pridruženimi partnerji (če ti obstajajo). Lahko so javne ali zasebne organizacije s sedežem v državi Programa (glej poglavje „Upravičene države“ v delu A tega vodnika).   * Javna ali zasebna podjetja, dejavna v izbranih sektorjih, zlasti tista, ki imajo lastne oddelke za usposabljanje, tista, ki ponujajo vajeništva, in tista, ki zagotavljajo skupna usposabljanja (usposabljanja v sodelovanju z drugimi); * evropske ali nacionalne organizacije, ki zastopajo industrijo, mala in srednja podjetja, ustrezne sektorske organizacije; * javni ali zasebni ponudniki izobraževanja in usposabljanja, vključno s centri za usposabljanje in visokošolskimi institucijami; * mreže ponudnikov izobraževanja ali usposabljanja ter evropske ali nacionalne organizacije, ki jih zastopajo; * organi, odgovorni za izobraževanje in usposabljanje ali zaposlovanje na regionalni ali nacionalni ravni, in povezana ministrstva; * organizacije ali mreže – na evropski ali nacionalni ravni –, ki zastopajo socialne partnerje, industrijo, sektorske organizacije, poklice in deležnike v izobraževanju in usposabljanju, vključno z mladinskimi organizacijami; * gospodarske, industrijske ali delavske zbornice in drugi ustrezni sektorski posredniški organi; * sveti za sektorske spretnosti; * agencije za gospodarski razvoj, statistični organi in raziskovalni inštituti; * organi, ki zagotavljajo karierno orientacijo, poklicno svetovanje, storitve obveščanja in storitve zaposlovanja; * organi za akreditacijo, potrjevanje, priznavanje ali kvalifikacije (organi z „regulativno funkcijo“); * organi, ki ustrezne organe zastopajo na regionalni in nacionalni ravni. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Koalicija sektorskih spretnosti mora zajemati **vsaj osem držav Programa** in vključevati vsaj **12 polnopravnih partnerjev**, med katerimi je vsaj **pet podjetij, predstavnikov industrije ali sektorja** (npr. zbornice, sindikati ali panožna združenja), vsaj pet pa je ponudnikov izobraževanja in usposabljanja. |
| **Upravičeni sektorji** | 1. Veriga podatkovnih blokov 2. Kulturna dediščina 3. Kiber-varnost 4. Panoga dobave po železnici in transporta 5. Socialna podjetja z integracijo dela 6. Storitve programske opreme |
| **Trajanje projekta** | 4 leta.  V izjemnih primerih se lahko trajanje koalicije sektorskih spretnosti na prošnjo upravičenca in s soglasjem Izvajalske agencije podaljša za največ šest mesecev. V tem primeru se znesek skupnih nepovratnih sredstev ne spremeni. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **26. februarja do 17. ure (po bruseljskem času)** za projekte, ki se začnejo 1. novembra ali 1. decembra istega leta ali 1. januarja naslednje leto. |
| **Kako se prijaviti?** | Za podrobnosti o postopku prijave glej del C tega vodnika. |

**Dodatne informacije, ki jih je treba upoštevati pri sektorjih v projektih iz sklopa 2**

V zvezi s SKLOPOM 2 – koalicije sektorskih spretnosti za izvajanje novega strateškega pristopa (načrta) k sektorskemu sodelovanju na področju spretnosti je treba za vsak sektor upoštevati naslednje informacije:

|  |  |
| --- | --- |
| **Veriga podatkovnih blokov** | Koalicija mora vključevati vsaj 2 od naslednjih področij:     * »Tehnične spretnosti«, ki so specifične za verigo podatkovnih blokov/tehnologije distribuirane glavne knjige (DLT), kot so na primer algoritmi konsenza, pametne pogodbe, pa tudi tehnične spretnosti, ki so bistvene, ne pa specifične samo za verigo blokov/tehnologije DLT, na primer kriptografija, omrežje enakovrednih, zasebnost (seznam tem v tej točki je samo približen). * »Netehnične spretnosti«, ki so zahtevane za razvoj in uvajanje verige blokov/rešitev DLT in njihove aplikacije, na primer teorija iger/poslovnih procesov, specifično znanje o pravnih in upravnih temah, pa tudi spretnosti za izobraževanje potencialnih uporabnikov verige blokov/DLT (seznam tem v tej točki je samo približen) ter veriga blokov za socialno dobro/socialni učinek[[144]](#footnote-145). * Uporaba rešitev verige blokov/DLT za izboljšanje razvoja in upravljanja spretnosti, kompetenc in certificiranja v različnih sektorjih.   Da se zagotovijo komplementarnost in sinergije, morajo biti aktivnosti skladne z obstoječimi dokazi za sektor, vključno z ukrepi in smernicami iz:   * EU Blockchain Observatory and Forum [[145]](#footnote-146) * International Association for Trusted Blockchain Applications (INATBA)[[146]](#footnote-147) * European Blockchain Partnership[[147]](#footnote-148) * Digital Skills[[148]](#footnote-149) |
| **Kulturna dediščina** | Koalicija se mora posvečati razvoju spretnosti vsaj na prvih treh od naslednjih področij:   * varovanje in ohranjanje: zaščita, konzervacija-restavriranje, arhiviranje, upravljanje zbirk, skrb za zbirke in izboljšava zbirk, veda o materialih/analiza materialov, delo na terenu, konzervacija, restavriranje (vključno z digitalnimi sredstvi); * obrt in tradicionalno znanje: obrt, povezana z dediščino, tradicionalne tehnike gradnje, dobavitelji materialov (vključno z digitalnimi sredstvi); * razširjanje in komunikacija: razvijanje občinstva, angažiranost skupnosti, promocija, skrb za obiskovalce, izkušnja obiskovalcev, dostopnost, izobraževanje, kulturno posredovanje, interpretacija, predstavitev (vključno z digitalnimi sredstvi); * znanje: prepoznavanje kulturne dediščine, študij, snemanje (vključno z digitalnimi sredstvi); * načrtovanje/upravljanje, strateško načrtovanje, upravljanje najdišč in projektov, mediacija, javno naročanje, ustvarjanje politike in regulative, zbiranje sredstev, logistika, varnost, pravni vidiki in vidiki pravic intelektualne lastnine;   Da se zagotovijo komplementarnost in sinergije, morajo biti aktivnosti skladne z obstoječimi pobudami in dokazi za sektor, vključno z ukrepi in smernicami iz:   * Sporočilo Komisije »V smeri integriranega pristopa h kulturni dediščini za Evropo« [[149]](#footnote-150) * Delovni dokument osebja Komisije, »Evropski okvir za delovanje na področju kulturne dediščine« [[150]](#footnote-151) * Izjava o sodelovanju v zvezi s podporo digitalizaciji kulturne dediščine[[151]](#footnote-152) * Načela evropske kakovosti za posege, ki jih financira EU, s potencialnim učinkom na kulturno dediščino, Manual. ICOMOS International[[152]](#footnote-153) * Do integriranega pristopa h kulturni dediščini za Evropo – nadaljnje možnosti za prenos spretnosti, usposabljanja in znanja za tradicionalne in nastajajoče poklice[[153]](#footnote-154) * Gojitev sodelovanja v Evropski uniji pri spretnostih, usposabljanju in prenosu znanja v poklicih, povezanih s kulturno dediščino. Poročilo o odprti metodi delovne skupine za koordinacijo strokovnjakov iz držav članic[[154]](#footnote-155) * Kompetence za dostop do poklica restavriranja in konzervacije[[155]](#footnote-156) |
| **Kibernetska varnost** | Koalicija mora vključevati vsaj 2 naslednji področji:   * Spretnosti za razvijanje kibernetskih vadbišč, vaje za kibernetsko varnost, metodologije za delo z incidenti in odprtokodna orodja, metodologije ocenjevanja ranljivosti in odprtokodna orodja, odprtokodna orodja za testiranje prodora. * Spretnosti za vzpostavitev fizičnih/virtualnih laboratorijev za kibernetsko varnost, z namenom omogočanja kibernetskih vadbišč. * Spretnosti, potrebne za razvoj in uvedbo scenarijev kibernetske varnosti, testnih primerov, zahtev kibernetske varnosti, grožnje in ranljivosti v različnih kritično pomembnih sektorjih, npr. pri transportu, energetiki in industriji, ob upoštevanju potreb majhnih in srednje velikih podjetij (SME).   Da se zagotovijo komplementarnost in sinergije, morajo biti aktivnosti skladne z obstoječimi dokazi za sektor, vključno z ukrepi in smernicami iz:   * Kibernetsko vadbišče EU Europe Realistic Global Cyber Environnent[[156]](#footnote-157) * Vaje ENISA CyberEurope[[157]](#footnote-158) * Projekti Horizon2020: npr. Cyberwiser[[158]](#footnote-159), štirje pilotni projekti[[159]](#footnote-160) (ECHO, SPARTA, CyberSec4Europe, CONCORDIA) * Koalicija za digitalne spretnosti in zaposlitve[[160]](#footnote-161) * Certification Act[[161]](#footnote-162), Direktiva NIS[[162]](#footnote-163), GDPR[[163]](#footnote-164) * Evropski odbor za standardizacijo (CEN) [[164]](#footnote-165) * Program Napredne digitalne spretnosti v digitalni Evropi (2021-2027)[[165]](#footnote-166) |
| **Panoga dobave po železnici in transporta** | Koalicija mora vključevati vsaj 2 naslednji področji:   * Tehnične in inženirske spretnosti, potrebne za proizvodnjo železniških izdelkov. * Tehnične in inženirske spretnosti, potrebne za delovanje in vzdrževanje železniških izdelkov. * Spretnosti na področju IKT, povezane z uporabo digitalnih tehnologij pri proizvodnji železniških izdelkov in digitalizaciji železniškega prevoza (na primer internet stvari, analitika (velikih) podatkov in kibernetska varnost).   Da se zagotovijo komplementarnost in sinergije, morajo biti aktivnosti skladne z obstoječimi dokazi za sektor, vključno z ukrepi in smernicami iz:   * Sporočilo Komisije ‘Europe on the Move - An agenda for a socially fair transition towards clean, competitive and connected mobility for all’[[166]](#footnote-167) * Končno poročilo strokovne skupine Komisije o konkurenčnosti panoge dobave po železnici * Sklep Evropskega parlamenta o konkurenčnosti RSI (2016)[[167]](#footnote-168) * Študija CCA – človeški kapital (Shift2Rail JU 2019) |
| **Socialna podjetja z integracijo dela** | Koalicija mora vključevati vsaj naslednja področja:   * Spretnosti, povezane z upravljanjem in organiziranjem socialnega podjetja z integracijo dela (WISE), kadrovanjem, procesi proizvodnje, logistika, marketing in komunikacija. * Spretnosti (za osebje ter za ljudi iz prikrajšanih skupin in osebe z ovirami) za izboljšanje zaposljivosti in produktivnosti oseb iz prikrajšanih skupin ter oseb z ovirami, da premagajo kognitivne, družbene ali druge ovire iz perspektive trga dela. * Spretnosti, povezane z uporabo in razvojem (prilagojene) IKT in tehnologije (npr. podporne tehnologije in tehnologije za dostopnost ter uporabniški vmesniki) v povezavi z obema zgornjima vidikoma.   Da se zagotovijo komplementarnost in sinergije, morajo biti aktivnosti skladne z obstoječimi dokazi za sektor, vključno z ukrepi in smernicami iz:   * Evropska strategija za invalidnost 2010-2020[[168]](#footnote-169) * Konvencija ZN o pravicah invalidnih oseb[[169]](#footnote-170) * Direktiva Sveta 2000/78/ES, ki prepoveduje diskriminacijo na osnovi invalidnosti, starosti, spolne usmerjenosti in religije ali prepričanja pri zaposlitvi in zaposlovanju[[170]](#footnote-171) * Evropski steber socialnih pravic (2017)[[171]](#footnote-172) * Agenda 2030 za trajnostni razvoj (4, 8, 10, 11 in 17).[[172]](#footnote-173) * Strategija digitalnega enotnega trga[[173]](#footnote-174) * Digitalno vključevanje za boljšo družbo EU[[174]](#footnote-175) * Poročilo GECES (Strokovna skupina Komisije za socialno podjetništvo) 2016: Socialna podjetja in socialno gospodarstvo v prihodnje[[175]](#footnote-176) * Poročilo OECD o politiki v zvezi s podjetništvom za osebe z ovirami[[176]](#footnote-177) * Objava Evropskega parlamenta: podporna tehnologija za podporo osebam z ovirami[[177]](#footnote-178) * Projekti EU; Inno-Wise, Inovativno upravljanje spretnosti in upravljanja v vključujočih podjetjih in Zero Project[[178]](#footnote-179). * Evropski standardi dostopnosti skladno z mandati 376, 473 in 420: EN 301 549, EN 17161, prEN 17210[[179]](#footnote-180) |
| **Storitve programske opreme** | Koalicija mora vključevati vsaj 2 naslednji področji:   * Spretnosti, potrebne za izdelavno programske opreme, ki pokriva celotni življenjski cikel programske opreme (oblikovanje programske opreme, razvoj, testiranje, preverjanje, uvajanje in vzdrževanje. * Spretnosti, potrebne za razvijanje povezav med ustvarjanjem programske opreme in odprtokodnimi skupnostmi. * Spretnosti, potrebne za krepitev disciplini inženirstva programske opreme in zagotavljanje kakovosti programske opreme ter varnost pred okvarami in kiber-napadi.   Da se zagotovijo komplementarnost in sinergije, morajo biti aktivnosti skladne z obstoječimi dokazi za sektor, vključno z ukrepi in smernicami iz naslednjih dokumentov:   * Evropski standard EN 16234:2016 “e-Competence Framework (e-CF) - A common European Framework for ICT Professionals in all industry sectors - Part 1: Framework”[[180]](#footnote-181) * Tehnični odbor CEN CEN/TC 428 “Digital competences and ICT Professionalism”[[181]](#footnote-182) * Indeks digitalne ekonomije in družbe (DESI)[[182]](#footnote-183) * Evropska Komisija, “Unleashing the Potential of Cloud Computing in Europe”[[183]](#footnote-184) * Sporočilo Komisije “A Digital Single Market Strategy for Europe”[[184]](#footnote-185) * Digitalne spretnosti in koalicija zaposlovanja [[185]](#footnote-186) |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glejte del C tega vodnika.

Merila za dodelitev za sklop 2

Predlogi bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * Povezava s politikami in pobudami EU: predlog upošteva evropske cilje na področju PIU in prispeva k njihovemu doseganju; upošteva obstoječa orodja in pobude EU za razvoj spretnosti ter prispeva k njihovi večji prepoznavnosti; * Zastopanost izobraževanja: koalicija vključuje partnerje, ki ustrezno zastopajo ponudnike izobraževanja; * Sektorska zastopanost: koalicija vključuje partnerje, ki ustrezno zastopajo zadevni sektor; * Digitalne in ključne omogočitvene tehnologije, vključno s spretnostmi na področju umetne inteligence: v kolikšni meri predlog te spretnosti vključuje v vsebine usposabljanja za enega ali več povezanih poklicnih profilov. Predlogi, ki vključujejo ta vidik, bodo obravnavani kot zelo ustrezni; * Zelene in modre spretnosti: v kolikšni meri predlog vključuje spretnosti, povezane s prehodom na krožno in bolj zeleno gospodarstvo, in sicer z vidika potreb po spretnostih in vidika vsebine usposabljanja za enega ali več povezanih poklicnih profilov. Predlogi, ki vključujejo ta vidik, bodo obravnavani kot zelo ustrezni; * Namen: predlog je usklajen s cilji ukrepa, temami in aktivnostmi, opisanimi v poglavju 2. Prispeva k ustvarjanju mednarodnih mrež in orodij za sodelovanje med ustreznimi deležniki za prilagoditev izobraževanja nastajajočim potrebam industrije sektorja; * Usklajenost: cilji temeljijo na tehtni analizi potreb; so jasno opredeljeni in realistični ter obravnavajo vprašanja, ki so pomembna za sodelujoče organizacije in ukrep; * Inovacije: predlog obravnava najsodobnejše metode in tehnike ter vodi do inovativnih rezultatov in rešitev; * Evropska dodana vrednost: predlog jasno kaže dodano vrednost, ki bo ustvarjena na podlagi mednarodnosti projekta. |
| **Kakovost zasnove in izvedbe projekta  (največ 30 točk)** | * Skladnost: splošna zasnova projekta zagotavlja usklajenost ciljev, metodologije, aktivnosti in predlaganega proračuna projekta. Predlog vsebuje usklajen in celovit nabor ustreznih aktivnosti za izpolnjevanje opredeljenih potreb in doseganje pričakovanih rezultatov; * Struktura: delovni program je jasen in razumljiv ter zajema vse faze (priprava, izvajanje, uporaba, spremljanje, ocenjevanje in razširjanje); * Metodologija: predlog je skladen ter uporablja instrumente in orodja EU, povezana s spretnostmi in poklici, kot so EOK[[186]](#footnote-187), ECVET[[187]](#footnote-188), EQAVET[[188]](#footnote-189), Europass[[189]](#footnote-190), EURES[[190]](#footnote-191), Drop'pin[[191]](#footnote-192), ESCO[[192]](#footnote-193) itd. Kadar je mogoče, predlog upošteva in izkorišča prejšnje ustrezne aktivnosti (npr. pobude držav Programa, skupnosti znanja in inovacij Evropskega inštituta za inovacije in tehnologijo (EIT)[[193]](#footnote-194)), prejšnje in sedanje koalicije sektorskih spretnosti[[194]](#footnote-195). Predlog uporablja pristop na podlagi učnih izidov, ECVET (enote učnih izidov) in načela zagotavljanja kakovosti, ki so skladna z EQUAVET; * Upravljanje: predvidene so trdne ureditve upravljanja. Časovni razpored, organizacija, naloge in odgovornosti so dobro opredeljeni in realistični. Predlog dodeljuje ustrezna sredstva posameznim aktivnostim; * Proračun: proračun zagotavlja ustrezna sredstva, ki so potrebna za uspeh, in ni precenjen niti podcenjen; * Kakovost ureditev za priznavanje in potrjevanje učnih izidov udeležencev v skladu z evropskimi orodji in načeli za preglednost in priznavanje; * Nadzor sredstev in kakovosti: ukrepi za nadzor (stalno ocenjevanje kakovosti, medsebojni strokovni pregledi, aktivnosti primerjalne analize itd.) in kazalniki kakovosti zagotavljajo, da je izvajanje projekta visokokakovostno in stroškovno učinkovito. Izzivi/tveganja v zvezi s projektom so jasno opredeljeni in blažilni ukrepi so ustrezno obravnavani. Postopki strokovnega pregleda so načrtovani kot sestavni del projekta. Delovni program koalicije vključuje neodvisno zunanjo oceno kakovosti, vmesno in ob koncu projekta. |
| **Kakovost projektne skupine in dogovorov o sodelovanju (največ 25 točk)** | * Sestava: sestava koalicije je skladna s cilji projekta ter ustrezno združuje strokovno znanje in kompetence, potrebne v zvezi z opredeljevanjem in napovedovanjem spretnosti, ponudbo spretnosti, oblikovanjem učnih načrtov in standardov kakovosti, metodologijo izvajanja usposabljanja in politikami usposabljanja. Partnerji združujejo sistemske in sektorske informacije z dobrim poznavanjem potreb po spretnostih in praks usposabljanja v svojem gospodarskem sektorju. Koalicija zagotavlja ustrezno zastopanost celotnega sektorja: zastopanost in strokovno znanje partnerjev v zadevnem sektorju in na evropski ravni sta prepričljivo prikazana. Udeležba evropskih socialnih partnerjev in/ali nacionalnih socialnih partnerjev v državah, ki jih pokriva koalicija, je zelo relevantna. Geografska porazdelitev in zastopanost ustreznih partnerjev v državah Programa, vključenih v koalicijo, bi morali biti takšni, da ima koalicija veliko zmogljivost izvajanja v državah, ki so zajete v koalicijo (npr. z udeležbo evropske sektorske organizacije ali evropskih socialnih partnerjev). Če predlog vključuje tudi organe z regulativno funkcijo v izobraževanju in usposabljanju, bo upoštevan kot zelo ustrezen; * Zavezanost: porazdelitev odgovornosti in nalog je jasna in ustrezna, iz nje pa sta razvidna zavezanost in dejavno prispevanje vseh sodelujočih organizacij glede na njihovo specifično strokovno znanje in zmogljivosti; * Naloge: koordinator pokaže visokokakovostno upravljanje in koordinacijo mednarodnih mrež ter vodstvo v zahtevnem okolju. Posamezne naloge so dodeljene na podlagi specifičnega strokovnega znanja posameznih partnerjev; * Sodelovanje/skupinski duh: predlagan je učinkovit mehanizem za zagotavljanje dobre koordinacije, odločanja in obveščanja med sodelujočimi organizacijami, udeleženci in vsemi drugimi zadevnimi deležniki. |
| **Učinek in razširjanje (največ 20 točk)** | * Uporaba: v predlogu je prikazano, kako se bodo rezultati koalicije uporabili v sodelujočih državah; * Razširjanje: v predlogu je opisan jasen načrt za razširjanje rezultatov, vanj pa so vključene ustrezne aktivnosti, njihova časovna razporeditev, orodja in kanali, ki bodo zagotovili učinkovito razširjanje rezultatov in koristi deležnikom, oblikovalcem politik, poklicnim svetovalcem, podjetjem in učencem v obveznem izobraževanju v zvezi s poklici, za katere je na trgu dela veliko povpraševanje ali ki imajo potencial za ustanavljanje novih podjetij med projektom in po njem; v predlogu je podrobno opisano, kako bodo konkretni primeri dobre prakse opredeljeni, dokumentirani in razširjeni; v predlogu je navedeno, kateri partnerji bodo odgovorni za razširjanje, in prikazane ustrezne izkušnje, ki jih ti imajo z aktivnostmi razširjanja. * Učinek: iz predloga sta razvidna družbena in gospodarska ustreznost ter doseg. Vključuje partnerje s pomembno vlogo v zadevnem sektorju, vključno z izobraževanjem in usposabljanjem. Vključuje ukrepe, cilje in kazalnike za spremljanje napredka in oceno pričakovanega učinka (kratko- in dolgoročnega). Vključuje organe z regulativno funkcijo (zlasti v zvezi s kvalifikacijami), ki so dejavno udeleženi pri zagotavljanju priznavanja ali potrjevanja vsebine usposabljanja, ki jo vsebuje predlog. Če je evropska sektorska krovna organizacija, ki zastopa socialne partnerje ali zadevni sektor, polnopravni partner, se predlog obravnava kot zelo ustrezen; * Prost dostop: predlog po potrebi vključuje opis, kako se bo omogočil prost dostop do ustvarjenih gradiv, dokumentov in nosilcev podatkov, in sicer z odprtimi licencami in v formatu povezanih odprtih podatkov, ter kako se bo o njih obveščalo, in ne vsebuje nesorazmernih omejitev; * Trajnost: v predlogu je pojasnjeno, kako bo pripravljen akcijski načrt za izvedbo na nacionalni in regionalni ravni. Predlog vključuje ustrezne ukrepe in opredelitev finančnih virov (evropskih, nacionalnih in zasebnih), da se zagotovi dolgoročna trajnost rezultatov in koristi koalicije tudi po življenjskem ciklu projekta. |

Za sklop 2 je mogoče financirati le 1 predlog na pilotni sektor.

Za upoštevanje pri dodeljevanju sredstev morajo predlogi doseči vsaj 70 točk.

Poleg tega morajo doseči vsaj 13 točk za kategoriji „Ustreznost projekta“ in „Kakovost projektne skupine in dogovorov o sodelovanju“; 16 točk za kategorijo „Kakovost zasnove in izvedbe projekta“ in 11 točk za kategorijo „Učinek in razširjanje“.

Kaj je še treba vedeti o tem ukrepu?

Zagotavljanje kakovosti je ključnega pomena, da koalicije uspešno dosežejo svoje rezultate in učinek, ki močno presega same partnerske organizacije. Od koalicij se pričakuje doseganje rezultatov, ki so splošno prenosljivi v posameznem gospodarskem sektorju. Zato morajo koalicije zagotoviti dobro utemeljen načrt za upravljanje kakovosti.

Koalicije bi morale kot sestavni del projekta izvajati tudi postopke strokovnega pregleda. Delovni program koalicije bi moral torej vključevati neodvisno zunanjo oceno kakovosti, vmesno in ob koncu projekta, ki jo je treba predložiti skupaj s poročilom o napredku projekta oziroma končnim poročilom. Sodelujoče organizacije bodo morale v poročilu o napredku predstaviti aktivnosti spremljanja izvajanja na podlagi priporočil vmesne ocene kakovosti.

Vse koalicije morajo obvezno izvajati aktivnosti ciljno usmerjenega razširjanja, zlasti prek organizacij/organov, ki zagotavljajo poklicno orientacijo.

Zagotoviti bodo morale celovit načrt razširjanja, vključno s:

* strategijo dejavnega razširjanja za doseganje deležnikov, oblikovalcev politik, poklicnih svetovalcev, podjetij in učencev v obveznem izobraževanju v zvezi s poklici, za katere je na trgu dela veliko povpraševanje ali ki imajo potencial za ustanavljanje novih podjetij;
* vključevanjem rezultatov v vse vidike sektorja;
* prostim dostopom z odprtimi licencami do rezultatov koalicije.

Načrt razširjanja bi moral pojasniti, kako se bodo razširjali načrtovani rezultati projekta, vključno z opredelitvijo ciljnih skupin, ciljev, sredstev, ki bodo uporabljena, in ustreznega časovnega razporeda. V vlogah bi moralo biti tudi navedeno, kateri od partnerjev bo odgovoren za razširjanje, in prikazane ustrezne izkušnje, ki jih ima ta partner v aktivnostih razširjanja. Izbrani projekti bodo morali zagotoviti kratek povzetek aktivnosti ob koncu projekta za objavo v orodju Programa za razširjanje.

Koalicije sektorskih spretnosti so nov in ambiciozen ukrep, zato zanje velja posebno spremljanje, ki zahteva dejavno udeležbo vseh udeležencev in deležnikov. Koalicije sektorskih spretnosti morajo napovedati svojo udeležbo na sestankih in dogodkih, ki jih organizirata Izvajalska agencija za izobraževanje, avdiovizualno področje in kulturo ter Evropska komisija. Načrtovati je treba proračun za do tri sestanke na leto.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Sklop 1 – Koalicije sektorskih spretnosti za oblikovanje in izvajanje PIU:**   * Okvirni skupni proračun: 6 000 000 € * Maksimalni prispevek EU za projekt (2 leti): 700 000 € * Maksimalni prispevek EU za projekt (3 leta): 1 000 000 €   **Sklop 2 – Koalicije sektorskih spretnosti za izvajanje novega strateškega pristopa (blueprint) k sektorskemu sodelovanju na področju spretnosti**   * Okvirni skupni proračun: 24 000 000 € * Maksimalni prispevek EU za projekt (4 leta): 4 000 000 €   **Za sklop 2 je mogoče izbrati le 1 predlog na pilotni sektor.** |

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Podpora izva-janju** | Prispevek za katero koli aktivnost, neposredno povezano z izvajanjem projekta, vključno z: upravljanjem projekta, srečanji v zvezi s projektom, pripravo intelektualnih rezultatov (npr. učni načrti, pedagoška gradiva, prosto dostopni učni viri (PDUV), orodja informacijske tehnologije, analize, študije itd.), razširjanjem, udeležbo na dogodkih, konferencami, potovanji itd.  Število dni in profil vključenega osebja na državo je osnova za izračun prispevka EU. | Prispevek  za stroške  na enoto | B3.1 na vključenega menedžerja na dan dela na projektu | Pogoj: prijavitelji bodo morali utemeljiti vrsto in znesek sredstev, ki jih potrebujejo v zvezi z izvajanjem predlaganih aktivnosti in rezultatov.  Za upravičenost do te vrste podpore z nepovratnimi sredstvi bi morali biti kakovost in količina rezultatov precejšnji. |
| B3.2 na vključenega raziskovalca/učitelja/ vodjo usposabljanj na dan dela na projektu |
| B3.3 na vključeno tehnično osebje na  dan dela na projektu |
| B3.4 na vključeno administrativno osebje na dan dela na projektu |

Preglednica A – Izvajanje projekta (zneski v EUR na dan) v državah Programa

Zneski so odvisni od: (a) profila osebja, ki je vključeno v projekt, in (b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/raziskovalec/ mladinski delavec** | **Tehnično osebje** | **Administrativno osebje** |
| **B3.1** | **B3.2** | **B3.3** | **B3.4** |
| **Danska, Irska, Luksemburg, Nizozemska, Avstrija, Švedska, Lihtenštajn, Norveška** | 353 | 289 | 228 | 189 |
| **Belgija, Nemčija, Francija, Italija, Finska, Združeno kraljestvo, Islandija** | 336 | 257 | 194 | 157 |
| **Češka, Grčija, Španija, Ciper, Malta, Portugalska, Slovenija** | 197 | 164 | 122 | 93 |
| **Bolgarija, Estonija, Hrvaška, Latvija, Litva, Madžarska, Poljska, Romunija, Slovaška, Srbija, Republika Severna Makedonija, Turčija** | 106 | 88 | 66 | 47 |

Krepitev zmogljivosti na področju visokošolskega izobraževanja

Ta ukrep, ki je namenjen podpori posodobitvi, dostopnosti in internacionalizaciji visokošolskega izobraževanja v partnerskih državah, se bo izvajal v okviru prednostnih nalog, opredeljenih v sporočilih "Novo evropsko soglasje o razvoju" [[195]](#footnote-196)in "Evropsko visokošolsko izobraževanje v svetu"[[196]](#footnote-197).

Izvaja se v okviru zunanjih politik EU, opredeljenem s finančnimi instrumenti Evropske unije, ki podpirajo ta ukrep, in sicer v:

* evropskem instrumentu sosedstva[[197]](#footnote-198),
* instrumentu za razvojno sodelovanje[[198]](#footnote-199),
* instrumentu za predpristopno pomoč[[199]](#footnote-200),
* Evropskem razvojnem skladu.

Ta ukrep prispeva k trajnostni in vključujoči socialno-ekonomski rasti v partnerskih državah in bi moral zagotavljati razvoj ter cilje in načela zunanjega delovanja EU, vključno z nacionalno odgovornostjo, socialno kohezijo, enakostjo, ustrezno geografsko uravnoteženostjo in raznolikostjo. Posebna pozornost bo namenjena najmanj razvitim državam, univerzam na oddaljenih območjih ter študentom z manj priložnostmi iz revnih socialno-ekonomskih okolij in študentom s posebnimi potrebami.

Naslednje poglavje je treba brati skupaj s Prilogo I k temu vodniku (Posebna pravila in informacije glede krepitve zmogljivosti na področju visokošolskega izobraževanja).

Kaj je projekt krepitve zmogljivosti?

Projekti krepitve zmogljivosti so mednarodni projekti sodelovanja na podlagi večstranskih partnerstev med visokošolskimi institucijami iz Programa in upravičenimi partnerskimi državami, ki se financirajo z zgoraj navedenimi instrumenti. Vključujejo lahko tudi neakademske partnerje za krepitev povezav z družbo in podjetji ter sistemskega učinka projektov. Cilji projektov krepitve zmogljivosti s pomočjo strukturiranega sodelovanja, izmenjave izkušenj in dobrih praks ter mobilnosti posameznikov so:

* podpirati posodobitev, dostopnost in internacionalizacijo visokošolskega izobraževanja v upravičenih partnerskih državah;
* podpirati upravičene partnerske države pri obravnavanju izzivov, s katerimi se srečujejo njihove visokošolske institucije in sistemi, vključno s tistimi, povezanimi s kakovostjo, ustreznostjo, enakostjo dostopa, načrtovanjem, izvajanjem, upravljanjem in vodenjem;
* prispevati k sodelovanju med EU in upravičenimi partnerskimi državami (ter med upravičenimi partnerskimi državami);
* spodbujati prostovoljno konvergenco z razvojem EU v visokošolskem izobraževanju;
* spodbujati ljudi k navezovanju stikov z drugimi, medkulturno zavest in razumevanje.

Ti cilji se v upravičenih partnerskih državah zasledujejo z ukrepi, ki:

* izboljšujejo kakovost visokošolskega izobraževanja in povečujejo njegov pomen za trg dela in družbo;
* izboljšujejo raven kompetenc in spretnosti v visokošolskih institucijah z razvojem novih in inovativnih programov izobraževanja;
* krepijo zmogljivosti upravljanja, vodenja in inovacij ter internacionalizacijo visokošolskih institucij;
* povečujejo zmogljivosti nacionalnih organov za posodobitev njihovih sistemov visokošolskega izobraževanja s podpiranjem opredeljevanja, izvajanja in spremljanja politik reform;
* spodbujajo regionalno integracijo in sodelovanje v različnih regijah[[[200]](#footnote-201)](https://ec.europa.eu/programmes/erasmus-plus/) sveta prek skupnih pobud, izmenjave dobrih praks in sodelovanja.

Podprti sta dve kategoriji projektov krepitve zmogljivosti:

**Skupni projekti**: namenjeni so doseganju rezultatov, ki načeloma in neposredno koristijo organizacijam iz upravičenih partnerskih držav, vključenih v projekt. Ti projekti se običajno osredotočajo na tri različne vrste aktivnosti:

* razvoj učnega načrta;
* posodobitev vodenja, upravljanja in delovanja visokošolskih institucij;
* krepitev odnosov med visokošolskimi institucijami ter širšim gospodarskim in družbenim okoljem.

**Strukturni projekti**: namenjeni so ustvarjanju učinka na sisteme visokošolskega izobraževanja in spodbujanju reform na nacionalni in/ali regionalni ravni v upravičenih partnerskih državah. Ti projekti se običajno osredotočajo na dve različni kategoriji aktivnosti:

* posodobitev politik, vodenja in upravljanja sistemov visokošolskega izobraževanja;
* krepitev odnosov med sistemi visokošolskega izobraževanja ter širšim gospodarskim in družbenim okoljem.

Projekti krepitve zmogljivosti se lahko izvajajo v obliki:

* nacionalnih projektov; tj. projektov, ki vključujejo institucije iz samo ene upravičene partnerske države;
* meddržavnih projektov znotraj ene regije, ki vključujejo vsaj dve državi iz te regije;
* meddržavnih projektov, ki vključujejo več kot eno regijo in vsaj eno državo iz posamezne zadevne regije.

Katere aktivnosti so podprte v okviru tega ukrepa?

Erasmus+ ponuja izjemno prilagodljivost v zvezi z aktivnostmi, ki se lahko izvajajo s projektom krepitve zmogljivosti, če je v predlogu dokazano, da so te aktivnosti najustreznejše za doseganje ciljev, opredeljenih za projekt.

|  |
| --- |
| S **skupnimi projekti** se lahko običajno izvaja širok nabor aktivnosti, kot so:   * razvoj, preskušanje, prilagajanje: * učnih načrtov, programov, učnega gradiva in orodij; * metodologij učenja in poučevanja ter pedagoških pristopov, zlasti tistih, ki zagotavljajo ključne kompetence, osnovne spretnosti, znanje jezikov in podjetniško izobraževanje ter se usmerjajo v uporabo IKT; * novih oblik programov praktičnega usposabljanja in obravnavanja primerov iz resničnega življenja v gospodarstvu in industriji; * sodelovanja med univerzami in podjetji, vključno z nastajanjem zagonskih podjetij; * novih oblik učenja in zagotavljanja izobraževanja in usposabljanja, zlasti strateška uporaba odprtega in prilagodljivega učenja, virtualna mobilnost, prosto dostopni učni viri in boljša uporaba potenciala IKT; * usmerjanja, svetovanja, metod in orodij za mentorstvo; * orodij in metod za profesionalizacijo in poklicni razvoj akademskega in administrativnega osebja; * zagotavljanja kakovosti na ravni programov in institucionalni ravni; novih sistemov in struktur vodenja in upravljanja; * sodobnih univerzitetnih storitev, na primer za finančno upravljanje, mednarodne odnose, usmerjanje študentov in svetovanje študentom, akademske zadeve in raziskave; * krepitev internacionalizacije visokošolskih institucij in zmogljivosti za učinkovito mreženje na področju raziskav, znanstvenih in tehnoloških inovacij (mednarodna odprtost učnih načrtov, študentskih storitev, sistemov medinstitucionalne mobilnosti, znanstvenega sodelovanja in prenosa znanja itd.); * posodobitev zmogljivosti, potrebnih za izvajanje inovativnih praks (npr. za nove metode učnih načrtov in poučevanja, za razvoj novih storitev itd.); * organizacija usposabljanj osebja, ki vključuje izobraževalno osebje in pomožno osebje, tehnično ter administrativno osebje in vodje univerz. |

Projekti za reformo učnih načrtov naj bi zlasti vključevali usposabljanje za izobraževalno osebje in obravnavali povezana vprašanja, kot sta zagotavljanje kakovosti in zaposljivost diplomantov prek povezav s trgom dela. Študijski programi morajo biti uradno akreditirani pred koncem življenjskega cikla projekta. Poučevanje novih ali posodobljenih programov se mora začeti med življenjskim ciklom projekta z ustreznim številom študentov in prekvalificiranih učiteljev ter se mora izvajati vsaj eno tretjino trajanja projekta. Usposabljanje med projekti reforme učnih načrtov je lahko ciljno usmerjeno tudi v administrativno osebje, kot so knjižničarji, laboratorijsko osebje in informatiki.

|  |
| --- |
| **Strukturnimi projekti** se lahko običajno izvaja širok nabor aktivnosti, kot so:   * krepitev internacionalizacije sistemov visokošolskega izobraževanja; * uvajanje bolonjskih reform (tristopenjski sistem, zagotavljanje kakovosti, ocenjevanje itd.); * izvajanje orodij za preglednost, kot so sistemi kreditnih točk, postopki akreditacije, smernice za priznavanje predhodnega in neformalnega učenja itd.; * vzpostavitev nacionalnega ogrodja kvalifikacij; * razvoj in izvajanje sistemov/smernic za notranje in zunanje zagotavljanje kakovosti; * razvoj in izvajanje novih pristopov in orodij za oblikovanje politik in spremljanje, vključno z vzpostavitvijo predstavniških teles, organizacij ali združenj; * krepitev vključevanja izobraževanja, raziskav in inovacij.   Konkretneje lahko te aktivnosti vključujejo:   * raziskave in študije o specifičnih vprašanjih v zvezi z reformami; * svetovanje o politiki in strokovno svetovanje; * organizacijo konferenc, seminarjev, delavnic, okroglih miz (ki bi morale voditi do operativnih zaključkov in priporočil); * organizacijo usposabljanja osebja o vprašanjih politike; * organizacijo usposabljanj osebja (ki lahko vključuje izdelavo priročnikov in smernic za usposabljanje), ki vključuje izobraževalno in pomožno osebje, tehnično ter administrativno osebje in vodje univerz; * organizacijo kampanj ozaveščanja. |

Kakšna je vloga organizacij, ki sodelujejo v projektu krepitve zmogljivosti?

Glede na njihove cilje bi morali projekti krepitve zmogljivosti vključevati najustreznejši in najbolj raznolik nabor partnerjev, da lahko ustvarijo vzajemne koristi na podlagi različnih izkušenj, profilov in specifičnega strokovnega znanja ter pomembne in visokokakovostne rezultate projekta. Zagotoviti bo treba pravično in dejavno vključevanje različnih partnerjev na podlagi ustrezne porazdelitve nalog in jasne predstavitve zmogljivosti mrežnega povezovanja ter, za povečanje učinka, biti sposoben graditi na različnih stopnjah partnerstva in ne le na individualni udeležbi.

Partnerji morajo oddati pooblastila oziroma mandatna pisma[[201]](#footnote-202), ki jih koordinator podpiše z vsakim partnerjem in potrjujejo, da partnerji koordinatorja pooblaščajo, da deluje v njihovem imenu in na njihov račun pri podpisovanju morebitnega sporazuma in poznejših dodatnih klavzul z Izvajalsko agencijo za izobraževanje, avdiovizualno področje in kulturo.

V skladu s področjem uporabe in cilji ukrepa se predvideva, da so sodelujoče organizacije iz upravičenih partnerskih držav ciljna skupina projekta krepitve zmogljivosti. Aktivnosti in rezultati, opisani v predlogu, morajo biti namenjeni zagotavljanju koristi za upravičene partnerske države, njihove visokošolske institucije in sisteme.

Visokošolske institucije iz upravičenih partnerskih držav se spodbuja, da delujejo kot prijaviteljice, če imajo potrebno finančno in operativno zmogljivost.

Sodelujoče organizacije iz držav Programa prinašajo svoje izkušnje in strokovno znanje v zvezi s cilji projekta. Njihova vloga je prispevati k doseganju ciljev projekta, zato potrebe teh institucij ne bi smele biti vključene v zasnovo projekta. Te organizacije so upravičene do deleža proračunskih sredstev v zvezi s stroški, nastalimi z njihovo vlogo.

Poleg tega se lahko pri krepitvi zmogljivosti na področju projekta visokošolskega izobraževanja izkoristi tudi sodelovanje s pridruženimi partnerji (izbirno). Te organizacije (npr. neakademski partnerji) posredno prispevajo k izvajanju posebnih nalog/aktivnosti in/ali podpirajo razširjanje in trajnost projekta. Prispevajo lahko na primer s prenosom znanja in spretnosti, zagotavljanjem dopolnilnih programov ali podpiranjem možnosti za napotitev ali prakso. Pridruženi partnerji se ne upoštevajo pri minimalnem številu visokošolskih institucij ali ministrstev, ki so zahtevana v sestavi partnerstva. Za vprašanja glede upravljanja sporazuma se „pridruženi partnerji“ ne štejejo za del konzorcija in se zato ne štejejo za upravičence, njihovi stroški pa se ne upoštevajo pri izračunu nepovratnih sredstev EU.

Kakšna je vloga sodelujočih organizacij pri projektu krepitve zmogljivosti na področju visokošolskega izobraževanja?

**Prijavitelj/koordinator**: sodelujoča organizacija, ki odda predlog projekta v imenu vseh partnerjev. Koordinator je v celoti odgovoren, da zagotovi izvajanje projekta v skladu s sporazumom.Njegovo koordiniranje zajema naslednje naloge:

* zastopa in ravna v imenu projektnih partnerjev v razmerju do Evropske komisije;
* nosi finančno in pravno odgovornost za ustrezno operativno, administrativno in finančno izvajanje celotnega projekta;
* koordinira projekt v sodelovanju s projektnimi partnerji.

**Polnopravni partnerji:** sodelujoče organizacije iz držav Programa ali partnerskih držav, ki dejavno prispevajo k doseganju ciljev projekta krepitve zmogljivosti.Vsak polnopravni partner mora podpisati mandatno pismo, s katerim koordinatorsko organizacijo pooblašča, da med izvajanjem projekta prevzame vlogo glavnega upravičenca in ravna v njegovem imenu.

**Pridruženi partnerji (izbirno):** projekti krepitve zmogljivosti lahko vključujejo pridružene partnerje, ki prispevajo k izvajanju določenih projektnih nalog/aktivnosti ali podpirajo razširjanje in trajnost projekta. Za vprašanja glede upravljanja sporazuma se „pridruženi partnerji“ ne štejejo za projektne partnerje in ne prejmejo financiranja, prav tako pa se ne upoštevajo pri minimalnih zahtevah za sestavo konzorcija. Vendar morata biti njihova vključenost in vloga v projektu ter različnih aktivnostih jasno opisani.

**Povezani subjekti (izbirno):** organizacije, ki prispevajo k doseganju ciljev in aktivnosti projekta. Povezane subjekte, ki morajo izpolnjevati zahteve iz Priloge III (Glosar pojmov) k temu Vodniku za prijavitelje, je treba opredeliti v vlogi za nepovratna sredstva.

Kakšna so merila za oceno projekta krepitve zmogljivosti?

V nadaljevanju so navedena formalna merila, ki jih mora upoštevati projekt krepitve zmogljivosti na področju visokošolskega izobraževanja za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene partnerske  države** | Vključene so partnerske države, ki spadajo v regije od 1 do 4 in od 6 do 11 (glej poglavje „Upravičene države“ v delu A tega vodnika), pa tudi Čile in Urugvaj[[202]](#footnote-203). |
| **Upravičene sodelujoče organizacije[[203]](#footnote-204)** | Sodelujoča organizacija je lahko:   * katera koli javna ali zasebna organizacija, skupaj s povezanimi subjekti (če ti obstajajo), ki ponuja celotne programe, ki vodijo do visokošolske izobrazbe in priznane diplome na terciarni ravni[[204]](#footnote-205) (opredeljena kot visokošolska institucija in priznana kot taka s strani pristojnih organov),   ali   * katera koli javna ali zasebna organizacija, skupaj s povezanimi subjekti (če ti obstajajo), ki je dejavna na trgu dela ali na področju izobraževanja, usposabljanja in mladine. Taka organizacija je lahko na primer:   + javno ali zasebno malo, srednje ali veliko podjetje (vključno s socialnimi podjetji);   + javni organ na lokalni, regionalni ali nacionalni ravni (vključno z ministrstvi);   + socialni partner ali drug predstavnik sveta dela, tudi gospodarske zbornice, obrtna/poklicna združenja in sindikati;   + raziskovalni inštitut;   + fundacija;   + šola/institucija (na kateri koli ravni, od predšolskega do srednješolskega izobraževanja, vključno s poklicnim izobraževanjem in izobraževanjem odraslih);   + neprofitna organizacija, združenje, nevladna organizacija (vključno z nacionalnimi ali mednarodnimi združenji ali mrežami visokošolskih institucij, združenji študentov ali učiteljev itd.);   + kulturna organizacija, knjižnica, muzej;   + organ, ki zagotavlja karierno orientacijo, poklicno svetovanje in storitve informiranja.   Vsaka sodelujoča organizacija mora imeti sedež v [**državi Programa**](https://myintracomm-collab.ec.europa.eu/F:/01-Delo/E4A/20120623/user%20information_staff%20mobility_2012%2006%2023%5B1%5D.doc) ali upravičeni partnerski državi.  Visokošolske institucije iz države Programa morajo biti nosilke **veljavne Listine Erasmus za terciarno izobraževanje (ECHE).** Listina ECHE se ne zahteva za sodelujoče visokošolske institucije iz upravičenih partnerskih držav.  Upravičeni so **združenja ali organizacije visokošolskih institucij**, namenjene spodbujanju, izboljšanju in reformi visokošolskega izobraževanja in sodelovanju v Evropi ter med Evropo in drugimi deli sveta. Če takšna združenja, organizacije ali mreže vključujejo druge sektorje izobraževanja in usposabljanje, morajo biti aktivnosti osredotočene zlasti na visokošolsko izobraževanje, kar mora biti jasno izraženo v statutu in vodstvenih strukturah organizacije. Združenje, organizacija ali mreža visokošolskih institucij se bo štela kot en pravni subjekt/partnerska institucija, kar pomeni, da bo obravnavana kot en subjekt iz države, v kateri ima sedež. Te organizacije se ne bodo štele za visokošolske institucije. Nepovratna sredstva lahko izkoristijo le tisti člani, ki imajo sedež v državah Programa ali upravičenih partnerskih državah.  **Mednarodne vladne organizacije** lahko sodelujejo kot partnerice v projektu krepitve zmogljivosti na podlagi samofinanciranja.  **Posebna določba za Ukrajino**: v primeru Ukrajine so upravičene visokošolske institucije samo tiste, ki jih priznava ukrajinsko ministrstvo za izobraževanje in znanost (za nadaljnje informacije stopite v stik z nacionalnim uradom Erasmus+ v Ukrajini). |
| **Kdo se lahko prijavi?** | Za nepovratna sredstva se lahko prijavijo naslednje vrste sodelujočih organizacij:  visokošolska institucija;   * združenje ali organizacija visokošolskih institucij; * samo za strukturne projekte: pravno priznana nacionalna ali mednarodna organizacija rektorjev, učiteljev ali študentov; * s sedežem v državi Programa ali upravičeni partnerski državi.   Ta organizacija se prijavi v imenu vseh sodelujočih organizacij, ki so vključene v projekt.  Izjema: sodelujoče organizacije iz Libije in Sirije (regija 3), Ruske federacije (regija 4) ter Čila in Urugvaja ne morejo biti prijavitelji. |
| **Število in profil sodelujočih organizacij** | Projekti krepitve zmogljivosti morajo upoštevati vsa naslednja merila:  Za projekte, ki vključujejo samo eno partnersko državo (nacionalni projekti):  V projekt morajo biti vključene ena upravičena **partnerska država** in vsaj dve **državi Programa**.  Ti projekti morajo kot polnopravne partnerje vključevati najmanjše število visokošolskih institucij, kot sledi:   * vsaj eno visokošolsko institucijo iz vsaj dveh držav Programa, ki sodelujeta v projektu; * vsaj tri visokošolske institucije iz partnerske države, ki sodeluje v projektu; * projekti morajo vključevati vsaj toliko visokošolskih institucij iz partnerskih držav, kot je visokošolskih institucij iz držav Programa.   Izjema: v partnerskih državah, kjer je število visokošolskih institucij v celotni državi manjše od pet, ali kadar posamezna institucija predstavlja več kot 50 % celotne študentske populacije v državi, se sprejmejo tudi vloge, ki vsebujejo samo eno visokošolsko institucijo za to državo.  Za projekte, ki vključujejo dve ali več partnerskih držav (večdržavni projekti):  V projekt morajo biti vključene vsaj dve upravičeni partnerski državi in vsaj dve **državi Programa**. Partnerske države so lahko iz iste regije[[[205]](#footnote-206)](https://ec.europa.eu/programmes/erasmus-plus/) ali iz različnih regij, zajetih v ukrep.  Ti projekti morajo kot polnopravne partnerje vključevati najmanjše število visokošolskih institucij, kot sledi:   * vsaj eno visokošolsko institucijo iz vsaj dveh držav Programa, ki sodelujeta v projektu; * vsaj dve visokošolski instituciji iz vsake partnerske države, ki sodeluje v projektu; * projekti morajo vključevati vsaj toliko visokošolskih institucij iz partnerskih držav, kot je visokošolskih institucij iz držav Programa.   Izjema: v partnerskih državah, kjer je število visokošolskih institucij v celotni državi manjše od pet, ali kadar posamezna institucija predstavlja več kot 50 % celotne študentske populacije v državi, se sprejmejo tudi vloge, ki vsebujejo samo eno visokošolsko institucijo za to državo, če projekti vključujejo vsaj toliko visokošolskih institucij v partnerski državi, kot je visokošolskih institucij v državi Programa.  Dodatna posebna merila veljajo za:   * strukturne projekte: projekti morajo kot polnopravne partnerje vključevati ministrstva, pristojna za visokošolsko izobraževanje, v vseh upravičenih partnerskih državah, ki jih pokriva projekt; * Sirija ne more koristiti strukturnih projektov; * projekti, ki vključujejo partnerje iz **regije 4 (Ruska federacija)**, morajo vključevati še vsaj eno drugo partnersko državo; * projekti, ki vključujejo partnerje iz **regije 8 (Latinska Amerika)**, morajo vključevati vsaj dve partnerski državi iz navedene regije. |
| **Druga merila** | Kadar je vključeno združenje, organizacija ali mreža visokošolskih institucij, je treba kljub temu izpolniti pogoje glede minimalnega števila sodelujočih organizacij, pri čemer se združenje/organizacija/mreža šteje za samo enega partnerja v državi njihovega sedeža. **Upoštevajte, da se te organizacije ne štejejo za visokošolske institucije**. |
| **Trajanje projekta** | Projekti krepitve zmogljivosti lahko trajajo dve ali tri leta. Trajanje mora biti izbrano ob prijavi na podlagi cilja projekta in vrste aktivnosti, ki so načrtovane v tem času.  V izjemnih okoliščinah se lahko odobri enkratno podaljšanje obdobja upravičenosti  za 12 mesecev, če koordinator ne more končati projekta v predvidenem času. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **5. februarja do 17. ure (po bruseljskem času)** za projekte, ki se začnejo 15. novembra istega leta ali 15. januarja naslednjega leta. |
| **Kako se prijaviti?** | Prijava mora biti predložena tako, kot je opisano v delu C tega vodnika. |

Organizacije prijaviteljice se lahko ocenjujejo tudi z **merili za izključitev in izbor**. Za več informacij glej del C tega vodnika.

Merila za dodelitev

Projekt bo v dvostopenjskem postopku ocenjen po naslednjih merilih:

**1. korak**

|  |  |
| --- | --- |
| **Ustreznost projekta  (največ 30 točk)** | * Predlog in predvideni rezultati so usklajeni s cilji ukrepa krepitve zmogljivosti v prednostnih državah oz. državi; * Predlog jasno obravnava tematske nacionalne in regionalne prednostne naloge, določene v programu za njegove ciljne države ali regije; * V predlogu je pojasnjeno, zakaj načrtovane aktivnosti in pričakovani rezultati najbolje izpolnjujejo potrebe ciljnih skupin; * Predlog je povezan s strategijo posodobitve, razvoja in internacionalizacije ciljnih visokošolskih institucij in je v skladu s strategijami razvoja za visokošolsko izobraževanje v upravičenih partnerskih državah, vključno s poudarkom na vključevanju, raznolikosti in sodelujočih iz socialno-ekonomsko depriviligiranega okolja; * Cilji predloga so jasni, realistični in primerni ter temeljijo na pravi in ustrezni analizi potreb; * Predlog je inovativen in/ali dopolnjuje druge pobude ali projekte, ki se že izvajajo v okviru trenutnih ali preteklih ukrepov; * Iz predloga je razvidno, da podobnih rezultatov ne bi bilo mogoče doseči z nacionalnim, regionalnim ali lokalnim financiranjem. |
| **Kakovost  zasnove in izvedbe projekta (največ 30 točk)** | * Aktivnosti, predlagane v življenjskem ciklu projekta, so visokokakovostne, povezane s projektom ter ustrezne za doseganje ciljev in predvidenih rezultatov; * predlagana metodologija je inovativna, izvedljiva in ustrezna za doseganje predvidenih rezultatov; * predlog je stroškovno učinkovit in dodeljuje ustrezna sredstva posameznim aktivnostim; * splošna zasnova projekta zagotavlja usklajenost ciljev, metodologije, aktivnosti in predlaganega proračuna projekta; * delovni načrt je jasen in realističen, z dobro opredeljenimi aktivnostmi, realnimi roki, jasnimi rezultati in mejniki. Dokazuje sposobnost logičnega in smotrnega načrtovanja ter vključuje ustrezne faze za pripravo, izvajanje, ocenjevanje, nadaljnje spremljanje in razširjanje rezultatov; * izzivi/tveganja v zvezi s predlogom so jasno opredeljeni in blažilni ukrepi so ustrezno obravnavani. Vzpostavljeni so ukrepi za nadzor kakovosti, vključno s kazalniki in merili uspešnosti, za zagotavljanje visokokakovostnega izvajanja projekta, ki se zaključi pravočasno in v okviru proračuna. Zagotovljeni so zanesljivi viri za preverjanje kazalnikov za merjenje rezultatov ukrepa. |
| **Kakovost projektne skupine in dogovorov o sodelovanju (največ 20 točk)** | * predlog vključuje tesno in dopolnjujoče se partnerstvo visokošolskih institucij; * projektna skupina ima spretnosti, izkušnje, strokovno znanje in podporo upravljanju, ki so potrebni za uspešno izvedbo vseh vidikov predloga; * kadar je to ustrezno, predlog vključuje tudi najustreznejši in najbolj raznolik nabor neakademskih partnerjev, da se lahko ustvarijo vzajemne koristi na podlagi različnih izkušenj, profilov in posebnega strokovnega znanja; * porazdelitev odgovornosti in nalog je jasna in ustrezna, iz nje pa sta razvidna zavezanost in dejavno prispevanje vseh sodelujočih organizacij glede na njihovo specifično strokovno znanje in zmogljivosti; * predlagan je učinkovit mehanizem za zagotavljanje dobre koordinacije, odločanja in obveščanja med sodelujočimi organizacijami, udeleženci in vsemi drugimi zadevnimi deležniki; * sodelujoče organizacije iz upravičenih partnerskih držav so zadovoljivo vključene v izvajanje ukrepa in odločanje (vključno z ukrepi za morebitno reševanje sporov); * predlog vključuje visokošolske institucije, ki v preteklosti niso prejele podpore za krepitev zmogljivosti. |
| **Učinek in trajnost  (največ 20 točk)** | * predlog bo znatno vplival na zmogljivosti sodelujočih organizacij (predvsem visokošolskih institucij) v upravičenih partnerskih državah, zlasti na razvoj in posodobitev visokošolskega izobraževanja, da se jim zagotovita pomoč pri vključevanju v družbo kot celoto, na trg dela in v širši svet ter podpora za njihovo zmogljivost mednarodnega sodelovanja; * predlog bo ustvaril multiplikacijske učinke zunaj sodelujočih organizacij na lokalni/regionalni/nacionalni ali mednarodni ravni. Vzpostavljeni bodo ukrepi za ocenjevanje učinkovitosti učinka, doseženega s projektom; * načrt razširjanja med življenjskim ciklom projekta in po njem je jasen in učinkovit, pri čemer so opredeljeni ustrezni viri v vsaki sodelujoči organizaciji, da se zagotovi visokokakovostno razširjanje izkušenj in rezultatov projekta zadevnim deležnikom; * predlog bo zagotovil dejansko trajnost predlaganih aktivnosti in rezultatov po življenjskem ciklu projekta, zlasti s privabljanjem sofinanciranja ali drugih oblik podpore. Zagotovil bo tudi vključevanje in učinkovito uporabo/izvajanje rezultatov projekta.résultats. |

V prvem koraku faze ocenjevanja lahko prijave dosežejo največ 100 točk. Za upoštevanje pri dodeljevanju sredstev morajo predlogi doseči skupno vsaj 60 točk, od tega vsaj 15 točk za kategorijo „Ustreznost projekta“.

Po 1. koraku ocenjevanja se predlogi, ki ustrezajo zgoraj navedenim zahtevam po kakovosti, ocenijo in razvrstijo v padajočem vrstnem redu. Da se izvede 2. korak, se sestavi seznam prijav po regijah, in sicer se nanj razvrsti enkrat več projektov, kot je predvidenih projektov za financiranje (upoštevajoč razpoložljivi proračun za regijo[[206]](#footnote-207)).

**2. korak**

V 2. koraku se pri oceni projekta upošteva še eno dodatno merilo:

|  |  |
| --- | --- |
| **Izvedljivost projekta v ciljni regiji/regijah**  **D/N** | * Predlog je izvedljiv v lokalnem okviru partnerskih držav, ki jih pokriva prijava. Za oceno tega merila so odboru za ocenjevanje v pomoč delegacije EU v zadevnih državah. |

Po 2. koraku se določeno število predlogov, ki v ciljnih regijah veljajo za izvedljive, uradno predlaga za financiranje in se jih razporedi na lestvico v padajočem vrstnem redu, v okviru omejitev razpoložljivega proračuna na regionalno ovojnico in skupno do tri predloge projektov na organizacijo prijaviteljico. Poleg tega bo pozornost namenjena zagotavljanju zadostne geografske zastopanosti znotraj regije, kar zadeva število projektov na državo.

Sprejetje vloge ne pomeni zavezanosti k dodelitvi sredstev v višini zneska, ki ga je zahteval prijavitelj. Zahtevani znesek sredstev se lahko zniža na podlagi finančnih pravil, ki se uporabljajo za ukrep, in rezultatov ocenjevanja.

Prednostne naloge

Glede na države, vključene v projekt, se lahko nacionalne, regionalne ali medsektorske prednostne naloge opredelijo za obe kategoriji projektov (skupne projekte in strukturne projekte). V tem primeru morajo projekti predstaviti, kako in v kakšnem obsegu obravnavajo te prednostne naloge.

Predlogi, ki ne upoštevajo nacionalnih in/ali regionalnih prednostnih nalog, se ne bodo upoštevali za dodelitev sredstev. Medsektorske prednostne naloge se bodo upoštevale v fazi izbora pri obravnavi predlogov podobne kakovosti.

Predlagane so tri kategorije nacionalnih/regionalnih prednostnih nalog, ki vključujejo naslednja področja:

* izboljšanje kakovosti izobraževanja in usposabljanja na različnih tematskih področjih (za razvoj učnega načrta);
* izboljšanje upravljanja in delovanja visokošolskih institucij;
* razvoj visokošolskega sektorja v družbi na splošno.

Nacionalni projektiv državah, kjer so bile določene nacionalne prednostne naloge, bodo morali upoštevati nacionalne prednostne naloge. Za druge države bodo morali projekti upoštevati regionalne prednostne naloge.

Projekti, ki vključujejo več držav,tj. projekti, ki vključujejo institucije iz vsaj dveh upravičenih partnerskih držav, morajo upoštevati regionalne ali nacionalne prednostne naloge (kadar je to ustrezno) vključenih in sodelujočih upravičenih partnerskih držav. To pomeni, da mora biti tema projekta navedena kot regionalna prednostna naloga za vsako sodelujočo partnersko državo ali kot nacionalna prednostna naloga za vsako od zadevnih sodelujočih partnerskih držav.

Tako pri nacionalnih kot pri večdržavnih projektih bodo prednost imeli projekti, ki se osredotočajo na tematska področja, ki niso bila zadostno zajeta v preteklih ali obstoječih projektih, ter vključujejo visokošolske institucije iz partnerskih držav, ki niso imele koristi od programa in/ali prejšnje generacije programov ali pa je bila njihova udeležba v njih omejena.

Podroben seznam prednostnih nalog za projekte krepitve zmogljivosti bo objavljen na spletišču Izvajalske agencije.

Kaj je še treba vedeti o projektu krepitve zmogljivosti?

Krepitev zmogljivosti v ukrepu na področju visokošolskega izobraževanja se izvaja v okviru prednostnih nalog Novega konsenza EU za razvoj.[[207]](#footnote-208)

Regionalno sodelovanje

Regionalno (države v isti regiji) in medregionalno sodelovanje (sodelovanje med različnimi regijami sveta) bi moralo biti ustrezno ter utemeljeno s podrobno analizo skupnih potreb in ciljev. Izbor držav mora biti ustrezen in usklajen s predlaganimi cilji, zlasti kadar so vključene države iz različnih regij. Medregionalno sodelovanje je mogoče v projektih, ki vključujejo več držav, če je tema predloga navedena kot regionalna prednostna naloga ali nacionalna prednostna naloga (kadar je to ustrezno) za vse zadevne upravičene partnerske države.

Učinek in razširjanje

Projekti krepitve zmogljivosti naj bi imeli dolgoročen strukturni učinek na sisteme, organizacije/institucije in posameznike v upravičenih partnerskih državah. Dokazati bodo morali inovativne značilnosti, učinek in trajnost rezultatov ter način, kako nameravajo ohranjati ali izboljšati rezultate po koncu projekta. Kadar je to ustrezno, bi morali projekti dokazati, da temeljijo na rezultatih prejšnjih projektov, ki jih je financirala EU, kot so projekti v okviru nekdanjih programov Alfa, Edulink, Erasmus Mundus in Tempus. Vsak predlog mora predstaviti, kako se bodo rezultati projekta razširjali v ustreznih ciljnih skupinah. Predlogi za strukturne projekte, ki so večinoma namenjeni ustvarjanju učinka na institucionalni ravni in ne dokazujejo, da bo imel projekt nacionalni učinek, ne bodo izbrani.

Kakšna so pravila za dodelitev sredstev za (skupne in strukturne) projekte krepitve zmogljivosti?

Finančna podpora za projekte krepitve zmogljivosti Erasmus+ temelji na oceni proračuna s kombiniranjem prispevkov za stroške na enoto in dejanskih stroškov.

Pri projektih krepitve zmogljivosti na področju visokošolskega izobraževanja nastanejo zelo različni stroški, vključno s stroški osebja, potnimi stroški in stroški bivanja, stroški opreme, stroški oddaje naročil podizvajalcem, stroški za razširjanje informacij, objavljanje in prevajanje, splošni stroški itd.

Izraz „nepovratna sredstva“ se nanaša na znesek finančnih sredstev, za katerega se lahko zaprosi v okviru programa, in predstavlja finančni prispevek Evropske unije k projektu ter se ne bi smel zamenjevati s skupnimi stroški projekta, ki prav tako vključuje sofinanciranje partnerskih institucij in zunanjih deležnikov.

Nepovratna sredstva EU za projekte je treba obravnavati kot prispevek za delno pokritje dejanskih stroškov partnerskih institucij pri izvajanju aktivnosti, predvidenih v prijavi/projektu. Udeležba v projektu krepitve zmogljivosti nujno zahteva lastno sofinanciranje upravičenih institucij. Sofinanciranje je zato treba oceniti po partnerjih projekta na začetku, v času priprave prijave.

Načelo sofinanciranja je bilo upoštevano pri opredelitvi pristopa financiranja in zlasti pri opredelitvi ravni prispevkov za stroške na enoto, uporabljenih za izračun proračuna/nepovratnih sredstev projekta. Zato bodo morali prijavitelji in upravičenci navesti podrobnosti sofinanciranja, ki je na voljo za obveščanje in preglednost. Dokazilo o izdatkih ali dodatni dokumenti se ne bodo zahtevali.

Čeprav lahko izvajanje projekta zahteva druge vrste izdatkov (kot so stroški za razširjanje, objavo in prevajanje, če niso oddani v izvajanje podizvajalcem, ter splošni stroški), se ti izdatki ne bodo upoštevali pri izračunu predlaganih nepovratnih sredstev. Zato bodo morali biti vključeni v sofinanciranje.

Finančno poročanje za proračunske postavke na podlagi prispevka za stroške na enoto (prispevek k stroškom osebja, potnim stroškom in stroškom bivanja) bo temeljilo na načelu „sprožilnega dogodka“. Upravičenci bodo morali dokazati, da so bile aktivnosti dejansko in pravilno izvedene ter da je bila ustvarjena realizacija, vendar jim ne bo treba poročati o uporabi sredstev. Zato bo upravičencem po izpolnitvi zahtev glede aktivnosti in dosežkov zagotovljena prilagodljivost glede upravljanja sredstev, dodeljenih za kritje stroškov, potrebnih za izvajanje projekta.

Finančno poročanje za proračunske postavke na podlagi dejanskih stroškov (oprema in oddajanje naročil podizvajalcem) bo temeljilo na dejansko nastalih stroških, ki bodo morali biti ustrezno dokumentirani (glej spodaj).

Predlagana nepovratna sredstva nikoli ne bodo presegla zahtevanega zneska nepovratnih sredstev in bodo odvisna od:

* zneska nepovratnih sredstev, ki ga zahteva prijavitelj, upravičenosti aktivnosti in stroškovne učinkovitosti projekta;
* celotnega proračuna, ki je na voljo za projekte krepitve zmogljivosti.
* Partnerji se morajo dogovoriti o podrobnostih finančnega izvajanja projekta in jih formalizirati v partnerskem sporazumu, ki se podpiše na začetku projekta.

Kaj je še treba vedeti o tem ukrepu?

Izredni stroški za drago potovanje

Prijavitelji projektov lahko zahtevajo finančno podporo za višje potne stroške pod proračunsko postavko „izredni stroški“ (do največ 80 % vseh upravičenih stroškov: glej „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 65 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najnižji znesek nepovratnih sredstev EU za skupne in strukturne projekte: 500 000 EUR**  **Najvišji znesek nepovratnih sredstev EU za skupne in strukturne projekte: 1 000 000 EUR** |

|  |  |  |  |  |  |  |
| --- | --- | --- | --- | --- | --- | --- |
| **Upravičeni stroški** | | **Mehanizem financiranja** | **Znesek/najvišja zgornja meja** | | | **Pravilo dodelitve** |
| **Stroški osebja** | Prispevek k stroškom osebja, ki opravlja naloge, ki so neposredno potrebne za doseganje ciljev projekta. | Prispevek  za stroške  na enoto | B4.1 na vključenega menedžerja na dan dela na projektu | | Največ  40 % skupnih nepovratnih sredstev | Pogoj: prijavitelji bodo morali utemeljiti vrsto in znesek sredstev, ki jih potrebujejo v zvezi z izvajanjem predlaganih aktivnosti in doseganjem predvidenih rezultatov. Prispevek se zagotovi, če se nadomestilo za plačo za iste naloge izplača samo enkrat. |
| B4.2 na vključenega raziskovalca/učitelja/vodjo usposabljanja na dan dela na projektu | |
| B4.3 na vključeno tehnično osebje na dan dela na projektu | |
| B4.4 na vključeno administrativno osebje na dan dela na projektu | |
| **Potni stroški** | Prispevek k potnim stroškom študentov in osebja, vključenih v projekt, od kraja izvora do kraja izvajanja aktivnosti in nazaj (vključno s stroški za vizumsko takso in povezano obvezno zavarovanje ter potovalno zavarovanje in odpoved poti, če so utemeljeni). Aktivnosti in povezane poti se morajo izvajati v državah, vključenih v projekt. Vsako izjemo od tega pravila mora odobriti Agencija. Za podroben seznam upravičenih aktivnosti glej Prilogo I k temu vodniku. | Prispevek  za stroške  na enoto | Za razdalje od 10 do 99 km:  20 EUR na udeleženca | | | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[208]](#footnote-209). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[209]](#footnote-210). Finančna podpora bo zagotovljena samo za poti, ki so neposredno povezane z doseganjem ciljev projekta. |
| Za razdalje od 100 do 499 km:  180 EUR na udeleženca | | |
| Za razdalje od 500 do 1 999 km:  275 EUR na udeleženca | | |
| Za razdalje od 2 000 do 2 999 km:  360 EUR na udeleženca | | |
| Za razdalje od 3 000 do 3 999 km:  530 EUR na udeleženca | | |
| Za razdalje od 4 000 do 7 999 km:  820 EUR na udeleženca | | |
| Za razdalje 8 000 km ali več:  1 500 EUR na udeleženca | | |
| **Stroški bivanja** | Stroški bivanja, namestitve, lokalnega in javnega prevoza, kot sta avtobus in taksi, osebno ali prostovoljno zdravstveno zavarovanje. | Prispevek  za stroške  na enoto | Osebje | Do 14. dneva aktivnosti: 120 EUR na dan na udeleženca  +  od 15. do 60. dneva aktivnosti: 70 EUR na dan na udeleženca  + od 61. dneva aktivnosti do  3 mesecev: 50 EUR na dan na udeleženca | | Glede na trajanje bivanja udeležencev (vključno s potjo). |
| Študenti | Do 14. dneva aktivnosti: 55 EUR na dan na udeleženca  +  od 15. do 90. dneva aktivnosti: 40 EUR na dan na udeleženca | |
| **Oprema** | Prispevek za nakup opreme, potrebne za izvajanje projekta. Podpora je zagotovljena samo za opremo, ki se kupi v korist visokošolskih institucij v partnerskih državah. | Dejanski stroški | 100 % upravičenih stroškov  Največ 30 % skupnih nepovratnih sredstev | | |  |
| **Oddajanje naročil podizvajalcem** | Podpora za stroške oddajanja naročil podizvajalcem, ki so potrebni za izvajanje projekta, vključno zlasti s stroški za obvezne finančne revizije (revizijsko potrdilo) in za kakršen koli postopek zunanjega zagotavljanja kakovosti.  Oddajanje naročil podizvajalcem za naloge, povezane z vodenjem projektov, ni upravičeno. | Dejanski stroški | 100 % upravičenih stroškov  Največ 10 % skupnih nepovratnih sredstev | | | Pogoj: zahtevek za finančno podporo za kritje teh stroškov mora biti utemeljen  v prijavnem obrazcu.  Oddajanje naročil podizvajalcem, ki so zunanji organi, bi moralo biti zelo redko. Konzorcij bi moral imeti posebne kompetence in strokovno znanje, potrebno za doseganje ciljev projekta, na tem pa mora temeljiti tudi njegova sestava. |
| **Izredni stroški** | Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Dragi potni stroški: do največ  80 % upravičenih stroškov | | |  |

Preglednica A – Stroški osebja (zneski v EUR na dan) v državah Programa

Kategorija osebja, ki se bo uporabljala, bo odvisna od dela, ki se bo izvajalo v okviru projekta, in ne bo temeljila na statusu ali nazivu posameznika. Povedano drugače, stroški osebja, povezani na primer z administrativno nalogo, ki jo je izvedel akademik, bi se morali zaračunati v okviru kategorije „Administrativno osebje“. Dejanske načine prejemanja plačil za osebje, vključeno v projekt, bodo skupaj opredelile organizacije, vključene v projekt, potrdili menedžerji, odgovorni za njihovo zaposlovanje, in bodo del partnerskega sporazuma, ki ga bodo partnerji podpisali na začetku projekta.

Stroški na enoto, ki se bodo uporabili za izračun nepovratnih sredstev, bodo stroški na enoto države, v kateri član osebja deluje, ne glede na to, kje se bodo naloge opravljale (tj. član osebja organizacije države A, ki (delno) dela v državi B, bo upoštevan pri stroških na enoto v državi A).

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/ raziskovalec/ mladinski delavec** | **Tehnično osebje** | **Administrativno osebje[[210]](#footnote-211)** |
|  | **B4.1** | **B4.2** | **B4.3** | **B4.4** |
| **Danska, Irska, Luksemburg, Nizozemska, Avstrija, Švedska, Lihtenštajn, Norveška** | 294 | 241 | 190 | 157 |
| **Belgija, Nemčija, Francija, Italija, Finska, Združeno kraljestvo, Islandija** | 280 | 214 | 162 | 131 |
| **Češka, Grčija, Španija, Ciper, Malta, Portugalska, Slovenija** | 164 | 137 | 102 | 78 |
| **Bolgarija, Estonija, Hrvaška, Latvija, Litva, Madžarska, Poljska, Romunija, Republika Severna Makedonija, Slovaška, Srbija, Turčija** | 88 | 74 | 55 | 39 |

Preglednica B – Stroški osebja (zneski v EUR na dan) v partnerskih državah

Kategorija osebja, ki se bo uporabljala, bo odvisna od dela, ki se bo izvajalo v okviru projekta, in ne bo temeljila na statusu ali nazivu posameznika. Povedano drugače, stroški osebja, povezani na primer z administrativno nalogo, ki jo je izvedel akademik, bi se morali zaračunati v okviru kategorije „Administrativno osebje“. Dejanske načine prejemanja plačil za osebje, vključeno v projekt, bodo skupaj opredelile organizacije, vključene v projekt, potrdili menedžerji, odgovorni za njihovo zaposlovanje, in bodo del partnerskega sporazuma, ki ga bodo partnerji podpisali na začetku projekta.

Stroški na enoto, ki se bodo uporabili za izračun nepovratnih sredstev, bodo stroški na enoto države, v kateri član osebja deluje, ne glede na to, kje se bodo naloge opravljale (tj. član osebja organizacije države A, ki (delno) dela v državi B, bo upoštevan pri stroških na enoto v državi A).

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposa-bljanja/ raziskovalec** | **Tehnično osebje** | **Adminis-trativno osebje[[211]](#footnote-212)** |
| **B4.1** | **B4.2** | **B4.3** | **B4.4** |
| **Izrael** | 166 | 132 | 102 | 92 |
| **Albanija, Angola, Antigva in Barbuda, Argentina, Barbados, Bosna in Hercegovina, Brazilija, Cookovi otoki, Čili, Črna gora, Dominika, Gabon, Grenada, Kolumbija, Komori, Kosovo[[212]](#footnote-213), Libanon, Libija, Mehika, Nigerija, ozemlje Ukrajine, Peru, Saint Kitts in Nevis, Saint Vincent in Grenadine, Sao Tome in Principe, Sejšeli, Slonokoščena obala, Sveta Lucija, Tajska, Urugvaj, kot je priznano z mednarodnim pravom, Venezuela, Zambija, Zimbabve** | 108 | 80 | 57 | 45 |
| **Afganistan, Azerbajdžan, Bahami, Bolivija, Burkina Faso, Dominikanska republika, Džibuti, Ekvador, Esvatini, Gruzija, Gvatemala, Gvineja Bissau, Haiti, Irak, Iran, Jamajka, Jordanija, Južna Afrika, Kamerun, Kazahstan, Kenija, Kitajska, Kongo, Kostarika, kot je priznano z mednarodnim pravom, Maroko, Mikronezija, Mozambik, Namibija, ozemlje Rusije, Palestina[[213]](#footnote-214), Panama, Papua Nova Gvineja, Paragvaj, Salvador, Senegal, Surinam, Trinidad in Tobago, Vanuatu** | 77 | 57 | 40 | 32 |
| **Alžirija, Armenija, Bangladeš, Belize, Belorusija, Benin, Bocvana, Burundi, Butan, Čad, Demokratična republika Kongo, Demokratična republika Vzhodni Timor, Egipt, Ekvatorialna Gvineja, Eritreja, Etiopija, Fidži, Filipini, Gambija, Gana, Gvajana, Gvineja, Honduras, Indija, Indonezija, Jemen, Južni Sudan, Kambodža, Kirgizistan, Kiribati, Koreja (DLR), Kuba, Laos, Lesoto, Liberija, Madagaskar, Malavi, Maldivi, Malezija, Mali, Marshallovi otoki, Mauritius, Mavretanija, Mjanmar, Moldavija, Mongolija, Nauru, Nepal, Niger, Nikaragva, Niue, Pakistan, Palau, Ruanda, Salomonovi otoki, Samoa, Sierra Leone, Sirija, Somalija, Srednjeafriška republika, Šrilanka, Sudan, Tadžikistan, Tanzanija, Togo, Tonga, Tunizija, Turkmenistan, Tuvalu, Uganda, Uzbekistan, Vietnam, Zelenortski otoki** | 47 | 33 | 22 | 17 |

Krepitev zmogljivosti na področju mladine

Kakšni so cilji projekta krepitve zmogljivosti?

Cilji projektov krepitve zmogljivosti na področju mladine so:

* spodbujati sodelovanje in izmenjave na področju mladine med državami Programa in partnerskimi državami iz različnih regij[[[214]](#footnote-215)](https://ec.europa.eu/programmes/erasmus-plus/) sveta;
* izboljšati kakovost in priznavanje mladinskega dela, neformalnega učenja in prostovoljstva v partnerskih državah ter okrepiti sinergije in dopolnjevanje teh aktivnosti s formalnimi sistemi izobraževanja, trgom dela in družbo;
* pospeševati razvoj, preskušanje in uvajanje shem ter programov neformalne učne mobilnosti na regionalni ravni (tj. v različnih regijah sveta in med njimi);
* spodbujati mednarodno neformalno učno mobilnost med državami Programa in partnerskimi državami, predvsem s ciljno usmerjenostjo v mlade z manj priložnostmi, da se izboljša raven kompetenc udeležencev in spodbuja aktivna udeležba v družbi.

Kaj je projekt krepitve zmogljivosti?

Projekti krepitve zmogljivosti so mednarodni projekti sodelovanja na podlagi večstranskih partnerstev med organizacijami, ki so aktivne na področju mladine v državah Programa in partnerskih državah. Vključujejo lahko tudi organizacije s področja izobraževanja in usposabljanja ter drugih socialno-ekonomskih sektorjev.

Kakšne aktivnosti so podprte v projektu krepitve zmogljivosti?

Projekti krepitve zmogljivosti bi morali izvajati aktivnosti, ki:

* spodbujajo strateško sodelovanje med mladinskimi organizacijami na eni strani in javnimi organi v partnerskih državah na drugi strani;
* spodbujajo sodelovanje med mladinskimi organizacijami in organizacijami na področju izobraževanja in usposabljanja ter predstavniki gospodarstva in trga dela;
* krepijo zmogljivosti mladinskih svetov, mladinskih platform ter lokalnih, regionalnih in nacionalnih organov, ki obravnavajo mladino v partnerskih državah;
* krepijo zmogljivosti upravljanja, vodenja in inovacij ter internacionalizacijo mladinskih organizacij v partnerskih državah;
* uvajajo, preskušajo in izvajajo prakse mladinskega dela, na primer:
  + orodja in metode za družbeni in poklicni razvoj mladinskih delavcev in vodij usposabljanj;
  + metode neformalnega učenja, zlasti tiste, ki spodbujajo pridobitev/izboljšanje kompetenc, vključno s spretnostmi medijske pismenosti;
  + nove oblike shem za praktično usposabljanje in simulacije primerov iz resničnega življenja v družbi; nove oblike mladinskega dela, zlasti strateška uporaba odprtega in prilagodljivega učenja, virtualna mobilnost, prosto dostopni učni viri (PDUV) in boljša uporaba potenciala IKT;
  + aktivnosti sodelovanja, mreženja in vzajemnega učenja, ki spodbujajo učinkovito upravljanje, internacionalizacijo in vodenje organizacij za mladinsko delo.

V okviru projekta krepitve zmogljivosti se lahko izvajajo naslednje aktivnosti:

|  |
| --- |
| Aktivnosti krepitve zmogljivosti   * aktivnosti, ki spodbujajo dialog o politikah, sodelovanje, mreženje in izmenjave praks na področju mladine, na primer konference, delavnice in srečanja; * obsežni dogodki za mlade; * kampanje za obveščanje in osveščanje; * razvoj informacijskih, komunikacijskih in medijskih orodij; * razvoj metod, orodij in gradiv za mladinsko delo ter učnih načrtov, modulov usposabljanja in instrumentov dokumentacije za mladinsko delo, na primer Youthpass; * ustvarjanje novih oblik izvajanja mladinskega dela in zagotavljanja usposabljanja in podpore, zlasti z odprtimi in prilagodljivimi učnimi gradivi, virtualnim sodelovanjem in prosto dostopnimi učnimi viri (PDUV).   Aktivnosti mobilnosti  Aktivnosti mobilnosti niso obvezne.  Obstajajo tri vrste aktivnosti mobilnosti:   * mladinske izmenjave med državami Programa in upravičenimi partnerskimi državami; * mobilnost mladinskih delavcev med državami Programa in upravičenimi partnerskimi državami; * prostovoljske aktivnosti iz/v upravičene partnerske države;   **Mladinske izmenjave in mobilnost mladinskih delavcev**  Za natančnejši opis teh aktivnosti glejte poglavje "Ključni ukrep 1: projekti mobilnosti za mlade in mladinske delavce" v delu B tega vodnika.    **Prostovoljske aktivnosti**  Prostovoljske aktivnosti omogočajo mladim v starosti od 17–30 let izraziti svojo osebno zavezanost v obliki opravljanja neplačanih prostovoljskih storitev v drugi državi za polni delovni čas. Mladi prostovoljci dobijo priložnost, da prispevajo k vsakodnevnemu delu organizacij, ki obravnavajo informacije in politike na področju mladine, osebni in socialno-vzgojni razvoj mladih, državljansko udeležbo, socialno varstvo, vključevanje ljudi z manj priložnostmi, okolje, programe neformalnega izobraževanja, IKT in medijsko pismenost, kulturo in ustvarjalnost, razvojno sodelovanje itd. Prostovoljci lahko opravljajo prostovoljsko delo posamično ali v skupini.  Udeležba v prostovoljski aktivnosti mora biti za prostovoljce brezplačna, razen v primeru morebitnih prispevkov za potne stroške (če nepovratna sredstva Erasmus+ teh stroškov ne krijejo v celoti) in dodatnih stroškov, ki niso povezani z izvajanjem aktivnosti. Osnovni stroški udeležbe prostovoljcev v aktivnosti se krijejo iz nepovratnih sredstev Erasmus+ ali drugih sredstev, ki jih priskrbijo sodelujoče organizacije. Mladi z manj priložnostmi lahko prejmejo dodatno podporo, da se omogoči njihovo sodelovanje.  Naslednje aktivnosti se ne štejejo kot prostovoljske aktivnosti v okviru programa Erasmus+: občasno, nestrukturirano prostovoljstvo ali prostovoljstvo za polovični delovni čas; delovna praksa v podjetju; plačana služba; rekreacijska ali turistična aktivnost; jezikovni tečaj; izkoriščanje nizkocenovne delovne sile; obdobje študija ali poklicnega usposabljanja v tujini. |

Glede na geografsko pokritost razlikujemo med tremi vrstami projektov krepitve zmogljivosti:

Projekti krepitve zmogljivosti med organizacijami, ki so aktivne na področju mladine v državah Programa in v **drugih partnerskih državah** (iz regij 5 do 14, glej poglavje „Upravičene države“ v delu A tega vodnika).

Ti projekti, ki jih predložijo organizacije iz držav Programa, so namenjeni povečanju zmogljivosti organizacij z izvajanjem aktivnosti krepitve zmogljivosti in lahko vključujejo aktivnosti mobilnosti.

Naslednji dve vrsti projektov se izvajata prek pobude **"Okno"** – države Zahodnega Balkana in Tunizija[[215]](#footnote-216). Projekte predložijo organizacije s sedežem v eni od zadevnih držav Zahodnega Balkana ali Tunizije v okviru posameznega Okna in lahko vključujejo partnerske organizacije iz drugih držav v isti regiji. Izraz "Okno" se nanaša na dejstvo, da se programu Erasmus+ dodelijo dodatna sredstva EU, da bi se izboljšale priložnosti za sodelovanje mladih s sosedskimi partnerskimi državami EU.[[216]](#footnote-217)

Projekti krepitve zmogljivosti med organizacijami, ki so aktivne na področju mladine v državah Programa in partnerskih državah z Zahodnega Balkana (regija 1 – glej poglavje „Upravičene države“ v delu A tega vodnika) – projekti v okviru programa **Okno za mlade Zahodnega Balkana**.

Ti projekti, ki jih predložijo organizacije s sedežem na Zahodnem Balkanu (regija 1), so namenjeni povečanju zmogljivosti mladinskih organizacij z izvajanjem aktivnosti krepitve zmogljivosti in lahko vključujejo aktivnosti mobilnosti.

Projekti morajo spodbujati strateško sodelovanje med mladinskimi organizacijami in med mladinskimi organizacijami in javnimi organi. Projekti morajo graditi sposobnosti in zmožnosti mladinskih svetov, mladinskih organizacij, mladinskih platform ter lokalnih, regionalnih in nacionalnih organov, ki obravnavajo mladino v regiji.

Projekti krepitve zmogljivosti med organizacijami, ki so aktivne na področju mladine v državah Programa in Tuniziji.

Ti projekti, ki jih predložijo organizacije iz Tunizije, so namenjeni povečanju zmogljivosti organizacij z izvajanjem aktivnosti krepitve zmogljivosti in lahko vključujejo aktivnosti mobilnosti.

Kakšna je vloga organizacij, ki so vključene v projekt krepitve zmogljivosti?

Projekt krepitve zmogljivosti vključuje:

* prijavitelja/koordinatorja: organizacija, ki odda predlog projekta v imenu vseh partnerjev. Če je projekt odobren, prijavitelj/koordinator: 1) prevzame finančno in pravno odgovornost za celotni projekt v odnosu do Izvajalske agencije; 2) koordinira projekt v sodelovanju z vsemi drugimi partnerji, ki so vključeni v projekt; 3) prejme finančno podporo EU v okviru programa Erasmus+ in je odgovoren za razdelitev sredstev med partnerje, vključene v projekt;
* partnerje: organizacije, ki aktivno prispevajo k pripravi, izvajanju in ocenjevanju projekta krepitve zmogljivosti;
* povezane subjekte (izbirno): organizacije, ki prispevajo k doseganju ciljev in izvajanju aktivnosti projekta. Povezani subjekti morajo biti opredeljeni v vlogi za nepovratna sredstva in morajo izpolnjevati zahteve iz Priloge III (Glosar pojmov) k temu vodniku za prijavitelje.

Če je za projekt predvideno izvajanje mladinskih izmenjav, prostovoljskih aktivnosti in/ali mobilnosti mladinskih delavcev, sodelujoče organizacije, vključene v te aktivnosti, prevzamejo naslednje vloge in naloge:

* organizacija pošiljateljica: odgovorna je za pošiljanje mladih v tujino (to vključuje: organiziranje praktičnih ureditev; pripravo udeležencev pred odhodom; zagotavljanje podpore za udeležence v vseh fazah projekta);
* organizacija gostiteljica: odgovorna je za to, da gosti aktivnost, oblikuje program aktivnosti za udeležence v sodelovanju z udeleženci in partnerskimi organizacijami, zagotavlja podporo za udeležence v vseh fazah projekta.

Poleg tega mora biti udeležba v prostovoljski aktivnosti za prostovoljce brezplačna, razen v primeru morebitnih prispevkov za potne stroške (če nepovratna sredstva Erasmus+ teh stroškov ne pokrijejo v celoti) in dodatnih stroškov, ki niso povezani z izvajanjem aktivnosti. Osnovni stroški udeležbe prostovoljcev v aktivnosti se krijejo iz nepovratnih sredstev Erasmus+ ali drugih sredstev, ki jih priskrbijo sodelujoče organizacije.

Kakšna so merila za oceno projekta krepitve zmogljivosti?

V nadaljevanju so navedena uradna merila, ki jih mora izpolniti predlog krepitve zmogljivosti za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko katera koli javna ali zasebna organizacija s povezanimi subjekti (če obstajajo), ki ima sedež v državi Programa ali partnerski državi iz regij 1, 3 in 5 do 14 in Tuniziji, kot je določeno v poglavju „Upravičene države“ vodnika za prijavitelje.  Taka organizacija je lahko na primer:   * neprofitna organizacija, združenje, nevladna organizacija (vključno z evropskimi mladinskimi NVO-ji); * nacionalni mladinski svet; * javni organ na lokalni, regionalni ali nacionalni ravni; * šola/zavod/center za izobraževanje (na kateri koli ravni od predšolskega do srednješolskega izobraževanja, vključno s poklicnim izobraževanjem in izobraževanjem odraslih); * javno ali zasebno malo, srednje ali veliko podjetje (vključno s socialnimi podjetji); * socialni partner ali drug predstavnik sveta dela, tudi gospodarske zbornice, obrtna/poklicna združenja in sindikati; * visokošolska institucija; * raziskovalni inštitut; * fundacija; * medpodjetniški center za usposabljanje; * kulturna organizacija, knjižnica, muzej; * organ, ki zagotavlja poklicno informiranje in svetovanje. |
| **Kdo se lahko prijavi?** | Katera koli:   * neprofitna organizacija, združenje, nevladna organizacija (vključno z evropskimi mladinskimi NVO); * nacionalni mladinski svet; * javni organ na lokalni, regionalni ali nacionalni ravni   **Za projekte med državami Programa in drugimi partnerskimi državami iz regij od 5 do 14**: prijavitelj mora imeti sedež v državi Programa, prijavi pa se v imenu vseh organizacij, ki so vključene v projekt. Druge vrste organizacij so lahko vključene samo kot partnerice in ne kot prijaviteljice.  **Za projekte v okviru programa Okno za mlade Zahodnega Balkana**: prijavitelj mora imeti sedež v partnerski državi Zahodnega Balkana (regija 1).  **Za projekte v okviru programa Okno za mlade Tunizije**:  Prijavitelj mora imeti sedež v Tuniziji.  Prijavitelji morajo – ob navedenem roku za predložitev svojih predlogov – imeti zakoniti sedež vsaj eno leto. |
| **Število in profil sodelujočih organizacij** | Projekti krepitve zmogljivosti so mednarodni in vključujejo najmanj 3 sodelujoče organizacije iz  3 različnih držav, od katerih je vsaj ena država Programa in ena upravičena partnerska država.  Projekti, financirani v okviru enega od Oken, ne smejo vključevati sodelujočih organizacij/udeležencev iz drugih sosedskih regij. |
| **Trajanje projekta** | Od 9 mesecev do 2 let. Trajanje mora biti izbrano ob prijavi na podlagi cilja projekta in vrste aktivnosti, ki so predvidene v tem času. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do naslednjih datumov:   * **do 5. februarja do 17. ure (po bruseljskem času)** za projekte, ki se začnejo med 1. septembrom in 31. decembrom istega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | En prijavitelj lahko predloži samo en predlog projekta na en rok.  Del perijavnega obrazca mora biti časovni razpored za vsako aktivnost, načrtovano v projektu. |

Dodatna merila za upravičenost za mladinske izmenjave

|  |  |
| --- | --- |
| **Trajanje aktivnosti** | Od 5 do 21 dni, v kar ni zajet čas poti. |
| **Kraji izvajanja aktivnosti** | Aktivnost se mora izvajati v državi ene od organizacij, ki sodelujejo v aktivnosti. |
| **Upravičeni udeleženci** | Mladi, stari od 13 do 30 let[[217]](#footnote-218), ki živijo v državah organizacije pošiljateljice in gostiteljice. |
| **Število udeležencev** | Najmanj 16 in največ 60 udeležencev (vodje skupine niso zajeti).  Najmanj 4 udeleženci na skupino (vodje skupine niso zajeti).  Vsaka nacionalna skupina mora imeti vsaj enega vodjo skupine. Vodja skupine je odrasla oseba, ki se pridruži mladim, ki sodelujejo v mladinski izmenjavi, da zagotovi njihovo učinkovito učenje, zaščito in varnost. |

Dodatna merila za upravičenost za prostovoljske aktivnosti

|  |  |
| --- | --- |
| **Akreditacija** | Vse sodelujoče organizacije s sedežem v državi Programa ali v eni od držav Zahodnega Balkana (Regija 1) ali v regiji 3, morajo na zadevni dan roka za oddajo vloge imeti veljavno akreditacijo oziroma veljavno oznako European Solidarity Corps za kakovost (za več informacij glej zadevno poglavje v Prilogi I k temu vodniku). |
| **Trajanje aktivnosti** | od 60 dni do 12 mesecev. |
| **Kraji izvajanja aktivnosti** | **Prostovoljec iz države Programa** mora opraviti svojo aktivnost v eni od partnerskih držav, ki sodelujejo v projektu.  **Prostovoljec iz upravičene partnerske države** mora opraviti svojo aktivnost v eni od držav Programa, ki sodelujejo v projektu. |
| **Upravičeni udeleženci** | Mladi, stari od 17 do 30 let[[218]](#footnote-219), ki živijo v državi organizacije pošiljateljice. Prostovoljec lahko sodeluje samo v eni prostovoljski aktivnosti Erasmus+ ali European Solidarity Corps.  **Izjema:** Prostovoljci, ki so opravili prostovoljsko aktivnost, ki je trajala največ 2 meseca, se lahko udeležijo dodatne prostovoljske aktivnosti. |
| **Število udeležencev** | Največ 30 prostovoljcev za celotni projekt krepitve zmogljivosti. |

Dodatna merila za upravičenost za mobilnost mladinskih delavcev

|  |  |
| --- | --- |
| **Trajanje aktivnosti** | Od 5 dni do 2 mesecev, v kar ni zajet čas poti. |
| **Kraji izvajanja aktivnosti** | Aktivnost se mora izvajati v državi ene od organizacij, ki sodelujejo v aktivnosti. |
| **Upravičeni udeleženci** | Udeleženci morajo biti stari najmanj 18 let. Navzgor ni starostnih omejitev.  Udeleženci, razen vodij usposabljanj in pomočnikov, morajo biti iz države njihove organizacije pošiljateljice ali gostiteljice. |
| **Število udeležencev** | Največ 50 udeležencev (kamor so po potrebi zajeti vodje usposabljanj in pomočniki) za posamezno aktivnost, načrtovano s projektom. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Projekt bo ocenjen z naslednjimi merili:

|  |  |
| --- | --- |
| **Ustreznost projekta  (največ 30 točk):** | * ustreznost predloga glede na cilje ukrepa (glej poglavje „Kakšni so cilji projekta krepitve zmogljivosti?“); * v kolikšni meri: * so cilji jasno opredeljeni, realistični in obravnavajo vprašanja, ki so povezana s sodelujočimi organizacijami in ciljnimi skupinami; * je predlog inovativen in/ali dopolnjuje druge pobude, ki jih že izvajajo sodelujoče organizacije; * so aktivnosti krepitve zmogljivosti jasno določene in je njihov cilj krepitev zmogljivosti sodelujočih organizacij; * projekt vključuje mlade z manj priložnostmi. |
| **Kakovost zasnove in izvedbe projekta  (največ 30 točk):** | * jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje; * usklajenost ciljev projekta in predlaganih aktivnosti; * kakovost predlaganih metod neformalnega učenja; * kakovost ureditev za priznavanje in potrjevanje učnih izidov udeležencev ter dosledna uporaba evropskih orodij za preglednost in priznavanje; * obstoj in ustreznost ukrepov za nadzor kakovosti, da se zagotovijo visokokakovostna izvedba projekta, pravočasni zaključek in poraba sredstev v okviru proračuna; * v kolikšni meri je projekt stroškovno učinkovit in dodeljuje ustrezna sredstva posameznih aktivnostim.   Če so za projekt predvidene aktivnosti mobilnosti:   * ustreznost ukrepov za izbor in/ali vključevanje udeležencev v aktivnosti mobilnosti. |
| **Kakovost projektne skupine in dogovorov o sodelovanju (največ 20 točk):** | * v kolikšni meri: * projekt vključuje ustrezen nabor sodelujočih organizacij, ki se dopolnjujejo in imajo zahtevan profil, izkušnje in strokovno znanje za uspešno izvedbo vseh vidikov projekta; * sta iz porazdelitve odgovornosti in nalog razvidna zavezanost in aktivno prispevanje vseh sodelujočih organizacij; * obstoj učinkovitih mehanizmov za koordinacijo in obveščanje med sodelujočimi organizacijami ter drugimi pomembnimi deležniki. |
| **Učinek in razširjanje (največ 20 točk):** | * kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, ne samo na organizacije in posameznike, ki neposredno sodelujejo v projektu, na lokalni, regionalni, nacionalni in/ali mednarodni ravni; * kakovost načrta za razširjanje: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * predlog po potrebi opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo, in ne vsebuje nesorazmernih omejitev; * kakovost načrtov za zagotavljanje trajnosti projekta: ali lahko projekt po porabi nepovratnih sredstev EU še naprej dosega učinek in rezultate. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 10 točk za kategoriji „Kakovost zasnove in izvedbe projekta“ in „Kakovost projektne skupine in dogovorov o sodelovanju“). V primeru načela ex aequo imajo prednost projekti, ki dobijo največ točk po merilu »Ustreznost projekta«.

Kaj je še treba vedeti o tem ukrepu?

Izredni stroški za drago potovanje

Prijavitelji aktivnosti mobilnosti lahko zahtevajo finančno podporo pod proračunsko postavko „izredni stroški“ (do največ 80 % vseh upravičenih stroškov: glej „Kakšna so pravila za dodelitev sredstev?“), vključno v primerih, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi stroškov na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja vrednost dodeljenih nepovratnih sredstev za projekt krepitve zmogljivosti: 150 000 EUR** |

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Stroški aktivnosti** | Stroški, neposredno povezani z izvajanjem aktivnosti krepitve zmogljivosti v okviru projekta (razen aktivnosti mobilnosti), vključno z naslednjimi:   * stroški osebja (le stalni člani osebja in največ 20 % upravičenih neposrednih stroškov projektov krepitve zmogljivosti) * stroški informacijske in komunikacijske tehnologije (IKT);   + mednarodna projektna srečanja med partnerji projekta za namene izvajanja in koordinacije, konference in obsežni dogodki za mlade (brez potnih stroškov):   + stroški prehrane in nastanitve, vključno z lokalnim prevozom,   + stroški vizumov in zavarovanj,   + najem prostorov za srečanja, konference, druge dogodke,   + stroški tolmačenja,   + stroški zunanjih govornikov (vključno s stroški prehrane in nastanitve; lokalni prevoz); * priprava intelektualnih rezultatov in razširjanje rezultatov projekta:   + ustvarjanje,   + prevajanje,   + stroški razširjanja in/ali obveščanja; * posvetovanja, delavnice, javnomnenjske raziskave z mladimi na lokalni, regionalni, državni in mednarodni ravni, kolikor je to potrebno za dosego ciljev projekta; * jezikovne, medkulturne in z nalogami povezane priprave udeležencev v mobilnosti; * stroški finančne revizije projekta (če je obseg zahtevanih nepovratnih sredstev višji od 60.000 EUR).   Posredni stroški:   * Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. | Dejanski stroški | Največ 80 % skupnih upravičenih stroškov. | Pogoj: zahtevani proračun je upravičen glede na načrtovane aktivnosti. |
| **Potni stroški** | Potni stroški za mednarodna srečanja projektnih partnerjev za namene izvajanja in koordinacije, konference in obsežni mladinski dogodki: | Prispevek  za stroške  na enoto | Za razdalje od 10  do 99 km: 20 EUR  na udeleženca. | Glede na razdaljo  poti na udeleženca. Razdaljo je treba izračunati s kalkulatorjem razdalje, ki  ga podpira Evropska komisija. Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti. |
| Za razdalje  od 100 do 499 km: 180 EUR na udeleženca. |
| Za razdalje od  500 do 1 999 km: 275 EUR na udeleženca. |
| Za razdalje od  2 000 do 2 999 km: 360 EUR na udeleženca. |
| Za razdalje od  3 000 do 3 999 km: 530 EUR na udeleženca. |
| Za razdalje od  4 000 do 7 999 km: 820 EUR na udeleženca. |
| Za razdalje  8 000 km ali več:  1 500 EUR na udeleženca[[219]](#footnote-220). |

A) Pravila za dodelitev sredstev za mladinske izmenjave, izvedene v okviru projekta krepitve zmogljivosti (izbirna dodelitev sredstev)

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno z vodji skupin in s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km:  20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[220]](#footnote-221). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[221]](#footnote-222). |
| Za razdalje od 100 do 499 km:  180 EUR na udeleženca. |
| Za razdalje od 500 do 1 999 km:  275 EUR na udeleženca. |
| Za razdalje od 2 000 do 2 999 km:  360 EUR na udeleženca. |
| Za razdalje od 3 000 do 3 999 km:  530 EUR na udeleženca. |
| Za razdalje od 4 000 do 7 999 km:  820 EUR na udeleženca. |
| Za razdalje 8 000 km ali več:  1 500 EUR na udeleženca. |
| **Organi-zacijska podpora** | Stroški, neposredno povezani z izvajanjem aktivnosti mobilnosti v okviru projekta (vključno s stroški priprave aktivnosti, hrane, nastanitve, lokalnega prevoza, prostorov, zavarovanja, opreme in materiala, ocenjevanja, razširjanja in uporabe rezultatov ter nadaljnjih aktivnosti). | Prispevek  za stroške  na enoto | B4.1 na dan aktivnosti na udeleženca[[222]](#footnote-223). | Glede na trajanje bivanja udeleženca (po potrebi vključno z enim dnem poti pred aktivnostjo in enim dnem poti po aktivnosti). |
| **Podpora za posebne potrebe** | Dodatni stroški, neposredno povezani z udeleženci, ki imajo posebne potrebe, in spremljevalci (vključno s stroški za pot in bivanje, če so utemeljeni in če se nepovratna sredstva za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov. | Pogoj: zahtevek za finančno podporo za kritje podpore udeležencem s posebnimi potrebami mora biti utemeljen v prijavnem obrazcu. |
| **Izredni stroški** | Stroški za podporo za udeležbo mladih z manj priložnostmi pod enakimi pogoji, kot veljajo za druge (razen potnih stroškov in stroškov bivanja za udeležence).  Vizumi in z njimi povezani stroški, dovoljenja za prebivanje, cepljenja, zdravniška spričevala.  Dragi potni stroški udeležencev, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Dragi potni stroški: do največ 80 % upravičenih stroškov.  Drugi stroški: 100 % upravičenih stroškov. | Pogoj: zahtevek za finančno podporo za kritje izrednih stroškov mora biti utemeljen v prijavnem obrazcu. |

B) Pravila za dodelitev sredstev za prostovoljske aktivnosti, izvedene v okviru projekta krepitve zmogljivosti (izbirna dodelitev sredstev)

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km:  20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[223]](#footnote-224). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[224]](#footnote-225). |
| Za razdalje od 100 do 499 km:  180 EUR na udeleženca. |
| Za razdalje od 500 do 1 999 km:  275 EUR na udeleženca. |
| Za razdalje od 2 000 do 2 999 km:  360 EUR na udeleženca. |
| Za razdalje od 3 000 do 3 999 km:  530 EUR na udeleženca. |
| Za razdalje od 4 000 do 7 999 km:  820 EUR na udeleženca. |
| Za razdalje 8 000 km ali več:  1 500 EUR na udeleženca. |
| **Organi-zacijska podpora** | Stroški, neposredno povezani z izvajanjem aktivnosti mobilnosti v okviru projekta (vključno s stroški priprave aktivnosti, hrane, nastanitve, lokalnega prevoza, prostorov, zavarovanja, opreme in materiala, ocenjevanja, razširjanja in uporabe rezultatov ter nadaljnjih aktivnosti). | Prispevek z a stroške  na enoto | B4.3 na dan na prostovoljca[[225]](#footnote-226) | Glede na trajanje bivanja na udeleženca (po potrebi vključno  z enim dnem poti pred aktivnostjo in enim dnem poti po aktivnosti). |
| **Indivi-dualna podpora** | „Žepnina“ za prostovoljca za dodatne osebne stroške. | Prispevek  za stroške  na enoto | B4.4 na dan na prostovoljca. | Glede na trajanje bivanja na udeleženca (po potrebi vključno  z enim dnem poti pred aktivnostjo in enim dnem poti po aktivnosti). |
| **Podpora  za posebne potrebe** | Stroški za bivanje spremljevalcev in stroški za pot, če so utemeljeni in če se nepovratna sredstva za te udeležence ne zahtevajo prek proračunske kategorije „Pot“. Dodatni stroški, neposredno povezani  z udeleženci, ki imajo posebne potrebe (vključno s stroški za pot in bivanje, če so utemeljeni in če se nepovratna sredstva  za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov. | Pogoj: zahtevek za finančno podporo za kritje podpore udeležencem s posebnimi potrebami mora biti utemeljen v prijavnem obrazcu. |
| **Izredni stroški** | Stroški podpore za udeležbo mladih z manj priložnostmi pod enakimi pogoji, kot veljajo za druge, vključno s posebno pripravo in okrepljenim mentorstvom (brez potnih stroškov in organizacijske podpore za udeležence in spremljevalce).  Vizumi in z njimi povezani stroški, dovoljenja za prebivanje, cepljenja, zdravniška spričevala.  Dragi potni stroški udeležencev, vključno zuporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Dragi potni stroški: do največ 80 % upravičenih stroškov.  Drugi stroški: 100 % upravičenih stroškov. | Pogoj: zahtevek za finančno podporo za kritje izrednih stroškov mora biti utemeljen v prijavnem obrazcu. |

C) Pravila za dodelitev sredstev za mobilnost mladinskih delavcev, izvedeno v okviru projekta krepitve zmogljivosti (izbirna dodelitev sredstev)

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno z vodji usposabljanja, pomočniki, s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km: 20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[226]](#footnote-227). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[227]](#footnote-228). |
| Za razdalje od 100 do  499 km: 180 EUR na udeleženca |
| Za razdalje od 500 do  1 999 km: 275 EUR na udeleženca. |
| Za razdalje od 2 000 do  2 999 km: 360 EUR na udeleženca. |
| Za razdalje od 3 000 do  3 999 km: 530 EUR na udeleženca. |
| Za razdalje od 4 000 do  7 999 km: 820 EUR na udeleženca. |
| Za razdalje 8 000 km ali več: 1 500 EUR na udeleženca. |
| **Organi-zacijska podpora** | Stroški, neposredno povezani z izvajanjem aktivnosti mobilnosti v okviru projekta (vključno s stroški priprave aktivnosti, hrane, nastanitve, lokalnega prevoza, prostorov, zavarovanja, opreme in materiala, ocenjevanja, razširjanja in uporabe rezultatov ter nadaljnjih aktivnosti). | Prispevek  za stroške  na enoto | B4.2 na udeleženca[[228]](#footnote-229)  na dan aktivnosti. Največ  1 100 EUR na udeleženca. | Glede na trajanje bivanja udeleženca  (po potrebi vključno  z enim dnem poti pred aktivnostjo in enim dnem poti po aktivnosti). |
| **Podpora za posebne potrebe** | Dodatni stroški, neposredno povezani z udeleženci, ki imajo posebne potrebe, in spremljevalci (vključno s stroški za pot in bivanje, če so utemeljeni in če se nepovratna sredstva za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov. | Pogoj: zahtevek za finančno podporo  za kritje podpore udeležencem s posebnimi potrebami mora biti utemeljen  v prijavnem obrazcu. |
| **Izredni stroški** | Vizumi in z njimi povezani stroški, dovoljenja za prebivanje, cepljenja, zdravniška spričevala.  Dragi potni stroški, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“).  Stroški za podporo za udeležbo mladinskih delavcev z manj priložnostmi pod enakimi pogoji, kot veljajo za druge (razen potnih stroškov in stroškov za organizacijsko podporo za udeležence). To lahko vključuje jezikovno podporo (npr. tolmač), da se mladinskim delavcem z nezadostnimi jezikovnimi znanji v jeziku aktivnosti omogoči sodelovanje | Dejanski stroški | Dragi potni stroški: do največ 80 % upravičenih stroškov.  Drugi stroški: 100 % upravičenih stroškov. | Pogoj: zahtevek za finančno podporo za kritje izrednih stroškov mora biti utemeljen  v prijavnem obrazcu. |

D) Organizacijska in individualna podpora

Zneski so odvisni od države, kjer poteka aktivnost mobilnosti.

|  |  |  |  |  |
| --- | --- | --- | --- | --- |
|  | **Organizacijska podpora** | | | **Individualna podpora** |
| **Mladinske izmenjave  (v EUR na dan)** | **Mobilnost mladinskih delavcev (v EUR na dan)** | **Prostovoljske aktivnosti  (v EUR na dan)** | |
| **B4.1** | **B4.2** | **B4.3** | **B4.4** |
| **Belgija** | 42 | 65 | 26 | 4 |
| **Bolgarija** | 32 | 53 | 17 | 4 |
| **Češka** | 32 | 54 | 17 | 5 |
| **Danska** | 45 | 72 | 26 | 6 |
| **Nemčija** | 41 | 58 | 23 | 5 |
| **Estonija** | 33 | 56 | 18 | 4 |
| **Irska** | 49 | 74 | 26 | 6 |
| **Grčija** | 38 | 71 | 21 | 5 |
| **Španija** | 34 | 61 | 18 | 5 |
| **Francija** | 38 | 66 | 20 | 6 |
| **Hrvaška** | 35 | 62 | 19 | 5 |
| **Italija** | 39 | 66 | 21 | 5 |
| **Ciper** | 32 | 58 | 21 | 5 |
| **Latvija** | 34 | 59 | 19 | 4 |
| **Litva** | 34 | 58 | 18 | 4 |
| **Luksemburg** | 45 | 66 | 26 | 5 |
| **Madžarska** | 33 | 55 | 17 | 5 |
| **Malta** | 39 | 65 | 22 | 5 |
| **Nizozemska** | 45 | 69 | 26 | 5 |
| **Avstrija** | 45 | 61 | 23 | 5 |
| **Poljska** | 34 | 59 | 18 | 4 |
| **Portugalska** | 37 | 65 | 20 | 5 |
| **Romunija** | 32 | 54 | 17 | 3 |
| **Slovenija** | 34 | 60 | 20 | 4 |
| **Slovaška** | 35 | 60 | 19 | 5 |
| **Finska** | 45 | 71 | 26 | 5 |
| **Švedska** | 45 | 70 | 26 | 5 |
| **Združeno kraljestvo** | 45 | 76 | 26 | 6 |
| **Republika Severna Makedonija** | 28 | 45 | 15 | 3 |
| **Islandija** | 45 | 71 | 26 | 6 |
| **Lihtenštajn** | 45 | 74 | 24 | 6 |
| **Norveška** | 50 | 74 | 26 | 6 |
| **Turčija** | 32 | 54 | 17 | 4 |
| **Srbija** | 29 | 48 | 15 | 3 |
| **partnerska država** | 29 | 48 | 15 | 3 |

Ključni ukrep 3:

Podpora za reformo politik

Aktivnosti v okviru podpore za reformo politik so ciljno usmerjene v doseganje ciljev programov evropskih politik, zlasti strategije Evropa 2020, strateškega okvira za evropsko sodelovanje v izobraževanju in usposabljanju (ET 2020) ter evropske strategije za mlade.

Kateri ukrepi so podprti?

S tem vodnikom za prijavitelje se izvaja naslednji ukrep:

* Projekti Dialog mladih.

V tem delu B vodnika so navedene podrobne informacije o merilih in pravilih za dodelitev sredstev, ki veljajo za ta ukrep.

Poleg tega so v ključni ukrep 3 zajeti mnogi drugi ukrepi podpore za reformo politik na področju izobraževanja, usposabljanja in mladine, ki jih izvaja neposredno Evropska komisija ali pa se izvajajo s posebnimi razpisi za zbiranje predlogov, ki jih upravlja Izvajalska agencija. Več informacij je na voljo na spletiščih Evropske komisije, Izvajalske agencije in nacionalnih agencij. Ti ukrepi so podrobno opisani spodaj:

**Znanje na področju izobraževanja, usposabljanja in mladine**, ki vključuje zbiranje dokazov, analize in vzajemno učenje. Zlasti:

* tematsko in s posameznimi državami povezano strokovno znanje, študije o vprašanjih in reformah politik, vključno z aktivnostmi, ki jih izvaja omrežje Eurydice in korespondenti na platformi Youth Wiki;
* podpora za udeležbo držav Erasmus+ v evropskih/mednarodnih anketah, katerih cilj je spremljanje posebnih trendov in razvoja, vključno z razvojem jezikovnih kompetenc v Evropi;
* dogodki v okviru predsedovanja, konference in srečanja na visoki ravni;
* izmenjave izkušenj in dobrih praks ter medsebojni strokovni pregledi;
* podpora izvajanju odprtih metod koordinacije.

**Pobude za inovacije v politiki, n**amenjene razvoju novih politik ali pripravi njihovega izvajanja. Vključujejo posebne razpise za zbiranje predlogov, ki jih upravlja Izvajalska agencija, za: a) eksperimentiranje na področju evropske politike pod vodstvom javnih organov na visoki ravni in z vključevanjem terenskih poskusov političnih ukrepov v več državah na podlagi dobrih metod ocenjevanja; b) v prihodnost usmerjene projekte sodelovanja za razvoj inovativnih politik.

Podpora za orodja evropske politike, zlasti:

* orodja za preglednost (spretnosti in kvalifikacije), da se olajšajo preglednost in priznavanje spretnosti in kvalifikacij ter prenos kreditnih točk, spodbuja zagotavljanje kakovosti ter podpira upravljanje spretnosti in usmerjanje. Ta ukrep bo vključeval tudi omrežja, ki zagotavljajo podporo izvajanju teh orodij;
* obveščevalni podatki o spretnostih za razvoj in podporo evropskim orodjem, na primer evropski panorami spretnosti – spletna platforma;
* omrežja, ki podpirajo posebna področja politik, na primer pismenost in učenje odraslih ter mladinsko delo in informacije o mladih (SALTO in Eurodesk);
* namenska orodja za visokošolsko izobraževanje – razvoj orodij in podpora orodjem, kot so „U- Multirank“, podpora bolonjskemu procesu ali zunanji razsežnosti visokošolskega izobraževanja;
* nacionalne skupine strokovnjakov za reformo visokošolskega izobraževanja v državah v soseščini EU in državah širitve, tudi v Rusiji in Osrednji Aziji;
* namenska orodja PIU za izvajanje listine za mobilnost PIU, da se zviša raven kakovosti organizirane mobilnosti in podprejo nacionalni organi z zvezi z vajeništvi, da se okrepita kakovost in ponudba vajeništev po Evropi.

**Sodelovanje z mednarodnimi organizacijami**, Sodelovanje z mednarodnimi organizacijami, na primer OECD in Svetom Evrope. Tudi ta ukrep bo spodbujal dialog o politikah s partnerskimi državami in mednarodno privlačnost evropskega visokošolskega izobraževanja v svetu. Podpiral bo tudi omrežje strokovnjakov za reformo visokošolskega izobraževanja v sosedskih partnerskih državah EU in mednarodna združenja diplomantov.

Dialog z deležniki, spodbujanje politik in Programa, vključno z naslednjim:

* sodelovanje s civilno družbo za podporo evropskim nevladnim organizacijam in evropskim omrežjem na področju izobraževanja, usposabljanja in mladine s posebnimi razpisi za zbiranje predlogov, ki jih upravlja Izvajalska agencija;
* javni dogodki, srečanja, razprave in posvetovanja z oblikovalci politik in deležniki o pomembnih vprašanjih politik (na primer forum o izobraževanju, usposabljanju in mladih ali evropski teden mladih);
* dialog na področju mladine, vključno s podporo nacionalnim delovnim skupinam in srečanjem, ki spodbujajo dialog med mladimi in oblikovalci politik (glej poglavje v nadaljevanju);
* aktivnosti ozaveščanja, obveščanja in razširjanja o rezultatih in prednostnih nalogah politik, programu Erasmus+ ter njegovih rezultatih in morebitnih sinergijah z drugimi programi EU, zlasti evropskimi strukturnimi in investicijskimi skladi.

Cilj ukrepov, ki se bodo izvedli v okviru tega ključnega ukrepa, so:

* izboljšati kakovost, učinkovitost in enakost sistemov na področju izobraževanja, usposabljanja in mladinskih politik z odprtimi metodami koordinacije.
* podpirati izvajanje splošnih in s posameznimi državami povezanih priporočil na podlagi evropskih semestrov;
* spodbujati mednarodno sodelovanje in vzajemno učenje med pristojnimi organi na najvišji politični ravni, da bi izboljšali sisteme, strukture in postopke;
* razvijati znanje in analitično zmogljivost za podpiranje politik, ki temeljijo na dejstvih, v okviru strateškega okvira za evropsko sodelovanje v izobraževanju in usposabljanju (ET 2020), evropske strategije za mlade in posebnih evropskih programov, na primer bolonjskega in københavnskega procesa;
* omogočiti dostop do zanesljivih primerljivih mednarodnih podatkov in ustreznih sekundarnih analiz za evropsko in nacionalno oblikovanje politik, da se olajšata zbiranje in analiza vsebinskih dokazov za ocenjevanje in spremljanje izvajanja inovativnih politik ter spodbujanje prenosa in nadgradljivosti;
* podpirati evropska omrežja in izvajati orodja, ki spodbujajo preglednost in priznavanje spretnosti in kvalifikacij, pridobljenih s formalnim, neformalnim in priložnostnim učenjem, ter s tem utirati pot evropskemu prostoru spretnosti in kvalifikacij;
* podpirati aktivno udeležbo omrežij civilne družbe in nevladnih organizacij pri izvajanju politik;
* podpirati mehanizme dialoga z mladimi in spodbujati njihovo aktivno udeležbo v demokratičnem življenju;
* podpirati izmenjave dobrih praks, dialog, vzajemno učenje in sodelovanje med oblikovalci politik, delavci in deležniki iz držav Programa in partnerskih držav;
* ozaveščati o rezultatih evropskih politik in programa Erasmus+ ter omogočati njihovo uporabo na lokalni, regionalni in nacionalni ravni. Okrepiti prepoznavnost in privlačnost evropskega visokošolskega izobraževanja po vsem svetu;
* spodbujati sinergije z drugimi programi EU, na primer evropskimi strukturnimi in investicijskimi skladi, ter drugimi programi financiranja na nacionalni ali regionalni ravni.

Projekti Dialog mladih

Kaj je cilj tega ukrepa?

Ta ukrep spodbuja aktivno udeležbo mladih v demokratičnem življenju in razpravo, usmerjeno v teme in prednostne naloge, ki so bile opredeljene v strategiji EU za mlade, zlasti v zvezi s cilji za mladino, in njenih mehanizmih dialoga. Mehanizmi dialoga [[229]](#footnote-230)so strukturirani okoli prednostih nalog in časovnega razporeda ter predvidevajo dogodke, na katerih mladi razpravljajo o dogovorjenih temah med seboj ter z oblikovalci politik, strokovnjaki na področju mladine in predstavniki javnih organov, ki so odgovorni za področje mladine, da se pridobi rezultate, ki so uporabni pri oblikovanju politik.

Kaj so projekti Dialog mladih?

Projekti dialoga mladih se lahko izvedejo v obliki srečanj, konferenc, posvetovanj in dogodkov. Ti dogodki spodbujajo aktivno udeležbo mladih v demokratičnem življenju v Evropi in njihovo sodelovanje z oblikovalci politik. Konkretni rezultat teh dogodkov je, da se sliši glas mladih (z oblikovanjem mnenj, predlogov in priporočil) o tem, kako bi bilo treba oblikovati in izvajati mladinske politike v Evropi.

Projekt dialoga mladih zajema tri faze:

* načrtovanje in priprava,
* izvajanje aktivnosti,
* ocenjevanje (vključno s premislekom o morebitnem nadaljnjem spremljanju).

Katere aktivnosti so podprte v okviru tega ukrepa?

V okviru tega ukrepa lahko projekt zajema eno ali več naslednjih aktivnosti:

|  |
| --- |
| * nacionalna srečanja in mednarodne seminarje, ki ponujajo prostor za informacije, razpravo in aktivno udeležbo mladih – v dialogu z oblikovalci politik na področju mladine – glede vprašanj, ki so pomembna za strategijo EU za mlade in mehanizme dialoga; * nacionalna srečanja in mednarodne seminarje, ki pripravijo podlago za uradne konference o mladih, ki jih vsak semester organizira država članica, ki trenutno predseduje Evropski uniji; * dogodki, ki spodbujajo razprave in obveščanje o temah glede mladinskih politik, povezanih z aktivnostmi, ki so organizirane med evropskim tednom mladih; * posvetovanja z mladimi za proučitev njihovih potreb glede zadev, povezanih z udeležbo v demokratičnem življenju (spletna posvetovanja, javnomnenjske raziskave itd.); * srečanja in seminarji, informativni dogodki ali razprave med mladimi in oblikovalci politik/strokovnjaki na področju mladine o temi udeležbe v demokratičnem življenju; * dogodki, ki spodbujajo delovanje demokratičnih institucij in vlog oblikovalcev politik na teh institucijah. |

Aktivnosti vodijo mladi; mladi udeleženci morajo aktivno sodelovati v vseh fazah projekta, od priprave do nadaljnjega spremljanja. Celotna izvedba projekta temelji na načelih in praksah neformalnega učenja.

Do nepovratnih sredstev v okviru tega ukrepa niso upravičene naslednje aktivnosti: zakonsko določena srečanja organizacij ali omrežij organizacij; politično orientirani dogodki.

Kakšna so merila za oceno tega projekta?

V nadaljevanju so navedena uradna merila, ki jih mora izpolniti projekt za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Sodelujoča organizacija je lahko:   * neprofitna organizacija, združenje, nevladna organizacija; * evropska mladinska nevladna organizacija; * javni organ na lokalni ali regionalni ravni   s sedežem v državi Programa ali sosedski partnerski državi EU (regije od 1 do 4; glej poglavje „Upravičene države“ v delu A tega vodnika). Organizacije iz upravičenih partnerskih držav lahko v projektu sodelujejo samo kot partnerice (in ne kot prijaviteljice). |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Če projekt izvajata dve ali več sodelujočih organizacij, se ena od organizacij prijavi v imenu vseh sodelujočih organizacij, ki so vključene v projekt. |
| **Število sodelujočih organizacij** | Mednarodne aktivnosti: v aktivnost morata biti vključeni vsaj dve sodelujoči organizaciji iz vsaj dveh različnih držav, od katerih je vsaj ena država Programa.  Nacionalne aktivnosti: v aktivnost je vključena vsaj ena organizacija iz države Programa. |
| **Upravičeni udeleženci** | Mladi udeleženci: mladi, stari od 13 do 30 let, ki bivajo v državah, ki so vključene v projekt.  Oblikovalci politik: če je za projekt predvidena udeležba oblikovalcev politik ali strokovnjakov na področju mladinske politike, lahko ti udeleženci sodelujejo ne glede na njihovo starost ali državo bivanja. |
| **Število udeležencev** | V projektu mora sodelovati vsaj 30 mladih udeležencev.  Udeleženci iz države organizacije gostiteljice morajo biti udeleženi v vsaki aktivnosti. |
| **Kraji** | Nacionalne aktivnosti: aktivnost se mora izvajati v državi organizacije prijaviteljice.  Mednarodne aktivnosti: aktivnosti se lahko izvajajo v kateri koli državi Programa, ki je vključena v projekt  **Izjema:** Samo v ustrezno utemeljenih primerih in če glavna aktivnost vključuje elemente dialoga z oblikovalci politik na evropski ravni, lahko aktivnost poteka na sedežu institucije Evropske unije[[230]](#footnote-231). |
| **Trajanje projekta** | Od 3 do 24 mesecev. |
| **Kje se prijaviti?** | Pri nacionalni agenciji v državi, v kateri ima organizacija prijaviteljica sedež. |
| **Kdaj se prijaviti?** | Prijavitelji morajo vlogo za nepovratna sredstva oddati do naslednjih datumov:  **do 5. februarja do 12. ure (opoldne po bruseljskem času)** za projekte, ki se začnejo med 1. majem in 30. septembrom istega leta;  **do 30. aprila do 12. ure (opoldne po bruseljskem času)** za projekte, ki se začnejo med 1. avgustom in 31 decembrom istega leta;  **do 1. oktobra do 12. ure (opoldne po bruseljskem času)** za projekte, ki se začnejo med 1. januarjem in 31. majem naslednjega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Prijavnemu obrazcu mora biti priložen časovni razpored za vsako aktivnost, načrtovano v projektu.  Prav tako mora biti priložena častna izjava zakonitega zastopnika. |

Organizacije prijaviteljice bodo ocenjene z ustreznimi merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * Ustreznost predloga v zvezi s:   + cilji ukrepa (glejte poglavje "Kaj je cilj tega ukrepa?" zgoraj);   + potrebami in cilji sodelujočih organizacij in posameznih udeležencev; * v kolikšni meri je predlog primeren za:   + doseganje visokokakovostnih rezultatov za udeležence,   + krepitev zmogljivosti sodelujočih organizacij; * v kolikšni meri projekt vključuje mlade z manj priložnostmi. |
| **Kakovost zasnove in izvedbe projekta  (največ 40 točk)** | * jasnost, celovitost in kakovost vseh faz predloga projekta (priprava, izvajanje mobilnosti in nadaljnje spremljanje); * usklajenost ciljev projekta in predlaganih aktivnosti; * kakovost praktičnih ureditev, načinov upravljanja in podpore; * kakovost predlaganih participativnih metod neformalnega učenja in aktivno vključevanje mladih v vse faze projekta; * ustreznost ukrepov za izbor in/ali vključevanje udeležencev v aktivnosti; * v kolikšni meri predlog projekta vključuje ustrezne oblikovalce politik (oblikovalce politik, strokovnjake na področju mladine, predstavnike javnih organov, ki so odgovorni za področje mladine itd.); * če je ustrezno, kakovost sodelovanja in obveščanja med sodelujočimi organizacijami in drugimi pomembnimi deležniki. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * ustreznost in kakovost ukrepov, katerih cilj je razširjanje rezultatov projekta v sodelujočih organizacijah in drugod; * če je ustrezno, v kolikšni meri predlog opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo; predlog ne vsebuje nesorazmernih omejitev. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Kaj je še treba vedeti o tem ukrepu?

Izredni stroški za drago potovanje

Prijavitelji projektov mobilnosti lahko zahtevajo finančno podporo za potne stroške udeležencev pod proračunsko postavko „izredni stroški“ (do največ 80 % vseh upravičenih stroškov: glej „Kakšna so pravila za dodelitev sredstev?“), vključno s primeri, ko se udeleženci odločijo za čistejša prevozna sredstva, z manj emisijami ogljika (npr. vlak), kar vodi do višjih stroškov potovanja. To je dovoljeno pod pogojem, da lahko prijavitelji utemeljijo, da običajna pravila financiranja (na podlagi prispevka za stroške na enoto za pas oddaljenosti) ne krijejo vsaj 70 % potnih stroškov udeležencev. Če so dodeljena, se namesto standardnih potnih stroškov upoštevajo izredni stroški za drago potovanje.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja vrednost dodeljenih nepovratnih sredstev na projekt za projekt za dialog mladih: 50 000 EUR** |

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Pot** | Prispevek za potne stroške udeležencev, vključno s spremljevalci, od njihovega kraja izvora do kraja izvajanja aktivnosti in nazaj. | Prispevek  za stroške  na enoto | Za razdalje od 10 do 99 km: 20 EUR na udeleženca. | Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija[[231]](#footnote-232). Prijavitelj mora navesti razdaljo enosmerne poti za izračun zneska nepovratnih sredstev EU za kritje povratne poti[[232]](#footnote-233). |
| Za razdalje od 100 do 499 km: 180 EUR na udeleženca. |
| Za razdalje od 500 do  1 999 km: 275 EUR na udeleženca. |
| Za razdalje od 2 000 do  2 999 km: 360 EUR na udeleženca. |
| Za razdalje od 3 000 do  3 999 km: 530 EUR na udeleženca. |
| Za razdalje od 4 000 do  7 999 km: 820 EUR na udeleženca. |
| Za razdalje 8 000 km ali več:  1 500 EUR na udeleženca. |
| **Organizacijska podpora** | Prispevek v obliki nepovratnih sredstev za vse druge stroške, neposredno povezane s pripravo, izvajanjem in nadaljnjim spremljanjem aktivnosti. | Prispevek  za stroške  na enoto | C1.1 na dan aktivnosti na udeleženca[[233]](#footnote-234). | Glede na trajanje bivanja udeleženca (po potrebi vključno z enim dnem poti pred aktivnostjo in enim dnem poti po aktivnosti). |
| **Podpora za posebne potrebe** | Dodatni stroški, neposredno povezani z udeleženci, ki imajo posebne potrebe, in spremljevalci (vključno s stroški za pot in bivanje, če so utemeljeni in če se nepovratna sredstva za te udeležence ne zahtevajo prek proračunskih kategorij „Pot“ in „Organizacijska podpora“). | Dejanski stroški | 100 % upravičenih stroškov. | Pogoj: zahtevek za finančno podporo za kritje podpore udeležencem s posebnimi potrebami in izrednih stroškov mora biti utemeljen v prijavnem obrazcu. |
| **Izredni stroški** | Stroški, povezani s (spletnimi) posvetovanji in javnomnenjskimi raziskavami z mladimi, če so ti potrebni za udeležbo v tem ukrepu. Stroški, povezani z razširjanjem in uporabo rezultatov.  Stroški za podporo udeležbi mladih z manj priložnostmi pod enakimi pogoji, kot veljajo za druge (razen potnih stroškov in stroškov za organizacijsko podporo).  Vizumi in z njimi povezani stroški, dovoljenja za prebivanje, cepljenja, zdravniška spričevala. Stroški zagotavljanja finančnega jamstva, če ga zahteva nacionalna agencija.  Dragi potni stroški, vključno z uporabo čistejših prevoznih sredstev, z manj emisijami ogljika (za podrobnosti glej poglavje „Kaj je še treba vedeti o tem ukrepu?“). | Dejanski stroški | Stroški, povezani s (spletnimi) posvetovanji in javnomnenjskimi raziskavami z mladimi, ter stroški za finančno jamstvo in aktivnosti razširjanja: 75 % upravičenih stroškov. Dragi potni stroški: Do največ 80 % upravičenih stroškov.  Drugi stroški: 100 % upravičenih stroškov. |

Preglednica A – Organizacijska podpora (zneski v EUR na dan)

Zneski so odvisni od države, kjer se izvaja aktivnost.

|  |  |
| --- | --- |
|  | **Organizacijska podpora** |
| **C1.1** |
| **Belgija** | 42 |
| **Bolgarija** | 32 |
| **Češka** | 32 |
| **Danska** | 45 |
| **Nemčija** | 41 |
| **Estonija** | 33 |
| **Irska** | 49 |
| **Grčija** | 38 |
| **Španija** | 34 |
| **Francija** | 38 |
| **Hrvaška** | 35 |
| **Italija** | 39 |
| **Ciper** | 32 |
| **Latvija** | 34 |
| **Litva** | 34 |
| **Luksemburg** | 45 |
| **Madžarska** | 33 |
| **Malta** | 39 |
| **Nizozemska** | 45 |
| **Avstrija** | 45 |
| **Poljska** | 34 |
| **Portugalska** | 37 |
| **Romunija** | 32 |
| **Slovenija** | 34 |
| **Slovaška** | 35 |
| **Finska** | 45 |
| **Švedska** | 45 |
| **Združeno kraljestvo** | 45 |
| **Republika Severna Makedonija** | 28 |
| **Islandija** | 45 |
| **Lihtenštajn** | 45 |
| **Norveška** | 50 |
| **Turčija** | 32 |
| **Srbija** | 29 |
| **Partnerska država** | 29 |

Aktivnosti programa Jean Monnet

Kakšni so cilji aktivnosti Jean Monnet?

Cilji aktivnosti Jean Monnet so:

* spodbujati odličnost v poučevanju in raziskovanju na področju študij Evropske unije po vsem svetu.
* gojiti dialog med akademskim svetom in družbo, vključno z lokalnimi in državnimi oblikovalci politik, javnimi uslužbenci, akterji civilne družbe, predstavniki različnih ravni izobraževanja in medijev.
* tvoriti znanje in vpoglede, ki lahko podpirajo oblikovanje politike EU in krepijo vlogo EU v globaliziranem svetu.

Študije Evropske unije zajemajo celovit študij o Evropi s posebnim poudarkom na evropskem procesu povezovanja glede na njegove notranje in zunanje vidike. Spodbujajo aktivno evropsko državljanstvo in evropske vrednote in se ukvarjajo z vlogo EU v globaliziranem svetu, krepijo ozaveščenost o Uniji ter spodbujajo prihodnjo angažiranost in dialog med narodi. Aktivnosti Jean Monnet imajo tudi namen delovati kot vektor javne diplomacije do držav tretjega sveta, spodbujati vrednote EU in izboljšati vidnost tega, kar pomeni Evropska unija in kar namerava doseči.

Prav tako se spodbuja dejavno sodelovanje in izobraževalne dejavnosti, ki širijo znanje o EU v širši družbi (poleg akademikov in specializiranih občinstev) in EU tesneje povezujejo z javnostjo.

Aktivnosti Jean Monnet naj bi prinesle dolgoročne pozitivne učinke za posameznike in vpletene institucije. Prav tako prinašajo prednosti za politične sisteme, v okviru katerih so oblikovane.

Kateri ukrepi so podprti?

Aktivnosti programa Jean Monnet podpirajo naslednje ukrepe:

* [moduli Jean Monnet (poučevanje in raziskovanje),](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/modules)
* [katedre Jean Monnet (poučevanje in raziskovanje),](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/chairs)
* [centri odličnosti Jean Monnet (poučevanje in raziskovanje),](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/centres-of-excellence)
* [podpora Jean Monnet združenjem,](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/support-to-associations)
* [omrežja Jean Monnet (strateške razprave z akademskim okoljem),](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/networks)
* [projekti Jean Monnet (strateške razprave z akademskim okoljem).](https://ec.europa.eu/programmes/erasmus-plus/programme-guide/part-b/three-key-actions/jean-monnet-activities/projects)

V nadaljevanju so v poglavjih tega vodnika navedene podrobne informacije o merilih in pravilih za dodelitev sredstev, ki veljajo za ukrepe Jean Monnet.

Osrednja tematska področja predloga so lahko katera koli področja znanosti in humanističnih ved.

Glede na splošne cilje programa Erasmus+ so cilji programa Jean Monnet:

* spodbujati odličnost v zvezi s poučevanjem in raziskovanjem v študijah EU;
* spodbujati inovacije pri poučevanju in raziskovanju (npr. medsektorske in/ali multidisciplinarne študije, odprto izobraževanje, mreženje z drugimi institucijami);
* oskrbeti študente in mlade strokovnjake z znanjem o temah Evropske unije, ki so pomembne za njihova akademska in poklicna življenja, ter okrepiti njihove državljanske vrline;
* vključevati z EU povezane teme v redno šolanje in krepiti njihovo raznolikost v učnih načrtih, ki jih svojim študentom predlagajo visokošolske institucije;
* spodbujati sodelovanje visokošolskih institucij z družbo prek debat o vprašanjih EU;
* izboljšati kakovost strokovnega usposabljanja v zvezi s temami EU (kjer je to ustrezno);
* spodbujati udeležbo mladih akademikov v poučevanju in raziskovanju evropskih tem;
* spodbujati dialog med akademskim okoljem in oblikovalci politik, zlasti za krepitev upravljanja politik EU;
* spodbujati sodelovanje učiteljev in učencev na vseh stopnjah izobraževanja, tako na primarni kot na sekundarni stopnji izobraževanja;
* razširjati rezultate financiranih aktivnosti prek dogodkov, na katerih sodelujejo državljani in nespecializirano občinstvo skupaj z učenci, oblikovalci politike, lokalnimi organi (npr. župani in svetniki) in drugimi deležniki na lokalni, regionalni in nacionalni ravni, v jeziku in obliki, ki je primerna za vsako občinstvo.

Program Jean Monnet bo predvidoma imel pozitiven in dolgotrajen učinek na vključene udeležence, organizacije, ki spodbujajo program, in sisteme politik, v okviru katerih se izvaja.

V zvezi z udeleženci, neposredno ali posredno vključenimi v ukrepe, so cilji programa Jean Monnet doseči naslednje rezultate:

* boljša zaposljivost in poklicne možnosti za mlade diplomante z vključevanjem evropske razsežnosti v njihov študij ali z njeno krepitvijo;
* večje zanimanje za razumevanje Evropske unije in sodelovanje v njej, kar vodi do bolj aktivnega državljanstva;
* podpora za mlade raziskovalce (tj. tiste, ki so pridobili doktorski naziv v zadnjih petih letih) in profesorje, ki želijo raziskovati in poučevati teme EU;
* več priložnosti za akademsko osebje v zvezi s strokovnim in poklicnim usposabljanjem.

Na podlagi aktivnosti, ki jih podpira program Jean Monnet, je v zvezi s sodelujočimi organizacijami cilj doseganje teh rezultatov:

* večja zmogljivost za poučevanje in raziskovanje zadev EU: izboljšani in inovativni učni načrti; okrepljena zmogljivost za privabljanje odličnih študentov; okrepljeno sodelovanje s partnerji iz drugih držav; več dodeljenih finančnih sredstev za poučevanje in raziskovanje tem EU na instituciji;
* bolj sodobno, dinamično, predano in strokovno okolje v organizaciji: spodbujanje poklicnega razvoja mladih raziskovalcev in profesorjev; pripravljenost za vključevanje dobrih praks in novih tem EU v didaktične programe in pobude; odprtost do sinergij z drugimi organizacijami.

Program Jean Monnet bo dolgoročno predvidoma spodbudil prepoznavnost in raznolikost študij EU po vsem svetu ter okrepil in razširil udeležbo osebja iz več fakultet in oddelkov v poučevanju in raziskovanju Evropske unije.

Moduli Jean Monnet

Kaj je modul Jean Monnet?

Modul Jean Monnet je kratek program poučevanja na področju študij Evropske unije na visokošolski instituciji. Vsak modul traja vsaj 40 učnih ur v enem akademskem letu. Moduli se lahko usmerijo v eno določeno disciplino evropskih študij ali pa uporabijo večdisciplinarni pristop in torej vključijo akademsko znanje več profesorjev in strokovnjakov.

Erasmus+ podpira module Jean Monnet, da:

* spodbuja raziskovanje in prvo izkušnjo poučevanja za mlade raziskovalce, znanstvenike in delavce v zvezi z vprašanji Evropske unije (do 20 % sredstev, namenjenih za podporne module, bo dodeljenih koordinatorjem, ki so raziskovalci in so v zadnjih petih letih pridobili doktorski naziv);
* spodbuja objavljanje in razširjanje rezultatov akademskih raziskav;
* ustvarja zanimanje za EU in temelje za prihodnje stebre evropskega znanja, zlasti v partnerskih državah;
* spodbuja uvedbo vidikov Evropske unije v študije, ki na splošno niso povezani z EU;
* zagotavlja posebej prilagojene tečaje o določenih vprašanjih EU, ki so pomembna za diplomante v njihovem poklicnem življenju.

Modul Jean Monnet umešča in vključuje poučevanje o zadevah EU v učne načrte, ki so do zdaj zajeli z EU povezane vsebine zgolj v omejenem obsegu. Na podlagi modulov se dejstva in znanje o Evropski uniji tudi širijo med raznolik nabor študentov in zainteresiranih državljanov.

Katere aktivnosti so podprte v okviru tega ukrepa?

Moduli Jean Monnet morajo imeti eno od naslednjih oblik:

* splošni ali uvodni programi o vprašanjih Evropske unije (zlasti na institucijah in fakultetah, ki še nimajo zelo razvite ponudbe programov na tem področju);
* ožje strokovno poučevanje o razvoju Evropske unije (zlasti na institucijah in fakultetah, ki že imajo zelo razvito ponudbo programov na tem področju);
* poletni in intenzivni programi, ki so v celoti priznani.

Kakšna je vloga organizacij, ki sodelujejo v modulu Jean Monnet?

Vloga visokošolskih institucij je podpirati in spodbujati koordinatorje modulov z zagotavljanjem, da ima čim širša javnost koristi od njihovih aktivnosti, tako na instituciji kot drugod.

Visokošolske institucije podpirajo koordinatorje modulov pri njihovih aktivnostih poučevanja, raziskovanja in premisleka: prepoznajo razvite aktivnosti poučevanja; spremljajo aktivnosti, krepijo prepoznavnost in ovrednotijo rezultate, ki jih doseže njihovo osebje, vključeno v program Jean Monnet.

Visokošolske institucije morajo izvajati aktivnosti modula Jean Monnet ves čas trajanja projekta, po potrebi vključno z nadomestitvijo akademskega koordinatorja. Če mora institucija nadomestiti koordinatorje modulov, mora Izvajalski agenciji predložiti pisni zahtevek za odobritev. Poleg tega mora imeti novi predlagani koordinator enako raven strokovnega znanja o študijah Evropske unije.

Kakšna so merila za oceno modula Jean Monnet?

V nadaljevanju so navedena uradna merila, ki jih mora izpolniti modul Jean Monnet za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Visokošolska institucija s sedežem v kateri koli državi sveta. Visokošolske institucije s sedežem  v državah Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav.  Posamezniki ne morejo neposredno oddati vloge za nepovratna sredstva. Individuals cannot apply directly for a grant. |
| **Trajanje projekta** | Tri leta. |
| **Trajanje aktivnosti** | Modul Jean Monnet se mora poučevati vsaj 40 ur v enem akademskem letu (tri zaporedna leta) na področju študij Evropske unije na visokošolski instituciji prijaviteljici.  Učne ure vključujejo ure neposrednega stika v okviru skupinskih predavanj, seminarjev in praktičnih vaj ter lahko vključujejo vse od navedenega v obliki učenja na daljavo, ne vključujejo pa individualnega pouka. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure  (po bruseljskem času)** za projekte, ki se začnejo 1. septembra istega leta. |
| **Kako se prijaviti?** | Za podrobnosti o postopku prijave glej del C tega vodnika. |

Organizacije prijaviteljice bodo ocenjene tudi z merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi zenim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine  (največ 25 točk)** | * ustreznost in komplementarnost profila in strokovnega znanja ključnega osebja pri aktivnostih, predlaganih v projektu– na akademskem in neakademskem področju, kjer je to ustrezno. |
| **Učinek in razširjanje (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o modulu Jean Monnet?

Učinek in razširjanje

Moduli Jean Monnet morajo razširjati in uporabiti rezultate organiziranih aktivnosti poučevanja in raziskovanja tudi zunaj kroga neposredno vključenih deležnikov. To bo znatno okrepilo učinek in prispevalo k sistemski spremembi.

Za okrepitev učinka bi v svoje aktivnosti razširjanja morala vključiti ustvarjanje in zagotavljanje prosto dostopnih učnih virov (PDUV) ter aktivnosti odprtega izobraževanja za odzivanje na tehnološki napredek. To bo spodbudilo bolj prilagodljive in ustvarjalne načine učenja ter doseglo vedno večje število študentov, strokovnjakov, oblikovalcev politik in drugih zainteresiranih skupin.

Vsi koordinatorji modulov Jean Monnet bodo morali zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet. Koordinatorji se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Na podlagi teh razdelkov, ki so del splošnega orodja informacijske tehnologije za Erasmus+, bo širša javnost obveščena o institucijah in njihovih programih Jean Monnet. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Koordinatorje modulov Jean Monnet se spodbuja, da:

* v obdobju dodelitve nepovratnih sredstev objavijo vsaj en članek, ki ga pregledajo strokovnjaki;
* se udeležijo dogodkov razširjanja in informativnih dogodkov na nacionalni in evropski ravni;
* organizirajo dogodke (predavanja, seminarje, delavnice itd.) z oblikovalci politik na lokalni (npr. župani in svetniki), regionalni in nacionalni ravni ter tudi z organizirano civilno družbo in šolami;
* razširjajo rezultate svojih aktivnosti z organizacijo seminarjev ali predavanj, ki so namenjeni in prilagojeni za najširšo javnost in predstavnike civilne družbe;
* se povezujejo z drugimi koordinatorji modulov, centri odličnosti in katedrami Jean Monnet ter podprtimi institucijami;
* uporabljajo prosto dostopne učne vire (PDUV), objavljajo povzetke, vsebino in razpored svojih aktivnosti ter pričakovane rezultate.

Kakšna so pravila za dodelitev sredstev?

Najvišja vrednost dodeljenih sredstev je 30 000 EUR in lahko predstavlja največ 75 % skupnih stroškov modula Jean Monnet.

Za dodeljevanje nepovratnih sredstev v okviru aktivnosti programa Jean Monnet se uporablja sistem, ki temelji na kombinaciji lestvic stroškov na enoto in pavšalnega financiranja. Ta sistem se določi na podlagi izračunanega nacionalnega stroška poučevanja na uro.

Uporabi se naslednja metoda:

* **lestvica stroškov na enoto za poučevanje:** izračunani nacionalni strošek na enoto na uro se pomnoži s številom ur poučevanja;
* **dodatno pavšalno financiranje:** k navedeni osnovi stroškov na enoto se prišteje dodatnih 40 % za modul Jean Monnet.

Končni znesek nepovratnih sredstev se nato izračuna tako, da se uporabi največ 75 % sredstev EU od skupnih izračunanih nepovratnih sredstev in spoštuje najvišja zgornja meja zneska nepovratnih sredstev za modul Jean Monnet (30 000 EUR).

Posamezni zneski, ki veljajo za module Jean Monnet, so navedeni v poglavju „Stroški na enoto za program Jean Monnet“ ob koncu poglavja o programu Jean Monnet v tem delu vodnika.

Katedre Jean Monnet

Kaj je katedra Jean Monnet?

Katedra Jean Monnet je pedagoško mesto s specializacijo v študijah Evropske unije za univerzitetne profesorje za obdobje treh let. Vodja katedre Jean Monnet je samo en profesor, ki zagotovit najmanj 90 učnih ur v enem akademskem letu.

Katere aktivnosti so podprte v okviru tega ukrepa?

Glavne aktivnosti (najmanj 90 ur na študijsko leto):

* poglablja poučevanje študij Evropske unije, ki so del uradnega učnega načrta visokošolske institucije;
* zagotavlja poglobljeno poučevanje o zadevah Evropske unije za prihodnje strokovnjake na področjih, po katerih je na trgu dela vedno več povpraševanja.

Dodatne aktivnosti:

* zagotavljanje pouka/predavanj študentom iz drugih oddelkov (npr. arhitektura, medicina itd), da se bolje pripravijo na prihodnje poklicno življenje;
* zagotavlja spodbudo, svetovanje in mentorstvo za mlado generacijo učiteljev in raziskovalcev na tematskih področjih, povezanih s študijami Evropske unije;
* izvaja, spremlja in nadzira raziskovanje vsebin EU, tudi za druge ravni izobraževanja, na primer usposabljanje učiteljev in obvezno izobraževanje;
* organizira aktivnosti (konference, seminarje/spletne seminarje, delavnice itd.), katerih ciljna publika so oblikovalci politik na lokalni, regionalni in nacionalni ravni kot tud civilna družba.

Kakšna je vloga organizacij, ki sodelujejo v katedri Jean Monnet?

Katedre Jean Monnet so sestavni del visokošolske institucije, ki sklene sporazum/sklep o nepovratnih sredstvih.

Katedre Jean Monnet so vključene v uradne akademske aktivnosti njihove institucije. Od visokošolskih institucij se zahteva, da podpirajo vodje katedre Jean Monnet pri aktivnostih poučevanja, raziskovanja in premisleka ter s tem omogočijo, da ima čim širši nabor učnih načrtov korist od teh programov; priznavati bi morale razvite aktivnosti poučevanja.

Visokošolske institucije prevzamejo končno odgovornost za svoje prijave. Aktivnosti katedre Jean Monnet morajo izvajati ves čas trajanja projekta. Če mora institucija nadomestiti vodjo katedre, mora Izvajalski agenciji predložiti pisni zahtevek za odobritev. Poleg tega mora imeti novi predlagani vodja katedre enako raven strokovnega znanja o študijah Evropske unije.

Kakšna so merila za oceno katedre Jean Monnet?

V nadaljevanju so navedena uradna merila, ki jih mora izpolniti katedra Jean Monnet za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Visokošolska institucija s sedežem v kateri koli državi sveta. Visokošolske institucije s sedežem v državah Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav. Katedro Jean Monnet ima samo en profesor.  Posamezniki ne morejo neposredno oddati vloge za nepovratna sredstva. |
| **Profil kateder Jean Monnet** | Vodje katedre Jean Monnet morajo biti stalni člani osebja na instituciji prijaviteljici in imeti naziv profesorja. Vodja ne more biti „gostujoči profesor“ na visokošolski instituciji, ki se prijavlja za nepovratna sredstva. |
| **Trajanje projekta** | Tri leta. |
| **Trajanje aktivnosti** | Vodje kateder Jean Monnet morajo poučevati vsaj 90 ur v enem študijskem letu (tri zaporedna leta) in izvajati najmanj eno dodatno aktivnost na študijsko leto, kot je opisano zgoraj.  Predlagati je treba vsaj še eno dodatno aktivnost, opisano zgoraj.  Učne ure vključujejo ure neposrednega stika v okviru skupinskih predavanj, seminarjev in praktičnih vaj ter lahko vključujejo vse od navedenega v obliki učenja na daljavo, ne vključujejo pa individualnega pouka in/ali nadzora. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure (po bruseljskem času)** za projekte, ki se začnejo 1. septembra istega leta. |
| **Kako se prijaviti?** | Za podrobnosti o postopku prijave glej del C tega vodnika. |

\* Če član osebja nima naziva profesorja, predlog postane predlog modula Jean Monnet.

Organizacije prijaviteljice bodo ocenjene tudi z **merili za izključitev in izbor**. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi z enim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta  (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine  (največ 25 točk)** | * ustreznost in komplementarnost profila in strokovnega znanja ključnega osebja pri aktivnostih, predlaganih v projektu– na akademskem in neakademskem področju, kjer je to ustrezno. |
| **Učinek in razširjanje  (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o katedri Jean Monnet?

Učinek in razširjanje

Katedre Jean Monnet morajo razširjati in uporabiti rezultate organiziranih aktivnosti tudi zunaj kroga neposredno vključenih deležnikov. To bo znatno okrepilo učinek in prispevalo k sistemski spremembi.

Za okrepitev učinka bi morali vodje kateder v svoje aktivnosti razširjanja vključiti ustvarjanje in zagotavljanje prosto dostopnih učnih virov (PDUV) ter aktivnosti odprtega izobraževanja za odzivanje na tehnološki napredek. To bo spodbudilo bolj prilagodljive in ustvarjalne načine učenja ter doseglo vedno večje število študentov, strokovnjakov, oblikovalcev politik in drugih zainteresiranih skupin.

Katedre Jean Monnet bodo morale zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet. Projekti se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Z izvajanjem teh nalog, ki so del splošnega orodja informacijske tehnologije za Erasmus+, se bo zagotovilo, da bo širša javnost obveščena o institucijah in njihovih programih Jean Monnet. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Katedre Jean Monnet se spodbujajo, da:

* v obdobju dodelitve nepovratnih sredstev objavijo vsaj eno knjigo pri univerzitetni založbi. Nepovratna sredstva bodo krila del stroškov objave in po potrebi del stroškov prevoda;
* se udeležijo dogodkov razširjanja in informativnih dogodkov na nacionalni in evropski ravni;
* organizirajo dogodke (predavanja, seminarje, delavnice itd.) z oblikovalci politik na lokalni (npr. župani in svetniki), regionalni in nacionalni ravni ter tudi z organizirano civilno družbo in šolami;
* razširjajo rezultate svojih aktivnosti z organizacijo seminarjev ali predavanj, ki so namenjeni in prilagojeni za najširšo javnost in predstavnike civilne družbe;
* se povezujejo z drugimi katedrami, koordinatorji modulov in centri odličnosti Jean Monnet ter podprtimi institucijami;
* uporabljajo prosto dostopne učne vire (PDUV), objavljajo povzetke, vsebino in razpored svojih aktivnosti ter pričakovane rezultate.

Kakšna so pravila za dodelitev sredstev?

Najvišja vrednost dodeljenih sredstev je 50 000 EUR in lahko predstavlja največ 75 % skupnih stroškov katedre Jean Monnet.

Za dodeljevanje nepovratnih sredstev v okviru aktivnosti programa Jean Monnet se uporablja sistem, ki temelji na kombinaciji lestvic stroškov na enoto in pavšalnega financiranja. Ta sistem se določi na podlagi izračunanega nacionalnega stroška poučevanja na uro. Uporabi se naslednja metoda:

* **lestvica stroškov na enoto za poučevanje:** izračunani nacionalni strošek poučevanja na enoto na uro D.1 se pomnoži s številom ur poučevanja v okviru katedre Jean Monnet;
* **dodatno pavšalno financiranje:** k navedeni osnovi stroškov na enoto se prišteje dodatnih 10 % za katedro Jean Monnet. V te dodatne odstotke so zajete dodatne akademske aktivnosti, vključene v katedro, na primer stroški osebja, potni stroški in stroški bivanja, stroški razširjanja, stroški za učna gradiva, neposredni stroški itd.

Končni znesek nepovratnih sredstev se nato izračuna tako, da se uporabi največ 75 % sredstev EU od skupnega izračunanega zneska in spoštuje najvišja zgornja meja zneska nepovratnih sredstev za katedro Jean Monnet (50 000 EUR).

Posamezni zneski, ki veljajo za katedre Jean Monnet, so navedeni v poglavju „Stroški na enoto za program Jean Monnet“ ob koncu poglavja o programu Jean Monnet v tem delu vodnika.

Centri odličnosti Jean Monnet

kaj je center odličnosti jean monnet?

Center odličnosti Jean Monnet je središče kompetenc in znanja o temah Evropske unije.

Center odličnosti Jean Monnet združuje strokovno znanje in kompetence strokovnjakov na visoki ravni s ciljem razvijati sinergije med različnimi disciplinami in viri evropskih študij ter ustvarjati skupne mednarodne aktivnosti in strukturne povezave z akademskimi institucijami v drugih državah. Prav tako zagotavlja odprtost do civilne družbe.

Centri odličnosti Jean Monnet imajo pomembno vlogo pri doseganju študentov s fakultet, ki običajno ne obravnavajo vprašanj Evropske unije, ter oblikovalcev politik, javnih uslužbencev, organizirane civilne družbe in najširše javnosti.

Katere aktivnosti so podprte v okviru tega ukrepa?

Center odličnosti Jean Monnet mora razviti strateški triletni delovni načrt, ki vključuje širok nabor aktivnosti, kot so:

* organiziranje in koordinacija človeških in dokumentarnih virov, povezanih s študijami Evropske unije;
* vodenje aktivnosti raziskovanja v posebnih temah Evropske unije;
* sistematično objavljanje rezultatov aktivnosti raziskovanja;
* razvijanje vsebin in orodij v zvezi s temami EU za posodabljanje in dopolnjevanje trenutnih programov in učnih načrtov (naloga poučevanja);
* krepitev razprav in izmenjave izkušenj o EU, kadar je mogoče v partnerstvu z lokalnimi deležniki in/ali predstavništvi EU v državah članicah in EU delegacijami v tretjih državah (naloga možganskega trusta).

Kakšna je vloga organizacij, ki sodelujejo v centru odličnosti Jean Monnet?

Visokošolske institucije, ki načrtujejo ustanovitev centra odličnosti Jean Monnet, naj bi premislile o strateškem razvoju centra. Zagotoviti morajo usmerjanje in vizijo za najboljše strokovnjake, ki so na voljo med osebjem za poučevanje in raziskovanje, da ustvarijo sinergije, ki omogočajo sodelovanje na visoki ravni glede posebnih tem EU. Morale bi podpirati in spodbujati pobude centra in pomagati pri njihovem razvoju.

Visokošolske institucije morajo izvajati aktivnosti centra odličnosti Jean Monnet ves čas trajanja projekta, po potrebi vključno z nadomestitvijo akademskega koordinatorja. Če mora institucija nadomestiti prvotnega akademskega koordinatorja, mora Izvajalski agenciji predložiti pisni zahtevek za odobritev.

Center odličnosti lahko vključuje sodelovanje več institucij/organizacij s sedežem v istem kraju ali regiji. V vsakem primeru pa mora biti jasno poimenovana institucija ali struktura, ki je specializirana za študije Evropske unije, in jo mora gostiti visokošolska institucija.

Kakšna so merila za oceno centra odličnosti Jean Monnet?

V nadaljevanju so navedena uradna merila, ki jih mora izpolniti center odličnosti Jean Monnet za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Visokošolska institucija s sedežem v kateri koli državi sveta. Visokošolske institucije s sedežem v državah Programa morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav.  Posamezniki ne morejo neposredno oddati vloge za nepovratna sredstva. |
| **Trajanje projekta** | Tri leta. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo (EACEA) v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure (po bruseljskem času)** za projekte, ki se začnejo 1. septembra istega leta. |
| **Kako se prijaviti?** | Za podrobnosti o postopku prijave glej del C tega vodnika. |
| **Druga merila** | Naenkrat se lahko podpre samo en center odličnosti Jean Monnet na kateri koli visokošolski instituciji. |

Organizacije prijaviteljice bodo ocenjene z merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi z enim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta  (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine  (največ 25 točk)** | * ustreznost in komplementarnost profila in strokovnega znanja ključnega osebja pri aktivnostih, predlaganih v projektu– na akademskem in neakademskem področju, kjer je to ustrezno. |
| **Učinek in razširjanje (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o centru odličnosti Jean Monnet?

Učinek in razširjanje

Centri odličnosti Jean Monnet morajo razširjati in uporabiti rezultate organiziranih aktivnosti poučevanja in raziskovanja tudi zunaj kroga neposredno vključenih deležnikov. To bo znatno okrepilo učinek in prispevalo k sistemski spremembi.

Za okrepitev učinka bi v svoje aktivnosti razširjanja morala vključiti ustvarjanje in zagotavljanje prosto dostopnih učnih virov (PDUV) ter aktivnosti odprtega izobraževanja za odzivanje na tehnološki napredek. To bo spodbudilo bolj prilagodljive in ustvarjalne načine učenja ter doseglo vedno večje število študentov, strokovnjakov, oblikovalcev politik in drugih zainteresiranih skupin.

Centri odličnosti Jean Monnet bodo morali zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet. Projekti se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Z izvajanjem teh nalog, ki so del splošnega orodja informacijske tehnologije za Erasmus+, se bo zagotovilo, da bo širša javnost obveščena o institucijah in njihovih programih Jean Monnet. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Centri odličnosti Jean Monnet se spodbujajo, da:

* se udeležijo dogodkov razširjanja in informativnih dogodkov na evropski in nacionalni ravni;
* organizirajo dogodke (predavanja, seminarje, delavnice itd.) z oblikovalci politik na lokalni (npr. župani in svetniki), regionalni in nacionalni ravni ter tudi z organizirano civilno družbo in šolami;
* razširjajo rezultate svojih aktivnosti z organizacijo seminarjev ali predavanj, ki so namenjeni in prilagojeni za najširšo javnost in predstavnike civilne družbe;
* se povezujejo z drugimi centri odličnosti, katedrami in koordinatorji modulov Jean Monnet;
* uporabljajo prosto dostopne učne vire (PDUV), objavljajo povzetke, vsebino in razpored svojih aktivnosti ter pričakovane rezultate.

Kakšna so pravila za dodelitev sredstev?

Če je projekt izbran, veljajo naslednja pravila za dodelitev nepovratnih sredstev:

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Stroški aktivnosti** | Upravičeni neposredni stroški:  stroški osebja;  potni stroški in stroški bivanja;  stroški oddaje naročil podizvajalcem (največ 30 % upravičenih neposrednih stroškov);  stroški opreme (največ 10 % upravičenih neposrednih stroškov);  stroški poučevanja;  drugi stroški (vključno s stroški katerih koli obveznih finančnih revizij/revizijskih potrdil).  Upravičeni posredni stroški  Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. | Dejanski stroški | 80 % skupnih upravičenih stroškov  (razen če prijavitelj zahteva nižji % nepovratnih sredstev).  Največ 100 000 EUR maximum | Pogojno: stroški nastanejo v povezavi z aktivnostjo in so nujni za njeno izvedbo. |

Podpora Jean Monnet za združenja

Program Jean Monnet podpira združenja, katerih izrecni namen je prispevati k študiju o evropskem procesu povezovanja. Taka združenja bi morala biti interdisciplinarna in odprta za vse zainteresirane profesorje, učitelje in raziskovalce, specializirane za vprašanja Evropske unije v ustrezni državi ali regiji. Morajo biti reprezentativna za akademsko skupnost v študijah Evropske unije na regionalni, nacionalni in mednarodni ravni.

Katere aktivnosti so podprte v okviru tega ukrepa?

V življenjskem ciklu nepovratnih sredstev lahko združenja običajno izvedejo široko paleto aktivnosti, na primer:

organizirajo in izvajajo zakonsko določene aktivnosti združenj, ki obravnavajo študije in vprašanja Evropske unije (npr. izdaja glasila, postavitev namenskega spletišča, organizacija letnega srečanja odbora, organizacija posebnih promocijskih dogodkov s ciljem zagotoviti večjo prepoznavnost vsebin Evropske unije itd.);

izvajajo raziskava na področju posebnih evropskih vprašanj zato, da lahko svetujejo lokalnim, regionalnim, nacionalnim in evropskim oblikovalcem politik in razširjajo rezultate med ustanovami, ki so vpletena v ta vprašanja, vključno z institucijami EU, kot tudi med širšo javnostjo in s tem krepijo aktivno državljanstvo.

Kakšna je vloga združenj?

Združenja Jean Monnet bi morala postati referenčne točke za tematska področja Evropske unije, ki jih pokrivajo.

Prevzela bodo vlogo izvajanja multiplikacijskega učinka in razširjanja znanja; prispevala bodo tudi k zbiranju in uporabi informacij ter zagotavljanju analiz in vizij za posebne vsebine.

Združenja so dokončno odgovorna za svoje predloge. Aktivnosti, navedene v njihovem delovnem programu, morajo izvajati ves čas trajanja obdobja, za katerega so bila dodeljena nepovratna sredstva.

Kakšna so merila za oceno podpore Jean Monnet za združenja?

V nadaljevanju so navedena uradna merila, ki jih mora izpolniti podpora Jean Monnet za združenja za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Katero koli združenje profesorjev in raziskovalcev, specializiranih za študije Evropske unije, s sedežem v kateri koli državi sveta.  Izrecni namen združenja mora biti prispevanje k študiju o evropskem procesu povezovanja na nacionalni ali mednarodni ravni.  Združenje mora imeti interdisciplinarni značaj.  Podpora se bo zagotovila samo za uradno registrirana združenja z neodvisnim pravnim statusom.  Posamezniki ne morejo neposredno oddati vloge za nepovratna sredstva. |
| **Trajanje projekta** | Tri leta. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure (po bruseljskem času)** za projekte, ki se začnejo 1. septembra istega leta |
| **Kako se prijaviti?** | Za podrobnosti o postopku prijave glej del C tega vodnika |

Organizacije prijaviteljice bodo ocenjene tudi z merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi z enim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine (največ 25 točk)** | * ustreznost in komplementarnost profila in strokovnega znanja ključnega osebja pri aktivnostih, predlaganih v projektu– na akademskem in neakademskem področju, kjer je to ustrezno. |
| **Učinek in razširjanje  (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o podpori Jean Monnet za združenja?

Učinek in razširjanje

Združenja, izbrana v okviru tega ukrepa, morajo razširjati in uporabiti rezultate svojih promocijskih aktivnosti tudi zunaj kroga neposredno vključenih deležnikov. To bo znatno okrepilo učinek in prispevalo k sistemski spremembi.

Za okrepitev učinka bi v svoje aktivnosti razširjanja morala vključiti ustvarjanje in zagotavljanje prosto dostopnih učnih virov (PDUV) ter aktivnosti odprtega izobraževanja za odzivanje na tehnološki napredek. To bo spodbudilo bolj prilagodljive in ustvarjalne načine učenja ter doseglo vedno večje število študentov, strokovnjakov, oblikovalcev politik in drugih zainteresiranih skupin.

Vsa združenja, ki jim bodo dodeljena nepovratna sredstva programa Jean Monnet, bodo morala zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet. Projekti se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Z izvajanjem teh nalog, ki so del splošnega orodja informacijske tehnologije za Erasmus+, se bo zagotovilo, da bo širša javnost obveščena o združenjih in njihovih aktivnostih Jean Monnet. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Če je projekt izbran, veljajo naslednja pravila za dodelitev nepovratnih sredstev:

Podpora Jean Monnet za združenja

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Stroški aktivnosti** | Upravičeni neposredni stroški:   * stroški osebja; * potni stroški in stroški bivanja; * stroški oddaje naročil podizvajalcem (največ 30 % upravičenih neposrednih stroškov); * stroški opreme (največ 10 % upravičenih neposrednih stroškov); * drugi stroški (vključno s stroški za obvezno finančno revizijo/revizijsko potrdilo).   Upravičeni posredni stroški:  Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. | Dejanski stroški | Največ  50 000 EUR.  80 % skupnih upravičenih stroškov (razen če prijavitelj zahteva nižji % nepovratnih sredstev). | Pogoj: cilji  in delovni program morajo biti jasno opredeljeni  v prijavnem obrazcu. |

Omrežja Jean Monnet (strateške razprave z akademskim okoljem)

Kaj je omrežje Jean Monnet?

Omrežja Jean Monnet spodbujajo ustvarjanje in razvoj konzorcijev mednarodnih akterjev (visokošolske institucije, raziskovalni centri, združenja itd.) na področju študij Evropske unije.

Prispevajo k zbiranju informacij, izmenjavi praks, grajenju znanja in spodbujanju evropskega procesa povezovanja po vsem svetu. Ta ukrep lahko podpira tudi krepitev obstoječih omrežij, ki podpirajo posebne aktivnosti, zlasti spodbujanje udeležbe mladih raziskovalcev v temah, povezanih z EU.

Ti projekti bodo temeljili na predlogih, usmerjenih v aktivnosti, ki jih ni mogoče uspešno izvesti na nacionalni ravni in zahtevajo sodelovanje vsaj treh partnerskih organizacij (vključno z institucijo prijaviteljico) iz treh različnih držav. Cilj je izvajanje projektov, ki nimajo samo nacionalne, temveč tudi večnacionalno razsežnost.

Katere aktivnosti so podprte v okviru tega ukrepa?

V življenjskem ciklu projekta lahko omrežja običajno izvedejo široko paleto aktivnosti, na primer:

* zbiranje informacij in obveščanje o rezultatih o metodologijah, uporabljenih v raziskovanju in poučevanju študij EU na visoki ravni;
* krepitev sodelovanja med različnimi visokošolskimi institucijami in drugimi pomembnimi organi po Evropi in vsem svetu;
* izmenjavo znanja in strokovnega znanja za vzajemno krepitev dobre prakse;
* spodbujanje sodelovanja in ustvarjanja platforme za izmenjavo znanja na visoki ravni z javnimi akterji in službami Evropske komisije v zvezi z izjemno pomembnimi temami EU.

Kakšna je vloga organizacij, ki sodelujejo v omrežjih Jean Monnet?

Omrežja Jean Monnet bi morala postati referenčne točke za tematska področja Evropske unije, ki jih pokrivajo. Prevzela bodo vlogo izvajanja multiplikacijskega učinka in razširjanja znanja; prispevala bodo tudi k zbiranju in uporabi informacij ter zagotavljanju analiz in vizij za posebne vsebine.

Visokošolske institucije, ki koordinirajo omrežja Jean Monnet, prevzamejo končno odgovornost za svoje prijave. Aktivnosti, navedene v njihovem delovnem programu, morajo izvajati ves čas trajanja obdobja, za katerega so bila dodeljena nepovratna sredstva.

Kakšna so merila za oceno podpore Jean Monnet za omrežja?

V nadaljevanju so navedena uradna merila, ki jih mora izpolniti omrežje Jean Monnet za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Visokošolska institucija ali druga organizacija s sedežem v kateri koli državi sveta. Visokošolske institucije s sedežem v državah programa Erasmus+ morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav.  Prijavitelj mora biti koordinator omrežja, ki zajema vsaj tri sodelujoče institucije iz treh različnih držav. D Določene organizacije (opredeljene v uredbi, ki ustanavlja program Erasmus+) ) ki sledijo cilju v evropskem interesu, niso upravičene do prijave v okviru tega ukrepa |
| **Trajanje projekta** | Tri leta. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure (po bruseljskem času)** za projekte, ki se začnejo 1 septembra istega leta. |
| **Kako se prijaviti?** | Za podrobnosti o postopku prijave glej del C tega vodnika. |

Organizacije prijaviteljice bodo ocenjene tudi z merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi z enim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta  (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine  (največ 25 točk)** | * ustreznost in komplementarnost profila in strokovnega znanja ključnega osebja pri aktivnostih, predlaganih v projektu– na akademskem in neakademskem področju, kjer je to ustrezno. |
| **Učinek in razširjanje  (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o podpori Jean Monnet za omrežja?

Učinek in razširjanje

Omrežja, izbrana v okviru tega ukrepa, morajo razširjati in uporabiti rezultate svojih aktivnosti tudi zunaj kroga neposredno vključenih udeležencev. To bo znatno okrepilo učinek in prispevalo k sistemski spremembi.

Za okrepitev učinka bi v svoje aktivnosti razširjanja morala vključiti ustvarjanje orodij in dogodkov, ki so prilagojeni njihovim ciljem.  
Vsa omrežja Jean Monnet bodo morala zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet.

Projekti se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Z izvajanjem teh nalog, ki so del splošnega orodja informacijske tehnologije za Erasmus+, se zagotavlja obveščenost širše javnosti o aktivnostih omrežja Jean Monnet. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Kakšna so pravila za dodelitev sredstev?

Če je projekt izbran, veljajo naslednja pravila za dodelitev nepovratnih sredstev:

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Stroški aktivnosti** | Upravičeni neposredni stroški:   * stroški osebja; * potni stroški in stroški bivanja; * stroški oddaje naročil podizvajalcem (največ 30 % upravičenih neposrednih stroškov); * stroški opreme (največ 10 % upravičenih neposrednih stroškov); * stroški poučevanja; * drugi stroški (vključno s stroški za obvezno finančno revizijo/revizijsko potrdilo).   Upravičeni posredni stroški:  Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. | Dejanski stroški | Največ  300 000 EUR.  80 % skupnih upravičenih stroškov (razen  če prijavitelj zahteva nižji % nepovratnih sredstev). | Pogoj: cilji  in delovni program morajo biti jasno opredeljeni  v prijavnem obrazcu. |

Projekti Jean Monnet (strateške razprave z akademskim okoljem)

Kaj je projekt Jean Monnet?

Projekti Jean Monnet podpirajo inovacije, medsebojno bogatenje in širitev vsebin Evropske unije. Ti projekti bodo temeljili na enostranskih predlogih – čeprav lahko v predlaganih aktivnostih sodelujejo drugi partnerji – in lahko trajajo od 12 do 24 mesecev.

* Projekti **„Inovacije“** bodo raziskovali nove vidike in različne metodologije, da bodo vsebine Evropske unije postale bolj privlačne in prilagojene različnim vrstam ciljne populacije (npr. projekti Spoznavanja EU v šoli);
* Projekti **„Medsebojno bogatenje“** bodo spodbujali razpravo in premislek o vprašanjih Evropske unije ter okrepili znanje o Uniji in njenih procesih. Cilj teh projektov bo krepitev znanja EU v posebnih okoljih;
* Projekti **„Širjenje vsebin“** bodo usmerjeni predvsem v aktivnosti obveščanja in razširjanja.

Katere aktivnosti so podprte v okviru projektov Jean Monnet?

Projekti Jean Monnet lahko v svojem življenjskem ciklu običajno izvedejo široko paleto aktivnosti, na primer:

|  |
| --- |
| „Inovacije“   * razvijanje in preskušanje na novo zasnovanih metodologij, vsebin in orodij v zvezi s posebnimi temami Evropske unije; * ustvarjanje virtualnih učilnic o posebnih tematskih področjih in njihovo preskušanje v različnih okoljih; * oblikovanje, ustvarjanje in izvajanje orodij za samousposabljanje, ki spodbujajo aktivno državljanstvo v EU; * razvijanje in zagotavljanje ustreznih pedagoških vsebin in novega/prilagojenega didaktičnega gradiva za poučevanje v zvezi z vprašanji Evropske unije na ravni osnovnošolskega in srednješolskega izobraževanja (Spoznavanje EU v šoli); * oblikovanje in izvajanje aktivnosti usposabljanja in nadaljevalnega izobraževanja za učitelje, ki jih bodo opremile z ustreznim znanjem in spretnostmi za poučevanje vsebin Evropske unije; * zagotavljanje posebej oblikovanih aktivnosti v zvezi z Evropsko unijo za učence v osnovnih in dijake v srednjih šolah ter institucijah za poklicno izobraževanje in usposabljanje;   "Medsebojno bogatenje"   * podpiranje kreiranja evropskih študij in/ali višanje ravni obstoječega znanja in/ali krepitev dinamike „oddelka/katedre/raziskovalne skupine“ v določeni državi na določeni visokošolski instituciji, ki je izrazila posebno zanimanje/potrebo med skupnimi akademskimi aktivnostmi; * skupno razvijanje vsebin in skupno poučevanje za študente z vključevanjem več institucij. Sodelujoče institucije lahko organizirajo skupne aktivnosti, pripravo orodij za podporo programom, izvedbo programov o vprašanjih EU, zlasti v tistih disciplinah, ki običajno niso povezana s to študijsko smerjo;   "Širjenje vsebin"   * dejavno podpiranje aktivnosti obveščanja in razširjanja za osebje v javni upravi, strokovnjake na posebnih področjih in za civilno družbo kot celoto; * organiziranje konferenc, seminarjev in/ali okroglih miz o relevantnih vprašanjih Evropske unije za najširši možni skupek deležnikov. |

Kakšna je vloga organizacij, ki sodelujejo v projektih Jean Monnet?

Institucija, ki predlaga projekt, mora pripraviti jasno in trajno strategijo s podrobno opisanim delovnim programom, vključno z informacijami o pričakovanih rezultatih. Utemeljiti mora potrebo po predlaganih aktivnostih, posredne in neposredne upravičence ter zagotoviti aktivno vlogo vseh sodelujočih organizacij.

Predloge podpiše zakoniti zastopnik visokošolskih institucij (ali drugih upravičenih organizacij) ter zagotovi informacije o pravnem statusu, ciljih in aktivnostih institucije prijaviteljice.

Visokošolske institucije (ali druge upravičene organizacije) prevzamejo končno odgovornost za svoje prijave. Aktivnosti, navedene v njihovih projektih, morajo izvajati ves čas trajanja projekta.

Kakšna so merila za oceno projekta Jean Monnet?

V nadaljevanju so navedena uradna merila, ki jih mora izpolniti projekt Jean Monnet za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Visokošolske institucije ali druge organizacij s sedežem v kateri koli državi sveta. Visokošolske institucije s sedežem v državah programa Erasmus+ morajo biti nosilke veljavne Listine Erasmus za terciarno izobraževanje (ECHE). Listina ECHE ni zahtevana za sodelujoče visokošolske institucije iz partnerskih držav.  Določene institucije (opredeljene v uredbi, ki ustanavlja program Erasmus+), ki sledijo cilju v evropskem interesu, niso upravičene do prijave v okviru tega ukrepa. Osnovnošolske in srednješolske ustanove niso upravičene do prijave, vendar lahko aktivno prispevajo k uresničevanju aktivnosti. |
| **Trajanje projekta** | 12, 18 ali 24 mesecev. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **20. februarja do 17. ure (po bruseljskem času)** za projekte, ki se začnejo 1. septembra istega leta. |
| **Kako se prijaviti?** | Za podrobnosti o postopku prijave glej del C tega vodnika. |

Organizacije prijaviteljice bodo ocenjene tudi z merili za izključitev in izbor. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 25 točk)** | * v kolikšni meri je predlog znotraj **okvira** študij Evropske unije:   + v celoti tvori študij Evropske unije, s posebnim poudarkom na integracijskem procesu EU tako v notranjih kot zunanjih vidikih;   + povezava s pravnim redom EU *(acquis communautaire)* in obstoječimi politikami EU;   + spodbujanje aktivnega državljanstva v EU in vrednot EU;   + krepitev zavedanja o EU in omogočanje prihodnje angažiranosti ter dialoga med narodi. * **ustreznost** predloga v zvezi z enim ali več naslednjimi cilji aktivnosti Jean Monnet:   + spodbujanje odličnosti pri poučevanju in raziskovanju o evropskih študijah;   + spodbujanje ustvarjanja novega poučevanja/aktivnosti pri evropskih študijah;   + ustvarjanje znanja in vpogledov, ki lahko podpirajo oblikovanje politik EU in krepijo vlogo EU v globaliziranem svetu;   + vsebovanje koristi za sisteme politki, znotraj katerih je opredeljen;   + spodbujanje dialoga med akademskim svetom in širšo družbo;   + vključevanje akterjev civilne družbe, oblikovalcev politike, javnih uslužbencev, predstavnikov izobraževanja in predstavnikov medijev na različnih ravneh;   + širjenje znanja o EU v širši družbi, zunaj akademskih krogov in specializiranega občinstva;   + približanje EU javnosti. * **v kolikšni meri** predlog dosega **prednostne ciljne skupine**:   + institucije ali akademiki, ki še niso prejeli sredstev Jean Monnet;   + študenti/občinstva, ki ne pridejo samodejno v stik z evropskimi študijami (na področjih izven prava, ekonomije in politologije);   + pri tretjih državah, potencial projekta, da okrepi javno diplomacijo EU. |
| **Kakovost zasnove in izvedbe projekta  (največ 25 točk)** | * jasnost, celovitost in kakovost predloga in **delovnega programa**, vključno z **ustreznim** **načrtovanjem** faz priprave, izvajanja, ocenjevanja, nadaljnjega spremljanja in razširjanja; * **skladnost** ciljev projekta in aktivnosti; * kakovost, novost in izvedljivost projekta samega ter izvedljivost predlagane metodologije. |
| **Kakovost projektne skupine  (največ 25 točk)** | * ustreznost profila in strokovnega znanja ključnega osebja (na akademskem in neakademskem področju), vključenega v aktivnosti, ki so predlagane s projektom; * za projekte, ki so ciljno usmerjeni v učence osnovnih in srednjih šol: sodelovanje osebja z ustreznimi pedagoškimi spretnostmi v projektu. |
| **Učinek in razširjanje (največ 25 točk)** | * **pričakovani učinek** projekta v smislu dolgoročnih učinkov:   + na institucijo, ki gosti ukrep Jean Monnet;   + na študente in učeče se, ki imajo koristi od ukrepa Jean Monnet;   + na druge organizacije in posameznike, ki so vključeni na lokalni, regionalni, nacionalni in/ali evropski ravni. * **ustreznost in kakovost ukrepov**, katerih cilj je razširjanje rezultatov aktivnosti na instituciji, ki gosti ukrep Jean Monnet, in drugod;   + širjenje novic;   + ozaveščanje o projektih in rezultatih, krepitev vidnosti udeležencev in organizacij;   + navezovanje stikov s skupinami zunaj institucij visokošolskega izobraževanja;   + prenosljivost in prevod v nove politike ter izboljšane prakse. * **v kolikšni meri** bodo predvidena orodja za razširjanje dosegla ciljno občinstvo preko:   + izpostavljenosti medijem (vključno z družbenimi mediji, publikacijami itd.);   + prireditev;   + tečajev usposabljanja;   + uporabe novih tehnologij (večpredstavnostna orodja), vključno z odprtimi izobraževalnimi viri (OER). |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj 13 točk v vsaki od navedenih kategorij meril za dodelitev.

Kaj je še treba vedeti o projektu Jean Monnet?

Učinek in razširjanje

Projekti Jean Monnet morajo razširjati in uporabiti rezultate aktivnosti tudi zunaj kroga neposredno vključenih deležnikov. To bo znatno okrepilo učinek in prispevalo k sistemski spremembi.

Projekti Jean Monnet bodo morali zagotoviti posodabljanje svojega razdelka v spletnem orodju za program Erasmus+, kjer bodo na voljo vse informacije o aktivnostih programa Jean Monnet. Projekti se bodo močno spodbujali k uporabi ustreznih obstoječih platform in orodij (tj. imenik projektov Jean Monnet, virtualna skupnost Jean Monnet). Z izvajanjem teh nalog, ki so del splošnega orodja informacijske tehnologije za Erasmus+, se bo zagotovilo, da bo o rezultatih obveščena širša javnost. Prejemniki nepovratnih sredstev bodo morali zagotoviti redno posodabljanje orodja z rezultati svojega dela.

Projekti Jean Monnet se spodbujajo, da:

* se udeležijo dogodkov razširjanja in informativnih dogodkov na nacionalni in evropski ravni;
* organizirajo dogodke (predavanja, seminarje, delavnice itd.) z oblikovalci politik na lokalni (npr. župani in svetniki), regionalni in nacionalni ravni ter tudi z organizirano civilno družbo in šolami;
* razširjajo rezultate svojih aktivnosti z organizacijo seminarjev ali predavanj, ki so namenjeni in prilagojeni za najširšo javnost in predstavnike civilne družbe;
* se povezujejo s centri odličnosti, katedrami in koordinatorji modulov Jean Monnet ter podprtimi institucijami in združenji;
* uporabljajo prosto dostopne učne vire (PDUV), objavljajo povzetke, vsebino in razpored svojih aktivnosti ter pričakovane rezultate.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja vrednost dodeljenih sredstev za projekt Jean Monnet: 60 000 EUR (predstavlja lahko največ 75 % skupnih stroškov)** |

|  |  |  |  |
| --- | --- | --- | --- |
| **Upravičeni stroški** | | **Mehanizem financiranja** | **Znesek** |
| **Udeležba na konferencah** | Prispevek za stroške, povezane z organizacijo konferenc, seminarjev, delavnic itd., razen za stroške, povezane z udeležbo govornikov, ki niso lokalni prebivalci. | Prispevek  za stroške  na enoto | D.2 na dan na udeleženca |
| **Pot (govorniki, ki niso lokalni prebivalci)** | Prispevek za potne stroške govornikov, ki niso lokalni prebivalci in se udeležijo konference, glede na razdaljo poti. Razdaljo je treba izračunati s kalkulatorjem razdalje, ki ga podpira Evropska komisija[[234]](#footnote-235), pri čemer je treba navesti razdaljo enosmerne poti za izračun zneska nepovratnih sredstev EU za kritje povratne poti[[235]](#footnote-236). | Stroški na enoto | Za razdalje od 100 do 499 KM:  180 EUR na udeleženca |
| Za razdalje od 500 do 1999 KM:  275 EUR na udeleženca |
| Za razdalje od 2000 do 2999 KM:  360 EUR na udeleženca |
| Za razdalje od 3000 do 3999 KM:  530 EUR na udeleženca |
| Za razdalje od 4000 do 7999 KM:  820 EUR na udeleženca |
| For travel distances of 8000 KM or more: 1500 EUR na udeleženca |
| **Stroški bivanja (govorniki, ki niso lokalni prebivalci)** | Prispevek za stroške bivanja govornikov, ki niso lokalni prebivalci in se udeležijo konferenc. | Prispevek  za stroške  na enoto | D.3 na dan na udeleženc |
| **Dopolnilne aktivnosti** | Prispevek za kakršne koli dodatne, postranske stroške, povezane z dopolnilnimi aktivnostmi, ki so bile razvite za ta ukrep: npr. akademsko nadaljnje spremljanje dogodka, ustvarjanje in vzdrževanje spletišča, oblikovanje, tiskanje in razširjanje publikacij; stroški tolmačenja; stroški ustvarjanja. | Pavšalni znesek | 25 000 EUR |

Posamezni zneski, ki veljajo za projekte Jean Monnet, so navedeni v poglavju „Stroški na enoto za program Jean Monnet“ ob koncu poglavja o programu Jean Monnet v tem delu vodnika.3.4.9. Stroški na enoto za program Jean Monnet

**Stroški na enoto za program Jean Monnet**

D.1– Nacionalni stroški poučevanja (v EUR na učno uro)

Zneski so odvisni od države, kjer se izvaja aktivnost poučevanja.

|  |  |
| --- | --- |
| **Države Programa** | |
| Belgija | 200 |
| Bolgarija | 80 |
| Češka | 107 |
| Danska | 200 |
| Nemčija | 200 |
| Estonija | 107 |
| Irska | 172 |
| Grčija | 129 |
| Španija | 161 |
| Francija | 184 |
| Hrvaška | 96 |
| Italija | 166 |
| Ciper | 151 |
| Latvija | 98 |
| Litva | 106 |
| Luksemburg | 200 |
| Madžarska | 104 |
| Malta | 138 |
| Nizozemska | 200 |
| Avstrija | 200 |
| Poljska | 104 |
| Portugalska | 126 |
| Romunija | 81 |
| Slovenija | 136 |
| Slovaška | 114 |
| Finska | 193 |
| Švedska | 200 |
| Združeno kraljestvo | 184 |
| Srbija | 80 |
| Republika Severna Makedonija | 80 |
| Islandija | 159 |
| Lihtenštajn | 80 |
| Norveška | 200 |
| Turčija | 87 |

|  |  |
| --- | --- |
| **Partnerske države** | |
| Antigva in Barbuda | 92 |
| Avstralija | 200 |
| Bahrajn | 110 |
| Barbados | 94 |
| Brunej | 200 |
| Kanada | 200 |
| Čile | 83 |
| Ekvatorialna Gvineja | 131 |
| Hongkong | 200 |
| Izrael | 144 |
| Japonska | 178 |
| Republika Koreja | 153 |
| Kuvajt | 200 |
| Libija | 90 |
| Mehika | 86 |
| Nova Zelandija | 153 |
| Oman | 131 |
| Katar | 200 |
| Saint Kitts in Nevis | 84 |
| Saudova Arabija | 126 |
| Sejšeli | 126 |
| Singapur | 200 |
| Švica | 200 |
| Ozemlje Rusije, kot je priznano  z mednarodnim pravom | 109 |
| Trinidad in Tobago | 115 |
| Združeni arabski emirati | 200 |
| Združene države Amerike | 200 |
| Druge države | 80 |

D.2 – NACIONALNI STROŠKI KONFERENCE (V EUR NA DAN)

|  |  |
| --- | --- |
| **Države Programa** | |
| Belgija | 88 |
| Bolgarija | 40 |
| Češka | 55 |
| Danska | 94 |
| Nemčija | 90 |
| Estonija | 47 |
| Irska | 75 |
| Grčija | 56 |
| Španija | 70 |
| Francija | 80 |
| Hrvaška | 42 |
| Italija | 73 |
| Ciper | 66 |
| Latvija | 43 |
| Litva | 47 |
| Luksemburg | 144 |
| Madžarska | 46 |
| Malta | 60 |
| Nizozemska | 97 |
| Avstrija | 94 |
| Poljska | 45 |
| Portugalska | 55 |
| Romunija | 40 |
| Slovenija | 59 |
| Srbija | 40 |
| Slovaška | 50 |
| Finska | 84 |
| Švedska | 95 |
| Združeno kraljestvo | 81 |
| Republika Severna Makedonija | 40 |
| Islandija | 69 |
| Lihtenštajn | 40 |
| Norveška | 138 |
| Turčija | 40 |

|  |  |
| --- | --- |
| **Partnerske države** | |
| Argentina | 44 |
| Avstralija | 90 |
| Bahrajn | 43 |
| Barbados | 41 |
| Brunej | 115 |
| Kanada | 89 |
| Ekvatorialna Gvineja | 57 |
| Hongkong | 117 |
| Izrael | 63 |
| Japonska | 78 |
| Republika Koreja | 67 |
| Kuvajt | 110 |
| Macau | 154 |
| Nova Zelandija | 67 |
| Oman | 57 |
| Katar | 194 |
| Saudova Arabija | 55 |
| Sejšeli | 55 |
| Singapur | 133 |
| Švica | 118 |
| Ozemlje Rusije, kot je priznano  z mednarodnim pravom | 50 |
| Trinidad in Tobago | 107 |
| Združeni arabski emirati | 109 |
| Druge države | 40 |

D.3 - Stroški bivanja: govorniki, ki niso lokalni prebivalci (v EUR na dan)

Zneski so odvisni od države, kjer se izvaja aktivnost.

|  |  |
| --- | --- |
| **Države Programa** | |
| Belgija | 232 | |
| Bolgarija | 227 | |
| Češka | 230 | |
| Danska | 270 | |
| Nemčija | 208 | |
| Estonija | 181 | |
| Irska | 254 | |
| Grčija | 222 | |
| Španija | 212 | |
| Francija | 245 | |
| Hrvaška | 180 | |
| Italija | 230 | |
| Ciper | 238 | |
| Latvija | 211 | |
| Litva | 183 | |
| Luksemburg | 237 | |
| Madžarska | 222 | |
| Malta | 205 | |
| Nizozemska | 263 | |
| Avstrija | 225 | |
| Poljska | 217 | |
| Portugalska | 204 | |
| Romunija | 222 | |
| Slovenija | 180 | |
| Slovaška | 205 | |
| Finska | 244 | |
| Švedska | 257 | |
| Združeno kraljestvo | 276 | |
| Republika Severna Makedonija | 210 | |
| Islandija | 245 | |
| Lihtenštajn | 175 | |
| Norveška | 220 | |
| Turčija | 220 | |
| Srbija | 220 | |

|  |  |
| --- | --- |
| **Partnerske države** | |
| Afganistan | 125 |
| Albanija | 210 |
| Alžirija | 170 |
| Andora | 195 |
| Angola | 280 |
| Antigva in Barbuda | 225 |
| Argentina | 285 |
| Armenija | 280 |
| Avstralija | 210 |
| Azerbajdžan | 270 |
| Bahami | 190 |
| Bahrajn | 275 |
| Bangladeš | 190 |
| Barbados | 215 |
| Belorusija | 225 |
| Belize | 185 |
| Benin | 150 |
| Butan | 180 |
| Bolivija | 150 |
| Bosna in Hercegovina | 200 |
| Bocvana | 185 |
| Brazilija | 245 |
| Brunej | 225 |
| Burkina Faso | 145 |
| Burundi | 165 |
| Kambodža | 165 |
| Kamerun | 160 |
| Kanada | 230 |
| Zelenortski otoki | 125 |
| Srednjeafriška republika | 140 |
| Čad | 210 |
| Chile | 245 |
| Kitajska | 210 |
| Kolumbija | 210 |
| Komori | 135 |
| Jordanija | 195 |
| Kazahstan | 245 |
| Kenija | 225 |
| Kiribati | 205 |
| Demokratična ljudska republika Koreja | 230 |
| Republika Koreja | 300 |
| Kosovo, v skladu z resolucijo VSZN 1244 (1999) | 220 |
| Kuvajt | 280 |
| Kirgizistan | 255 |
| Laos | 195 |
| Libanon | 260 |
| Lesoto | 150 |
| Liberija | 235 |
| Libija | 225 |
| Macau | 150 |
| Madagaskar | 155 |
| Malavi | 215 |
| Malezija | 250 |
| Maldivi | 185 |
| Mali | 155 |
| Marshallovi otoki | 185 |
| Mavretanija | 125 |
| Mauritius | 200 |
| Mehika | 255 |
| Mikronezija | 190 |
| Moldavija | 250 |
| Monako | 170 |
| Mongolija | 160 |
| Črna gora | 220 |
| Maroko | 205 |
| Mozambik | 200 |
| Mjanmar | 125 |
| Namibija | 135 |
| Nauru | 185 |
| Nepal | 185 |
| Nova Zelandija | 185 |
| Nikaragva | 185 |
| Niger | 125 |
| Nigerija | 235 |
| Niue | 185 |
| Oman | 205 |
| Pakistan | 180 |
| Palau | 185 |
| Palestina | 170 |
| Panama | 210 |
| Papua Nova Gvineja | 190 |
| Paragvaj | 190 |
| Peru | 210 |
| Filipini | 210 |
| Kongo | 185 |
| Demokratična Republika Kongo | 245 |
| Cookovi otoki | 185 |
| Kostarika | 190 |
| Kuba | 225 |
| Džibuti | 235 |
| Dominica | 215 |
| Dominikanska republika | 230 |
| Ekvador | 190 |
| Egipt | 205 |
| Esvatini | 140 |
| Salvador | 180 |
| Ekvatorialna Gvineja | 145 |
| Eritreja | 130 |
| Etiopija | 195 |
| Fidži | 170 |
| Gabon | 190 |
| Gambija | 170 |
| Gruzija | 295 |
| Gana | 210 |
| Granada | 215 |
| Gvatemala | 175 |
| Gvineja | 185 |
| Gvineja Bissau | 140 |
| Gvajana | 210 |
| Haiti | 190 |
| Honduras | 175 |
| Hongkong | 265 |
| Indija | 245 |
| Indonezija | 195 |
| Iran | 200 |
| Irak | 145 |
| Izrael | 315 |
| Slonokoščena obala | 190 |
| Jamajka | 230 |
| Japonska | 405 |
| Katar | 200 |
| Ruanda | 225 |
| Saint Kitts in Nevis | 270 |
| Sveta Lucija | 215 |
| Saint Vincent in Grenadine | 265 |
| Samoa | 185 |
| San Marino | 175 |
| São Tomé in Príncipe | 155 |
| Saudova Arabija | 280 |
| Senegal | 200 |
| Sejšeli | 225 |
| Sierra Leone | 190 |
| Singapur | 225 |
| Salomonovi otoki | 170 |
| Somalija | 175 |
| Južna Afrika | 195 |
| Srilanka | 155 |
| Sudan | 270 |
| Surinam | 180 |
| Švica | 220 |
| Sirija | 225 |
| Tadžikistan | 185 |
| Tajvan | 255 |
| Tanzanija | 250 |
| Ozemlje Rusije, kot je priznano  z mednarodnim pravom | 365 |
| Ozemlje Ukrajine, kot je priznano  z mednarodnim pravom | 270 |
| Tajska | 205 |
| Demokratična republika Vzhodni Timor | 160 |
| Togo | 155 |
| Tonga | 155 |
| Trinidad in Tobago | 175 |
| Tunizija | 145 |
| Turkmenistan | 230 |
| Tuvalu | 185 |
| Uganda | 235 |
| Združeni arabski emirati | 265 |
| Združene države Amerike | 280 |
| Urugvaj | 215 |
| Uzbekistan | 230 |
| Vanuatu | 170 |
| Vatikanska mestna država | 175 |
| Venezuela | 210 |
| Vietnam | 255 |
| Jemen | 225 |
| Zambija | 185 |
| Zimbabve | 165 |
| Druge države | 205 |

Šport

Kateri ukrepi so podprti?

S tem vodnikom za prijavitelje se izvajajo naslednji ukrepi na področju športa:

* partnerska sodelovanja;
* majhna partnerska sodelovanja;
* neprofitne evropske športne prireditve.

Poleg tega program Erasmus+ podpira tudi ukrepe za krepitev dejanske podlage za oblikovanje politik (študije, zbiranje podatkov, ankete itd.) ter spodbujanje dialoga s pomembnimi evropskimi deležniki (športni forum EU, dogodki v okviru predsedovanja EU, konference, srečanja, seminarji itd.). Te ukrepe bo izvajala Evropska komisija neposredno ali prek Izvajalske agencije.

Program Erasmus+ sledi naslednjim posebnim ciljem na področju športa:

* spopadati se s čezmejnimi dejavniki, ki ogrožajo integriteto športa, kot so uživanje prepovedanih poživil, vnaprejšnji dogovori o rezultatih tekmovanj in nasilje ter vse oblike nestrpnosti in diskriminacije;
* spodbujati in podpirati dobro upravljanje v športu in dvojne poklicne poti športnikov;
* spodbujati prostovoljske dejavnosti v športu ter socialno vključevanje, enake možnosti in zavest o pomenu telesne dejavnosti, ki izboljšuje zdravje, z večjo udeležbo v športu in enakopravnim dostopom do športa za vse.

Kot je zagotovljeno z uredbo, ki ustanavlja program Erasmus+, je treba pozornost nameniti množičnem športu.

Pričakovani rezultat ukrepov na področju športa je razvoj evropske razsežnosti v športu z ustvarjanjem, izmenjavo in razširjanjem izkušenj in znanja o različnih vprašanjih v zvezi s športom na evropski ravni.

Nazadnje bi morali športni projekti, ki so podprti s programom Erasmus+, prispevati k večji udeležbi v športu, telesni dejavnosti in prostovoljstvu.

Natančneje:

* h krepitvi znanja in ozaveščenosti o športu in telesni dejavnosti v državah Programa;
* k večji ozaveščenosti o vlogi športa pri spodbujanju socialnega vključevanja, enakih možnosti in telesne dejavnosti, ki izboljšuje zdravje;
* k okrepljenemu sodelovanju med institucijami in organizacijami, aktivnimi na področju športa in telesne dejavnosti;
* k boljšemu vključevanju športnih organizacij in drugih ustreznih organizacij iz različnih držav Programa v izboljšana omrežja;
* k boljši izmenjavi dobrih praks.

Ukrepi na področju športa bodo po pričakovanjih prispevali k izvajanju evropskega tedna športa, tj. pobude, ki jo je pripravila Komisija za spodbujanje športa in telesne dejavnosti v Evropski uniji glede na vse manjšo udeležbo.

Evropski teden športa bo organiziran v sledečem okvirju: uradna otvoritev, vodilna prireditev in pet tematskih dni, pri čemer bo vsak dan posvečen drugačni temi: izobraževanje, delovna mesta, zunanje aktivnosti, športni klubi in fitnes centri. Poleg drugih aktivnosti bo evropski teden športa spodbujal organizacijo čezmejnih aktivnosti za povečanje ozaveščenosti.

Od leta 2017 bo [evropski teden športa](http://ec.europa.eu/sport/week/) potekal med 23. in 30. septembrom. Poleg aktivnosti, ki jih organizira Evropska komisija, bodo države članice organizirale nacionalne aktivnosti in koordinirale lokalne aktivnosti.

Za dodatne informacije o evropskemu tednu športa 2020 glej <https://ec.europa.eu/sport/week_en>

Partnerska sodelovanja

Kakšni so cilji partnerskega sodelovanja?

Partnerska sodelovanja ponujajo priložnost za razvijanje, prenašanje in/ali izvajanje inovativnih rezultatov in/ali vključevanje v intenzivno razširjanje in uporabo obstoječih in novih rezultatov ali inovativnih zamisli na različnih področjih, povezanih s športom ali telesno dejavnostjo. Vključujejo različne organizacije in akterje v športu ter na drugih področjih, vključno z javnimi organi na lokalni, regionalni, nacionalni in evropski ravni, športnimi organizacijami, organizacijami, ki so povezane s športom, in izobraževalnimi organi. Partnerska sodelovanja so zlasti inovativni projekti s ciljem:

* spodbujati udeležbo v športu in telesni dejavnosti, zlasti s podpiranjem izvajanja priporočila Sveta o spodbujanju zdravju koristnih telesnih dejavnosti ter s skladnostjo s smernicami EU o telesni dejavnosti in Pozivom k bolj zdravemu življenju v Tartuju;
* spodbujati udeležbo v športu in telesni dejavnosti, zlasti s podpiranjem izvajanja evropskega tedna športa;
* spodbujati izobrazbo v športu in prek njega, s posebnim poudarkom na razvoju spretnosti, ter podpirati izvajanje smernic EU o dvojni poklicni poti športnikov;
* spodbujati prostovoljske dejavnosti v športu;
* preprečevati uživanje prepovedanih poživil zlasti v množičnem športu;
* preprečevati vnaprejšnje dogovore o rezultatih tekmovanj;
* izboljšati upravljanje v športu;
* preprečevati nasilje, rasizem, diskriminacijo in nestrpnost v športu;
* spodbujati socialno vključevanje in enake možnost v športu.

Na vseh teh področjih bi bilo treba spodbujati enakost spolov. Spodbujati bi bilo treba sodelovanje s partnerskimi državami.

Partnerska sodelovanja bi morala spodbujati ustvarjanje in razvoj evropskih omrežij na področju športa. EU pri tem lahko zagotavlja priložnosti za krepitev sodelovanja med deležniki, ki brez ukrepanja EU ne bi bilo mogoče. Partnerska sodelovanja bi morala tudi krepiti sinergije z lokalnimi, regionalnimi, nacionalnimi in mednarodnimi politikami ter med njimi, da spodbujajo športno in telesno dejavnost ter reševanje s športom povezanih izzivov.

V okviru partnerskih sodelovanj namerava program Erasmus+ podpirati preskušanje in razvijanje novih oblik projektov in mednarodnih sodelovanj na področju športa, ki imajo dobre možnosti za bolj obširno spodbujanje razvoja pobud in so podprte z nacionalnimi programi financiranja ali drugimi evropskimi sredstvi, na primer evropskimi strukturnimi in investicijskimi skladi.

Komisija bo prek Izvajalske agencije v enem letu izvedla en krog izbirnega postopka.

Katere aktivnosti so podprte v okviru tega ukrepa?

Erasmus+ ponuja izjemno prilagodljivost v zvezi z aktivnostmi, ki jih lahko izvajajo partnerska sodelovanja, če je v predlogu utemeljeno, da so te aktivnosti najustreznejše za doseganje ciljev, opredeljenih za projekt. Partnerska sodelovanja lahko običajno izvedejo široko paleto aktivnosti, na primer:

* mreženje med deležniki;
* razvoj, opredeljevanje, spodbujanje in deljenje dobrih praks;
* pripravo, razvoj in izvajanje modulov in orodij za izobraževanje in usposabljanje;
* aktivnosti za krepitev kompetenc multiplikatorjev na področju športa ter razvoj spremljanja in primerjalne analize kazalnikov, zlasti v zvezi s spodbujanjem etičnega ravnanja in etičnih kodeksov ravnanja med športniki;
* aktivnosti ozaveščanja o dodani vrednosti športa in telesne dejavnosti v zvezi z osebnim, družbenim in poklicnim razvojem posameznikov;
* aktivnosti za spodbujanje inovativnih sinergij med področjem športa in področji zdravja, izobraževanja, usposabljanja in mladine;
* aktivnosti za izboljšanje strokovnih podlag iz športa za spopadanje z družbenimi in gospodarskimi izzivi (zbiranje podatkov, študije, ankete, svetovanje ipd.);
* konference, seminarje, srečanja, dogodke in ukrepe za ozaveščanje, ki podpirajo navedene aktivnosti.

Kdo lahko sodeluje v partnerskem sodelovanju?

V partnerskih sodelovanjih lahko sodeluje katera koli vrsta javnih institucij ali organizacij, aktivnih na področju športa in telesne dejavnosti. Glede na cilj projekta bi v partnerska sodelovanja moral biti vključen ustrezen in raznolik nabor partnerjev, da lahko ustvarijo vzajemne koristi na podlagi različnih izkušenj, profilov in strokovnega znanja ter ustrezne in visokokakovostne rezultate projekta.

Partnerska sodelovanja so namenjena sodelovanju med organizacijami s sedežem v državah Programa.

Partnersko sodelovanje bi moralo vključevati:

* prijavitelja/koordinatorja: organizacija, ki odda predlog projekta v imenu vseh partnerjev. Ko je projekt odobren, prijavitelj/koordinator postane glavni upravičenec nepovratnih sredstev EU in podpiše sporazum o nepovratnih sredstvih za več upravičencev v imenu vseh sodelujočih organizacij. Njegovo koordiniranje zajema naslednje dolžnosti:
  + predstavlja sodelujoče organizacije in deluje v njihovem imenu v odnosu do Evropske komisije;
  + nosi finančno in pravno odgovornost za primerno operativno, administrativno in finančno izvajanje celotnega projekta;
  + koordinira partnersko sodelovanje v sodelovanju z vsemi drugimi partnerji projekta;
* partnerje: organizacije, ki aktivno prispevajo k pripravi, izvajanju in ocenjevanju partnerskega sodelovanja. Vsak partner mora podpisati mandat, s katerim podpisnik pooblasti koordinatorja, da med izvajanjem projekta deluje v njegovem imenu.

Kakšna so merila za oceno partnerskega sodelovanja?

Seznam v nadaljevanju navaja uradna merila, ki jih mora izpolniti partnersko sodelovanje za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Katera koli organizacija ali javni organ s povezanimi subjekti (če obstajajo), ki je aktiven na področju športa in ima sedež v državi Programa ali kateri koli partnerski državi sveta (glej poglavje „Upravičene države“ v delu A tega vodnika).  Taka organizacija je lahko na primer (neizčrpen seznam):   * javni organ, pristojen za področje športa, na lokalni, regionalni ali nacionalni ravni; * nacionalni olimpijski komite ali nacionalno športno združenje; * športna organizacija na lokalni, regionalni, nacionalni, evropski ali mednarodni ravni; * nacionalna športna liga; * športni klub; * organizacija ali zveza, ki predstavlja športnike; * organizacija ali zveze, ki predstavljajo strokovnjake in prostovoljce na področju športa (na primer trenerje, menedžerje itd.); * organizacija, ki predstavlja gibanje „šport za vse“; * organizacija, aktivna na področju spodbujanja telesne dejavnosti; * organizacija, ki predstavlja sektor rekreativnih aktivnosti; * organizacija, aktivna na področju izobraževanja, usposabljanja ali mladine. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Partnersko sodelovanje je mednarodno in vključuje vsaj pet organizacij iz petih različnih držav Programa. Ni omejenega števila sodelujočih organizacij. Vendar so proračunska sredstva za vodenje in izvajanje projekta omejena navzgor (znesek enakovreden 10 partnerjem). Ob oddaji vloge za nepovratna sredstva morajo biti opredeljene vse sodelujoče organizacije. |
| **Trajanje projekta** | Trajanje mora biti izbrano ob prijavi (12, 18, 24, 30 ali 36 mesecev) na podlagi cilja projekta in vrste aktivnosti, ki so predvidene v tem času. |
| **Kraji izvajanja aktivnosti** | Aktivnosti se morajo izvajati v (eni ali več) državah organizacij, ki sodelujejo v partnerskem sodelovanju. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **2. aprila do 17. ure (po bruseljskem času)** za projekte, ki se začnejo 1. januarja naslednjega leta. |
| **Kako se prijaviti?** | Za več podrobnosti o postopku prijave glej del C tega vodnika. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Okvirna razdelitev za različne kategorije partnerskega sodelovanja:

* približno 30 % za prednostni nalogi 1 in 2 (projekti, ki podpirajo udeležbo v športu in telesni dejavnosti);
* približno 20 % za prednostni nalogi 3 in 4 (projekti, ki podpirajo izobraževanje v športu in prek njega, s posebnim poudarkom na razvoju spretnosti, ter izvajanje smernic EU o dvojni poklicni poti športnikov[[236]](#footnote-237), in projekti, ki podpirajo prostovoljske aktivnosti v športu);
* približno 20 % za prednostne naloge 5, 6 in 7 (projekti, ki podpirajo integriteto športa, kot so boj proti dopingu, boj proti prirejanju izidov tekem in dobro upravljanje športa);
* približno 30 % za prednostni nalogi 8 in 9 (projekti za boj proti nasilju, rasizmu, diskriminaciji in nestrpnosti v športu, projekti za spodbujanje socialne vključenosti in enakih možnosti v športu).

Projekti bodo v okviru teh kategorij ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * ustreznost predloga v zvezi s:   + cilji evropskih politik na področju športa;   + cilji in prednostnimi nalogami tega ukrepa (glej poglavje „Kakšni so cilji majhnega partnerskega sodelovanja?“); * v kolikšni meri:   + predlog temelji na pravi in ustrezni analizi potreb;   + so cilji jasno opredeljeni, realistični in obravnavajo vprašanja, ki so povezana s sodelujočimi organizacijami in ciljnimi skupinami;   + je predlog inovativen in/ali dopolnjuje druge pobude, ki jih že izvajajo sodelujoče organizacije;   + predlog prispeva dodano vrednost na ravni EU z rezultati, ki jih ne bi bilo mogoče doseči z izvajanjem aktivnosti v samo eni državi. |
| **Kakovost zasnove in izvedbe projekta  (največ 20 točk)** | * jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje; * usklajenost ciljev projekta, metodologije, aktivnosti in predlaganega proračuna; * kakovost in izvedljivost predlagane metodologije; * obstoj in kakovost praktičnih ureditev (časovni razpored, organizacija, naloge in odgovornosti so dobro opredeljeni in realistični); * obstoj in ustreznost ukrepov za nadzor kakovosti, da se zagotovijo visokokakovostna izvedba projekta, pravočasni zaključek in poraba sredstev v okviru proračuna; * v kolikšni meri je projekt stroškovno učinkovit in dodeljuje ustrezna sredstva posameznih aktivnostim. |
| **Kakovost projektne skupine in dogovorov o sodelovanju (največ 20 točk)** | * v kolikšni meri:   + kadar je to ustrezno, projekt vključuje ustrezen nabor sodelujočih organizacij, ki se dopolnjujejo in imajo potreben profil, vključno s potrebnim profilom in kapacitetami znanja na področju športne politike in prakse;   + izkušnje in strokovno znanje za uspešno izvedbo vseh vidikov projekta;   + sta iz porazdelitve odgovornosti in nalog razvidna zavezanost in aktivno prispevanje vseh sodelujočih organizacij;   + kadar je to ustrezno, v kolikšni meri vključenost sodelujoče organizacije iz partnerske države prispeva bistveno dodano vrednost k projektu. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * kakovost načrta za razširjanje: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * če je ustrezno, v kolikšni meri predlog opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo; predlog ne vsebuje nesorazmernih omejitev; * kakovost načrtov za zagotavljanje trajnosti projekta: ali lahko projekt po porabi nepovratnih sredstev EU še naprej dosega učinek in rezultate. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 10 točk za kategoriji „Kakovost zasnove in izvedbe projekta“ in „Kakovost projektne skupine in dogovorov o sodelovanju“.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja dodeljena nepovratna sredstva za partnerska sodelovanja: 400 000 EUR** |

|  |  |  |  |  |  |
| --- | --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | | **Pravilo dodelitve** |
| **Upravljanje  in izvajanje projekta** | Upravljanje projekta (npr. načrtovanje, finance, koordinacija in obveščanje med partnerji itd.); gradiva, orodja, pristopi itd. za učenje/poučevanje/usposabljanje v malem obsegu. Virtualno sodelovanje in aktivnosti lokalnih projektov; obveščanje, spodbujanje in razširjanje (npr. brošure, zloženke, spletne informacije itd.). | Prispevek  za stroške  na enoto | Prispevek za aktivnosti koordinatorske organizacije: 500 EUR na mesec | Največ  2 750 EUR na mesec. | Glede na trajanje partnerskega sodelovanja in število vključenih sodelujočih organizacij. |
| Prispevek  za stroške  na enoto | Prispevek za aktivnosti drugih sodelujočih organizacij: 250 EUR na organizacijo na mesec. |
| **Mednarodna projektna srečanja** | Udeležba na srečanjih med partnerji projekta, ki jih gosti ena od sodelujočih organizacij, za namene izvajanja in koordinacije; Prispevek za potne stroške in stroške bivanja. | Prispevek  za stroške  na enoto | Za razdalje od 100 do 1 999 km: 575 EUR na udeleženca na srečanje. | | Pogoj: prijavitelji morajo utemeljiti potrebo po srečanjih glede na število srečanj in vključene udeležence. Razdaljo  je treba izračunati s kalkulatorjem razdalje, ki ga podpira Evropska komisija. |
| Za razdalje 2 000 km ali več: 760 EUR na udeleženca na srečanje. | |
| **Izredni stroški** | Prispevek za dejanske stroške, povezane z oddajo naročil podizvajalcem ali nakupom blaga in storitev.  Stroški zagotavljanja finančnega jamstva, če ga zahteva Izvajalska agencija. | Dejanski stroški | 80 % upravičenih stroškov.  Največ 50 000 EUR na projekt (brez stroškov za zagotavljanje finančnega jamstva). | | Pogoj: oddaja naročil podizvajalcem mora biti povezana s storitvami, ki jih sodelujoče organizacije iz utemeljenih razlogov ne morejo neposredno zagotoviti. V zvezi z opremo se ne more upoštevati standardna pisarniška oprema ali oprema, ki jo običajno uporabljajo sodelujoče organizacije. |

|  |  |  |  |  |  |
| --- | --- | --- | --- | --- | --- |
| **Dodatna sredstva za velika partnerska sodelovanja** | | | | | |
| **Intelektualni rezultati** | Intelektualni rezultati/konkretni izdelki projekta (na primer smernice, pedagoška gradiva, prosto dostopni učni viri (PDUV), IT orodja, analize, študije, metode vzajemnega učenja, ankete in poročila, izumi itd., na primer nove športne igre itd.) | Prispevek za stroške na enoto | B5.1 na menedžerja na dan dela na projektu. | | Pogoj: stroški osebja za menedžerje in administrativno osebje naj bi bili kriti že v okviru postavke  „Upravljanje in izvajanje projekta“. Za preprečevanje morebitnega prekrivanja s tako postavko bodo morali prijavitelji utemeljiti vrsto in znesek stroškov osebja, za katera bodo oddali vlogo v zvezi z vsakim posameznim predlaganim rezultatom.  Za upravičenost do te vrste podpore z nepovratnimi sredstvi bi kakovost in količina priprav morali biti precejšnji. Rezultati bi morali dokazovati svoj potencial za širšo uporabo in izkoriščanje ter učinek. |
| B5.2 na raziskovalca/učitelja/ trenerja/vodjo usposabljanja/mladinskega delavca na dan dela na projektu. | |
| B5.3 na tehnično osebje na dan dela na projektu. | |
| B5.4 na administrativno osebje na dan dela na projektu. | |
| **Multiplikativne športne prireditve** | Prispevek za stroške, povezane z nacionalnimi in mednarodnimi konferencami, seminarji, dogodki, izmenjavo in razširjanjem intelektualnih rezultatov projekta (razen potnih stroškov in stroškov bivanja predstavnikov sodelujočih organizacij, vključenih v dogodek). | Prispevek za stroške na enoto | 100 EUR na lokalnega udeleženca (tj. udeleženci iz države, kjer se izvaja dogodek). | Največ  30 000 EUR na projekt. | Pogoj: podpora za multiplikativne dogodke je zagotovljena le, če so neposredno povezani s pripravo intelektualnih rezultatov projekta. Projekt, ki mu ni bila dodeljena podpora z nepovratnimi sredstvi za pripravo intelektualnih rezultatov, ne more prejeti podpore za organizacijo multiplikativnih dogodkov. |
| 150 EUR na mednarodnega udeleženca (tj. udeleženci iz drugih držav). |

Preglednica A – Priprava intelektualnih rezultatov (zneski v EUR na dan)

Ta sredstva se lahko uporabljajo samo za stroške osebja organizacij, ki sodelujejo v projektu za pripravo intelektualnih rezultatov. Zneski so odvisni od: a) profila osebja, ki je vključeno v projekt, in b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposabljanja/ raziskovalec/ Mladinski delavec** | **Tehnično osebje** | **Administrativno osebje** |
| **B5.1** | **B5.2** | **B5.3** | **B5.4** |
| **Danska, Irska, Luksemburg, Nizozemska, Avstrija, Švedska, Lihtenštajn, Norveška** | 294 | 241 | 190 | 157 |
| **Belgija, Nemčija, Francija, Italija, Finska, Združeno kraljestvo, Islandija** | 280 | 214 | 162 | 131 |
| **Češka, Grčija, Španija, Ciper, Malta, Portugalska, Slovenija** | 164 | 137 | 102 | 78 |
| **Bolgarija, Estonija, Hrvaška, Latvija, Litva, Madžarska, Poljska, Romunija, Slovaška, Srbija, Republika Severna Makedonija, Turčija** | 88 | 74 | 55 | 39 |

Preglednica B – Priprava intelektualnih rezultatov (zneski v EUR na dan)

Ta sredstva se lahko uporabljajo samo za stroške osebja organizacij, ki sodelujejo v projektu za pripravo intelektualnih rezultatov. Zneski so odvisni od: a) profila osebja, ki je vključeno v projekt, in b) države sodelujoče organizacije, iz katere prihaja to osebje.

|  |  |  |  |  |
| --- | --- | --- | --- | --- |
|  | **Menedžer** | **Učitelj/vodja usposa-bljanja/raziskovalec/ Mladinski delavec** | **Tehnično osebje** | **Administrativno osebje** |
| **B5.1** | **B5.2** | **B5.3** | **B5.4** |
| **Avstralija, Kanada, Kuvajt, Macao, Monako, Katar, San Marino, Švica, Združene države Amerike** | 294 | 241 | 190 | 157 |
| **Andora, Brunej, Japonska, Nova Zelandija, Singapur, Združeni arabski emirati, Vatikanska mestna država** | 280 | 214 | 162 | 131 |
| **Bahami, Bahrajn, Hongkong, Izrael, (Republika) Koreja, Oman, Saudova Arabija, Tajvan** | 164 | 137 | 102 | 78 |
| **Afganistan, Albanija, Alžirija, Angola, Antigva in Barbuda, Argentina, Armenija, Azerbajdžan, Bangladeš, Barbados, Belorusija, Belize, Benin, Butan, Bolivija, Bosna in Hercegovina, Bocvana, Brazilija, Burkina Faso, Burundi, Kambodža, Kamerun, Zelenortski otoki, Srednjeafriška republika, Čad, Čile, Kitajska, Kolumbija, Komori, Kongo, Demokratična republika Kongo, Cookovi otoki, Kostarika, Kuba, Džibuti, Dominika, Dominikanska republika, Ekvador, Egipt, Salvador, Ekvatorialna Gvineja Eritreja, Esvatini, Etiopija, Fidži, Gabon, Gambija, Gruzija, Gana, Grenada, Gvatemala, Gvineja, Gvineja Bissau, Gvajana, Haiti, Honduras, Indija, Indonezija, Iran, Irak, Slonokoščena obala, Jamajka, Jordanija, Kazahstan, Kenija, Kiribati, Demokratična ljudska republika Koreja, Kosovo, Kirgizistan, Laos, Libanon, Lesoto, Liberija, Libija, Madagaskar, Malavi, Malezija, Maldivi, Mali, Marshallovi otoki, Mavretanija, Mauritius, Mehika, Federativne države Mikronezije, Moldavija, Mongolija, Črna gora, Maroko, Mozambik, Mjanmar, Namibija, Nauru, Nepal, Nikaragva, Niger, Nigerija, Niue, Pakistan, Palau, Palestina, Panama, Papua Nova Gvineja, Paragvaj, Peru, Filipini, Ruanda, Sint Kitts in Nevis, Sveta Lucija, Saint Vincent in Grenadine, Samoa, Sao Tome in Principe, Senegal, Sejšeli, Sierra Leone, Salomonovi otoki, Somalija, Južna Afrika, Južni Sudan, Šrilanka, Sudan, Surinam, Sirija, Tadžikistan, Tanzanija, ozemlje Rusije, kot je priznano z mednarodnim pravom, ozemlje Ukrajine, kot je priznano z mednarodnim pravom, Tajska, Demokratična republika Vzhodni Timor, Togo, Tonga, Trinidad in Tobago, Tunizija, Turkmenistan, Tuvalu, Uganda, Urugvaj, Uzbekistan, Vanuatu, Venezuela, Vietnam, Jemen, Zambija, Zimbabve** | 88 | 74 | 55 | 39 |



Majhna partnerska sodelovanja

Kakšni so cilji majhnega partnerskega sodelovanja?

Majhna partnerska sodelovanja bodo organizacijam omogočila, da razvijejo in krepijo omrežja, povečajo svoje zmogljivosti za delovanje na nadnacionalni ravni, izmenjajo dobre prakse ter primerjajo ideje in metode na različnih področjih, povezanih s športom in telesno dejavnostjo. Izbrani projekti lahko tudi privedejo do otipljivih rezultatov in pričakuje se, da bodo razširjali rezultate svojih aktivnosti, čeprav na način, ki je sorazmeren z namenom in obsegom projekta. Majhna partnerska sodelovanja vključujejo različne organizacije, med drugim zlasti javne organe na lokalni, regionalni in nacionalni ravni, športne organizacije, organizacije, ki so povezane s športom, in izobraževalne organe. Prizadevala si bodo zlasti za zagotavljanje stalnosti pripravljalnih ukrepov iz leta 2013 in so zlasti ukrepi, namenjeni:

* spodbujanju socialnega vključevanja in enakih možnosti v športu;
* spodbujanju tradicionalnih evropskih športov in iger;
* podpiranju mobilnost prostovoljcev, trenerjev, menedžerjev in osebja neprofitnih športnih organizacij;
* varovanju športnikov, zlasti najmlajših, pred zdravstvenimi in varnostnimi tveganji z izboljšanjem pogojev za trening in tekmovanja;
* spodbujanju izobrazbe v športu in prek njega, s posebnim poudarkom na razvoju spretnosti.

Majhna partnerska sodelovanja bi morala spodbujati ustvarjanje in razvijanje evropskih omrežij na področju športa. Na podlagi teh lahko EU zagotovi priložnosti za okrepljeno sodelovanje med deležniki, ki ne bi obstajale brez ukrepa EU. Majhna partnerska sodelovanja bi morala tudi krepiti sinergije z lokalnimi, regionalnimi, nacionalnimi in mednarodnimi politikami ter med njimi, da spodbujajo športno in telesno dejavnost ter reševanje s športom povezanih izzivov.

Majhna partnerska sodelovanja bi morala vključevati najmanj en lokalni ali regionalni športni klub.

Komisija bo prek Izvajalske agencije v enem letu izvedla en krog izbirnega postopka.

Katere aktivnosti so podprte v okviru tega ukrepa?

Erasmus+ ponuja izjemno prilagodljivost v zvezi z aktivnostmi, ki jih lahko izvajajo majhna partnerska sodelovanja, če je v predlogu utemeljeno, da so te aktivnosti najustreznejše za doseganje ciljev, opredeljenih za projekt. Majhna partnerska sodelovanja lahko običajno izvedejo široko paleto aktivnosti, na primer:

* mreženje med deležniki;
* spodbujanje, opredeljevanje in deljenje dobrih praks;
* pripravo, razvoj in izvajanje modulov in orodij za izobraževanje in usposabljanje;
* aktivnosti ozaveščanja o dodani vrednosti športa in telesne dejavnosti v zvezi z osebnim, družbenim in poklicnim razvojem posameznikov;
* konference, seminarje, srečanja, dogodke in ukrepe za ozaveščanje, ki podpirajo navedene aktivnosti.

Kdo lahko sodeluje v majhnem partnerskem sodelovanju?

V majhnih partnerskih sodelovanjih lahko sodeluje katera koli vrsta javnih institucij ali organizacij, dejavnih na področju športa in telesne dejavnosti. Glede na cilj projekta bi v majhna partnerska sodelovanja moral biti vključen ustrezen in raznolik nabor partnerjev, da lahko ustvarijo vzajemne koristi na podlagi različnih izkušenj, profilov in strokovnega znanja ter ustrezne in visokokakovostne rezultate projekta.

Majhna partnerska sodelovanja so namenjena sodelovanju med organizacijami s sedežem v državah Programa.

Majhno partnersko sodelovanje bi moralo vključevati:

prijavitelja/koordinatorja: organizacija, ki odda predlog projekta v imenu vseh partnerjev. Ko je projekt odobren, prijavitelj/koordinator postane glavni upravičenec nepovratnih sredstev EU in podpiše sporazum o nepovratnih sredstvih. Za več informacij o finančni in pogodbeni ureditvi glej del C tega vodnika. V njegovo vlogo koordinacije so zajete naslednje dolžnosti:

* predstavlja sodelujoče organizacije in deluje v njihovem imenu v odnosu do Evropske komisije;
* nosi finančno in pravno odgovornost za primerno operativno, administrativno in finančno izvajanje celotnega projekta;
* koordinira partnersko sodelovanje v sodelovanju z vsemi drugimi partnerji projekta;
* prejme finančno podporo EU v okviru programa Erasmus+ in je odgovoren za razdelitev sredstev med partnerje, vključene v projekt;

partnerje: organizacije, ki aktivno prispevajo k pripravi, izvajanju in ocenjevanju majhnega partnerskega sodelovanja.

Kakšna so merila za oceno majhnega partnerskega sodelovanja?

Seznam v nadaljevanju navaja uradna merila, ki jih mora izpolniti majhno partnersko sodelovanje za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Upravičene sodelujoče organizacije** | Katera koli organizacija ali javni organ, dejaven na področju športa, s sedežem v državi Programa ali kateri koli partnerski državi sveta (glej razdelek „Upravičene države“ v delu A tega vodnika).  Taka organizacija je lahko na primer (neizčrpen seznam):   * javni organ, pristojen za področje športa, na lokalni, regionalni ali nacionalni ravni; * nacionalni olimpijski komite ali nacionalno športno združenje; * športna organizacija na lokalni, regionalni ali nacionalni ravni; * nacionalna športna liga; * športni klub; * organizacija ali zveza, ki predstavlja športnike; * organizacija ali zveze, ki predstavljajo strokovnjake in prostovoljce na področju športa (na primer trenerje, menedžerje itd.); * organizacija, ki predstavlja gibanje „šport za vse“; * organizacija, aktivna na področju spodbujanja telesne dejavnosti; * organizacija, ki predstavlja sektor rekreativnih aktivnosti. |
| **Kdo se lahko prijavi?** | Prijavitelj je lahko katera koli sodelujoča organizacija s sedežem v državi Programa. Ta organizacija se prijavi v imenu vseh sodelujočih organizacij, ki so vključene v projekt. |
| **Število in profil sodelujočih organizacij** | Majhno partnersko sodelovanje je mednarodno in vključuje vsaj tri organizacije iz treh različnih držav Programa. Ni omejenega števila sodelujočih organizacij. Vendar so proračunska sredstva za vodenje in izvajanje projekta omejena navzgor (znesek enakovreden petim partnerjem). Ob oddaji vloge za nepovratna sredstva morajo biti opredeljene vse sodelujoče organizacije. |
| **Trajanje projekta** | Od 12 do 24 mesecev. Trajanje mora biti izbrano ob prijavi (12, 18 ali 24 mesecev) na podlagi cilja projekta in vrste aktivnosti, ki so predvidene v tem času. |
| **Kraji izvajanja aktivnosti** | Aktivnosti se morajo izvajati v (eni ali več) državah organizacij, ki sodelujejo v majhnem partnerskem sodelovanju. |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **2. aprila do 17. ure (po bruseljskem času)** za projekte, ki se začnejo 1. januarja naslednjega leta. |
| **Kako se prijaviti?** | Za več podrobnosti o postopku prijave glej del C tega vodnika. |

Organizacije prijaviteljice bodo ocenjene z ustreznimi merili za izključitev in izbor. Za več informacij glej del C tega vodnika.

Merila za dodelitev

Projekti bodo v okviru teh kategorij ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * ustreznost predloga v zvezi s:   + cilji evropskih politik na področju športa;   + cilji in prednostnimi nalogami tega ukrepa (glej poglavje „Kakšni so cilji majhnega partnerskega sodelovanja?“); * v kolikšni meri:   + predlog temelji na pravi in ustrezni analizi potreb;   + so cilji jasno opredeljeni, realistični in obravnavajo vprašanja, ki so poveza-na s sodelujočimi organizacijami in ciljnimi skupinami;   + je predlog inovativen in/ali dopolnjuje druge pobude, ki jih že izvajajo sodelujoče organizacije;   + predlog prispeva dodano vrednost na ravni EU z rezultati, ki jih ne bi bilo mogoče doseči z izvajanjem aktivnosti v samo eni državi. |
| **Kakovost  zasnove in izvedbe projekta (največ 20 točk)** | * jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje; * usklajenost ciljev projekta, metodologije, aktivnosti in predlaganega proračuna; * kakovost in izvedljivost predlagane metodologije; * obstoj in kakovost praktičnih ureditev (časovni razpored, organizacija, naloge in odgovornosti so dobro opredeljeni in realistični); * obstoj in ustreznost ukrepov za nadzor kakovosti, da se zagotovijo visokokako-vostna izvedba projekta, pravočasni zaključek in poraba sredstev v okviru prora-čuna; * v kolikšni meri je projekt stroškovno učinkovit in dodeljuje ustrezna sredstva posameznih aktivnostim. |
| **Kakovost projektne skupine in dogovorov  o sodelovanju (največ 20 točk)** | * v kolikšni meri:   + kadar je to ustrezno, projekt vključuje ustrezen nabor sodelujočih organiza-cij, ki se dopolnjujejo in imajo potreben profil, izkušnje in strokovno znanje za uspešno izvedbo vseh vidikov projekta, vključno s potrebnim profilom in kapacitetami znanja na področju športne politike in prakse;   + sta iz porazdelitve odgovornosti in nalog razvidna zavezanost in aktivno prispevanje vseh sodelujočih organizacij;   + kadar je to ustrezno, v kolikšni meri vključenost sodelujoče organizacije iz partnerske države prispeva bistveno dodano vrednost k projektu. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta:   + na udeležence in sodelujoče organizacije med življenjskim ciklom projekta in po njem;   + na druga področja, poleg organizacij in posameznikov, ki neposredno sode-lujejo v projektu, na lokalni, regionalni, nacionalni in/ali evropski ravni; * kakovost načrta za razširjanje: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * če je ustrezno, v kolikšni meri predlog opiše, kako se bo omogočil prost dostop z odprtimi licencami do ustvarjenih gradiv, dokumentov in nosilcev podatkov ter kako se bo o njih obveščalo; predlog ne vsebuje nesorazmernih omejitev; * kakovost načrtov za zagotavljanje trajnosti projekta: ali lahko projekt po porabi nepovratnih sredstev EU še naprej dosega učinek in rezultate. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 10 točk za kategoriji „Kakovost zasnove in izvedbe projekta“ in „Kakovost projektne skupine in dogovorov o sodelovanju“.

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |
| --- |
| **Najvišja dodeljena nepovratna sredstva za majhna partnerska sodelovanja: 60 000 EUR.** |

|  |  |  |  |  |  |
| --- | --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | | **Pravilo dodelitve** |
| **Upravljanje in izvajanje projekta** | Upravljanje projekta (npr. načrtovanje, finance, koordinacija in obveščanje med partnerji itd.); gradiva, orodja, pristopi itd. za učenje/poučevanje/usposabljanje v malem obsegu. Virtualno sodelovanje in aktivnosti lokalnih projektov; obveščanje, spodbujanje in razširjanje (npr. brošure, zloženke, spletne informacije itd.). | Prispevek  za stroške  na enoto | Prispevek za aktivnosti koordinatorske organizacije:  500 EUR na mesec | Največ  1 500 EUR na mesec | Glede na trajanje majhnega partnerskega sodelovanja in število vključenih sodelujočih organizacij. |
| Prispevek  za stroške  na enoto | Prispevek za aktivnosti drugih sodelujočih organizacij:  250 EUR na organizacijo  na mesec |
| **Mednarodna projektna srečanja** | Udeležba na srečanjih med partnerji projekta, ki jih gosti ena od sodelujočih organizacij, za namene izvajanja in koordinacije; Prispevek za potne stroške in stroške bivanja | Prispevek  za stroške  na enoto | Za razdalje od 100 do  1 999 km: 575 EUR na udeleženca na srečanje | | Pogoj: prijavitelji morajo utemeljiti potrebo po srečanjih glede na število srečanj in vključene udeležence. Razdaljo je treba izračunati s kalkulatorjem razdalje, ki ga podpira Evropska komisija. |
| Za razdalje 2 000 km ali več: 760 EUR na udeleženca na srečanje | |
| **Izredni stroški** | Prispevek za dejanske stroške, povezane z oddajo naročil podizvajalcem ali nakupom blaga in storitev. | Dejanski stroški | 80 % upravičenih stroškov Največ 10 000 EUR na projekt (brez stroškov za zagotavljanje finančnega jamstva) | | Pogoj: oddaja naročil podizvajalcem mora biti povezana s storitvami, ki jih sodelujoče organizacije iz utemeljenih razlogov ne morejo neposredno zagotoviti. V zvezi z opremo se ne more upoštevati standardna pisarniška oprema ali oprema, ki jo običajno uporabljajo sodelujoče organizacije. |

Neprofitne evropske športne prireditve

Kakšni so cilji neprofitne evropske športne prireditve?

Namen tega ukrepa je podpirati:

* prostovoljstvo v športu;
* socialno vključenost skozi šport;
* enakost med spoloma v športu:
* fizično dejavnost za izboljšanje zdravja;
* izvajanje evropskega tedna športa.

Komisija bo prek Izvajalske agencije v enem letu izvedla en krog izbirnega postopka.

Okvirna razdelitev za različne kategorije neprofitnih evropskih športnih prireditev:

* približno 30 % za dogodke za izvedbo evropskega tedna športa;
* približno 70 % za dogodke, ki niso povezani z evropskim tednom športa (povezani so na primer s prostovoljstvom v športu, socialno vključenostjo skozi šport, enakostjo spolov v športu, zdravju koristnimi telesnimi dejavnostmi).

Približno štirje dogodki bi morali biti izbrani za izvedbo evropskega tedna športa. Osredotočeni bi morali biti na teme, ki so opredeljene za izvedbo evropskega tedna športa (in sicer: izobraževanje, delovna mesta, zunanje aktivnosti, športni klubi in fitness centri).

Izbrati bi bilo treba približno osem dogodkov, ki niso povezani z evropskim tednom športa. V zvezi z zgornjimi temami (tj. prostovoljstvo, socialna vključenost, spol, telesna dejavnost za krepitev zdravja (HEPA)) bi se moral najmanj en dogodek osredotočati na zunanjo razsežnost športa (na primer športno diplomacijo), najmanj eden pa na vlogo množičnega športa pri podpiranju ciljev tega ukrepa (prostovoljstvo v športu, socialna vključenost v športu in prek njega, enakost spolov v športu, zdravju koristne telesne dejavnosti).

Pri vseh prireditvah bi se morala spodbujati enakost spolov. Spodbujati bi se moralo sodelovanje s partnerskimi državami.

Kaj je neprofitna evropska športna prireditev?

Ta ukrep zagotavlja finančno podporo za:

* športne prireditve na evropski ravni, ki so organizirane v eni državi Programa;
* nacionalne prireditve – ki jih organizirajo organizacije ali javni organi, aktivni na področju športa, v več državah Programa hkrati.

Pričakovani rezultati teh prireditev so:

* večja ozaveščenost o vlogi športa pri spodbujanju socialnega vključevanja, enakih možnosti in telesne dejavnosti, ki izboljšuje zdravje;
* večja udeležba v športu, telesni dejavnosti in prostovoljstvu.

Katere aktivnosti so podprte v okviru tega ukrepa?

Podpora prireditvam pomeni dodelitev nepovratnih sredstev EU posameznim organizacijam, ki so odgovorne za pripravo, organizacijo in nadaljnje spremljanje določene prireditve. V okviru tega ukrepa bodo podprte naslednje standardne aktivnosti (neizčrpen seznam):

* priprava prireditve;
* organizacija izobraževanja za športnike, mentorje, organizatorje in prostovoljce pred prireditvijo;
* organizacija prireditve;
* organizacija spremljevalnih aktivnosti športne prireditve (konference, seminarji);
* izvajanje aktivnosti po prireditvi (ocenjevanje, priprava prihodnjih načrtov);
* aktivnosti obveščanja, povezane s temo prireditve.

Katere aktivnosti niso upravičene v okviru tega ukrepa?

* Športna tekmovanja, ki jih redno organizirajo mednarodne, evropske ali nacionalne športne zveze/lige;
* profesionalna športna tekmovanja.

Kakšna so merila za oceno neprofitne evropske športne prireditve?

Seznam v nadaljevanju navaja uradna merila, ki jih mora izpolniti neprofitna evropska športna prireditev za upravičenost do nepovratnih sredstev Erasmus+:

Merila za upravičenost

|  |  |
| --- | --- |
| **Kdo se lahko prijavi?** | Kateri koli javni organi ali organizacija, ki je aktivna na področju športa in ima sedež v državi Programa. Taka organizacija je lahko na primer (neizčrpen seznam):  javni organ, pristojen za področje športa, na lokalni, regionalni ali nacionalni ravni;  športna organizacija na lokalni, regionalni, nacionalni, evropski ali mednarodni ravni;  koordinator nacionalne prireditve, organizirane v okviru evropske prireditve na področju športa. |
| **Upravičeni dogodki in udeleženci** | Športne prireditve na evropski ravni, organizirane v eni državi, morajo vključevati udeležence iz vsaj 10 držav Programa  ALI  športne prireditve, organizirane v več državah Programa hkrati, morajo vključevati udeležence iz vsaj 10 držav Programa. Ta pogoj je izpolnjen, če ti udeleženci sodelujejo pri vseh prireditvah. Ob oddaji vloge za nepovratna sredstva morajo biti opredeljene vse sodelujoče organizacije. |
| **Trajanje projekta** | Največ 1 leto (od priprav prireditve do nadaljnjega spremljanja). |
| **Datumi prireditve** | Prireditve morajo potekati v naslednjem letu (kadar koli do 31. oktobra). |
| **Kje se prijaviti?** | Pri Izvajalski agenciji za izobraževanje, avdiovizualno področje in kulturo v  Bruslju. |
| **Kdaj se prijaviti?** | Prijavitelji morajo vlogo za nepovratna sredstva oddati do **2.** **aprila** **do 17. ure (po bruseljskem času)** za projekte, ki se začnejo 1. novembra istega leta. |
| **Kako se prijaviti?** | Za več podrobnosti o postopku prijave glej del C tega vodnika. |

Organizacije prijaviteljice bodo ocenjene z ustreznimi **merili za izključitev in izbor**. Za več informacij glej del C tega vodnika.

Merila za dodelitev

Projekti bodo ocenjeni z naslednjimi merili:

|  |  |
| --- | --- |
| **Ustreznost projekta  (največ 30 točk)** | * ustreznost predloga v zvezi s: * cilji evropskih politik na področju športa; * cilji in prednostnimi nalogami tega ukrepa (glej poglavje „Kakšni so cilji neprofitne evropske športne prireditve?“ ). * v kolikšni meri: * predlog temelji na pravi in ustrezni analizi potreb; * so cilji jasno opredeljeni, realistični in obravnavajo vprašanja, ki so povezana s sodelujočimi organizacijami in ciljnimi skupinami; * je predlog inovativen in/ali dopolnjuje druge pobude, ki jih že izvajajo sodelujoče organizacije; * predlog prispeva dodano vrednost na ravni EU z rezultati, ki jih ne bi bilo mogoče doseči z izvajanjem aktivnosti v samo eni državi. |
| **Kakovost zasnove in izvedbe projekta (največ 40 točk)** | * jasnost, celovitost in kakovost delovnega programa, vključno z ustreznimi fazami za pripravo, izvajanje, spremljanje, ocenjevanje in razširjanje; * usklajenost ciljev projekta, metodologije, aktivnosti in predlaganega proračuna; * kakovost in izvedljivost predlagane metodologije; * obstoj in kakovost praktičnih ureditev (časovni razpored, organizacija, naloge in odgovornosti so dobro opredeljeni in realistični); * obstoj in ustreznost ukrepov za nadzor kakovosti, da se zagotovijo visokokakovostna izvedba projekta, pravočasni zaključek in poraba sredstev v okviru proračuna; * v kolikšni meri je projekt stroškovno učinkovit in dodeljuje ustrezna sredstva posameznih aktivnostim. |
| **Učinek in razširjanje (največ 30 točk)** | * kakovost ukrepov za ocenjevanje rezultatov projekta; * morebitni učinek projekta: * na udeležence in sodelujoče organizacije med življenjskim ciklom projekta in po njem; * na druga področja, poleg organizacij in posameznikov, ki neposredno sodelujejo v projektu, na lokalni, regionalni, nacionalni in/ali evropski ravni; * kakovost načrta za razširjanje: ustreznost in kakovost ukrepov, katerih cilj je izmenjava rezultatov projekta v sodelujočih organizacijah in drugod; * kakovost ukrepov za zagotavljanje prepoznavnosti ter medijsko poročanje o prireditvi in podpori EU. |

Za upoštevanje pri dodeljevanju sredstev morajo predlogi doseči vsaj 60 točk. Poleg tega morajo doseči vsaj polovico vseh možnih točk v vsaki od navedenih kategorij meril za dodelitev (tj. vsaj 15 točk za kategoriji „Ustreznost projekta“ ter „Učinek in razširjanje“; 20 točk za kategorijo „Kakovost zasnove in izvedbe projekta“).

Kakšna so pravila za dodelitev sredstev?

Proračun projekta je treba pripraviti v skladu z naslednjimi pravili za dodelitev sredstev (v EUR):

|  |  |  |  |  |
| --- | --- | --- | --- | --- |
| **Upravičeni stroški** | | **Mehanizem financiranja** | **Znesek** | **Pravilo dodelitve** |
| **Stroški aktiv-nosti** | Stroški, neposredno povezani z izvajanjem dopolnilnih aktivnosti projekta, vključno z naslednjimi:  upravičeni neposredni stroški:   * osebje; * potni stroški in stroški bivanja; * oprema; * potrošni material in dobava; * oddaja naročil podizvajalcem; * dajatve, davki in stroški; * drugi stroški.   Posredni stroški:  Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. | Dejanski stroški | Najvišja dodeljena nepovratna sredstva:   * za neprofitne evropske športne prireditve, organizirane med evropskim tednom športa: **300 000 EUR;** * za neprofitne evropske športne prireditve, ki niso povezane z evropskim tednom športa: * srednje obsežni dogodki: **največ 500 000 EUR;**   Največ 80 % skupnih upravičenih stroškov. | Pogoj: zahtevani proračun je upravičen glede na načrto-vane aktivnosti. |

Del C – Informacije za prijavitelje

Vse tiste organizacije (vključno z neformalnimi skupinami), ki nameravajo oddati predlog projekta za finančno podporo EU v okviru programa Erasmus+, naj si skrbno preberejo to poglavje, napisano v skladu z določbami veljavne finančne uredbe[[237]](#footnote-238), ki se uporablja za splošni proračun Evropske unije (v nadaljnjem besedilu: finančna uredba EU).

Posamezniki niso upravičeni do oddaje predlogov projektov v okviru programa Erasmus+, razen tisti, ki se prijavljajo v imenu skupine (vsaj štirih) mladih, ki so aktivni na področju mladinskega dela, vendar ne nujno v okviru mladinske organizacije (v nadaljnjem besedilu: neformalna skupina mladih).

Kaj je treba storiti za oddajo prijave za Erasmus+?

Za oddajo predloga projekta Erasmus+ morajo prijavitelji slediti naslednjim štirim korakom:

* vsaka organizacija, vključena v prijavo, se mora registrirati:
  + Za ukrepe, ki jih upravlja izvajalska agencija, se morajo organizacije registrirati na portalu za financiranje in razpisne priložnosti in morajo prejeti identifikacijsko kodo udeleženca (PIC). Organizacijam/skupinam, ki so kodo PIC že prejele v okviru sodelovanja v drugih programih EU, se ni treba več registrirati. Koda PIC, pridobljena v okviru prejšnje registracije, se lahko uporablja tudi za prijavo v okviru programa Erasmus+.
  + Za ukrepe, ki jih upravljajo nacionalne agencije, se morajo organizacije registrirati v sistemu za registracijo organizacij za Erasmus+ in evropsko solidarnostno enoto ter prejeti identifikacijsko kodo organizacije. Organizacije, ki imajo kodo PIC in so se že prej prijavile za financiranje v programih Erasmus+ ali evropske solidarnostne enote prek nacionalnih agencij, naj se ne registrirajo znova – identifikacijska koda organizacije jim bo dodeljena samodejno.
* preverjanje skladnosti z merili Programa za ustrezen ukrep/področje;
* preverjanje finančnih pogojev;
* izpolnitev in oddaja prijavnega obrazca.

Korak 1: registracija organizacije

Vse organizacije, vključene v prijavo, se morajo registrirati, če tega še niso storile.

Ukrepi, ki jih upravlja izvajalska agencija

Za registracijo na portalu za financiranje in razpisne priložnosti mora oseba, ki predstavlja organizacijo (ali neformalno skupino mladih), slediti naslednjim korakom:

* ustvarjanje računa za prijavo EU (razen če oseba, ki predstavlja organizacijo/skupino, že ima račun). Nove račune za prijavo EU je mogoče ustvariti na naslednjem spletišču: <https://webgate.ec.europa.eu/cas/> ;
* dostop do portala za financiranje in razpisne priložnosti na spletišču [https://ec.europa.eu/info/funding-tenders/opportunities/portal/screen/home](https://ec.europa.eu/info/funding-tenders/opportunities/portal/screen/home%20) in registracija v imenu organizacije/skupine. Navodila in pogosto zastavljena vprašanja so na voljo na portalu.

Organizacija/skupina se mora registrirati le enkrat. Ko je registracija končana, organizacija/skupina prejme identifikacijsko kodo udeleženca (PIC). Koda PIC je edinstveni identifikator, ki je potreben za oddajo prijave in organizaciji/skupini omogoča preprostejše izpolnjevanje prijavnih obrazcev (tj. z vnosom kode PIC v obrazec se v obrazcu samodejno prikažejo vse informacije, ki jih je zagotovila organizacija/skupina ob registraciji).

Ukrepi, ki jih upravljajo nacionalne agencije

Za registracijo v sistemu za registracijo organizacij za Erasmus+ in evropsko solidarnostno enoto, mora oseba, ki zastopa organizacijo (oziroma neformalno skupino mladih) izvesti te korake:

* Ustvariti prijavni račun za EU (razen če oseba, ki zastopa organizacijo/skupino že ima račun). Nove prijavne račune za EU je mogoče ustvariti na tem spletnem naslovu: <https://webgate.ec.europa.eu/cas/eim/external/register.cgi>
* Dostopiti do sistema za registracijo organizacij za Erasmus+ in evropsko solidarnostno enoto <https://webgate.ec.europa.eu/erasmus-esc/organisation-registration> in se registrirati v imenu organizacije/skupine.

Organizaciji/skupini se je potrebno registrirati samo enkrat. Ko je registracija dokončana, bo organizacija/skupina pridobila identifikacijsko kodo organizacije.

Organizacije, ki imajo kodo PIC in so se že prej prijavile za financiranje v programih Erasmus+ ali evropskih solidarnostnih enotah prek nacionalnih agencij, bodo samodejno prejele identifikacijsko kodo organizacije. Organizacija lahko preveri svojo identifikacijsko kodo ali spremeni informacije, ki so povezane z organizacijo, v sistemu za registracijo organizacij za Erasmus+ in evropske solidarnostne enote.

Kot pri kodi PIC boste z vnosom identifikacijske kode organizacije v obrazec naložili vse informacije, ki jih je navedla organizacija/skupina v fazi registracije, in jih prikazali v obrazcu.

Dokaz o pravnem statusu in finančni zmogljivosti

Kot del postopka registracije morajo organizacije naložiti tudi naslednje dokumente:

* obrazec za pravno osebo (ta obrazec je mogoče prenesti s spletišča Evropske komisije: <http://ec.europa.eu/budget/contracts_grants/info_contracts/legal_entities/legal_entities_en.cfm>) ;
* obrazec za finančno identifikacijo. Obrazec je treba izpolniti glede na državo, kjer se nahaja banka računa organizacije, čeprav ima organizacija prijaviteljica uradni sedež v drugi državi (ta obrazec je mogoče prenesti z naslova: <http://ec.europa.eu/budget/contracts_grants/info_contracts/financial_id/financial_id_en.cfm>).

Za nepovratna sredstva, ki presegajo 60 000 EUR, bodo prijavitelji morda morali naložiti posebne dokumente za dokazilo njihove finančne zmogljivosti. Za več informacij glej poglavje „Merila za izbor“ v nadaljevanju.

Obrazec za finančno identifikacijo je treba zagotoviti samo za organizacijo prijaviteljico in se za partnerske organizacije ne zahteva.

Korak 2: preverjanje skladnosti z merili Programa

Med razvojem projekta in pred oddajo vloge za podporo EU morajo sodelujoče organizacije preveriti, ali projekt upošteva naslednja merila glede upravičenosti, izključitve, izbora in dodelitve.

Merila za upravičenost

Merila za upravičenost so povezana predvsem z vrsto projekta in aktivnosti (vključno s trajanjem, sodelujočimi organizacijami itd., kadar je to ustrezno), ciljno skupino (npr. status in število vključenih udeležencev) in pogoji za oddajo vloge za nepovratna sredstva v okviru takega projekta (npr. roki za oddajo, pravilno izpolnjen prijavni obrazec itd.).

Za upravičenost mora projekt izpolniti vsa merila za upravičenost, ki so povezana z ukrepom, v okviru katerega se odda predlog projekta. Če projekt ne izpolnjuje teh meril ob prijavi, bo zavrnjen brez nadaljnjega ocenjevanja. V primeru mobilnosti in štipendij EMJMD, podprtih v okviru ključnega ukrepa 1 ali ključnega ukrepa 2, se lahko nekatera merila za upravičenost (npr. trajanje, profil udeležencev itd.) izjemoma preverijo le med izvajanjem projekta ali v zadnji fazi poročanja (ne ob prijavi). Ob prijavi morajo prijavitelji izjaviti, da bo projekt izpolnjeval ta merila. Če pa se med izvajanjem projekta ali v zadnji fazi poročanja ugotovi, da ta merila niso bila izpolnjena, se lahko udeleženci ali aktivnost štejejo za neupravičene, zaradi česar se lahko zniža znesek nepovratnih sredstev EU, ki je bil prvotno dodeljen projektu, ali pa je treba ta znesek vrniti.

**Za prijavitelje iz Združenega kraljestva:** Po začetku veljavnosti sporazuma o izstopu med EU in Združenim kraljestvom[[238]](#footnote-239) 1. februarja 2020, zlasti v skladu s členom 127(6), členom 137 in členom 138 sporazuma, sklicevanja na fizične ali pravne osebe s prebivališčem ali sedežem v državi članici Evropske unije vključujejo fizične ali pravne osebe s prebivališčem ali sedežem v Združenem kraljestvu. Osebe s prebivališčem v Združenem kraljestvu in subjekti iz Združenega kraljestva so zato upravičeni do sodelovanja pri vseh ukrepih v sklopu tega programa do njegovega zaključka.

Posebna merila za upravičenost, ki veljajo za posamezne ukrepe, ki se izvajajo z Vodnikom za prijavitelje Erasmus+, so opisana v delu B tega vodnika.

Merila za izključitev

V skladu s členoma 136-140 in/ali 141 finančne uredbe EU bo prijavitelj izključen iz sodelovanja na razpisih za zbiranje predlogov v okviru programa Erasmus+ ali zavrnjen v postopku dodelitve nepovratnih sredstev, če je v kateri koli od naslednjih okoliščin:[[239]](#footnote-240):

a) je prijavitelj v stečaju, postopku zaradi insolventnosti ali postopku likvidacije, kadar njegova sredstva upravlja likvidator ali sodišče, kadar ima dogovor z upniki, če so njegove poslovne dejavnosti začasno ustavljene ali kadar je v kakršni koli podobni situaciji, ki nastane zaradi podobnega postopka, določenega v zakonodaji Unije ali nacionalnem pravu;

b) je s pravnomočno sodbo ali pravnomočno upravno odločbo ugotovljeno, da prijavitelj krši svoje obveznosti v zvezi s plačilom davkov ali prispevki za socialno varnost v skladu z veljavnim pravom;

c) je bilo s pravnomočno sodbo ali pravnomočno upravno odločbo ugotovljeno, da je prijavitelj zagrešil hudo kršitev poklicnih pravil, s tem ko je kršil veljavne zakone ali druge predpise ali etične standarde stroke, ki ji pripada, ali s tem, ko je ravnal krivdno, pri čemer to ravnanje, če kaže na naklep ali hudo malomarnost, vpliva na njegovo strokovno verodostojnost, med drugim zlasti na naslednje:

(i) zavajanje z namenom goljufije ali iz malomarnosti pri dajanju informacij, ki se zahtevajo zaradi preverjanja neobstoja razlogov za izključitev ali izpolnjevanja meril upravičenosti ali meril za izbor ali pri izpolnjevanju pravnih obveznosti;

(ii) sklepanje dogovorov z drugimi osebami ali subjekti z namenom izkrivljanja konkurence;

(iii) kršenje pravic intelektualne lastnine;

(iv) poskus vplivanja na postopek odločanja odgovornega odredbodajalca med postopkom dodeljevanja;

(v) poskus pridobitve zaupnih informacij, zaradi katerih bi lahko imel neupravičeno prednost v postopku dodeljevanja;

d) je bilo s pravnomočno sodbo ugotovljeno, da je prijavitelj kriv česarkoli od naslednjega:

(i) goljufija v smislu člena 3 Direktive (EU) 2017/1371 Evropskega parlamenta in Sveta[[240]](#footnote-241) in člena 1 Konvencije o zaščiti finančnih interesov Evropskih skupnosti, pripravljene z Aktom Sveta z dne 26. julija 1995[[241]](#footnote-242);

(ii) korupcija, kot je opredeljena v členu 4(2) Direktive (EU) 2017/1371 ali aktivna korupcija v smislu člena 3 Konvencije o boju proti korupciji uradnikov Evropskih skupnosti ali uradnikov držav članic Evropske unije, pripravljene z Aktom Sveta z dne 26. maja 1997[[242]](#footnote-243)ali dejanjem, o katerem govori člen 2(1) Okvirnega sklepa Sveta 2003/568/PNZ[[243]](#footnote-244), ali korupcija, kot je opredeljena v drugih veljavnih zakonih;

(iii) ravnanje, povezano s hudodelsko združbo, kot je navedeno v členu 2 Okvirnega sklepa Sveta 2008/841/PNZ[[244]](#footnote-245);

(iv) pranje denarja ali financiranje terorizma v smislu člena 1(3), (4) in (5) Direktive (EU) 2015/849 Evropskega parlamenta in Sveta[[245]](#footnote-246);

(v) terorističnih kaznivih dejanj oziroma kaznivih dejanj, povezanih s terorističnimi dejavnostmi, kot so opredeljena v členu 1 oziroma 3 Okvirnega sklepa Sveta 2002/475/PNZ[[246]](#footnote-247), ali spodbujanja k storitvi takšnih kaznivih dejanj, pomoči ali podpore pri tem ali poskusa storitve takšnih kaznivih dejanj, kot je navedeno v členu 4 tega sklepa;

(vi) vpletenost v delo otrok ali druga kazniva dejanja, povezana s trgovino z ljudmi, kot je navedeno v členu 2 Direktive 2011/36/EU Evropskega parlamenta in Sveta[[247]](#footnote-248);

e) prijavitelju je zelo pomanjkljivo izpolnjeval glavne naloge pri izvrševanju pravnih obveznosti, ki se financirajo iz proračuna, kar je:

(i) privedlo do predčasnega preklica pravnih obveznosti;

(ii) privedlo do uporabe pavšalnih odškodnin ali drugih pogodbenih kazni; ali;

(iii) bilo razkrito s strani odredbodajalca, OLAF ali Računskega sodišča po preverjanju, reviziji ali preiskavi;

f) je s pravnomočno sodbo ali pravnomočno upravno odločbo ugotovljeno, da je prijavitelj storil nepravilnost v smislu člena 1(2) Uredbe Sveta (ES, Euratom) št. 2988/95[[248]](#footnote-249);

g) je s pravnomočno sodbo ali pravnomočno upravno odločbo ugotovljeno, da je prijavitelj ustanovil subjekt v drugi jurisdikciji z namenom zaobiti davčne, socialne in druge pravne obveznosti v jurisdikciji, kjer ima registriran sedež, upravo ali glavni kraj poslovanja;

h) je s pravnomočno sodbo ali pravnomočno upravno odločbo ugotovljeno, da je bil subjekt ustanovljen z namenom iz točke (g) zgoraj;

i) če ni nobene pravnomočne sodbe, ali kadar je ustrezno, pravnomočne upravne odločbe in je prijavitelj v eni od okoliščin iz točk od (c) (d), (f), (g) in (h) zgoraj zlasti zaradi:

i. dejstev, ugotovljenih med revizijami ali preiskavami, ki so jih izvedle EPPO za tiste države članice okrepljenega povezovanja v skladu z Uredbo sveta (EU) 2017/1939, Računsko sodišče, OLAF ali notranji revizor ali med katerim koli drugim preverjanjem, revizijo ali nadzorom, za katero je odgovoren odredbodajalec;

ii. nepravnomočnih upravnih odločb, ki lahko vključujejo disciplinske ukrepe, ki jih je sprejel pristojni nadzorni organ, odgovoren za to, da preveri, ali se uporabljajo standardi poklicne etike;

iii. dejstev, navedenih v sklepih oseb in subjektov, ki upravljajo sredstva Unije v skladu s točko (c) prvega pododstavka člena 62(1);

iv. informacij, ki se prenašajo v skladu s točko (d) člena 142(2) Finančne uredbe EU, s strani entitet, ki upravljajo sredstva Unije v skladu s točko (b) prvega pododstavka člena 62(1) Finančne uredbe EU.

v. sklepov Komisije v zvezi s kršitvijo pravil Unije o konkurenci ali sklepov nacionalnega pristojnega organa v zvezi s kršitvijo prava Unije o konkurenci ali nacionalnega konkurenčnega prava.

vi) sklepov o izključitvi, ki jih sprejme odredbodajalec institucije EU, evropskega urada ali agencije ali urada EU.

j) prijavitelj iz člena 135(2), kjer:

i. fizična ali pravna oseba, ki je član administrativnega, upravnega ali nadzornega organa prijavitelja iz člena 135(2) ali oseba, ki je pravni zastopnik prijavitelja, ima možnost odločanja ali nad njim nadzor, se je znašla v eni ali več situacij iz točk (c) do (h) zgoraj;

ii. fizična ali pravna oseba, ki prevzame neomejeno odgovornost za dolgove prijavitelja iz člena 135(*2*), se je znašla v eni ali več situacij iz točk (a) ali (b) zgoraj;

iii. fizična oseba, ki je bistvena za dodeljevanje ali uresničevanje pravnih obveznosti se je znašla v eni ali več situacij iz točk (c) do (*h*) zgoraj.

Če je prijavitelj v kateri koli od navedenih situacij za izključitev, mora navesti ukrepe, ki jih je sprejel za odpravo situacije za izključitev, s čimer dokaže, da je zanesljiv. Ukrepi lahko vključujejo na primer tehnične, organizacijske in kadrovske ukrepe za preprečitev nadaljnjih ponovitev, nadomestilo za škodo ali plačilo glob. To ne velja za situacije iz točke (d) tega oddelka.

V primerih iz točk od (c) do (h) in če ni nobene pravnomočne sodbe, ali kadar je ustrezno, pravnomočne upravne odločbe, lahko nacionalna ali Izvajalska agencija prijavitelja začasno izključi iz sodelovanja na razpisu za zbiranje predlogov, če bi njegova udeležba pomenila resno in neposredno grožnjo za finančne interese Unije.

Če so v ukrepu, za katerega je prijavitelj predložil predlog, predvidene posebne določbe za udeležbo povezanih subjektov, tudi zanje veljajo ista merila za izključitev. Prijaviteljem ali, kadar je ustrezno, povezanim subjektom se lahko zavrne sodelovanje v tem postopku in izrečejo upravne sankcije (izključitev ali denarna kazen), če se izkaže, da so izjave ali informacije, predložene kot pogoj za sodelovanje v tem postopku, lažne.

Nacionalna ali Izvajalska agencija lahko na svojem spletišču objavi naslednje informacije, povezane z izključitvijo, in kadar je ustrezno, denarno kaznijo v primerih iz točk (c) do (h) zgornjega oddelka:

1. ime zadevnega prijavitelja;
2. situacija za izključitev;
3. trajanje izključitve in/ali znesek denarne kazni.

Ta merila za izključitev veljajo za prijavitelje v okviru vseh ukrepov programa Erasmus+. Prijavitelji morajo v primeru vloge za nepovratna sredstva EU predložiti častno izjavo, s katero potrjujejo, da niso v nobeni od navedenih okoliščin. Ta častna izjava je poseben razdelek ali priloga k prijavnemu obrazcu.

V primeru predlogov, predloženih v imenu konzorcija partnerjev, opisana merila veljajo za vse sodelujoče organizacije, ki so vključene v projekt.

V skladu s členi od 136 do 142 finančne uredbe EU se lahko prijaviteljem, ki so dali zavajajoče informacije ali so hudo kršili pogodbene obveznosti v predhodnem postopku dodelitve nepovratnih sredstev, izrečejo upravne ali denarne kazni.[[249]](#footnote-250)

Poleg tega Komisija meni, da so ali bi lahko bile v primeru izvajanja ukrepov, ki so zajeti v vodniku za prijavitelje, naslednje organizacije v navzkrižju interesov in torej niso ali ne bi mogle biti upravičene do sodelovanja:

* nacionalni organi, ki so pristojni za nadzor nacionalnih agencij in izvajanje programa Erasmus+ v svoji državi, ne morejo oddati vloge za kateri koli ukrep, ki ga upravljajo nacionalne agencije v kateri koli državi, ali v njem sodelovati, lahko pa se prijavijo za sodelovanje (kot prijavitelji ali partnerji) v ukrepih, ki jih upravlja Izvajalska agencija ali GD EAC, razen če to ni izrecno izključeno za zadevni ukrep (kot je navedeno v delu B tega vodnika);
* nacionalne agencije (edina aktivnost njihovega pravnega subjekta) ali oddelki pravnih subjektov v nacionalnih agencijah, ki se ukvarjajo z aktivnostmi zunaj pristojnosti nacionalnih agencij, ne morejo oddati vloge za kateri koli ukrep, ki se izvaja s tem vodnikom, ali v njem sodelovati;
* strukture in omrežja, ki so opredeljeni ali določeni v pravni podlagi programa Erasmus+ ali katerega koli drugega letnega delovnega programa, ki ga sprejme Komisija za izvajanje programa Erasmus+, ker bodo prejeli poseben finančni prispevek Komisije v okviru izvajanja programa Erasmus+, ter ki jih gosti pravni subjekt, ki gosti tudi nacionalno agencijo, ne morejo oddati vloge za kateri koli ukrep, ki ga upravljajo nacionalne agencije programa Erasmus+ v kateri koli državi, ali v njem sodelovati, lahko pa se prijavijo za sodelovanje (kot prijavitelji ali partnerji) v ukrepih, ki jih upravlja Izvajalska agencija ali GD EAC, razen če to ni izrecno izključeno za zadevni ukrep (kot je navedeno v delu B tega vodnika); pred dodelitvijo nepovratnih sredstev ali naročila morajo dokazati, da niso v navzkrižju interesov, ker so sprejeli previdnostne ukrepe ali ker njihova notranja organizacija predvideva jasno ločevanje interesov. Poleg tega je treba opredeliti stroške in prihodke posameznih ukrepov ali aktivnosti, za katere se dodelijo sredstva EU. Sklep o priznanju, da obstaja zadostno zagotovilo, da niso v dejanskem navzkrižju interesov, v okviru lastne pristojnosti in odgovornosti sprejme Izvajalska agencija ali GD EAC, pri katerem so se prijavili;
* pravni subjekti, ki gostijo nacionalne agencije programa Erasmus+, vendar se ukvarjajo z drugimi aktivnostmi v okviru programa Erasmus+ ali zunaj njega, ter subjekti, ki so povezani s temi pravnimi subjekti, ne morejo oddati vloge za kateri koli ukrep, ki ga upravljajo nacionalne agencije v kateri koli državi, ali v njem sodelovati, lahko pa se načeloma prijavijo za sodelovanje v ukrepih, ki jih upravlja Izvajalska agencija ali GD EAC, razen če to ni izrecno izključeno za zadevni ukrep (kot je navedeno v delu B tega vodnika). Vendar morajo pred dodelitvijo nepovratnih sredstev ali naročila dokazati, da niso v navzkrižju interesov, ker so sprejeli previdnostne ukrepe ali ker njihova notranja organizacija predvideva jasno ločevanje interesov (npr. minimalno ločevanje računov, ločevanje področij poročanja in odločanja, ukrepi za preprečevanje dostopa do zaščitenih informacij). Poleg tega je treba opredeliti stroške in prihodke posameznih ukrepov ali aktivnosti, za katere se dodelijo sredstva EU. Sklep o priznanju, da obstaja zadostno zagotovilo, da niso v dejanskem navzkrižju interesov, v okviru lastne pristojnosti in odgovornosti sprejme institucija, pri kateri so se prijavili.

Merila za izbor

Z merili za izbor nacionalna ali Izvajalska agencija oceni finančno in operativno zmogljivost prijavitelja za izvedbo predlaganega projekta.

Finančna zmogljivost

Finančna zmogljivost pomeni, da ima prijavitelj stalna in zadostna finančna sredstva za izvajanje svoje aktivnosti v celotnem obdobju, v katerem se izvaja projekt, ali v letu, za katerega se dodelijo nepovratna sredstva, in za prispevanje k njegovemu financiranju.

Preverjanje finančne zmogljivosti ne velja za:

* javne organizacije, vključno z organizacijami Držav članic[[250]](#footnote-251);
* mednarodne organizacije.

V primeru vlog za nepovratna sredstva EU, ki jih oddajo druge vrste organizacij (tj. ne tiste, ki so navedene zgoraj) in ne presegajo 60 000 EUR, morajo prijavitelji zagotoviti častno izjavo, s katero potrjujejo zadostno finančno zmogljivost za izvedbo projekta. Ta častna izjava je poseben razdelek prijavnega obrazca.

V primeru vlog za nepovratna sredstva EU, ki jih oddajo druge vrste organizacij in presegajo 60 000 EUR, mora prijavitelj poleg izjave o častnih namenih na portal za udeležence naložiti naslednje dokumente:

* za ukrepe, ki jih upravljajo nacionalne agencije: izkaz uspeha in bilanco stanja prijavitelja za zadnje proračunsko leto, za katero je bil pripravljen zaključni račun;
* za ukrepe, ki jih upravlja Izvajalska agencija: obrazec za finančno zmogljivost, ki se izpolni z ustreznimi zakonskimi računovodskimi podatki in finančnimi izkazi (vključno z izkazom uspeha in bilanco stanja ter drugimi prilogami, če je potrebno) za zadnji dve proračunski leti, za kateri je bil pripravljen zaključni račun;
* za subjekte, ki ne morejo predložiti navedenih dokumentov, ker so bili na novo ustanovljeni, lahko te dokumente nadomesti izjava o finančnih interesih ali izjava o zavarovanju, ki navaja poklicna tveganja prijavitelja.

Organizacije morajo te dokumente naložiti na portal za udeležence ob registraciji na portalu (glej poglavje „Korak 1: registracija na portalu za udeležence“) ali ko z njimi stopijo v stik iz službe EU za potrjevanje, da bi kot prijavitelji posredovali potrebno podporno dokumentacijo. V primeru centraliziranega ukrepa bo ta zahteva poslana prek sistema elektronskega sporočanja, ki je del registra udeležencev.

Po oceni tveganja, ki jo opravi nacionalna agencija, in če je bil predlog predložen v imenu konzorcija partnerjev, lahko v primeru dvomov o finančni zmogljivosti katere koli od sodelujočih organizacij, ki so vključene v projekt, nacionalna ali Izvajalska agencija zahteva enake dokumente od sodelujočih organizacij, tudi če je znesek nepovratnih sredstev pod pragom 60 000 EUR ali če skupni znesek nepovratnih sredstev za isto organizacijo presega prag 60 000 EUR.

Kadar vloga zadeva nepovratna sredstva za projekt, za katerega znesek presega 750 000 EUR, se lahko poleg zgoraj navedenega zahteva revizijsko poročilo, ki ga pripravi pooblaščeni zunanji revizor. V poročilu so potrjeni računi za zadnje proračunsko leto, za katero so podatki na voljo.

Če po analizi teh dokumentov nacionalna ali Izvajalska agencija sklene, da ni bila dokazana zahtevana finančna zmogljivost ali da ta ni zadovoljiva, lahko:

* zaprosi za dodatne informacije;
* ponudi sporazum o nepovratnih sredstvih ali sklep o prehodnem financiranju s finančnim jamstvom[[251]](#footnote-252);
* ponudi sporazum o nepovratnih sredstvih ali sklep o nepovratnih sredstvih brez predhodnega financiranja ali z manjšim predhodnim financiranjem;
* ponudi sporazum o nepovratnih sredstvih ali sklep o nepovratnih sredstvih s predhodnim financiranjem, ki je razdeljeno na več obrokov;
* zavrne vlogo.

Operativna zmogljivost

Operativna zmogljivost pomeni, da ima prijavitelj zahtevane strokovne kompetence in kvalifikacije za izvedbo predlaganega projekta. Prijavitelji morajo zagotoviti častno izjavo, s katero potrjujejo zadostno finančno zmogljivost za izvedbo projekta. Poleg tega, če bo to zahtevano v prijavnem obrazcu in če nepovratna sredstva presegajo 60.00 EUR, bodo prijavitelji morda morali predložiti življenjepise ključnih oseb, ki so vključene v projekt, da prikažejo njihove ustrezne strokovne izkušnje ali druga dokazila, kot so:

seznam zadevnih publikacij glavne skupine;

izčrpen seznam prejšnjih projektov, ki so bili opravljeni in povezani s področjem politike ali z določenim zadevnim ukrepom.

Merila za dodelitev

Na podlagi meril za dodelitev lahko nacionalna ali Izvajalska agencija oceni kakovost predlogov projektov, ki so predloženi v okviru programa Erasmus+.

V mejah proračunskih sredstev, ki so na voljo za vsak ukrep, bodo nepovratna sredstva dodeljena tistim projektom, ki najbolje upoštevajo ta merila kakovosti.

Popoln sklop meril za dodelitev, ki veljajo za posamezne ukrepe, ki se izvajajo z Vodnikom za prijavitelje Erasmus+, je opisan v delu B tega vodnika.

Korak 3: Preverjanje ﬁnančnih pogojev

Vrste nepovratnih sredstev

Vrste nepovratnih sredstev so lahko naslednje[[252]](#footnote-253):

* povračilo določenega deleža dejansko nastalih upravičenih stroškov: npr. znesek, dodeljen v okviru strateških partnerstev za kritje dodatnih stroškov, ki so povezani z udeležbo oseb s posebnimi potrebami;
* povračilo na podlagi prispevka za stroške na enoto: npr. znesek, dodeljen za individualno podporo v okviru projektov mobilnosti na področju izobraževanja, usposabljanja in mladine; pavšalni zneski: npr. znesek, dodeljen za prispevanje k izvajanju dopolnilnih aktivnosti v okviru projektov Jean Monnet;
* pavšalno financiranje: znesek, dodeljen za kritje posrednih stroškov za neprofitne športne prireditve;
* kombinacija zgoraj naštetega.

Mehanizem financiranja, ki se uporablja v okviru programa Erasmus+, v večini primerov zagotavlja nepovratna sredstva na podlagi povračila na osnovi prispevka za stroške na enoto. Ta vrsta nepovratnih sredstev omogoča prijaviteljem preprost izračun zahtevanega zneska nepovratnih sredstev in olajša realistično finančno načrtovanje projekta.

Za več informacij o tem, katera vrsta nepovratnih sredstev se uporablja za vsak element sredstev v okviru posameznih ukrepov Erasmus+, ki so zajeti v ta vodnik, glej stolpec „Mehanizem financiranja“ v preglednicah „Pravila za dodelitev sredstev“ v delu B.

Načela, ki se uporabljajo za nepovratna sredstva EU

Neveljavnost za nazaj

Nobenih nepovratnih sredstev EU ni mogoče retroaktivno dodeliti za projekte, ki so že zaključeni.

Nepovratna sredstva EU se lahko dodelijo za projekt, ki se je že začel, vendar le v primeru, če lahko prijavitelj v predlogu projekta dokaže, da se je projekt moral začeti še pred podpisom sporazuma o nepovratnih sredstvih ali obvestilom o sklepu o nepovratnih sredstvih. V takih primerih stroški, ki so upravičeni do financiranja, ne smejo nastati pred dnem oddaje vloge za nepovratna sredstva.

Če prijavitelj začne izvajati projekt pred podpisom sporazuma o nepovratnih sredstvih ali obvestilom o sklepu o nepovratnih sredstvih, tveganje prevzame prijavitelj.

Nekumulativno dodeljevanje

Vsak projekt, ki ga financira EU, je upravičen do samo enega zneska nepovratnih sredstev iz proračuna EU za samo enega upravičenca. Isti stroški se iz proračuna Unije nikoli ne financirajo dvakrat.

Da bi se izognili tveganju dvojne dodelitve sredstev, mora prijavitelj v ustreznem razdelku prijavnega obrazca navesti vire in zneske katerega koli drugega financiranja, ki ga prejme ali za katerega zaprosi v letu bodisi za isti projekt bodisi kateri koli drug projekt, vključno z nepovratnimi sredstvi za poslovanje.

Identične ali zelo podobne vloge – ki jih bo vložil isti prijavitelj ali drugi partnerji istega konzorcija – bodo posebej ocenjene, da se izključi tveganje dvojne dodelitve sredstev, in se lahko vse zavrnejo.

Večkratne oddaje

Za decentralizirane ukrepe, ki jih upravljajo nacionalne agencije programa Erasmus+, bodo vloge, ki jih isti prijavitelj ali konzorcij dvakrat ali večkrat odda pri isti agenciji ali različnih agencijah, zavrnjene. Kadar bodo različni prijavitelji ali konzorciji oddali iste ali zelo podobne vloge, bodo te posebej ocenjene in se lahko vse zavrnejo.

Neprofitnost in sofinanciranje

Z nepovratnimi sredstvi iz proračuna Unije si upravičenec v okviru projekta, ki ga izvaja upravičenec, ne sme prizadevati za dobiček ali ga ustvarjati. Dobiček se obravnava kot presežek v plačilni bilanci, ko prejemki presegajo izdatke za ukrep ali program, če so prejemki omejeni le na nepovratna sredstva Unije in so prihodki ustvarjeni s tem ukrepom ali delovnim programom[[253]](#footnote-254). Načelo neprofitnosti se ne uporablja za nepovratna sredstva, ki so zagotovljena v obliki stroškov na enoto, pavšalnega zneska ali pavšalnega financiranja, vključno s štipendijami, in vloge za nepovratna sredstva, ki ne presegajo 60 000 EUR. Sofinanciranje v obliki prispevkov v naravi se ne upošteva za namene izračuna dobička, ki se ustvari z nepovratnimi sredstvi.

Nepovratna sredstva EU so spodbuda za izvajanje projekta, ki ne bi bil izvedljiv brez finančne podpore EU, in temeljijo na načelu sofinanciranja. Sofinanciranje pomeni, da z nepovratnimi sredstvi EU ni mogoče financirati vseh stroškov projekta; za projekt je treba zagotoviti druge vire sofinanciranja, ki niso nepovratna sredstva EU (na primer lastni viri upravičenca, prihodek, ustvarjen z ukrepom, finančni prispevki tretjih oseb).

Če so nepovratna sredstva EU zagotovljena v obliki stroškov na enoto, pavšalnega zneska ali pavšalnega financiranja – to velja za večino ukrepov, ki so zajeti v ta vodnik –, Komisija vnaprej zagotovi upoštevanje načel neprofitnosti in sofinanciranja za celoten ukrep z opredelitvijo stopenj ali odstotkov takih enot, pavšalnih zneskov ali pavšalnega financiranja. Na splošno se predvideva spoštovanje načel neprofitnosti in sofinanciranja, zato prijaviteljem ni treba zagotoviti informacij o virih sredstev, ki niso nepovratna sredstva EU, ali utemeljiti stroškov, ki nastanejo s projektom.

Vendar plačilo nepovratnih sredstev na podlagi povračila na osnovi prispevka za stroške na enoto, pavšalnih zneskov ali pavšalnega financiranja ne posega v pravico do dostopa do zakonitih dokumentov upravičencev. Če se s preverjanjem ali revizijo razkrije, da dogodek, ki ustvarja finančna sredstva, ni bil izveden (npr. niso se izvedle aktivnosti projekta, ki so bile odobrene ob prijavi, udeleženci niso sodelovali v aktivnostih itd.), in je upravičenec prejel neupravičeno plačilo v okviru nepovratnih sredstev na podlagi povračila na osnovi prispevka za stroške na enoto, pavšalnih zneskov ali pavšalnega financiranja, ima nacionalna ali Izvajalska agencija pravico izterjati znesek v višini nepovratnih sredstev. In podobno, če kakovost izvedenih aktivnosti ali ustvarjenih realizacij ni zadostna, se lahko znesek nepovratnih sredstev zniža delno ali v celoti, čeprav so se aktivnosti izvedle in so upravičene.

Poleg tega lahko Evropska komisija za statistične namene in namene spremljanja na vzorcih upravičencev izvede ankete, katerih cilj je količinsko opredeliti dejanske stroške projektov, ki so bili financirani na podlagi povračila na osnovi prispevka na stroške na enoto, pavšalnih zneskov ali pavšalnega financiranja.

Posebne določbe, ki se uporabljajo za nepovratna sredstva, plačana na osnovi povračila določenega deleža upravičenih stroškov

Če se nepovratna sredstva EU zagotovijo kot povračilo določenega deleža upravičenih stroškov, se uporabljajo naslednje določbe:

Upravičeni stroški

Nepovratna sredstva EU ne smejo presegati skupnega zneska, ki ga določi nacionalna ali Izvajalska agencija ob izbiri projekta na podlagi predvidenih upravičenih stroškov, navedenih v prijavnem obrazcu. Upravičeni stroški so dejanski stroški, ki jih je imel upravičenec do nepovratnih sredstev in ki izpolnjujejo vsa naslednja merila:

* nastali so v življenjskem ciklu projekta, razen stroškov, povezanih s končnimi poročili in revizijskimi potrdili;
* navedeni so v oceni celotnega proračuna za projekt;
* potrebni so za izvajanje projekta, ki je predmet nepovratnih sredstev;
* so določljivi in preverljivi ter zlasti prikazani v računovodskih izkazih upravičenca in pripravljeni v skladu z računovodskimi standardi, ki se uporabljajo v državi, kjer ima upravičenec svoj sedež, in v skladu z običajno prakso stroškovnega računovodstva upravičenca;
* ustrezajo zahtevam davčne in socialne zakonodaje, ki se uporablja;
* so smotrni, utemeljeni in v skladu z načelom dobrega finančnega poslovodenja, zlasti glede gospodarnosti in učinkovitosti.
* niso kriti z nepovratnimi sredstvi EU v obliki prispevka za stroške na enoto, pavšalnih zneskov ali pavšalnega financiranja.

Upravičene so tudi naslednje vrste stroškov:

* stroški, povezani z jamstvom za predhodno financiranje, ki ga predloži upravičenec do nepovratnih sredstev, kadar to jamstvo zahteva nacionalna ali Izvajalska agencija;
* stroški, ki se nanašajo na potrdila o finančnih izkazih in poročila o preverjanju, če je taka potrdila in poročila treba predložiti pri zahtevi za plačilo nacionalne ali izvajalske agencije;
* stroški amortizacije, če jih je upravičenec dejansko imel.

Notranja računovodska praksa in revizijski postopki upravičenca morajo omogočati neposredno uskladitev stroškov in prihodkov, ki so bili prijavljeni za projekt, z ustreznimi računovodskimi izkazi in dokazili.

Davek na dodano vrednost (DDV)

Davek na dodano vrednost se upošteva kot upravičen strošek le takrat, kadar ga ni mogoče povrniti v skladu z veljavno nacionalno zakonodajo o DDV[[254]](#footnote-255). Edina izjema so aktivnosti ali transakcije, pri katerih državni, regionalni in lokalni organi ter drugi javni organi delujejo kot javni organi[[255]](#footnote-256). Poleg tega:

* odbitni DDV, ki se dejansko ne odbije (zaradi nacionalnih pogojev ali nepremišljenosti upravičencev), ni upravičen;
* direktiva o DDV se ne uporablja za države, ki niso države EU. Organizacije iz partnerskih držav se lahko oprostijo plačila davkov (vključno z DDV), dajatev in stroškov, če je bil podpisan sporazum med Evropsko komisijo in partnersko državo, v kateri ima organizacija sedež.

Upravičeni posredni stroški

Za nekatere vrste projektov (za več informacij o pravilih za dodelitev sredstev v okviru ukrepov glej del B tega vodnika) je v okviru posrednih stroškov upravičen pavšalni znesek, ki ne presega 7 % upravičenih neposrednih stroškov projekta in predstavlja splošne administrativne stroške, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov, stroški redno zaposlenega osebja itd.), a jih je mogoče obračunati pri projektu.

Posredni stroški ne smejo vključevati stroškov iz drugih proračunskih kategorij. Posredni stroški niso upravičeni, kadar je upravičenec iz proračuna Unije že prejel nepovratna sredstva za poslovanje (na primer v okviru razpisov za zbiranje predlogov za sodelovanje s civilno družbo v okviru programa Erasmus+).

Neupravičeni stroški

Naslednji stroški niso upravičeni:

* donos kapitala;
* dolgovi in stroški servisiranja dolga;
* rezervacije za izgube ali dolgove;
* dolgovane obresti;
* dvomljivi dolgovi;
* tečajne izgube;
* DDV, kadar ga je mogoče povrniti v skladu z veljavno nacionalno zakonodajo o DDV (glej zgoraj navedeni odstavek o davku na dodano vrednost);
* stroški, ki jih prijavi upravičenec in so kriti z drugim projektom ali delovnim programom, ki prejema nepovratna sredstva EU (glej zgoraj navedeni odstavek o upravičenih posrednih stroških);
* prekomerni ali nepremišljeni izdatki;
* prispevki v naravi;
* v primeru najema ali zakupa opreme, stroški kakršne koli možnosti odkupa ob koncu obdobja najema ali zakupa;
* stroški odpiranja in upravljanja bančnih računov (vključno s stroški prenosov iz nacionalne ali Izvajalske agencije ali v nacionalno ali Izvajalsko agencijo, ki jih zaračuna banka upravičenca).

Viri financiranja

Prijavitelj mora v prijavnem obrazcu navesti prispevke iz drugih virov, ki niso nepovratna sredstva EU. Zunanje sofinanciranje je lahko v obliki lastnih sredstev upravičenca, finančnih prispevkov od tretjih oseb ali prihodka, ki se ustvari s projektom. Če je iz končnega poročila in zahtevka za plačilo razlike razvidno, da prihodek presega upravičene stroške, ki so nastali s projektom (gl. razdelek o neprofitnosti in sofinanciranju), ima nacionalna ali Izvajalska agencija pravico izterjati odstotek dobička, ki ustreza prispevku Unije k upravičenim stroškom, ki jih je upravičenec dejansko imel z izvajanjem ukrepa. Ta določba se ne uporablja za projekte, ki zahtevajo sredstva, ki ne presegajo 60 000 EUR.

Prispevki v naravi se ne štejejo kot morebitni vir sofinanciranja.

Korak 4: izpolnitev in oddaja prijavnega obrazca

Če želijo prijavitelji zaprositi za nepovratna sredstva EU v okviru programa Erasmus+, morajo uporabiti obrazce, ki so pripravljeni za posamezne ukrepe in so na voljo na spletiščih Evropske komisije, nacionalnih agencij in Izvajalske agencije (za kontaktne podatke glej Prilogo IV k temu vodniku).

V primeru predlogov projektov, ki se oddajajo v imenu konzorcijev, koordinatorska organizacija ali skupina odda eno vlogo za celoten projekt v imenu vseh sodelujočih organizacij. Vlogo je treba oddati pri ustrezni nacionalni ali Izvajalski agenciji (glej poglavje „Kje se prijaviti?“ za posamezni ukrep v delu B tega vodnika).

Postopek prijave

Spletni elektronski obrazci

Za večino ukrepov Programa morajo prijavitelji svojo vlogo oddati elektronsko pri ustrezni nacionalni ali Izvajalski agenciji ter uporabiti pravi elektronski obrazec, vključno z vsemi zahtevanimi prilogami. Vloge, poslane po pošti, kurirski službi, telefaksu ali e-pošti, ne bodo upoštevane.

Ta elektronski obrazec mora biti izpolnjen v enem od uradnih jezikov, ki se uporabljajo v državah Programa. V primeru centraliziranih ukrepov, ki jih upravlja Izvajalska agencija, morajo prijavitelji izpolniti obrazec v enem od uradnih jezikov EU.

Za več informacij glej navodila o tem, kako izpolniti in oddati elektronski obrazec. V teh navodilih so na voljo tudi informacije o tem, kaj storiti v primeru tehničnih težav; na voljo so na spletiščih nacionalnih agencij (posebej za decentralizirane ukrepe), Izvajalske agencije (posebej za centralizirane ukrepe) in Evropske komisije.

V primeru večkratne oddaje iste vloge v istem krogu izbirnega postopka pri isti nacionalni agenciji ali Izvajalski agenciji bo nacionalna ali Izvajalska agencija vedno štela kot veljavno zadnjo različico, ki je bila oddana pred iztekom roka. V primeru večkratne oddaje istih ali zelo podobnih vlog iste organizacije prijaviteljice ali konzorcija pri različnih agencijah bodo vse vloge samodejno zavrnjene (glej poglavje o nekumulativnem dodeljevanju).

Prijavni obrazci v tiskani obliki

Nekateri centralizirani ukrepi Programa morda niso podprti z elektronskimi obrazci. Za te ukrepe je treba vloge poslati Izvajalski agenciji po pošti (velja datum poštnega žiga) ali s kurirsko službo (velja datum, ko kurirska služba prevzame pošiljko) (glej kontaktne podatke v Prilogi IV k temu vodniku). Vloge, poslane po telefaksu ali e-pošti, ne bodo upoštevane.

Prijavitelji ne morejo spreminjati svoje vloge za nepovratna sredstva po izteku roka za oddajo.

Upoštevanje roka

Vloga mora biti oddana do roka, ki je določen za vsak ukrep. Roki za oddajo predlogov projektov za vsak ukrep so navedeni v poglavjih „Merila za upravičenost“ v delu B tega vodnika.

**Opomba:**

**Za decentralizirane ukrepe, ne glede na datum roka, je rok za oddajo elektronskih obrazcev vedno do 12. ure (opoldne po bruseljskem času)**

**Za centralizirane ukrepe, ki jih zajema ta vodnik po programu, in v skladu z zahtevami portala Komisije za financiranje in priložnosti natečajev (FTOP), je rok za oddajo predlogov za EACEA 17.00 (po bruseljskem času).**

**Prijavitelji s sedežem v državah v drugih časovnih pasovih naj skrbno upoštevajo časovno razliko, da se izognejo zavrnitvi.**

Kaj sledi po oddaji vloge?

Vse prijave, ki jih prejmejo nacionalne agencije ali Izvajalska agencija, gredo v postopek ocenjevanja.

**Postopek ocenjevanja**

Nacionalna ali Izvajalska agencija, ki prejme vlogo, oceni predloge projektov izključno na podlagi meril, navedenih v tem vodniku. Ocenjevanje zajema:

* uradno preverjanje, ali so upoštevana merila za upravičenost in izključitev;
* oceno kakovosti za ovrednotenje tega, v kolikšni meri sodelujoče organizacije izpolnjujejo merila za izbor (tj. operativna in finančna zmogljivost) in v kolikšni meri projekt izpolnjuje merila za dodelitev. Taka ocena kakovosti se v večini primerov izvede s podporo neodvisnih strokovnjakov. Strokovnjaki bodo v svoji oceni upoštevali smernice, ki jih je razvila Evropska komisija; te smernice bodo na voljo na spletiščih Evropske komisije in agencij, ki so odgovorne za upravljanje projektov Erasmus+;
* preverjanje, ali v zvezi s predlogom obstaja tveganje za dvojno financiranje. Po potrebi se tako preverjanje izvede v sodelovanju z drugimi agencijami ali deležniki.

Nacionalna ali Izvajalska agencija imenuje odbor za ocenjevanje, ki bo nadzoroval upravljanje celotnega postopka izbora. Na podlagi ocene, ki jo izvedejo strokovnjaki, bo odbor za ocenjevanje določil seznam predlaganih projektov za izbor.

Za vse ukrepe iz tega vodnika se lahko od prijaviteljev med postopkom ocenjevanja zahteva, da predložijo dodatne informacije ali pojasnijo dokazila, predložena v zvezi z vlogo, če takšne informacije ali pojasnila predloga ne spreminjajo znatno. Dodatne informacije in pojasnila so še zlasti utemeljeni v primeru očitnih pisnih napak prijavitelja ali v tistih primerih, ko – za projekte, ki so financirani s sporazumi za več upravičencev – manjka eden ali več mandatov partnerjev (za sporazume za več upravičencev glej poglavje „Sporazum/sklep o nepovratnih sredstvih“ v nadaljevanju).

**Končna odločitev**

Ob koncu postopka ocenjevanja se nacionalna ali Izvajalska agencija odloči, katerim projektom bodo dodeljena nepovratna sredstva na podlagi:

* seznama razvrstitve, ki ga predlaga odbor za ocenjevanje;
* proračuna, ki je na voljo za kateri koli ukrep (ali katero koli aktivnost v okviru ukrepa).

Po zaključku postopka izbora se dokumenti vloge in priloženo gradivo ne pošljejo nazaj prijavitelju, ne glede na izid postopka.

Obvestilo o sklepih o dodelitvi nepovratnih sredstev

Okvirni koledar za obvestila o rezultatih izbora v okviru posameznih ukrepov je naveden v poglavju „Roki življenjskega cikla projekta in načini plačila“ v nadaljevanju.

Kaj sledi po odobritvi vloge?

Sporazum/sklep o nepovratnih sredstvih

Če je projekt izbran za nepovratna sredstva EU v okviru programa Erasmus+:

* je prijavitelj izbranega projekta obveščen o sklepu o nepovratnih sredstvih, ki ga je sprejela Izvajalska agencija. Po prejetju sklepa/obvestila o sklepu prijavitelj postane upravičenec do nepovratnih sredstev EU in lahko začne izvajati projekt[[256]](#footnote-257);
* nacionalna ali Izvajalska agencija, ki izbere projekt, in prijavitelj podpišeta sporazum o nepovratnih sredstvih. Prijavitelj bo prejel sporazum o nepovratnih sredstvih, ki ga mora podpisati njegov zakoniti zastopnik in ki se mora vrniti nacionalni ali Izvajalski agenciji; nacionalna ali Izvajalska agencija je zadnja podpisnica, ki podpiše sporazum. Ko sporazum podpišeta obe strani, prijavitelj postane upravičenec do nepovratnih sredstev EU in lahko začne izvajati projekt[[257]](#footnote-258)

Glede na vrsto ukrepa so lahko sporazumi o nepovratnih sredstvih v obliki sporazumov za enega upravičenca, pri čemer je prijavitelj edini upravičenec, ali sporazumov za več upravičencev, pri čemer vse partnerske organizacije konzorcija postanejo upravičenke do sporazuma. Sporazum za več upravičencev podpiše koordinator, ki je edina kontaktna točka za nacionalno ali Izvajalsko agencijo. Vse druge organizacije, ki sodelujejo v projektu (soupravičenke), pa podpišejo mandat, s katerim koordinatorju dodelijo odgovornost, da deluje kot glavni upravičenec. Praviloma morajo biti mandati za prijavitelja od vsakega partnerja zagotovljeni ob prijavi. Če se ti mandati zagotovijo pozneje, morajo biti na voljo najpozneje ob podpisu sporazuma o nepovratnih sredstvih.

Opomba: mandati niso zahtevani za partnerske organizacije v državah, ki niso države organizacije prijaviteljice v primeru projektov mobilnosti za študente in osebje v visokošolskem izobraževanju, projekte mobilnosti za dijake in osebje v PIU, projekte mobilnosti za šolsko osebje in projekte mobilnosti za osebje v izobraževanju odraslih. Mandat za organizacijo prijaviteljico pa morajo zagotoviti organizacije, ki so članice nacionalnih konzorcijev na področju visokošolskega izobraževanja, PIU, šolskega izobraževanja in izobraževanja odraslih.

Izjema so strateška partnerstva v obliki „partnerstev za šolske izmenjave“, v okviru katerih bo vsaka sodelujoča organizacija, ki sodeluje v izbranem projektu, podpisala sporazum o nepovratnih sredstvih – posebej za svoj delež nepovratnih sredstev – z nacionalno agencijo, ki ima sedež v državi te organizacije.

Vzorci sporazumov in sklepov o nepovratnih sredstvih, ki se uporabljajo v okviru programa Erasmus+, bodo med letom na voljo na spletiščih Evropske komisije in Izvajalske agencije.

Okvirni koledar za prejetje sporazumov in sklepov o nepovratnih sredstvih v okviru posameznih ukrepov je naveden v poglavju „Roki življenjskega cikla projekta in načini plačila“ v nadaljevanju.

Znesek nepovratnih sredstev

Sprejetje vloge ne pomeni zavezanosti k dodelitvi sredstev v višini zneska, ki ga je zahteval prijavitelj. Zahtevani znesek sredstev se lahko zmanjša na podlagi posebnih finančnih pravil, ki se uporabljajo za zadevni ukrep.

Dodelitev nepovratnih sredstev v zadevnem krogu izbirnega postopka ne pomeni upravičenosti do sredstev tudi v naslednjih krogih.

Treba je vedeti, da je znesek nepovratnih sredstev, predviden v sporazumu, najvišji znesek, ki ga ni mogoče zvišati, četudi upravičenec zahteva višji znesek.

Sredstva, ki jih prenese Izvajalska agencija ali nacionalna agencija, morajo biti opredeljena na bančnem računu ali podračunu, ki ga navede upravičenec za plačilo nepovratnih sredstev.

Plačilni postopki

Glede na vrsto ukrepa, trajanje sporazuma/sklepa o nepovratnih sredstvih in oceno finančnega tveganja veljajo za projekte, ki so podprti v okviru programa Erasmus+, različni plačilni postopki.

Razen za prvo plačilo v okviru predhodnega financiranja se bodo druga plačila ali izterjatve izvedle na podlagi analize poročil ali zahtevkov za plačilo, ki jih predloži upravičenec (predloge teh dokumentov bodo na voljo med letom na spletiščih nacionalnih agencij in Izvajalske agencije).

Plačilni postopki, ki se uporabljajo v okviru programa Erasmus+, so opisani v nadaljevanju.

Plačilo v okviru predhodnega financiranja

Plačilo v okviru predhodnega financiranja se bo preneslo k upravičencu v 30 dneh od dneva, ko zadnja od dveh podpisnic podpiše sporazum o nepovratnih sredstvih ali ko upravičenec prejme obvestilo o sklepu o nepovratnih sredstvih, in, kadar je to ustrezno, ko so zagotovljena vsa ustrezna jamstva (glej poglavje „Finančno jamstvo“ v nadaljevanju). Namen predhodnega financiranja je upravičencu zagotoviti likvidna sredstva. Nacionalne agencije ali Izvajalska agencija se lahko odločijo za razdelitev prvega plačila v okviru predhodnega financiranja na več obrokov. Prav tako se lahko odločijo, da znižajo znesek predhodnega financiranja ali pa ga sploh ne zagotovijo, če je bilo ugotovljeno, da finančna zmogljivost upravičenca ni zadovoljiva.

Nadaljnja plačila v okviru predhodnega financiranja

V okviru nekaterih ukrepov, se bo drugo – in v nekaterih primerih tretje – plačilo v okviru predhodnega financiranja preneslo upravičencu v 60 koledarskih dneh od takrat, ko nacionalna ali Izvajalska agencija od upravičenca prejme nadaljnje zahtevke za plačilo v okviru predhodnega financiranja, ali če je zahtevku za nadaljnje plačilo v okviru predhodnega financiranja priloženo vmesno poročilo. Ta nadaljnja plačila v okviru predhodnega financiranja se lahko zahtevajo, ko je porabljenih vsaj 70 % prejšnjega plačila v okviru predhodnega financiranja. Če je iz izkaza o uporabi prejšnjih plačil v okviru predhodnega financiranja razvidno, da je bilo za kritje stroškov ukrepa porabljenih manj kot 70 % prejšnjega plačila v okviru predhodnega financiranja, se znesek novega predhodnega financiranja, ki bo izplačan, zmanjša za neporabljeni znesek prejšnjega predhodnega financiranja.

Vmesno poročilo ali poročilo o napredku/tehnično poročilo

Od upravičencev se bo v okviru nekaterih ukrepov zahtevalo, naj predložijo vmesno poročilo, ki bo spremljalo zahtevek za nadaljnje plačilo v okviru predhodnega financiranja. V drugih primerih se bo od upravičencev prav tako zahtevalo, naj predložijo poročilo o napredku/tehnično poročilo z informacijami o izvajanju projekta. Poročila o napredku/tehnična poročila ne sprožijo nadaljnjega plačila v okviru predhodnega financiranja. Vmesno poročilo in poročilo o napredku/tehnično poročilo je treba predložiti do roka, ki je naveden v sporazumu ali sklepu o nepovratnih sredstvih.

Plačilo ali povračilo razlike

Znesek zadnjega plačila, ki ga prejme upravičenec, bo določen na podlagi končnega poročila, ki ga je treba predložiti do roka, navedenega v sporazumu ali sklepu o nepovratnih sredstvih. Če a) dogodki, na podlagi katerih se pridobijo nepovratna sredstva, niso izvedeni ali če so izvedeni drugače, kot je bilo načrtovano; ali b) so upravičeni stroški, ki jih je dejansko imel upravičenec, nižji od tistih, ki so bili načrtovani ob prijavi; ali c) je kakovost izvedenih aktivnosti/realizacij nezadostna, se lahko znesek sredstev sorazmerno zmanjša ali, kadar je to ustrezno, se od upravičenca zahteva, da povrne kakršne koli presežne zneske, ki jih je že prejel s plačilom v okviru predhodnega financiranja.

V okviru nekaterih ukrepov nacionalna ali Izvajalska agencija prenese 100 % dodeljenih nepovratnih sredstev z obroki v okviru predhodnega financiranja. V takih primerih se ne izvede plačilo razlike.

Vendar če – na podlagi končnega poročila, ki ga upravičenec predloži do roka, navedenega v sporazumu o nepovratnih sredstvih – a) dogodki, na podlagi katerih se pridobijo nepovratna sredstva, niso izvedeni ali če so izvedeni drugače, kot je bilo načrtovano; ali b) so upravičeni stroški, ki jih je dejansko imel upravičenec, nižji od tistih, ki so bili načrtovani ob prijavi; ali c) je kakovost izvedenih aktivnosti/realizacij nezadostna, se bo od upravičenca zahtevalo, da povrne kakršne koli presežne zneske, ki jih je že prejel s plačilom v okviru predhodnega financiranja.

Praviloma se izvede zadnje plačilo ali izda zahtevek za povračilo razlike v 60 koledarskih dneh od prejetje končnega poročila.

Za več informacij in podrobnosti o načinih plačila, ki se uporabljajo za posamezne ukrepe, glej poglavje „Roki življenjskega cikla projekta in načini plačila“ v nadaljevanju.

Denarne kazni

Upravičencem centraliziranih ukrepov, za katere se ugotovi resna kršitev pogodbenih obveznosti, se lahko izrečejo denarne kazni, navedene v pogojih iz sporazuma o nepovratnih sredstvih.

Roki življenjskega cikla projekta in načini plačila

|  |  |  |  |  |  |  |
| --- | --- | --- | --- | --- | --- | --- |
|  | **Roki življenjskega cikla projekta** | | | **Načini plačila** | | |
| **Okvirni datum obvestila o sklepu o nepovratnih sredstvih** | **Okvirni datum za podpis sporazuma o nepovratnih sredstvih** | **Datum zadnjega plačila/zahtevka za povračilo razlike** | **Št. obro-kov predhodnega financiranja** | **Vmesno (tehnično) poročilo** | **% nepovratnih sredstev, ki se zagotovi v različnih fazah** |
| **KU1 – Mobilnost za študente in osebje v visokošolskem izobraževanju** | 4 mesece  od roka za oddajo | 4 mesece  od roka za oddajo | V 60 koledarskih dneh po tem, ko NA prejme končno poročilo | 2. | Da | Pred. fin.: 80 %-20 % Razlika:0 % |
| **KU1 – Druge vrste mobilnosti  (PIU, šolsko izobraževanje, izobraževanje odraslih in mladina)** | 4 mesece  od roka za oddajo | 4 mesece  od roka za oddajo | V 60 koledarskih dneh po tem, ko NA prejme končno poročilo | 1. | Ne | Pred. fin.: 80 %-20 % Razlika:0 % |
| **KU1 – PIU (izbirno)** | 4 mesece  od roka za oddajo | 4 mesece  od roka za oddajo | V 60 koledarskih dneh po tem, ko NA prejme končno poročilo | 2 | Da | Pred. fin.: 80 %-20 % Razlika:0 % |
| **KU1 – Skupni magistrski študij Erasmus Mundus** | 5 mesece  od roka za oddajo | 6 mesece  od roka za oddajo | Ni predvideno  plačilo razlike | 3. | Ne | Pred. fin.: 25 %-50 %-25 % Razlika:0 % |
| **KU2 – Strateška partnerstva, ki trajajo do 2 leti** | 4 mesece  od roka za oddajo | 5 mesece  od roka za oddajo | V 60 koledarskih dneh po tem, ko NA prejme končno poročilo | 1. | Ne | Pred. fin.: 80 % Razlika:20 % |
| **KU2 – Strateška partnerstva, ki trajajo od 2 do 3 let** | 4 mesece  od roka za oddajo | 5 mesece  od roka za oddajo | V 60 koledarskih dneh po tem, ko NA prejme končno poročilo | 2. | Da | Pred. fin.: 40 %-40 % Razlika: 20 % |
| **KU2 – Strateška partnerstva v obliki partnerstev za izmenjavo med šolami (izbirno)** | 4 mesece  od roka za oddajo | 6 mesece  od roka za oddajo | V 60 koledarskih dneh po tem, ko vse vključene NA prejmejo končno poročilo | 2. | Da | Pred. fin.: 80 %-20 % Razlika:0 % |
| **KU2 – Koalicije znanja (vključno z evropskimi univerzami) in koalicije sektorskih spretnosti** | 5 mesece  od roka za oddajo | 7 mesece  od roka za oddajo | V 60 dneh po tem, ko EACEA prejme končno poročilo | 2. | Da | Pred. fin.: 40 %-40 % Razlika: 20 % |
| **KU2 – Krepitev zmogljivosti na področju visokošolskega izobraževanja** | 6 mesece  od roka za oddajo | 7 mesece  od roka za oddajo | V 60 dneh po tem, ko EACEA prejme končno poročilo | 2. | Da | Pred. fin.: 50 %-40 % Razlika: 10 % |
| **KU2 – Krepitev zmogljivosti na področju mladine** | 5 mesece  od roka za oddajo | 6 mesece  od roka za oddajo | V 60 dneh po tem, ko EACEA prejme končno poročilo | 1. | Da | Pred. fin.: 80 % Razlika:20 % |
| **KU3 – Projekti za dialog mladih** | 4 mesece  od roka za oddajo | 4 mesece  od roka za oddajo | V 60 koledarskih dneh po tem, ko NA prejme končno poročilo | 1. | Ne | Pred. fin.: 80 % Razlika:20 % |
| **Aktivnosti programa Jean Monnet** | 5 mesece  od roka za oddajo | 6 mesece  od roka za oddajo | V 60 dneh po tem, ko EACEA prejme končno poročilo | 1. | Da | Pred. fin.: 70 % Razlika:30 % |
| **Šport – Partnerska sodelovanja** | 5 mesece  od roka za oddajo | 6 mesece  od roka za oddajo | V 60 dneh po tem, ko EACEA prejme končno poročilo | 1. | Ne | Pred. fin.: 70 % Razlika:30 % |
| **Šport – Partnerska sodelovanja manjšega obsega** | 5 mesece  od roka za oddajo | 6 mesece  od roka za oddajo | V 60 dneh po tem, ko EACEA prejme končno poročilo | 1 | Ne | Pred. fin.: 70 % Razlika:30 % |
| **Šport – Neprofitne evropske športne prireditve** | 5 mesece  od roka za oddajo | 6 mesece  od roka za oddajo | V 60 dneh po tem, ko EACEA prejme končno poročilo | 1. | Ne | Pred. fin.: 70 %  Razlika:30 % |

Za strateška partnerstva v obliki partnerstev za izmenjavo med šolami in projekte na področju PIU v okviru ključnega ukrepa 1 ter odvisno od nacionalnega pravnega okvira in pravnega statusa organizacij, ki so vključene v projekt, lahko nacionalna agencija uporabi model 100-odstotnega predhodnega financiranja. Za projekte na področju PIU v okviru ključnega ukrepa 1 lahko nacionalna agencija uporabi model 100-odstotnega predhodnega financiranja samo, če je prijavitelj šola v skladu z nacionalno zakonodajo. Kadar se ta model ne uporablja, se bodo uporabili drugi modeli financiranja, ki veljajo za te ukrepe.

Upoštevajte, da so okvirni datumi, ki so navedeni v zgornji razpredelnici, zgolj splošne narave in ne pomenijo pravne obveznosti za nacionalne agencije in Izvajalsko agencijo. Podobno velja za navedene načine plačila in treba je upoštevati, da se bodo na splošno uporabljali, vendar da se glede na posamezne okoliščine zadevne organizacije prijaviteljice ali konzorcija (npr. glede na finančno zmogljivost) lahko zagotovijo drugačne ureditve v sporazumu ali sklepu o nepovratnih sredstvih. V primeru pomanjkanja odobrenih sredstev EU za zadevno proračunsko leto se lahko plačila v okviru predhodnega financiranja nadalje zmanjšajo.

Druge pomembne pogodbene določbe

Finančno jamstvo

Če se ugotovi, da finančna zmogljivost ni zadovoljiva, lahko nacionalna ali Izvajalska agencija zahteva od upravičenca, ki so mu bila dodeljena nepovratna sredstva, ki presegajo 60 000 EUR, da vnaprej predloži jamstvo za zmanjšanje finančnega tveganja, povezanega s predhodnim financiranjem. To jamstvo se lahko zahteva za plačila v okviru predhodnega financiranja do enake višine zneska.

Namen takega jamstva je, da banka ali finančna institucija zagotavlja nepreklicno kolateralno poroštvo za obveznosti upravičenca na podlagi sporazuma ali sklepa o nepovratnih sredstvih ali se zavezuje, da jih bo na prvi poziv poravnala.

To finančno jamstvo v evrih zagotovi odobrena banka ali finančna institucija s sedežem v državi članici EU. Če ima upravičenec sedež v državi, ki ni država EU, lahko nacionalna ali Izvajalska agencija pristane, da jamstvo zagotovi banka ali finančna institucija s sedežem v taki državi, če presodi, da banka ali finančna institucija zagotavlja enako finančno varnost in pogoje kot institucije v državah članicah EU.

To jamstvo lahko nadomesti skupno jamstvo tretje osebe ali več jamstev tretje osebe od sodelujočih organizacij, ki so podpisnice istega sporazuma o nepovratnih sredstvih.

Jamstvo se bo sprostilo, ko se bo predhodno financiranje sčasoma poračunalo z vmesnimi plačili ali plačili razlike upravičencu v skladu s pogoji iz sporazuma ali sklepa o nepovratnih sredstvih. Če bo razlika plačana s povračilom, se bo jamstvo sprostilo, ko bo upravičenec obveščen.

Oddaja naročil podizvajalcem in dodelitev pogodb o izvedbi javnih naročil

Upravičenec lahko odda naročila podizvajalcem za posebne tehnične storitve, ki zahtevajo specializirane spretnosti (v zvezi s področjem prava, računovodstva, davka, človeških virov, informacijske tehnologije itd.), ali pogodbe o izvedbi javnih naročil. Stroški, ki jih ima upravičenec s to vrsto storitev, se torej lahko štejejo kot upravičeni stroški, če izpolnjujejo vsa druga merila, navedena v sporazumu ali sklepu o nepovratnih sredstev.

Kadar izvajanje projekta zahteva sklepanje pogodb za blago, delo ali storitve (izvedbo javnega naročila), morajo upravičenci dodeliti pogodbo ekonomsko najugodnejši ponudbi, npr. ponudbi, ki ponuja najboljše razmerje med kakovostjo in ceno, ali po potrebi ponudbi z najnižjo ceno, ter pri tem zagotoviti, da ne pride do navzkrižja interesov in da se ohrani dokumentacija za primer revizije.

V primeru izvedbe javnega naročila, ki presega 60 000 EUR (ali 25 000 EUR za krepitev zmogljivosti na področju visokošolskega izobraževanja), lahko nacionalna ali Izvajalska agencija za naročnika poleg pravil, navedenih v prejšnjem odstavku, uvede dodatna posebna pravila. Ta posebna pravila bodo objavljena na spletiščih nacionalnih agencij in Izvajalske agencije.

Informacije o dodeljenih nepovratnih sredstvih

V skladu z načelom preglednosti in zahtevo po naknadnem obveščanju javnosti morajo biti informacije o prejemnikih sredstev EU objavljene na spletišču Komisije, Izvajalske agencije in/ali nacionalnih agencij v prvi polovici leta po zaključku poslovnega leta, za katerega so bila sredstva dodeljena.

Podatki se lahko objavijo tudi s katerim koli drugim ustreznim sredstvom obveščanja, vključno z Uradnim listom Evropske unije.

Nacionalne agencije in Izvajalska agencija bodo objavile naslednje informacije:

* ime in naslov upravičenca;
* znesek dodeljenih nepovratnih sredstev;
* narava in namen dodelitve.

Na utemeljeno in ustrezno podprto prošnjo upravičenca se objava opusti, če bi razkritje teh informacij lahko ogrozilo pravice in svoboščine zadevnih posameznikov, ki jih ščiti Listina Evropske unije o temeljnih pravicah, ali škodilo poslovnim interesom upravičencev.

V zvezi z osebnimi podatki fizičnih oseb se objavljene informacije odstranijo dve leti po koncu poslovnega leta, za katerega so bila dodeljena sredstva.

Enako velja za osebne podatke, navedene v uradnih nazivih pravnih oseb (npr. združenje ali podjetje, ki ima v nazivu imena ustanoviteljev).

Te informacije ne bodo objavljene za štipendije, ki se plačajo fizičnim osebam, in drugo neposredno podporo, izplačano najbolj pomoči potrebnim fizičnim osebam (begunci in brezposelne osebe).

Organizacije upravičenke tudi niso pooblaščene za objavo teh vrst informacij v zvezi z osebami, ki prejmejo nepovratna sredstva za mobilnost v okviru programa Erasmus+.

Obveščanje javnosti

Poleg zahtev v zvezi s prepoznavnostjo projekta ter razširjanjem in uporabo njegovih rezultatov (kar so merila za dodelitev) mora vsak odobreni projekt izpolniti obveznost glede minimalnega obveščanja javnosti.

Upravičenci morajo jasno navesti podporo Evropske unije v vseh obvestilih ali publikacijah, ne glede na vrsto ali sredstvo obveščanja, vključno z internetom, ter pri izvajanju vseh aktivnosti, za katere se uporabljajo nepovratna sredstva.

To je treba storiti v skladu z določbami, ki so zajete v sporazum ali sklep o nepovratnih sredstvih. Če se te določbe ne upoštevajo v celoti, se lahko zmanjšajo nepovratna sredstva upravičenca.

Za nadaljnje zahteve v zvezi s prepoznavnostjo projekta glej smernice za razširjanje za upravičence v Prilogi II k temu vodniku.

Preverjanja in revizije

Nacionalna ali Izvajalska agencija in/ali Evropska komisija lahko izvede tehnična in finančna preverjanja ter revizije v zvezi z uporabo nepovratnih sredstev. Preveri lahko tudi zakonite dokumente upravičenca (ali soupravičenca) za namene rednega ocenjevanja stroškov na enoto, pavšalnih zneskov ali pavšalnega financiranja. Upravičenec (ali soupravičenec) se s podpisom svojega zakonitega zastopnika zaveže, da bo zagotovil dokaz o ustrezni uporabi nepovratnih sredstev. Evropska komisija, Izvajalska agencija, nacionalne agencije in/ali Računsko sodišče ali organ, ki ga te institucije pooblastijo, lahko preveri, kako so se uporabila nepovratna sredstva, kadar koli v petih letih, ali treh letih za nepovratna sredstva, ki ne presegajo 60 000 EUR, z začetkom od datuma plačila razlike ali izvedbe povračila, ki ga opravi nacionalna ali Izvajalska agencija. Upravičenci torej v tem obdobju hranijo evidence, izvirnike dokazil, statistične podatke in druge dokumente, povezane z nepovratnimi sredstvi.

V primeru centraliziranih ukrepov, ki jih upravlja Izvajalska agencija, se lahko uporabijo različne vrste revizijskih postopkov glede na vrsto zadevnega ukrepa in višino dodeljenih nepovratnih sredstev (kadar je to ustrezno, se za nepovratna sredstva, ki presegajo 60 000 EUR in so nižja od 750 000 EUR, uporabi Vrsta revizije I; za nepovratna sredstva v znesku 750 000 EUR ali več pa Vrsta revizije II). Več informacij je na voljo na spletišču Izvajalske agencije.

Določbe v zvezi s preverjanji in revizijami so podrobno opisane v sporazumu ali sklepu o nepovratnih sredstvih.

Varstvo podatkov

Vse osebne podatke, vključene v prijavni obrazec ali sporazum/sklep o nepovratnih sredstvih, bo nacionalna ali Izvajalska agencija ali Evropska komisija obdelala v skladu z:

Uredbo EU 2018/1725 Evropskega parlamenta in Sveta z dne 23. oktobra 2018[[258]](#footnote-259) o varstvu fizičnih oseb pri obdelavi osebnih podatkov v institucijah in organih, uradov in agencij Unije in o prostem pretoku takih podatkov; razveljavlja Uredbe (ES) št. 45/2001 in Sklep št. 1247/2002/ES (besedilo, relevantno za EGP);

drugo po vrsti in v kolikor ne velja Uredba 2018/1725 – Splošno uredbo EU o varstvu podatkov (GDPR ali Uredba EU 2016/679 Evropskega parlamenta in Sveta) z dne 27. aprila 2016[[259]](#footnote-260) ali nacionalno zakonodajo o varstvu podatkov, v primeru, da GDPR ne velja (države, ki niso članice EU).

Razen če niso vprašanja označena kot izbirna, so odgovori prijavitelja na vprašanja v prijavnem obrazcu zahtevani za ocenjevanje in nadaljnjo obdelavo vloge za nepovratna sredstva v skladu z Vodnikom za prijavitelje Erasmus+. Oddelek ali enota, odgovorna za zadevni program nepovratnih sredstev Unije (subjekt v vlogi upravljavca podatkov), bo osebne podatke obdelovala izključno v ta namen. Osebni podatki se lahko na podlagi potrebe po seznanitvi s podatki posredujejo tretjim osebam, ki so vključene v oceno vlog ali postopek upravljanja nepovratnih sredstev, brez poseganja v možnost posredovanja teh podatkov organom, ki so odgovorni za spremljanje in inšpekcijo v skladu z zakonodajo Evropske unije, ali organom, ki so pooblaščeni za izvedbo ocenjevanja Programa ali katerih koli ukrepov Programa. Predvsem se lahko zaradi varstva finančnih interesov Unije osebni podatki posredujejo službam za notranjo revizijo, Evropskemu računskemu sodišču, komisiji za finančne nepravilnosti ali Evropskemu uradu za boj proti goljufijam ter med odredbodajalci Komisije in izvajalskimi agencijami. Prijavitelj ima pravico, da ima dostop do svojih osebnih podatkov in da jih popravi. Če ima prijavitelj kakršna koli vprašanja v zvezi z obdelavo svojih osebnih podatkov, jih naslovi na agencijo, ki je izbrala projekt. V primeru sporov lahko prijavitelj kadar koli uveljavlja pravico do pomoči Evropskega nadzornika za varstvo podatkov. Več informacij v zvezi z obdelavo osebnih podatkov je navedenih v sporazumu ali sklepu o nepovratnih sredstvih.

V zvezi z obdelavo osebnih podatkov v okviru programa Erasmus+ je na spletišču Komisije in Izvajalske agencije na voljo podrobno opisana izjava o varstvu osebnih podatkov, vključno s kontaktnimi podatki.

V okviru centraliziranih ukrepov, ki jih upravlja Izvajalska agencija, so prijavitelji ‒ in če gre za pravne subjekte, osebe, ki so članice upravnega, vodstvenega ali nadzornega organa prijavitelja ali imajo pooblastila za zastopanje, odločanje ali nadzor v zvezi z navedenim prijaviteljem, ali fizične ali pravne osebe, ki prevzamejo neomejeno odgovornost za dolgove prijavitelja ‒ obveščeni, da lahko odredbodajalec agencije njihove osebne podatke (naziv, ime v primeru fizične osebe, naslov, pravno obliko ter naziv in ime oseb s pooblastili za zastopanje, odločanje ali nadzor, če gre za pravno osebo) registrira v sistem za zgodnje odkrivanje in izključitev, če so v kateri koli od situacij iz Uredbe (EU, Euratom) št. 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije.

Zahteva glede prostega dostopa

Erasmus+ spodbuja prost dostop do rezultatov projektov, s čimer podpira učenje, poučevanje, usposabljanje in mladinsko delo. Namen je, da se zagotovi uporabnost javno financiranih gradiv za splošno javnost, da se povečajo vrednost, prepoznavnost in ponovna uporaba spoznanj in dela v okviru projekta ter da se zagotovi dolgoročni dostop do rezultatov, tudi če npr. konzorcij upravičenca preneha obstajati.

Program Erasmus+ upravičence zlasti zavezuje, da vse učne vire, ki nastanejo v okviru podprtih projektov (dokumenti, nosilci podatkov, programska oprema ali druga gradiva), dajo na voljo javnosti z odprtimi licencami (glej naslednje poglavje). Takšna gradiva se imenujejo prosto dostopni učni viri (PDUV). Poleg tega morajo upravičenci zagotoviti, da so PDUV na voljo v uredljivi digitalni obliki, prosto dostopni na internetu (brez stroškov, registracije ali drugih omejitev) in da so, kadar je mogoče, na voljo na primerni in prosto dostopni platformi, torej ne samo na posebnem spletišču projekta ali institucije. Zahteva po prostem dostopu je obvezna in ne posega v pravice intelektualne lastnine upravičencev do nepovratnih sredstev.

Odprta licenca in pravice intelektualne lastnine

Avtorska pravica ustvarjalcu katerega koli izvirnega dela – npr. učnega vira – načeloma podeljuje izključno pravico do uporabe tega dela. Licence so običajen način, s katerim imetniki avtorskih pravic drugim omogočijo uporabo svojih del. Licenca določa pogoje, pod katerimi imetnik pravic določenim posameznikom ali organizacijam podeli pravico do uporabe svojega dela.

Odprta licenca je način, s katerim imetnik avtorskih pravic (ustvarjalec ali drugi imetnik pravic) splošni javnosti podeli veljavno dovoljenje za uporabo svojega dela. Uporabljena odprta licenca je običajno navedena na delu samem ali tam, kjer se delo deli z drugimi. Kot pri drugih licencah odprta licenca ne pomeni prenosa avtorskih pravic ali drugih pravic intelektualne lastnine. Kdor podeli odprto licenco za svoje delo, ostane imetnik avtorskih pravic za svoje gradivo in ga lahko uporablja, kot želi, npr. za trženje rezultatov svojih projektov. Natančneje, odprta licenca, uporabljena za učni vir, ustvarjen s podporo programa Erasmus+, mora javnosti (tj. vsem tretjim stranem) omogočiti najmanj prosto:

* uporabo dela;
* prilagajanje dela svojim potrebam (npr. prevajanje, krajšanje, spreminjanje glede na lokalni kontekst itd.);
* reproduciranje in deljenje izvirnega ali prilagojenega dela z drugimi (npr. s študenti v razredu, na spletu, s kolegi).

Erasmus+ upravičence spodbuja k uporabi čim bolj odprtih licenc[[260]](#footnote-261), vendar lahko upravičenci za zagotovitev največjega učinka svojih del izberejo odprte licence s posebnimi pogoji, zlasti:

* da je treba povsod, kjer se delo ali njegova izvedena različica uporablja ali deli, navesti ustvarjalca;
* da se delo ne sme uporabljati v komercialne namene (npr. prodajati s strani tretjih oseb, vključiti v učbenike, ki so naprodaj, itd.);
* da je treba vse izvedene različice deliti z isto licenco ali pod enakimi licenčnimi pogoji.

Upravičenci Erasmus+ lahko izberejo katero koli odprto licenco ali celo razvijejo svojo, vendar se jih močno spodbuja, da uporabijo poznane obstoječe licence, primerne za to vrsto virov, in se tako izognejo podvajanju dela, zagotovijo pravno varnost in omogočijo združevanje več različnih del. Licenca ne sme vsebovati kakršnih koli pogojev, ki bi omejevali skupino uporabnikov, od njih zahtevali, da se registrirajo, sodelujejo ali se kako drugače zavežejo h kateri koli posebni dejavnosti ali ki bi določali, da je treba za uporabo zaprositi ali o njej poročati.

Pravila, ki se uporabljajo

Uredba (EU, Euratom) št. 2018/1046 Evropskega parlamenta in Sveta z dne 18. Julija 2018 o finančnih pravilih, ki se uporabljajo za splošni proračun Unije (UL L 193, 30.7.2018).

Priloga I

Posebna pravila in informacije glede mobilnosti, strateških partnerstev in krepitve zmogljivosti na področju visokošolskega izobraževanja

V to prilogo so zajeta dodatna merila in pomembne informacije o pripravi, izvajanju in nadaljnjem spremljanju projektov mobilnosti in mobilnosti med visokošolskim študijem prve stopnje ter več konkretnih primerov aktivnosti, ki jih je mogoče izvesti v okviru strateških partnerstev na področju izobraževanja, usposabljanja in mladine, in dodatne informacije o krepitvi zmogljivosti na področju projektov visokošolskega izobraževanja. Organizacije, ki nameravajo razviti projekt v okviru teh ukrepov, naj si pred oddajo vloge za nepovratna sredstva skrbno preberejo ustrezne dele te priloge.

[Projekt mobilnosti za študente in osebje v visokošolskem izobraževanju 273](#_Toc527401266)

[Projekt mobilnosti za dijake in osebje v poklicnem izobraževanju in usposabljanju 280](#_Toc527401279)

[Projekt mobilnosti za šolsko osebje 286](#_Toc527401296)

[Projekt mobilnosti za osebje v izobraževanju odraslih 289](#_Toc527401305)

[Projekti mobilnosti za mlade in mladinske delavce 291](#_Toc527401314)

[Skupni magistrski študij Erasmus Mundus 296](#_Toc527401327)

[Strateška partnerstva 299](#_Toc527401332)

[Krepitev zmogljivosti na področju visokošolskega izobraževanja 313](#_Toc527401364)

Projekt mobilnosti za študente in osebje v visokošolskem izobraževanju

1. Pred mobilnostjo

A: Akreditacija sodelujočih organizacij

Listina Erasmus za terciarno izobraževanje

Listina Erasmus za terciarno izobraževanje (ECHE) zagotavlja splošni okvir kakovosti za evropske in mednarodne aktivnosti sodelovanja, ki jih v okviru Programa lahko izvede visokošolska institucija.

Dodelitev Listine Erasmus za terciarno izobraževanje je pogoj, ki ga morajo izpolnjevati vse visokošolske institucije, ki so iz držav Programa in želijo biti v okviru Programa vključene v učno mobilnost posameznikov in/ali sodelovanje na področju inovacij in dobrih praks. Za visokošolske institucije iz partnerskih držav Listina Erasmus za terciarno izobraževanje ni zahtevana in okvir kakovosti se bo zagotovil z medinstitucionalnimi sporazumi med visokošolskimi institucijami (glej spodaj).

Razpis za zbiranje predlogov za dodelitev Listine Erasmus za terciarno izobraževanje vsako leto objavi Izvajalska agencija   
v Bruslju. Če je listina dodeljena, je veljavna celotno obdobje trajanja Programa. Pogoji za vlogo za pridobitev Listine   
Erasmus za terciarno izobraževanje so opisani na [spletišču Izvajalske agencije](https://eacea.ec.europa.eu/erasmus-plus/funding/erasmus-charter-for-higher-education-2014-2020_en): [https://eacea.ec.europa.eu/erasmus-plus/funding/erasmus-charter-for-higher-education-2014-2020\_en.](https://eacea.ec.europa.eu/erasmus-plus/funding/erasmus-charter-for-higher-education-2014-2020_en)

Visokošolske institucije morajo med izvajanjem projekta spoštovati vse določbe Listine Erasmus za terciarno izobraževanje. Skladnost bo spremljala nacionalna agencija, katere strategija spremljanja bo temeljila na Vodniku za spremljanje Listine Erasmus za terciarno izobraževanje (<https://ec.europa.eu/programmes/erasmus-plus/resources/documents/erasmus-charter-higher-education-monitoring-guide_en>), novem priročniku, ki zagotavlja nabor dogovorjenih smernic in primerov dobrih praks na področju spremljanja in izboljšanja skladnosti z Listino Erasmus za terciarno izobraževanje.

Visokošolske institucije, ki se prijavljajo za projekte Erasmus+ in v njih sodelujejo, naj v tem vodniku poiščejo informacije o prednostnih področjih skladnosti z Listino Erasmus za terciarno izobraževanje ter o razpoložljivih orodjih, smernicah in spletnih povezavah.

Ob kršitvi kakršnih koli načel in obveznosti Listine Erasmus za terciarno izobraževanje lahko Evropska komisija listino prekliče.

Akreditacija konzorcija

Nacionalni konzorcij za mobilnost na področju visokošolskega izobraževanja lahko podpira katero koli od štirih upravičenih aktivnosti mobilnosti v projektu mobilnosti v visokošolskem izobraževanju.

Namen konzorcijev za mobilnost je olajšati organizacijo mobilnosti in zagotoviti dodano vrednost v zvezi s kakovostjo aktivnosti v primerjavi s tem, kaj bi lahko ponudile posamezne visokošolske institucije pošiljateljice. Organizacije, ki so članice nacionalnega konzorcija za mobilnost, lahko združijo ali vzajemno uporabljajo storitve, povezane z organizacijo mobilnosti. Skupne aktivnosti lahko vključujejo skupno administrativno, pogodbeno in finančno upravljanje mobilnosti, skupni izbor in/ali priprave in spremljanje udeležencev ter, kadar je to ustrezno, osrednjo točko za iskanje podjetij in navezovanje stikov med podjetji in udeleženci. Nacionalni konzorcij za mobilnost ima lahko tudi vlogo posrednika za prihajajoče študente in praktikante. To vključuje iskanje organizacije gostiteljice v regiji, kjer se nahajajo partnerji konzorcija za mobilnost, in zagotavljanje pomoči, če je ta potrebna.

Koordinator konzorcija, morda skupaj z drugimi organizacijami/organizacijami posrednicami, ima lahko aktivno vlogo pri spodbujanju navezovanja stikov s podjetji, iskanju priložnosti za prakse in usposabljanja za osebje, promociji teh aktivnosti, zagotavljanju informacij itd.

Koordinator konzorcija je pozvan, naj se usklajuje s konzorciji iz drugih držav, da se povečata razpoložljivost in kakovost praks in podprejo študentske prakse Erasmus+.

Vsaka visokošolska institucija pošiljateljica ostane odgovorna za kakovost, vsebino in priznavanje obdobij mobilnosti. Vsak član konzorcija mora s koordinatorjem konzorcija podpisati sporazum, da se opredelijo vloge in odgovornosti ter administrativne in finančne ureditve; v načinih sodelovanja so navedeni mehanizmi za pripravo, zagotavljanje kakovosti, nadaljnje spremljanje obdobij mobilnosti in podobno. Poleg tega mora vsaka visokošolska institucija pošiljateljica podpisati medinstitucionalne sporazume (glej naslednje poglavje) z visokošolskimi institucijami, ki sprejmejo njene študente in osebje.

Nacionalni konzorcij za mobilnost lahko prejme sredstva, le če mu je bila podeljena akreditacija za konzorcij. Če ocena nacionalnega konzorcija za mobilnost ni uspešna, se mora konzorcij za akreditacijo in financiranje znova prijaviti naslednje leto.

Nacionalna agencija bo spremljala skladnost z akreditacijo za konzorcij. V primeru kakršnih koli večjih težav (npr. nepravilna uporaba sredstev, nespoštovanje obveznosti in nezadovoljiva finančna zmogljivost) ali kakršnih koli kršitev obveznosti konzorcija lahko nacionalna agencija prekliče akreditacijo. Nacionalna agencija zahteva od koordinatorja konzorcija, da jo nemudoma obvesti o kakršnih koli spremembah glede sestave, okoliščin ali statusa konzorcija, zaradi katerih bodo morda potrebne spremembe ali preklic akreditacije.

B: Medinstitucionalni sporazum

Mobilnost študentov za študij in mobilnost osebja za poučevanje med visokošolskimi institucijami se izvaja kot del medinstitucionalnega sporazuma med visokošolskimi institucijami. Predloge so na voljo na spletišču: <https://ec.europa.eu/programmes/erasmus-plus/resources/documents/applicants/inter-institutional-agreement_en>. Medinstitucionalne sporazume lahko podpišeta dve ali več visokošolskih institucij.

Z medinstitucionalnim sporazumom se v primeru mobilnosti med državami Programa in partnerskimi državami opredelijo splošna načela, ki so upoštevana v Listini Erasmus za terciarno izobraževanje, in obe strani se bosta zavezali k izvajanju teh načel.

Medinstitucionalni sporazum se lahko tudi razširi, tako da zajame mobilnost študentov za prakso in/ali mobilnost osebja za usposabljanje, pri čemer se zanaša na znanje partnerskih institucij o podjetjih za namene opredeljevanja podjetij/organizacij gostiteljic v tujini.

C: Orodje za mobilnost (Mobility Tool+)

Čim prej po izboru udeležencev mora upravičena organizacija vnesti splošne informacije o udeležencu in vrsti mobilnosti, ki jo bo izvedel (npr. ime udeleženca, državo gostiteljico, trajanje mobilnosti itd.), v orodje za mobilnost (Mobility Tool+). Organizacija upravičenka mora tudi najmanj enkrat mesečno med življenjskim ciklom projekta posodabljati podatke v orodju za mobilnost ob kakršni koli novi spremembi v zvezi z udeleženci ali aktivnostmi mobilnosti.

Za projekte mobilnosti med državami Programa in partnerskimi državami je treba v orodju za mobilnost s pomočjo identifikacijske kode organizacije opredeliti visokošolske institucije v partnerskih državah. Če visokošolska institucija v partnerski državi še nima identifikacijske kode organizacije na podlagi prejšnjega sodelovanja v programu Erasmus+, se mora zanjo registrirati v sistemu za registracijo organizacij za programih Erasmus+ in evropski solidarnostni enoti, in jo sporočiti upravičencu. Organizacije, ki imajo kodo PIC in so že pri nacionalnih agencijah zaprosile za financiranje v programih Erasmus+ ali evropski solidarnostni enoti, bodo samodejno dobile identifikacijsko kodo organizacije. To je mogoče preveriti v sistemu za registracijo organizacij za Erasmus+ in evropsko solidarnostno enoto.

Orodje za mobilnost bo zagotavljalo podporo pri izvajanju aktivnosti mobilnosti za upravičence programa Erasmus+. Upravičenci bodo lahko z orodjem za mobilnost ustvarili vnaprej izpolnjena poročila na podlagi vnesenih informacij. V orodju za mobilnost bodo na voljo tudi poročila, ki jih bodo izpolnili udeleženci mobilnosti.

D: Pogoji udeležbe študentov

Izbor

Študenti se prijavijo pri svoji visokošolski instituciji, ki izvaja izbor udeležencev v ukrepu mobilnosti. Izbor študentov – in postopek za dodeljevanje nepovratnih sredstev tem študentom – mora biti pravičen, pregleden, dosleden in dokumentiran, dostop do njega pa mora biti na voljo za vse strani, vključene v postopek izbora.

Visokošolska institucija sprejme vse potrebne ukrepe, da prepreči kakršno koli navzkrižje interesov v zvezi z osebami, ki lahko sodelujejo v organih za izbor ali postopku za izbor študentov.

Merila za izbor – kot so, na primer: akademski uspeh kandidata, predhodne izkušnje v mobilnosti, motivacija, predhodne izkušnje v državi gostiteljici (npr. povratek v državo izvora) itd. – bodo javno objavljena. Za študente iz partnerskih držav bo prvo merilo za izbor uspešnost pri študij, pri enaki uspešnosti pa imajo prednost študenti iz socialno-ekonomskih okolij z manj možnostmi (vključujoč begunce, prosilce za azil in migrante).

Prednost bodo imeli študenti, ki se še niso udeležili ukrepov mobilnosti v istem ciklu študija v okviru programov Erasmus Vseživljenjsko učenje, Erasmus Mundus ali Erasmus+. V primeru magistrskih programov Erasmus Mundus in skupnih magistrskih študijev Erasmus Mundus se prejšnja udeležba upošteva le za prejemnike štipendij.

Ko so študenti izbrani, bi od svoje institucije pošiljateljice morali prejeti študentsko listino Erasmus+, ki opredeljuje pravice in obveznosti študentov v zvezi z njihovim obdobjem študija ali prakse v tujini ter pojasnjuje različne korake, ki jih je treba opraviti pred in med mobilnostjo ter po njej.

Sporazum s študentom

Pred odhodom mora vsak izbrani študent podpisati sporazum, ki vključuje tudi „študijski sporazum“ z opredeljenim programom študija in/ali prakse, ki se bo opravil na podlagi dogovora med študentom ter organizacijama pošiljateljico in gostiteljico. Predloga je na voljo na spletišču: <http://ec.europa.eu/education/opportunities/higher-education/quality-framework_en.htm>.

Ta študijski sporazum opredeljuje ciljne učne izide za obdobje učenja v tujini in navaja formalne določbe o priznavanju. V sporazumu je naveden tudi kraj obdobja študija in/ali prakse. V tem študijskem sporazumu se morata institucija pošiljateljica in študent tudi dogovoriti o ravni jezikovnega znanja (glavnega jezika poučevanja ali na delovnem mestu), ki jo mora študent doseči do začetka obdobja študija/prakse in je v skladu s priporočeno ravnjo, navedeno v medinstitucionalnem sporazumu med institucijo pošiljateljico in gostiteljico (ali v skladu s pričakovanji podjetja v primeru prakse).

Kadar je to ustrezno, se bosta institucija pošiljateljica in študent dogovorila o najustreznejši jezikovni podpori, ki se bo zagotovila, da lahko študent doseže dogovorjeno raven (glej naslednji odstavek o spletni storitvi za jezikovno podporo).

Nepovratna sredstva za študente

Študenti so upravičeni do „študentskih nepovratnih sredstev“ za pokrivanje višjih stroškov, ki jih ustvarja obdobje mobilnosti v tujini. V ta nepovratna sredstva je lahko zajeto eno ali oboje od naslednjega:

* nepovratna sredstva EU, ki se izračunajo na mesec in plačajo v obliki stroškov na enoto (glej poglavje „Pravila za dodelitev sredstev“ v delu B tega vodnika), in/ali
* nacionalna, regionalna ali lokalna nepovratna sredstva, ki jih zagotovi javni ali zasebni donator ali se zagotovijo s shemo za posojila.

Do njih so upravičeni tudi študenti z ničelnimi nepovratnimi sredstvi iz sredstev EU (za študij in prakse), tj. študenti, ki izpolnjujejo vsa merila za upravičenost za študente programa Erasmus+ in v celoti izkoristijo vse prednosti študentov programa Erasmus+, ne da bi prejeli nepovratna sredstva EU za mobilnost. Pravila, opredeljena v tem vodniku za prijavitelje, razen tistih v zvezi z dodelitvijo nepovratnih sredstev, se uporabljajo tudi za študente z ničelnimi nepovratnimi sredstvi iz sredstev EU. Število študentov z ničelnimi nepovratnimi sredstvi iz sredstev EU za celotno obdobje mobilnosti se upošteva v statistiki za kazalnik uspešnosti, ki se uporablja za dodeljevanje proračunskih sredstev EU državam.

Študentom, ki se udeležijo projekta mobilnosti v visokošolskem izobraževanju, podprtega s programom Erasmus+ – če za svojo udeležbo prejmejo nepovratna sredstva EU Erasmus+ ali ne – ni treba plačati stroškov šolnine, registracije, izpitov in dostopa do laboratorija ali knjižnice na instituciji gostiteljici.

Lahko pa se jim zaračunajo stroški v manjših zneskih, na primer za zavarovanje, študentske zveze, uporabo različnega gradiva, kot so fotokopije ali laboratorijski proizvodi, na enaki osnovi, kot se ti stroški zaračunavajo lokalnim študentom. Odhajajoči študenti niso odgovorni za kritje kakršnih koli dodatnih stroškov v zvezi z organizacijo ali administrativnimi postopki njihovega obdobja mobilnosti.

Poleg tega se mora med obdobjem v tujini ohraniti upravičenost do kakršnih koli nepovratnih sredstev ali posojil, ki se dodelijo študentom za študij na njihovi instituciji pošiljateljici.

Če v primeru prakse podjetje/organizacija prejemnica študentu dodeli dodatek ali kakršno koli drugo plačilo, je to združljivo z nepovratnimi sredstvi EU Erasmus+. Obdobje mobilnosti je združljivo z zaposlitvijo za skrajšani delovni čas, zato so nepovratna sredstva EU Erasmus+, če jih študent prejme, združljiva tudi s prihodkom, ki ga prejme študent, če izvaja aktivnosti, predvidene v dogovorjenem programu mobilnosti.

Študenti, ki se udeležijo projekta mobilnosti v visokošolskem izobraževanju (za študij ali prakso v tujini), ne morejo hkrati biti upravičenci do štipendije za skupni magistrski študij Erasmus Mundus ali obratno.

Študenti, ki prejmejo nepovratna sredstva EU Erasmus+, jih v celoti ali delno povrnejo, če ne izpolnjujejo pogojev iz sporazuma o nepovratnih sredstvih (razen če načrtovanih aktivnosti v tujini niso mogli dokončati zaradi višje sile). Od njih se lahko zahteva, da delno ali v celoti povrnejo prejeta nepovratna sredstva EU, če ne izpolnijo in ne predložijo končnega spletnega poročila.

Spletna jezikovna podpora

S podpisom Listine Erasmus za terciarno izobraževanje se visokošolske institucije zavežejo, da bodo za udeležence mobilnosti zagotovile vso potrebno podporo glede jezikovne priprave. V zvezi s tem se bo v okviru Programa sčasoma začela izvajati spletna jezikovna podpora za vse aktivnosti mobilnosti med državami Programa, ki trajajo dva meseca ali dlje. Evropska komisija dostop do take spletne podpore omogoči za izbrane študente, da bi ocenila njihovo znanje jezika, ki ga bodo uporabljali pri študiju ali izvajanju prakse v tujini.

S tem orodjem bodo lahko po potrebi tudi izboljšali znanje jezika pred in/ali med obdobjem mobilnosti. Udeleženci, ki imajo najmanj raven B2 znanja glavnega jezika poučevanja ali delovnega mesta, lahko tečaj spletne jezikovne podpore opravijo v jeziku države gostiteljice, če je na voljo. Zagotavljanje jezikovne podpore temelji na vzajemnem zaupanju med institucijo pošiljateljico in institucijo gostiteljico. Priporočena raven znanja jezika je navedena v medinstitucionalnih in učnih sporazumih ter tako dogovorjena med vsemi tremi stranmi. S programom Erasmus+ se visokošolske institucije pošiljateljice zavežejo zagotovitvi, da bodo odhajajoči študenti imeli zahtevano raven znanja jezika, in tak vzajemen dogovor bi moral zadostovati.

Visokošolske institucije pošiljateljice morajo svojim študentom zagotoviti najprimernejšo jezikovno podporo, bodisi s spletno jezikovno podporo bodisi na kakšen drug način, ki ga je mogoče financirati z organizacijsko podporo, za zagotovitev, da študenti pridobijo priporočeno raven znanja, dogovorjeno z institucijo gostiteljico pred začetkom mobilnost. Zato visokošolskim institucijam pošiljateljicam institucijam gostiteljicam ni treba poslati rezultatov preverjanja znanja jezika, pridobljenega s spletno jezikovno podporo. Študenti sami odločijo, ali se strinjajo z razkritjem rezultatov njihovega preverjanja znanja jezika, pridobljenega s spletno jezikovno podporo, instituciji gostiteljici.

Spletna jezikovna podpora se bo zagotovila na naslednji način:

* nacionalne agencije dodelijo visokošolskim institucijam spletne licence v skladu s splošnimi merili, ki jih opredeli Evropska komisija;
* vsi študenti (razen govorci maternega jezika in v ustrezno utemeljenih primerih), izbrani s strani visokošolskih institucij, bodo lahko izkoristili uporabo spletne storitve in morajo opraviti spletni preskus, da se oceni znanje njihovega glavnega jezika, ki ga bodo uporabljali med študijem ali prakso v tujini. To je predpogoj pred odhodom na mobilnost. Rezultati tega preskusa bodo posredovani študentu in visokošolski instituciji pošiljateljici. Na podlagi tega bo lahko visokošolska institucija pošiljateljica količinsko opredelila število študentov, ki bodo morda morali opraviti spletni jezikovni tečaj;
* glede na število spletnih licenc, ki bodo na voljo za jezikovne tečaje, bodo visokošolske institucije razdelile licence v skladu s potrebami študentov. Študenti bodo prevzeli odgovornost za opravljanje spletnega tečaja, kot je navedeno in dogovorjeno v sporazumu o nepovratnih sredstvih;
* ob koncu obdobja mobilnosti bo študent opravil drugo oceno, da se ugotovi napredek v učenju jezika. Rezultati bodo posredovani študentu in visokošolski instituciji pošiljateljici.

Več informacij je na voljo na [spletiščih Evropske komisije](http://ec.europa.eu/programmes/erasmus-plus/resources_en#tab-1-1) in [nacionalnih agencij](http://ec.europa.eu/programmes/erasmus-plus/contact_sl).

Za vse druge vrste mobilnosti ali če spletna storitev Komisije ni na voljo za zadevni jezik, lahko visokošolske institucije za študente zagotovijo druge vrste jezikovne podpore, ki bo financirana v okviru nepovratnih sredstev „Organizacijska podpora“.

E: Pogoji udeležbe osebja

Izbor

Visokošolska institucija pošiljateljica mora pravično in pregledno izbrati svoje osebje, ki se udeleži projekta mobilnosti v visokošolskem izobraževanju. Pred odhodom se morajo dogovoriti o programu mobilnosti z institucijami/podjetji pošiljatelji/gostitelji.

Izbor učiteljev in osebja visokošolske institucije izvede visokošolska institucija. Postopek izbora in dodelitve nepovratnih sredstev mora biti pravičen, pregleden, dosleden in dokumentiran, dostop do njega pa mora biti na voljo za vse strani, vključene v postopek izbora. Merila za izbor (na primer prednostna obravnava osebja, ki gre v prvič tujino, omejitev števila aktivnosti mobilnosti na člana osebja v določenem časovnem obdobju itd.) bodo javno objavljena.

Visokošolska institucija sprejme vse potrebne ukrepe, da prepreči kakršno koli navzkrižje interesov v zvezi z osebami, ki lahko sodelujejo v organih za izbor ali postopku za izbor posameznih upravičencev.

V primeru mobilnosti osebja iz podjetja na visokošolsko institucijo institucija pošlje vabilo članu osebja podjetja; nepovratna sredstva upravlja visokošolska institucija gostiteljica ali, v primeru mobilnosti med državo Programa in partnersko državo, upravičenec.

Sporazum o mobilnosti

Izbor osebja visokošolske institucije bo opravila institucija pošiljateljica na podlagi osnutka programa mobilnosti, ki ga bo predložil član osebja po posvetovanju z institucijo/podjetjem gostiteljem. Pred odhodom se obe strani, institucija/podjetje pošiljatelj in institucija/podjetje gostitelj, uradno dogovorita o končnem programu mobilnosti (z izmenjavo pisem ali elektronskih sporočil).

Obe strani, institucija/podjetje pošiljatelj in institucija/podjetje gostitelj, sta odgovorni za kakovost obdobja mobilnosti v tujini.

Nepovratna sredstva za osebje

Finančna pravila za obe vrsti mobilnosti osebja so enaka. Nepovratna sredstva so prispevek za potne stroške in stroške bivanja v obdobju poučevanja ali usposabljanja v tujini (glej poglavje „Pravila za dodelitev sredstev“ v delu B tega vodnika).

Dovoljena je mobilnost visokošolskega osebja z ničelnimi nepovratnimi sredstvi iz sredstev EU.

2. Med mobilnostjo

Prekinitev mobilnosti študenta

Kadar se obdobje mobilnosti študenta prekine, na primer zaradi vrzeli med koncem jezikovnega tečaja in začetkom dejanskega študija/prakse, se število dni prekinitve vnese v orodje za mobilnost (Mobility Tool+) v obliki šifre in znesek nepovratnih sredstev se ustrezno prilagodi.

V primeru praks med državami Programa se lahko obdobje mobilnosti v tujini prekine zaradi dopustov v podjetju, če je podjetje v tem obdobju zaprto. Nepovratna sredstva se v tem obdobju ohranijo. Obdobje zaprtja se ne šteje v okviru najmanjšega trajanja obdobja prakse, ampak traja največ 12 mesecev na posamezno stopnjo študija, za katero lahko isti študent prejme nepovratna sredstva za obdobja mobilnosti.

Podaljšanje mobilnosti študenta

Organizaciji pošiljateljica in gostiteljica se lahko dogovorita za podaljšanje obdobja mobilnosti, ki se izvaja, če sta izpolnjena naslednja pogoja:

* zahtevek za podaljšanje obdobja mobilnosti je treba oddati najpozneje en mesec pred koncem prvotno načrtovanega obdobja mobilnosti;
* če zahtevek sprejmejo vse strani, je treba spremeniti sporazum o nepovratnih sredstvih in opraviti vse potrebno v zvezi s podaljšanjem trajanja obdobja;
* če študent prejme nepovratna sredstva Erasmus+, lahko institucija pošiljateljica spremeni znesek nepovratnih sredstev, da upošteva daljše trajanje, ali sklene sporazum s študentom, da se dodatni dnevi štejejo za obdobje „z ničelnimi nepovratnimi sredstvi iz sredstev EU“;
* dejanski datumi začetka in konca obdobja mobilnosti se vključijo v prepis ocen institucije gostiteljice ali potrdilo o praksi študenta v skladu z naslednjimi opredelitvami: o
  + datum začetka mora biti prvi dan, ko se mora študent zglasiti v organizaciji gostiteljici (to je lahko na primer datum začetka prvega tečaja/prvega delovnega dne, dogodka za dobrodošlico, ki ga organizira institucija gostiteljica, ali jezikovnega in medkulturnega tečaja); o
  + končni datum mora biti zadnji dan, ko mora biti študent prisoten v organizaciji gostiteljici (to je lahko na primer zadnji dan obdobja preverjanja znanja/tečaja/dela/obveznega obdobja študija);
* dejansko trajanje, opredeljeno zgoraj, je obdobje, ki ga morajo visokošolske institucije navesti v končnih poročilih, in je največje število mesecev, ki ga lahko pokrivajo nepovratna sredstva EU. Kadar se podaljšanje mobilnosti študenta šteje za dneve „z ničelnimi nepovratnimi sredstvi iz sredstev EU“, se ti dnevi odštejejo od celotnega trajanja obdobja mobilnosti za izračun končnega zneska nepovratnih sredstev;
* dodatno obdobje mora brez prekinitev slediti obdobju mobilnosti, ki se že izvaja. Med tema obdobjema ne sme biti nobenih premorov (dopusti in zaprtja univerze/podjetja se ne štejejo kot „premori“), razen če so ustrezno utemeljeni in jih odobri nacionalna agencija.

3. Po mobilnosti

A: Priznavanje učnih izidov

Ob koncu obdobja v tujini mora institucija/podjetje gostitelj za študenta in njegovo visokošolsko institucijo zagotoviti prepis ocen ali potrdilo o praksi („prepis dela“), ki potrjuje izide dogovorjenega programa.

V nadaljnjem spremljanju obdobja mobilnosti institucija pošiljateljica uradno prizna kreditne točke, ki so bile dodeljene v tujini za formalno učenje novih kompetenc (z uporabo kreditnih točk ECTS ali enakovrednega sistema), po potrebi tudi za prakse, in dokumentirajo se rezultati neformalnega in priložnostnega učenja zunaj učilnice ali delovnega mesta (z uporabo priloge k diplomi). Vendar to ne velja za prakse, ki jih izvajajo novi diplomanti.

O rezultatih ocene znanja jezikov in spletnih jezikovnih tečajev se bo poročalo centralno, ne bo pa zagotovljena nobena oblika formalnih kvalifikacij.

V zvezi z mobilnostjo osebja bi morala institucija pošiljateljica zagotoviti, da so učni izidi sodelujočega osebja ustrezno priznani ter se razširjajo in na široko uporabljajo v instituciji.

B: Poročanje

Ob koncu obdobja v tujini morajo vsi študenti in osebje, ki so opravili aktivnost mobilnosti, izpolniti in predložiti končno poročilo. Za mobilnost, ki traja dva meseca ali več, poročilo vključuje tudi oceno kakovosti jezikovne podpore, ki so jo prejeli med obdobjem mobilnosti.

Od tistih študentov in osebja, ki ne predložijo poročila, lahko njihova visokošolska institucija pošiljateljica zahteva, da delno ali v celoti povrnejo prejeta nepovratna sredstva EU. Povračilo se ne zahteva, če študenti ali člani osebja niso mogli dokončati načrtovanih aktivnosti v tujini zaradi višje sile. Upravičenec poroča o takih primerih in nacionalna agencija jih mora pisno odobriti.

Projekt mobilnosti za dijake in osebje v poklicnem izobraževanju in usposabljanju

1. Organizacijska podpora

Nepovratna sredstva za organizacijsko podporo je prispevek za kakršne koli stroške, ki jih imajo organizacije v zvezi z aktivnostmi, s katerimi podpirajo visokokakovostno mobilnost dijakov/učečih se in osebja. Na primer za:

* zagotavljanje informacij in pomoči za dijake/učeče se in osebje;
* izbor udeležencev mobilnosti;
* pripravo učnih sporazumov, da se zagotovi popolno priznavanje vseh elementov izobraževanja dijakov/učečih se;
* pripravo in priznavanje sporazumov o mobilnosti za osebje;
* zagotavljanje jezikovne in medkulturne priprave za udeležence mobilnosti, zlasti jezikovnih tečajev za PIU za posamezni sektor;
* splošno upravljanje v zvezi s postavitvijo in upravljanjem projekta mobilnosti;
* zagotavljanje učinkovitih ureditev za mentorstvo in nadzor udeležencev mobilnosti; posebne ureditve za zagotavljanje kakovosti praks v podjetjih.

Pri odločitvi o končni dodelitvi nepovratnih sredstev se upošteva kakovost, s katero institucija izvede projekt in njeno nadaljnje spremljanje projekta. Kakovostna izvedba projekta mobilnosti bi morala slediti smernicam iz te priloge o mobilnosti za dijake in osebje v poklicnem izobraževanju in usposabljanju.

1. Pred mobilnostjo

A: Akreditacija sodelujočih organizacij – listina za mobilnost PIU Erasmus+

Od leta 2015 naprej obstaja možnost, da se neakreditirane organizacije prijavijo za Listino Erasmus+ za mobilnost v PIU v ločenem letnem razpisu, ki ga objavijo nacionalne agencije, pod pogojem, da te organizacije izpolnjujejo predhodna merila za izbor in izkazujejo kakovost in trajnost svojih strategij za internacionalizacijo. Prosimo, da dosledno upoštevate dejstvo, da, če organizacije ne pridobijo nove listine Erasmus+ za mobilnost v PIU v določenem letu, jo bodo lahko uporabljale šele za udeležbo v mobilnosti v PIU od splošnega razpisa naprej. Npr. če se organizacija prijavi za listino v okviru določenega razpisa in se ta listina dodeli v letu 2016, se mora še vedno obenem prijaviti za projekt mobilnosti v PIU brez listine, če želi nadaljevati z mobilnostjo v okviru splošnega razpisa za leto 2016. Listino lahko uporabi šele pri razpisu v naslednjem letu (v tem primeru v letu 2017).

Podrobnejše informacije so na voljo na spletiščih Evropske komisije in nacionalnih agencij.

B: Evropska listina kakovosti za mobilnost

Organizacije PIU, ki načrtujejo organizacijo aktivnosti mobilnosti za dijake in osebje v PIU, morajo organizirati svoje aktivnosti v skladu z načeli in merili iz Evropske listine kakovosti za mobilnost[[261]](#footnote-262).

Evropska listina kakovosti za mobilnost je referenčni dokument za kakovost za bivanje med izobraževanjem in usposabljanjem v tujini. Listina zagotavlja smernice o ureditvah mobilnosti za učenje in druge namene, na primer o poklicni rasti, za dijake in osebje. Spoštovanje načel iz listine naj bi pomagalo zagotoviti, da bo izkušnja udeležencev mobilnosti v državi gostiteljici in državi izvora ob njihovem povratku vedno pozitivna ter da se bosta število in obseg izmenjav v izobraževanju in usposabljanju stalno izboljševala. Listina je na voljo na spletišču:

<http://europa.eu/legislation_summaries/education_training_youth/lifelong_learning/c11085_en.htm>.

C: ECVET - Memorandum o soglasju

Organizacije PIU se lahko odločijo, da bodo v okviru svojih aktivnosti mobilnosti uporabile evropski sistem kreditnih točk v poklicnem izobraževanju in usposabljanju (ECVET) (več informacij v nadaljevanju). V teh primerih je pogoj za uporabo sistema ECVET vzpostavitev partnerstva ECVET. To partnerstvo mora združevati pristojne organizacije, ki so vključene v

1. opredeljevanje ustreznih učnih izidov med mobilnostjo;
2. zagotavljanje programov PIU, ki zadostijo tem potrebam;
3. ocenjevanje tega, v kolikšni meri so udeleženci dosegli učne izide, ter
4. potrjevanje in priznavanje kreditnih točk udeležencem ob njihovem povratku na domačo institucijo.

Partnerstvo za mobilnost na podlagi sistema ECVET je mogoče formalizirati z memorandumom o soglasju.

Memorandum o soglasju je sporazum med dvema pristojnima organizacijama, ki opredeli okvir za prenos kreditnih točk. Ta sporazum formalizira partnerstvo ECVET, tako da se v njem navede vzajemno sprejemanje statusa ter postopkov vključenih pristojnih organizacij in institucij. Določa tudi postopke partnerstev za sodelovanje.

Memorandume o soglasju lahko oblikujejo omrežja pristojnih organizacij/institucij iz več držav/sistemov, lahko pa so glede na potrebe in ambicije partnerstev tudi dvostranska. Za več informacij in smernic o oblikovanju memoranduma o soglasju glej priročnik za uporabnike sistema ECVET, ki je na voljo na spletišču Evropske komisije, ali naslednji povezavi: <http://ec.europa.eu/education/policy/vocational-policy/ecvet_sl.htm>and [http://www.ecvet-secretariat.eu](http://www.ecvet-secretariat.eu/)

D: Konzorcij za mobilnost

Poleg tega da se lahko ponudniki PIU prijavijo kot ena organizacija, se lahko nacionalni konzorcij za mobilnost prijavi tudi za projekt mobilnosti PIU.

Namen konzorcijev za mobilnost je olajšati organizacijo mobilnosti in zagotoviti dodano vrednost v zvezi s kakovostjo aktivnosti v primerjavi s tem, kaj bi lahko ponudila vsaka posamezna institucija PIU pošiljateljica (npr. šola PIU). Od organizacij, ki so članice nacionalnega konzorcija za mobilnost, se pričakuje, da združijo ali vzajemno uporabljajo storitve, ki so povezane z organizacijo mobilnosti, ter da skupaj razvijajo svojo raven internacionalizacije z vzajemnim sodelovanjem in skupno uporabo stikov. Skupne aktivnosti običajno vključujejo skupno administrativno, pogodbeno in finančno upravljanje mobilnosti, skupni izbor in/ali priprave in spremljanje udeležencev ter, kadar je to ustrezno, osrednjo točko za iskanje podjetij in navezovanje stikov med podjetji in udeleženci.

Nacionalni konzorcij za mobilnost ima lahko tudi vlogo posrednika za prihajajoče praktikante in osebje. To vključuje iskanje organizacije gostiteljice v regiji, kjer se nahajajo partnerji nacionalnega konzorcija za mobilnost, in zagotavljanje pomoči, če je ta potrebna.

Koordinator konzorcija, morda skupaj z drugimi organizacijami/organizacijami posrednicami, mora imeti aktivno vlogo pri spodbujanju navezovanja stikov s podjetji, iskanju priložnosti za prakse in usposabljanja za osebje, promociji teh aktivnosti, zagotavljanju informacij itd.

Vsaka organizacija PIU pošiljateljica ostane odgovorna za kakovost, vsebino in priznavanje obdobij mobilnosti. Vsak član konzorcija mora s koordinatorjem konzorcija podpisati sporazum, da se opredelijo vloge in odgovornosti ter administrativne in finančne ureditve; v načinih sodelovanja so navedeni mehanizmi za pripravo, zagotavljanje kakovosti, nadaljnje spremljanje obdobij mobilnosti in podobno.

E: Evropski razvojni načrt

Evropski razvojni načrt se navezuje le na prijave od prijaviteljev, ki niso imetniki listine Erasmus+ za mobilnost v PIU. Čeprav se od tistih, ki nimajo listine, ne pričakuje, da so usmerjeni v internacionalizacijo ali trajnost v enaki meri kot organizacije, ki so bile akreditirane z listino, se od njih vseeno pričakuje, da bodo razmišljale o učinku mobilnosti na njihove zadevne organizacije poleg same mobilnosti. Pred prijavo mora ponudnik PIU ali koordinator nacionalnega konzorcija za mobilnost razviti evropski razvojni načrt: ta načrt je del prijavnega obrazca. Ta del prikazuje, kako so načrtovane aktivnosti mobilnosti vpete v širšo in dolgoročno strategijo razvoja in modernizacije ponudnikov PIU, vključenih v projekt.

Ta evropski razvojni načrt bo pomemben del ocene vlog za nepovratna sredstva in v njem bi morale biti zagotovljene naslednje informacije:

* potrebah ponudnikov PIU v smislu razvoja kakovosti in internacionalizacije (npr. v zvezi s kompetencami upravljanja, kompetencami osebja, novimi metodami in orodji za poučevanje, evropsko dimenzijo, jezikovnimi spretnostmi, učnimi načrti, organizacijo poučevanja, usposabljanjem in učenjem, krepitvijo povezav s partnerskimi ustanovami) in kako bodo načrtovane aktivnosti prispevale k zadostitvi teh potreb;
* pričakovanem učinku na dijake/učeče se, učitelje, vodje usposabljanja in druge osebe ter na ponudnika PIU na splošno;
* načinu, na katerega šole v PIU in družbe vključujejo kompetence in izkušnje njihovega osebja v njihove učne načrte in/ali razvojne načrte;
* načinu, na katerega se učenje na delovnem mestu lahko trajno izboljša s pomočjo mednarodnega sodelovanja.

F: Orodje za mobilnost (Mobility Tool+)

Čim prej po izboru udeležencev mora organizacija upravičenka vnesti splošne informacije o udeležencu in vrsti mobilnosti, ki jo bo izvedel (npr. ime udeleženca, državo gostiteljico, trajanje mobilnosti itd.), v orodje za mobilnost (Mobility Tool+). Organizacija upravičenka je odgovorna tudi za posodabljanje podatkov v orodju za mobilnost ob kakršni koli spremembi v zvezi z udeleženci ali aktivnostmi v življenjskem ciklu projekta mobilnosti. Upravičenci bodo lahko z orodjem za mobilnost ustvarili vnaprej izpolnjena poročila na podlagi vnesenih informacij. V orodju za mobilnost bodo na voljo tudi poročila, ki jih bodo izpolnili udeleženci mobilnosti.

Več informacij o orodju za mobilnost ter o dostopu do njega bo zagotovljenih v sporazumu o nepovratnih sredstvih med nacionalno agencijo in upravičencem.

G: Pogoji udeležbe dijakov v PIU

Izbor

Organizacija pošiljateljica izvede izbor udeležencev v ukrepu mobilnosti. Izbor dijakov/učečih se – in postopek za dodeljevanje nepovratnih sredstev – mora biti pravičen, pregleden, dosleden in dokumentiran, dostop do njega pa mora biti na voljo za vse strani, vključene v postopek izbora.

Organizacija pošiljateljica sprejme vse potrebne ukrepe, da prepreči kakršno koli navzkrižje interesov v zvezi z osebami, ki lahko sodelujejo v organih za izbor ali postopku za izbor posameznih udeležencev.

Spremljevalci

Dijake v PIU s posebnimi potrebami ali iz okolij z manj možnostmi lahko spremlja oseba, ki jim v obdobju mobilnosti nudi podporo. Vključenost spremljevalcev mora biti sorazmerna s številom vključenih dijakov (navadno en spremljevalec na skupino dijakov, ki opravljajo prakso v isti organizaciji gostiteljici).

Trajanje bivanja spremljevalcev v tujini bi tudi moralo biti sorazmerno s potrebami dijakov (običajno je bivanje, ki traja ves čas aktivnosti, sprejemljivo samo v primerih, če dijaki niso samostojni ali so mladoletni).

Sporazum z dijakom

Pred odhodom morajo dijaki v PIU podpisati sporazum z organizacijama pošiljateljico in gostiteljico, ki vključuje tudi naslednje:

* „učni sporazum“ z opredeljenim programom usposabljanja, ki se bo izvedel na podlagi dogovora med dijakom ter organizacijama pošiljateljico in gostiteljico. Ta sporazum opredeljuje ciljne učne rezultate za obdobje učenja v tujini in navaja formalne določbe o priznavanju (npr. ECVET);
* „zavezanost kakovosti“, ki se priloži učnemu sporazumu ter navaja pravice in obveznosti praktikantov, organizacij pošiljateljice in gostiteljice ter po potrebi organizacij posrednic.

S podpisom učnega sporazuma so dijaki v PIU upravičeni do podpore v obliki nepovratnih sredstev med obdobjem prakse v tujini. V ta nepovratna sredstva je lahko zajeto eno ali oboje od naslednjega:

* nepovratna sredstva EU, ki se izračunajo glede na dan aktivnosti (glej poglavje „Pravila za dodelitev sredstev“ v delu B tega vodnika), in/ali
* nacionalna, regionalna ali lokalna nepovratna sredstva, ki jih zagotovi javni ali zasebni donator ali se zagotovijo s shemo za posojila.

Dovoljeni so „dijaki v PIU z ničelnimi nepovratnimi sredstvi“ (tj. dijaki, ki opravijo prakse, izpolnjujejo merila za mobilnost PIU Erasmus+ in izkoristijo prednosti dijakov v programu Erasmus+, ne da bi prejeli nepovratna sredstva Erasmus+). Pravila, opredeljena v tem vodniku za prijavitelje, razen tistih v zvezi z dodelitvijo nepovratnih sredstev, se uporabljajo tudi za te „dijake v PIU z ničelnimi nepovratnimi sredstvi “.

Spletna jezikovna podpora

Dijaki v PIU, ki se bodo udeležili aktivnosti mobilnosti, ki traja 19 dni ali dlje, so pred odhodom ali med mobilnostjo upravičeni do jezikovne podpore. V zvezi s tem Komisija omogoči dostop do spletne podpore za izbrane dijake v PIU, da bo ocenila njihovo znanje jezika, ki ga bodo uporabljali pri opravljanju prakse v tujini. S to storitvijo lahko po potrebi tudi izboljšajo znanje jezika pred in/ali med obdobjem mobilnosti. Udeleženci, ki imajo najmanj raven B2 znanje glavnega jezika delovnega mesta, lahko tečaj spletne jezikovne podpore opravijo v jeziku države gostiteljice, če je na voljo. Ta spletna storitev se bo sčasoma začela izvajati s programom.

Jezikovna podpora se zagotovi na naslednji način:

* ob prijavi za projekt mobilnosti PIU bo organizacija prijaviteljica ocenila potrebo po jezikovni podpori – v glavnem jeziku poučevanja ali dela – za dijake, ki bodo opravljali prakso v okviru projekta mobilnosti;
* nacionalne agencije organizacijam upravičenkam dodelijo spletne licence v skladu s splošnimi merili, ki jih opredeli Evropska komisija;
* vsi dijaki (razen govorci maternega jezika), ko jih bo izbrala njihova organizacija pošiljateljica – pred podpisom njihovega učnega sporazuma – in ki bodo lahko izkoristili uporabo spletne storitve, bodo izvedli spletni preskus, da se oceni njihovo znanje izbranega jezika. Rezultati tega preskusa bodo posredovani dijaku in na prošnjo organizaciji pošiljateljici. Ti rezultati ne bodo vplivali na odhod dijaka v tujino;
* glede na število spletnih licenc, ki bodo na voljo za jezikovne tečaje, bodo tisti udeleženci, ki potrebujejo jezikovno podporo, morda dobili možnost za opravljanje spletnega jezikovnega tečaja;
* ob koncu prakse bodo dijaki v PIU opravili drugo oceno, da se ugotovi napredek v učenju jezika. Rezultati bodo posredovani dijaku in na prošnjo organizaciji pošiljateljici.

V začetnih fazah Programa spletna ocena in tečaji ne bodo na voljo v vseh jezikih EU in jezikovni tečaji morda ne bodo na voljo za vse udeležence, ki jih bodo potrebovali. Več informacij bo na voljo na spletiščih Komisije in nacionalnih agencij.

Sodelujoče organizacije v projektu mobilnosti PIU morajo zagotoviti jezikovno podporo za jezike, ki ne bodo zajeti v storitev Komisije; za ta namen se lahko zagotovijo posebna nepovratna sredstva iz razdelka „Jezikovna podpora“. Poleg tega lahko organizacije, vključene v projekt mobilnosti PIU, uporabijo nepovratna sredstva iz razdelka „Organizacijska podpora“ za obravnavanje potreb udeležencev v zvezi s pedagoško, medkulturno ali posebno jezikovno pripravo (glej poglavje „Pravila za dodelitev sredstev“ v delu B tega vodnika).

H: Pogoji udeležbe osebja

Izbor

Izbor osebja izvede organizacija pošiljateljica. Postopek izbora in dodelitve nepovratnih sredstev mora biti pravičen, pregleden, dosleden in dokumentiran, dostop do njega pa mora biti na voljo za vse strani, vključene v postopek izbora.

Organizacija pošiljateljica sprejme vse potrebne ukrepe, da prepreči kakršno koli navzkrižje interesov v zvezi z osebami, ki lahko sodelujejo v organih za izbor ali postopku za izbor posameznih upravičencev.

Merila za izbor (prednostna obravnava osebja, ki gre v prvič tujino, omejitev števila aktivnosti mobilnosti na člana osebja v določenem časovnem obdobju itd.) bodo javno objavljena.

Sporazum o mobilnosti

Izbor osebja bo opravila organizacija pošiljateljica na podlagi osnutka programa mobilnosti, ki ga bo predložil član osebja po posvetovanju z institucijo gostiteljico ali podjetjem/organizacijo. Pred odhodom se organizaciji pošiljateljica in gostiteljica uradno dogovorita o končnem programu mobilnosti z izmenjavo pisem ali elektronskih sporočil.

Obe organizaciji, pošiljateljica in gostiteljica, sta odgovorni za kakovost obdobja mobilnosti v tujini.

3. Med mobilnostjo

Prekinitev mobilnosti dijakov

V primeru praks se lahko obdobje mobilnosti v tujini prekine zaradi dopustov v podjetju, če je podjetje v tem obdobju zaprto. Nepovratna sredstva se v tem obdobju ohranijo. Obdobje zaprtja se ne šteje v okviru najmanjšega trajanja obdobja prakse.

Podaljšanje mobilnosti dijakov

Organizaciji pošiljateljica in gostiteljica se lahko dogovorita za podaljšanje obdobja mobilnosti, ki se izvaja, če sta izpolnjena naslednja pogoja:

* pred koncem prvotno načrtovanega obdobja mobilnosti je treba spremeniti sporazum o nepovratnih sredstvih in opraviti vse potrebno v zvezi s podaljšanjem trajanja obdobja. Taka sprememba je še zlasti pomembna v tistih primerih, ko je treba oddati tudi zahtevek za podaljšanje mesečnih nepovratnih sredstev EU. Čeprav je trajanje obdobja mobilnosti opredeljeno v dijakovem potrdilu o udeležbi (to je obdobje, ki ga organizacije upravičenke navedejo v svojih končnih poročilih), je pravzaprav največje število mesecev, ki je krito z nepovratnimi sredstvi EU, tisto, ki je navedeno v sporazumu o mobilnosti ali v spremembah tega sporazuma. To velja, tudi če je trajanje, navedeno v učnem sporazumu, krajše od tega, ki je navedeno v potrdilu o udeležbi;
* dodatno obdobje mora brez prekinitev slediti obdobju mobilnosti, ki se že izvaja. Med tema obdobjema ne sme biti nobenih premorov (dopusti in zaprtja šol PIU/podjetij se ne štejejo kot „premori“), razen če so ustrezno utemeljena in jih odobri nacionalna agencija.

4. Po mobilnosti

A: Priznavanje učnih izidov

Vključeni organizaciji pošiljateljica in gostiteljica bi se ob koncu mobilnosti morali dogovoriti o izdaji potrdila o mobilnosti Europass. Za več informacij o tem postopku glej spletišče Europass: <http://europass.cedefop.europa.eu/sl>.

O rezultatih ocene znanja jezikov in spletnih jezikovnih tečajev se bo poročalo centralno, ne bo pa zagotovljena nobena oblika formalnih kvalifikacij.

ECVET

Organizacije PIU se lahko odločijo, da bodo v okviru svojih aktivnosti mobilnosti uporabile sistem ECVET. Sistem ECVET je skupni metodološki okvir, ki olajšuje zbiranje in prenos kreditnih točk za učne rezultate med različnimi sistemi kvalifikacij. Cilj sistema je spodbujati mednarodno mobilnost in dostop do vseživljenjskega učenja. Njegov namen ni nadomestiti nacionalne sisteme kvalifikacij, temveč doseči boljšo primerljivost in združljivost med njimi. ECVET se uporablja za vse rezultate, ki jih doseže posameznik v različnih oblikah izobraževanja in usposabljanja ter ki se nato prenesejo, priznajo in zberejo s ciljem pridobiti kvalifikacijo. Na podlagi te pobude se lahko evropskim državljanom lažje priznajo njihovo usposabljanje, spretnosti in znanje v drugi državi Programa. Več informacij o sistemu ECVET je na voljo na spletišču Komisije:

[http://ec.europa.eu/education/policy/vocational-policy/ecvet\_en.htm](http://ec.europa.eu/education/policy/vocational-policy/ecvet_sl.htm)

[http://www.ecvet-secretariat.eu](http://www.ecvet-secretariat.eu/)

Ob uporabi sistema ECVET morajo biti pridobljene kreditne točke, ki so bile zbrane z učnimi izidi, pregledne in navedene v memorandumu o soglasju med sodelujočimi organizacijami.

B: Poročanje

Ob koncu obdobja v tujini morajo vsi dijaki in osebje v PIU, ki so opravili aktivnost mobilnosti, izpolniti in predložiti končno poročilo. Za mobilnost, ki traja 19 dni ali dlje, poročilo vključuje tudi oceno kakovosti jezikovne podpore, ki so jo prejeli med obdobjem mobilnosti.

Od tistih dijakov in osebja, ki ne predložijo poročila, se lahko zahteva, da delno ali v celoti povrnejo prejeta nepovratna sredstva EU. Povračilo se ne zahteva, če dijaki ali člani osebja niso mogli dokončati načrtovanih aktivnosti v tujini zaradi višje sile. Organizacija pošiljateljica poroča o takih primerih in nacionalna agencija jih mora pisno odobriti.

Projekt mobilnosti za šolsko osebje

Projekti mobilnosti omogočajo šolam, da šolskemu osebju zagotovijo priložnosti in pobude za pridobivanje novih kompetenc, ki so povezane s potrebami šole. Vodstvo šol bi moralo imeti aktivno vlogo pri načrtovanju, podpori in nadaljnjem spremljanju projekta mobilnosti.

Da se zagotovi in čim bolj izkoristi učinek teh aktivnosti na poklicni razvoj vsega osebja, bi morale šole poskrbeti, da se po zaključeni mobilnosti kompetence, ki jih je pridobilo njihovo osebje, razširjajo po vsej šoli in vključijo v prakso poučevanja na šoli.

Pred prijavo bi morale šole skrbno razmisliti o tem, koliko članov osebja se lahko realistično udeleži mobilnosti med trajanjem projekta (tj. v 1 ali 2 letih), kakšne aktivnosti bodo opravljali in kako se lahko te aktivnosti učinkovito izvajajo na domači instituciji v prihodnje. Ob prijavi bodo organizacije prijaviteljice morale navesti okvirne številke, vrste in države gostiteljice načrtovanih aktivnosti mobilnosti.

Če nacionalna agencija izbere projekt mobilnosti in potrdi zahtevana proračunska sredstva, lahko upravičenec začne z izborom udeležencev in podrobno organizacijo aktivnosti.

1. Organizacijska podpora

Nepovratna sredstva za organizacijsko podporo so prispevek za stroške, ki jih imajo institucije v zvezi z aktivnostmi, s katerimi podpirajo mobilnost osebja. Na primer za:

* pripravo in nadaljnje spremljanje evropskega razvojnega načrta;
* organizacijske ureditve s partnerskimi institucijami (predvsem v primeru izobraževalnega obiska na delovnem mestu ali programov poučevanja);
* zagotavljanje informacij in pomoči za osebje;
* izbor osebja za aktivnosti mobilnosti;
* pripravo sporazumov o mobilnosti, da se zagotovita kakovost in priznavanje aktivnosti mobilnosti;
* jezikovno in medkulturno pripravo osebja, ki se udeleži mobilnosti;
* lajšanje vključevanja prihajajočega osebja, ki se udeleži mobilnosti, na šoli;
* zagotavljanje učinkovitih ureditev za mentorstvo in nadzor udeležencev mobilnosti;
* podpiranje ponovnega vključevanja udeležencev mobilnosti in nadgrajevanje njihovih pridobljenih novih kompetenc v korist šole, izobraževalnega osebja in učencev/dijakov.

2. Pred mobilnostjo

A: Evropski razvojni načrt

Pred prijavo mora šola ali koordinator nacionalnega konzorcija za mobilnost oblikovati evropski razvojni načrt; ta načrt je del prijavnega obrazca. V tem poglavju je navedeno, kako je načrtovana mobilnost povezana s širšo in dolgoročno strategijo razvoja in posodobitve šol, ki sodelujejo pri projektu.

Ta evropski razvojni načrt bo pomemben del ocene vlog za nepovratna sredstva in v njem bi morale biti zagotovljene naslednje informacije:

* potrebe šole/šol v zvezi z razvojem kakovosti in internacionalizacijo (npr. glede kompetenc upravljanja, kompetenc osebja, novih metod ali orodij poučevanja, evropske razsežnosti, znanja jezikov, učnega načrta, organizacije poučevanja, usposabljanja in učenja, krepitve povezav s partnerskimi institucijami) in kako bodo načrtovane aktivnosti prispevale k izpolnjevanju teh potreb predviden učinek na učence/dijake, šolsko osebje ter na šolo na sploh;
* kako bodo šole vključile kompetence in izkušnje, ki jih bo pridobilo njihovo osebje, v svoj učni načrt in/ali šolski razvojni načrt;
* kadar je to ustrezno, kako se bo uporabila platforma eTwinning v povezavi z načrtovanimi aktivnostmi mobilnosti (glej poglavje v nadaljevanju).

B: eTwinning

eTwinning spodbuja sodelovanje šol v Evropi in mreženje med njimi z uporabo informacijskih in komunikacijskih tehnologij (IKT). Zagotavlja nasvete, zamisli in orodja, na podlagi katerih lahko šole lažje oblikujejo partnerstva in začnejo projekte sodelovanja na katerem koli tematskem področju.

V povezavi s projektom mobilnosti eTwinning omogoča:

* iskanje morebitnih partnerjev/organizacij gostiteljic v tujini in sodelovanje z njimi pred prijavo za nepovratna sredstva, da se izboljšata kakovost in učinek načrtovanih projektov;
* uporabo orodij za projekt, ki so na voljo, da je izvedba projektov bolj strateška in da se bolje izkoristi prispevek partnerjev;
* pripravo odhajajočega osebja, na primer z izmenjavo sporočil z organizacijo gostiteljico (boljše poznavanje države gostiteljice in organizacije gostiteljice, razpravljanje in dogovarjanje o aktivnostih, ki se bodo izvedle), udeležbo v spletnih izobraževanjih, ki so povezana z njihovo aktivnostjo;
* intenzivno sodelovanje med šolami, ki so vključene v projekt mobilnosti za osebje, med projektom in po njem.

Za uporabo platforme eTwinning ni zahtevana nobena uradna prijava, šole se morajo zgolj registrirati na portalu eTwinning: <http://www.etwinning.net/sl/pub/index.htm>. Evropski portal eTwinning je spletna stran v vseh jezikih EU, ki zagotavlja orodja in storitve za sodelovanje, prek katerih se učitelji registrirajo, poiščejo partnerje in z njimi sodelujejo. Je tudi osrednje stičišče, kjer si lahko zainteresirani učitelji izmenjujejo vire, razpravljajo in iščejo partnerske šole.

eTwinning zagotavlja pomoč za šole s centralno svetovalno službo na evropski ravni in z nacionalnimi svetovalnimi službami na nacionalni ravni. Vsi učitelji lahko izkoristijo storitve, usposabljanja, priznavanje in orodja, ki jih zagotavljajo nacionalne in evropske svetovalne službe eTwinning. Za več informacij o teh storitvah glej poglavje „Kateri drugi organi so vključeni v izvajanje Programa?“ v delu A tega vodnika.

C: Pogoji udeležbe osebja

Izbor

Šola pošiljateljica je odgovorna za izbor osebja, ki se bo udeležilo aktivnosti mobilnosti. Postopek izbora mora biti pravičen, pregleden, dosleden in dokumentiran, dostop do njega pa mora biti na voljo za vse vključene strani. Profil udeležencev mora izpolnjevati merila za upravičenost iz dela B tega vodnika. Šola pošiljateljica bi morala opredeliti postopek izbora, tj. kako se bo osebje lahko prijavilo, dokumentacijo, ki jo morajo predložiti prijavitelji, in kako bo ta obravnavana.

Šola bi morala opredeliti merila, ki bodo uporabljena v postopku izbora. Splošna merila so lahko: motivacija, jasni cilji za mobilnost, pripravljenost za razširjanje izkušenj ob povratku. Priporoča se, da se oblikuje odbor za izbor, ki lahko vključuje tudi zunanje ljudi, in da ni za odločitev odgovoren samo en član osebja.

Poleg teh splošnih meril bodo morda potrebna posebna merila, povezana z naravo ali namenom projekta mobilnosti (tj. ustreznost aktivnosti, ki jih načrtuje posamezni član osebja, glede na potrebe šole in druga merila, ki jih opredeli šola).

Vse osebe, vključene v postopek izbora, se morajo strinjati o splošnih in posebnih merilih, prijavitelji pa morajo biti jasno obveščeni o teh pravilih. Izmenjava meril za izbor ter razpravljanje o teh merilih in razlogih zanje z organizacijo gostiteljico lahko olajša pripravo aktivnosti. Ohraniti se mora zapis postopka izbire v primeru morebitnih notranjih pritožb.

Sporazum o mobilnosti

Ko je udeleženec izbran, se mora s pomočjo šole pošiljateljice (in partnerske organizacije v primeru mobilnosti poučevanja ali izobraževalnega obiska na delovnem mestu) uradno dogovoriti o vrsti in vsebini usposabljanja, ki ga bo opravil, pojasniti, kako se bo pripravil za to usposabljanje, kako se bo pridobljeno znanje/kompetence razširjalo v šoli in drugod ter kakšne bodo koristi te udeležbe na institucionalni in individualni ravni. Dogovoriti se je treba tudi o tem, kako bo šola pošiljateljica ocenila in priznala usposabljanje. Ta dogovor mora biti sprejet pred začetkom aktivnosti mobilnosti. Glavni cilj sporazuma je, da šola pošiljateljica, organizacija gostiteljica in udeleženec pojasnijo pričakovanja in zagotovijo, da bo bivanje v tujini koristno.

Orodje za mobilnost (Mobility Tool+)

Čim prej po izboru udeležencev mora organizacija upravičenka vnesti splošne informacije o udeležencu in vrsti mobilnosti, ki jo bo izvedel (npr. ime udeleženca, državo gostiteljico, trajanje mobilnosti itd.), v orodje za mobilnost (Mobility Tool+). Orodje za mobilnost bo zagotavljalo podporo pri izvajanju aktivnosti mobilnosti za upravičence programa Erasmus+. Organizacija upravičenka je odgovorna tudi za posodabljanje podatkov v orodju za mobilnost ob kakršni koli spremembi v zvezi z udeleženci ali aktivnostmi v življenjskem ciklu projekta mobilnosti. Upravičenci bodo lahko z orodjem za mobilnost ustvarili vnaprej izpolnjena poročila na podlagi vnesenih informacij. V orodju za mobilnost bodo na voljo tudi poročila, ki jih bodo izpolnili udeleženci mobilnosti. Več informacij o orodju za mobilnost ter o dostopu do njega bo zagotovljenih v sporazumu o nepovratnih sredstvih med nacionalno agencijo in upravičencem.

1. Po mobilnosti

A: Priznavanje učnih izidov

Vključeni organizaciji pošiljateljica in gostiteljica bi se ob koncu mobilnosti morali dogovoriti o izdaji potrdila o mobilnosti Europass. Za več informacij o tem postopku glej spletišče Europass: <http://europass.cedefop.europa.eu/sl>

B: Poročanje

Ob koncu obdobja v tujini morajo vsi člani osebja, ki so opravili aktivnost mobilnosti, izpolniti in predložiti končno poročilo. Od osebja, ki ne predloži poročila, se lahko zahteva, da delno ali v celoti povrne prejeta nepovratna sredstva EU. Povračilo se ne zahteva, če člani osebja niso mogli dokončati načrtovanih aktivnosti v tujini zaradi višje sile. Šola pošiljateljica ali koordinator nacionalnega konzorcija za mobilnost poroča o takih primerih in nacionalna agencija jih mora pisno odobriti.

Projekt mobilnosti za osebje v izobraževanju odraslih

Cilj učne mobilnosti za osebje v izobraževanju odraslih je dvig ključnih kompetenc in spretnosti osebja v izobraževanju odraslih, da se zviša kakovost vseh oblik poučevanja in učenja ter zagotovi njihova ustreznost glede na potrebe trga dela in družbe na splošno. Posebna pozornost bo namenjena projektom, ki naslavljajo učne/poučevalne potrebe odraslih učečih se iz okolij z manj možnostmi (vključujoč begunce, prosilce za azil in migrante). Od organizacij v izobraževanju odraslih se pričakuje, da učno mobilnost svojega osebja uporabijo strateško in da z njo internacionalizirajo svojo organizacijo ter okrepijo njene zmogljivosti.

1. Organizacijska podpora

Nepovratna sredstva za organizacijsko podporo so namenjena stroškom za organizacijo mobilnosti. Namen nepovratnih sredstev je povečati kakovost organizacije aktivnosti mobilnosti in okrepiti zmogljivosti organizacije za izobraževanje odraslih. Na primer za:

* pripravo in nadaljnje spremljanje evropskega razvojnega načrta;
* zagotavljanje informacij in pomoči za osebje;
* izbor osebja za aktivnosti mobilnosti;
* organizacijske ureditve s partnerskimi institucijami (zlasti v primeru izobraževalnega obiska na delovnem mestu ali programov poučevanja);
* pripravo sporazumov o mobilnosti, da se zagotovita kakovost in priznavanje aktivnosti mobilnosti;
* jezikovno in medkulturno pripravo osebja, ki se udeleži mobilnosti;
* zagotavljanje učinkovitega mentorstva in nadzora nad osebjem, ki se udeleži mobilnosti;
* podpiranje ponovnega vključevanja udeležencev mobilnosti in nadgrajevanje pridobljenih novih kompetenc, da se izboljša kakovost zagotavljanja poučevanja in učenja v organizaciji v izobraževanju odraslih.

Pri odločitvi o končni dodelitvi nepovratnih sredstev se upošteva kakovost, s katero organizacija izvede projekt in njeno nadaljnje spremljanje projekta. Kakovostna izvedba projekta mobilnosti bi morala slediti smernicam iz te priloge o mobilnosti za osebje v izobraževanju odraslih.

2. Pred mobilnostjo

A: Evropski razvojni načrt

Pred prijavo mora organizacija v izobraževanju odraslih oblikovati evropski razvojni načrt; ta načrt je del prijavnega obrazca. V tem poglavju je navedeno, kako je načrtovana mobilnost povezana s širšo in dolgoročno strategijo razvoja in posodobitve organizacije.

Ta evropski razvojni načrt bo pomemben del ocene vlog za nepovratna sredstva in v njem bi morale biti zagotovljene naslednje informacije:

* potrebe organizacije v zvezi z razvojem kakovosti in internacionalizacijo (npr. glede kompetenc upravljanja, kompetenc osebja, novih metod ali orodij poučevanja/učenja, evropske razsežnosti, znanja jezikov, učnega načrta, organizacije poučevanja, usposabljanja in učenja, krepitve povezav s partnerskimi organizacijami) in kako bodo načrtovane aktivnosti prispevale k izpolnjevanju teh potreb;
* predviden učinek na učeče se odrasle, učitelje, vodje usposabljanj in drugo osebje ter na organizacijo na sploh;
* kako bo organizacija vključila kompetence, ki jih bo pridobilo njeno osebje, v svoj učni načrt in/ali razvojni načrt organizacije.

Namen evropskega razvojnega načrta je zagotoviti, da so načrtovane aktivnosti ustrezne za posamezne udeležence in organizacijo kot celoto, saj bodo imele večji učinek na kakovost poučevanja in učenja, če so primerno vključene v strateški razvoj organizacije.

B: Orodje za mobilnost (Mobility Tool+)

Čim prej po izboru udeležencev mora organizacija upravičenka vnesti splošne informacije o udeležencu in vrsti mobilnosti, ki jo bo izvedel (npr. ime udeleženca, cilj, trajanje mobilnosti itd.), v orodje za mobilnost (Mobility Tool+). Orodje za mobilnost bo zagotavljalo podporo pri izvajanju aktivnosti mobilnosti za upravičence programa Erasmus+. Organizacija upravičenka je odgovorna tudi za posodabljanje podatkov v orodju za mobilnost ob kakršni koli spremembi v zvezi z udeleženci ali aktivnostmi v življenjskem ciklu projekta mobilnosti. Upravičenci bodo lahko z orodjem za mobilnost ustvarili vnaprej izpolnjena poročila na podlagi vnesenih informacij. V orodju za mobilnost bodo na voljo tudi poročila, ki jih morajo izpolniti udeleženci mobilnosti.

Več informacij o orodju za mobilnost ter o dostopu do njega bo zagotovljenih v sporazumu o nepovratnih sredstvih med nacionalno agencijo in upravičencem.

C: Pogoji udeležbe osebja

Izbor

Izbor osebja izvede organizacija pošiljateljica. Postopek izbora in dodelitve nepovratnih sredstev mora biti pravičen, pregleden, dosleden in dokumentiran, dostop do njega pa mora biti na voljo za vse strani, vključene v postopek izbora.

Organizacija pošiljateljica sprejme vse potrebne ukrepe, da prepreči kakršno koli navzkrižje interesov v zvezi z osebami, ki lahko sodelujejo v organih za izbor ali postopku za izbor posameznih udeležencev.

Sporazum o mobilnosti

Priporoča se, da se organizaciji pošiljateljica in gostiteljica ter udeleženci dogovorijo o aktivnostih, ki jih bodo opravili člani osebja, z izmenjavo pisem ali elektronskih sporočil pred začetkom obdobja mobilnosti. Ta sporazum opredeljuje ciljne učne rezultate za obdobje v tujini, navaja določbe o priznavanju ter pravice in obveznosti obeh strani.

Obe organizaciji, pošiljateljica in gostiteljica, sta odgovorni za kakovost obdobja mobilnosti v tujini.

3. Po mobilnosti

A: Priznavanje učnih izidov

Vključeni organizaciji pošiljateljica in gostiteljica bi se ob koncu mobilnosti morali dogovoriti o izdaji potrdila o mobilnosti Europass. Za več informacij o tem postopku glej spletišče Europass: <http://europass.cedefop.europa.eu/sl>.

B: Poročanje

Ob koncu obdobja v tujini morajo vsi člani osebja, ki so opravili aktivnost mobilnosti, izpolniti in predložiti končno poročilo za udeležence. Od osebja, ki ne predloži poročila, se lahko zahteva, da delno ali v celoti povrne prejeta nepovratna sredstva EU. Povračilo se ne zahteva, če člani osebja niso mogli dokončati načrtovanih aktivnosti v tujini zaradi višje sile. Organizacija pošiljateljica poroča o takih primerih in nacionalna agencija jih mora pisno odobriti.

Projekti mobilnosti za mlade in mladinske delavce[[262]](#footnote-263)

Ukrepi na področju mladine, ki so podprti s programom Erasmus+, zagotavljajo mnoge priložnosti za mlade, da z neformalnim in priložnostnim učenjem pridobijo kompetence in se razvijejo kot posamezniki.

Neformalno učenje je učenje, ki se izvaja zunaj okvira formalnega izobraževalnega učnega načrta. Pristop tega učenja je participativen in usmerjen v posameznika; osebe v njem sodelujejo prostovoljno, zato je tesno povezan s potrebami, željami in zanimanji mladih. Z zagotavljanjem dodatnega vira in novih oblik učenja so take aktivnosti tudi pomembno sredstvo za izboljševanje uspeha v formalnem izobraževanju in usposabljanju, za obravnavanje mladih iz skupine NEET (tj. mladi, ki niso zaposleni, se ne izobražujejo ali usposabljajo) ali mladih z manj priložnostmi ter za odpravljanje socialne izključenosti.

Priložnostno učenje je učenje med vsakodnevnimi aktivnostmi, na delovnem mestu, z vrstniki itd. Gre predvsem za učenje v praksi. V mladinskem sektorju se priložnostno učenje izvaja v mladinskih pobudah, razpravah z vrstniki, prostovoljskih aktivnostih in številnih drugih okoliščinah.

Neformalno in priložnostno učenje omogoča mladim, da pridobijo bistvene kompetence, ki prispevajo k njihovemu osebnemu in socialno-vzgojnemu razvoju ter spodbujajo njihovo aktivno udeležbo v družbi, s čimer se izboljšajo tudi njihove možnosti za zaposlitev. Aktivnosti učenja na področju mladih bodo predvidoma imele izjemno pozitiven učinek na mlade, vključene organizacije, skupnosti, kjer se izvajajo te aktivnosti, samo mladino ter na evropske gospodarske in družbene sektorje na splošno.

Razsežnost visokokakovostnega neformalnega in priložnostnega učenja je ključni vidik vseh mladinskih projektov, ki so podprti v okviru programa Erasmus+. Mladinski projekti, ki so financirani s programom Erasmus+, morajo slediti naslednjim načelom neformalnega in priložnostnega učenja:

* učenje v neformalnih okoliščinah je namerno in prostovoljno;
* mladi in mladinski delavci aktivno sodelujejo v načrtovanju, pripravi, izvajanju in ocenjevanju projekta;
* aktivnosti učenja se izvajajo v raznolikih okoljih in okoliščinah;
* izvajanje aktivnosti podpirajo strokovno usposobljeni delavci (na primer vodje usposabljanj, mladinski delavci, strokovnjaki na področju mladine) ali prostovoljci (na primer mladinski voditelji, mladinski vodje usposabljanj itd.);
* aktivnosti običajno dokumentirajo učenje na poseben, v določeno področje usmerjen način.

Tudi aktivnosti morajo biti načrtovane vnaprej in temeljiti na participativnih metodah, ki:

* zagotavljajo možnost sodelovanja udeležencev in izmenjavo idej ter se izogibajo pasivnemu poslušanju;
* omogočajo udeležencem, da k aktivnostim prispevajo svoje znanje in spretnosti z zamenjavo tradicionalne vloge zunanjih „strokovnjakov“ (preobrat v učenju, od izvabljanja znanja do opolnomočenja);
* omogočajo udeležencem, da izvedejo svoje analize, vključno s premislekom o kompetencah, ki so jih pridobili med aktivnostjo (tj. lastni učni izidi);
* zagotavljajo, da lahko udeleženci poleg sodelovanja tudi vplivajo na odločitve v zvezi s projektom.

Aktivnosti bi morale imeti medkulturno/evropsko razsežnost ter:

* spodbujati udeležence k premisleku o evropskih temah in sooblikovanju Evrope;
* za udeležence zagotoviti priložnost, da poiščejo vrednote, ki so kljub kulturnim razlikam skupne njim in osebam iz drugih držav;
* spodbujati kritično razmišljanje o stališčih, ki ohranjajo neenakost in diskriminacijo;
* spodbujati spoštovanje kulturne raznolikosti ter se boriti proti rasizmu in ksenofobiji.

1. Mobilnost izmenjav mladih in mladinskih delavcev

Sporazum med partnerji projekta

Priporoča se, da vse sodelujoče organizacije, ki so vključene v mladinski projekt mobilnosti, med seboj podpišejo notranji sporazum. Namen takega sporazuma je jasno opredeliti odgovornosti, naloge in finančni prispevek vseh strani, ki so vključene v projekt. Sodelujoče organizacije se skupaj odločijo, kako bodo razdelile nepovratna sredstva EU in katere stroške bodo ta krila.

Notranji sporazum je ključni instrument za zagotavljanje trdnega in nemotenega sodelovanja med partnerji v mladinskem projektu mobilnosti ter preprečevanje ali reševanje morebitnih sporov.

Okvirno mora vsebovati vsaj naslednje informacije:

* naslov projekta in referenco na sporazum o nepovratnih sredstvih med sodelujočo organizacijo prijaviteljico in agencijo, ki ji je dodelila nepovratna sredstva;
* imena in kontaktne podatke vseh sodelujočih organizacij, ki so vključene v projekt;
* vloge in odgovornosti vsake sodelujoče organizacije; razdelitev nepovratnih sredstev EU (glede na navedene odgovornosti);
* načine plačila in prenose proračunskih sredstev med sodelujočimi organizacijami.
* Čeprav se ta praksa priporoča, da se zavarujejo interesi posameznih partnerjev v projektu, je tak sporazum notranji dokument med partnerji; nacionalna agencija, ki dodeli nepovratna sredstva, ga ne bo zahtevala.

Zaščita in varnost udeležencev

Evropska kartica zdravstvenega zavarovanja

Prostovoljci morajo imeti evropsko kartico zdravstvenega zavarovanja. To je brezplačna kartica, ki omogoča dostop do nujno potrebnega, državnega zdravstvenega varstva med začasnim bivanjem v kateri koli od 28 držav EU, Islandiji, Lihtenštajnu in na Norveškem, pod enakimi pogoji in z enakimi stroški (v nekaterih državah brezplačno), kot veljajo za ljudi, zavarovane v tej državi. Več informacij o kartici in postopku pridobitve je na voljo na spletišču: <http://ec.europa.eu/social/main.jsp?catId=559>.

Mladinske izmenjave

Vsi udeleženci mladinskih izmenjav morajo biti zavarovani za tveganja, povezana z njihovo udeležbo v teh aktivnostih. Program Erasmus+ ne opredeljuje edinstvene oblike zavarovanja in ne priporoča posebnih zavarovalnic. Program prepušča iskanje najustreznejše zavarovalne police sodelujočim organizacijam glede na vrsto aktivnosti, ki se izvaja, in oblike zavarovanj, ki so na voljo na nacionalni ravni.

Poleg tega ni treba skleniti zavarovanja za določen projekt, če so udeleženci že zavarovani z zavarovalnimi policami, ki so jih predhodno sklenili sami ali sodelujoče organizacije. V vsakem primeru morajo biti zajeta naslednja področja:

* odgovornost do tretjih oseb za mladinske voditelje (po potrebi vključno s poklicno odgovornostjo ali zavarovanjem za odgovornost);
* nesreče in hude bolezni (vključno s trajno ali začasno nezmožnostjo za delo);
* smrt (vključno z repatriacijo v primeru aktivnosti, ki se izvajajo v tujini);
* kadar je to ustrezno, zdravstvena pomoč, vključno z bolnišnično rehabilitacijo in zavarovanjem za posebne okoliščine, na primer aktivnosti na prostem.

Zahteve glede vizumov

Prostovoljci bodo morda morali pridobiti vizum za bivanje v tujini, v državi Programa ali partnerski državi, ki gosti aktivnost.

Skupna odgovornost vseh sodelujočih organizacij je, da zagotovijo pridobitev zahtevanih dovoljenj (vizumi za dolgotrajno prebivanje ali dovoljenja za prebivanje) pred začetkom načrtovane aktivnosti. Priporoča se, da se dovoljenja zahtevajo od pristojnih organov vnaprej, saj lahko postopek traja več tednov. Izvajalska agencija lahko zagotovi več nasvetov in podpore glede vizumov, dovoljenj za prebivanje, socialne varnosti itd.

Priznavanje učnih izidov – Youthpass

Vsaka mlada oseba ali mladinski delavec, ki se udeleži mladinskega projekta mobilnosti, je upravičena do vključitve v postopek Youthpass in do prejema potrdila Youthpass ob koncu projekta. Youthpass priznava in dokumentira rezultate neformalnega in priložnostnega učenja skozi projekt. Priporoča se vključiti Youthpass v izobraževalne vsebine že takoj na začetku projekta in ga ves čas trajanja aktivnosti projekta uporabljati kot orodje, ki udeležencem omogoča, da so bolj pozorni in da razmišljajo o učnem procesu in ga ocenjujejo. Za več podpore in informacij o orodju Youthpass glej Vodnik po Youthpassu in drugo ustrezno gradivo na spletišču [https://www.youthpass.eu/sl](http://www.youthpass.eu).

2. Aktivnosti prostovoljstva v okviru projektov večanja zmogljivosti na področju mladine

Akreditacija

Akreditacija je minimalna zahteva za pridobitev dostopa do prostovoljskih aktivnosti ter zagotavlja izpolnjevanje načel in minimalnih standardov kakovosti. Ti standardi so opredeljeni v listini prostovoljstva Erasmus+ in smernicah o akreditaciji.

Akreditacijo morajo pridobiti vse organizacije iz države Programa, države Zahodnega Balkana, države južnega Sredozemlja, države vzhodnega partnerstva ali z ozemlja Rusije, kot je priznano z mednarodnim pravom, ki želijo prostovoljce pošiljati v tujino ali jih gostiti.

Organi, ki so pristojni za akreditacijo, lahko izvedejo redna ali naključna preverjanja, ali organizacije z akreditacijo še vedno izpolnjujejo standarde kakovosti prostovoljstva. Po teh preverjanjih se lahko akreditacija začasno ali dokončno odvzame.

Od leta 2019 dalje organizacije ne morejo več zaprositi za akreditacijo v okviru Erasmus+. Organizacije, ki nimajo akreditacije in bi želele sodelovati v dejavnostih prostovoljstva, morajo zaprositi za znak kakovosti v okviru evropske solidarnostne enote. Znak kakovosti evropske solidarnostne enote velja tudi v okviru prostovoljskih aktivnosti Erasmus+.

Izbor

Izbor prostovoljcev lahko izvede katera koli od organizacij, ki so vključene v projekt (običajno to nalogo opravi organizacija pošiljateljica ali koordinatorska organizacija).

V prostovoljskih aktivnostih v okviru večanja zmogljivosti na področju mladine lahko sodelujejo vsi mladi, tudi tisti z manj priložnostmi. Prostovoljci so izbrani na pravičen, pregleden in nepristranski način, ne glede na njihovo etnično pripadnost, vero, spolno usmerjenost, politična prepričanja itd. Ne zahtevajo se predhodne kvalifikacije, raven izobrazbe, posebne izkušnje ali znanje jezika. Lahko pa se oblikujejo zahteve po bolj specifičnem profilu prostovoljca, če je to utemeljeno na podlagi nalog aktivnosti ali okoliščin projekta.

Sporazum s prostovoljcem

Pred odhodom mora vsak prostovoljec podpisati sporazum o prostovoljstvu s koordinatorsko organizacijo. V tem sporazumu so opredeljene naloge, ki jih izvedejo prostovoljci med prostovoljsko aktivnostjo, načrtovani učni izidi itd.

Sporazum o prostovoljstvu je notranji dokument med partnerji in prostovoljci; vendar ga lahko zahteva izvršna agencija.

Zaščita in varnost udeležencev

Evropska kartica zdravstvenega zavarovanja

Prostovoljci morajo imeti evropsko kartico zdravstvenega zavarovanja. To je brezplačna kartica, ki omogoča dostop do nujno potrebnega, državnega zdravstvenega varstva med začasnim bivanjem v kateri koli od 28 držav EU, Islandiji, Lihtenštajnu in na Norveškem, pod enakimi pogoji in z enakimi stroški (v nekaterih državah brezplačno), kot veljajo za ljudi, zavarovane v tej državi. Več informacij o kartici in postopku pridobitve je na voljo na spletišču: <http://ec.europa.eu/social/main.jsp?catId=559>.

Zavarovanje v okviru prostovoljstva

Vsak prostovoljec se mora vključiti v zavarovanje v okviru prostovoljstva[[263]](#footnote-264), predvideno s programom Erasmus+, ki dopolnjuje kritje z evropsko kartico zdravstvenega zavarovanja, in/ali nacionalne sisteme socialne varnosti.

Tisti prostovoljci, ki niso upravičeni do evropske kartice zdravstvenega zavarovanja, so upravičeni do polnega kritja z zavarovanjem, ki ga zagotovi Evropska komisija. Koordinatorska organizacija v sodelovanju z organizacijama pošiljateljico in gostiteljico je odgovorna za vključitev prostovoljcev. Vključitev mora biti izvedena pred odhodom prostovoljcev in mora kriti celotno obdobje trajanja aktivnosti.

Informacije o kritju in podpori v okviru zavarovanja za prostovoljce ter navodila za vključitev so na voljo na spletišču Izvajalske agencije.

Zahteve glede vizumov

Prostovoljci bodo morda morali pridobiti vizum za bivanje v tujini, v državi Programa ali partnerski državi, ki gosti aktivnost.

Skupna odgovornost vseh sodelujočih organizacij je, da zagotovijo pridobitev zahtevanih dovoljenj (vizumi za dolgotrajno prebivanje ali dovoljenja za prebivanje) pred začetkom načrtovane aktivnosti. Priporoča se, da se dovoljenja zahtevajo od pristojnih organov vnaprej, saj lahko postopek traja več tednov. Izvajalska agencija lahko zagotovi več nasvetov in podpore glede vizumov, dovoljenj za prebivanje, socialne varnosti itd.

Mentorstvo

Prostovoljcem se zagotovi osebna podpora v okviru mentorstva. Za mentorstvo je glavna odgovorna oseba mentor, ki ga imenuje organizacija gostiteljica ali koordinatorska organizacija. Mentorstvo je sestavljeno iz rednih srečanj za spremljanje osebnega dobrega počutja prostovoljca v organizaciji gostiteljici in zunaj nje. Namenjeno je posameznemu prostovoljcu, zato sta vsebina in pogostost srečanj odvisni od potreb posameznika. Možne teme mentorskih srečanj: osebno dobro počutje, dobro počutje v ekipi, zadovoljstvo z nalogami, praktične zadeve itd. Intenzivno mentorstvo kot "okrepljeno mentorstvo" je morda potrebno v podporo mladim z manj priložnostmi, če ti ne morejo opravljati prostovoljske aktivnosti samostojno ali ob redni podpori v obliki mentorstva ali tutorstva. Okrepljeno mentorstvo vključuje tesnejše stike s prostovoljcem in več srečanj z njim ter več časa za izvedbo nalog rednega mentorstva, s čimer se zagotovi postopna podpora prostovoljcem med aktivnostmi projekta ter tudi zunaj delovnega časa. Okrepljeno mentorstvo je namenjeno uspešnemu izvajanju projekta in omogočanju prostovoljcu, da pridobi čim večjo samostojnost.

Usposabljanje pred odhodom

Kakovost priprave udeležencev je ključni element za izvedbo uspešnega projekta. Zato je treba prostovoljcem zagotoviti usposabljanje pred odhodom. Usposabljanje pred odhodom je odgovornost sodelujočih organizacij (običajno organizacije pošiljateljice ali koordinatorske organizacije) in prostovoljcem nudi priložnost, da izrazijo svoja pričakovanja, oblikujejo svojo motivacijo in učne cilje, bolje razumejo postopek Youthpass in vrednost preverjanja svojih učnih izidov, ter pridobijo informacije o svoji državi gostiteljici in programu Erasmus+.

Usposabljanje ob prihodu in vmesno vrednotenje

Prostovoljci imajo pravico in dolžnost, da se udeležijo usposabljanja ob prihodu in vmesnega vrednotenja. Odgovornost za organizacijo usposabljanja je odvisna od kraja izvedbe dogodka:

* v državah Programa: usposabljanja/vrednotenja organizirajo nacionalne agencije;
* v partnerskih državah, ki mejijo na EU (regije 1-4): usposabljanja/vrednotenja organizira center SALTO za jugovzhodno Evropo oziroma center SALTO za vzhodno Evropo in Kavkaz in Salto Euromed[[[264]](#footnote-265)](https://ec.europa.eu/programmes/erasmus-plus/) v državah, ki jih vsak center pokriva;
* v drugih partnerskih državah: nacionalne agencije ali centri SALTO ne organizirajo usposabljanj ali vrednotenj. Sodelujoče organizacije so odgovorne, da prostovoljcem zagotovijo usposabljanje ob prihodu in prostor za izvedbo vmesnega vrednotenja njihove izkušnje. V zvezi s tem so lahko stroški, povezani s takimi pripravami za aktivnosti, ki so organizirane v okviru krepitve zmogljivosti na področju mladine, kriti s postavko „Stroški aktivnosti“.

V vsakem primeru se upravičenci spodbujajo, da za prostovoljce zagotovijo dodatne priložnosti za usposabljanja in vrednotenja, četudi zanje niso dodeljena nobena posebna sredstva v okviru nepovratnih sredstev za projekt. Vsi zadevni ponudniki aktivnosti usposabljanj in vrednotenj bi morali zagotoviti informacije o orodju Youthpass.

Poleg tega lahko sodelujoče organizacije, če obstajajo utemeljene potrebe, organizirajo usposabljanje ob prihodu za kratkotrajne aktivnosti, ki vključujejo mlade z manj priložnostmi. Stroški, povezani s takimi pripravami, se lahko krijejo s postavko „Izredni stroški“ za aktivnosti, ki vključujejo mlade z manj priložnostmi (glej poglavje „Pravila za dodelitev sredstev“ v delu B tega vodnika).

Priznavanje učnih izidov – Youthpass

Vsak prostovoljec, ki sodeluje v projektu dejavnosti prostovoljstva, je upravičen do vključitve v postopek Youthpass in do prejema potrdila Youthpass ob koncu projekta. Youthpass priznava in dokumentira rezultate neformalnega in priložnostnega učenja skozi projekt. Priporoča se vključiti Youthpass v izobraževalne vsebine že takoj na začetku projekta in ga ves čas trajanja aktivnosti projekta uporabljati kot orodje, ki udeležencem omogoča, da so bolj pozorni in da razmišljajo o učnem procesu in ga ocenjujejo. Za več podpore in informacij o orodju Youthpass glej Vodnik po Youthpassu in drugo ustrezno gradivo na spletišču <https://www.youthpass.eu/sl>.

Skupni magistrski študij Erasmus Mundus

1. Pogoji v zvezi z zasnovo skupnega magistrskega študija Erasmus Mundus

Ob prijavi mora biti skupni magistrski študij Erasmus Mundus (EMJMD) povsem razvit in pripravljen na štiri zaporedna izvajanja od drugega akademskega leta po prijavi, če se konzorcij odloči za pripravljalno leto po tem, ko je bil izbran. Od konzorcijev EMJMD, ki se ne odločijo za izvajanje pripravljalnega leta, se pričakuje, da bodo začele z izvajanjem prve različice magistrskega študija takoj, ozirom prvo študijsko leto po njihovi izbiri.

Da bi izpolnili minimalne zahteve iz dela B in kjer je zunanje zagotavljanje kakovosti na nivoju programa obvezno (glede na jurisdikcijo je to lahko npr. akreditacija ali evalvacija), tako dokazilo s strani pristojnih nacionalnih organov lahko:

* pomeni uspešno uvedbo Evropskega pristopa k zagotavljanju kakovosti skupnih programov (če to dopušča nacionalna zakonodaja) ali
* temelji na posameznih odločitvah o akreditaciji za vsako nacionalno komponento, ki sooblikuje skupni magistrski študij Erasmus Mundus.

Za akreditacijo sistema/ustanove, ko visokošolske ustanove same potrjujejo svoje študijske programe, je lahko dokazilo o veljavni akreditaciji v obliki:

* dokazilo po ustrezni nacionalni zakonodaji, ki daje visokošolski instituciji pravico, da ponuja študijske programe in podeljuje magistrske diplome in/ali
* dokazilo o ustreznem internem sklepu visokošolske institucije, da ponudi nacionalne komponente predlaganega študijskega programa skupnega magistrskega študija Erasmus Mundus (EMJMD).

Izvajalska agencija se bo posvetovala s kontaktnimi točkami mednarodnega programa Erasmus+ visokošolskih institucij države programa, ki delujejo kot partnerji v konzorcijih, da preverizahteve po akreditaciji, ovrednotenju ter morebitne druge zahteve.

Poleg tega morajo te nacionalne programe, v okviru katerih se dodeljujejo magistrske diplome, vzajemno priznati partnerske visokošolske institucije konzorcija iz držav programa. Prijavitelji morajo upoštevati, da je proces priznavanja študijskih obdobij EMJMD v konzorciju lahko dolgotrajen in da mora biti dogovorjen pred prvim vpisom študentov programa EMJMD.

Visokošolske institucije iz države Programa, ki delujejo kot partnerice konzorcija, morajo biti institucije, ki lahko dodelijo skupno ali večkratno diplomo (vsaj dvojno diplomo) za magistre programa EMJMD. Konzorciji morajo tudi zagotoviti, da vsi diplomanti ob koncu svojega obdobja študija prejmejo skupno prilogo k diplomi, v katero je zajeta celotna vsebina magistrskega programa.

Razen če se prijavitelji izrecno ne odločijo drugače, bo prvo leto pripravljalno leto in leto promocije/osveščanja, v katerem se bo oglaševal program in izbral prvi vpis študentov. Programi EMJMD morajo zagotavljati skupne postopke za vpisne pogoje za študente[[265]](#footnote-266), aktivnosti poučevanja/usposabljanja, mehanizme zagotavljanja kakovosti, ocenjevanje preverjanj znanja in uspeha študentov, administrativno in finančno upravljanje konzorcija, naravo/področje uporabe storitev, ki so zagotovljene za študente (npr. jezikovni tečaji, podpora za vizume), itd. Vsi študenti morajo imeti sklenjeno zavarovanje, ki ga izbere konzorcij. To zavarovanje mora upoštevati minimalne zahteve programa EMJMD, kot je opredeljeno v ustreznih smernicah, ki so na voljo na spletišču Izvajalske agencije.

Ti elementi so ključni za to, da se prikaže popolno vključevanje programa EMJMD in konzorcija, ki ga izvaja. Zato se pričakuje, da prijavitelj ob prijavi zagotovi osnutek konzorcijskega sporazuma, v katerega so ti in drugi pomembni elementi jasno in pregledno zajeti. Obstoj posodobljenega, celovitega in dobro pripravljenega konzorcijskega sporazuma je znak pripravljenosti partnerjev in zrelosti prijave s ciljem uspešno izvajati program EMJMD.

Konzorcij EMJMD bo moral zasnovati skupne aktivnosti za promocijo in osveščanje, da se zagotovi prepoznavnost skupnega študijskega programa in programa štipendiranja Erasmus+ po vsem svetu. Te aktivnosti za promocijo in osveščanje morajo pred prvim krogom prijav za štipendije zajeti razvoj celostnega in izčrpnega spletišča programa (v angleščini in glavnem jeziku poučevanja, če to ni angleščina), na katerem bodo zagotovljene vse potrebne informacije o programu EMJMD za študente in prihodnje delodajalce pred prvim krogom prijav za štipendije.

Postopek prijave študenta in rok za oddajo morata biti zastavljena tako, da so študentom vse potrebne informacije zagotovljene dovolj vnaprej, tako da imajo dovolj časa za pripravo in oddajo prijave (tj. približno 4 mesece pred rokom prijave za štipendije). Prav tako se konzorcij poziva, da organizira jezikovne tečaje v jeziku države, v kateri imajo sedež institucije gostiteljice, in zagotovi tečaje v drugih splošno razširjenih jezikih. Prepoznavnost bo podprta na spletiščih Komisije in Izvajalske agencije, prek nacionalnih agencij in delegacij EU. Smernice o spletiščih programa EMJMD so na voljo na spletišču Izvajalske agencije

2. Pogoji v zvezi s študenti magistrskega študija

Študenti magistrskega študija, ki se želijo vpisati v EMJMD, morajo najprej pridobiti prvo visokošolsko diplomo[[266]](#footnote-267) ali dokazati priznano enakovredno stopnjo izobrazbe v skladu z nacionalno zakonodajo in prakso. Vsak konzorcij EMJMD bo odgovoren za opredeljevanje svojega postopka za prijave študentov in meril za izbor v skladu z zahtevami in smernicami, ki so na voljo na spletišču Izvajalske agencije. V tem kontekstu se lahko študenti kandidati prijavijo za EMJMD štipendije za kateri koli program Erasmus Mundus Erasmus+ po lastni izbiri (katalog EMJMD je na voljo na naslednjih spletnih straneh: <http://eacea.ec.europa.eu/erasmus-plus/library/emjmd-catalogue_en)>, vendar so omejeni na največ tri različne skupne programe na študijsko leto.

Študentske štipendije za EMJMD Erasmus+ se lahko zagotovijo za študente iz katere koli regije sveta. Konzorciji morajo upoštevati geografsko uravnoteženost – tj. štipendija za EMJMD se lahko dodeli največ 3 kandidatom iz iste države (/z istim državljanstvom) ob istem vpisu. Študenti z dvojnim državljanstvom morajo navesti državljanstvo, v okviru katerega oddajo prijavo za štipendijo. Vendar se lahko uporabljajo posebna pravila v primeru dodatnega financiranja za posebne regije sveta. Konzorciji EMJMD se tudi spodbujajo k vpisu študentov, ki sami financirajo študij[[267]](#footnote-268) in predstavljajo vsaj 25 % prejemnikov štipendije Erasmus+.

Študentske štipendije za EMJMD se dodelijo za udeležbo študenta v celotnem programu EMJMD. Prejemniki štipendije ne morejo prenesti univerzitetnih kreditnih točk iz programov, ki so jih opravili pred vpisom v EMJMD, da bi zmanjšali število svojih obveznih aktivnosti v skupnem programu. Poleg tega prejemniki štipendije za EMJMD ne morejo biti hkrati upravičenci do nepovratnih sredstev za mobilnost študentov ali osebja v okviru drugih programov visokošolskega izobraževanja, financiranih iz proračuna EU.

Da se zagotovi popolna preglednost pravil izvajanja programa EMJMD ter opredelijo pravice in obveznosti vpisanih študentov do konzorcijev EMJMD, bosta morali obe strani (tj. sprejeti študenti in konzorciji EMJMD) podpisati študentski sporazum (glej vzorec na spletišču Izvajalske agencije) pred vpisom študenta v EMJMD. V ta študentski sporazum bodo zajeti vsi akademski, finančni, administrativni, vedenjski itd. vidiki, povezani z izvajanjem programa EMJMD in upravljanjem štipendije za prejemnike štipendije. Vanj morajo biti zajeti tudi kazalniki uspešnosti za uspešno pridobitev najmanjšega števila kreditnih točk ECTS (in posledice v primeru neuspešne pridobitve), informacije o storitvah, ki so zagotovljene za študenta, podrobnosti v zvezi z zdravstvenim/socialnim varstvom, zahteve za mobilnost in pravila za magistrsko nalogo/preverjanje znanja/pridobitev diplome itd. Zaradi preglednosti mora biti predloga študentskega sporazuma objavljena na spletišču konzorcija za program EMJMD (vsi EMJMD morajo imeti posebno spletišče).

3. Pogoji v zvezi s spremljanjem in zagotavljanjem kakovosti

Za učinkovito spremljanje izvajanja programov EMJMD bodo konzorciji, ki so upravičenci do nepovratnih sredstev, morali uporabljati številne mehanizme spremljanja in zagotavljanja kakovosti:

* opredelitev skupnega načrta za zagotavljanje kakovosti s skupnimi metodami ocenjevanja in merili, dogovor o časovnem razporedu/mejnikih izvajanja in aktivnostih nadaljnjega spremljanja. Postopki za zagotavljanje kakovosti morajo biti vključeni v zasnovo projekta EMJMD ob prijavi, zlasti notranja in zunanja ocenjevanja; povratne informacije o kazalnikih (npr. zaposljivost diplomantov, trajnost) itd. Konzorcij bo moral poročati o ugotovitvah in sklepih zagotavljanja kakovosti v svojih rednih poročilih Izvajalski agenciji;
* predložitev rednih vmesnih poročil/poročil o napredku o izvajanju projekta;
* kvantitativno in kvalitativno spremljanje mobilnosti in uspeha študenta (v zvezi z izvedenimi aktivnostmi, zbranimi kreditnimi točkami ECTS in dodeljeno diplomo) s spletnim orodjem za mobilnost (EMT) Izvajalske agencije;
* sodelovanje (kadar je to ustrezno in pričakovano) z Združenjem študentov in diplomantov programa Erasmus Mundus (spletišče EMA: [www.em-a.eu](http://www.em-a.eu/));
* skupna srečanja sodelujočih visokošolskih institucij, predstavnikov študentov, uradnikov programa, osebje zadevnih nacionalnih agencij in po potrebi zunanjih strokovnjakov; konzorcij EMJMD mora organizirati vsaj dve taki srečanji v obdobju iz sporazuma o nepovratnih sredstvih;
* povratne informacije vpisanih študentov;
* udeležba v tematskih strokovnih srečanjih, ki jih organizirajo Komisija, nacionalne agencije ali Izvajalska agencija za podporo izmenjavi dobrih praks in vzajemnemu učenju.

4. Postopek izbora konzorcijev EMJMD

Glavni cilj programa EMJMD je pritegniti, izbrati in financirati odličnost; to je treba razumeti v smislu akademske kakovosti glavnih akterjev (sodelujočih organizacij in študentov magistrskega programa EMJMD) in zmogljivosti konzorcijev, od katerih se pričakuje izvajanje celostnih mednarodnih študijskih programov s študenti iz držav Programa in partnerskih držav. Predloge bodo v enostopenjskem postopku ocenjevanja v celoti ocenil Odbor za ocenjevanje, ki ga bodo sestavljali uslužbenci EU in mu pomagali zunanji akademski strokovnjaki.

Na podlagi ocene štirih meril za dodelitev, tj. ustreznost projekta, kakovost zasnove in izvedbe projekta, kakovost projektne skupine in dogovorov o sodelovanju ter učinek in razširjanje, bo oblikovana lestvica vseh predlogov. Pri dodeljevanju sredstev bodo upoštevani samo tisti predlogi, ki so dosegli minimalni prag merila „Ustreznost projekta“, tj. najmanj 30 točk od 40, ter skupaj dosegli najmanj 70 točk od 100.

Predlogi, ki bodo dosegli vse prage, se bodo ocenili za dodatne štipendije za ciljne regije partnerskih držav, ki so opredeljene v poglavju „Dodatne štipendije za študente iz ciljnih regij sveta“. Odbor za ocenjevanje bo analiziral in ocenil odgovore, ki bodo podani v zvezi z dodatnim merilom za dodelitev: „Ustreznost projekta v ciljnih regijah“, ter z da/ne opredelil, ali so informacije ustrezne.

Ocena dodatnega merila ne bo vplivala na prvotni seznam razvrstitve na podlagi ocene štirih meril za dodelitev (Ustreznost projekta, Kakovost zasnove in izvedbe projekta, Kakovost projektne skupine in dogovorov o sodelovanju, Učinek in razširjanje).

Strateška partnerstva

1. Oblike projektov

Strateška partnerstva podpirajo širok in prilagodljiv nabor aktivnosti za izvajanje inovativnih praks, spodbujanje razvoja in posodobitve organizacij ter podpiranje razvoja politik na evropski, nacionalni in regionalni ravni.

V skladu s cilji projekta, sodelujočimi organizacijami, pričakovanim učinkom in drugimi elementi so lahko strateška partnerstva različnih velikosti in temu primerno prilagajajo svoje aktivnosti. Če poenostavimo, ta ukrep omogoča sodelujočim organizacijam, da pridobijo izkušnje v mednarodnem sodelovanju, okrepijo svoje zmogljivosti ter hkrati dosežejo visokokakovostne in inovativne rezultate. Ocena kakovosti prijave projekta bo sorazmerna s cilji sodelovanja in naravo vključenih organizacij.

Poglavje v nadaljevanju navaja primere aktivnosti, ki jih lahko izvajajo strateška partnerstva bodisi s spodbujanjem sodelovanja med različnimi sektorji ali obravnavo le enega področja izobraževanja, usposabljanja in mladine. To poglavje je namenjeno zgolj ponazoritvi in sodelujočim organizacijam ne preprečuje drugačnega načrtovanja projekta.

Aktivnosti

* Učni načrti, programi, skupni študijski programi, skupni moduli (vključno z e-moduli), vključevanje bolj raznovrstnih načinov učenja (izredni študij, učenje na daljavo in po modulih);
* učenje, poučevanje, usposabljanje, gradiva in metode na področju mladinskega dela, pedagoški pristopi in orodja;
* projektno sodelovanje, vzajemno učenje, delavnice, virtualni laboratoriji, virtualni prostori za sodelovanje;
* krepitev zmogljivosti in aktivnosti mreženja;
* razvoj in izvajanje strateških načrtov sodelovanja;
* aktivnosti obveščanja, usmerjanja, mentorstva in svetovanja;
* ankete, primerjalne analize, zbiranje dejstev, študije primerov iz resničnega življenja;
* opredelitev standardov kakovosti in poklicnih profilov/profilov na podlagi kompetenc;
* izboljšanje ogrodij kvalifikacij, prenosa kreditnih točk, zagotavljanja kakovosti, priznavanja in potrjevanja;
* aktivnosti učenja, poučevanja in usposabljanja (glej odstavek 2 v nadaljevanju).

Poleg tega se od strateških partnerstev pričakuje, da izvedejo ciljno usmerjeno in splošno razširjanje njihovih rezultatov, da spodbudijo širšo uporabo in učinek teh rezultatov tudi zunaj kroga organizacij, ki so neposredno vključene v projekt. Zahteve za razširjanje bodo sorazmerne s cilji in področjem uporabe projekta.

Organizacije, institucije z različnih področij izobraževanja, usposabljanja in mladine ter iz drugih socialno-ekonomskih sektorjev, lahko sodelujejo za namene doseganja ciljev – s svojimi projekti – na enem ali več področjih izobraževanja, usposabljanja in mladine. Naslednje vrste aktivnosti so še zlasti pomembne za posamezna področja, da se dosežejo cilji politik, ki so opisani v delu B tega vodnika, v sektorjih ali s širjenjem na druga področja.

Medsektorsko sodelovanje

* Razvijanje, preskušanje, prilagajanje in izvajanje inovativnih praks v zvezi z naslednjim:
* strateško sodelovanje med različnimi izobraževalnimi sektorji in lokalnimi/regionalnimi podjetji, na primer za preučevanje zaposljivosti ali olajšanje prehoda v delovno silo ali med ravnmi izobraževanja;
* skupni raziskovalni projekti, ki se izvajajo prek partnerstev med visokošolskimi institucijami in drugimi ravnmi izobraževanja, na primer v zvezi z oceno ali učnimi izidi, povezanimi s prečnimi kompetencami;
* strateško sodelovanje med izvajalci formalnega in neformalnega/priložnostnega izobraževanja, na primer v zvezi s poučevanjem, ki temelji na IKT, ali povečanjem razširjenosti digitalnega učenja;
* preučevanje in analiza usklajenih pedagoških pristopov in metodologij, zlasti tistih, ki zagotavljajo prečne kompetence (kot je podjetništvo), ki se razvijajo v različnih izobraževalnih sektorjih;
* mednarodno projektno sodelovanje med partnerji iz različnih izobraževalnih sektorjev (na primer zgodnje učenje v kombinaciji s srednješolskim izobraževanjem), namenjeno proučevanju uporabe CLIL[[[268]](#footnote-269)](https://ec.europa.eu/programmes/erasmus-plus/) ali vzajemnega učenja za izboljšanje znanja jezikov med učenci vseh starosti z različnih področij izobraževanja, usposabljanja in mladine, vključno z učenci s priseljenskim ozadjem;
* sodelovanje in izmenjava praks med osebjem, ki je odgovorno za svetovalne službe na različnih ravneh izobraževanja (na primer usmerjanje, svetovanje, metode in orodja za mentorstvo, razvoj sistemov, ki pomagajo slediti napredku dijaka/študenta); ali tistim osebjem, ki je vključeno v svetovalne službe, da se okrepi kakovost in doslednost med izobraževanimi sektorji;
* partnerstva na različnih ravneh izobraževanja, ki spodbujajo dostop do prosto dostopnih učnih virov (PDUV) in učenja prek njih z izmenjavo dobre prakse in razvojem PDUV na različnih ravneh;
* skupni raziskovalni projekti, ki vključujejo partnerstva v različnih sektorjih izobraževanja in mladine, namenjena raziskovanju potenciala učne analitike in ocenjevanja množic, da bi se izboljšala kakovost učenja;
* sodelovanje med šolami, ponudniki PIU in visokošolskimi institucijami za raziskovanje aktivnosti, namenjenih spodbujanju močnejše skladnosti med različnimi orodji EU in nacionalnimi orodji za preglednost in priznavanje;
* sodelovanje med mladinskim sektorjem in visokošolskimi institucijami, da bi se olajšalo priznavanje in potrjevanje neformalnega ter priložnostnega učenja in prehajanje s tega učenja na formalne izobraževalne poti ter prehajanje med različnimi področji.

Visokošolsko izobraževanje

* Razvijanje, preskušanje, prilagajanje in izvajanje inovativnih praks v zvezi z naslednjim:
  + skupni študijski programi in skupni učni načrti, intenzivni programi in skupni moduli, vključno z e-moduli, med člani partnerstev iz različnih držav, disciplin in gospodarskih sektorjev (javnih/zasebnih), pri čemer se zagotavlja ustreznost glede na potrebe trga dela;
  + mednarodno projektno sodelovanje med podjetji in študenti/osebjem na visokošolskih institucijah za obravnavanje primerov iz resničnega življenja;
  + pedagoški pristopi in metodologije, zlasti tisti, ki zagotavljajo prečne kompetence, podjetniško naravnanost in ustvarjalno razmišljanje, vključno z uvajanjem več-, nad- in interdisciplinarnih pristopov, ki učno mobilnost bolj sistematično vključujejo v učne načrte („vključena mobilnost“) in bolje uporabljajo IKT;
  + vključevanje bolj raznovrstnih načinov študija (izredni študij, učenje na daljavo in po modulih) zlasti z novimi oblikami posamezniku prilagojenega učenja, strateško uporabo prosto dostopnih učnih virov ter virtualne mobilnosti in virtualnih platform za učenje;
  + novi pristopi za lajšanje prehajanja med izobraževalnimi sektorji (tj. s potrjevanjem predhodnega učenja in možnostjo prilagodljivega učenja – učenje po modulih, kombinirano učenje itd.);
  + strokovno usmerjanje in svetovanje ter metode in orodja za mentorstvo;
  + sodelovanje visokošolskih institucij z lokalnimi/regionalnimi organi in drugimi deležniki na podlagi skupnega dela v mednarodnem okolju za spodbujanje regionalnega razvoja in sodelovanja med sektorji, da se gradijo mostovi in izmenjuje znanje med različnimi sektorji formalnega ter priložnostnega izobraževanja in usposabljanja;
  + sodelovanje in izmenjava praks med osebjem, ki je odgovorno za svetovalne službe, na primer usmerjanje, svetovanje, metode in orodja za mentorstvo, razvoj sistemov, ki pomagajo slediti napredku študenta; ali tistemu osebju, ki je vključeno v študentske svetovalne službe, da se okrepi kakovost (tj. pritegne in ohrani netradicionalne študente, npr. odrasle in slabo zastopane skupine v visokošolskem izobraževanju);
* lajšanje priznavanja in potrjevanja spretnosti in kompetenc na nacionalni ravni z učinkovitim zagotavljanjem kakovosti, ki temelji na učnih izidih, ter z upoštevanjem evropskih in nacionalnih ogrodij kvalifikacij;
* razvoj fleksibilnih učnih poti za študente in diplomante v visokošolskem izobraževanju, vključno s potrjevanjem njihovega predhodnega izobraževanja.

Poklicno izobraževanje in usposabljanje

* Razvijanje, preskušanje, prilagajanje in sprejemanje/izvajanje inovativnih praks v zvezi z naslednjim:
  + ponovna opredelitev/opredelitev standardov kompetenc v skladu z učnimi izidi; ustrezna prilagoditev ali razvoj učnih načrtov in programov PIU ter z njimi povezanih učnih gradiv in orodij;
  + metodologije poučevanja in učenja PIU ter pedagoški pristopi, zlasti tisti, ki zagotavljajo ključne kompetence in osnovna znanja; znanje jezikov; poudarek na uporabi IKT;
  + nove oblike programov praktičnega usposabljanja in obravnavanja primerov iz resničnega življenja v gospodarstvu in industriji; razvoj in izvajanje mednarodnega projektnega sodelovanja med podjetji in dijaki/osebjem na institucijah PIU;
  + razvoj in zagotavljanje novih gradiv in metod za poučevanje in usposabljanje PIU, vključno z učenjem na delovnem mestu, virtualno mobilnostjo, prosto dostopnimi učnimi viri in boljšo uporabo potenciala IKT, npr. vzpostavljanje virtualnih laboratorijev/delovnih mest, ki so prilagojena potrebam trga dela;
  + strokovno usmerjanje in svetovanje ter metode in orodja za mentorstvo;
  + orodja in metode za profesionalizacijo in poklicni razvoj učiteljev, vodij usposabljanj in osebja PIU; posebna usmerjenost v izboljšano začetno izobraževanje ter usposabljanje na delovnem mestu za učitelje in vodje usposabljanj PIU;
  + upravljanje in vodenje organizacij PIU;
  + strateško sodelovanje med ponudniki PIU in lokalno/regionalno poslovno skupnostjo, vključno z agencijami za gospodarski razvoj;
  + sodelovanje za razvoj ustvarjalnosti in inovacij med ponudniki PIU, visokošolskimi institucijami ter centri za oblikovanje, umetnost, raziskovanje in inovacije;
* lajšanje priznavanja in potrjevanja spretnosti in kompetenc na nacionalni ravni z upoštevanjem evropskih in nacionalnih ogrodij kvalifikacij ter uporabo instrumentov EU; razvoj fleksibilnih učnih poti za dijake PIU in tiste, ki so PIU že zaključili, vključno s potrjevanjem njihovega predhodnega izobraževanja;
* izvajanje prenosa kreditnih točk (ECVET) in zagotavljanja kakovosti (EQAVET) ponudnikov PIU.

Šolsko izobraževanje

* Razvijanje, preskušanje, prilagajanje in sprejemanje/izvajanje inovativnih praks v zvezi z naslednjim:
* novi učni načrti, programi, učna gradiva in orodja;
* metodologije poučevanja in učenja ter pedagoški pristopi, zlasti tisti, ki zagotavljajo ključne kompetence, osnovna znanja in znanje jezikov ter se usmerjajo v uporabo IKT; nove oblike programov praktičnega usposabljanja in obravnavanja primerov iz resničnega življenja v gospodarstvu in industriji;
* nove oblike učenja in zagotavljanja izobraževanja in usposabljanja, zlasti strateška uporaba odprtega in prilagodljivega učenja, virtualna mobilnost, prosto dostopni učni viri in boljša uporaba potenciala IKT;
* usmerjanje, svetovanje, metode in orodja za mentorstvo;
* orodja in metode za profesionalizacijo in poklicni razvoj učiteljev, vodij usposabljanja in drugega osebja, ki so zlasti usmerjeni v izboljšano začetno izobraževanje ter usposabljanje na delovnem mestu za učitelje;
* upravljanje in vodenje institucij za izobraževanje in usposabljanje;
* aktivnosti osveščanja med organizacijami v različnih sektorjih izobraževanja, usposabljanja in mladine;
* strateško sodelovanje med ponudniki izobraževanja na eni strani in lokalnimi/regionalnimi organi na drugi strani;
* izmenjava izkušenj in dobrih praks, izvajanje aktivnosti in delavnic vzajemnega učenja;
* izvajanje skupnih raziskav, anket, študij in analiz;
* lajšanje priznavanja in potrjevanja spretnosti in kompetenc na nacionalni ravni z upoštevanjem evropskih in nacionalnih ogrodij kvalifikacij ter uporabo instrumentov EU za potrjevanje;
* spodbujanje sodelovanja med lokalnimi in/ali regionalnimi šolskimi organi iz različnih držav Programa za podporo strateškemu razvoju s projekti, ki vključujejo šole, lokalne zasebne organizacije in organizacije civilne družbe, ki so aktivne na trgu dela ali področju izobraževanja, usposabljanja in mladine.

Izobraževanje odraslih

* Razvijanje, preskušanje, prilagajanje in sprejemanje/izvajanje inovativnih praks v zvezi z naslednjim:
* novi učni načrti in programi ter z njimi povezana učna gradiva in orodja za učeče se odrasle;
* metodologije poučevanja in učenja ter pedagoški pristopi za učeče se odrasle, zlasti tisti, ki zagotavljajo ključne kompetence in osnovna znanja; znanje jezikov; poudarek na uporabi IKT;
* nove oblike učenja odraslih in zagotavljanja izobraževanja odraslih, zlasti strateška uporaba odprtega in prilagodljivega učenja, virtualna mobilnost, prosto dostopni učni viri in boljša uporaba potenciala IKT;
* usmerjanje in svetovanje ter metode in orodja za mentorstvo za učeče se odrasle;
* orodja in metode za profesionalizacijo in poklicni razvoj učiteljev in osebja v izobraževanju odraslih; posebna usmerjenost v izboljšano začetno izobraževanje ter usposabljanje na delovnem mestu za učitelje v izobraževanju odraslih;
* upravljanje in vodenje organizacij za izobraževanje odraslih;
* aktivnosti osveščanja med organizacijami v različnih sektorjih izobraževanja, usposabljanja in mladine;
* strateško sodelovanje med ponudniki izobraževanja odraslih na eni strani in lokalnimi/regionalnimi organi na drugi strani;
* zagotavljanje fleksibilnih učnih poti za učeče se odrasle, vključno s potrjevanjem njihovega predhodnega učenja:
* primerjalna analiza modelov in pristopov upravljanja in izvajanja;
* preskušanje in praktična uporaba metod za ocenjevanja znanja in kompetenc, pridobljenih s priložnostnim in neformalnim učenjem;
* izboljševanje dostopa do priložnosti za učenje za odrasle:
* spodbujanje razvoja večnamenskih centrov za učenje in regionalnih omrežij ponudnikov izobraževanja;
* ukrepi za razvoj izobraževalne razsežnosti organizacij, katerih osnovni namen ni izobraževanje (npr. kulturne organizacije);
* razvoj usposabljanj za večje število in izboljšanje kakovosti evropskih usposabljanj, ki so na voljo za učitelje, menedžerje in drugo osebje v izobraževanju odraslih;
* lajšanje priznavanja in potrjevanja spretnosti in kompetenc na nacionalni ravni z upoštevanjem evropskih in nacionalnih ogrodij kvalifikacij ter uporabo instrumentov EU.

Mladina

* Aktivnosti sodelovanja na področju mladinskega dela za razvoj, preskušanje, prilagajanje in/ali izvajanje inovativnih praks v mladinskem delu. Te aktivnosti lahko zajemajo naslednje:
* metode, orodja in gradiva, katerih cilj je spodbujanje ključnih kompetenc in osnovnih znanj mladih ter njihovo znanje jezikov in spretnosti v IKT;
* metode, orodja in gradiva za profesionalizacijo in poklicni razvoj mladinskih delavcev (npr. učni načrti, moduli usposabljanja, viri in gradiva, dobre prakse, instrumenti potrjevanja itd.);
* nove oblike izvajanja mladinskega dela in zagotavljanje usposabljanja in podpore, zlasti strateška uporaba odprtega in prilagodljivega učenja, virtualna mobilnost, prosto dostopni učni viri in boljša uporaba potenciala IKT;
* programi in orodja za mladinsko delo, katerih cilj je preprečevanje socialne izključenosti in osipa;
* strateško mreženje in sodelovanje med mladinskimi organizacijami in/ali organizacijami na področju izobraževanja in usposabljanja ter na trgu dela;
* strateško sodelovanje z lokalnimi/regionalnimi javnimi organi;
* priznavanje in potrjevanje spretnosti in kompetenc na nacionalni ravni z upoštevanjem evropskih in nacionalnih ogrodij kvalifikacij ter uporabo instrumentov EU za potrjevanje.
* Mednarodne mladinske pobude: aktivnosti sodelovanja, ki spodbujajo družbeno odgovornost in podjetniški duh ter jih skupaj izvajajo dve ali več skupin mladih iz različnih držav (glej spodaj).

Usmerjenost v

* Ustvarjalnost, inovacije in posodobitve;
* strateško uporabo informacijskih in komunikacijskih tehnologij (IKT), metodologije in virtualno sodelovanje;
* prosto dostopne učne vire (PDUV);
* kakovost izobraževanja, usposabljanja in mladinskega dela;
* podjetniško izobraževanje (vključno s socialnim podjetništvom);
* enakost in vključevanje;
* osnovna znanja in prečne spretnosti (znanje jezikov, digitalne spretnosti in podjetništvo);
* priznavanje in potrjevanje učnih izidov v formalnem, neformalnem in priložnostnem učenju;
* spodbujanje fleksibilnih učnih poti;
* profesionalizacijo in poklicni razvoj na področju izobraževanja, usposabljanja in mladinskega dela;
* spretnosti upravljanja in vodenja;
* aktivna udeležba mladih v družbi;
* medinstitucionalno sodelovanje;
* medregionalno sodelovanje;
* sinergije med politikami in prakso.

Ciljne skupine in udeleženci

* Delavci;
* osebje, ki je aktivno na področju izobraževanja in usposabljanja;
* mladinski delavci;
* strokovnjaki, izvedenci;
* študenti, praktikanti, vajenci, učenci, dijaki, učeči se odrasli, mladi, prostovoljci;
* mladi iz skupine NEET (tj. mladi, ki niso zaposleni, se ne izobražujejo ali usposabljajo);
* mladi z manj priložnostmi;
* osebe, ki predčasno zapustijo izobraževanje;
* oblikovalci politik;
* raziskovalci.

Partnerji, ki so lahko vključeni v isti projekt

* Organizacije na področju izobraževanja, usposabljanja in mladine;
* organizacije, ki so aktivne na več različnih področjih in sektorjih (npr. centri znanja ali gospodarske zbornice itd.), organi javnega sektorja;
* podjetja, družbe, predstavniki gospodarstva in trga dela;
* organizacije skupnosti;
* organi za raziskave in inovacije;
* organizacije civilne družbe;
* socialni partnerji.

2. Usposabljanje, poučevanje in učenje, vključeno v strateška partnerstva

Strateška partnerstva lahko organizirajo tudi aktivnosti usposabljanja, poučevanja in učenja za posameznike, če prispevajo dodano vrednost pri doseganju ciljev projekta. Nekatere od teh aktivnosti so še posebej pomembne za eno ali več področij izobraževanja, usposabljanja in mladine, predvsem za:

|  |  |
| --- | --- |
| **Vrsta aktivnosti** | **Posebno pomembna za** |
| Kombinirana mobilnost učečih se | Vsa področja izobraževanja, usposabljanja in mladine |
| Kratkotrajne izmenjave skupin učencev/dijakov | Šolsko izobraževanje, PIU |
| Intenzivni študijski programi | Visokošolsko izobraževanje |
| Dolgotrajna študijska mobilnost učencev/dijakov | Šolsko izobraževanje |
| Dolgotrajna mobilnost z namenom poučevanja ali usposabljanja | Visokošolsko izobraževanje, PIU, šolsko izobraževanje  in izobraževanje odraslih |
| Dolgotrajna mobilnost mladinskih delavcev | Mladina |
| Kratkotrajna skupna usposabljanja osebja | Vsa področja izobraževanja, usposabljanja in mladine |

V spodnjih razdelkih zagotovite dodatne opise zgornjih aktivnosti.

Učeči se

Intenzivni študijski programi (študenti: od 5 dni do 2 mesecev; izobraževalno osebje/povabljeni učitelji: od 1 dneva do 2 mesecev)

Intenzivni študijski program (ISP) je kratek študijski program, ki združuje študente in izobraževalno osebje iz sodelujočih visokošolskih institucij ter druge pomembne povabljene strokovnjake/izvedence s ciljem:

* spodbujati učinkovito in večnacionalno poučevanje strokovnih vsebin;
* omogočati študentom in učiteljem, da sodelujejo v večnacionalnih in večdisciplinarnih skupinah ter pri tem izkoristijo posebne pogoje učenja in poučevanja, ki niso na voljo v eni sami instituciji, ter oblikujejo nova stališča o obravnavani temi;
* omogočati članom izobraževalnega osebja, da izmenjajo stališča o vsebini poučevanja in novih pristopih do učnih načrtov ter preskusijo inovativne metode poučevanja, ki bi lahko sčasoma postale del na novo zasnovanega skupnega programa ali učnega načrta v mednarodnem učnem okolju.

Zaželene značilnosti programa ISP so naslednje:

* programi ISP bi morali za sodelujoče učitelje in študente zagotavljati najnovejše priložnosti za učenje, razvoj spretnosti, dostop do informacij, najsodobnejših rezultatov raziskav in drugega znanja itd.;
* delo, ki ga opravijo sodelujoči študenti, bi moralo biti priznano s kreditnimi točkami ECTS (ali enakovrednim sistemom);
* od programov ISP se pričakuje uporaba orodij in storitev IKT za podporo pripravi in nadaljnjemu spremljanju programa ISP, da bodo prispevali k ustvarjanju trajne učne skupnosti na zadevnem tematskem področju;
* razmerje med številom osebja in študentov bi moralo zagotavljati aktivno udeležbo v učilnici;
* udeležba mednarodnih in nacionalnih študentov ter osebja bi morala biti uravnotežena;
* ISP bi moral vključevati izrazit večdisciplinarni pristop, ki spodbuja sodelovanje študentov iz različnih akademskih disciplin;
* poleg učnih izidov v kompetencah, povezanih s tematskim področjem, bi programi ISP morali spodbujati prenos prečnih kompetenc.

Izbor udeležencev programa ISP (izobraževalnega osebja in študentov) izvede konzorcij strateškega partnerstva.

Na podlagi števila ur poučevanja in usposabljanja je treba zagotoviti, da je večji del bivanja v tujini povezan z izobraževanjem in usposabljanjem, ne pa z raziskovanjem ali kakršno koli drugo aktivnostjo.

Kombinirana mobilnost študentov, praktikantov, učečih se odraslih, učencev in dijakov ter mladih (od 5 dni do 2 mesecev dejanske mobilnosti)

Aktivnosti, ki združujejo eno ali več kratkih obdobij dejanske mobilnosti (skupno največ 2 meseca) z virtualno mobilnostjo (tj. uporaba informacijskih in komunikacijskih tehnologij, kot so delovna okolja za sodelovanje, predvajanje spletnih vsebin v živo, videokonference, družbeni mediji itd., za dopolnjevanje ali krepitev trajnosti učnih izidov dejanske mobilnosti).

Uporablja se lahko pri pripravi, podpori in nadaljnjem spremljanju dejanske mobilnosti. Organizira se lahko tudi za obravnavanje oseb s posebnimi potrebami ali manj priložnostmi, da pripomore k odpravljanju ovir za dolgotrajno dejansko mobilnost.

Kratkotrajne izmenjave skupin učencev/dijakov (od 3 dni do 2 mesecev)

Kratkotrajne izmenjave skupin učencev/dijakov (vključno z učenci PIU) se lahko organizira med šolami iz različnih držav, ki sodelujejo v istem strateškem partnerstvu. Med temi dogodki dijaki sodelujejo na eni od partnerskih šol in jih lahko gostijo družine vrstnikov. Skupno projektno delo med obiski mora biti povezano s cilji strateškega partnerstva.

Upoštevajte, da sodelovanje med šolami in partnerstvi ne sme biti omejeno na take dogodke, temveč mora vključevati tudi skupne spletne in lokalne aktivnosti. Šole se spodbujajo k uporabi platforme eTwinning, da lahko sodelujejo pri projektu pred mobilnostjo in po njej.

Učenci/dijaki, ki sodelujejo v kratkotrajnih izmenjavah morajo vedno spremljati odrasli, da se zagotovi njihovo varovanje in varnost kot tudi učinkovito učenje med izkušnjo mobilnosti.

Skupno projektno delo med obiski bi moralo za učence/dijake in učitelje iz različnih držav zagotoviti priložnost, da skupaj obravnavajo eno ali več tem v skupnem interesu. Dijakom in učiteljem pomagajo pridobiti in izboljšati spretnosti ne samo v zvezi z vsebino ali tematskim področjem, v katerega je usmerjen projekt, temveč tudi v zvezi s timskim delom, medkulturnim učenjem, družbenimi odnosi, načrtovanjem in izvajanjem projektnih aktivnosti ter uporabo informacijskih in komunikacijskih tehnologij (IKT).

Sodelovanje v skupnem projektnem delu s skupinami dijakov s partnerskih šol iz različnih držav za dijake in učitelje tudi zagotovi priložnost, da uporabljajo tuje jezike v praksi, in okrepi njihovo motivacijo za učenje jezikov.

Projektne aktivnosti bi v najboljšem primeru morale biti vključene v redne aktivnosti šole in učni načrt sodelujočih učencev/dijakov. Morali bi biti vključeni v vse faze projekta, tudi v načrtovanje, organizacijo in ocenjevanje aktivnosti.

Dolgotrajna učna mobilnost učencev/dijakov (od 2 do 12 mesecev)

Cilj aktivnosti je okrepiti sodelovanje med šolami, ki so vključene v isto strateško partnerstvo. Aktivnosti mobilnosti bi morale biti povezane s cilji strateškega partnerstva in vključene v zasnovo projekta. Šole se spodbujajo k uporabi platforme eTwinning, da lahko sodelujejo pri projektu pred in med mobilnostjo dijakov ter po njej.

Ti ukrepi bodo predvidoma zagotovili čim večji učinek na sodelujoče šole. Aktivnost pomaga učencem/dijakom tudi razviti njihovo razumevanje raznolikosti evropskih kultur in jezikov ter pridobiti kompetence, ki so potrebne za osebni razvoj.

Šole, ki so vključene v partnerstvo, morajo sodelovati pri razvoju učnih sporazumov, priznavanju predmetov, ki so bili opravljeni na partnerski šoli v tujini, in krepitvi evropske razsežnosti v šolskem izobraževanju. Ta aktivnost bi morala zagotoviti tudi dragocene mednarodne pedagoške izkušnje za učitelje, ki so vključeni v organizacijo in izvajanje mobilnosti.

Udeležence izberejo šole. To so učenci ali dijaki, ki so stari vsaj 14 let in redno vpisani v šolo, ki sodeluje v strateškem partnerstvu. Izbrani učenci/dijaki lahko preživijo od 2 do 12 mesecev v šoli gostiteljici in gostiteljski družini v tujini.

Spodbuja se vzajemna izmenjava med šolami/gostiteljskimi družinami, vendar ni obvezna.

Vsi akterji, ki so vključeni v študijsko mobilnost – šole, učenci/dijaki ter njihovi starši in gostiteljske družine –, bi morali prebrati posebni vodnik za učno mobilnost, ki nudi pomoč pri izvajanju aktivnosti in zagotavljanju varnosti in dobrega počutja udeležencev učne mobilnosti.

V vodnik so zajete vloge in odgovornosti, smernice ter zahtevane predloge in obrazci za udeležence. Vodnik je na voljo v angleškem jeziku na spletišču Europa in v prevodu na spletišču ustrezne nacionalne agencije.

Spletna jezikovna podpora

Udeleženci aktivnosti dolgotrajne mobilnosti (od 2 do 12 mesecev) v strateškem partnerstvu lahko izkoristijo jezikovno pripravo. V zvezi s tem se bo v okviru Programa sčasoma začela izvajati spletna jezikovna podpora. Evropska komisija dostop do take spletne podpore omogoči za izbrane učence/dijake, da bi ocenila njihovo znanje jezika, ki ga bodo uporabljali na učni mobilnosti v tujini.

S tem orodjem lahko po potrebi tudi izboljšajo znanje jezika pred in/ali med obdobjem mobilnosti.

V šolah se bo spletna jezikovna podpora zagotovila na naslednji način:

* nacionalne agencije šolam dodelijo spletne licence v skladu s splošnimi merili, ki jih opredeli Evropska komisija;
* vsi učenci/dijaki (razen govorci maternega jezika), ko so izbrani in ki bodo lahko izkoristili uporabo spletne storitve, bodo izvedli spletni preskus znanja, da se oceni njihovo znanje jezika, ki ga bodo uporabljali med študijem. Rezultati tega preskusa bodo posredovani udeležencu in šoli;
* glede na število spletnih licenc, ki bodo na voljo za jezikovne tečaje, bodo šole razdelile licence v skladu s potrebami;
* ob koncu obdobja mobilnosti bodo udeleženci opravili drugo oceno, da se ugotovi napredek pri učenju tujega jezika.

Več informacij o spletni jezikovni podpori je na voljo na spletiščih Evropske komisije in nacionalnih agencij.

Za jezike, ki ne bodo zajeti v storitev Komisije, se lahko za ta namen zagotovijo posebna nepovratna sredstva za „jezikovno podporo“.

Osebje v izobraževanju in usposabljanju ter mladinski delavci

Kratkotrajna skupna usposabljanja osebja (od 3 dni do 2 mesecev)

Skupna usposabljanja osebja omogočajo sodelujočim organizacijam v strateškem partnerstvu, da organizirajo kratka usposabljanja, ki so povezana s temo ali področjem uporabe strateškega partnerstva, za osebje v izobraževanju in usposabljanju ali mladinske delavce. Ta morajo biti organizirana za majhne skupine osebja iz različnih držav, da je učinek na posamezne organizacije čim večji.

Lahko so različnih oblik, tj. študijski obiski, ki združujejo obiske v zadevnih organizacijah, predstavitve, delavnice za razprave, usposabljanja itd. Sodelovanje mednarodnih in nacionalnih udeležencev mora biti uravnoteženo.

Mobilnost z namenom poučevanja ali usposabljanja (od 2 do 12 mesecev)

Cilj aktivnosti je okrepiti sodelovanje med organizacijami, ki so vključene v isto strateško partnerstvo. Aktivnost omogoča osebju, da poglobi svoje znanje in razumevanje evropskih sistemov izobraževanja in usposabljanja ter mu pomaga pri izmenjavi in pridobivanju strokovnih kompetenc, metod in praks.

Ta aktivnost omogoča učiteljem/profesorjem in drugemu izobraževalnemu osebju v splošnem šolskem izobraževanju, visokošolskem izobraževanju, PIU in izobraževanju odraslih, ki delajo v izobraževalni instituciji, ki sodeluje v strateškem partnerstvu, da se udeležijo mobilnosti v tujini, ki traja od 2 do 12 mesecev, ter poučujejo v partnerski instituciji ali so vključeni v strokovne aktivnosti v drugi partnerski organizaciji, ki so povezane z njihovim strokovnim področjem.

Aktivnost lahko vključuje delo v izobraževalni instituciji/centru ali drugi ustrezni organizaciji (npr. podjetjih, nevladnih organizacijah, šolskih organih itd.), udeležbo v strukturiranih tečajih ali seminarjih (npr. na fakultetah za usposabljanje učiteljev ali v raziskovalnih organizacijah), prakso ali obdobja opazovanja v družbi ali organizaciji na področju.

Institucija pošiljateljica mora zagotoviti pravičen, pregleden in odprt postopek izbora, oblikovati vsebino aktivnosti z udeležencem ter zagotoviti notranje in, kolikor je to mogoče, zunanje priznavanje njegove dolgotrajne mobilnosti v tujini.

V zvezi z mobilnostjo poučevanja in usposabljanja v visokošolski instituciji so upravičene naslednje vrste organizacij pošiljateljic in gostiteljic:

* pri dolgotrajni mobilnosti osebja za poučevanje je organizacija pošiljateljica lahko katera koli sodelujoča organizacija, organizacija gostiteljica pa mora biti sodelujoča visokošolska institucija;
* pri dolgotrajni mobilnosti osebja za usposabljanje mora organizacija pošiljateljica biti sodelujoča visokošolska institucija, organizacija gostiteljica pa je lahko katera koli sodelujoča organizacija;
* organizaciji pošiljateljica in gostiteljica morata biti v različnih državah in država gostiteljica ne sme biti država stalnega prebivališča udeleženca.

Organizacije, ki so vključene v strateško partnerstvo, sodelujejo pri oblikovanju sporazumov o mobilnosti, priznavanju dela, ki je bilo opravljeno na partnerski organizaciji v tujini, ter krepitvi evropske razsežnosti v izobraževanju in usposabljanju. Ta aktivnost bi morala zagotoviti tudi dragocene mednarodne izkušnje za osebe, vključene v organizacijo in izvajanje mobilnosti, iz organizacije pošiljateljice in gostiteljice.

Mobilnost mladinskih delavcev (od 2 do 12 mesecev)

Ta aktivnost omogoča mladinskim delavcem, da izkusijo drugačno delovno okolje od tistega v državi prebivališča, in s tem krepi njihove poklicne, osebne in medkulturne kompetence. Mladinski delavci imajo možnost, da opravljajo delo v tujini v obdobju, ki traja od 2 do 12 mesecev, in aktivno prispevajo k vsakodnevnemu delu organizacije gostiteljice, hkrati pa bogatijo svoj profil strokovnjakov na področju.

Cilj teh aktivnosti je tudi krepitev zmogljivosti vključenih organizacij, ki lahko izkoristijo nova stališča in izkušnje. Mobilnost se lahko izvaja kot individualna aktivnost (tj. en mladinski delavec je poslan v organizacijo gostiteljico) ali v paru, kot vzajemna izmenjava mladinskih delavcev (sočasno ali ne) med dvema partnerskima organizacijama.

Spletna jezikovna podpora

Udeleženci aktivnosti dolgotrajne mobilnosti v strateškem partnerstvu lahko izkoristijo jezikovno pripravo. V zvezi s tem se bo v okviru Programa sčasoma začela izvajati spletna jezikovna podpora. Evropska komisija dostop do take spletne podpore omogoči za izbrano osebje in mladinske delavce, da bi ocenila njihovo znanje jezika, ki ga bodo uporabljali pri študiju v tujini.

S tem orodjem lahko po potrebi tudi izboljšajo znanje jezika pred in/ali med obdobjem mobilnosti.

Pri izvajanju za osebje in mladinske delavce se bo spletna jezikovna podpora zagotovila na naslednji način:

* nacionalne agencije organizacijam dodelijo spletne licence v skladu s splošnimi merili, ki jih opredeli Evropska komisija;
* vsi udeleženci (razen govorcev maternega jezika), ko so izbrani in ki bodo lahko izkoristili uporabo spletne storitve, bodo izvedli spletni preskus znanja, da se oceni njihovo znanje jezika, ki ga bodo uporabljali med študijem. Rezultati tega preskusa bodo posredovani udeležencu.
* glede na število spletnih licenc, ki bodo na voljo za jezikovne tečaje, bodo organizacije razdelile licence v skladu s potrebami;
* ob koncu obdobja mobilnosti bodo udeleženci opravili drugo oceno, da se ugotovi napredek v učenju tujega jezika.

Več informacij o spletni jezikovni podpori je na voljo na spletiščih Evropske komisije in nacionalnih agencij.

Za jezike, ki ne bodo zajeti v storitev Komisije, se lahko za ta namen zagotovijo posebna nepovratna sredstva za „jezikovno podporo“.

Transnacionalne mladinske pobude

Strateška partnerstva na področju mladine podpirajo tudi razvoj transnacionalnih mladinskih pobud, ki spodbujajo družbeno odgovornost in podjetniški duh, ter jih skupaj izvajata dve ali več skupin mladih iz različnih držav.

Te pobude so lahko na primer povezane z naslednjim:

* ustanovitev (mrež) socialnih podjetij, združenj, klubov, NVO-jev;
* razvoj in izvajanje programov in usposabljanj v zvezi s podjetniškim izobraževanjem (zlasti socialnim podjetništvom in uporabo IKT);
* informacije, medijska pismenost, ukrepi senzibilizacije ali ukrepi, ki spodbujajo družbeno udeležbo med mladimi (npr. razprave, konference, dogodki, posvetovanja, pobude v zvezi z evropskimi temami itd.);
* ukrepi v korist lokalnih skupnosti (npr. podpora ranljivim skupinam, kot so starejši ljudje, pripadniki manjšin, priseljenci, osebe, ki imajo posebne potrebe itd.);
* pobude v umetnosti in kulturi (gledališke igre, razstave, glasbene predstave, razpravni forumi itd.).

Mladinska pobuda je projekt, ki ga začnejo, pripravijo in izvedejo mladi. Tako lahko mladi preskusijo nove zamisli s pobudami, ki jim dajo priložnost, da neposredno in aktivno sodelujejo pri načrtovanju in izvajanju projekta.

Udeležba v mladinski pobudi je pomembna izkušnja v neformalnem učenju. Med izvajanjem mladinske pobude imajo mladi priložnost, da obravnavajo posebne izzive ali težave, s katerimi se srečujejo njihove skupnosti. Razpravljajo ali premišljujejo lahko o izbrani temi v evropskem okviru in s tem sooblikujejo Evropo.

Mladinska pobuda mora biti transnacionalna: mreženje z lokalnimi aktivnostmi, ki jih skupaj izvajata dve ali več skupin iz različnih držav. Sodelovanje z mednarodnimi partnerji v transnacionalnih mladinskih pobudah temelji na podobnih potrebah in interesih za izmenjavo praks in vzajemno učenje z vrstniki.

Mladinske pobude omogočajo številnim mladim, da postanejo iznajdljivi in ustvarjalni v svojem vsakodnevnem življenju ter da spregovorijo o svojih lokalnih potrebah, interesih in tudi izzivih, s katerimi se srečujejo skupnosti, v katerih živijo.

Mladi lahko preskusijo zamisli tako, da začnejo, pripravijo in izvedejo projekt, ki bo vplival na različna področja življenja. Mladinske pobude lahko vodijo tudi do samozaposlitve ali ustanavljanja združenj, nevladnih organizacij ali drugih organov, ki so aktivni na področju socialnega gospodarstva, neprofitnosti in mladine.

Mladim, ki izvajajo transnacionalne mladinske pobude, lahko nudijo podporo inštruktorji. Inštruktor je oseba, ki ima izkušnje z mladinskim delom in/ali mladinskimi pobudami ter spremlja skupine mladih, pospešuje učni proces in podpira njihovo udeležbo. Ima različne vloge glede na potrebe posamezne skupine mladih.

Inštruktor ni neposredno udeležen v mladinski pobudi, temveč podpira skupino mladih pri pripravi, izvajanju in ocenjevanju projekta glede na potrebe skupine. Inštruktorji podpirajo kakovost učnega procesa in zagotavljajo stalno partnerstvo, da bi pomagali skupini ali posameznikom ustvariti izpolnjujoče rezultate na podlagi njihovega projekta.

Inštruktor ni: vodja projekta; svetovalec; član skupine, ki izvaja projekt; poklicni vodja usposabljanja/strokovnjak, ki zagotavlja samo tehnično podporo na določenem področju; zakoniti zastopnik projekta. Če mladinsko pobudo izvajajo mladoletne osebe, je podpora inštruktorja obvezna.

3. Primeri strateških partnerstev

Spodbujanje fleksibilnih učnih poti

Vključevanje praktičnega in teoretičnega znanja v učne načrte visokošolskih institucij lahko zagotovi priložnosti za študente, da pridobijo spretnosti, ki jih potrebujejo zdaj in v prihodnosti na trgu dela, ter s tem izboljša njihovo prihodnjo zaposljivost. Strateško partnerstvo bo podpiralo projektno sodelovanje med podjetji ter študenti in osebjem na visokošolski instituciji, da se razvije, preskusi in prilagodi skupni učni načrt med sodelujočimi visokošolskimi institucijami na podlagi izčrpne analize potreb in usmerjenosti v mednarodni pristop, ki temelji na primerih iz resničnega življenja.

V to bodo zajete tudi aktivnosti poučevanja/učenja, vključno z izmenjavo osebja med visokošolskimi institucijami in podjetji, ter vključena mobilnost, pri kateri študenti sledijo skupnemu programu, ki ga poučujejo različni partnerji na različnih lokacijah.

Končni rezultat je izvajanje skupnega učnega načrta in razširjanje v organizacijah, ki niso zajete v partnerstvo. Partnerstvo sestavljajo visokošolske institucije in podjetja, vključno z malimi in srednjimi podjetji ter socialnimi podjetji, da se zagotovijo zahtevane kompetence in ustreznost spretnosti, ki se razvijajo s skupnim učnim načrtom.

Celostni lokalni/regionalni razvoj

Vključenost vseh pomembnih deležnikov je lahko izjemno koristna pri oblikovanju celostnih lokalnih/regionalnih razvojnih načrtov. Strateško partnerstvo bo razvijalo, preskušalo in izvajalo inovativne pakete programov, ki bodo obogatili učni načrt partnerskih visokošolskih institucij in katerih cilj je dodeljevanje dvojnih certifikatov ali dvojnih diplom. V projekt bodo vključeni ključni deležniki in temeljil bo na njihovem stalnem nadzoru, zlasti s posebno usmerjevalno skupino, za zagotavljanje, da bodo potrebe lokalnih/regionalnih akterjev ustrezno izpolnjene.

V projekt bodo zajete tudi aktivnosti poučevanja/učenja, vključno z izmenjavo osebja med visokošolskimi institucijami in „kombinirano“ mobilnostjo študentov. Končni rezultat je vključitev teh paketov programov v učni načrt in dodeljevanje dvojnih certifikatov/diplom. V partnerstvo so vključene visokošolske institucije, lokalni akterji in lokalni javni organi.

Vključevanje manj izkušenih partnerjev v aktivnosti, ki se izvajajo, je lahko postopno, pri čemer se zagotovi, da so najpozneje zadnjo leto projekta vsi partnerji vključeni v celotni paket aktivnosti.

Ustvarjalnost in inovativnost

Mala in srednja podjetja se srečujejo z izzivi razvoja spretnosti in inovacij, pri čemer nimajo vedno na voljo ustreznih virov ali strateške vizije za spopadanje s hudo konkurenco na trgu. Strateško partnerstvo podpira širjenje kulture ustvarjalnosti in inovativnosti v malih podjetjih s prenosom in izvajanjem metodologij, orodij in konceptov, ki pospešujejo organizacijski razvoj in ustvarjanje proizvodov. Partnerji iz ustvarjalnih sektorjev in visokošolskih institucij pomagajo drugim partnerjem, da se naučijo uspešno uporabiti ustvarjalno razmišljanje v svojih organizacijah ter razvijati zmogljivost za inovacije in spremembe.

En konkreten rezultat je oblikovanje posebej prilagojenih akcijskih načrtov za razvoj ustvarjalnosti in inovativnosti, ki temeljijo na predhodnih analizah uspešnih primerov in metodologij. V partnerstvo so zajeti ustvarjalni sektorji, mala in srednja podjetja, združenja delodajalcev, gospodarske, industrijske ali obrtne zbornice.

Kakovost izobraževanja

Lokalni šolski organi na Švedskem, Danskem in v Združenem kraljestvu se združijo, da bi predlagali strateško partnerstvo. Lokalni organi so opredelili potrebo po izboljšanju kakovosti izobraževanja v naravoslovju, matematiki in tehnologiji ter zasnovali projekt, katerega cilj je razviti skupni okvir za podporo vključevanju dijakov v učenje. Cilja projekta sta izboljšati kakovost izobraževanja v matematiki in naravoslovju ter okrepiti zanimanje za te predmete v srednješolskem in visokošolskem izobraževanju.

Projekt vodita dva lokalna organa in vanj so zajete vse osnovne šole in šole v nižjem sekundarnem izobraževanju na zadevnih področjih. Poleg tega so lokalni organi vključili druge partnerje iz svojih lokalnih skupnosti: univerze, medijsko središče ter več podjetij in poslovnih združenj na področju tehnologije, znanosti in okolja. V aktivnosti projekta je zajeta izmenjava osebja med sodelujočimi organizacijami, da se izmenjajo izkušnje in dobra praksa.

Partnerji si izmenjujejo gradiva in vire ter razvijajo skupne enote v matematiki, naravoslovju in tehnologiji v učnih načrtih, ki se preskušajo/izvajajo v osnovnih in srednjih šolah. Poslovni partnerji povabijo šolske razrede na učne obiske, da dobijo dijaki vpogled v raznovrstno praktično uporabo tem, ki jih obravnavajo. Univerzitetni študenti sodelujejo z dijaki kot „prijatelji pri študiju“, jim nudijo dodatno individualno pomoč pri predmetih in imajo vlogo vzornikov, ki spodbujajo dijake k študiju naravoslovja in tehnologije. Rezultati projekta so sodelovanje z univerzo pri izobraževanju za bodoče učitelje, nadaljnje pedagoško sodelovanje in novi projekti med vključenimi šolami.

Višanje ravni izobrazbe

Glavni izzivi mnogih držav so višanje ravni pridobljene terciarne izobrazbe, krepitev dostopa in pospeševanje zaključka visokošolskega študija. Strateško partnerstvo bo podpiralo razvoj boljših poti napredovanja do visokošolskega izobraževanja in pridobitve diplome, pri čemer se bo posebej usmerilo v netradicionalne učence, na primer študente iz slabo zastopanih skupin ali iz okolij z manj možnostmi, s prenašanjem in preskušanjem inovativnih pristopov. Partnerstvo bo preskusilo, kako se dijake v srednješolskem izobraževanju iz posebnih okolij pripravlja in usmerja pred vstopom v visokošolsko izobraževanje s sodelovanjem visokošolskih institucij, šol in institucij, ki so aktivne na področju PIU.

Preskušena bosta tudi spremljanje te skupine dijakov in podpora zanje, zlasti s posebej prilagojenimi storitvami (usmerjanje, svetovanje, mentorstvo itd.), katerih cilj je preprečevanje osipa in spodbujanje pridobitve diplome v pričakovanem času. V ta projekt bodo vključene visokošolske institucije ter šole v srednješolskem splošnem in poklicnem izobraževanju, pri čemer se bo zagotovilo, da so storitve ustrezne glede na opredeljene potrebe.

V projekt bodo zajete tudi aktivnosti poučevanja/učenja, vključno s „kombinirano“ mobilnostjo študentov. Končni rezultat je prilagoditev modela in njegovega izvajanja v sodelujočih visokošolskih institucijah ter razširjanje v organizacijah, ki niso zajete v partnerstvo, s posebno usmerjenostjo v druge ponudnike izobraževanja in ključne oblikovalce politik.

Inovacije

Strateško partnerstvo bo podpiralo razvoj novih pedagoških pristopov, zlasti orodij za e-učenje in spletnih platform za sodelovanje, s pomočjo katerih se bodo lahko dijaki, študenti in učitelji učili ter poučevali in soustvarjali vsebino programov. Partnerstvo, ki je sestavljeno iz univerz, šol, raziskovalnih organizacij in/ali podjetij, bo skupaj razvijalo orodja, ki jih bodo šole in visokošolske institucije uporabljale za poučevanje in učenje posebnih disciplin na različnih ravneh.

Raziskovalne organizacije in/ali podjetja bodo imeli ključno vlogo pri razvijanju orodij ali oblikovanju vsebine tako, da bo ustreznejša in oprijemljivejša. Poleg tega bodo organizirani intenzivni študijski programi za preskušanje orodij, ki jih bo razvilo partnerstvo s študenti in profesorji. Skupna usposabljanja osebja bodo omogočila tudi usposabljanje učiteljev v uporabi orodij.

Znanje jezikov

Medsektorsko strateško partnerstvo, katerega cilj je podpreti tiste družine, v katerih se govori več kot en jezik, z razvojem jezikovnih virov za otroke, da spoznajo koristi znanja dveh ali več jezikov, se pravi vrednost, ki jo ima to znanje samo po sebi in pri uporabi jezikov v praksi.

Ta projekt vključuje vse deležnike, ki delajo z dvojezičnimi družinami, da lahko razširjajo vire projekta v teh družinah. Izvajajo se raziskave za preskušanje učinkovitosti pedagoških pristopov, ki se uporabljajo za krepitev znanja jezika večjezičnih otrok, tako v učilnici kot s priložnostnim učenjem. Partnerji so univerza, različne šole, malo in srednje podjetje, nevladna organizacija in združenje institucij za izobraževanje odraslih.

Informacijske in komunikacijske tehnologije

Medsektorski projekt, katerega cilj je razviti skupno vizijo o tem, kako lahko IKT pripomorejo k temu, da vseživljenjsko učenje postane dostopno za vse in da bo temeljilo na primerih in vpogledih iz resničnega življenja. Uporaba IKT pri učenju postaja v Evropi vse bolj razširjena, vendar če želimo v celoti izkoristiti potencial teh tehnologij, ki so lahko gonilo sprememb v naših gospodarstvih in družbah, se je treba premakniti od razdrobljenosti in poskusnih projektov k izvajanju v praksi in sistemskemu sprejemanju teh tehnologij. Partnerji so številne visokošolske institucije, organizacije za pridobivanje spretnosti, ki delujejo na mnogih različnih področjih izobraževanja.

Sodelovanje med regijami

Španski, portugalski, italijanski in češki lokalni organi se združijo v partnerstvo, da bi raziskali vzroke osipa v svojih regijah in razvili nove rešitve za njegovo preprečevanje. Vključijo dve srednji šoli v svojih regijah in dve instituciji za izobraževanje učiteljev. V zvezi s težavo osipa zavzamejo širšo perspektivo in želijo obravnavati več vidikov življenja mladih. Zato povabijo lokalne mladinske organizacije in združenja staršev, da se tudi pridružijo strateškemu partnerstvu. Sodelovanje lokalnih organov je široko in medsektorsko, vključno z oddelki za izobraževanje, mladino in socialne storitve.

Cilj je ustvariti trajno omrežje v vsaki regiji ter združiti različne akterje in storitve, da se ustvari učinkovit mehanizem podpore za mlade.

Partnerske institucije sodelujejo z rednimi srečanji v zvezi s projektom in tudi kot spletna skupnost. Najprej želijo opredeliti obseg osipa na svojem območju in raziskati vzroke zanj. Nato želijo poiskati in začeti izvajati učinkovite načine za podporo mladim, ki tvegajo izključenost. Del aktivnosti projekta je izvajanje anket za dijake, učitelje in družine, da se raziščejo razlogi za osip v lokalnem okviru. Organizirajo tudi delavnice in seminarje, ki obravnavajo pestro paleto tem, na primer učinek dostopa do priložnostnega učenja.

Rezultat je razvoj skupne metodologije, ki se izvaja v teh dveh regijah. Za podporo se objavi vodnik za učitelje, vodje usposabljanj in lokalne organe. Vsi rezultati in gradiva so objavljeni na spletišču projekta, v publikacijah v papirni obliki in predstavljeni na konferenci v vsaki od regij. Na ta način se metodologija in viri, ki so bili razviti s projektom, predstavijo drugim šolam in lokalnim organom.

Enakost in vključevanje

Mladinske organizacije, institucije, šole, ponudniki PIU in organi na področju mladine, ki delajo z mladimi iz skupine NEET (tj. mladi, ki niso zaposleni, se ne izobražujejo ali usposabljajo) in mladimi, ki so pustili šolo, se združijo z namenom izboljšanja metodologije, da bi se več mladih vrnilo v izobraževanje in na delo. V okviru svojega strateškega partnerstva organizirajo mednarodna srečanja osebja za izmenjavo praks in zasnovo projekta ter izvajajo izobraževalni obisk na delovnem mestu in aktivnosti za poklicni razvoj mladinskih delavcev.

Hkrati se izvede vrsta raziskav na področju in o njih se razpravlja na mednarodnem srečanju, kjer se oblikuje končni priročnik ter načrtujeta preskušanje in ocenjevanje izboljšane metode. Da se zagotovi trajnost in razširjanje rezultatov projekta, strateško partnerstvo predvideva konference na lokalni, nacionalni in evropski ravni ter oblikuje skupno strategijo nadaljnjega spremljanja.

Prosto dostopni učni viri (PDUV)

Gasilci lahko umrejo ali se poškodujejo ob odzivu na požare v gorečih zgradbah. Praktična usposabljanja, ki so posebej prilagojena obravnavanju kritičnih primerov v gorečih zgradbah, bi lahko preprečila smrtne nezgode. Strateško partnerstvo ustvari učni paket, ki temelji na najsodobnejši metodologiji in tehnologiji. Končni rezultat je kombiniran program e-učenja, ki zagotavlja dodatno usposabljanje v gasilski strategiji in taktiko za obravnavanje začetne faze ukrepanja ter ustvarjanje zmogljivosti za zgodnji in učinkovit odziv v sili. E-učenje se združuje s praktičnimi vajami. Strateško partnerstvo vključuje gasilske in rešilne službe, javne organe, ki so odgovorni za javno varnost, in seveda ponudnike PIU.

Aktivna udeležba mladih v družbi

Tri šole v srednješolskem izobraževanju s Finske, Nemčije in Nizozemske se najdejo na platformi eTwinning, ker vse zanima razvoj projekta o demokraciji v šoli. Tri šole se odločijo, da se bodo prijavile za dodelitev nepovratnih sredstev v okviru strateškega partnerstva. Cilj projekta je razviti vodstvo šol z vključevanjem učiteljev, dijakov in tudi staršev v odločanje na šoli. Projekt traja tri leta in vsako leto sodelujoče šole proučijo, kako je vsaka od teh skupin trenutno vključena v odločanje na šoli in kako bi se lahko realistično izboljšala njihova udeležba na podlagi informacij, ki jih dobijo od svojih partnerjev.

Vodstvo šol, učitelji in starši podpirajo projekt in so aktivno vključeni vanj. Sodelujoči dijaki razvijejo svojo samostojnost in sposobnosti kritičnega razmišljanja ter razumevanje konceptov, kot so svoboda, pravice in obveznosti. Premislijo tudi o tem, kako lahko prispevajo, da bo njihova šola ustreznejša zanje. V vseh aktivnostih projekta imajo dijaki priložnost, da izrazijo svoja mnenja, poslušajo mnenja drugih, razpravljajo z uporabo ustreznih argumentov in pojasnjujejo odločitve z utemeljenimi razlogi.

Aktivnosti projekta se izvajajo prek spletne učilnice na portalu eTwinning in srečanj v živo, ki se jih udeležijo skupine dijakov z učitelji iz vsake šole. Srečanj se udeležijo tudi vodstvo šole in predstavniki staršev.

V obdobju med srečanji partnerji tudi uporabljajo spletišče eTwinning, da sodelujejo pri razvoju aktivnosti projekta, razpravljajo in si izmenjujejo vire. Dijaki pišejo skupni spletni dnevnik, kjer objavljajo fotografije, najnovejše informacije o aktivnostih projekta, mnenja in premišljevanja o temah, ki jih obravnavajo. Spletni dnevnik, načrti poučevanja in učna gradiva, ki so bili razviti s projektom, ter nekatera dela dijakov so objavljeni na platformi eTwinning in so kot vir na voljo za druge, ki želijo izvesti podoben projekt.

Prečne spretnosti/osnovna znanja

Organizacije v izobraževanju odraslih v sodelovanju z lokalnimi/regionalnimi organi in socialnimi partnerji razvijejo posodobljene določbe usposabljanja z uporabo novih in ustreznih metodologij usposabljanja ter virov, da bi izboljšale znanje računanja in finančno pismenost skupin odraslih z manj priložnostmi (priseljenci, osebe z nizkimi kvalifikacijami, osebe z manj priložnostmi na socialno- ekonomskem področju itd.). Realizacije, kot so učni načrti, priročniki za vodje usposabljanj, gradiva z informacijami za učeče se odrasle, preskusijo partnerske organizacije in potrdijo pomembni deležniki.

Ciljno usmerjena aktivnost razširjanja je pogoj za učinek ne samo na kompetence učečih se odraslih, temveč tudi na lokalni/regionalni ravni, saj lahko projekt nudi posebej prilagojene priložnosti učenja za skupine z manj priložnostmi, ki bodo pripomogle k njihovemu vključevanju v lokalno družbo.

Priznavanje in potrjevanje učnih izidov

Partnerske organizacije lahko znatno prispevajo k procesu potrjevanja neformalnega in priložnostnega učenja. Strateško partnerstvo lahko ob upoštevanju različnih okoliščin partnerjev ter izmenjav zamisli in izkušenj analizira trenutno stanje in predlaga priporočila za potrjevanje v svojih državah.

Poklicni razvoj in profesionalizacija na področju mladinskega dela

Skupino izkušenih mladinskih delavcev navdušijo prednostne naloge strategije EU za mlade, zato vzpostavi strateško partnerstvo z ljudmi, ki so odgovorni za mladinsko delo na institucionalni ravni, možganskimi trusti, izobraževalnimi institucijami, ki so specializirane za mladinsko delo, in raziskovalci, da bi oblikovala sklop referenčnih dokumentov, ki bi podpirali mladinske delavce pri njihovih aktivnostih obravnavanja duševnega zdravja mladih.

V okviru projekta se vsi partnerji srečajo, da bi opredelili in analizirali ključne koncepte, ki bodo tvorili podlago za njihovo raziskovanje. Organizirajo seminarje s strokovnjaki, srečanja in študijske obiske, da bi dokumentirali svoje delo, združili mlade in mladinske delavce z izkušnjami na področju duševnega zdravja ter si izmenjali dobre prakse in zamisli, končni cilj pa je objava knjige ob koncu projekta in razširjanje te knjige med delavci na tem področju.

Krepitev zmogljivosti na področju visokošolskega izobraževanja

1. Pojasnitev področja uporabe nepovratnih sredstev EU

Stroški osebja

Prijavitelj oceni delo osebja, ki je potrebno glede na kategorijo zadevnega osebja in število dni, ki jih zahteva projekt, v zvezi z aktivnostmi, delovnim načrtom in predvidenimi rezultati. Delovni dnevi lahko vključujejo konce tedna ter cerkvene in državne praznike. Za namen ocene proračuna delovni dnevi ne presegajo 20 dni na mesec ali 240 dni na leto. Ocena proračuna se izračuna na podlagi prispevkov Erasmus+ za stroške osebja na enoto. Ocena ni odvisna od dejanskih načinov plačila, ki bodo določeni v partnerskem sporazumu in ki jih bodo izvedli upravičenci.

Profil osebja, vključenega v projekte krepitve zmogljivosti, je razdeljen v štiri kategorije:

* **menedžerji (kategorija osebja 1)** (vključno z zakonodajalci, visokimi uradniki in menedžerji) izvajajo poslovodne aktivnosti na najvišji ravni, povezane z upravljanjem in koordinacijo projektnih aktivnosti;
* **raziskovalci, učitelji in vodje usposabljanj (kategorija osebja 2)** navadno izvajajo akademske aktivnosti, povezane z razvojem učnih načrtov/programov usposabljanj, oblikovanjem in prilagajanjem gradiva za poučevanje/usposabljanje, pripravo in poučevanjem tečajev ali usposabljanj;
* **tehnično osebje (kategorija osebja 3)** (vključno s tehničnim osebjem in drugimi strokovnimi delavci) izvaja tehnične naloge, kot so knjigovodstvo, računovodstvo in prevajanje itd. Zunanje prevajalske storitve in zunanji jezikovni tečaji, ki jih izvajajo podizvajalci, ki niso člani konzorcija, bi bilo treba uvrstiti v „stroške podizvajanja“;
* **administrativno osebje (kategorija osebja 4)** (vključno s pisarniškimi uradniki in delavci na področju storitev za stranke) izvaja administrativne, tj. pisarniške naloge.

Dejanske načine plačevanja osebja, vključenega v projekt, bodo skupaj opredelile sodelujoče organizacije, potrdili pa jih bodo menedžerji, odgovorni za zaposlovanje osebja; poleg tega bodo načini plačila vključeni v partnerski sporazum, ki ga podpišejo partnerji na začetku projekta.

Potni stroški – osebje

Osebje katere koli kategorije (npr. menedžerji, raziskovalci, učitelji in vodje usposabljanj, tehnično in administrativno osebje), ki ima sklenjeno uradno pogodbo z institucijami upravičenkami in ki sodeluje pri projektu, ima pravico do finančne podpore za potne stroške in stroške bivanja, če sta pot in bivanje neposredno potrebna za doseganje ciljev projekta.

Poti so namenjene naslednjim aktivnostim:

* programi poučevanja/usposabljanja;
* usposabljanje in preusposabljanje (upravičeno je le osebje iz partnerskih držav);
* osvežitveni programi in tečaji;
* praktično usposabljanje v podjetjih, industrijah in institucijah (upravičeno je le osebje iz partnerskih držav);
* sestanki, povezani z upravljanjem projekta (npr. za upravljanje, koordinacijo, načrtovanje, spremljanje in nadzor kakovosti);
* delavnice in obiski za razširjanje rezultatov.

Trajanje takih poti ne sme presegati tri mesece.

Potni stroški – Študenti

Študenti (na višješolski, dodiplomski, prvi (diplomski ali enakovredni), podiplomski (magistrski ali enakovredni) in tretji ali doktorski stopnji), ki so vpisani v eni od institucij upravičenk, imajo pravico do finančne podpore za pot in bivanje, če sta ta pot in bivanje potrebna za doseganje ciljev projekta. Poti za študente morajo potekati v okviru sodelujoče organizacije ali druge organizacije pod nadzorom sodelujoče organizacije.

Usmerjena morajo biti običajno v študente iz partnerskih držav in namenjena naslednjim aktivnostim:

|  |  |
| --- | --- |
| **Aktivnost** | **Trajanje** |
| * obdobja študija v instituciji partnerske države; * obdobja študija v instituciji države Programa (le za študente iz partnerskih držav); * udeležba na intenzivnih tečajih, ki jih organizira institucija države Programa ali partnerske države; * praktično usposabljanje in praksa v podjetjih, industrijah ali institucijah v partnerski državi; * praktično usposabljanje in praksa v podjetjih, industrijah ali institucijah v državi Programa (le za študente iz partnerskih držav). | **Najmanj 2 tedna – največ 3 meseci** |
| * Udeležba na kratkotrajnih aktivnostih, povezanih z upravljanjem projekta (usmerjevalni odbori, koordinatorski sestanki, aktivnosti za nadzor kakovosti itd.). | **Največ 1 teden** |

Predhodna odobritev Izvajalske agencije je potrebna:

* če zadevni študent namerava izvajati aktivnosti, ki niso opisane zgoraj;
* če so študenti iz držav programa.

Oprema

Nepovratna sredstva EU se lahko uporabljajo kot podpora pri nakupu opreme. Za upravičene stroške se šteje le nakup opreme, ki je neposredno povezana s cilji projekta. To lahko na primer vključuje (spletne) knjige in periodični tisk, fakse, fotokopirne stroje, računalnike in zunanje naprave (vključno z notesniki/prenosnimi računalniki in tabličnimi računalniki), programsko opremo, naprave in opremo za poučevanje, laboratorijsko potrošno blago (za poučevanje), videoprojektorje (strojna oprema) in videopredstavitve (programska oprema), televizorje, namestitev/nastavitev komunikacijskih vodov za internetno povezavo, dostop do zbirk podatkov (knjižnice in elektronske knjižnice zunaj partnerstva) in oblakov, vzdrževanje opreme, zavarovanje, prevoz in stroške namestitve.

Oprema je namenjena izključno za visokošolske institucije iz partnerskih držav, ki so vključene v partnerstvo, opremo pa je treba v tej instituciji namestiti takoj, ko je to praktično mogoče. Opremo je treba vpisati v inventar institucije, v kateri je nameščena. Institucija je edina lastnica opreme.

* Oprema mora prispevati k doseganju ciljev projekta, zato jo je treba kupiti na začetku obdobja izvajanja projekta in najkasneje 12 mesecev pred koncem projekta.
* Oprema pod nobenim pogojem ne sme biti kupljena za katero koli institucijo/organizacijo iz države Programa ali za nevisokošolske institucije v partnerskih državah.
* Najem opreme se lahko šteje za upravičen, vendar le v izrednih in ustrezno utemeljenih primerih in ne sme trajati dlje kot sporazum o nepovratnih sredstvih.
* Glede na posebno naravo ukrepa za krepitev zmogljivosti v okviru programa Erasmus+ se bodo upoštevali skupni stroški nakupa opreme in ne stroški amortizacije opreme.

Če stroški nakupa opreme presegajo 25 000 EUR in manj kot 144 000 EUR, morajo upravičenci dobiti konkurenčne ponudbe od vsaj treh dobaviteljev in izbrati tisto, ki ponuja najboljše razmerje med kakovostjo in ceno, ob upoštevanju načel preglednosti in enakega obravnavanja potencialnih izvajalcev ter z izogibanjem navzkrižjem interesov. Za nakup opreme nad 144 000 EUR velja nacionalna zakonodaja. Upravičenci ne smejo razdeliti nakupa opreme v manjša naročila pod zgoraj omenjenim pragom.

Prijavitelji se morajo zavedati, da sta naročilo in dobava opreme institucijam iz partnerskih držav pogosto precej zapletena, kar je treba upoštevati v fazi načrtovanja.

Sklepanje pogodb s podizvajalci

Sklepanje pogodb s podizvajalci je namenjeno za posebne časovno omejene naloge, povezane s projektom, ki jih ne morejo izvesti člani konzorcija sami. Vključuje samozaposlene/svobodne strokovnjake. Sklepanje pogodb z zunanjimi organi mora biti le občasno. Posebne kompetence in strokovno znanje, potrebno za doseganje ciljev projekta, morajo imeti člani konzorcija, na tem pa mora temeljiti tudi njegova sestava. Sklepanje pogodb s podizvajalci za naloge, povezane z upravljanjem projekta, zato ni dovoljeno.

Pogoste aktivnosti, za katere se lahko sklenejo pogodbe s podizvajalci (če jih ne izvaja osebje upravičencev), so:

* ocenjevanje in revizija;
* tečaji informacijske in komunikacijske tehnologije;
* jezikovni tečaji;
* tiskanje, objavljanje in razširjanje;
* prevajalske storitve;
* oblikovanje in vzdrževanje spletišč.

V vseh primerih je treba naloge, za katere bo sklenjena pogodba o podizvajanju, opredeliti v predlogu (na podlagi ustreznih dokazil, skupaj z jasnimi razlogi, zakaj naloge ne morejo izvesti upravičenci), ocenjeni znesek pa vključiti v proračun. Sklepanje pogodb s podizvajalci, ki prvotno ni bilo predvideno v proračunu, mora Agencija predhodno pisno odobriti med izvajanjem projekta.

Če vrednost pogodbe, sklenjene s podizvajalcem, presega 25 000 EUR in je nižja od 144 000 EUR, morajo upravičenci dobiti konkurenčne ponudbe od vsaj treh dobaviteljev in izbrati tisto, ki ponuja najboljše razmerje med kakovostjo in ceno, ob upoštevanju načel preglednosti in enakega obravnavanja potencialnih izvajalcev ter z izogibanjem navzkrižjem interesov. Za podizvajalska dela nad 144 000 EUR velja nacionalna zakonodaja. Upravičenci ne smejo razdeliti nakupa storitev v manjša naročila pod zgoraj navedenim pragom.

Pogodba o podizvajanju mora opisovati določeno nalogo, ki se bo izvajala, in njeno trajanje. Vključevati mora datum, številko projekta in podpis obeh strank.

S člani osebja soupravičencev se ne smejo sklepati pogodbe o podizvajanju v zvezi s projektom.

Dejanske potne stroške in stroške bivanja podizvajalcev storitev je treba uvrstiti pod proračunsko postavko za podizvajanje ter jih utemeljiti in dokumentirati.

2. Računovodsko poročanje in končni izračun nepovratnih sredstev

Za vsak projekt je v sporazumu o nepovratnih sredstvih določen predvideni proračun, ki ga je treba uporabljati v skladu z določbami iz sporazuma. Projekti lahko povišajo proračunske postavke s prenosom iz druge proračunske postavke za največ 10 % brez predhodne odobritve, tudi če povišani znesek presega najvišje zgornje meje za osebje, opreme in pogodbe s podizvajalci.

Zahtevke za povišanje proračunskih postavk za več kot 10 %, kar bo zahtevalo spremembo, je treba v pisni obliki predložiti Agenciji. Če povišanje povzroči presežek najvišjih zgornjih mej za osebje, opremo in stroške podizvajanja, zahtevek ne bo sprejet.

V fazi poročanja bo Izvajalska agencija od partnerjev zahtevala predložitev informacij o sofinanciranju, zagotovljenem za statistične namene.

Stroški osebja

Za namene kakršne koli finančne ocene in/ali revizije morajo biti upravičenci sposobni utemeljiti/dokazati naslednje:

* obstoj formalnega pogodbenega razmerja med delavcem in delodajalcem;
* prijavljeno delo je mogoče opredeliti in preveriti. Potrebni so dokazi o končanem delu in času, potrebnem za projekt (npr. seznami prisotnosti, oprijemljivi rezultati/proizvodi, obvezna preglednica prihodov na delo in odhodov z dela);
* za dokazovanje višine stroškov ni potrebna utemeljitev.

V fazi računovodskega poročanja je treba računovodskim izkazom projekta priložiti ustrezno izpolnjeno konvencijo za osebje, in sicer za vsako osebo, ki sodeluje pri projektu, to konvencijo pa koordinator obdrži kot dokazilo. Konvencijo mora podpisati zadevna oseba, nato pa jo mora podpisati in ožigosati pristojna oseba (npr. dekan) institucije, v kateri ta oseba običajno dela. Za osebje, ki izvaja naloge različnih kategorij, je treba podpisati ločeno konvencijo za vsako vrsto aktivnosti.

Poleg tega je treba vsaki konvenciji za osebje priložiti časovne liste. V njih mora biti navedeno:

* datum zagotovljene storitve;
* število dni izvajanja storitve;
* izvedene naloge (kratek opis) v okviru načrta aktivnosti.

Časovne liste mora podpisati zadevna oseba in sopodpisati pristojna oseba institucije, v kateri je ta oseba običajno zaposlena. Dokazila ne smejo biti poslana skupaj s finančnim poročilom na koncu projekta. Konvencije za osebje (skupaj s časovnimi listi) pa morajo biti priložene računovodskim izkazom projekta.

V tej fazi Izvajalska agencija preveri upravičenost izvedenih aktivnosti na podlagi poročila, ki ga je poslal koordinator (glej Prilogo k sporazumu o povratnih sredstvih – „končno poročilo“). V primeru dvomov v zvezi z določeno točko lahko Agencija zahteva, da se predložijo vsa dokazila.

Dejanski prispevek EU se ponovno v celoti izračuna za ves projekt z uporabo pristopa stroškov na enoto in na podlagi dejansko uporabljenih človeških virov. Prispevek EU za stroške osebja ne sme presegati 110 % celotnega zneska, predvidenega v sporazumu o nepovratnih sredstvih ali njegovih spremembah.

Potni stroški in stroški bivanja

Za namene kakršne koli finančne ocene in/ali revizije morajo biti upravičenci sposobni utemeljiti/dokazati naslednje elemente:

* poti so neposredno povezane z določenimi aktivnostmi, povezanimi s projektom, ki jih je mogoče jasno opredeliti;
* poti so bile dejansko izvedene (letalska vozovnica, hotelski računi, seznam prisotnosti itd.). Dejanskih potnih stroškov in stroškov bivanja ni treba utemeljiti.

V fazi računovodskega poročanja je treba računovodskim izkazom projekta za vsako pot priložiti poročilo o posamezni mobilnosti, ki ga koordinator obdrži kot dokazilo. Vsakemu poročilu o mobilnosti je treba priložiti dokazila, da je bila pot dejansko izvedena (npr. vozovnice, letalske karte, računi, potrdila, seznam prisotnosti itd.). Dejanskih potnih stroškov ni treba dokazovati.

Dokazila ne smejo biti poslana skupaj s finančnim poročilom na koncu projekta. Poročila o posamezni mobilnost pa je treba priložiti računovodskim izkazom projekta.

V tej fazi Izvajalska agencija preveri upravičenost stroškov izvedenih aktivnosti na podlagi poročila, ki ga je poslal koordinator (glej Prilogo k sporazumu o povratnih sredstvih – „končno poročilo“). V primeru dvomov v zvezi z določeno točko lahko Agencija zahteva, da se predložijo vsa dokazila.

Dejanski prispevek EU se ponovno v celoti izračuna za ves projekt z uporabo pristopa stroškov na enoto in na podlagi dejansko uporabljenih človeških virov. Prispevek EU za potne stroške in stroške bivanja ne sme presegati 110 % celotnega zneska, predvidenega v sporazumu o nepovratnih sredstvih ali njegovih spremembah.

Oprema

Za namene kakršne koli finančne ocene in/ali revizije morajo biti upravičenci sposobni utemeljiti/dokazati naslednje elemente:

* prijavljene stroške je mogoče opredeliti in preveriti, zlasti če so bili zabeleženi v računovodskem sistemu upravičenca;
* oprema je ustrezno vpisana v inventar zadevne institucije.

Dokazila ne smejo biti priložena računovodskim izkazom. Priložiti jih je treba računovodskim izkazom projekta:

* računi za vso kupljeno opremo (stroškov ni mogoče dokazovati z obrazci naročil, predračuni, ponudbami ali ocenami).
* Če se prag 25 000 EUR preseže, je treba priložiti dokumentacijo o razpisnih postopkih. V takih primerih upravičenci ne smejo razdeliti nakupa opreme v manjša naročila z nižjimi posameznimi zneski.

V fazi računovodskega poročanja Izvajalska agencija zabeleži stroške na podlagi računovodskih izkazov (seznami stroškov), ki jih je poslal koordinator (glej Prilogo k sporazumu o povratnih sredstvih – „končno poročilo“). Osebje Izvajalske agencije te sezname temeljito prouči, da preveri upravičenost stroškov. V primeru dvomov v zvezi z določeno točko lahko Agencija zahteva, da se predložijo vsa dokazila.

Če pa skupna vsota računa znaša več kot 25 000 EUR, se kot dokazila skupaj z računovodskimi izkazi pošljejo izvodi (ne izvirniki) računa in primerljive ponudbe. V tej fazi upravičeni stroški opreme ne smejo presegati 110 % celotnega zneska, predvidenega za opremo v sporazumu o nepovratnih sredstvih ali njegovih spremembah.

Sklepanje pogodb s podizvajalci

Za namene kakršne koli finančne ocene in/ali revizije morajo biti upravičenci sposobni utemeljiti/dokazati naslednje:

* obstoj formalne pogodbe;
* prijavljene stroške je mogoče opredeliti in preveriti, zlasti če so zabeleženi v računovodskem sistemu upravičenca.

Dokazila ne smejo biti priložena računovodskim izkazom. Priložiti jih je treba računovodskim izkazom projekta:

* računi, pogodbe o podizvajanju in bančni izpiski;
* če potuje podizvajalec, je treba predložiti poročila o posameznih poteh (Priloga), skupaj z vsemi izvodi vozovnic, letalskih kart, računov in potrdil, pri potovanju z avtom pa izvod notranjih predpisov o povračilu stroškov prevoza na km. Namen dokazil je dokazati dejanske stroške poti in da je bila pot dejansko izvedena.
* Če se prag 25 000 EUR preseže, je treba priložiti dokumentacijo o razpisnih postopkih. V takih primerih upravičenci ne smejo razdeliti nakupa opreme v manjša naročila z nižjimi posameznimi zneski.

V fazi računovodskega poročanja Izvajalska agencija zabeleži stroške na podlagi računovodskih izkazov (seznami stroškov), ki jih je poslal koordinator. Izvajalska agencija te sezname temeljito prouči, da preveri upravičenost stroškov. V primeru dvomov v zvezi z določeno točko lahko Agencija zahteva, da se predložijo vsa dokazila.

Če pa skupna vrednost pogodbe o podizvajanju znaša več kot 25 000 EUR, se kot dokazila skupaj z računovodskimi izkazi pošljejo izvodi (ne izvirniki) pogodbe o podizvajanju, račun in primerljive ponudbe. V tej fazi upravičeni stroški podizvajanja ne smejo presegati 110 % celotnega zneska, predvidenega za pogodbe o podizvajanju v sporazumu o nepovratnih sredstvih ali njegovih spremembah.

Končni izračun nepovratnih sredstev

V fazi poročanja se na koncu projekta ponovno v celoti izračuna dejanski prispevek EU za ves projekt na podlagi stroškov na enoto (za plače, poti in stroške bivanja) in dejanskih stroškov (za opremo in pogodbe o podizvajanju) ter na podlagi dejansko izvedenih aktivnosti. Prispevek EU k različnim proračunskim postavkam ne sme presegati 110 % celotnega zneska, predvidenega v sporazumu o nepovratnih sredstvih ali njegovih spremembah.

3. Druga pomembna pravila in priporočila

Partnerski sporazum

O podrobnih načinih izvajanja projekta se morajo dogovoriti partnerji, formalizirajo pa se v partnerskem sporazumu, ki ga je treba podpisati na začetku projekta.

Izvajalski agenciji je treba v šestih mesecih od podpisa sporazuma o nepovratnih sredstvih predložiti izvod partnerskega sporazuma.

Ta partnerski sporazum mora zajemati različne finančne, tehnične in pravne vidike, povezane z izvajanjem projekta, vključno z:

* vlogo in odgovornostmi partnerjev;
* proračunskimi zadevami (sofinanciranje, razčlenitev proračuna glede na aktivnost in partnerja, načini prenosa sredstev itd.);
* politiko prejemkov za osebje;
* načini povračila potnih stroškov in stroškov bivanja;
* mehanizmi poročanja;
* mehanizmi za reševanje sporov itd.

Sestava in spreminjanje sodelujočih organizacij

Na kakršne koli predlagane spremembe v zvezi z upravičenci projekta je treba opozoriti, zanje pa je potrebna predhodna odobritev Izvajalske agencije. Za različne spremembe v zvezi s partnerstvom projekta se uporabljajo naslednje zahteve:

* dodajanje soupravičenca zahteva podpis mandata med koordinatorjem in novim soupravičencem, vsi ostali soupravičenci pa morajo poslati pisma o sprejetju, ki jih je podpisal zakoniti zastopnik. Ta pisma na prošnjo posreduje koordinator;
* za izstop soupravičenca je potrebna pisna obrazložitev koordinatorja in pismo o izstopu, ki ga predloži soupravičenec, ki želi izstopiti, in podpiše zakoniti zastopnik. Če minimalne zahteve v zvezi s partnerstvom niso več izpolnjene, si Izvajalska agencija za izobraževanje, avdiovizualno področje in kulturo pridržuje pravico do odločitve o podaljšanju sporazuma;
* za spremembe kontaktne osebe za koordinatorja je potrebna pisna potrditev, ki jo podpišejo nova kontaktna oseba, zakoniti zastopnik in prejšnja kontaktna oseba koordinatorja.

Neupravičeni stroški

Poleg neupravičenih stroškov, naštetih v delu C, so v projektih krepitve zmogljivosti neupravičeni tudi naslednji stroški:

* oprema, kot je: pohištvo, kakršna koli motorna vozila, oprema za raziskave in razvoj, telefoni, mobilni telefoni, alarmni sistemi in sistemi proti kraji;
* stroški prostorov (nakup, ogrevanje, vzdrževanje, popravila itd.);
* stroški, povezani z nakupom nepremičnine;
* stroški amortizacije.

Obvezna zunanja revizija (revizijsko potrdilo)

Potrdilo o zunanji reviziji (revizija vrste II) računovodskih izkazov ukrepa in s tem povezanih računov je treba poslati skupaj s končnim poročilom in zahtevanimi dokazili.

Namen revizije je Izvajalski agenciji zagotoviti razumno jamstvo, da so bili stroški in potrdila prijavljeni v končnem finančnem poročilu v skladu z ustreznimi pravnimi in finančnimi določbami sporazuma o nepovratnih sredstvih.

Vsak upravičenec lahko prosto izbere usposobljenega zunanjega revizorja, vključno z njegovim zakonitim zunanjim revizorjem, če so izpolnjene naslednje kumulativne zahteve:

* zunanji revizor mora biti neodvisen od upravičenca;
* zunanji revizor mora biti usposobljen za izvajanje zakonsko predpisanih revizij računovodskih listin v skladu z nacionalno zakonodajo, ki izvaja direktivo Sveta o obveznih revizijah za letne in konsolidirane računovodske izkaze, ali katerim koli pravnim aktom Evropske unije, ki nadomešča navedeno direktivo.

Upravičenec s sedežem v tretji državi mora izpolnjevati enakovredne nacionalne predpise na področju revizije.

Dokazila

Če se tako zahteva, je treba poslati čitljive izvode (ne izvirnike) dokazil. V primeru dvomov v zvezi z določeno točko lahko Agencija zahteva, da se predložijo vsa dokazila.

Predložitev potrebnih dokazil je sestavni del obveznosti sporazuma, zato bo morda potrebno povračilo ustreznih stroškov, če eno ali več dokazil ne bo predloženih.

Končnemu poročilu je treba priložiti izvode pogodb o podizvajanju in računov, ki presegajo 25 000 EUR.

Pridobiti je treba ponudbe vsaj treh izvajalcev za vse nakupe opreme in storitev, ki presegajo 25 000 EUR, ne glede na proračunsko postavko.

Priloga II– Razširjanje in uporaba rezultatov

Praktični vodnik za upravičence

Uvod

Z aktivnostmi razširjanja in uporabe rezultatov se lahko predstavi delo, ki je bilo opravljeno s projektom Erasmus+. Na podlagi izmenjave rezultatov, pridobljenih izkušenj in ugotovitev zunaj kroga sodelujočih organizacij bo tudi širša skupnost lahko imela koristi od del, ki so prejela sredstva EU, ter spodbujala prizadevanja organizacije v zvezi s cilji programa Erasmus+, ki še posebej poudarja povezavo med Programom in politikami. Vsak projekt, podprt s Programom, je torej korak proti doseganju splošnih ciljev, ki so opredeljeni v Programu, za izboljšanje in posodobitev sistemov izobraževanja, usposabljanja in mladine.

Razširjanje se bo razlikovalo glede na projekte in pomembno je razmisliti, katere vrste aktivnosti razširjanja ustrezajo posameznim sodelujočim organizacijam. Partnerji v manjših projektih bi morali izvajati razširjanje in uporabo v skladu z ravnjo svoje aktivnosti. Zahteve za razširjanje za projekt mobilnosti bodo drugačne kot za projekt partnerstva. Obseg aktivnosti razširjanja in uporabe se bo povečal v skladu z obsegom in strateško pomembnostjo projekta. Prijavitelji bodo ob prijavi morali pojasniti svoje namere/načrte za aktivnosti razširjanja in uporabe in če bo njihova prijava uspešna, jih bodo morali tudi izvesti.

**Poglavje 1** opredeljuje nekatere ključne pojme in pojasnjuje, kaj je mogoče doseči z razširjanjem in uporabo rezultatov in kako bodo te aktivnosti prispevale k splošnim ciljem projekta.

**Poglavje 2** navaja zahteve za upravičence programa Erasmus+ v zvezi z razširjanjem in uporabo rezultatov.

1. Razširjanje in uporaba rezultatov projekta: kaj, zakaj, kdo, kdaj, kje in kako

Kaj pomenita razširjanje in uporaba?

**Razširjanje** pomeni načrtovan proces zagotavljanja informacij o rezultatih programov in pobud ključnim akterjem. Do njega pride, ko postanejo rezultati programov in pobud na voljo. V okviru programa Erasmus+ to vključuje čim širše obveščanje o uspehih in rezultatih projekta. Osveščanje drugih ljudi o projektu bo vplivalo na druge organizacije v prihodnosti in prispevalo k večji prepoznavnosti organizacije, ki izvaja projekt. Za učinkovito razširjanje rezultatov je treba zasnovati ustrezen postopek ob začetku projekta. Ta mora zajeti odgovore na vprašanja kdo, kaj, kako, kdaj, komu in kje se bo izvajalo razširjanje rezultatov med obdobjem financiranja in po njem.

**Uporaba** pomeni (a) po eni strani načrtovan proces prenosa uspešnih rezultatov programov in pobud ustreznim oblikovalcem politike v reguliranih lokalnih, regionalnih, nacionalnih ali evropskih sistemih ter (b) po drugi strani načrtovan proces prepričevanja posameznih končnih uporabnikov, naj sprejmejo in/ali uporabijo rezultate programov in pobud. V okviru programa Erasmus+ to pomeni čim bolje izkoristiti potencial financiranih aktivnost, da se bodo rezultati uporabljali tudi po življenjskem ciklu projekta. Treba je opozoriti, da se projekt izvaja kot del mednarodnega programa, ki si prizadeva za vseživljenjsko učenje in podporo evropskim politikam na področju izobraževanja, usposabljanja, mladine in športa. Rezultate je treba dosegati tako, da jih je mogoče prilagoditi potrebam drugih, prenesti na druga področja, ohraniti njihovo trajnost po koncu obdobja financiranja ali uporabiti za vplivanje na prihodnjo politiko in prakso.

Razširjanje in uporaba sta torej ločeni, a tudi tesno povezani področji.

Kaj pomenijo „rezultati aktivnosti“?

Rezultati so dosežki projekta, ki je prejel sredstva EU. Vrsta rezultata se razlikuje glede na vrsto projekta.

Rezultat je izdelek ali produkt, ki je ustvarjen z zadevnim projektom in ga je mogoče kvantificirati. Oglejte si seznam v poglavju "Kaj se lahko razširja in uporablja?" in poiščite kategorizacijo rezultatov projekta.

Nekatere rezultate projekta je težko kvantificirati. Primer takega dosežka je okrepljena ozaveščenost. Rezultat za tovrstne dosežke merijo javnomnenjske raziskave in raziskave o zadovoljstvu.

Kaj pomenita učinek in trajnost?

**Učinek** je vpliv, ki ga ima aktivnost in njeni rezultati na ljudi, prakse, organizacije in sisteme. Načrti razširjanja in uporabe rezultatov lahko pomagajo čim bolj okrepiti učinek aktivnosti, ki se razvijajo, da bodo na neposredne udeležence in partnerje imele učinek še mnoga leta po koncu projekta. Treba je razmisliti tudi o koristih za druge deležnike, da bo učinek še večji in da se projekt čim bolj izkoristi.

**Trajnost** je zmogljivost projekta, da se nadaljuje in da se njegovi rezultati uporabljajo tudi po koncu obdobja financiranja. Rezultate projekta je nato mogoče uporabiti in izkoriščati dolgoročno, morda s trženjem, akreditacijo ali vključitvijo v redno šolanje. Morda vsi deli projekta ali rezultati ne bodo trajnostni in pomembno je upoštevati razširjanje in uporabo v smislu napredka, ki presega trajanje projekta in se nadaljuje v prihodnosti.

Kakšni so cilji razširjanja in uporabe?

Glavni cilj razširjanja in uporabe je širiti rezultate projekta. Drugi cilj je prispevati k izvajanju in oblikovanju nacionalnih in evropskih politik in sistemov. Upravičenci bi morali razviti svoje postopke za doseganje tega cilja. Oblikovanje zamisli za razširjanje in uporabo je pomemben del vsakega projekta, ki prejme sredstva v okviru programa Erasmus+. Vendar bi vrsta in intenzivnost aktivnosti razširjanja in uporabe morali biti sorazmerni s posebnimi potrebami in vrsto zasnovanega projekta ter prilagojeni temu projektu. To vključuje, ali je projekt usmerjen v postopek ali je njegov cilj ustvarjanje oprijemljivih rezultatov; ali je projekt samostojen ali del obsežnejše pobude; ali ga razvijajo velike ali male sodelujoče organizacije itd. Sodelujoče organizacije bi morale razpravljati o ciljih aktivnosti/načrta, opredeliti najboljše aktivnosti in pristope ter razdeliti naloge med partnerje ob upoštevanju posebnosti projekta.

V primeru strukturiranih projektov sodelovanja, kot so strateška partnerstva, koalicije znanja, šport, partnerska sodelovanja in projekti krepitve zmogljivosti, bi moral kakovosten načrt razširjanja in uporabe zajeti merljive in realistične cilje in podroben časovni razpored ter zagotoviti načrtovanje sredstev za aktivnosti, ki se bodo izvedle. Vključevanje ciljnih skupin v aktivnosti bo tudi pripomoglo k čim boljši uporabi rezultatov projekta. Pomembno je že na začetku določiti strategijo, saj je to ključnega pomena pri lažjem komuniciranju s ciljnimi skupinami. Ta zahteva ni predvidena za projekte mobilnosti. Vendar se organizatorji projekta pozivajo, da posredujejo učne rezultate, ki so jih dosegli udeleženci v takih aktivnostih. Udeležence bi morali tudi spodbujati, da si izmenjajo izkušnje, ki so jih pridobili z udeležbo v mobilnosti, z drugimi. Z razširjanjem naj bi se tudi izboljšala kakovost Programa, saj se spodbujajo inovativni projekti in izmenjava dobrih praks.

Obveščanje je širši koncept. Vključuje obveščanje in promocijo za osveščanje in krepitev prepoznavnosti aktivnosti projekta poleg razširjanja in uporabe rezultatov projekta. Pogosto pa je težko jasno razlikovati med tema dvema področjema. Zato je lahko načrtovanje skupnega strateškega okvira, ki zajame obe področji, učinkovitejši način za kar najboljše izkoriščanje razpoložljivih virov. Razširjanje in uporaba rezultatov bi morala biti ključni del vseh aktivnosti obveščanja, ki se izvajajo v življenjskem ciklu projekta.

Zakaj je izmenjava rezultatov pomembna? Kakšne so širše koristi?

Posvečanje časa razvoju celovitega načrta razširjanja in uporabe bo koristno za upravičenca in njegove partnerje. Poleg krepitve prepoznavnosti organizacij lahko aktivnosti razširjanja in uporabe pogosto ustvarijo tudi nove priložnosti za širitev projekta in njegovih rezultatov ali razvoj novih partnerstev v prihodnosti. Uspešno razširjanje in uporaba lahko vodita tudi do zunanjega priznavanja izvedenega projekta, ki še bolj okrepi njegovo verodostojnost. Izmenjava rezultatov bo omogočila drugim, da izkoristijo aktivnosti in izkušnje programa Erasmus+. Rezultati projekta pokažejo, kaj je mogoče doseči v okviru Programa, in so s tem dober primer in navdih za druge.

Razširjanje in uporaba rezultatov projekta lahko pripomoreta k oblikovanju prihodnjih politik in praks. Aktivnosti razširjanja in uporabe rezultatov, ki jih izvedejo upravičenci, bodo podprle širši cilj izboljšanja sistemov Evropske unije. Učinek programa Erasmus+ se ne meri samo po kakovosti rezultatov projekta, temveč tudi po razširjenosti teh rezultatov in njihovi uporabi zunaj kroga partnerjev projekta. Vključevanje čim večjega števila morebitnih uporabnikov z učinkovitim razširjanjem bo pripomoglo k doseganju donosa iz naložbe.

Razširjanje in uporaba rezultatov projekta tudi krepita osveščenost o priložnostih, ki jih ponuja Program, in poudarjata evropsko dodano vrednost aktivnosti, ki jih podpira Erasmus+. To bo prispevalo k pozitivnemu mnenju javnosti in spodbudilo širšo udeležbo v tem novem programu EU. Razmislek o ciljih načrta razširjanja in uporabe rezultatov je ključnega pomena. Ti bi morali biti povezani s cilji projekta za zagotavljanje, da so uporabljene metode in pristopi ustrezni za program Erasmus+ in njegove rezultate ter za opredeljene ciljne skupine. Cilji razširjanja in uporabe so lahko:

* osveščanje,
* širjenje učinka,
* vključevanje deležnikov in ciljnih skupin,
* izmenjava rešitev in znanja,
* vpliv na politiko in prakso,
* razvoj novih partnerstev.

Kaj se lahko razširja in uporablja?

Naslednji korak je opredelitev tega, **kaj** se lahko razširja in uporablja. Rezultati projekta so lahko raznovrstni in zajemajo konkretne (oprijemljive) rezultate ter spretnosti in osebne izkušnje, ki jih pridobijo organizatorji projekta in udeleženci aktivnosti (neoprijemljivi rezultati).

* **Oprijemljivi** rezultati so lahko, na primer:
* pristop ali model za reševanje problema,
* praktično orodje ali proizvod, kot so priročniki, učni načrti, orodja za e-učenje,
* raziskovalna poročila ali študije,
* vodniki za dobro prakso ali študije primera,
* ocenjevalna poročila,
* potrdila o priznanju;
* glasila ali informativne zloženke.

Za splošno razširjanje izkušenj, strategij, postopkov itd. je priporočljivo, da se dokumentirajo.

**Neoprijemljivi** rezultati so lahko, na primer:

* znanje in izkušnje, ki jih pridobijo udeleženci, učenci ali osebje,
* izboljšane spretnosti ali dosežki,
* okrepljena medkulturna zavest,
* boljše znanje jezikov.

Neoprijemljive rezultate je pogosto težje izmeriti. Uporaba razgovorov, vprašalnikov, preverjanj znanja, opazovanj ali mehanizmov za samooceno lahko pomaga zabeležiti to vrsto rezultatov.

Kdo so ciljne skupine?

Opredelitev ciljnih skupin na različnih geografskih ravneh (lokalni, regionalni, nacionalni, evropski) in na področju upravičenca (sodelavci, vrstniki, lokalni organi, druge organizacije, ki vodijo isto vrsto aktivnosti, omrežja itd.) je bistvenega pomena. Aktivnosti in sporočila je treba ustrezno prilagoditi in upoštevati ciljne skupine, na primer:

* končne uporabnike projektnih aktivnosti in rezultatov,
* deležnike, strokovnjake ali delavce na zadevnem področju in druge zainteresirane osebe,
* oblikovalce politik na lokalni, regionalni, nacionalni in evropski ravni,
* tiskane in druge medije,
* širšo javnost.

Načrti projekta morajo biti dovolj prilagodljivi, da se lahko ciljne skupine in drugi deležniki vključijo v različnih fazah projekta. Na podlagi tega se zagotovi, da projekt vedno upošteva njihove potrebe.

Udeležba ciljnih skupin bo tudi izpostavila potencial projekta ter pripomogla k širjenju informacij med druge zainteresirane osebe po vsej Evropi.

Kako razširjati in uporabiti rezultate?

Da bi se doseglo čim več ljudi, je priporočljivo prevesti čim več informativnih gradiv in rezultatov projekta v čim več jezikov. Priporočljivo je, da se zajame vse jezike partnerstva in angleščino; strošek teh prevodov se po potrebi lahko vključi v vlogo za nepovratna sredstva.

Rezultati se lahko razširjajo in uporabljajo na mnoge načine. Dobrodošle so ustvarjalnost in nove zamisli za večjo vidnost projekta Erasmus+ in njegovih rezultatov. Upravičenci lahko uporabijo:

* platforme Erasmus+ za rezultate projektov (glej spodaj);
* spletišča projekta ali organizacij;
* srečanja in obiske ključnih deležnikov;
* namenske priložnosti za razprave, na primer informativna srečanja, delavnice, (spletne) seminarje, usposabljanja, razstave, predstavitve ali medsebojne strokovne preglede;
* ciljno usmerjena pisna gradiva, na primer poročila, članke v specializiranih tiskanih medijih, glasila, sporočila za medije, zloženke ali brošure;
* avdiovizualne medije in proizvode, na primer radio, televizijo, YouTube, Flickr, videoposnetke,
* poddaje ali aplikacije;
* družbene medije;
* javne prireditve;
* znamčenje in logotip projekta;
* obstoječe kontakte in omrežja.

V okviru uporabe je pomembno premisliti o tem, kako lahko rezultati vplivajo na projekt, končne uporabnike, vrstnike ali oblikovalce politik. Mehanizmi uporabe vključujejo:

* pozitivne učinke na ugled sodelujočih organizacij;
* okrepljeno osveščenost glede teme, cilja ali področja dela;
* večjo finančno podporo drugih podpornikov in donatorjev;
* večji vpliv na politiko in prakso.

Kdaj je treba izvesti aktivnosti razširjanja in uporabe?

Razširjanje in uporaba rezultatov sta sestavni del projekta Erasmus+ v celotnem življenjskem ciklu projekta: od prvotne zamisli upravičenca, med projektom in celo po koncu obdobja, za katerega so bila dodeljena evropska sredstva.

Za projekt je treba oblikovati časovni razpored aktivnosti skupaj z vključenimi partnerji ter dodeliti ustrezna proračunska sredstva in vire. Načrt mora zajeti tudi naslednje:

* dogovor o realističnih ciljih in rokih s partnerji za spremljanje napredka;
* vključitev aktivnosti razširjanja in uporabe v ključne faze projekta;
* zadostna prilagodljivost za odzivanje na potrebe ciljne skupine ter širše dogodke v politiki in praksi.

Primeri aktivnosti v različnih fazah cikla projekta so naslednji:

**PRED** začetkom projekta

* oblikovanje načrta razširjanja in uporabe rezultatov;
* opredelitev pričakovanega učinka in rezultatov;
* premislek o tem, kako se bodo rezultati razširjali in uporabili ter v katere ciljne skupine bo to usmerjeno.

**MED** projektom

* navezovanje stikov z ustreznimi mediji, npr. na lokalni ali regionalni ravni;
* izvajanje rednih aktivnosti, kot so informativna srečanja, usposabljanja, predstavitve, medsebojni strokovni pregledi;
* ocenjevanje učinka na ciljne skupine;
* vključevanje drugih deležnikov, da se prenašajo rezultati med končne uporabnike/na nova področja/v politike.

**V FAZI ZAKLJUČNEGA POROČANJA**

* nalaganje končnih rezultatov projekta in posodobitev opisa projekta v platformi Erasmus+ za rezultate projektov..

**PO** projektu

* nadaljnje razširjanje (kot je bilo že opisano);
* oblikovanje zamisli za prihodnje sodelovanje;
* ocena dosežkov in učinka;
* navezovanje stikov z ustreznimi mediji;
* kadar je to ustrezno, navezovanje stikov z oblikovalci politik;
* sodelovanje z Evropsko komisijo z zagotavljanjem koristnih prispevkov za njena prizadevanja v zvezi z razširjanjem in uporabo.

Kako oceniti uspeh?

Ocena učinka je bistveni del procesa. Oceni dosežke in oblikuje priporočila za prihodnje izboljšave. Za merjenje napredka pri izpolnjevanju ciljev je mogoče uporabiti kazalnike. To so orodja, ki pomagajo meriti uspešnost. Kazalniki so lahko kvantitativni, torej povezani s številkami in odstotki, ter kvalitativni, se pravi povezani s kakovostjo udeležbe in izkušenj. Za merjenje učinka se lahko uporabijo tudi vprašalniki, razgovori, opazovanja in ocene. Opredelitev kazalnikov, ki so povezani z različnimi aktivnostmi projekta, bi morala biti predvidena ob začetku projekta in biti del skupnega načrta razširjanja.

Nekaj primerov:

* dejstva in številke, ki so povezani s spletiščem organizatorjev projekta (posodobitve, obiski, posvetovanja, sklicevanja);
* število srečanj s ključnimi deležniki;
* število udeležencev, ki so vključeni v razprave in informativna srečanja (delavnice, seminarji, medsebojni strokovni pregledi); ukrepi za nadaljnje spremljanje;
* ustvarjanje in kroženje proizvodov;
* medijsko poročanje (članki v specializiranih tiskanih glasilih, sporočila za medije, intervjuji itd.);
* prepoznavnost v družbenih medijih in privlačnost spletišča;
* udeležba na javnih prireditvah;
* povezave z obstoječimi omrežji in mednarodnimi partnerji;
* prenos informacij in znanja;
* učinek na regionalne, nacionalne in evropske politične ukrepe;
* povratne informacije končnih uporabnikov, drugih deležnikov, vrstnikov, oblikovalcev politik.

Zahteve v zvezi z razširjanjem in uporabo rezultatov

Splošne zahteve glede kakovosti

Glede na posamezni ukrep morajo prijavitelji razmisliti o aktivnostih razširjanja in uporabe ob oddaji vloge za dodelitev sredstev v okviru programa Erasmus+, med aktivnostjo in po koncu aktivnosti. V tem poglavju sledi pregled osnovnih zahtev iz uradne dokumentacije programa Erasmus+.

Razširjanje in uporaba je eno od meril za dodelitev, na podlagi katerih se bo ocenila vloga. Raven pomembnosti tega merila pri ocenjevanju vloge je odvisna od vrste projekta.

* Za projekte mobilnosti se v prijavnem obrazcu zahteva navedba načrtovanih aktivnosti razširjanja in opredelitev potencialnih ciljnih skupin.
* Za projekte sodelovanja se zahteva in nadalje oceni podroben in celovit načrt, ki opisuje cilje, orodja in rezultate. Čeprav na splošno en partner prevzame odgovornost za koordinacijo razširjanja in uporabe za celoten projekt, bi za izvajanje morali biti odgovorni vsi partnerji. Vsak partner bo vključen v te aktivnosti glede na potrebe in vloge v projektu.

Za vse vrste projektov se bo v končni fazi zahtevalo poročanje o aktivnostih, ki so se izvedle za izmenjavo rezultatov znotraj in zunaj kroga sodelujočih organizacij.

Prepoznavnost Evropske unije in programa Erasmus+

Upravičenci morajo vedno uporabiti uradni logotip Evropske unije (zastava EU) in ime Evropske komisije, ki je v celoti navedeno na vseh komunikacijskih in promocijskih gradivih. Zaželena ustrezna omemba v zvezi s sredstvi EU, ki se dodeljujejo preko programa Erasmus+, se glasi „sofinancira program Evropske unije Erasmus+“ ob emblemu EU.

Primeri objave obvestila o financiranju EU in prevodi besedila so na voljo na spletišču: <http://eacea.ec.europa.eu/about-eacea/visual-identity_en>.

Naziv programa "Erasmus+" se ne prevaja.

Navodila za upravičence v zvezi z uporabo emblema EU v kontekstu programov EU so na voljo na spletišču: <http://ec.europa.eu/dgs/communication/services/visual_identity/pdf/use-emblem_en.pdf>.

Uporaba platforme Erasmus+ za rezultate projektov

Platforma Erasmus+ za rezultate projektov je bila vzpostavljena z namenom zagotavljanja celovitega pregled projektov, ki so jim bila dodeljena sredstva v okviru Programa, in izpostavljanja dobre prakse in zgodb o uspehu. Na tej platformi bodo na voljo tudi proizvodi/rezultati/priprave intelektualnih rezultatov, ki so nastali na podlagi financiranih projektov.

Vsako leto posamezne nacionalne agencije in Izvajalska agencija izberejo primere dobre prakse. Generalni direktorat za izobraževanje in kulturo na centralni ravni med primeri dobre prakse izbere zgodbe o uspehu.

Nameni platforme Erasmus+ za rezultate projektov so različni:

* preglednost, saj zagotavlja celovit pregled nad vsemi projekti, financiranimi v okviru Programa (vključno s povzetki projektov, zneski financiranja, povezavami URL itd.);
* odgovornost, saj končnim uporabnikom in delavcem omogoča dostop do rezultatov projektov;
* navdih, saj predstavlja dobre prakse in zgodbe o uspehu med upravičenci do programa Erasmus+, vsako leto izbrane na nacionalni in evropski ravni.

Za večino projektov Erasmus+ morajo upravičenci v fazi prijave zagotoviti povzetek z opisom svojega projekta v angleščini.

Povzetek projekta je še zlasti pomemben, saj zagotavlja opis za najširšo javnost. Oblikovati ga je torej treba v preprostem jeziku in jasnem slogu, da lahko dejansko vsebino projekta hitro razumejo tudi osebe, ki niso vključene vanj.

Povzetek bi moral zajeti naslednje elemente: okvir/ozadje projekta; cilje projekta; število in profil udeležencev; opis aktivnosti; metodologijo, ki se bo uporabila pri izvajanju projekta; kratek opis predvidenih rezultatov in učinkov; morebitne dolgoročne koristi.

Platforma Erasmus+ za rezultate projektov je na voljo na spletišču: [http://ec.europa.eu/programmes/erasmus-plus/projects/.](http://ec.europa.eu/programmes/erasmus-plus/projects/)

Priloga III – Glosar pojmov

|  |  |
| --- | --- |
| **Akreditacija** | Postopek, ki zagotovi, da organizacija, ki želi prejeti sredstva v okviru ukrepa programa Erasmus+, spoštuje nabor standardov kakovosti ali pogojev, ki jih opredeli Evropska komisija za ta ukrep. Glede na vrsto ukrepa ali državo organizacije prosilke akreditacijo izvaja Izvajalska agencija ali nacionalna agencija. Proces akreditacije je vzpostavljen za organizacije, ki želijo sodelovati pri projektih v visokošolskem izobraževanju (vključno z mobilnostjo). |
| **Aktivnost** | Nabor nalog, ki se izvajajo kot del projekta. Aktivnosti so lahko različnih vrst (mobilnost, sodelovanje itd.). V okviru programa Jean Monnet je aktivnost enaka ukrepu (glej opredelitev za ukrep). |
| **Družba** | Pravne osebe, ki so ustanovljene v skladu s civilnim ali gospodarskim pravom, vključno z zadrugami, in druge pravne osebe javnega ali zasebnega prava, razen tistih, ki so neprofitne. |
| **Države Programa** | Države, ki niso članice EU, in države članice EU, ki so ustanovile nacionalno agencijo in v celoti sodelujejo v programu Erasmus+. Seznam držav programa Erasmus+ je opisan v delu A tega vodnika, v poglavju „Kdo lahko sodeluje v programu Erasmus+?“. |
| **Dvojna poklicna pot** | Kombinacija vrhunskega športnega udejstvovanja s splošnim izobraževanjem ali delom. |
| **Dvojna/večkratna diploma** | Študijski program, ki ga ponujata vsaj dve visokošolski instituciji (dvojna diploma) ali več visokošolskih institucij (večkratna diploma) in pri katerem študent po zaključku študija prejme ločeno potrdilo o diplomi od vsake sodelujoče institucije. |
| **ECHE (Listina Erasmus za terciarno izobraževanje )** | Akreditacija, ki jo odobri Evropska komisija in ki visokošolskim institucijam iz držav Programa omogoča, da so upravičene do prijave in udeležbe v zvezi z aktivnostmi učenja in sodelovanja v okviru programa Erasmus+. Listina navaja temeljna načela, ki jih mora spoštovati institucija pri organiziranju in izvajanju visokokakovostne mobilnosti in sodelovanja, ter določa pogoje, ki jih mora upoštevati za zagotavljanje visokokakovostnih storitev in postopkov ter zanesljivih in preglednih informacij. |
| **ECTS (evropski sistem zbiranja in prenašanja kreditnih točk)** | Sistem zbiranja in prenašanja kreditnih točk, ki je usmerjen v študenta in temelji na preglednosti postopkov učenja, poučevanja in ocenjevanja. Njegov namen je olajšati načrtovanje, izvajanje in ocenjevanje študijskih programov in mobilnosti učencev s priznavanjem kvalifikacij in obdobij učenja. To je sistem, ki pomaga zasnovati, opisati in izvajati študijske programe in dodeljevati visokošolske kvalifikacije. Ob uporabi sistema ECTS skupaj z ogrodji kvalifikacij, ki temeljijo na izidih, so študijski programi in kvalifikacije bolj pregledni, priznavanje kvalifikacij pa je lažje. |
| **ECVET (evropski sistem kreditnih točk v poklicnem izobraževanju in usposabljanju)** | Sistem, katerega cilj je olajšati potrjevanje, priznavanje in pridobivanje spretnosti in znanja, ki so povezani z delom in pridobljeni med bivanjem v drugi državi ali drugih okoljih. Namen sistema ECVET je boljša združljivost med različnimi sistemi poklicnega izobraževanja in usposabljanja po Evropi ter kvalifikacijami teh sistemov. Sistem bi moral oblikovati tehnični okvir za opis kvalifikacij glede na enote učnih izidov in vključuje postopke ocenjevanja, prenosa, zbiranja in priznavanja. |
| **Enoviti študijski programi** | Celostni/dolgi programi, ki omogočajo pridobitev diplome prve ali druge stopnje in za katere je v nekaterih državah še vedno najbolj značilno trajanje v letih in ne kreditne točke. V večini teh držav se programi, ki ne spadajo v prvo bolonjsko stopnjo, izvajajo na področjih medicine, zobozdravstva, veterine, zdravstvene nege in babištva, vanje pa je večinoma vključenih 1–8 % študentov. Tipična dolžina celostnih programov, ki omogočajo pridobitev reguliranih poklicev, je na splošno 300–360 kreditnih točk ECTS/pet–šest let, odvisno od zadevnega reguliranega poklica. |
| **EOK (evropsko ogrodje kvalifikacij)** | Skupno evropsko referenčno orodje, ki služi kot sredstvo za pretvorbo med različnimi sistemi izobraževanja in usposabljanja ter njihovimi ravnmi. Cilj tega ogrodja je izboljšati preglednost, primerljivost in prenosljivost kvalifikacij po Evropi, spodbujati mobilnost delavcev in učečih se ter olajšati njihovo vseživljenjsko učenje, kot je opredeljeno v Priporočilu Evropskega parlamenta in Sveta 2008/C 111/01. |
| **EQAVET (evropski referenčni okvir za zagotavljanje kakovosti poklicnega izobraževanja in usposabljanja)** | Referenčno orodje za oblikovalce politik, ki temelji na ciklu zagotavljanja kakovosti v štirih fazah ter vključuje postavljanje ciljev in načrtovanje, izvajanje, ocenjevanje in pregled. Spoštuje avtonomijo nacionalnih vlad in je prostovoljen sistem, ki ga lahko uporabljajo javni in drugi organi, ki so vključeni v zagotavljanje kakovosti. |
| **ESCO (večjezična evropska klasifikacija spretnosti, kompetenc, kvalifikacij in poklicev)** | Opredeljuje in razvršča spretnosti in kompetence, kvalifikacije in poklice, ki so pomembni za trg dela EU ter izobraževanje in usposabljanje, v 25 evropskih jezikih. Sistem zagotavlja poklicne profile in prikazuje razmerja med poklici, spretnostmi, kompetencami in kvalifikacijami. ESCO je bil razvit v odprti obliki informacijskih tehnologij in je na voljo brezplačno za vse. |
| **Europass** | Europass je portfelj petih različnih dokumentov in elektronska mapa, katere namen je zajeti opis vseh učnih dosežkov, uradnih kvalifikacij, delovnih izkušenj, spretnosti in kompetenc, ki jih je imetnik pridobil v določenem času. Ti dokumenti so: življenjepis Europass, priloga k diplomi, priloga k spričevalu, mobilnost Europass in jezikovna izkaznica. Europass zajema tudi evropsko mapo kompetenc, uporabniku prijazno elektronsko mapo, ki pomaga imetniku ustvariti osebni in modularni seznam spretnosti in kvalifikacij. Cilj orodja Europass je olajšati mobilnost in izboljšati možnosti za zaposlovanje in vseživljenjsko učenje v Evropi. |
| **Evropska mladinska nevladna organizacija** | NVO, ki: deluje prek uradno priznane strukture, ki jo sestavljajo a) evropski organ/sekretariat (prijavitelj), ki ima na dan oddaje vloge vsaj že eno leto zakoniti sedež v državi Programa, in b) nacionalne organizacije/podružnice v vsaj dvanajstih državah Programa, ki so z evropskim organom/sekretariatom zakonito povezane; 2) je aktivna na področju mladine in vodi aktivnosti, ki podpirajo izvajanje ukrepov strategije EU za mlade; 3) vključuje mlade v upravljanje in vodenje organizacije. |
| **Evropski razvojni načrt** | Dokument za šole in organizacije za izobraževanje odraslih, ki opisuje potrebe institucije/organizacije glede razvoja kakovosti in internacionalizacije ter način, kako bodo načrtovane evropske aktivnosti izpolnile te potrebe. Evropski razvojni načrt je del prijavnega obrazca za šole in organizacije za izobraževanje odraslih, ki se prijavljajo za učno mobilnost osebja v okviru ključnega ukrepa 1. |
| **Izobraževalni obisk na delovnem mestu (praktično učenje)** | Kratko obdobje v partnerski organizaciji v drugi državi z namenom usposabljanja na podlagi spremljanja delavcev pri njihovem vsakodnevnem delu v organizaciji gostiteljici, pri čemer se izmenjajo dobre prakse, pridobijo spretnosti ter znanje in/ali zgradijo dolgoročna partnerstva na osnovi opazovanja s sodelovanjem. |
| **Izobraževanje odraslih** | Vse oblike nepoklicnega izobraževanja odraslih, tj. formalnega, neformalnega ali priložnostnega (za nadaljevalno poklicno usposabljanje glej „PIU“). |
| **Javni razpis** | Razpis, ki ga objavi Komisija ali ki se objavi v njenem imenu, za predložitev, v določenem roku, predloga za ukrepanje, ki ustreza zastavljenim ciljem in izpolnjuje zahtevane pogoje. Razpisi se objavijo v Uradnem listu Evropske unije (serija C) in/ali na ustreznih spletiščih Komisije ter nacionalne ali Izvajalske agencije. |
| **Ključne kompetence** | Osnovni nabor znanja, veščin, spretnosti in nazorov, ki jih vsi posamezniki potrebujejo za osebno izpolnitev in razvoj, aktivno državljanstvo, socialno vključenost in zaposlitev, kot je opisano v Priporočilu 2006/962/ES Evropskega parlamenta in Sveta. |
| **Kombinirano učenje** | Vrsta študija, ki vključuje učenje s kombinacijo načinov. Pogosto se uporablja v posebnih okoliščinah, tj. tečajih, pri katerih se uporablja kombinacija tradicionalnega osebnega poučevanja na delavnicah ali seminarjih in spletnih tehnik poučevanja na daljavo (npr. prek interneta, televizije, konferenčnih klicev itd.). |
| **Konzorcij** | Dve ali več sodelujočih organizacij, ki se združijo, da bi pripravile, izvajale in nadalje izvajale projekt ali aktivnost projekta. Konzorcij je lahko nacionalen (tj. vključuje organizacije s sedežem v isti državi) ali mednaroden (vključuje sodelujoče organizacije iz različnih držav). |
| **Koordinator/koordinatorska organizacija** | Sodelujoča organizacija, ki odda vlogo za nepovratna sredstva Erasmus+ v imenu konzorcija partnerskih organizacij. |
| **Kreditna mobilnost** | Omejeno obdobje študija ali prakse v tujini – v okviru študija, ki se izvaja na domači instituciji – za namen pridobivanja kreditnih točk. Po obdobju mobilnosti se študenti vrnejo na domačo institucijo, da dokončajo svoj študij. |
| **Kreditna točka** | Sklop učnih izidov posameznika, ki so bili ocenjeni in ki se lahko zbirajo za pridobitev kvalifikacije ali prenos v drug učni program ali kvalifikacijo. |
| **Kvalifikacija** | Uradni rezultati ocene in potrditve, ki se pridobijo, kadar pristojni organ ugotovi, da je posameznik dosegel učne izide glede na dane standarde. |
| **Kvalifikacije kratkega cikla (ali visokošolskega izobraževanja kratkega cikla – SCHE)** | Kvalifikacije, ki so v večini držav zajete v prvo stopnjo ogrodja kvalifikacij za evropski visokošolski prostor (raven 5 ISCED). Običajno znašajo približno 120 kreditnih točk ECTS v nacionalnem okviru in omogočajo pridobitev kvalifikacije, ki je priznana na nižji stopnji kot diploma ob koncu prve stopnje. Nekateri programi so daljši kot tri leta, vendar običajno ne znašajo več kot 180 kreditnih točk ECTS. V večini držav lahko študenti uporabijo večino kreditnih točk, ki so jih pridobili v kratkem ciklu SCHE, za napredovanje v diplomske programe. Deskriptorji kratkega cikla ustrezajo učnim izidom ravni 5 EOK. |
| **Mednarodno** | V okviru programa Erasmus+ je ta pojem povezan s katerim koli ukrepom, v katerega sta vključeni vsaj ena država Programa in vsaj ena partnerska država. |
| **Mednarodno** | nanaša se na vsak ukrep, v katerem sodelujeta vsaj dve državi Programa, razen če je navedeno drugače. |
| **Mehanizmi dialoga** | Dialog z mladimi, mladinskimi organizacijami in oblikovalci politik, ki predstavlja forum za stalni skupni razmislek o prednostnih področjih, izvajanju ter spremljanju evropskega sodelovanja na področju mladine. |
| **Mesec** | V okviru programa Erasmus+ in za namene izračuna nepovratnih sredstev znaša en mesec 30 dni. |
| **Mladi** | V okviru programa Erasmus+ so to posamezniki, stari od 13 do 30 let. |
| **Mladinska aktivnost** | Zunajšolska aktivnost (kot je mladinska izmenjava, prostovoljstvo ali mladinsko usposabljanje), ki jo izvaja mlada oseba posamično ali v skupini, zlasti v okviru mladinskih organizacij, in za katero je značilen neformalen učni pristop. |
| **Mladinski delavec** | Poklicni delavec ali prostovoljec, ki sodeluje v neformalnem učenju in nudi podporo mladim pri njihovem osebnem, socialno–vzgojnem ter poklicnem razvoju. |
| **Množični šport** | Organizirani šport, ki ga izvajajo amaterski športniki na lokalni ravni, in šport za vse. |
| **Mobilnost za pridobitev diplome** | Obdobje študija v tujini s ciljem pridobiti celotno diplomo ali potrdilo v državah gostiteljicah. |
| **MOOC** | Okrajšava za „množični odprti spletni tečaj“, vrsto tečajev, ki se v celoti izvajajo prek spleta, do katerih ima vsakdo prost dostop brez stroškov, pogojev za vpis ali drugih omejitev ter ki imajo pogosto veliko število udeležencev. Vsebujejo lahko osebne elemente, npr. spodbujanje srečanj lokalnih udeležencev, in formalno ocenjevanje, vendar praviloma uporabljajo medsebojne preglede, samoocenjevanje in samodejno ocenjevanje. Obstajajo številne različice MOOC, npr. s poudarkom na specifičnih področjih, ciljnih skupinah (npr. osredotočanje na poklicno razsežnost, učitelje itd.) ali z različnimi metodami poučevanja.  MOOC, financirani v okviru programa Erasmus+, morajo biti odprti za vse in udeležencem brezplačno zagotoviti udeležbo ter potrdilo ali izkaznico o opravljenem tečaju. Upoštevajte, da zahteva glede prostega dostopa do učnih virov velja tudi za MOOC in druge celovite tečaje. |
| **MSP (Mala in srednja podjetja)** | Podjetja (glej opredelitev za „podjetja“), ki zaposlujejo manj kot 250 oseb in imajo letni promet, ki ne presega 50 milijonov EUR, in/ali skupno letno bilanco stanja, ki ne presega 43 milijonov EUR. |
| **Napaka pri zapisu** | Manjša ali nenamerna napaka v dokumentu, ki spreminja njegov pomen, kot je tipkarska napaka ali nenamerno dodajanje ali izpustitev besede, fraze ali številke. |
| **Neformalne skupine mladih** | Glej opredelitev za „skupine mladih, ki so aktivne na področju mladinskega dela, vendar ne nujno v okviru mladinske organizacije“. |
| **Neformalno učenje** | Učenje, ki se izvaja prek načrtovanih aktivnosti (v smislu učnih ciljev in časa učenja) v prisotnosti nekakšne oblike pomoči pri učenju, vendar ni del formalnega sistema izobraževanja in usposabljanja. |
| **Obisk za predhodno načrtovanje** | Obisk za načrtovanje v državi organizacij gostiteljic pred mladinskimi izmenjavami v okviru projektov mobilnosti mladih ter pred aktivnostmi ErasmusPro v okviru projektov mobilnosti dijakov v PIU. Namen teh obiskov je zagotoviti visokokakovostne aktivnosti s poenostavitvijo in pripravo upravnih ureditev, vzpostavitvijo zaupanja in razumevanja ter oblikovanjem trdnega partnerstva med vključenimi organizacijami. V primeru projektov mobilnosti mladih lahko pri obisku sodelujejo tudi mladi udeleženci, da se v celoti vključijo v zasnovo projekta. |
| **Odprta licenca** | Način za imetnike avtorskih pravic (ustvarjalce ali druge imetnike pravic), da splošni javnosti podelijo veljavno dovoljenje za prosto uporabo njihovih del; v okviru zahteve glede prostega dostopa v okviru programa Erasmus+ mora uporabljena odprta licenca dovoliti najmanj uporabo, prilagoditev in razdeljevanje. Odprta licenca bi morala biti navedena na delu samem ali tam, kjer se delo razdeljuje. Učna gradiva z odprto licenco se imenujejo prosto dostopni učni viri (PDUI). |
| **Odprta metoda koordinacije** | Medvladni način zagotavljanja okvira za sodelovanje med državami članicami EU, katerih nacionalne politike se lahko na ta način usmerijo v določene skupne cilje. V okviru Programa se odprta metoda koordinacije uporablja za področja izobraževanja, usposabljanja in mladine. |
| **Organizacija gostiteljica** | V okviru nekaterih ukrepov programa Erasmus+ (zlasti ukrepov mobilnosti) je organizacija gostiteljica sodelujoča organizacija, ki gosti enega ali več udeležencev in organizira eno ali več aktivnosti projekta Erasmus+. |
| **Organizacija pošiljateljica** | V okviru nekaterih ukrepov programa Erasmus+ (zlasti ukrepov mobilnosti) je organizacija pošiljateljica sodelujoča organizacija, ki pošlje enega ali več udeležencev na sodelovanje v aktivnosti projekta Erasmus+. |
| **Organizacija za izobraževanje odraslih** | Katera koli javna ali zasebna organizacija, ki je aktivna na področju nepoklicnega izobraževanja odraslih. |
| **Orodja Unije za preglednost in priznavanje** | Instrumenti, ki pomagajo deležnikom razumeti, ceniti in po potrebi priznavati učne izide in kvalifikacije po vsej Uniji. |
| **Osebe s posebnimi potrebami** | Oseba s posebnimi potrebami je morebitni udeleženec, katerega okoliščine, povezane s telesnim, duševnim ali zdravstvenim stanjem, so takšne, da njegova udeležba v projektu ali aktivnosti mobilnosti ne bi bila mogoča brez dodatne finančne podpore. |
| **Osebe z manj priložnostmi** | Osebe, ki se srečujejo z nekaterimi ovirami, ki jim preprečujejo učinkovit dostop do priložnosti za izobraževanje, usposabljanje ali mladinsko delo. Za podrobnejši opis oseb z manj priložnostmi glej del A tega vodnika – poglavje „Enakost in vključevanje“. |
| **Osebje** | Osebe, ki bodisi poklicno bodisi prostovoljno sodelujejo v izobraževanju, usposabljanju ali neformalnem učenju mladine ter lahko vključuje profesorje, učitelje, vodje usposabljanj, vodstvene delavce šol, mladinske delavce in osebje, ki ne sodeluje v izobraževanju. |
| **Osnovna znanja** | Pismenost, matematika, naravoslovje in tehnologija; ta znanja so vključena v ključne kompetence. |
| **Partner (partnerska organizacija)** | Sodelujoča organizacija, ki je vključena v projekt, vendar ne prevzame vloge prijaviteljice. |
| **Partnerske države** | Države, ki niso v celoti vključene v program Erasmus+, temveč lahko sodelujejo (kot partnerice ali prijaviteljice) v določenih ukrepih Programa. Seznam partnerskih držav programa Erasmus+ je opisan v delu A tega vodnika, v poglavju „Kdo lahko sodeluje v programu Erasmus+?“. |
| **Partnerstvo** | Sporazum med skupino sodelujočih organizacij v različnih državah Programa za izvajanje skupnih evropskih aktivnosti na področju izobraževanja, usposabljanja, mladine in športa ali vzpostavitev formalne ali neformalne mreže na ustreznem področju, kot so skupni učni projekti za učence in njihove učitelje v obliki izmenjav razredov in posamezne dolgotrajne mobilnosti, intenzivni visokošolski programi ter sodelovanje med lokalnimi in regionalnimi organi za spodbujanje medregionalnega in tudi čezmejnega sodelovanja; zajame lahko tudi institucije in/ali organizacije iz partnerskih držav za krepitev kakovosti partnerstva. |
| **Podjetje** | Kakršno koli podjetje, ki izvaja gospodarsko aktivnost, ne glede na velikost, pravno obliko ali gospodarski sektor, v katerem deluje. |
| **Poklicni profil** | Sklop spretnosti, kompetenc, znanja in kvalifikacij, ki so običajno potrebni za določen poklic. |
| **Poklicno izobraževanje in usposabljanje (PIU)** | Izobraževanje in usposabljanje, katerih namen je ljudem zagotoviti znanje, strokovno znanje, spretnosti in/ali kompetence, potrebne za določene poklice ali širše na trgu dela. Za namen projektov Erasmus+ je usmerjenost v začetno ali nadaljevalno poklicno izobraževanje in usposabljanje upravičena v okviru ukrepov PIU. |
| **Potrdilo** | V okviru programa Erasmus+ je to dokument, ki se izda osebi, ki je zaključila aktivnost učenja na področju izobraževanja, usposabljanja in mladine, kadar je to ustrezno. Tak dokument potrjuje udeležbo in po potrebi učne izide udeleženca v aktivnosti. |
| **Potrjevanje neformalnega in priložnostnega učenja** | Postopek potrjevanja, ki ga izvaja pooblaščeni organ, da je posameznik dosegel učne izide glede na ustrezen standard, in ki je sestavljen iz naslednjih štirih ločenih faz:  1. ugotavljanje posebnih izkušenj posameznika z dialogom;  2. priprava dokumentacije, ki potrjuje izkušnje posameznika;  3. formalna ocena teh izkušenj in  4. potrjevanje rezultatov ocene, na podlagi katere se priznajo delne ali celotne kvalifikacije. |
| **Povezani subjekti** | Za povezane subjekte se lahko štejejo naslednji subjekti (v skladu s členom 187 finančne uredbe):   * pravni subjekti, ki imajo pravno ali kapitalsko povezavo z upravičenci; povezava ni niti omejena na ukrep niti vzpostavljena zgolj zaradi izvajanja ukrepa; * več subjektov, ki izpolnjujejo merila za dodelitev nepovratnih sredstev in skupaj oblikujejo en subjekt, ki se lahko obravnava kot edini upravičenec, tudi če je bil ta subjekt posebej ustanovljen z namenom izvajanja ukrepa.   Povezani subjekti morajo izpolnjevati merila za upravičenost in izključitev ter, če je primerno, merila za izbor, ki se uporabljajo za prijavitelje. |
| **Praksa (delovna praksa)** | Obdobje v podjetju ali organizaciji v drugi državi za pridobitev posebnih kompetenc, ki so zahtevane na trgu dela, delovnih izkušenj in boljšega razumevanja gospodarske in družbene kulture te države. |
| **Prečne (mehke; življenjske) veščine** | vključujejo sposobnost kritičnega mišljenja, vedoželjnost in ustvarjalnost, prevzemanje pobude, reševanje problemov in sodelovalno delo, sposobnost učinkovitega sporazumevanja v večkulturnem in večdisciplinarnem okolju, sposobnost prilagajanja kontekstu, obvladovanje stresa in negotovosti; te veščine so del ključnih kompetenc. |
| **Prijavitelj** | Sodelujoča organizacija ali neformalna skupina, ki odda vlogo za nepovratna sredstva. Prijavitelji se lahko prijavijo posamično ali v imenu drugih organizacij, ki sodelujejo v projektu. V slednjem primeru je prijavitelj tudi koordinator. |
| **Priloga k diplomi** | Priloga k uradni dokumentaciji o kvalifikacijah, namenjena zagotovitvi podrobnejših informacij o študiju, ki so zbrane v dogovorjeni obliki, tj. mednarodno priznanem dokumentu, ki se priloži diplomi v visokošolskem izobraževanju in zagotavlja standardiziran opis narave, ravni, okvira, vsebine in statusa študija, ki ga je opravil imetnik diplome. Izdajo jo visokošolske institucije v skladu s standardi, ki so jih odobrili Evropska komisija, Svet Evrope in Unesco. Priloga k diplomi je del življenjepisa Europass (glej spodaj). V okviru mednarodnega skupnega študijskega programa se priporoča, da se zagotovi „skupna priloga k diplomi“, ki zajema celoten program in jo potrdijo vse univerze, ki dodeljujejo diplomo. |
| **Priložnostno učenje** | Učenje, ki je posledica vsakodnevnih aktivnosti, povezanih z delom, družino ali prostim časom, ki ni organizirano ali strukturirano v smislu ciljev, časa ali pomoči pri učenju; z vidika učenca je to učenje lahko nenamerno. |
| **Profitna organizacija, ki je aktivna na področju družbene odgovornosti gospodarskih družb** | Zasebno podjetje, a) ki posluje v skladu z etičnimi standardi, in/ali b) ki poleg poslovanja izvaja tudi ukrepe z družbeno vrednostjo. |
| **Program za posodobitev visokošolskega izobraževanja** | Strategija Evropske komisije, katere cilj je podpirati reforme držav članic in prispevati k ciljem strategije Evropa 2020 na področju visokošolskega izobraževanja. Glavna področja za reforme, opredeljena v novem programu, so: zvišati število diplomantov v visokošolskem izobraževanju; izboljšati kakovost in ustreznost poučevanja in usposabljanja raziskovalcev, diplomante opremiti z znanjem in ključnimi prenosljivimi kompetencami, ki jih potrebujejo za uspeh v poklicih, kjer se zahtevajo visoke kvalifikacije; za študente zagotoviti več priložnosti za pridobivanje dodatnih spretnosti s študijem ali usposabljanjem v tujini ter spodbujati čezmejno sodelovanje za večji uspeh v visokošolskem izobraževanju; okrepiti „trikotnik znanja,“ ki povezuje izobraževanje, raziskovanje in gospodarstvo, ter ustvariti učinkovite mehanizme upravljanja in financiranja za podporo odličnosti. |
| **Projekt** | Skladen nabor aktivnosti, ki so organizirane za doseganje opredeljenih ciljev in rezultatov. |
| **Prost dostop** | Splošni koncept proste objave določenih vrst gradiv, ki pomeni, da do teh gradiv lahko dostopa in jih uporablja največja možna skupina uporabnikov ter da so namenjena za največje število primerov uporabe. Program Erasmus+ vključuje zahtevo glede prostega dostopa do učnih virov in spodbuja odprt dostop do rezultatov in podatkov raziskav. |
| **Prosto dostopni učni viri (PDUI)** | Učna gradiva vseh vrst (npr. učbeniki, delovni zvezki, učne priprave, izobraževalni videoposnetki, celotni spletni tečaji, igre za učenje), ki se jih lahko prosto uporablja, prilagaja ali deli.  PDUI so bili bodisi objavljeni z odprtimi licencami bodisi so v javni lasti (zaščita avtorskih pravic je potekla). Brezplačna gradiva, ki jih javnost ne more prilagajati ali deliti, niso PDUI. |
| **Rok (za oddajo vloge)** | Zadnji datum, do katerega mora biti prijavni obrazec vložen pri nacionalni ali Izvajalski agenciji, da se šteje kot upravičen. |
| **Sedež** | Povezan je z organizacijo ali organom, ki izpolnjuje določene nacionalne pogoje (registracija, izjava, objava itd.), na podlagi katerih nacionalni organ uradno priznava tako organizacijo ali organ. V primeru neformalne skupine mladih se zakonito prebivališče njenega zakonitega zastopnika upošteva kot enakovredno sedežu za namene upravičenosti do nepovratnih sredstev Erasmus+. |
| **Skupine mladih, ki so aktivne na področju mladinskega dela, vendar ne nujno v okviru mladinske organizacije (tudi neformalne skupine mladih)** | Skupina vsaj štirih mladih, ki ni pravna oseba v skladu z veljavno nacionalno zakonodajo, če lahko njeni predstavniki prevzamejo pravne obveznosti v imenu skupine. Te skupine mladih so lahko prijavitelji in partnerji v nekaterih ukrepih programa Erasmus+. Zaradi poenostavitve so v tem vodniku izenačene s pravnimi osebami (organizacijami, institucijami itd.) in se uvrščajo med sodelujoče organizacije v programu Erasmus+ za ukrep, v katerem lahko sodelujejo. Skupina mora biti sestavljena iz vsaj štirih mladih, katerih starost mora biti usklajena s povprečno starostjo mladih v programu (13–30). V izjemnih primerih in če so vsi mladi mladoletni, lahko skupino zastopa odrasla oseba. To bi omogočilo skupini mladih (od katerih so vsi mladoletni), da jim pri oddaji prijave pomaga mladinski delavec/trener. |
| **Skupna diploma** | Enotno potrdilo o diplomi, ki se dodeli študentu ob zaključku skupnega programa. Skupno diplomo morajo skupaj podpisati pristojni organi dveh ali več sodelujočih instituciji in mora biti uradno priznana v državah, kjer se sodelujoče institucije nahajajo. |
| **Skupni programi** | Programi (študija ali raziskovanja) v visokošolskem izobraževanju, ki jih dve ali več visokošolskih institucij skupaj zasnujejo, izvajajo in v celoti priznavajo. Skupni programi se lahko izvajajo na kateri koli visokošolski ravni, tj. na dodiplomski, magistrski ali doktorski. Skupni programi so lahko nacionalni (tj. ko so vse vključene univerze iz iste države) ali mednarodni (tj. ko sta vsaj dve vključeni visokošolski instituciji iz različnih držav). |
| **Socialno podjetje** | Podjetje ne glede na pravno obliko, ki ni uvrščeno na reguliran trg v smislu pomena iz točke (14) člena 4(1) Direktive 2004/39/ES in ki: 1) ima v skladu s svojimi pravili, statuti ali drugimi statutarnimi dokumenti o ustanovitvi podjetja za glavni cilj doseganje merljivih, pozitivnih socialnih učinkov namesto ustvarjanja dobička za svoje lastnike, člane in delničarje ter ki:  nudi inovativne storitve ali proizvaja blago velikega socialnega pomena in/ali b) uporablja inovativno metodo proizvodnje izdelkov ali nudenja storitev ter pri tem izpolnjuje svoj socialni cilj; 2) svoje dobičke uporablja najprej in predvsem za doseganje svojega osnovnega cilja ter ima vnaprej določene postopke in pravila za vsako razdeljevanje dobička med delničarje in lastnike, kar zagotavlja, da tako razdeljevanje ne spodkopava osnovnega cilja; 3) se upravlja podjetniško, odgovorno in pregledno, predvsem z vključevanjem delavcev, strank in/ali deležnikov, na katere vplivajo njegove poslovne aktivnosti. |
| **Sodelujoča organizacija** | Katera koli organizacija ali neformalna skupina mladih, ki je vključena v izvajanje projekta Erasmus+. Glede na njihovo vlogo v projektu so sodelujoče organizacije lahko prijaviteljice ali partnerice (opredeljene tudi kot soprijaviteljice, če so navedene ob oddaji vloge za nepovratna sredstva). Če je projekt odobren, prijaviteljice postanejo upravičenke, partnerice pa lahko postanejo soupravičenke, če se projekt financira z nepovratnimi sredstvi za več upravičencev. |
| **Sofinanciranje** | Načelo sofinanciranja pomeni, da mora del stroškov projekta, ki ga podpira EU, kriti upravičenec ali pa se morajo kriti z zunanjimi prispevki, ki niso nepovratna sredstva EU. |
| **Sporazum o mobilnosti/učni oziroma študijski sporazum** | Sporazum med organizacijama pošiljateljico in gostiteljico ter sodelujočimi posamezniki, ki opredeljuje cilje in vsebino obdobja mobilnosti, da se zagotovi ustreznost in kakovost. Organizacija gostiteljica ga lahko uporabi tudi kot podlago za priznavanje obdobja v tujini. |
| **Spremljevalec** | V skladu s splošno opredelitvijo, ki se uporablja na vseh področjih izobraževanja, usposabljanja in mladine, je spremljevalec oseba, ki spremlja udeležence – bodisi učeče se bodisi osebje/mladinske delavce – s posebnimi potrebami pri mobilnosti, da bi jim zagotovila varstvo, podporo in dodatno pomoč. Poleg tega je v primeru   * aktivnosti za dijake v PIU v okviru ključnega ukrepa 1, * kratkotrajne ali dolgotrajne mobilnosti učencev/dijakov in kombinirane mobilnosti mladih v okviru ključnega ukrepa 2 ter * projekti dialoga mladih,   lahko spremljevalec tudi odrasla oseba, ki spremlja enega ali več dijakov v PIU, učencev/dijakov ali mladih (zlasti mladoletnikov ali mladih z malo izkušnjami zunaj države), da bi zagotovila njihovo zaščito in varnost ter učinkovito učenje med mobilnostjo. |
| **Šola** | Institucija, ki zagotavlja splošno, poklicno ali strokovno izobraževanje na kateri koli ravni, od predšolske do srednješolske. Glej seznam vrst institucij, ki so opredeljene kot šole, v posamezni državi; za več informacij se obrni na nacionalno agencijo v državi. |
| **Tretja stopnja** | Tretja stopnja v ogrodju kvalifikacij za evropski visokošolski prostor, o katerem so se dogovorili ministri, pristojni za visokošolsko izobraževanje, na seji maja 2005 v Bergnu v okviru bolonjskega procesa. Deskriptor tretje stopnje ogrodja kvalifikacij EHEA ustreza učnim izidom ravni 8 EOK. |
| **Učeči se odrasli** | Katera koli oseba, ki je dokončala začetno izobraževanje ali usposabljanje ali ni več vključena vanj in se znova vključi v eno od oblik nadaljevalnega izobraževanja (formalno, neformalno ali priložnostno), razen učiteljev/vodij usposabljanja v šolah in PIU. |
| **Učenje na delovnem mestu** | Vrsta študija, ki vključuje pridobivanje znanja, spretnosti in kompetenc z izvajanjem nalog v poklicnem okviru, bodisi na delovnem mestu (kot je izmenično usposabljanje) bodisi v instituciji za poklicno izobraževanje in usposabljanje, ter poglobljenim proučevanjem teh nalog. |
| **Učna mobilnost** | Fizična preselitev v državo, ki ni država stalnega prebivališča, zaradi študija, usposabljanja ali neformalnega oziroma priložnostnega učenja; lahko ima obliko prakse, vajeništva, mladinskih izmenjav, poučevanja ali udeležbe v aktivnosti za poklicni razvoj in lahko vključuje pripravljalne aktivnosti, kot je usposabljanje v jeziku gostitelja, kot tudi aktivnosti pošiljanja, gostovanja in nadaljnjega spremljanja. |
| **Učni izidi** | Trditve o tem, kaj učenec zna, razume in je sposoben opraviti ob zaključku učnega procesa. Opredeljeni so v smislu znanja, spretnosti in kompetenc. |
| **Udeleženci** | V okviru programa Erasmus+ so udeleženci tisti posamezniki, ki so v celoti vključeni v projekt in v nekaterih primerih prejemajo del nepovratnih sredstev Evropske unije, ki naj bi krile njihove stroške udeležbe (zlasti potne stroške in stroške bivanja). V okviru nekaterih ukrepov Programa (tj. strateških partnerstev) je treba razlikovati med to kategorijo udeležencev (neposredni udeleženci) in drugimi posamezniki, ki so posredno vključeni v projekt (npr. ciljne skupine). |
| **Ukrepanje** | Področje ali ukrep programa Erasmus+. Primeri ukrepov so: strateška partnerstva na področju izobraževanja, usposabljanja in mladine, skupni magistrski študij Erasmus Mundus, koalicije sektorskih spretnosti itd. |
| **Upravičenec** | Če je projekt izbran, postane prijavitelj upravičenec do nepovratnih sredstev Erasmus+. Upravičenec podpiše sporazum o nepovratnih sredstvih z nacionalno ali Izvajalsko agencijo, ki je izbrala projekt – ali ga ta obvesti o sklepu o nepovratnih sredstvih. Če se je prijavil v imenu drugih sodelujočih organizacij, lahko partnerji postanejo soupravičenci do nepovratnih sredstev. |
| **Vajeništvo (vajenec)** | Programi vajeništva so tiste oblike začetnega poklicnega izobraževanja in usposabljanja (ZPIU), ki uradno izmenično združujejo usposabljanje v podjetju (obdobja pridobivanja praktičnih delovnih izkušenj na delovnem mestu) in šolsko izobraževanje (obdobja teoretičnega/praktičnega izobraževanja v šoli ali centru za usposabljanje) ter za katere se ob uspešnem zaključku dodelijo nacionalno priznane kvalifikacije za začetno PIU. |
| **Virtualna mobilnost** | Nabor aktivnosti, podprtih z informacijskimi in komunikacijskimi tehnologijami, vključno z e-učenjem, ki uresničujejo ali pospešujejo mednarodne izkušnje sodelovanja v okviru poučevanja, usposabljanja ali učenja. |
| **Visokošolska institucija** | Katera koli vrsta visokošolske institucije, ki v skladu z nacionalnim pravom ali prakso omogoča pridobitev priznanih stopenj izobrazbe ali druge priznane kvalifikacije na terciarni ravni, ne glede na to, kako se taka institucija imenuje, ali katera koli institucija, ki v skladu z nacionalnim pravom ali prakso omogoča poklicno izobraževanje ali usposabljanje na terciarni ravni. |
| **Višja sila** | Nepredvidljive izjemne razmere ali dogodek, na katere udeleženec ne more vplivati in ki jih ni mogoče pripisati njegovi napaki ali malomarnosti. |
| **Vodja skupine** | Pri mladinskih projektih mobilnosti je vodja skupine odrasla oseba, ki spremlja mlade, ki sodelujejo v mladinski izmenjavi, da bi zagotovil njihovo učinkovito učenje (Youthpass), zaščito in varnost. |
| **Vseživljenjsko učenje** | Vse splošno izobraževanje, poklicno izobraževanje in usposabljanje, neformalno učenje in priložnostno učenje skozi vse življenje, ki izboljša znanje, spretnosti in kompetence ali udeležbo v družbi na osebnem, državljanskem, kulturnem ter družbenem področju in/ali področju, povezanem z zaposlitvijo, vključno z zagotavljanjem storitev informiranja in svetovanja. |
| **Youthpass** | Evropsko orodje za izboljšanje priznavanja učnih izidov mladih in mladinskih delavcev, ki jih pridobijo med udeležbo v projektih, podprtih s programom Erasmus+. Youthpass zajema:a) potrdila, ki jih lahko pridobijo udeleženci v več ukrepih Programa, in  b) opredeljen proces, ki nudi podporo mladim, mladinskim delavcem in mladinskim organizacijam za razmislek o učnih izidih v okviru projekta Erasmus+ na področju mladine in neformalnega učenja. Youthpass je tudi del širše strategije Evropske komisije, katere cilj je okrepiti priznavanje neformalnega in priložnostnega učenja ter mladinskega dela v Evropi in po svetu. |

Priloga IV – Koristne reference in kontaktni podatki

Koristne reference

|  |  |
| --- | --- |
| **Title** | **Link** |
| Merila uspešnosti in kazalniki strategije Evropa 2020 ter strateškega okvira ET 2020 | [http://ec.europa.eu/eurostat/statistics-explained/index.php?title=Europe\_2020\_indicators\_-\_education&oldid=301033](http://ec.europa.eu/eurostat/statistics-explained/index.php?title=Europe_2020_indicators_-_education&oldid=301033%20) |
| Analiza izobraževanja (zajema predšolsko vzgojo in varstvo, šole, mladino in visokošolsko izobraževanje ter mnoga manj specifična področja izobraževanja) | <https://eacea.ec.europa.eu/national-policies/en> |
| Analiza izobraževanja in usposabljanja; zajeta so vsa področja | <http://www.oecd.org/education/> |
| Analiza izobraževanja in usposabljanja; zajeta so vsa področja | <https://en.unesco.org/>  <http://www.uis.unesco.org/Pages/default.aspx> |
| Digitalno mladinsko delo – Vodnik za razvijanje digitalnega mladinskega dela | <https://publications.europa.eu/s/fouj> |
| Model priloge k diplomi: | <http://ec.europa.eu/education/tools/diploma-supplement_en.htm> |
| ECTS uporabniški priročnik | http://ec.europa.eu/education/tools/docs/ects-guide\_en.pdf |
| ECVET | <http://ec.europa.eu/education/policy/vocational-policy/ecvet_en.htm>  <http://www.ecvet-secretariat.eu> |
| Podjetniško izobraževanje: vodnik za osebje v izobraževanju | <http://ec.europa.eu/DocsRoom/documents/7465/attachments/1/translations/en/renditions/native&usg=AFQjCNEAZENuwg06uXIDQR_CK8zmSko5Lw&sig2=kjtnBVqQOeVNEhNWeBUSrw&cad=rja> |
| ePlatforma za izobraževanje odraslih v Evropi (EPALE) | <http://ec.europa.eu/epale> |
| EQAVET | <http://ec.europa.eu/education/policy/vocational-policy/eqavet_en.htm> |
| Platforma Erasmus+ za rezultate projektov | http://ec.europa.eu/programmes/erasmus-plus/projects/ |
| ESCO | <https://ec.europa.eu/esco> |
| Evropska panorama spretnosti | https://skillspanorama.cedefop.europa.eu/en |
| Domača stran Europass | <https://europass.cedefop.europa.eu/en/home> |
| Evropska agenda za izobraževanje odraslih in nedavni razvoj politike | <http://ec.europa.eu/education/policy/adult-learning/index_en.htm> |
| Priročnik "Izboljšanje mladinskega dela – vaš vodnik za razvoj kakovosti" | https://publications.europa.eu/s/ga7A https://publications.europa.eu/s/ga7A |
| Priročnik – Prispevek mladinskega dela pri preprečevanju marginalizacije in nasilne radikalizacije | http://ec.europa.eu/education/tools/et-monitor\_en.htm https://publications.europa.eu/s/glSf |
| Kazalniki in merila uspešnosti – spremljanje izobraževanja | http://ec.europa.eu/education/tools/et-monitor\_en.htm |
| Kazalniki in merila uspešnosti – uradna dokumentacija | <http://ec.europa.eu/education/policy/strategic-framework/indicators-benchmarks_en.htm> |
| Evropski mladinski kazalniki | Evropska nadzorna plošča mladinskih kazalnikov:  <http://ec.europa.eu/assets/eac/youth/library/publications/indicator-dashboard_en.pdf>  Mladinska zbirka podatkov Eurostat:  <https://ec.europa.eu/eurostat/web/youth/data/database> |
| Knjižnica ključnih dokumentov v zvezi s športom | <http://ec.europa.eu/sport/library/index_en.htm> |
| Glavni elementi informacij o evropski mladinski strategiji | https://ec.europa.eu/youth/policy/youth-strategy |
| Glavne politične pobude in realizacije v izobraževanju in usposabljanju od leta 2000 – oblikovanje politik v šolskem izobraževanju | http://ec.europa.eu/education/policy/school/index\_en.htm |
| Glavne politične pobude in realizacije v izobraževanju in usposabljanju od leta 2000 – reforma visokošolskega izobraževanja | <http://ec.europa.eu/education/policy/higher-education/index_en.htm> |
| Odpiranje izobraževanja – inovativno poučevanje in učenje za vse z novimi tehnologijami in prosto dostopnimi učnimi viri; COM(2013) 654 final | <http://ec.europa.eu/education/newtech/> |
| Ponovni razmislek o izobraževanju – naložbe v spretnosti za boljše socialnoekonomske rezultate | <http://eur-lex.europa.eu/legal-content/EN/ALL/;jsessionid=LLFgTfdd6mZf3Wt4YNhTjyP8vnMcg4RnTT1rQHP2bfT8dWYrdNQC!1965766013?uri=CELEX:52012DC0669>  <http://ec.europa.eu/education/policy/strategic-framework/index_en.htm> |
| Spodbujanje rasti in delovnih mest – program za posodobitev evropskih visokošolskih sistemov | <http://eur-lex.europa.eu/LexUriServ/LexUriServ.do?uri=COM:2011:0567:FIN:EN:PDF> |
| Pobuda za standardizacijo - Strateška vizija za evropske standarde: za boljšo in hitrejšo trajnostno rast evropskega gospodarstva do leta 2020 | http://eur-lex.europa.eu/LexUriServ/LexUriServ.do?uri=COM:2011:0311:FIN:EN:PDF |
| TSporočilo iz Bruggeja o okrepljenem evropskem sodelovanju na področju poklicnega izobraževanja in usposabljanja za obdobje 2011-2020 | <http://ec.europa.eu/education/brugecomm/> |
| Poročilo Za izboljšano sodelovanje in usklajenost v podjetniškem izobraževanju | <http://ec.europa.eu/DocsRoom/documents/9269/attachments/1/translations/en/renditions/native> |
| Domača stran Youthpass | <https://www.youthpass.eu> |

Kontaktni podatki

|  |
| --- |
| **Evropska komisija – Generalni direktorat za izobraževanje in kulturo (GD EAC)**  <https://ec.europa.eu/programmes/erasmus-plus/node_sl>  **Evropska komisija – Izvajalska agencija za izobraževanje, avdiovizualno področje in kulturo (EACEA)**  [http://eacea.ec.europa.eu/index\_en.ph](http://eacea.ec.europa.eu/index_en.php)p  **Nacionalne agencije**  <http://ec.europa.eu/programmes/erasmus-plus/contact_sl> |

1. UREDBA (EU) ŠT. 1288/2013 EVROPSKEGA PARLAMENTA IN SVETA z dne 11. decembra 2013 o uvedbi programa „Erasmus+“, program Unije za izobraževanje, usposabljanje, mladino in šport ([http://eur-lex.europa.eu/LexUriServ/LexUriServ.do?uri=OJ:L:2013:347:0050:0073:SL:PDF](http://eur-lex.europa.eu/LexUriServ/LexUriServ.do?uri=OJ%3AL%3A2013%3A347%3A0050%3A0073%3ASL%3APDF)) [↑](#footnote-ref-2)
2. Krovni cilj izobraževanja je zmanjšati osip na manj kot 10 % in zvišati pridobitev terciarne izobrazbe na vsaj 40 % do leta 2020. [↑](#footnote-ref-3)
3. Unija temelji na vrednotah spoštovanja človekovega dostojanstva, svobode, demokracije, enakosti, pravne države in spoštovanja človekovih pravic, vključno s pravicami pripadnikov manjšin. Te vrednote so skupne vsem državam članicam v družbi, ki jo označujejo pluralizem, nediskriminacija, strpnost, pravičnost, solidarnost ter enakost žensk in moških. [↑](#footnote-ref-4)
4. Npr. razširjeni licenci Creative Commons Attribution ali Creative Commons Attribution-Share Alike za ustvarjalno delo, licenci GNU Public License in GNU Lesser Public License za programsko opremo ali licenca Open Database License za baze podatkov. [↑](#footnote-ref-5)
5. Strategija Erasmus+ za vključevanje in raznolikost na področju mladih: [http://ec.europa.eu/youth/library/reports/inclusion-diversity-strategy\_en.pdf.](http://ec.europa.eu/youth/library/reports/inclusion-diversity-strategy_en.pdf) [↑](#footnote-ref-6)
6. Ukrepi na področju visokošolskega izobraževanja, ki so ciljno usmerjeni v mobilnost in sodelovanje s partnerskimi državami, so podprti tudi s sredstvi iz razdelka 4, dodeljenimi v okviru letnega delovnega programa za leto 2019 (<http://ec.europa.eu/dgs/education_culture/more_info/awp/index_en.htm>). [↑](#footnote-ref-7)
7. To poimenovanje se ne razlaga kot priznanje palestinske države in ne posega v posamezna stališča držav članic glede tega vprašanja. [↑](#footnote-ref-8)
8. Za posamezne vrste aktivnosti se uporabljajo različne starostne omejitve. Za več informacij glej del B in Prilogo I k temu vodniku. Upoštevati je treba tudi naslednje:

   spodnja starostna omejitev – udeleženci morajo izpolniti najnižjo navedeno starost na dan začetka aktivnosti;

   zgornja starostna omejitev – udeleženci ne smejo biti starejši od najvišje navedene starosti na dan roka za oddajo vloge. [↑](#footnote-ref-9)
9. V skladu s členom 33(3) Sklepa Sveta 2013/755/EU\* o pridružitvi čezmorskih držav in ozemelj Evropski uniji, sprejetim 25. novembra 2013   
   (<https://ec.europa.eu/europeaid/regions/overseas-countries-and-territories-octs/oct-eu-association_en>), Unija zagotovi, da so posamezniki in organizacije iz čezmorskih držav ali ozemelj (v nadaljnjem besedilu: OCT) upravičeni do programa Erasmus+ v skladu s pravili Programa in ureditvami, ki se uporabljajo za državo članico, s katero so ti OCT povezani. Zadevni OCT so navedeni v Prilogi II k PDEU. To pomeni, da posamezniki in organizacije iz OCT sodelujejo v programu s statusom „države Programa“, pri čemer je „država Programa“ država članica, s katero je ČDO povezan. Seznam OCT (Overseas Countries and Territories [čezmorske države in ozemlja]) je na voljo na: <https://ec.europa.eu/europeaid/regions/octs_en> [↑](#footnote-ref-10)
10. V sklopu veljavnega večletnega finančnega okvira (2014–2020) se bo tekoči program Erasmus+ glede Združenega kraljestva ali subjektov ali oseb s sedežem v Združenem kraljestvu v skladu z določbami sporazuma o izstopu med EU in Združenim kraljestvom izvajal, kot da Združeno kraljestvo ostaja država članica, brez prekinitve do zaključka programa (<https://eur-lex.europa.eu/legal-content/EN/TXT/?uri=OJ:L:2020:029:TOC>). [↑](#footnote-ref-11)
11. Merila za upravičenost, oblikovana v Obvestilu Komisije št. 2013/C 205/05 (UL C 205, 19.7.2013, str. 9–11), se uporabljajo za vse ukrepe, ki se izvajajo s tem vodnikom za prijavitelje, vključno v zvezi s tretjimi osebami, ki prejemajo ﬁnančno podporo, kadar posamezni ukrep vključuje ﬁnančno podporo tretjim osebam s strani upravičencev do nepovratnih sredstev, v skladu s členom 204 ﬁnančne uredbe EU. [↑](#footnote-ref-12)
12. To poimenovanje ne posega v stališča glede statusa ter je v skladu z RVSZN 1244 in mnenjem Meddržavnega sodišča o razglasitvi neodvisnosti Kosova. [↑](#footnote-ref-13)
13. To poimenovanje se ne razlaga kot priznanje palestinske države in ne posega v posamezna stališča držav članic glede tega vprašanja. [↑](#footnote-ref-14)
14. Razvrstitev, ki se uporablja v okviru instrumenta za razvojno sodelovanje. [↑](#footnote-ref-15)
15. Enako kot zgoraj [↑](#footnote-ref-16)
16. Enako kot zgoraj [↑](#footnote-ref-17)
17. Enako kot zgoraj [↑](#footnote-ref-18)
18. Enako kot zgoraj [↑](#footnote-ref-19)
19. Razvrstitev, ki se uporablja v okviru instrumenta partnerstva [↑](#footnote-ref-20)
20. Razvrstitev, ki se uporablja v okviru instrumenta partnerstva [↑](#footnote-ref-21)
21. https://ec.europa.eu/europeaid/new-european-consensus-development-our-world-our-dignity-our-future\_en [↑](#footnote-ref-22)
22. Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij, Bruselj, 11. 7. 2013 COM(2013) 499 končno. [↑](#footnote-ref-23)
23. [↑](#footnote-ref-24)
24. Udeležba v študijskem programu visokošolske institucije ne šteje kot praksa. [↑](#footnote-ref-25)
25. Vsaka praksa se bo štela za »prakso na področju digitalnih spretnosti«, kadar se praktikant udeleži ene ali več naslednjih aktivnosti: digitalno trženje (npr. upravljanje družbenih medijev, spletna analitika); digitalno grafično in arhitekturno oblikovanje ter strojno projektiranje, razvoj aplikacij, programske opreme, skriptov ali spletišč; namestitev, vzdrževanje ter upravljanje sistemov in omrežij IT; kibernetska varnost, podatkovna analitika in rudarjenje ter vizualizacija podatkov; programiranje in krmiljenje robotov in aplikacij umetne inteligence. V to kategorijo ne spadajo splošna podpora uporabnikom, izpolnjevanje naročil, vnos podatkov ali pisarniška opravila. [↑](#footnote-ref-26)
26. Naslednje vrste organizacij niso upravičene do tega, da postanejo organizacije gostiteljice za prakse študentov: institucije in drugi organi EU, vključno s specializiranimi agencijami (podroben seznam je na voljo na spletišču <https://europa.eu/european-union/about-eu/institutions-bodies_en>); organizacije, ki upravljajo programe EU, na primer nacionalne agencije Erasmus+ (da ne prihaja do morebitnega navzkrižja interesov in/ali dvojne dodelitve sredstev). [↑](#footnote-ref-27)
27. Študijsko obdobje traja vsaj 3 mesece oziroma 1 študijski semester ali trimesečje. [↑](#footnote-ref-28)
28. Pretekle izkušnje v okviru programa Erasmus Vseživljenjsko učenje in/ali štipendije programa Erasmus Mundus se upoštevajo v 12-mesečnem obdobju na cikel študija. [↑](#footnote-ref-29)
29. V primeru enovitih študijskih programov, na primer medicine, lahko obdobja mobilnosti študentov trajajo največ 24 mesecev. [↑](#footnote-ref-30)
30. V primeru satelitskih kampusov, ki so odvisni od matične institucije in nosilci iste ECHE, se za državo pošiljateljico šteje država, v kateri ima matična institucija sedež. Zato ni mogoče organizirati aktivnosti mobilnosti programa Erasmus+ med satelitskimi kampusi in matično institucijo, ki so nosilci iste ECHE. [↑](#footnote-ref-31)
31. Zgolj informativne narave. Predmet določb spremenjenega partnerskega sporazuma iz Cotonouja in večletnega finančnega okvira 2014–2020. [↑](#footnote-ref-32)
32. Glej poglavje „Upravičene države“ v delu A tega vodnika. [↑](#footnote-ref-33)
33. Mobilnost v obe smeri. [↑](#footnote-ref-34)
34. Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija (http://ec.europa.eu/programmes/erasmus-plus/tools/distance\_sl.htm). Razdaljo enosmerne poti je treba uporabiti za izračun   
    zneska nepovratnih sredstev EU za kritje povratne poti. [↑](#footnote-ref-35)
35. Glede na razdaljo poti na udeleženca. Razdaljo je treba izračunati s kalkulatorjem razdalje, ki ga podpira Evropska komisija (http://ec.europa.eu/programmes/erasmus-plus/tools/distance\_sl.htm). Razdaljo enosmerne poti je treba uporabiti za izračun   
    zneska nepovratnih sredstev EU za kritje povratne poti. [↑](#footnote-ref-36)
36. http://ec.europa.eu/programmes/erasmus-plus/tools/distance\_sl.htm [↑](#footnote-ref-37)
37. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj (a) izračunal razdaljo od Madrida do Rima (1 365,28 km), (b) izbral ustrezen razpon razdalje poti (tj. od 500 do 1 999 km) ter (c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-38)
38. Za podrobnejši opis oseb z manj priložnostmi glejte del A tega vodnika – poglavje „Enakost in vključevanje“ [↑](#footnote-ref-39)
39. Za več informacij o listini glej poglavje „Listina Erasmus+ za mobilnost v PIU“ in Prilogo I k temu vodniku. [↑](#footnote-ref-40)
40. <https://ec.europa.eu/programmes/erasmus-plus/resources/distance-calculator_sl> [↑](#footnote-ref-41)
41. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
    a) izračunal razdaljo od Madrida do Rima (1 365,28 km);   
    b) izbral ustrezen razpon razdalje poti (tj. od 500 do 1 999 km) ter   
    c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-42)
42. V primeru spremljevalcev se uporabljajo zneski za osebje PIU. Glej proračunsko postavko „Individualna podpora“ v poglavju C) Dodatna sredstva v zvezi z mobilnostjo osebja v poklicnem izobraževanju in usposabljanju. V izjemnih primerih, ko mora spremljevalec ostati v tujini več kot 60 dni, bodo v proračunski postavki „Podpora za posebne potrebe“ zajeti tudi dodatni stroški bivanja, ki presegajo 60 dni. [↑](#footnote-ref-43)
43. Glej seznam upravičenih šole v vsaki državi. Za več informacij se obrnite na nacionalno agencijo v državi. [↑](#footnote-ref-44)
44. Glej seznam upravičenih organizacij v vsaki državi. Za več informacij se obrnite na nacionalno agencijo v državi. [↑](#footnote-ref-45)
45. Opozorilo: šole, ki so pod nadzorom nacionalnih organov druge države (npr. lycée français, nemške šole, šole „sil“ Združenega kraljestva), se prijavijo pri nacionalni agenciji države nadzora. [↑](#footnote-ref-46)
46. <http://ec.europa.eu/programmes/erasmus-plus/resources/distance-calculator_sl> [↑](#footnote-ref-47)
47. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
    a) izračunal razdaljo od Madrida do Rima (1 365,28 km);   
    b) izbral ustrezen razpon razdalje poti (tj. od 500 do 1 999 km) ter   
    c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-48)
48. <http://ec.europa.eu/programmes/erasmus-plus/resources/distance-calculator_sl> [↑](#footnote-ref-49)
49. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
    a) izračunal razdaljo od Madrida do Rima (1 365,28 km);   
    b) izbral ustrezen razpon razdalje poti (tj. od 500 do 1 999 km) ter   
    c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-50)
50. Največ proračunskih sredstev za te projekte mobilnosti je dodeljenih za podporo mednarodnih aktivnosti, ki vključujejo organizacije in udeležence iz držav Programa. Vendar se lahko s približno 25 % razpoložljivih proračunskih sredstev ﬁnancirajo mednarodne aktivnosti, ki vključujejo organizacije in udeležence iz držav Programa in sosedskih partnerskih držav EU (regije od 1 do 4; glej poglavje „Upravičene države“ v delu A tega vodnika). [↑](#footnote-ref-51)
51. V tem okviru se javni organ na nacionalni ali regionalni ravni obravnava kot javni organ, ki (a) zagotavlja storitve ali ima administrativno območje pristojnosti, ki zajema celotno nacionalno ali regionalno ozemlje, in ima monopol v smislu, da v državi ali regiji noben drug organ ne opravlja enakih funkcij (značilni primeri: ministrstva, državne agencije, regionalni javni organi itd.). V tem smislu so šole, univerze ali drugi organi, tudi če so ustanovljeni na podlagi nacionalne zakonodaje, izključeni iz te kategorije in se obravnavajo kot javni organi na lokalni ravni. [↑](#footnote-ref-52)
52. V primeru neformalne skupine eden od članov skupine, ki je star vsaj 18 let, prevzame vlogo predstavnika in odgovornost v imenu skupine. [↑](#footnote-ref-53)
53. Glej prejšnjo opombo. [↑](#footnote-ref-54)
54. Upoštevajte naslednje:

    * spodnja starostna omejitev – udeleženci morajo izpolniti najnižjo navedeno starost na dan začetka aktivnosti;
    * zgornja starostna omejitev – udeleženci ne smejo biti starejši od najvišje navedene starosti na dan roka za oddajo vloge.

    [↑](#footnote-ref-55)
55. Vodja skupine je odrasla oseba, ki se pridruži mladim, ki sodelujejo v mladinski izmenjavi, da zagotovi njihovo učinkovito učenje, zaščito in varnost. [↑](#footnote-ref-56)
56. Sodelujoči je lahko vodja skupine, vodja usposabljanja ali mlada oseba, ki sodeluje v aktivnosti, ne da bi imela vlogo vodje skupine ali vodje usposabljanja. [↑](#footnote-ref-57)
57. <http://ec.europa.eu/programmes/erasmus-plus/resources/distance-calculator_sl> [↑](#footnote-ref-58)
58. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
    a) izračunal razdaljo od Madrida do Rima (1 365,28 km);   
    b) izbral ustrezen razpon razdalje poti (tj. od 500 do 1 999 km) ter   
    c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-59)
59. Vključno z vodji skupin in spremljevalci. [↑](#footnote-ref-60)
60. <http://ec.europa.eu/programmes/erasmus-plus/resources/distance-calculator_sl> [↑](#footnote-ref-61)
61. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
    a) izračunal razdaljo od Madrida do Rima (1 365,28 km);   
    b) izbral ustrezen razpon razdalje poti (tj. od 500 do 1 999 km) ter   
    c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-62)
62. Vključno z vodji usposabljanja, pomočniki in spremljevalci. [↑](#footnote-ref-63)
63. Vključno z vodji usposabljanja, pomočniki in spremljevalci. [↑](#footnote-ref-64)
64. Evropski ministri za izobraževanje so ga sprejeli med ministrsko konferenco v Erevanu 14. in 15. maja 2015. Za več informacij o sprejetih ukrepih politike glej: <http://bologna-yerevan2015.ehea.info/pages/view/documents> [↑](#footnote-ref-65)
65. EMJMD morajo imeti vzpostavljen skupno oblikovan in v celoti integriran učni načrt s skupnimi postopki izvajanja, npr. skupna pravila glede postopkov prijave, izbora, vpisa in preverjanja znanja študentov, pa tudi skupne mehanizme zagotavljanja kakovosti. [↑](#footnote-ref-66)
66. <https://eacea.ec.europa.eu/erasmus-plus/emjmd-catalogue_en> [↑](#footnote-ref-67)
67. To se nanaša na skupno število financiranih štipendij, vključno s tistimi, ki so namenjene za eno ali več prednostnih regij/držav sveta. [↑](#footnote-ref-68)
68. UREDBA (EU) št. 231/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta za predpristopno pomoč (IPA II): <https://eur-lex.europa.eu/legal-content/EN/TXT/PDF/?uri=CELEX:32014R0231&from=EN> [↑](#footnote-ref-69)
69. UREDBA (EU) št. 233/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta za financiranje razvojnega sodelovanja   
    za obdobje 2014–2020: http://eur-lex.europa.eu/LexUriServ/LexUriServ.do?uri=OJ:L:2014:077:0044:0076:SL:PDF. [↑](#footnote-ref-70)
70. UREDBA (EU) št. 232/2014 EVROPSKEGA PARLAMENTA IN SVETA z dne 11. marca 2014 o vzpostavitvi evropskega instrumenta sosedstva:   
    http://eur-lex.europa.eu/LexUriServ/LexUriServ.do?uri=OJ:L:2014:077:0027:0043:SL:PDF. [↑](#footnote-ref-71)
71. UREDBA (EU) št. 234/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta partnerstva za sodelovanje s tretjimi državami: http://eur-lex.europa.eu/LexUriServ/LexUriServ.do?uri=OJ:L:2014:077:0077:0084:SL:PDF. [↑](#footnote-ref-72)
72. UREDBA (EU) št. 231/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta za predpristopno pomoč (IPA II): <https://ec.europa.eu/neighbourhood-enlargement/sites/near/files/pdf/financial_assistance/ipa/2014/231-2014_ipa-2-reg.pdf> [↑](#footnote-ref-73)
73. Afganistan, Bangladeš, Butan, Kambodža, Laos, Mjanmar, Nepal. [↑](#footnote-ref-74)
74. Kirgizistan, Tadžikistan, Uzbekistan. [↑](#footnote-ref-75)
75. Bolivija, Salvador, Gvatemala, Honduras, Nikaragva. [↑](#footnote-ref-76)
76. Stroške pridruženih partnerjev lahko konzorcij EMJMD povrne le iz „prispevka EU za stroške upravljanja konzorcija“ (pavšalni znesek). [↑](#footnote-ref-77)
77. Študenti, ki niso državljani države Programa in v njej v zadnjih petih letih niso izvajali svoje glavne aktivnosti (študij, usposabljanje ali delo) več kot 12 mesecev. Petletno referenčno obdobje za to pravilo 12 mesecev se izračuna za nazaj od roka za oddajo prijave za študentsko štipendijo za program EMJMD, ki ga določi konzorcij. [↑](#footnote-ref-78)
78. Teoretični najvišji znesek je izračunan na podlagi maksimalnih zneskov štipendij, ob predpostavki, da bo projektu dodeljeno maksimalno število štipendij (npr. 60 + 28). [↑](#footnote-ref-79)
79. Na primer: U-Multirank <https://www.umultirank.org/>; ETER <https://www.eter-project.com/#/home>; Graduate Tracking <https://eur-lex.europa.eu/legal-content/EN/TXT/?uri=CELEX%3A52017DC0249> ; HEInnovate <https://heinnovate.eu/en> [↑](#footnote-ref-80)
80. Skladno s priporočilom Sveta o temeljitem pristopu k poučevanju in učenju jezikov {SWD(2018) 174 končna različica} <https://eur-lex.europa.eu/legal-content/EN/TXT/?uri=COM%3A2018%3A272%3AFIN> [↑](#footnote-ref-81)
81. Usmeritveni dokument "Go international: Practical Guide on Strategic Internationalisation in VET" <http://ec.europa.eu/programmes/erasmus-plus/sites/erasmusplus2/files/eac-a06-go-international_en.pdf> [↑](#footnote-ref-82)
82. Uporabiti bi bilo treba posebna pravila in informacije v zvezi z aktivnostmi mobilnosti dijakov v PIU, ki so opisani v Prilogi I k Vodniku za prijavitelje. [↑](#footnote-ref-83)
83. Predlog Priporočila Sveta o evropskem okviru za kakovostno in učinkovito vajeništvo (COM(2017) 563 končno). [↑](#footnote-ref-84)
84. UL C 155, 8.7.2009, str. 1–10 [↑](#footnote-ref-85)
85. V primeru neformalne skupine eden od članov skupine prevzame vlogo predstavnika in odgovornost v imenu skupine. [↑](#footnote-ref-86)
86. Za to vrsto partnerstev velja posebna opredelitev upravičenih šol, odvisno od države, v kateri ima šola sedež. Opredelitev in/ali seznam upravičenih šol je objavljen na spletišču posamezne nacionalne agencije. Poleg tega je treba upoštevati, da se pogodbeni model za partnerstva za izmenjavo med šolami razlikuje od drugih strateških partnerstev ter temelji na sporazumih o nepovratnih sredstvih z enim samim upravičencem. Za več podrobnosti glejte del C tega vodnika ali se obrnite na svojo nacionalno agencijo. [↑](#footnote-ref-87)
87. Sedeži institucij Evropske unije so Bruselj, Frankfurt, Luxembourg, Strasbourg in Haag. [↑](#footnote-ref-88)
88. Za posebno obliko „partnerstev za izmenjavo med šolami“ veljajo dodatna merila.Glej poglavje „Partnerstva za izmenjavo med šolami“. [↑](#footnote-ref-89)
89. Opozorilo: šole, ki so pod nadzorom nacionalnih organov druge države (npr. lycée français, nemške šole, šole „sil“ Združenega kraljestva), se prijavijo pri nacionalni agenciji države nadzora. [↑](#footnote-ref-90)
90. Na področju šolskega izobraževanja to vključuje posege izobraževalnega osebja, na primer šolskih inšpektorjev, šolskih svetovalcev, pedagoških svetovalcev itd., v šolah. [↑](#footnote-ref-91)
91. Študenti visokošolskih institucij morajo biti vpisani v sodelujočo visokošolsko institucijo in študij, ki se zaključi s priznano diplomo ali drugo priznano kvaliﬁkacijo terciarne ravni, do ravni doktorata in vključno z njo. [↑](#footnote-ref-92)
92. Ta merila ne veljajo za partnerstva za izmenjavo med šolami. [↑](#footnote-ref-93)
93. Več informacij o šolski oznaki eTwinning najdete na: <https://www.etwinning.net/en/pub/highlights/the-etwinning-school-label---.htm> [↑](#footnote-ref-94)
94. Za to vrsto partnerstev velja posebna opredelitev upravičenih šol, odvisno od države, v kateri ima šola sedež. Opredelitev in/ali seznam upravičenih šol je objavljen na spletišču posamezne nacionalne agencije. Za več podrobnosti glejte del C tega vodnika ali se obrnite na svojo nacionalno agencijo. [↑](#footnote-ref-95)
95. Na primer, če tri šole oblikujejo partnerstvo za dve leti, lahko prejmejo največ 99 000 EUR za celotni projekt. Ta sredstva se lahko na poljuben način razdelijo med tremi šolami. [↑](#footnote-ref-96)
96. Nosilci projektov, ki se prijavljajo za transnacionalne mladinske pobude, se morajo prijaviti v okviru strateških partnerstev za izmenjavo dobrih praks. [↑](#footnote-ref-97)
97. V primeru neformalne skupine eden od članov skupine prevzame vlogo predstavnika in odgovornost v imenu skupine. [↑](#footnote-ref-98)
98. Sedeži institucij Evropske unije so Bruselj, Frankfurt, Luxembourg, Strasbourg in Haag. [↑](#footnote-ref-99)
99. Opomba: šole, ki so pod nadzorom nacionalnih organov druge države (npr. lycée français, nemške šole, šole „sil“ Združenega kraljestva), se prijavijo pri nacionalni agenciji države nadzora. [↑](#footnote-ref-100)
100. Vključno s stroški, neposredno povezanimi z udeleženci s posebnimi potrebami ter spremljevalci, ki sodelujejo v mednarodnih aktivnostih učenja, poučevanja in usposabljanja. Ti stroški lahko vključujejo stroške za pot in bivanje, če so utemeljeni in če se nepovratna sredstva za te udeležence ne zahtevajo prek proračunskih kategorij „Pot“ in „Individualna podpora“. [↑](#footnote-ref-101)
101. <http://ec.europa.eu/programmes/erasmus-plus/tools/distance_sl.htm> [↑](#footnote-ref-102)
102. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezen razpon razdalje poti (tj. od 500 do 1 999 km) ter   
     c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-103)
103. Spremljevalci so upravičeni do prejema enakega zneska, ne glede na to, ali se udeležijo kratko- ali dolgotrajne aktivnosti. V izjemnih primerih,   
     ko mora spremljevalec ostati v tujini več kot 60 dni, bodo v proračunski postavki „Podpora za posebne potrebe“ zajeti tudi dodatni stroški bivanja,   
     ki presegajo 60 dni. [↑](#footnote-ref-104)
104. V primeru visokošolskega izobraževanja so stroški za osebje, zaposleno na fakultetah univerz upravičenk, ki so nosilke Listine Erasmus za terciarno izobraževanje (ECHE), upravičeni v okviru kategorije stroškov „intelektualni rezultati“. [↑](#footnote-ref-105)
105. V primeru visokošolskega izobraževanja so stroški za osebje, zaposleno na fakultetah univerz upravičenk, ki so nosilke Listine Erasmus za terciarno izobraževanje (ECHE), upravičeni v okviru kategorije stroškov „intelektualni rezultati“. [↑](#footnote-ref-106)
106. <http://www.consilium.europa.eu/media/32204/14-final-conclusions-rev1-en.pdf> [↑](#footnote-ref-107)
107. <http://data.consilium.europa.eu/doc/document/ST-8701-2018-INIT/en/pdf> [↑](#footnote-ref-108)
108. V skladu s sklepi Evropskega sveta dne 28. junija 2018 »je treba spodbujati raziskovanje, inoviranje in izobraževanje, vključno preko pobude Evropskih univerz«. [↑](#footnote-ref-109)
109. COM(2018) 268 končni <https://ec.europa.eu/education/sites/education/files/combuildingastrongereurope_en_act_part1_v7.pdf> [↑](#footnote-ref-110)
110. COM(2018)270 [https://ec.europa.eu/education/sites/education/files/recognition\_en\_act\_part1\_v6.pdf](HTTPS://EC.EUROPA.EU/EDUCATION/SITES/EDUCATION/FILES/RECOGNITION_EN_ACT_PART1_V6.PDF) [↑](#footnote-ref-111)
111. <https://ec.europa.eu/education/european-student-card-initiative_en> [↑](#footnote-ref-112)
112. Uvedba ključnih bolonjskih obvez je bistvenega pomena za utrditev in podporo kakovosti in sodelovanju:

     - sistem treh ciklov, združljiv s krovnim ogrodjem kvalifikacij za visoko šolstvo ter diplom prvega in drugega cikla po lestvici ECTS,

     - skladnost z Lizbonsko konvencijo o priznavanju,

     - zagotavljanje kakovosti pri skladnosti s Standardi in smernicami za zagotavljanje kakovosti na področju evropskega visokega izobraževanja. [↑](#footnote-ref-113)
113. <http://www.consilium.europa.eu/media/32204/14-final-conclusions-rev1-en.pdf> [↑](#footnote-ref-114)
114. Glejte seznam evropskih geografskih regij glede na kategorije EuroVoc (uradni večjezični tezaver, ki ga ureja Urad za publikacije EU): <http://eurovoc.europa.eu/drupal/?q=request&mturi=http://eurovoc.europa.eu/100277&language=en&view=mt&ifacelang=en> [↑](#footnote-ref-115)
115. V sklepih Evropskega sveta z dne 14. decembra 2017 so vodje držav ali vlad podprli nastanek *»(…) do 2024 približno dvajsetih 'Evropskih univerz', ki jih sestavljajo omrežja od spodaj navzgor z univerzami iz celotne EU (…)«.* [↑](#footnote-ref-116)
116. <https://ec.europa.eu/education/european-universities-initiative_en> [↑](#footnote-ref-117)
117. Za mobilnost, ki traja več kot 3 mesece, se lahko sredstva črpajo iz "projektov mobilnosti za visokošolske študente" [↑](#footnote-ref-118)
118. Pavšalni znesek, ki ne presega 7 % upravičenih neposrednih stroškov projekta, je upravičen v okviru posrednih stroškov in predstavlja splošne administrativne stroške upravičenca, ki niso že zdaj kriti iz upravičenih neposrednih stroškov (npr. računi za elektriko ali internet, stroški prostorov itd.), a jih je mogoče obračunati pri projektu. [↑](#footnote-ref-119)
119. Prenovljena agenda EU za visoko šolstvo <http://eur-lex.europa.eu/legal-content/EN/TXT/?qid=1496304694958&uri=COM:2017:247:FIN> [↑](#footnote-ref-120)
120. Sporočilo EU iz leta 2013 o odpiranju izobraževanja: http://eur-lex.europa.eu/legal-content/SL/TXT/PDF/?uri=CELEX:52013DC0654&from=SL. [↑](#footnote-ref-121)
121. http://ec.europa.eu/programmes/erasmus-plus/resources\_sl#tab-1-4. [↑](#footnote-ref-122)
122. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj

     a) izračunal razdaljo od Madrida do Rima (1 365,28 km);

     b) izbral ustrezen razpon razdalje poti (tj. od 500 do 1 999 km) ter

     c) izračunal nepovratna sredstva EU za kritje stroškov poti udeleženca iz Madrida do Rima in nazaj. [↑](#footnote-ref-123)
123. <https://eur-lex.europa.eu/legal-content/EN/TXT/?uri=CELEX%3A32018H0502%2801%29> [↑](#footnote-ref-124)
124. [http://ec.europa.eu/growth/tools-databases/newsroom/cf/itemdetail.cfm?item\_id=8848&lang=sl](http://ec.europa.eu/growth/tools-databases/newsroom/cf/itemdetail.cfm?item_id=8848&amp;lang=sl)

     <http://www.ec.europa.eu/social/main.jsp?catId=1223> [↑](#footnote-ref-125)
125. <http://www.ec.europa.eu/social/main.jsp?catId=1223> [↑](#footnote-ref-126)
126. [http://eur-lex.europa.eu/legal-content/SL/TXT/PDF/?uri=CELEX:32006H0962&from=SL](http://eur-lex.europa.eu/legal-content/SL/TXT/PDF/?uri=CELEX%3A32006H0962&amp;from=SL) [↑](#footnote-ref-127)
127. MOOC so prosto dostopni spletni učni programi, do katerih lahko dostopa neomejeno število udeležencev s prostim dostopom prek [spleta](https://en.wikipedia.org/wiki/World_Wide_Web). Poleg običajnega učnega gradiva, kot so posneta predavanja, temeljni viri in literatura ter zbirke vaj, veliko prosto dostopnih spletnih učnih programov ponuja interaktivne uporabniške forume, ki podpirajo komunikacijo med študenti, profesorji in asistenti. [↑](#footnote-ref-128)
128. Glej drugi srednjeročni cilj v dokumentu Sklepi iz Rige iz leta 2015: [https://www.izm.gov.lv/images/RigaConclusions\_2015.pdf](%20https://www.izm.gov.lv/images/RigaConclusions_2015.pdf%20%20%20)  [↑](#footnote-ref-129)
129. Na primer okvir digitalnih kompetenc za državljane, okvir podjetniških kompetenc in evropski okvir za e- usposobljenost (e-CF). [↑](#footnote-ref-130)
130. To bi bilo treba narediti z uporabo Cedefopovega praktičnega okvira za vključevanje dokazov o sektorskih spretnostih v panoramo spretnosti „Practical framework for including sectoral skills evidence in the Skills Panorama“. <http://skillspanorama.cedefop.europa.eu/en> [↑](#footnote-ref-131)
131. <https://ec.europa.eu/esco/home> [↑](#footnote-ref-132)
132. Kot so opredeljeni v Eurostatovi klasiﬁkaciji NACE – Statistična klasiﬁkacija gospodarskih dejavnosti v Evropski uniji. [↑](#footnote-ref-133)
133. <http://eur-lex.europa.eu/legal-content/SL/ALL/?uri=CELEX%3A32008H0506(01)> [↑](#footnote-ref-134)
134. [http://eur-lex.europa.eu/legal-content/SL/TXT/?qid=1473612465372&uri=CELEX:32009H0708(02)](http://eur-lex.europa.eu/legal-content/SL/TXT/?qid=1473612465372&amp;uri=CELEX%3A32009H0708(02)) [↑](#footnote-ref-135)
135. [http://eur-lex.europa.eu/legal-content/SL/TXT/?qid=1473612641346&uri=CELEX:32009H0708(01)](http://eur-lex.europa.eu/legal-content/SL/TXT/?qid=1473612641346&amp;uri=CELEX%3A32009H0708(01)) [↑](#footnote-ref-136)
136. [http://eur-lex.europa.eu/legal-content/SL/TXT/?qid=1473612732264&uri=CELEX:32004D2241](http://eur-lex.europa.eu/legal-content/SL/TXT/?qid=1473612732264&amp;uri=CELEX%3A32004D2241) [↑](#footnote-ref-137)
137. <https://ec.europa.eu/eures/public/sl/homepage> [↑](#footnote-ref-138)
138. <https://ec.europa.eu/eures/public/sl/opportunities> [↑](#footnote-ref-139)
139. <https://ec.europa.eu/esco/portal/home> [↑](#footnote-ref-140)
140. <https://eit.europa.eu/activities/innovation-communities> [↑](#footnote-ref-141)
141. [https://ec.europa.eu/programmes/erasmus-plus/opportunities-for-organisations/innovation-good-practices/sec tor-skills-alliances\_sl](https://ec.europa.eu/programmes/erasmus-plus/opportunities-for-organisations/innovation-good-practices/sector-skills-alliances_sl) [↑](#footnote-ref-142)
142. Upravičenec mora vse učno gradivo, ustvarjeno s sredstvi iz programa Erasmus+, objaviti brezplačno in z odprto licenco. [↑](#footnote-ref-143)
143. Z odprto licenco lastnik dela dovoli uporabo, izmenjavo in prilagoditev vira ostalim uporabnikom. Vsak vir je povezan z licenco. Odprta licenca ni prenos avtorskih pravic ali pravic intelektualne lastnine in koristi. [↑](#footnote-ref-144)
144. <https://ec.europa.eu/research/eic/index.cfm?pg=prizes_blockchains> [↑](#footnote-ref-145)
145. https://www.eublockchainforum.eu/ [↑](#footnote-ref-146)
146. https://www.inatba.org/ [↑](#footnote-ref-147)
147. <https://ec.europa.eu/digital-single-market/en/news/european-countries-join-blockchain-partnership> [↑](#footnote-ref-148)
148. <https://ec.europa.eu/digital-single-market/en/digital-skills-jobs-coalition> [↑](#footnote-ref-149)
149. COM(2014) 477 final [↑](#footnote-ref-150)
150. SWD(2018) 491 final [↑](#footnote-ref-151)
151. <https://ec.europa.eu/digital-single-market/en/news/eu-member-states-sign-cooperate-digitising-cultural-heritage> [↑](#footnote-ref-152)
152. <http://openarchive.icomos.org/2083/> [↑](#footnote-ref-153)
153. <http://www.voicesofculture.eu/wp-content/uploads/2018/06/VoC-Skills-and-training-Final-report-with-Appendix1.pdf> [↑](#footnote-ref-154)
154. <https://publications.europa.eu/en/publication-detail/-/publication/e38e8bb3-867b-11e9-9f05-01aa75ed71a1/language-en/format-PDF/source-98656174> [↑](#footnote-ref-155)
155. <http://www.ecco-eu.org/fileadmin/assets/documents/publications/ECCO_Competences_EN.pdf> [↑](#footnote-ref-156)
156. https://jyvsectec.fi/cyber-range/overview/ [↑](#footnote-ref-157)
157. https://www.enisa.europa.eu/topics/cyber-exercises/cyber-europe-programme [↑](#footnote-ref-158)
158. https://www.cyberwiser.eu/ [↑](#footnote-ref-159)
159. https://ec.europa.eu/digital-single-market/en/news/four-eu-pilot-projects-launched-prepare-european-cybersecurity-competence-network [↑](#footnote-ref-160)
160. <https://ec.europa.eu/digital-single-market/en/digital-skills-jobs-coalition> [↑](#footnote-ref-161)
161. http://www.europarl.europa.eu/doceo/document/TA-8-2019-0151\_EN.html?redirect [↑](#footnote-ref-162)
162. https://ec.europa.eu/digital-single-market/en/state-play-transposition-nis-directive [↑](#footnote-ref-163)
163. https://ec.europa.eu/info/law/law-topic/data-protection\_en [↑](#footnote-ref-164)
164. <https://www.cencenelec.eu/News/Events/Pages/EV-2019-001.aspx> and <http://www.ecompetences.eu/cen-tc-428/> [↑](#footnote-ref-165)
165. https://ec.europa.eu/digital-single-market/en/news/commission-welcomes-agreement-digital-europe-programme-2021-2027 [↑](#footnote-ref-166)
166. COM(2017) 283 final [↑](#footnote-ref-167)
167. [2015/2887(RSP)](http://www.europarl.europa.eu/oeil/popups/ficheprocedure.do?lang=en&reference=2015/2887(RSP)) [↑](#footnote-ref-168)
168. https://ec.europa.eu/eip/ageing/standards/general/general-documents/european-disability-strategy-2010-2020\_en [↑](#footnote-ref-169)
169. https://www.un.org/development/desa/disabilities/convention-on-the-rights-of-persons-with-disabilities.html [↑](#footnote-ref-170)
170. https://eur-lex.europa.eu/LexUriServ/LexUriServ.do?uri=CELEX:32000L0078:en:HTML [↑](#footnote-ref-171)
171. https://ec.europa.eu/commission/priorities/deeper-and-fairer-economic-and-monetary-union/european-pillar-social-rights\_en [↑](#footnote-ref-172)
172. https://sustainabledevelopment.un.org/?menu=1300 [↑](#footnote-ref-173)
173. https://ec.europa.eu/digital-single-market/en/policies/shaping-digital-single-market [↑](#footnote-ref-174)
174. https://ec.europa.eu/digital-single-market/en/policies/digital-inclusion-and-web-accessibility [↑](#footnote-ref-175)
175. https://ec.europa.eu/growth/content/social-enterprises-and-social-economy-going-forward-0\_en [↑](#footnote-ref-176)
176. https://www.oecd.org/cfe/leed/Policy-brief-entrepreneurship-people-disabilities.pdf [↑](#footnote-ref-177)
177. http://www.europarl.europa.eu/EPRS/EPRS-Briefing-559513-Assistive-technologies-support-people-with-disabilities-FINAL.pdf [↑](#footnote-ref-178)
178. <https://www.interreg-central.eu/Content.Node/INNO-WISEs.html>; <https://www.eucie.org/about-us/our-projects/>; and <https://zeroproject.org/> [↑](#footnote-ref-179)
179. https://ec.europa.eu/social/main.jsp?catId=1202 [↑](#footnote-ref-180)
180. https://standards.cen.eu/dyn/www/f?p=204:110:0::::FSP\_PROJECT,FSP\_ORG\_ID:41798,1218399&cs=17B0E0F8CABCDBDDB8066A46FA937510B [↑](#footnote-ref-181)
181. <http://www.ecompetences.eu/cen-tc-428/> [↑](#footnote-ref-182)
182. <https://ec.europa.eu/digital-single-market/en/desi> [↑](#footnote-ref-183)
183. swd(2012) 271 ([https://eur-lex.europa.eu/lexuriserv/lexuriserv.do?uri=com:2012:0529:fin:en:pdf](https://eur-lex.europa.eu/LexUriServ/LexUriServ.do?uri=COM:2012:0529:FIN:EN:PDF)) [↑](#footnote-ref-184)
184. com (2015) 192 ([https://eur-lex.europa.eu/legal-content/en/txt/?uri=celex%3a52015dc0192](https://eur-lex.europa.eu/legal-content/EN/TXT/?uri=celex%3A52015DC0192)) [↑](#footnote-ref-185)
185. <https://ec.europa.eu/digital-single-market/en/digital-skills-jobs-coalition> [↑](#footnote-ref-186)
186. <http://eur-lex.europa.eu/legal-content/SL/ALL/?uri=CELEX%3A32008H0506(01)> [↑](#footnote-ref-187)
187. [http://eur-lex.europa.eu/legal-content/SL/TXT/?qid=1473612465372&uri=CELEX:32009H0708(02)](http://eur-lex.europa.eu/legal-content/SL/TXT/?qid=1473612465372&amp;uri=CELEX%3A32009H0708(02)) [↑](#footnote-ref-188)
188. [http://eur-lex.europa.eu/legal-content/SL/TXT/?qid=1473612641346&uri=CELEX:32009H0708(01)](http://eur-lex.europa.eu/legal-content/SL/TXT/?qid=1473612641346&amp;uri=CELEX%3A32009H0708(01)) [↑](#footnote-ref-189)
189. [http://eur-lex.europa.eu/legal-content/SL/TXT/?qid=1473612732264&uri=CELEX:32004D2241](http://eur-lex.europa.eu/legal-content/SL/TXT/?qid=1473612732264&amp;uri=CELEX%3A32004D2241) [↑](#footnote-ref-190)
190. <https://ec.europa.eu/eures/public/sl/homepage> [↑](#footnote-ref-191)
191. <https://ec.europa.eu/eures/public/sl/opportunities> [↑](#footnote-ref-192)
192. <https://ec.europa.eu/esco/portal/home> [↑](#footnote-ref-193)
193. <https://eit.europa.eu/activities/innovation-communities> [↑](#footnote-ref-194)
194. [https://ec.europa.eu/programmes/erasmus-plus/opportunities-for-organisations/innovation-good-practices/sec tor-skills-alliances\_sl](https://ec.europa.eu/programmes/erasmus-plus/opportunities-for-organisations/innovation-good-practices/sector-skills-alliances_sl) [↑](#footnote-ref-195)
195. <https://ec.europa.eu/europeaid/new-european-consensus-development-our-world-our-dignity-our-future_en> [↑](#footnote-ref-196)
196. „Evropsko visokošolsko izobraževanje v svetu“, sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij, Bruselj, 11. julij 2013, COM(2013) 499 ﬁnal [↑](#footnote-ref-197)
197. UREDBA (EU) št. 232/2014 EVROPSKEGA PARLAMENTA IN SVETA z dne 11. marca 2014 o vzpostavitvi evropskega instrumenta sosedstva [http://eur-lex.europa.eu/LexUriServ/LexUriServ.do?uri=OJ:L:2014:077:0027:0043:SL:PDF](http://eur-lex.europa.eu/LexUriServ/LexUriServ.do?uri=OJ%3AL%3A2014%3A077%3A0027%3A0043%3ASL%3APDF) [↑](#footnote-ref-198)
198. UREDBA (EU) št. 233/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta za ﬁnanciranje razvojnega sodelovanja za obdobje 2014–2020 [http://eur-lex.europa.eu/LexUriServ/LexUriServ.do?uri=OJ:L:2014:077:0044:0076:SL:PDF](http://eur-lex.europa.eu/LexUriServ/LexUriServ.do?uri=OJ%3AL%3A2014%3A077%3A0044%3A0076%3ASL%3APDF) [↑](#footnote-ref-199)
199. UREDBA (EU) št. 231/2014 EVROPSKEGA PARLAMENTA IN SVETA z dne 11. marca 2014 o vzpostavitvi instrumenta za predpristopno pomoč (IPA II) [http://eur-lex.europa.eu/LexUriServ/LexUriServ.do?uri=OJ:L:2014:077:0011:0026:SL:PDF](http://eur-lex.europa.eu/LexUriServ/LexUriServ.do?uri=OJ%3AL%3A2014%3A077%3A0011%3A0026%3ASL%3APDF) [↑](#footnote-ref-200)
200. V okviru tega ukrepa je regija opredeljena kot skupina držav, ki pripada določenemu makrogeografskemu območju. Razvrstitev regij, ki se uporablja v okviru programa Erasmus+, je v skladu s kategorizacijami različnih instrumentov zunanjega delovanja EU. [↑](#footnote-ref-201)
201. Pooblastilo oziroma mandatno pismo, ki ga ustrezno podpišejo pravni zastopniki partnerskih organizacij, bo priloga k sporazumu o nepovratnih sredstvih in ima kot tako pravno veljavo. Osnutek, ki ga zagotovi Agencija, je treba uporabiti v vseh primerih brez kakršnih koli sprememb ali prilagoditev. Pooblastila morajo biti predložena v predlogi, ki je objavljena skupaj z uradnimi dokumenti razpisa za zbiranje predlogov. [↑](#footnote-ref-202)
202. Skladno z Aneksom I.B.I (i) in 16. členom instrumenta za razvojno sodelovanje, ob upoštevanju regijske narave ukrepa, in z namenom, da bi gojili regijsko sodelovanje ter zagotovili popolno regijsko pokritje, se upravičenost tega ukrepa izjemoma nanaša tudi na Čile in Urugvaj. [↑](#footnote-ref-203)
203. Naslednje vrste organizacij niso upravičene:

     * institucije EU in drugi organi EU, vključno s specializiranimi agencijami (obširen seznam je na voljo na spletišču ec.europa.eu/institutions/index\_sl.htm);
     * nacionalni uradi Erasmus+ v upravičenih partnerskih državah (da ne prihaja do morebitnega navzkrižja interesov in/ali dvojne dodelitve sredstev);
     * organizacije, ki upravljajo programe EU, kot so nacionalne agencije v državah Programa, naj se opirajo na del C tega vodnika.

     [↑](#footnote-ref-204)
204. Mednarodna standardna klasiﬁkacija izobraževanja (ISCED 2011), terciarno izobraževanje, **vsaj** raven 5. Posekundarno predterciarno izobraževanje, ISCED 2013, raven 4, ne bo sprejeto. [↑](#footnote-ref-205)
205. V okviru tega ukrepa je regija opredeljena kot skupina držav, ki pripada določenemu makrogeografskemu območju. Razvrstitev regij, ki se uporablja v okviru programa Erasmus+, je v skladu s kategorizacijami različnih instrumentov zunanjega delovanja EU. [↑](#footnote-ref-206)
206. Okvirni zneski, ki so na voljo po regijah, se objavijo na spletni strani: <https://eacea.ec.europa.eu/erasmus-plus/funding_en> [↑](#footnote-ref-207)
207. https://ec.europa.eu/europeaid/new-european-consensus-development-our-world-our-dignity-our-future\_en [↑](#footnote-ref-208)
208. Kalkulator razdalje: <http://ec.europa.eu/programmes/erasmus-plus/tools/distance_sl.htm> [↑](#footnote-ref-209)
209. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj (a) izračunal razdaljo od Madrida do Rima (1 365,28 km), (b) izbral ustrezen razpon razdalje poti (tj. od 500 do 1 999 km) ter (c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-210)
210. Študenti lahko delajo za projekt in njihove plače se lahko izplačajo iz stroškov osebja (administrativnega osebja), če so podpisali pogodbo o delu z institucijo, ki je članica konzorcija. [↑](#footnote-ref-211)
211. Študenti lahko delajo za projekt in njihove plače se lahko izplačajo iz stroškov osebja (administrativnega osebja), če so podpisali pogodbo o delu z institucijo, ki je članica konzorcija. [↑](#footnote-ref-212)
212. To poimenovanje ne posega v stališča o statusu ter je v skladu z RVSZN 1244 in mnenjem Meddržavnega sodišča o razglasitvi neodvisnosti Kosova. [↑](#footnote-ref-213)
213. To poimenovanje se ne razlaga kot priznanje palestinske države in ne posega v posamezna stališča držav članic glede tega vprašanja. [↑](#footnote-ref-214)
214. V okviru tega ukrepa je regija opredeljena kot skupina držav, ki pripada določnemu makrogeografskemu območju. [↑](#footnote-ref-215)
215. Se financira z instrumenti IPA II in ENI. [↑](#footnote-ref-216)
216. Aktivnosti mobilnosti, ki se izvajajo v sodelovanju s sosedskimi partnerskimi državami EU, ki pa jih je predložila partnerska organizacija v državi Programa, se lahko podpirajo v okviru Ključnega ukrepa 1: Projekt mobilnosti za mlade in mladinske delavce in v okviru projektov Ključni ukrep 3 Projekti Dialog mladih. [↑](#footnote-ref-217)
217. Upoštevati je treba naslednje:

     * spodnja starostna omejitev – udeleženci morajo izpolniti najnižjo navedeno starost na dan začetka aktivnosti;
     * zgornja starostna omejitev – udeleženci ne smejo biti starejši od najvišje navedene starosti na dan roka za oddajo vloge.

     [↑](#footnote-ref-218)
218. Glej opombo zgoraj. [↑](#footnote-ref-219)
219. Vključno z vodji usposabljanja, pomočniki in spremljevalci. [↑](#footnote-ref-220)
220. [http://ec.europa.eu/programmes/erasmus-plus/resources\_sl#tab-1-4](http://ec.europa.eu/programmes/erasmus-plus/tools/distance_en.htm).8 [↑](#footnote-ref-221)
221. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezen razpon razdalje poti (tj. od 500 do 1 999 km) ter   
     c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-222)
222. Vključno z vodji skupin in spremljevalci [↑](#footnote-ref-223)
223. [http://ec.europa.eu/programmes/erasmus-plus/resources\_sl#tab-1-4](http://ec.europa.eu/programmes/erasmus-plus/tools/distance_en.htm). [↑](#footnote-ref-224)
224. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezen razpon razdalje poti (tj. od 500 do 1 999 km) ter   
     c) izračunal nepovratna sredstva EU za kritje stroškov poti udeleženca iz Madrida do Rima in nazaj. [↑](#footnote-ref-225)
225. Vključno s spremljevalci prostovoljcev z manj priložnostmi. [↑](#footnote-ref-226)
226. [http://ec.europa.eu/programmes/erasmus-plus/resources\_sl#tab-1-4](http://ec.europa.eu/programmes/erasmus-plus/tools/distance_en.htm). [↑](#footnote-ref-227)
227. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezen razpon razdalje poti (tj. od 500 do 1 999 km) ter   
     c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-228)
228. Vključno z vodji usposabljanja, pomočniki in spremljevalci. [↑](#footnote-ref-229)
229. <https://ec.europa.eu/youth/policy/youth-strategy/euyouthdialogue_en> [↑](#footnote-ref-230)
230. Sedeži institucij Evropske unije so Bruselj, Frankfurt, Luxembourg, Strasbourg in Haag. [↑](#footnote-ref-231)
231. [http://ec.europa.eu/programmes/erasmus-plus/resources\_sl#tab-1-4](http://ec.europa.eu/programmes/erasmus-plus/tools/distance_sl.htm). [↑](#footnote-ref-232)
232. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezen razpon razdalje poti (tj. od 500 do 1 999 km) ter   
     c) izračunal nepovratna sredstva EU za kritje stroškov poti udeleženca iz Madrida do Rima in nazaj (275 EUR). [↑](#footnote-ref-233)
233. Vključno s spremljevalci. [↑](#footnote-ref-234)
234. http://ec.europa.eu/programmes/erasmus-plus/tools/distance\_sl.htm [↑](#footnote-ref-235)
235. Na primer, če oseba iz Madrida (Španija) sodeluje pri aktivnosti, ki se izvaja v Rimu (Italija), bo prijavitelj   
     a) izračunal razdaljo od Madrida do Rima (1 365,28 km);   
     b) izbral ustrezni razpon razdalje poti (tj. med 500 in 1 999 km) in   
     c) izračunal nepovratna sredstva EU, ki bodo prispevala h kritju stroškov povratne poti govornika, ki ni lokalni prebivalec, od Madrida do Rima (275 EUR). [↑](#footnote-ref-236)
236. Smernice EU o dvojni poklicni poti, ki jih je 28. septembra 2012 sprejela skupina strokovnjakov EU za izobraževanje in usposabljanje v športu (ISBN 978-92-79-31161-1). [↑](#footnote-ref-237)
237. [Finančna uredba EU je objavljena na:](http://eur-lex.europa.eu/LexUriServ/LexUriServ.do?uri=OJ%3AL%3A2012%3A298%3A0001%3A0096%3ASL%3APDF) [http://eur-lex.europa.eu/LexUriServ/LexUriServ.do?uri=OJ:L:2012:298:0001:0096:SL:PDF.](http://eur-lex.europa.eu/LexUriServ/LexUriServ.do?uri=OJ%3AL%3A2012%3A298%3A0001%3A0096%3ASL%3APDF) [↑](#footnote-ref-238)
238. Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo. [↑](#footnote-ref-239)
239. Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije. [↑](#footnote-ref-240)
240. Direktiva (EU) 2017/1371 Evropskega parlamenta in Sveta z dne 5. julija 2017 o boju proti goljufijam, ki škodijo finančnim interesom Unije, z uporabo kazenskega prava (UL L 198, 28.7.2017, str. 29). [↑](#footnote-ref-241)
241. UL C 316, 27. 11. 1995, str. 48. [↑](#footnote-ref-242)
242. UL C 195, 25. 6. 1997, str. 1. [↑](#footnote-ref-243)
243. Okvirni sklep Sveta 2003/568/PNZ z dne 22. julija 2003 o boju proti korupciji v zasebnem sektorju (UL L 192, 31.7.2003, str. 54). [↑](#footnote-ref-244)
244. Okvirni sklep Sveta 2008/841/PNZ z dne 24. oktobra 2008 o boju proti organiziranem kriminalu (UL L 300, 11.11.2008, str. 42). [↑](#footnote-ref-245)
245. Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L 141, 5. 6. 2015, str. 73). [↑](#footnote-ref-246)
246. Okvirni sklep Sveta 2002/475/PNZ z dne 13. junija 2002 o boju proti terorizmu (UL L 164, 22. 6. 2002, str. 3). [↑](#footnote-ref-247)
247. Direktiva 2011/36/EU Evropskega parlamenta in Sveta z dne 5. aprila 2011 o preprečevanju trgovine z ljudmi in boju proti njej ter zaščiti njenih žrtev in o nadomestitvi Okvirnega sklepa Sveta 2002/629/PNZ (UL L 101, 15. 4. 2011, str.1). [↑](#footnote-ref-248)
248. Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, 23. 12. 1995, str. 1). [↑](#footnote-ref-249)
249. Ne velja za ukrepe, ki jih izvajajo nacionalne agencije. [↑](#footnote-ref-250)
250. Vključno s šolami, visokošolskimi institucijami in organizacijami na področju izobraževanja, usposabljanja, mladine in športa, ki so v preteklih dveh letih več kot 50 % svojih letnih prihodkov prejele iz javnih virov. Zanje se šteje, da imajo potrebno ﬁnančno, poklicno in administrativno zmogljivost za izvedbo aktivnosti v okviru programa. [↑](#footnote-ref-251)
251. To jamstvo lahko nadomesti skupno jamstvo tretje osebe ali več jamstev tretje osebe od sodelujočih organizacij, ki so podpisnice istega sporazuma o nepovratnih sredstvih. [↑](#footnote-ref-252)
252. SKLEP KOMISIJE C(2013) 8550 z dne 4. decembra 2013 z naslovom „The use of lump sums, the reimbursement on the basis of unit costs and the ﬂat-rate ﬁnancing under the ‚Erasmus+‛ Programme“ (Uporaba pavšalnih zneskov, povračilo na osnovi stroškov na enoto in pavšalno ﬁnanciranje v okviru programa Erasmus+), (<http://ec.europa.eu/dgs/education_culture/more_info/awp/docs/c_2013_8550.pdf>). [↑](#footnote-ref-253)
253. Za ta namen so prejemki omejeni na prihodek, ustvarjen s projektom, in na ﬁnančne prispevke, ki so jih donatorji izrecno namenili ﬁnanciranju upravičenih stroškov. Dobiček (ali izguba), kot je bil opredeljen zgoraj, je torej razlika med:

     * začasno sprejetim zneskom nepovratnih sredstev, prihodkom, ki je ustvarjen z ukrepom, ter
     * upravičenimi stroški, ki jih je imel upravičenec.

     Poleg tega se kakršen koli dobiček izterja. Nacionalna ali Izvajalska agencija ima pravico izterjati odstotek dobička, ki ustreza prispevku Unije k upravičenim stroškom, ki jih je upravičenec dejansko imel z izvajanjem ukrepa. Za ukrepe, v okviru katerih imajo nepovratna sredstva obliko povračila določenega deleža upravičenih stroškov, bodo zagotovljena dodatna pojasnila za izračun dobička [↑](#footnote-ref-254)
254. V državah članicah je v nacionalni zakonodaji o DDV prevedena direktiva o DDV (2006/112/ES). [↑](#footnote-ref-255)
255. Glej člen 13(1) Direktive. [↑](#footnote-ref-256)
256. V državah članicah je v nacionalni zakonodaji o DDV prevedena direktiva o DDV (2006/112/ES). [↑](#footnote-ref-257)
257. Glej člen 13(1) Direktive. [↑](#footnote-ref-258)
258. UL L 295, 21. 11. 2018, str. 39 [↑](#footnote-ref-259)
259. UL L 119, 4. 5. 2016, str. 1 [↑](#footnote-ref-260)
260. Npr. razširjeni licenci Creative Commons Attribution ali Creative Commons Attribution-Share Alike za ustvarjalno delo, licenci GNU Public License in GNU Lesser Public License za programsko opremo ali licenca Open Database License za baze podatkov. [↑](#footnote-ref-261)
261. Priporočilo (ES) št. 2006/961 Evropskega parlamenta in Sveta z dne 18. decembra 2006 o transnacionalni mobilnosti v Skupnosti zaradi izobraževanja in usposabljanja: Evropska listina kakovosti za mobilnost (UL L 394, 30.12.2006). [↑](#footnote-ref-262)
262. Informacije v tej prilogi so relevantne tudi za aktivnosti mobilnosti iz projektov Ključni ukrep 2 – Krepitev zmogljivosti in Strateška partnerstva na področju mladine. [↑](#footnote-ref-263)
263. <https://www.cignahealthbenefits.com/en/plan-members> [↑](#footnote-ref-264)
264. <https://www.salto-youth.net/> [↑](#footnote-ref-265)
265. Postopek izbora je treba organizirati tako, da se zagotovi izbor najboljših študentov po vsem svetu. [↑](#footnote-ref-266)
266. Ta pogoj mora biti sicer v času vpisa nujno izpolnjen, vendar se konzorciji EMJMD lahko odločijo, da bodo sprejeli prošnje za štipendije od študentov v zadnjem letniku njihovega prvega diplomskega programa visokega izobraževanja. [↑](#footnote-ref-267)
267. To so študenti, ki ali plačujejo študij sami ali pa prejemajo štipendijo iz drugega načrta. [↑](#footnote-ref-268)
268. Poučevanje nejezikovnih predmetov v tujem jeziku (CLIL). [↑](#footnote-ref-269)